
Prefata 


În anul 2006, am pornit fără să-mi dau seama pe drumul care m-a dus 
spre scrierea acestei cărți când m-am transferat de la Facultatea de 
Antropologie a Universității Emory la Universitatea din Columbia 
Britanică (UCB), în Vancouver, unde am devenit profesor atât la 
Facultatea de Psihologie, cât și la cea de Științe Economice. A fost o 
etapă total neașteptată a carierei mele, pentru că ambele domenii îmi 
erau străine. La scurt timp după ce am sosit la UCB, două evenimente, 
aparent fără nici o legătură între ele, au constituit fundamentul scrierii 
acestei cărți. În primul rând, Anji Redish, șefa Catedrei de economie, 
mi-a propus să tin un curs intitulat „Bunăstarea și sărăcia naţiunilor“, 
pentru a-mi îndeplini norma didactică. Observase în CV-ul meu că 
tinusem un seminar pe baza lucrării lui Jared Diamond Guns, Germs, 
and Steel [Arme, virusuri si otel] in perioada studiilor postuniversitare 
de la Universitatea din California, Los Angeles. Această experiență 
didactică m-a determinat să explorez literatura din domeniul științelor 
economice care căuta răspunsuri la întrebarea de ce diverse tari se 
bucură de grade diferite de bunăstare si de ce Revoluţia Industrială a 
avut loc în Europa, nu în altă parte. Tematic, această cercetare se 
încadra perfect în domeniul meu de competenţă, anume perspectiva 
antropologica în raport cu evoluţia societăților umane, desi în general 
antropologii nu încearcă să explice fenomene care au survenit după 
formarea statelor antice. Spre deosebire de aceștia, economiștii, la 
momentul respectiv, își concentrau foarte rar atenția asupra unor 
evenimente petrecute cu mai bine de 500 de ani în urmă. De fiecare 
dată când tineam cursul, modificam bibliografia, ceea ce îmi dădea 
ocazia să explorez si să investighez domeniul. Mi se părea distractiv, 
dar, pe moment, nu mi-am dat seama cât de mult aveau să conteze 
aceste informații in contextul efortului meu dea înțelege 
transformările psihologiei umane. 


Al doilea eveniment marcant s-a petrecut când am avut ocazia de a 
cunoaşte doi specialiști în psihologie socială din cadrul UCB, Ara 
Norenzayan și Steve Heine. Ara, un armean care emigrase din Libanul 
sfasiat de război si se stabilise in Fresno, California, la vârsta de 18 
ani, îşi consacrase prima parte a carierei științifice studiului 
diferențelor culturale care marchează percepţia, modurile de gândire 
şi raționamentul. Steve, ale cărui teme de cercetare erau adeseori — 
asa cred, cel puţin — inspirate din interacțiunea cu soţia lui niponă, 
compara modurile în care canadienii și japonezii se percep pe ei înșiși 
în raport cu semenii, urmărind influența acestui proces asupra 


motivatiilor, deciziilor si felului in care isi construiesc simtul sinelui. 
Noi trei observaserăm, independent, fiecare din interiorul domeniului 
său de cercetare, că popoarele occidentale par adeseori ieșite din 
comun în comparaţie cu alte naţiuni. La un prânz cu mâncare 
chinezească, într-un restaurant de la demisol, unde se spune că 
faimosii psihologi Daniel Kahneman si Amos Tversky și-au conceput 
planul de a studia procesul raţional al luării deciziilor, ne-am hotărât 
să analizăm toate studiile transculturale privind diferite aspecte ale 
psihologiei umane pe care le puteam strânge. După ce am parcurs 
toate rezultatele cercetărilor pe care le-am întreprins, am tras trei 
concluzii socante: 


1. Studii viciate masiv de erori: majoritatea 
cunoștințelor dobândite experimental cu privire la 
comportamentul si psihologia umană se bazează 
pe studii efectuate pe studenţi proveniţi din 
societățile occidentale. La momentul respectiv, 
96% din participanţii la experimente erau din 
Europa de Nord, America de Nord sau Australia, 
iar aproape 70% din aceștia erau studenți 
americani. 


2. Diversitate psihologică: diferențe psihologice 
dintre popoare s-au manifestat în multe domenii 
importante, indicând o varietate mult mai bogată 
decât am putea conchide pe baza tratatelor de 
specialitate sau a publicațiilor științifice din 
domeniul psihologiei sau al economiei 
behavioriste. 


3. Specificitate psihologică: când au fost colectate 
date transculturale de la mai multe populaţii, 
eșantioanele occidentale ocupau o poziţie solidă la 
capătul extrem al intervalului distribuției, fiind 
ieșite din comun din punct de vedere psihologic. 


Coroborate, aceste trei descoperiri nu insemnau decât un singur lucru, 
anume că aproape tot ceea ce noi, cercetătorii, cunoșteam despre 
psihologia umană se baza pe studierea unor populaţii care păreau 
destul de neobișnuite din perspectivă psihologică și comportamentală. 
Cel mai important este că nu se putea stabili în mod evident dacă un 
model identificat în cadrul grupului format din studenţi occidentali 
este valabil și la nivel transcultural, întrucât studiile existente 
desfășurate în ultimii cincizeci de ani scoseseră la iveală diferențe 
între diverse populaţii în termeni de reacţii la iluzii vizuale, orientare 
spaţială, memorie, atenţie, răbdare, asumare a riscurilor, echitate, 
raționamente inductive, executare de acțiuni și capacitate de a 
recunoaște modele. 


La patru ani după acel prânz din restaurantul de la demisol, Ara, Steve 
şi cu mine am publicat într-un final articolul intitulat „The Weirdest 
People in the World?“ în revista Behavioral and Brain Sciences (2010), 
împreună cu un comentariu în revista Nature. În lucrările respective 
am descris aceste populaţii atât de frecvent folosite în experimentele 
psihologice și comportamentale atribuindu-le eticheta de W.E.I.R.D. 
deoarece provin din societăți occidentale, educate, industrializate, 
bogate și democrate“. 


Evident, bănuiam că trebuie să existe diferente psihologice 
semnificative atât între naţiunile occidentale, cât si în spațiul fiecărei 
tari apusene, dar nici măcar aceste diferente nu erau menționate prea 
des în studiile publicate sau în tratatele de specialitate. 


Desi articolul nostru din Behavioral and Brain Sciences a reușit să 
evidentieze caracterul limitat al selectării grupurilor de studiu în 
cadrul științelor comportamentale si al psihologiei, eu nu eram 
mulțumit de concluziile prezentate pentru că nu dădeau nici un 
răspuns. Cum se poate explica toată această diversitate psihologică? 
Si de ce sunt popoarele WEIRD atât de neobișnuite? De fapt, fără niște 
linii directoare reprezentate de teorii si explicaţii, nici măcar n-am 
putea fi siguri că popoarele WEIRD sunt cu adevărat neobișnuite. Ne 
întrebam dacă nu cumva cercetătorii WEIRD - care predomină în 
disciplinele ştiinţifice relevante — au gravitat fără să-și dea seama spre 
acele aspecte ale psihologiei și comportamentului prin care se disting 
ei înșiși și popoarele din care fac parte. Steve s-a întrebat cu voce tare 
la masa de prânz cum ar arăta psihologia niponă dacă cercetătorii 
japonezi şi-ar fi dezvoltat propria versiune a acestei discipline fără sa 
fi importat mai întâi concepte, interese și puncte focale relevante din 
Occident. 


După ce am terminat articolul, rotitele creierului meu au început să se 


învârtă in jurul dorinţei de a găsi o explicație pentru modelele ample 
ale variațiilor psihologice identificate de Ara, Steve si cu mine. 
Lucrarea de față este o expresie a progresului pe care l-am realizat 
până acum. Cu toate acestea, în timp ce lucram la această carte, am 
terminat o alta, intitulată The Secret of Our Success [Secretul 
succesului nostru] (2016). Iniţial, ideile pe care le-am dezvoltat acolo 
trebuiau să constituie partea întâi a cărții de fata. Dar, după 
deschiderea zăgazului intelectual, s-au revărsat idei din care s-a născut 
o lucrare întreagă, și nimic nu le mai putea opri. Ulterior, odată ce 
The Secret of Our Success a luat ființă, am putut să sintetizez cu 
încredere elementele necesare lucrării de fata. Le mulțumesc 
colaboratorilor mei de la Editura Farrar, Straus and Giroux că au 
înțeles că uneori trebuie să-ți făurești uneltele potrivite înainte de a 
aborda o sarcină de anvergură. 


Pentru acest proiect a trebuit să folosesc și să integrez rezultate ale 
cercetărilor din domeniul biologiei si al ştiinţelor sociale și, in acest 
scop, am fost nevoit să apelez la o reţea vastă de prieteni, colegi si 
cercetători care au contribuit cu înțelepciunea, cunoștințele și ideile 
lor mai bine de un deceniu. N-am cuvinte să-mi exprim multumirea 
fata de toți aceia care m-au ajutat prin nenumărate conversații si e- 
mailuri. 


Ca un antropolog cultural dificil ce mă aflu, eșuat pe țărmurile 
academice ale psihologiei și ştiinţelor economice la Universitatea din 
Columbia Britanică, aş dori să mulțumesc uimitorului grup de 
cercetători si prieteni care m-au integrat printre ei. Colaborarea cu 
Steve şi cu Ara a jucat, evident, un rol fundamental. Totodată, am 
învățat enorm si de la Ted Slingerland, Patrick Francois, Siwan 
Anderson, Mauricio Drelichman, Ashok Kotwal, Kiley Hamlin, Mark 
Schaller, Mukesh Eswaran, Jessica Tracy, Darrin Lehman, Nancy 
Gallini, Andy Baron, Sue Birch si Janet Werker. Multumiri speciale lui 
Siwan si lui Patrick pentru comentariile cu privire la prima varianta a 
capitolelor. 


Tocmai cand eram pe punctul de a ma implica oficial in odiseea 
intelectuala a scrierii acestei carti, am fost invitat sa devin membru al 
Institutului Canadian de Cercetări Avansate (ICCA), în grupul pentru 
Instituţii, Organizaţii si Dezvoltare (IOD). Acest neașteptat dar al 
zeilor mi-a dat ocazia de a interactiona constant cu economiști si 
politologi de elită care studiau probleme legate direct de domeniul 


meu. Tin să le mulțumesc aici pentru tot ce am învăţat de la ei. 
Conversatiile mele prealabile cu specialistii in istoria economiei Avner 
Greif si Joel Mokyr au contribuit la conturarea axei centrale a acestei 
cărți. Îi mulțumesc îndeosebi lui Joel, care mi-a oferit feedback dupa 
fiecare capitol şi mi-a clarificat toate nedumeririle cu privire la istoria 
economiei. Am învățat multe și din interacțiunea cu Guido Tabellini, 
Matt Jackson, Torsten Persson, Roland Bénabou, Tim Besley, Jim 
Fearon, Sara Lowes, Suresh Naidu, Thomas Fujiwara, Raul Sanchez de 
la Sierra si Natalie Bau. Desigur, dezbaterile mele interminabile cu 
Daron Acemoglu si James Robinson au jucat un rol-cheie, întrucât m- 
au ajutat să-mi rafinez argumentele si să identific punctele slabe ale 
demonstrațiilor mele. Când James și cu mine am ţinut un curs comun 
la Harvard, el a insistat ca studenţii să-mi examineze atent fiecare 
argument. 


Între 2013-2014 am avut şansa de a preda la Școala de Afaceri Stern a 
Universităţii din New York în cadrul Programului Afaceri și Societate. 
Perioada petrecută la Stern a fost extraordinar de productivă si am 
profitat enorm de pe urma conversatiilor săptămânale cu psihologul 
Jon Haidt si a sansei de a preda în colaborare cu el. În tot acest 
răstimp, am beneficiat și de sfaturile folositoare oferite de economiștii 
Paul Romer și Bob Frank. 


După ce am sosit la Harvard, secțiuni din această carte au fost 
îmbunătăţite substanţial datorită contribuţiei unui grup de tineri 
economişti. În 2016 i-am vorbit pentru prima oară lui Benjamin Enke 
despre cartea mea la o halbă de bere în timpul uneia dintre întrunirile 
noastre săptămânale. El s-a arătat entuziasmat de aceste idei și, anul 
următor, a elaborat o lucrare impresionantă pe care am folosit-o masiv 
ca sursă de inspirație în capitolul 6. Cam tot în aceeași perioadă, l-am 
invitat pe Jonathan Schulz să ţină o prelegere în laboratorul meu, 
întrucât auzisem de la unul dintre studenții mei de la studii 
postdoctorale că lucra la Yale la ceva despre „căsătoria între veri și 
democraţie“. Pentru majoritatea oamenilor, mai ales pentru 
majoritatea economistilor, probabil că ideea de „căsătorie între veri si 
democraţie“ sună oarecum trăsnit. Dar mie îmi era clar că studiile 
noastre ajunseseră la rezultate științifice convergente. După prelegere, 
l-am invitat să urmeze un program de studii postdoctorale în 
laboratorul meu și să se alăture unui proiect la care colaboram cu un 
alt economist, Jonathan Beauchamp, care tocmai demisionase de la 
Fondul Monetar Internaţional pentru a-și relua cariera academică. 
Curând, la trioul nostru s-a adăugat Duman Bahrami-Rad, un 
economist de origine iraniană. Roadele intelectuale ale colaborării 
noastre au fost publicate în revista Science și constituie miezul 
capitolelor 6 și 7. Le mulțumesc acestor colaboratori apropiaţi că au 


citit varianta nefinisată a lucrării de fata si au facut comentarii care 
mi-au fost de mare ajutor. 


Tot atunci am beneficiat enorm de pe urma interacțiunii săptămânale 
cu economiștii Nathan Nunn și Leander Heldring. Leander și Nathan 
m-au ajutat oferindu-mi impresii despre ideile mele la fiecare curs 
comun pe care îl predam. 


Membrii echipei mele de laborator au trebuit să-mi suporte obsesiile 
care gravitau în jurul subiectelor tratate în această carte. 
Le mulțumesc următorilor pentru comentariile și sugestiile făcute de-a 
lungul anilor: Michael Muthukrishna, Rahul Bhui, Aiyana Willard, Rita 
McNamara, Cristina Moya, Jennifer Jacquet, Maciek Chudek, Helen 
Davis, Anke Becker, Tommy Flint, Martin Lang, Ben Purzycki, Max 
Winkler, Manvir Singh, Moshe Hoffman, Andres Gomez, Kevin Hong si 
Graham Noblit. Le multumesc in special lui Cammie Curtin si Tiffany 
Hwang care, în perioada in care au îndeplinit funcția de 
coordonatoare ale laboratorului meu, au contribuit în nenumărate 
feluri la această carte. 


Pe parcurs, am beneficiat de discuţii și de colaborări cu mulți 
cercetători si autori, printre care Dan Smail, Rob Boyd, Kim Hill, 
Sarah Mathew, Sascha Becker, Jared Rubin, Hans-Joachim Voth, 
Kathleen Vohs, Ernst Fehr, Matt Syed, Mark Koyama, Noel Johnson, 
Scott Atran, Peter Turchin, Eric Kimbrough, Sasha Vostroknutov, 
Alberto Alesina, Steve Stich, Tyler Cowen, Fiery Cushman, Josh 
Greene, Alan Fiske, Ricardo Hausmann, Clark Barrett, Paola Giuliano, 
Alessandra Cassar, Devesh Rustagi, Thomas Talhelm, Ed Glaeser, 
Felipe Valencia Caicedo, Dan Hruschka, Robert Barro, Rachel 
McCleary, Sendhil Mullainathan, Lera Boroditsky, Michal Bauer, Julie 
Chytilovâ, Mike Gurven si Carole Hooven, alături de multi alții. Multi 
dintre ei mi-au pus la dispozitie date, lucru pentru care am incercat sa 
le mulțumesc în notele de final. Pe parcursul a două vizite făcute la 
Universitatea din Pennsylvania, am avut șansa de a purta niște 
conversații aprofundate cu unul dintre tovarășii mei de călătorie, 
Coren Apicella, a cărui cercetare asupra comunității Hadza de 
vânători-culegători este prezentată în această carte în capitolul 11. 


Aș dori să-i mulțumesc și redactorului meu de la FSG, Eric Chinski, 
pentru comentariile utile asupra variantei penultime a manuscrisului, 
precum și agenţilor mei literari de la Brockman Inc. pentru sprijinul si 
încurajarea pe care mi le-au oferit constant în acest demers. 


În final, as dori să-mi exprim recunostinta maximă față de familia 
mea — Natalie, Zoey, Jessica si Josh —, care m-a susținut în realizarea 


acestui proiect solicitant de-a lungul unui deceniu. 


Joe Henrich 
Cambridge, Massachusetts 


1 august, 2019 


Joc de cuvinte: weird (în engleză) = «bizar», «ciudat». În text 
reprezintă un acronim provenit de la Western, Educated, 
Industrialized, Rich, Democratic  („occidentali, educați, 
industrializati, bogați, democrați“). (n.tr.) 


Preludiu: Creierul nostru a fost 
modificat 


Creierul nostru a suferit transformări si a fost reprogramat neurologic 
pe măsură ce am dobândit o abilitate pe care societatea o apreciază în 
mod deosebit. Până de curând, această abilitate a fost aproape inutilă 
sau considerată de o importanță minoră, iar majoritatea oamenilor din 
cele mai multe societăți nu au ajuns să o deprindă niciodată. 
Dezvoltarea acestei abilități ne-a făcut:" 


1. să ne specializăm o arie din zona occipito-temporală 
anterioară stângă, situată între centrul limbajului, al 
recunoașterii obiectelor și al actionarii mușchilor faciali; 


2. să ne dezvoltăm corpul calos, fasciculul de fibre nervoase care 
reprezintă calea de transmitere a informaţiilor de la o emisferă 
cerebrală la cealaltă; 


3. să ne transformăm cortexul prefrontal implicat în producerea 
limbajului (aria lui Broca), precum și alte zone cerebrale 
responsabile de alte funcţii neurologice, cuprinzând atât 
procesarea limbajului, cât și capacitatea de a ne gândi la mintea 
altora; 


4. să ne îmbunătăţim memoria verbală si să ne intensificăm 
activitatea cerebrală când procesăm vorbirea; 


5. să transferăm procesul de recunoaștere facială în emisfera 
stângă. Oamenii normali (nu este vorba despre noi) procesează 
imaginea chipurilor cu ambele emisfere cerebrale aproape în 
mod egal, dar cei dotați cu abilitatea specifică pe care o avem noi 
tind să folosească preponderent emisfera dreaptă;? 


6. să ne reducem capacitatea de recunoaștere facială, probabil 
din cauză că, în timp ce ne-am organizat la repezeală zona 
occipito-temporală anterioară stângă, am afectat o zonă 


specializata in recunoasterea faciala; 


7. să ne diminuăm tendința naturală către procesarea vizuală 
holistică în favoarea procesării analitice. Acum preferăm să ne 
bazăm mai mult pe descompunerea unei scene sau a unui obiect 
în părțile componente si mai putin pe configurații vaste si 
modele gestalt. 


Despre ce abilitate mentală este vorba? Ce capacitate ne-ar fi putut 
reînnoi creierul, dotându-ne cu abilități noi, specializate, totodată 
determinând și deficienţe cognitive specifice? 


Această competență exotică nu este altceva decât abilitatea de a citi. 
Cel mai probabil, toți cei care citesc acum aceste rânduri au abilități 
de lectură foarte dezvoltate. Dobândirea acestei abilități mentale 
presupune conectarea unor circuite neuronale specializate în anumite 
zone ale creierului. Pentru procesarea literelor și a cuvintelor se 
dezvoltă un alfabetar în zona occipito-temporală anterioară stângă, 
care se conectează cu zonele apropiate specializate în recunoașterea 
obiectelor, în limbaj și în vorbire. Leziunile cerebrale care afectează 
acest „alfabetar“ induc analfabetismul, deși persoanele în cauză își 
păstrează capacitatea de a recunoaște numeralele și de a face calcule 
matematice, ceea ce dovedeșe că această zonă este specializată pentru 
citit.° 


Circuitul alfabetarului este in consonanta cu fiecare sistem grafic. De 
exemplu, in timp ce semnele alfabetului ebraic activeaza alfabetarul in 
cazul cititorilor a căror limba maternă este ebraica, cititorii englezi se 
raportează la aceste caractere grafice ca la orice alt obiect, nu cum se 
raportează la literele alfabetului latin. Mai mult, alfabetarul codifică 
modele non-vizuale, de adâncime. De exemplu, el înregistrează 
asemănarea dintre „CITESC“ și „citesc“, deși cele două cuvinte arată 
foarte diferit.* 


Acum să vă arăt ceva: mai jos se află câteva simboluri de mari 
dimensiuni. Nu le citiți, doar studiati-le forma. Vă voi spune când să 
incepeti să le citiți. 


Cal Alb 


Dacă ştiţi să citiți în limba română, n-aţi avut cum să nu citiți „Cal 
Alb“ mai sus. Circuitele noastre cerebrale sunt foarte rapide, automate 
si, aşa cum tocmai am demonstrat, se află în afara controlului 
conștient. E imposibil să nu citim ce vedem. Spre deosebire de prima 
situație, dacă nu cumva cunoasteti și limba chineză, nu vi s-a părut 
dificil să nu faceți nimic altceva decât să admirati semnele insolite 
care formează caracterele chinezești ale sintagmei „Cal Alb“ (bai ma). 
În cazul populațiilor unde nivelul alfabetizării este foarte ridicat, 
psihologii le arată participanţilor la experimente diferite cuvinte care 
se succed cu viteză atât de mare încât aceștia din urmă nu își dau 
seama că tocmai au văzut un cuvânt. Totuși, noi știm că au și citit 
cuvântul care le-a trecut rapid prin fata ochilor, nu numai că l-au 
văzut, deoarece sensul lui are un efect subtil asupra activării și 
comportamentului creierului. Această condiționare subliminala 
demonstrează atât incapacitatea noastră de a ne dezactiva circuitele 
care ne ajută să citim, cât si faptul că nici măcar nu ne dăm seama 
atunci când citim si procesăm ce citim. Cu toate că această abilitate 
este formată cultural, ea este deopotrivă automată, inconștientă si 
imposibil de dezactivat. Aceste caracteristici definesc multe alte 
aspecte ale culturii.” 


Deprinderea cititului formează rețele neuronale specializate care ne 
influențează psihologia în multe domenii diferite, printre care şi 
memoria, percepția vizuală si recunoaşterea facială. Abilitatea de a 
citi si de a scrie modifică atât biologia, cât si psihologia ființei umane, 
fără a-i influența codul genetic. Dacă membrii adulți cu abilități de 
citire dezvoltate constituie 95% dintr-o populație, aceştia vor avea, în 
general, un corp calos mai pronunțat si abilități de recunoaştere 
facială mai slabe în comparație cu o societate ai cărei membri cu 
abilități de citire dezvoltate reprezintă doar 5%. Aceste diferențe 
biologice între diverse populații vor fi vizibile chiar dacă cele două 


grupuri sunt identice genetic. Astfel, abilitatea de a citi si de a scrie 
este o ilustrare a modului in care cultura poate schimba fiintele umane 
din punct de vedere biologic, independent de diferentele genetice. 
Cultura poate, într-adevăr, să ne transforme creierul, hormonii si 
anatomia, împreună cu percepțiile, motivațiile, personalitatea, 
emoțiile si multe alte aspecte ale mintii.® 


Modificările neurologice și psihice asociate cu gradul de alfabetizare 
ar trebui privite ca o parte a unei configurații culturale care include 
practici, credințe, valori si instituţii - cum ar fi valoarea „educaţiei 
formale“ sau instituții precum „școala“ —, alături de tehnologii precum 
alfabete, sisteme de semne silabice și tipografii. La nivelul diverselor 
societăți, o combinaţie de practici, norme și tehnologii a perfectat 
aspecte ale sistemului nostru nervos, dezvoltat genetic, din care au 
rezultat noi abilități mentale. Pentru a înțelege diversitatea 
psihologică şi neurologică existentă în lume și manifestată în domenii 
precum memoria verbală și grosimea corpului calos, este necesar să 
explorăm originea și dezvoltarea valorilor, convingerilor, instituțiilor 
si practicilor relevante. 


Exemplul capacităţii de a citi si de a scrie explică interpretările 
eronate pe care multi psihologi si specialiști in neurostiinte le-au dat 
rezultatelor experimentelor efectuate si repetatele deductii incorecte 
referitoare la creierul uman si la psihologie. Prin studierea persoanelor 
care învaţă la universitățile din ţările lor, cercetătorii din domeniul 
neuroștiințelor au descoperit o tendință pronunțată de a procesa 
recunoașterea facială cu ajutorul emisferei drepte. În conformitate cu 
o practică științifică adecvată, mai multi cercetători au repetat aceste 
studii la nivelul câtorva grupuri de studenți ai universităților 
occidentale, proveniți din națiuni diferite, obținând aceleași rezultate. 
Pe baza acestor rezultate, s-a ajuns la concluzia că această implicare a 
emisferei drepte în procesarea recunoașterii faciale reprezintă o 
trăsătură de bază a functionalitatii neurocognitive umane, nu un 
produs secundar al abilității de a citi și de a scrie dezvoltate la nivel 
înalt. Dacă ar fi procedat ca psihologii când încearcă să identifice 
diferențe culturale, anume să realizeze experimente pe studenți 
asiatici care învață în universitățile americane, ar fi obținut rezultate 
în concordanţă cu rezultatele inițiale și ar fi confirmat o implicare mai 
pronunțată a emisferei drepte în acest proces, aceasta pentru că toți 
studenţii trebuie dotați cu o abilitate foarte dezvoltată de a scrie si de 
a citi. Evident, rata analfabetismului este foarte ridicată în lume în 
zilele noastre, numărul analfabetilor depăşind 770 de milioane, ceea 
ce reprezintă dublul populaţiei Statelor Unite. Numai că aceștia nu 
ajung prea frecvent în laboratoarele universităților. 


Iată cum stau lucrurile: societăţile care se disting printr-o prezență 
masivă a abilității de a citi și de a scrie sunt de dată relativ recentă și 
se deosebesc semnificativ de multe alte societăți care au existat 
vreodată. Aceasta înseamnă că populațiile moderne se deosebesc 
neurologic și psihologic de cele care au trăit de-a lungul istoriei și în 
trecutul nostru evolutiv. Dacă studiem aceste populații moderne 
specifice fără să înțelegem impactul puternic pe care convingerile, 
tehnologiile și normele sociale referitoare la abilitatea de a citi și de a 
scrie îl au asupra creierului și proceselor noastre mentale, putem 
ajunge la rezultate eronate. Aceasta se poate întâmpla și când studiem 
trăsături aparent evidente ale psihologiei și neuroștiințelor, precum 
memoria, procesarea vizuală și recunoașterea facială. 


Dacă dorim să explicăm aceste aspecte ale creierului și ale psihologiei 
asa cum se manifestă ele în societățile moderne, trebuie să înțelegem 
originea și distribuția populațiilor în care abilitatea de a citi si de a 
scrie se întâlnește foarte frecvent- când si de ce au început 
majoritatea oamenilor să citească? Unde și de ce au apărut acele 
convingeri, valori, practici, tehnologii și instituții menite să genereze 
şi să susțină această nouă abilitate? Astfel, întrebarea despre 
neurostiinte si diversitatea psihologică la nivel global devine o 
întrebare despre evoluţie si istorie culturală. 


Voia lui Dumnezeu 


Capacitatea de a citi și de a scrie nu ajunge să prevaleze într-o 
societate datorită simplei apariții a unui sistem de scriere, desi 
existența unui asemenea sistem este cu siguranță foarte utilă. Sisteme 
de scriere au existat mii de ani în societăți puternice si proeminente, 
datând de aproximativ 5 000 de ani; cu toate acestea, până nu de 
mult, numărul persoanelor alfabetizate nu depășea 10% din totalul 
populaţiei unei societăţi, în general procentul fiind mult mai redus. 


Deodată, abilitatea de a citi a început să se extindă rapid în secolul al 
XVI-lea în Europa Occidentală. La mijlocul secolului al XVIII-lea, 
Olanda, Anglia, Suedia și Germania erau cele mai alfabetizate societăți 
din lume, depășind chiar spațiile cosmopolite ale Franței și Italiei. Mai 
bine de jumătate dintre locuitorii acestor tari știau să citească, iar 
tipografii tipăreau cărți și broșuri într-un ritm vertiginos. Când 
analizăm răspândirea abilității de a citi și de a scrie în intervalul 
1550-1900, reprezentată în figura P.1., trebuie să ţinem cont că 
această distribuţie are la bază modificări psihologice și neurologice: 
dezvoltarea memoriei verbale, transferarea spre emisfera dreaptă 


a recunoașterii faciale si îngroșarea corpului calos — toate la un loc — 
pe parcursul a sute de ani.’ 


Cauza care a determinat această dezvoltare rapidă exact în acest 
moment istoric și exact în aceste teritorii e greu de stabilit la prima 
vedere. Explozia de creştere economică și de inovaţii, cunoscută sub 
denumirea de Revoluţie Industrială, a cuprins Anglia și, ulterior, restul 
Europei abia la finele secolului al XVIII-lea (si chiar mai târziu), asa că 
răspândirea abilității de a citi și de a scrie nu s-a datorat de la bun 
început oportunităţilor și motivatiilor create de industrializare. 


Tot astfel, formele de guvernare constituțională au început să apară la 
nivel naţional abia la sfârșitul secolului al XVII-lea, odată cu Revoluţia 
Glorioasă din Anglia, așa că abilitatea de a citi și de a scrie nu este o 
simplă consecință a reprezentării politice sau a pluralismului în 
politica de stat. De fapt, rata crescută a alfabetizării din multe zone 
ale Europei și Americii este un fenomen care a apărut și a durat cu 
mult înainte de introducerea scolarizarii obligatorii finanțate de stat. 
Evident, de aici nu se poate trage concluzia că abilitatea de a citi si de 
a scrie nu a fost susținută în cele din urmă prin prosperitate 
economică, democraţie și finanţare din partea statului. Totuși, aceste 
forme ale progresului s-au manifestat mult prea târziu ca să mai poată 
declanșa un val de alfabetizare a populaţiei. Care să fie, atunci, cauza? 

FIGURA P.1. Procent al alfabetizării pentru diferite tari europene între 


1550-1900. Aceste estimări se bazează pe date privind publicarea de 
cărţi, calibrate prin metode mai directe de măsurare a alfabetizarii.® 


Totul a început spre sfârşitul anului 1517, imediat după Halloween, în 
micul oraş german Wittenberg. Martin Luther, călugăr și profesor, 
enuntase faimoasele lui 95 de Teze, care au declanșat o dezbatere 
printre învățați pe tema vânzării de indulgente, o practică a Bisericii 
Catolice. În vremea respectivă, catolicii puteau cumpăra un certificat, 
o „indulgență“, care avea rolul de a reduce timpul petrecut în 
purgatoriu de rudele lor moarte pentru ispășirea păcatelor sau pentru 
a atenua severitatea propriei lor penitenţe.” Cele 95 de Teze ale lui 
Luther au marcat începutul Reformei protestante. Scrierile sale 
ulterioare pe teme teologice, de politică socială si referitoare la trăirea 
unei vieți creştine au reverberat din sălașul lui sigur din Wittenberg, 
transformându-se într-un val tot mai mare care a cuprins multe 
națiuni, mai întâi în Europa și apoi în întreaga lume. Dincolo de 
teritoriile germane, protestantismul avea să prindă curând rădăcini 
puternice în Olanda și în Anglia, extinzându-se ulterior prin migrația 
coloniștilor englezi în America de Nord, Noua Zeelandă și Australia. 
Astăzi, diverse tipuri de protestantism continuă să prolifereze în 
America de Sud, China, Oceania si Africa.!0 


La baza credinţei protestante stă convingerea că omul trebuie sa aibă 
o relație personală cu Dumnezeu și cu lisus. Pentru construirea acestei 
relații, atât bărbaţii, cât și femeile trebuiau să citească și să 
interpreteze Scripturile — Biblia - pe cont propriu, fără a recurge la 
autorități instituționale, cum ar fi Biserica. Acest principiu, numit sola 
scriptura, presupunea că fiecare persoană în parte trebuia să învețe să 
citească si, întrucât nu oricine putea deveni un învățat capabil să 
citească fluent în latină, Biblia trebuia tradusă în limba fiecărui 
popor.!! 


Luther nu doar că a tradus Biblia în limba germană, versiunea lui 
ajungând foarte repede să fie citită pe scară largă, dar a și început să 
predice despre importanța educaţiei și a deprinderii scrisului și 
cititului. ÎL aştepta o sarcină titanică deoarece, conform estimărilor, 
populaţia alfabetizată vorbitoare de germană reprezenta doar 1%. A 
început din propria lui regiune, Saxonia, punând presiune asupra 
conducătorilor, determinându-i să-și asume responsabilitatea pentru 
alfabetizare și educaţie. În 1524 a scris o circulară în care a lansat un 
apel intitulat „Către toți consilierii din toate orașele germane, prin 
care li se cere să înființeze si să susțină școli creștine“. Atât în acest 
mesaj, cât și în alte scrieri, îi îndemna pe părinți și pe cei aflați în 
funcţii de guvernare, deopotrivă, să înființeze școli unde copiii puteau 


învăţa să citească Scriptura. Multi duci si prinți din Sfântul Imperiu 
Roman au îmbrățișat protestantismul luând frecvent Saxonia drept 
model. Drept urmare, alfabetizarea și educaţia s-au răspândit odată cu 
protestantismul. Procesul alfabetizării a început să se extindă și în alte 
zone, cum ar fi Anglia și Olanda, cu toate că Germania a fost tara 
unde sistemul educaţional a fost pentru prima oară considerat o 
datorie sfântă a guvernelor și a conducătorilor laici.!? 


Există dovezi substanţiale ale legăturii istorice dintre protestantism și 
alfabetizare. Figura P.1 ilustrează acest fapt, arătând că fenomenul 
alfabetizării s-a extins cel mai rapid în ţările unde protestantismul 
avea cei mai mulți adepţi. Chiar la începutul secolului XX, un procent 
mai ridicat al populaţiei protestante însemna o rată mai scăzută a 
analfabetismului. În Anglia, Suedia și Olanda, aproape toată populația 
adultă ştia să scrie și să citească. În acest timp, în tari catolice precum 
Italia și Spania numărul persoanelor știutoare de carte se ridicase doar 
la aproape 50% din totalul populaţiei. În ansamblu, dacă ştim 
procentul populaţiei protestante dintr-o ţară, putem explica aproape 
jumătate din variațiile nivelului de alfabetizare la nivel national la 
începutul secolului XX.!* 


Problema acestor corelaţii și a multor alte analize similare care 
stabilesc legătura dintre protestantism și alfabetizare sau educaţia 
formală constă în faptul că nu putem afirma cu precizie dacă 
protestantismul a dus la creșterea nivelului de instruire sau dacă 
ştiinţa de carte si educaţia i-au determinat pe oameni să adopte 
protestantismul. Sau este posibil ca atât protestantismul, cât și 
educația să fi apărut în urma dezvoltării economice, a guvernării prin 
reprezentanți și a unor inovaţii tehnologice, cum ar fi tiparul. Din 
fericire, istoria ne oferă un fel de experiment natural în Prusia, studiat 
de economiștii Sascha Becker și Ludger Woessmann. 


Prusia oferă un studiu de caz excelent din mai multe motive. Mai 
întâi, aici existau noțiuni incipiente de libertate religioasă. Înainte 
de 1749, regele prusac Frederic (cel Mare) a declarat că fiecare individ 
trebuie să-şi găsească singur calea mântuirii, decretând astfel 
libertatea religioasă. Aceasta însemna că prusacii erau liberi să-și 
aleagă religia fără nici o constrângere din partea conducătorilor 
politici. În al doilea rând, Prusia avea legi relativ uniforme și instituții 
de guvernare asemănătoare în toate regiunile. Această situație 
atenuează preocuparea provocată de ideea că legătura dintre 
protestantism și alfabetizare ar fi fost probabil o consecință a unei 
legături invizibile dintre religie și guvern. 


Mai multe analize ale recensământului populaţiei prusace din 1871 


arată că in comitatele cu mai multi protestanti existau rate scăzute ale 
analfabetismului si un număr mai mare de școli, iar școlile se aflau 
mai aproape de locuintele elevilor. Acesta este modelul preponderent, 
iar dovezile sunt uneori si mai puternice, in cazurile in care efectele 
demografice si ale urbanizării sunt menținute la un nivel constant. 
Legătura dintre protestantism si școli este evidentă chiar în anul 1816, 
înainte de industrializarea Germaniei. Așadar, legătura dintre religie și 
scoli/alfabetizare nu este o consecință a industrializării si a 
prosperității economice.'* 


Cu toate acestea, relația dintre protestantism și alfabetizare/ 
școlarizare este stabilită doar printr-o corelaţie.!5 Cei mai multi dintre 
noi au învăţat că legăturile de cauzalitate nu pot fi stabilite prin 
simple corelaţii si că numai experimentele pot stabili cauzalitatea. 
Acest principiu nu mai este pe de-a întregul adevărat, deoarece 
cercetătorii au elaborat metode sofisticate de extragere a unor date cu 
caracter cvasiexperimental din lumea reală. În Prusia, protestantismul 
s-a răspândit din Wittenberg asemenea undelor create prin aruncarea 
unei pietre într-un iaz (ca să folosim chiar metafora lui Luther). Din 
acest motiv, cu cât o regiune prusacă era mai departe de Wittenberg în 
1871, cu atât mai scăzut era procentul populaţiei protestante. Acesta 
scădea cu 10% la fiecare sută de kilometri depărtare de Wittenberg 
(figura P.2). Dar legătura nu-şi pierde valabilitatea nici când 
îndepărtăm statistic influența diverșilor factori economici, demografici 
şi geografici. Astfel, putem considera apropierea de punctul focal al 
Reformei- oraşul Wittenberg- drept cauză a răspândirii 
protestantismului în Prusia. Evident, au intrat în joc multi alti factori, 
printre care urbanizarea, dar apropierea de Wittenberg, noul centru al 
acțiunii după 1517, a avut propriul efect asupra protestantismului în 
context prusac. Distribuția radială a protestantismului ne permite să 
folosim distanța dintre un anumit comitat si Wittenberg pentru a 
izola, în termeni statistici, acea zonă de variație în protestantism 
despre care stim că se datorează proximitatii unei regiuni în relație cu 
Wittenbergul, si nu unui procent mai mare al populației alfabetizate 
sau altor factori. Într-un anumit sens, putem să ne raportăm la acest 
lucru ca la un experiment în cadrul căruia unor comitate li s-ar fi 
atribuit experimental anumite doze de protestantism pentru a-i testa 
efectele. Distanța față de Wittenberg ne dă posibilitatea de a calcula 
valoarea dozelor în cauză. Ulterior vom putea aprecia dacă respectiva 
doză de protestantism „atribuită“ poate fi în continuare asociată cu un 
nivel mai ridicat de alfabetizare si de instruire. Dacă asa stau lucrurile, 
putem trage concluzia in urma acestui experiment natural că 
protestantismul a cauzat, într-adevăr, creşterea nivelului 
alfabetizării.!” 

FIGURA P.2. Procent al populatiei protestante in regiunile prusace in 
1871.16 Harta evidenţiază unele oraşe germane, printre care si 
epicentrul Reformei, Wittenberg, și Mainz, orașul în care Johannes 
Gutenberg a creat tiparnita care-i poartă numele. 


Rezultatele acestei ingeniozitati statistice sunt uluitoare. Într-adevăr, 
regiunile prusace din apropierea Wittenbergului nu doar că prezintă 
un procent mai ridicat al populaţiei protestante, dar, mai mult, se 
observă o corelaţie între respectivii protestanți si un procent mai 
ridicat de alfabetizare si un număr mai mare de şcoli. Acest fapt arată 
că valul de protestantism declanșat de Reformă a avut ca efect o 
intensificare a procesului educational și o creştere a ratei de 
alfabetizare și de școlarizare. Deși Prusia prezenta o rată scăzută de 
analfabetism in anul 1871, comitatele cu populație integral 
protestantă prezentau o rată de alfabetizare care o depășea cu aproape 
20% pe cea din comitatele catolice.!8 


Aceleași tipare se pot identifica și în alte zone ale Europei secolului al 
XIX-lea, precum și în acele regiuni ale globului unde a pătruns 
protestantismul. În Elveţia secolului al XIX-lea s-au detectat si alte 
efecte ale Reformei cu ajutorul unui set de teste cognitive administrate 


ca parte a procesului de recrutare a personalului militar. 
Probabilitatea ca tinerii din districtele protestante să atingă un nivel 
maxim de performanţă la probele de testare a înţelegerii unui material 
scris a fost cu 11% mai ridicată în comparaţie cu probabilitatea ca 
tinerii din districtele catolice să obțină aceleași rezultate. Mai mult, 
această superioritate de nivel a fost vizibilă și în rezultatele obținute la 
probele de matematică, istorie si scriere. Acest raport se menține si 
dacă densitatea populaţiei, fertilitatea și complexitatea economică a 
unui district sunt menținute constante. Situaţia era similară celei din 
Prusia: cu cât o anumită comunitate era mai aproape de unul dintre 
cele două epicentre ale Reformei din Elveţia — Zürich și Geneva — cu 
atât numărul protestanților era mai ridicat în secolul al XIX-lea. Este 
de remarcat că apropierea de alte orașe elveţiene, cum ar fi Berna sau 
Basel, nu evidențiază această corespondenţă. Exact ca în cazul Prusiei, 
această configurație ne determină să identificăm protestantismul drept 
forța motrice responsabilă de răspândirea pe scară largă a 
alfabetizării, precum și de creșterea performanţelor în domeniul 
matematicii si al scrierii.'® 


Spre deosebire de convingerile religioase, care s-au dovedit a juca un 
rol-cheie în răspândirea alfabetizării si a ratei de școlarizare, nu se 
poate afirma același lucru despre interesele egoiste de natură 
materială și oportunitățile economice. Luther și ceilalți lideri ai 
Reformei nu manifestau interes față de educaţie doar de dragul 
educației sau pentru posibilele avantaje economice și politice care 
aveau să decurgă de aici sute de ani mai târziu. Justificarea principală 
a principiului sola scriptura era că doar pe baza Scripturii se poate 
ajunge la mântuire. Ce putea fi mai important de atât? Tot astfel, 
familiile de fermieri care constituiau majoritatea populaţiei nu 
investeau în această deprindere pentru a-și îmbunătăţi situația 
economică sau șansele de a găsi ceva mai bun de lucru. În schimb, 
protestanții credeau că oamenii trebuie să înveţe să citească pentru a 
parcurge Biblia pe cont propriu, pentru a-și îmbunătăţi caracterul și a- 
si consolida relația cu Dumnezeu. Sute de ani mai târziu, în timp ce 
duduitul Revoluţiei Industriale cuprindea Germania și regiunile 
înconjurătoare, resursele reprezentate de fermierii care știau să 
citească şi de școlile create de protestantism au produs o forță de 
muncă instruită si pregătită să realizeze progresul economic rapid, 
creând cadrul propice pentru a doua Revoluţie Industrială.20 


Rolul central acordat de protestantism educaţiei pe scară largă se 
poate observa astăzi în impactul diferențiat al misiunilor protestante 
fata de cele catolice la nivel mondial. În Africa, zonele unde existau 
mai multe misiuni creștine la începutul secolului XX aveau să se 
caracterizeze printr-o rată mai scăzută a analfabetismului un secol mai 


târziu. Totuși, misiunile protestante timpurii au depășit concurența 
catolică. Prin comparaţie, regiunile care au beneficiat de acțiunea 
misiunilor protestante prezintă o rată de alfabetizare în medie cu 16 
puncte mai ridicată fata de cele în care au activat misiunile catolice. 
Tot astfel, membrii comunităților asociate cu misiunile protestante 
istorice îi depăşesc pe omologii lor din comunităţile asociate cu 
misiunile catolice în ce priveşte nivelul de instruire cu aproximativ 1,6 
ani. Aceste diferențe sunt foarte pronunțate, întrucât educaţia 
africanilor la sfârșitul secolului XX se reducea la trei ani în medie, și 
doar aproximativ jumătate din populaţia adultă era alfabetizată. 
Aceste efecte nu sunt influențate de factori de natură geografică, 
economică și politică, sau de investițiile curente ale țărilor în 
domeniul educaţiei, care explică foarte puţin variațiile privind 
alfabetizarea sau școlarizarea.”! 


Concurența dintre misiunile religioase a jucat un rol special. Atât 
misionarii catolici, cât si cei protestanți au fost mai eficienți în 
privința alfabetizării când erau angajați în cursa pentru salvarea 
acelorași suflete. De fapt, dacă nu ar fi existat concurența 
protestanților obsedati de alfabetizare, este foarte probabil ca 
misionarii catolici să nu fi avut un rol prea semnificativ în combaterea 
analfabetismului. Mai mult, o analiză amănunţită a datelor din Africa 
scoate la iveală că misiunile protestante nu numai că au construit 
şcoli, ci au și insuflat respectul si aprecierea fata de educație. Această 
constatare este în concordanță cu situaţia din Europa secolelor XVI- 
XVII, în care interesul catolicismului fata de educaţie și alfabetizare s- 
a datorat, în parte, accentului pe care protestanții îl puneau pe aceste 
preocupări.?? 


Pe lângă faptul că a modelat Biserica Catolică prin crearea 
concurenței, protestantismul lui Luther a pus fără să vrea bazele 
sistemului educaţional universal, finanțat de stat, prin promovarea 
ideii că responsabilitatea educării poporului îi revine guvernului. Din 
capul locului, scrierile lui Luther nu doar că au subliniat necesitatea ca 
părinţii să asigure alfabetizarea copiilor, dar au si insistat asupra 
obligaţiei prinților si a ducilor locali de a fonda școli. Această 
motivaţie religioasă de a înființa școli publice a făcut din Prusia un 
model în domeniul educaţiei finanțate de stat, imitat ulterior de tari 
precum Anglia sau Statele Unite. 


Demn de remarcat este că principiul sola scriptura a impulsionat 
răspândirea alfabetizării în rândul populației feminine, mai întâi în 
Europa și ulterior pe tot globul. De pildă, în Brandenburg, în secolul al 
XVI-lea, in timp ce numărul școlilor pentru băieţi aproape s-a dublat 
de la 55 la 100, numărul școlilor pentru fete a crescut de mai bine de 


zece ori, de la 4 la 45. Mai târziu, în 1816, s-a putut stabili o corelație 
între procentul ridicat de protestanți dintr-un oraș sau dintr-un district 
şi procentul fetelor înscrise la școală în comparaţie cu cel al băieţilor. 
Acest raport se menţine - un indicator al probabilității ridicate ca 
protestantismul să fi dus la o creștere a științei de carte în rândul 
populației feminine -, chiar când distanța dintre o anumită regiune si 
Wittenberg este folosită pentru a calcula doar acea fracţie 
cvasiexperimentală a afilierii religioase (catolice sau protestante), 
provocată de primele ecouri ale Reformei. Dincolo de granițele 
Europei, efectul protestantismului asupra educaţiei fetelor continuă să 
se facă resimţit odată cu răspândirea creștinismului la nivel global. 
Atât în India, cât și în Africa, de exemplu, misiunile protestante 
timpurii au avut o influență vizibil mai puternică asupra educației 
fetelor în comparaţie cu cele catolice. Impactul protestantismului 
asupra educaţiei femeilor este cu precădere important, întrucât copiii 
născuți din mame educate sunt in general mai sănătoși, mai inteligenți 
si mai bogați când devin adulți fata de cei născuţi din mame 
analfabete.” 


Când Reforma s-a extins în Scoția, în 1560, s-a constituit pe baza 
principiului-cheie al educației gratuite pentru săraci. Prima taxă de 
şcolarizare din lume a fost înregistrată aici in 1633 si s-a consolidat in 
1646. Acest experiment timpuriu in sfera educatiei universale a dus 
curând la apariția unui spectru uluitor de intelectuali remarcabili, de 
la David Hume la Adam Smith, netezind, probabil, calea spre 
Iluminismul scoțian. Dominația intelectuală a acestei regiuni micute in 
secolul al XVIII-lea l-a inspirat pe Voltaire să afirme că „Scoţia este 
sursa tuturor ideilor noastre despre civilizatie“**. 


Acum voi urmări inlantuirea cauzală pe care am adus-o până în acest 
punct: răspândirea unei confesiuni religioase conform căreia fiecare 
trebuie să citească Biblia pe cont propriu a dus la propagarea unei 
alfabetizări extinse atât în rândul bărbaților, cât și al femeilor, inițial 
în Europa și ulterior la nivel global. Această capacitate a modificat 
creierul persoanelor respective și le-a influenţat abilitățile cognitive în 
sfera memoriei, a procesării vizuale, a recunoașterii faciale, a 
exactitatii numerice si a rezolvării de probleme. Indirect, a contribuit 
la modificarea numărului membrilor unei familii, a sănătăţii copiilor 
şi a dezvoltării cognitive, pe măsură ce mamele au devenit tot mai 
educate și mai instruite. Aceste transformări de ordin psihologic și 
social au atras o accelerare a inovatiilor, apariția de noi instituții si, în 
cele din urmă, o înflorire economică.25 


Evident că povestea protestantismului are și alte aspecte în afară de 
extinderea alfabetizării, teoretizate de distinsul sociolog german Max 


Weber. Cum vom vedea in capitolul 12, protestantismul a avut o 
influență marcantă si asupra disciplinei personale, a echilibrului, 
a deprinderilor sociale si a înclinațiilor suicidale.?6 


Istoria religiilor, a biologiei și a psihologiei 


Această carte nu este consacrată în primul rând protestantismului sau 
alfabetizării, deşi mă voi strădui să explic motivul pentru care 
europenii s-au dovedit la sfârșitul Evului Mediu atât de deschişi spre 
natura extrem de individualistă a protestantismului. Simpla idee că 
fiecare individ trebuie să citească și să interpreteze singur — sau, si mai 
rau, singură- texte antice sacre, in loc să preia necondiționat 
informații de la alții, mai înţelepţi, cu siguranţă s-a situat undeva pe o 
scară între scandalos și periculos în majoritatea societăților 
premoderne.” Protestantismul, care s-a ciocnit de o opoziţie 
fulminantă din partea elitelor laice si ecleziastice, probabil că nu ar fi 
avut prea mari sorți de izbândă în multe alte contexte sociale și 
istorice. Pentru a explica natura ieșită din comun a creștinismului 
apusean, precum si a familiilor, căsniciilor, legilor si guvernelor 
noastre, vom pătrunde mult mai adânc în trecut pentru a înțelege cum 
a fost posibil ca un anumit set de interdicții și îndrumări religioase să 
reorganizeze legăturile de rudenie existente în Europa într-un mod 
care a transformat viaţa socială și psihologia oamenilor, orientând 
societățile creștine într-o direcție istorică neîntâlnită în altă parte. Veţi 
vedea că protestantismul și puternica sa influență se situează mai 
aproape de finalul povestirii decât de început. 


Totuşi, cazul alfabetizării și al protestantismului ilustrează, la scară 
redusă, patru idei centrale care se vor regăsi în întreaga lucrare. Să le 
trecem acum în revistă: 


1. Convingerile religioase pot modela semnificativ procesul de 
luare a deciziilor, psihologia și societatea. Citirea Sfintei Scripturi 
avea ca rol principal crearea unei punți între om şi divinitate, dar 
efectele colaterale au fost foarte pronunţate, ducând la 
supraviețuirea și răspândirea anumitor grupuri religioase în 
detrimentul altora. 


2. Credintele, practicile, tehnologiile şi normele sociale — 
cultura - ne pot modela creierul, biologia și psihologia, inclusiv 
motivațiile, abilitățile mentale si orientarea procesului 


decizional. Cultura nu poate fi separata de psihologie, si nici 
psihologia de biologie, deoarece cultura ne reconfigurează 
creierul, influentandu-ne astfel modul de gandire.”*® 


3. Schimbările psihologice implicate de cultură pot modela 
evenimentele ulterioare prin influențarea elementelor cărora 
oamenii le acordă importanță, a modului în care iau hotărâri, a 
instituţiilor pe care le preferă și a gradului de inventivitate și 
disponibilitate să facă schimbări. În acest caz, prin accelerarea 
alfabetizării, cultura a atras după sine dezvoltarea gândirii 
analitice si a memoriei pe termen lung, impulsionând totodată 
scolarizarea formală, tipărirea de cărți şi diseminarea 
cunoașterii. Astfel, principiul sola scriptura se pare că a 
dinamizat procesul inovării și a pus bazele standardizării legilor, 
extinzând dreptul la vot și ducând la crearea unor guverne 
constitutionale.® 


4. Alfabetizarea constituie prima explicatie a modului in care 
occidentalii au iesit din tipare din punct de vedere psihologic. 
Evident, odată cu răspândirea creștinismului si a instituțiilor 
europene (cum ar fi școlile primare) în întreaga lume, un număr 
mare de persoane au dobândit un grad de alfabetizare ridicat.*° 
Totuși, dacă cineva ar fi aruncat o privire de ansamblu asupra 
lumii în anul 1900, europenii occidentali ar fi ieșit în evidență, 
cu corpul lor calos îngroșat si abilitățile reduse de recunoaștere 
facială.“ 


Asa cum veţi vedea, educaţia nu reprezintă un caz special. Mai 
degrabă se poate spune că este vârful unui imens aisberg neurologic și 
psihologic pe care multi cercetători l-au trecut cu vederea. Voi începe 
capitolul următor cu sondarea formei și a părții nevăzute a acestui 
aisberg. Apoi, după ce voi stabili un fundament al gândirii despre 
natura umană, schimbările culturale și evoluţia socială, vom analiza 
modul și cauza apariţiei unui spectru larg de diferenţe psihologice în 
Europa Occidentală, precum și felul în care acestea ne ajută să 
înțelegem prosperitatea economică modernă, caracterul inovator, 
justiția, democraţia și știința. 


Partea i 


Evolutia societatilor si a psihologiilor 


1. Psihologia WEIRD 


Concepţia occidentală conform căreia o persoană este un univers 
motivational și cognitiv limitat, unic, mai mult sau mai putin integrat, 
un centru dinamic de conștientizare, emoții, raționament și acțiune 
organizat într-un întreg distinct, delimitat de alte asemenea întreguri 
şi plasat într-un cadru natural și social, este o idee destul de ciudată în 
context cultural universal, cu toate că o percepem ca un adevăr 
incontestabil. 


Clifford Geertz, antropolog (1974, p. 31) 


Cine ești tu? 


Poate esti WEIRD, produsul unei societăți occidentale [Western], 
educate [Educated], industrializate [Industrialized], bogate [Rich] și 
democratice [Democratic]. Dacă așa stau lucrurile, atunci, cu 
siguranță, din punct de vedere psihologic, ești atipic. Spre deosebire 
de o mare parte a lumii contemporane dar și a oamenilor care au trăit 
vreodată, noi, oamenii din categoria WEIRD, suntem extrem de 
individualisti, preocupați excesiv de propria persoană, dorim să 
detinem controlul, suntem nonconformisti și analitici. Ne concentrăm 
asupra noastră, asupra calităților, realizărilor și aspirațiilor noastre, în 
detrimentul relațiilor si rolurilor sociale. Obiectivul nostru este de a fi 
„noi înșine“ în orice context și considerăm inconsecventele celorlalți 
ipocrizie, nu flexibilitate. Asemenea celorlalți, manifestăm tendința de 
a fi de acord cu egalii noștri și cu persoanele cu autoritate, dar nu 
suntem dispuși să ne conformăm opiniilor altora când acestea nu se 
aliniază cu propriile noastre convingeri, concluzii și preferințe. Ne 
considerăm ființe unice, nu simple noduri într-o rețea socială care se 
extinde în timp si în spaţiu. Când acționăm, preferăm să simțim că 
detinem controlul si că avem libertatea propriilor alegeri. 


Atunci când fac raționamente, persoanele WEIRD încearcă să 
identifice reguli și categorii universale prin intermediul cărora 
organizează lumea și proiectează mental linii drepte, pentru a înţelege 
configurații şi a anticipa tendinţe. Simplificăm fenomene complexe 
prin descompunerea lor în elemente minuscule atribuind proprietăți 
sau categorii abstracte acestor elemente constitutive- fie prin 
imaginarea de tipuri de particule, agenți patogeni sau personalități. 
Adeseori nu reușim să observăm relaţiile dintre părți sau asemănările 


dintre acele fenomene incompatibile cu schemele noastre. Cu alte 
cuvinte, stim multe lucruri despre fiecare copac luat in parte, dar nu 
vedem padurea. 


Mai mult, persoanele WEIRD dau dovada de o rabdare deosebita si 
adesea muncesc foarte mult. Printr-un mecanism puternic de 
autocontrol, amânăm satisfacția instantanee in ce privește 
recompensele financiare, plăcerea și siguranța, acceptând în schimb 
disconfortul și nesiguranța din prezent. De fapt, persoanele WEIRD 
găsesc plăcere în muncă, pe care o consideră o activitate cu efect 
cathartic. 


În mod paradoxal, si în ciuda individualismului si a obsesiei fata de 
propria persoană, persoanele din categoria WEIRD manifestă o 
tendinţă spre respectarea de reguli si de principii impartiale si pot da 
dovadă de încredere, onestitate, echitate și disponibilitate pentru 
cooperare fata de necunoscuţi și persoane total străine. De fapt, in 
comparaţie cu majoritatea altor populaţii, noi, cei din categoria 
WEIRD, arătăm un grad scăzut de favoritism fata de prieteni, familii, 
persoane de aceeași origine etnică și comunități locale. Privim 
nepotismul ca un lucru imoral si fetișizăm principiile abstracte în 
detrimentul contextului, al relaţiilor, al eficienței și al caracterului 
practic. 


Din punct de vedere emoţional, persoanele WEIRD sunt adesea 
măcinate de vină când nu reușesc să se ridice la standardele și 
aspiraţiile inspirate din contextul lor cultural, dar adeseori 
autoimpuse. În majoritatea societăților non-WEIRD viețile oamenilor 
sunt dominate de rușine, nu de vină. Oamenii sunt cuprinși de rușine 
când ei, rudele sau chiar prietenii lor nu reușesc să se ridice la 
înălțimea standardelor impuse de comunitate. Membrii comunităților 
non-WEIRD, de exemplu, se pot simți degradati în ochii scrutători ai 
celorlalți dacă fiica lor se căsătorește pe ascuns cu cineva din afara 
rețelei lor sociale. În schimb, o persoană WEIRD se poate simți 
vinovată dacă trage un pui de somn în loc să se ducă la sala de sport, 
cu toate că nu este vorba de o obligaţie și nici nu va ști nimeni. Vina 
depinde de standardele proprii și de raportarea la propria persoană, în 
timp ce rușinea depinde de standarde sociale și judecăți publice. 


Acestea sunt doar câteva exemple, vârful acelui aisberg psihologic pe 
care l-am amintit, care include aspecte ale percepţiei, memoriei, 
atenţiei, capacității de a face raționamente, motivatiei, proceselor 
decizionale și judecăților morale. Dar întrebările cărora sper să le 
răspund în această carte sunt: Cum au ajuns populaţiile WEIRD să fie 
atât de neobișnuite din punct de vedere psihologic? De ce sunt 


diferite? 


Dacă încercăm sa identificăm conturul acestor dileme în Antichitatea 
târzie, vom observa că un anumit grup creștin a determinat 
răspândirea unui set de norme și de convingeri sociale care au 
schimbat considerabil căsătoria, familia, moştenirea si dreptul de 
proprietate în anumite zone ale Europei de-a lungul secolelor. Această 
transformare fundamentală a vieții de familie a inițiat o serie de 
schimbări psihologice care au impulsionat noi forme de urbanizare și 
au alimentat comerțul impersonal, în același timp dinamizând 
proliferarea organizaţiilor voluntare, de la ghilde comerciale și târguri 
până la universități și ordine monastice transregionale, guvernate de 
norme şi de legi cu un caracter individualist tot mai pronunțat. Veţi 
vedea cum, în timp ce vom explica psihologia WEIRD, vom clarifica, 
de asemenea, natura exotică a religiei, căsătoriei și familiei WEIRD. 
Dacă până acum nu ati știut că religia, familiile și căsătoriile noastre 
sunt atât de ciudate, tineti-va bine! 


Faptul de a înţelege cum și de ce unele populaţii europene au devenit 
bizare psihologic înainte de sfârșitul Evului Mediu ne va ajuta să 
clarificăm încă o enigmă: „ascensiunea Occidentului“. De ce societățile 
europene apusene au cucerit o parte atât de mare a lumii începând cu 
a doua jumătate a secolului al XVI-lea? De ce creșterea economică, 
alimentată de noi tehnologii si de Revoluţia Industrială, a erupt în 
aceeaşi zonă spre finalul secolului al XVIII-lea, generând valurile 
globalizării care încă mătură țărmul lumii noastre și azi? 


Dacă o echipă de antropologi extratereștri ar fi examinat umanitatea 
din spaţiul cosmic în anul 1000 d.Hr. sau 1200 d.Hr., n-ar fi avut cum 
să anticipeze că în a doua parte a mileniului planeta avea să fie 
dominată de câteva populaţii europene. În schimb, probabil că ar fi 
pariat pe China sau pe lumea islamică.! 


Dar acești extratereștri n-ar fi avut cum să perceapă din punctul lor de 
observaţie orbital fermentarea tăcută a unei noi psihologii în unele 
comunități europene din Evul Mediu. Această psihologie proto- 
WEIRD, aflată în plină evoluție, a pregătit terenul pentru apariția 
pieţelor impersonale, a urbanizării, a guvernelor constituționale, a 
politicii democratice, a religiilor individualiste, a societăţilor ştiinţifice 
si a inovatiilor nestăvilite. Pe scurt, aceste transformări psihologice au 
fertilizat solul pentru semințele lumii moderne. Așadar, pentru a 
înțelege rădăcinile societății contemporane, trebuie să explorăm 
mecanismul prin care psihologia noastră se adaptează cultural și 
evoluează în paralel cu familia, instituția noastră socială 
fundamentală. 


Sa incepem prin a examina icebergul mai indeaproape. 
Te intreb acum, cine esti tu? 


Incercati sa completati aceasta propozitie in 10 moduri diferite: 
Eu sunt.... 


Daca sunteti WEIRD, cel mai probabil ati completat cu termeni de 
genul „preocupat de“, „pasionat de“ sau „om de știință“, „chirurg“, 
„caiacist“. Probabil că nu prea v-a venit ideea să va definiti drept 
„tatăl lui Josh“ sau „mama Mayei“, desi si aceste roluri sunt la fel de 
corecte si potential mai importante în viata voastră. Această focalizare 
pe însuşiri personale, realizări si apartenență la grupuri sociale 
abstracte sau idealizate mai degrabă decât pe relaţii personale, pe 
roluri sociale moștenite sau pe comunități bazate pe interacțiune 
directă constituie o trăsătură robustă a psihologiei WEIRD, dar care ne 
face să ieşim puternic în evidenţă la nivel global. 


Figura 1.1 ilustrează răspunsurile pe care oamenii din Africa și din 
Pacificul de Sud le dau la întrebarea „Cine sunt eu?“ (Figura 1.1A) si, 
respectiv, la sarcinile „Eu sunt...“ (Figura 1.1B). Datele disponibile 
pentru Figura 1.1A mi-au dat posibilitatea să calculez atât procentajul 
răspunsurilor cu caracter explicit individualist, făcând referire directă 
la însușiri personale, aspirații si realizări, cât si al celor care făceau 
referire la roluri sociale și relații. La un capăt al spectrului se situează 
studenții din Statele Unite care se concentrează aproape exclusiv 
asupra calităților personale, aspirațiilor și realizărilor lor. La celălalt 
capăt sunt populaţiile Maasai și Samburu. În regiunile rurale din 
Kenya, aceste două grupuri tribale sunt organizate în clanuri 
patriliniare si perpetuează stilul de viata traditional, bazat pe creșterea 
animalelor. În răspunsuri au făcut referire la rolurile si relațiile lor în 
proporție de 80%, evidentiindu-si doar ocazional atributele și 
realizările personale (în 10% sau mai putin dintre cazuri). În centrul 
acestor rezultate se situează două comunități din Nairobi, aglomerata 
si agitata capitală a Kenyei. Muncitorii din Nairobi, printre care se 
numără si reprezentanți ai mai multor triburi, au răspuns în general 
referindu-se la rolurile și relaţiile lor, deși într-un procent mai mic fata 
de participanţii din populaţiile Maasai sau Samburu. Spre deosebire de 
aceştia, studenţii Universităţii din Nairobi (o instituție în stil 
european), care nu mai au nici o legătură cu zona rurală, au dat 
răspunsuri foarte asemănătoare cu ale omologilor lor americani, 
menționând atributele sau realizările personale.* 

FIGURA 1.1. Identitate personală la nivelul mai multor populații. (A) 
Fiind realizată pe baza sarcinii de a răspunde la întrebarea „Cine sunt 
eu?“, figura de mai sus indică tendința reprezentanţilor mai multor 
populaţii de a se concentra asupra rolurilor și relațiilor, nu asupra 
calităţilor și a realizărilor personale. Barele indică procentele medii 
ale răspunsurilor corespunzătoare fiecărei persoane în fiecare zonă. 
(B) Graficul de jos a fost realizat pe baza sarcinii de a completa 


propoziția „Eu sunt...“ si reprezintă procentul mediu al răspunsurilor 
socio-relationale.* 


De cealaltă parte a globului, Figura 1.1B spune o poveste similară. 
Legăturile strânse de ordin politic și social dintre Noua Zeelandă și 
Insulele Cook ne oferă posibilitatea de a face comparații între 
locuitorii Insulelor Cook care au interactionat mai mult sau mai putin 
intens cu neozeelandezii WEIRD. Spre deosebire de Kenya, datele de 
aici mi-au permis doar sa separ răspunsurile care fac referire la roluri 
și la relaţii sociale de orice altceva. Începând cu un sat de pe una 
dintre insule, unde oamenii sunt încă organizaţi pe criterii de filiatie, 
proporția medie a răspunsurilor socio-relationale a fost de 60%. 
Pe măsură ce ne-am apropiat de Rarotonga, capitala ţării, o destinație 
turistică populară, frecvența răspunsurilor socio-relationale a scăzut la 
27%. Frecvența acestor răspunsuri date în Noua Zeelandă de copiii 
imigranţilor scade la 20%. Acest procent se apropie de cel al 
neozeelandezilor europeni, care este de 17%, iar al elevilor de liceu 
din Noua Zeelandă este și mai scăzut, 12%. Prin comparație, studenții 
americani se situează chiar mai jos de acest procentaj, unele studii 
raportand zero răspunsuri socio-relationale. 


Multe alte studii psihologice vin în completarea lucrării de fata, 
oferindu-ne posibilitatea de a face comparații între americani, 
canadieni, englezi, australieni și suedezi, pe de o parte, şi popoarele 
asiatice, printre care japonezi, malaysieni, chinezi și coreeni, pe de 
altă parte. Ideea este că persoanele WEIRD se situează de obicei la 
capătul extrem al intervalului distribuţiei, concentrându-se puternic 
asupra calităților, realizărilor, aspirațiilor și personalităților lor mai 
degrabă decât asupra rolurilor, responsabilitatilor și relațiilor. 
Studenţii americani se dovedesc prin excelență preocupaţi de propriile 
persoane, distingându-se chiar printre alte comunități WEIRD.* 


Concentrarea pe calităţile și pe realizările personale în detrimentul 
rolurilor și a relaţiilor este un element central dintr-un pachet de 
trăsături psihologice pe care le voi centraliza sub denumirea de set al 
individualismului sau, pur și simplu, individualism. Individualismul 
este înțeles cel mai bine drept un conglomerat de caracteristici 
psihologice care îi ajută pe oameni să evolueze în realitățile lor sociale 
WEIRD prin ajustarea perceptiilor, a atenţiei, a judecăților si 
a emoțiilor. Mă aştept ca majoritatea populațiilor să prezinte seturi de 
trăsături psihologice care „se potrivesc“ cu instituţiile, tehnologiile, 
mediile și limbile societăţilor lor, desi, cum veţi observa, setul de 
trăsături WEIRD iese foarte mult din tipare. 


setul individualismului sub lupa 


Pentru a înțelege individualismul, trebuie să începem de la celălalt 
capăt al spectrului. În decursul istoriei, oamenii au crescut în cadrul 
unor rețele familiale complexe care aduceau împreună veri îndepărtați 
și rude prin alianță. În aceste lumi unde există un cadru de reguli 
relationale, supraviețuirea, identitatea, siguranța, căsătoria și succesul 
depindeau de sănătatea și de prosperitatea rețelelor bazate pe rudenie, 
care adeseori formau instituţii cunoscute drept clanuri, generaţii, case 
sau triburi. Aceasta este lumea comunităților Maasai, Samburu și a 
locuitorilor din Insulele Cook. În cadrul acestor rețele menite să 
dureze, fiecare individ este înzestrat cu o gama larga de obligaţii, 
responsabilități și privilegii moștenite în relație cu alti membri ai unei 
reţele sociale dense. De pildă, un om poate fi obligat să răzbune crima 
căreia i-a căzut victimă un văr de gradul al doilea (cu care este înrudit 
prin bunicul patern), poate să se bucure de privilegiul de a se căsători 
cu fiicele fratelui mamei sale, dar i se poate interzice să intre într-o 
relație matrimonială cu o femeie străină și poate avea 
responsabilitatea de a-și onora strămoșii prin ritualuri costisitoare, 
care, dacă ar fi neglijate, ar lovi cu ghinion întreaga sa linie de 
urmași. Comportamentul este foarte limitat de context si de tipurile de 
relații implicate. Normele sociale care guvernează aceste relaţii și 
care, luate colectiv, formează ceea ce eu numesc instituții bazate pe 
rudenie îi împiedică pe oameni să-și caute prieteni, parteneri de 
afaceri sau de căsătorie în alte cercuri. În schimb, orientează 
investițiile oamenilor spre un grup restrâns, închis, bine definit și în 
mare parte moștenit. Multe instituții bazate pe rudenie nu numai că 
influențează moștenirea și locul unde vor trăi noile cupluri căsătorite, 
ci creează și drepturi comune de proprietate (de exemplu, terenurile 
aparțin clanului) și preluarea răspunderii comune pentru încălcarea 
legii (de pildă, taţii pot merge la închisoare pentru infracțiunile 
comise de fii). 


Această  interdependență socială generează  interdependență 
emoțională, ceea ce face oamenii să se identifice cu grupurile închise 
cărora le aparțin si să opereze delimitări categorice pe baza 
interconexiunilor sociale între grupul lor și ce este în exteriorul 
acestuia. De fapt, în această lume, deși s-ar putea să nu-i cunosti pe 
unii dintre verii tăi îndepărtați sau pe membrii tribului tău care se află 
la o distanță de trei sau de patru cercuri relationale, aceștia vor 
continua să fie membri ai grupului tău restrâns atâta vreme cât sunt 
atașați de tine prin legături de rudenie. În schimb, unele persoane 
cunoscute din vedere pot rămâne străine dacă nu ești legat de ele prin 
raporturi sociale dense si durabile.® 


Succesul si respectul depind in aceasta lume de abilitatea cu care un 
individ se orientează in cadrul acestor instituţii bazate pe rudenie. 
Aceasta înseamnă adesea (1) alinierea la opiniile membrilor grupului 
restrâns; (2) respectarea figurilor autoritare, cum ar fi bătrânii sau 
inteleptii; (3) controlarea comportamentului celor apropiați (dar nu al 
străinilor); (4) delimitarea grupului restrâns de ce este exterior 
acestuia și (5) promovarea succesului colectiv al grupului ori de câte 
ori este posibil. Mai mult, din cauza multiplelor obligații, 
responsabilități și constrângeri impuse de tradiție, motivațiile 
oamenilor de cele mai multe ori nu sunt „orientate spre abordare“, 
spre formarea de relaţii noi sau lărgirea cercului de cunoştinţe. În 
schimb, oamenii devin ,,orientati spre evitare“ pentru a reduce riscul 
de a fi consideraţi devianti, de a genera neînțelegeri sau de a atrage 
dezaprobarea asupra lor înșiși și a altora.” 


Aceasta este una dintre extreme; acum să o comparăm cu extrema 
individualistă a spectrului. Să ne imaginăm psihologia necesară 
orientării într-o lume cu un număr restrâns de legături moștenite în 
care succesul si respectul depind de (1) rafinarea calităților personale; 
(2) atragerea de prieteni, parteneri de viață și parteneri de afaceri care 
prezintă aceste calități; și (3) menţinerea relaţiilor cu aceștia atâta 
timp cât relaţia este reciproc avantajoasă. În această lume, toţi căutăm 
relații mai bune, care pot dura sau nu. Oamenii au un număr restrâns 
de legături permanente si multe amicitii, cunoștințe și relaţii de 
serviciu pasagere. În timpul adaptării psihologice la această lume, 
oamenii au ajuns să se vadă atât pe ei înșiși, cât si pe ceilalți ca niște 
agenți independenți, definiti printr-un mănunchi unic sau special de 
talente (de ex. scriitor), interese (de ex. brodat), aspirații (de ex. 
parteneriat într-o firmă de avocatură), virtuţi (de ex. echitate) și 
principii (de ex. „nimeni nu este mai presus de lege“). Aceste calități 
pot fi amplificate sau accentuate dacă o persoană se alătură unui grup 
care respectă aceleași valori și nutrește aceleași aspirații. Reputația pe 
care o au printre ceilalți și stima de sine se modelează în primul rând 
prin atributele și realizările proprii, nu prin cultivarea unei rețele 
durabile de legături moștenite, guvernate de un set complex de norme 
sociale relevante pentru relatii.® 


Pentru a obține o primă imagine a diversităţii psihologice la nivel 
global vom reduce complexul individualismului la o singură 
dimensiune. Figura 1.2 reprezintă distribuţia la nivel global a unei 
bine-cunoscute măsurători globale a individualismului, realizată de 
psihologul olandez Geert Hofstede, inițial pe baza unor sondaje printre 
angajații companiei IBM din întreaga lume. Această scală încearcă să 
stabilească gradul de orientare al oamenilor spre ei înșiși, spre 
familiile lor, spre realizările personale și scopurile individuale. De 


exemplu, una dintre întrebări sună astfel: „Cât este de important 
pentru tine să-ți foloseşti talentele și abilitățile la locul de munca?“, 
iar alta: „Cât este de important pentru tine să ai de îndeplinit sarcini 
profesionale provocatoare, din care poți obține un sentiment de 
împlinire personală?“ Persoanele cu un grad mai pronunțat de 
individualism vor să-şi fructifice talentele la maximum si, ulterior, să 
se bucure de un sentiment de satisfacție în urma activității lor. 


FIGURA 1.2. Hartă a individualismului la nivel global bazată pe scala 
globală a lui Hofstede, cuprinzând 93 de tari. Nuantele mai închise 
indica un grad mai ridicat al individualismului. Zonele hasurate indica 
lipsa datelor.’ 


Valoarea acestei scale nu constă în faptul că se concentrează asupra 
unui segment îngust din psihologie, ci în aceea că reunește mai multe 
elemente din pachetul individualismului. La capătul superior al scalei, 
aşa cum era de așteptat, vom găsi americani (91 de puncte), 
australieni (90) si englezi (89) — e incontestabil că aceste națiuni sunt 
unele dintre cele mai WEIRD din lume. Sub primele locuri, cele mai 
individualiste societăți din lume se află aproape exclusiv în Europa, cu 
precădere în nord și în vest, sau în națiunile descendente din englezi, 
cum ar fi Canada (80 de puncte) și Noua Zeelandă (79). Este de 
remarcat că Figura 1.2 dă la iveală si o lipsă a datelor, întrucât fâșii 
întregi din Africa și din Asia Centrală continuă să rămână în mare 
parte terra incognita din punct de vedere psihologic.!9 


Această măsurare globală a individualismului se potriveşte 
surprinzător de bine cu rezultatele altor sondaje globale de proporții. 
Persoanele din ţările mai individualiste, de exemplu, au legături 
familiale mai slabe și dau dovadă într-o măsură mai scăzută de 


nepotism, ceea ce inseamna ca este mai putin probabil ca patronii de 
firme, directorii si politicienii să-și angajeze sau să-şi promoveze 
rudele. Mai mult, țările mai individualiste au tendințe mai reduse de a 
delimita grupul restrâns de ceea ce se află în afara acestuia, sunt mai 
dispuse să ajute imigranții si mai putin încorsetate de tradiții 
şi de obiceiuri. 


Ţările mai individualiste sunt și mai bogate, mai inovatoare și mai 
productive economic. Au guverne mai eficiente, care furnizează 
servicii publice și infrastructură, cum ar fi șosele, școli, electricitate și 
apă." 


Acum, se porneşte de la presupozitia că legăturile pozitive puternice 
dintre individualismul psihologic şi calități cum ar fi prosperitatea 
națională şi eficiența guvernului reflectă un proces cauzal 
unidirectional, in care prosperitatea economică sau instituțiile politice 
liberale duc la un individualism mai pronunțat. Cred cu tărie că relația 
de cauzalitate chiar este orientată în această direcție în cazul anumitor 
aspecte psihologice si probabil domină procesele economice si de 
urbanizare în cea mai mare parte a lumii. Am văzut, de exemplu, cum, 
cel mai probabil, deplasarea spre zone urbane a influențat imaginea 
de sine a locuitorilor din Insulele Cook si a muncitorilor din Nairobi 
(Figura 1.1).!2 


Totuşi, cauzalitatea ar putea să acționeze si in sens opus? Dacă vreun 
alt factor ar crea psihologii mai individualiste, înainte de creştere 
economică si de guverne eficiente, ar fi posibil ca o asemenea 
transformare psihologică să stimuleze urbanizarea, piețele comerciale, 
prosperitatea, inovațiile si crearea de noi forme de guvernare? Pe 
scurt, răspunsurile mele sunt da si da. Pentru a vedea cum poate avea 
loc un asemenea fenomen, să aruncăm mai întâi o privire asupra 
cuprinzătorului set de trăsături psihologice asociate cu individualismul 
de-a lungul istoriei. Odată ce observăm componentele psihologice 
esențiale, ar trebui să devină mai clar în ce mod aceste schimbări au 
avut un efect atât de puternic asupra istoriei economice, religioase si 
politice din Europa. 


Înainte de a ne continua trecerea în revistă a diversității psihologice la 
nivel global, voi evidenția patru elemente importante demne de luat 
în seama:'* 


1. Trebuie să onorăm diversitatea umană, care include 
diversitatea psihologică. Prin evidențierea elementelor 
particulare ale națiunilor WEIRD, nu le denigrez nici pe acestea, 


si nici alte colectivitati. Scopul meu este de a analiza sursa 
diversitatii psihologice si radacinile lumii moderne. 


2. Nu trebuie sa stabilim o relatie de opozitie binara intre WEIRD 
si non-WEIRD. Asa cum vom vedea in multe grafice si diagrame, 
variația psihologică la nivel global este si continua, și 
multidimensionala. 


3. Diversitatea psihologica este identificabila la toate nivelurile, 
nu numai printre natiuni. Uneori ajung intr-un punct mort 
comparand valorile medii la nivelul unei tari, pentru ca doar 
acelea sunt datele disponibile. Cu toate acestea, pe parcursul 
intregii carti, vom examina adesea diferentele psihologice in 
interiorul unei tari, intre regiuni, provincii si sate si chiar in 
cadrul celei de-a doua generaţii de imigranți proveniţi din 
diverse națiuni. Desi națiunile WEIRD se concentrează de obicei 
la un capăt al intervalului distribuţiei globale, vom explora și 
explica variațiile în cadrul Europei, al „Occidentului“ si al lumii 
industrializate. 


4. Nici una dintre diferențele observate la nivel de populaţie nu 
ar trebui considerată o trăsătură fixă, esenţială, imuabilă a unor 
națiuni, triburi sau grupuri etnice. Dimpotrivă, această carte își 
propune să arate cum și de ce ni s-a schimbat psihologia de-a 
lungul istoriei si cum va continua ea să evolueze. 


Cultivarea identității weird 


Adaptarea la o lume socială individualistă presupune rafinarea acelor 
calități personale care definesc diferite contexte și relaţii. În schimb, 
succesul într-o lume unde există un cadru de reguli relationale 
presupune cunoașterea unor tipuri de relaţii care necesită abordări și 
comportamente total diferite. Dovezi psihologice din diverse societăți, 
printre care comunități din Statele Unite, Australia, Mexic, Malaysia, 
Japonia si Coreea, reflectă aceste modele. În comparaţie cu cea mai 
mare parte a lumii, naţiunile WEIRD fac dovada unei abordări 
omogene din punctul de vedere al unor trăsături ca „onestitatea“ sau 
„glacialitatea“ diferitelor tipuri de relaţii, cum ar fi cele cu persoane 
mai tinere din aceeași categorie socio-profesională, cu prieteni, 
părinți, profesori sau străini. În schimb, la coreeni si la japonezi se 


remarcă omogenitate exclusiv in limitele unor contexte relationale, 
mai precis în felul în care se comportă separat cu mamele, prietenii 
sau profesorii de-a lungul timpului. De la un context social la altul, 
comportamentul acestor popoare variază foarte mult și fără restricții: 
o persoană poate fi rezervată si umilă fata de profesori si, în același 
timp, relaxată si glumeata cu prietenii. De aici rezultă că, desi 
americanii consideră flexibilitatea comportamentală ipocrizie și 
disimulare, multe alte popoare privesc adaptarea personală în funcție 
de diferite tipuri de relaţii ca o expresie a înțelepciunii, maturității și 
adaptabilitatii sociale.!+ 


Aceste așteptări care variază de la o societate la alta determină și 
modelează reacții psihologice diferite. De exemplu, într-un studiu în 
care se făcea o comparaţie între coreeni și americani, atât părinților, 
cât și prietenilor li se cerea să emită aprecieri referitoare la 
caracteristicile participanților la studiu. Printre americani, s-a 
considerat că participanţii care au dat dovadă de un grad mai ridicat 
de consecvență comportamentală în contexte diferite „știu să se 
comporte mai bine în societate“ si sunt mai ,,simpatizati“ de părinți si 
de prieteni fata de cei al căror comportament era mai putin 
consecvent. Aceasta înseamnă că, în comunitățile din categoria 
WEIRD, se aşteaptă de la tine să ai un comportament consecvent în 
contexte diferite şi, dacă satisfaci aceste așteptări, vei avea mai mult 
succes pe plan social. În schimb, în Coreea, nu s-a observat nici o 
corespondență între gradul de consecvență comportamentală în 
contexte diferite și succesul sau popularitatea socială, așadar 
consecventa comportamentală nu aduce nici un profit social. 
Întorcându-ne la Statele Unite, concordanța dintre părinţi si prieteni în 
privinţa caracteristicilor participanţilor la experiment a fost de două 
ori mai crescută decât cea din Coreea. Aceasta înseamnă că, în 
America, o anumită persoană este percepută aproape la fel și de 
prieteni, și de părinţi, spre deosebire de Coreea, unde părinţii și 
prietenii percep aceeași persoană destul de diferit. În cele din urmă, 
corelarea dintre comportamentul consecvent în contexte variate si 
nivelul de satisfacție în viata și emoțiile pozitive a fost mult mai 
pronunțată printre americani față de coreeni. În ansamblu, 
comportamentul constant, indiferent de relație — calitatea de „a fi tu 
însuţi“ — aduce beneficii mai mari în America, atât pe plan social, cât 
si emoţional.!5 


Aceste rezultate sugerează că importanța imensă atribuită de 
disciplina psihologiei noțiunilor de stimă de sine și autoapreciere 
constituie probabil un fenomen WEIRD. În schimb, în puţinele 
societăți non-WEIRD unde a fost studiat, un grad înalt de stimă de sine 
si o imagine pozitivă despre sine nu sunt strâns asociate nici cu 


multumirea în viata, nici cu starea subiectivă de bine. În multe 
societati, ceea ce conteaza este imaginea, stima cu care te trateaza 
alții, nu stima de sine, înrădăcinată în cultivarea eficientă a unui set 
de calități personale unice care reflectă „adevăratul sine“ al unei 
persoane.16 


În societăţile WEIRD, presiunea exercitată în sensul cultivării 
trăsăturilor comportamentale care nu variază de la un context la altul 
conduce la atribuire dispoziţională - o tendință de a interpreta 
comportamentul unei persoane ca fiind determinat de trăsăturile 
personale care îi influențează acţiunile în contexte diferite. De 
exemplu, faptul că „el este leneş“ (o anumită dispoziție) explică de ce 
nu-și termină treaba. Dar dacă este bolnav sau rănit? Atribuirea 
dispozitionala se manifestă psihologic în două moduri. Mai întâi, ne 
creează o stare de disconfort cu privire la inconsecventa noastră. Dacă 
ati participat la un curs de psihologie socială, atunci vă veți da seama 
că este vorba despre disonanta cognitivă. Rezultatele cercetărilor 
sugerează că persoanele WEIRD sunt mai puternic afectate de 
disonanta cognitivă si recurg la echilibristică mentală pentru a-și 
atenua starea de disconfort. În al doilea rând, atribuirea dispozitionala 
influențează modul în care-i judecăm pe ceilalți. Psihologii denumesc 
acest fenomen eroare fundamentală de atribuire, deși, în mod clar, nu 
este chiar atât de fundamentală, ci este WEIRD. În general, persoanele 
WEIRD manifestă tendința de a explica acţiunile sau modelele 
comportamentale prin trăsăturile „interioare“ ale celorlalți, bazându- 
se pe inferente despre trăsăturile dispozitionale (de ex., „este leneș“ 
sau „nu este de încredere“), personalitate („este introvertită“ sau 
„conștiincioasă“) și convingeri sau intenţii care ar fi putut motiva o 
anumită acţiune („ce anume a știut si când a aflat?“). Alte comunități 
acordă mai multă atenţie acțiunilor si rezultatelor decât elementelor 


»interioare“.!” 


Macinat de vina, dar fara rusine 


Pe baza datelor colectate de la un număr de 2 921 de studenți din 37 
de tari, în cazul oamenilor din societăți cu un caracter individualist 
mai puternic se observă mai multe experiențe emoționale 
asemănătoare cu vina si mai puține asemănătoare cu rușinea. De fapt, 
studenții din tari precum Statele Unite, Australia și Olanda sunt foarte 
rar cuprinși de rușine. Totuşi, aceştia au resimţit de mai multe ori vina 
în comparaţie cu oamenii din alte societăți; acestor experienţe li s-a 
dat o dimensiune morală și au avut un impact puternic atât asupra 
stimei de sine, cât si a relaţiilor personale. În ansamblu, viețile 


emoţionale ale oamenilor WEIRD sunt măcinate de un sentiment de 
vinovatie.'® 


Pentru a înțelege acest lucru, trebuie mai întâi să analizăm în 
profunzime ruşinea si vina. Rusinea își are rădăcinile într-un set 
psihologic dezvoltat genetic, asociat cu devalorizarea socială în ochii 
celorlalți. Oamenii sunt cuprinși de rușine când încalcă norme sociale 
(de exemplu, comit adulter), când nu reuşesc să se ridice la 
standardele de performanţă locale (de pildă, nu reușesc să promoveze 
un curs de psihologie) sau când se găsesc pe o treaptă ierarhică 
inferioară. Rusinea are niște semne de manifestare universale, cum ar 
fi privire plecată, umeri căzuți si o tendință generală de „a te face cat 
mai mic“ (ghemuire). Aceste semne reprezintă dovada în fata 
comunității că faptasii isi recunosc transgresiunea sau deficienta si cer 
îngăduință. Emotional, persoanele cuprinse de un sentiment de rușine 
ar vrea să ocupe cât mai puţin spaţiu și să se facă nevăzute. Evită 
contactul cu alții și chiar își pot părăsi comunităţile o vreme. 
Caracterul public al eșecului are o importanță crucială: dacă publicul 
nu este la curent cu un anumit eveniment, atunci nu apare 
sentimentul de rușine, deși oamenii pot trăi cu teama că secretul lor 
va fi dat în vileag. În cele din urmă, rușinea poate fi simțită indirect. 
În acele societăți unde există un cadru de reguli relationale, o faptă 
reprobabilă sau o relaţie ilicită poate abate rușinea asupra părinţilor, a 
fraților și chiar a rudelor mai îndepărtate, cum ar fi veri. Ecourile unei 
fapte rusinoase în reţelele de rudenie sunt justificate, pentru că rudele 
sunt judecate la rândul lor și poate chiar pedepsite pentru acțiunile 
unui membru al familiei.’ 


Vina este ceva diferit; este un sistem intern de orientare si, cel putin 
partial, un produs cultural, desi probabil include si niște aspecte 
psihologice înnăscute, cum ar fi regretul. Sentimentul de vină apare 
când o persoană isi măsoară propriile acțiuni si sentimente conform 
unor standarde pur personale. Mă pot simți vinovat că am mâncat 
singur o pizza sau că nu i-am dat maruntisul din buzunar unui om al 
străzii pe care l-am întâlnit duminică dimineaţa pe o stradă pustie din 
Manhattan. Mă încearcă acest sentiment deoarece nu am reușit să mă 
ridic la înălțimea standardelor personale, nu pentru că aș fi încălcat o 
normă generală sau mi-ar fi fost afectată reputaţia în ochii celorlalți. 


Desigur, există multe situații în care putem simți atât vină, cât si 
rușine, întrucât am încălcat in public o normă socială — de pildă, i-am 
tras o palmă unui copil neascultător. În acest caz, rușinea provine din 
faptul că suntem convinși că oamenii din jur vor avea o părere mai 
proastă despre noi (voi fi privit ca o persoană care lovește un copil), 
iar vina se iveste din propriile noastre standarde internalizate (de ex., 


să nu lovesti un copil nici măcar la mânie). Spre deosebire de rușine, 
vina nu are nişte semne exterioare generale, poate dura săptămâni sau 
chiar ani si pare să necesite multă reflecţie. Spre deosebire de 
„retragerea“ și „îndepărtarea“ pe care le declanșează rușinea, vina 
îndeamnă adesea la apropiere și declanşează dorinţa de a soluţiona 
problema care cauzează vina. Sentimentele de vină fata de un prieten 
sau partener de viata pe care l-am dezamăgit, de pildă, pot genera 
eforturile de a ne cere iertare și de a repara relatia.*° 


E simplu să înțelegem de ce rușinea domină multe societăți unde 
există un cadru de reguli relationale. Mai întâi, există mult mai multe 
norme sociale atent monitorizate care variază de la un context la altul 
si de la o relaţie la alta si, în consecință, ocaziile de a încălca aceste 
norme și de a comite greșeli care să inducă rușinea sunt mai 
numeroase, iar probabilitatea ca acestea să fie observate de membrii 
rețelelor sociale dense este mai mare. În al doilea rând, de la membrii 
acelor societăți unde există un cadru de reguli relationale, spre 
deosebire de cei ai societăților individualiste, se așteaptă sa 
îndeplinească mai multe roluri de-a lungul vieţii și să-și formeze un 
set amplu de abilități, dezvoltate măcar până la un nivel de prag. De 
aici rezultă mai multe ocazii de a nu se conforma standardelor locale 
si de a scădea în ochii celorlalți. În al treilea rând, interdependenta 
socială înseamnă că oamenii pot fi cuprinși de vinovăţie, chiar dacă 
nu comit nici o acțiune condamnabilă. Desigur, probabil că 
sentimentul de vină există în multe societăți dominate de rușine, doar 
că este prea putin proeminent si important ca să poată face aceste 
societăți să funcționeze.” 


În schimb, vina ocupă o poziție proeminentă în societăţile 
individualiste. Pe măsură ce oamenii își cultivă propriile talente și 
calități unice, vina devine o componentă a mecanismului afectiv care-i 
motivează să se conformeze propriilor standarde. Vegetarienii, de 
pildă, se pot simţi vinovaţi dacă mănâncă bacon chiar si când sunt 
plecați în orașe îndepărtate si sunt înconjurați de non-vegetarieni. Nu 
are cine să-i judece că savurează baconul, dar tot se simt vinovați. 
Ideea este că, în societățile individualiste, cei care nu se simt în 
general vinovaţi vor face eforturi pentru a-și cultiva calitățile 
personale, a trăi conform standardelor proprii si a menţine relații 
personale de calitate. În comparaţie cu vina, ruşinea este atenuată 
pentru că normele sociale care guvernează diverse relații și contexte 
în societăţile individualiste sunt mai puţine si cel mai adesea nu sunt 
monitorizate în aceste populaţii nu prea dense.” 


Uită-te la mine! 


De mai bine de o jumătate de secol, psihologii au fost fascinati sa 
constate cât de dispuși sunt oamenii să se conformeze celor egali cu ei 
si să se supună figurilor autoritare.” În celebrul experiment al lui 
Solomon Asch, fiecare participant intra în laborator împreună cu alte 
câteva persoane care păreau alti „participanţi la experiment“. Aceştia, 
de fapt, erau colaboratorii cercetătorilor. În fiecare rundă a 
experimentului, un segment dintr-o linie reprezentând etalonul îi era 
arătat grupului împreună cu alte trei segmente, etichetate 1, 2 și 3 
(vezi insertia în Figura 1.3). Fiecare persoană trebuia să spună cu voce 
tare care dintre cele trei segmente avea aceeași lungime cu segmentul 
etalon. În câteva runde prestabilite, colaboratorii cercetătorilor au dat 
același răspuns incorect înaintea participanților adevărați. 
Raționamentul în sine era simplu: participanţii au obținut răspunsul 
corect în 98% din cazuri când nu au fost influențați. Așadar, 
întrebarea este: Cât de dispuși sunt oamenii să renunțe la percepția 
proprie în favoarea unui răspuns care să-l copieze pe al altora? 


Răspunsul depinde de locul unde a crescut fiecare. Persoanele din 
categoria WEIRD chiar îi imită pe alţii, iar acest lucru l-a surprins pe 
Solomon. Doar aproximativ un sfert dintre participanți nu s-au lăsat 
niciodată influenţaţi de ceilalți. Totuși, cei din categoria WEIRD îi 
imită pe ceilalți într-o măsură mai mică în comparaţie cu toate 
celelalte populaţii studiate. Barele din Figura 1.3 ilustrează amploarea 
efectului conformării la nivelul unor grupuri de studenți din 10 tari 
diferite. Intensitatea dorinţei de a se conforma se multiplică de trei ori 
pe măsură ce ne deplasăm dinspre societățile WEIRD, la un capăt, și 
Zimbabwe, la celălalt capăt.24 


Studierea în detaliu a acestor experimente relevă două tipare 
interesante. Mai întâi, societățile cu un grad mai scăzut de 
individualism manifestă tendinţe mai pregnante de a se conforma 
grupului (ceea ce se observă prin corelarea datelor din Figurile 1.2 si 
1.3). În al doilea rând, în cei cincizeci de ani care au trecut de la 
eforturile inițiale întreprinse de Solomon, motivațiile în sensul 
conformării manifestate de americani au scăzut. Cu alte cuvinte, 
americanii sunt mai putin dispuși să se conformeze acum decât la 
începutul anilor 1950. Nici unul dintre aceste aspecte nu este deosebit 
de surprinzător, dar e plăcut să descoperim că intuitiile noastre sunt 
susținute de dovezi de ordin psihologic.?° 

FIGURA 1.3. Forta a efectului de imitare a opiniilor altora în 
Experimentul Conformismului, elaborat de Asch, administrat unui 
număr de zece populaţii diferite. Barele pentru societățile WEIRD, 
Japonia şi Brazilia reprezintă valori medii rezultate din mai multe 
studii.26 


Oamenii WEIRD sunt dispuși să ignore opiniile, preferințele, părerile 
si solicitările altora, iar această atitudine se aplică nu numai egalilor, 
ci este valabilă si pentru vârstnici, bunici si autorități tradiționale. În 
completarea acestor studii controlate privind gradul de conformism 
voi discuta datele sondajelor globale în capitolele următoare si voi 
arăta că, spre deosebire de altele, populaţiile WEIRD nu valorizează 
conformismul si nu văd „obediența“ ca o valoare care trebuie 
inculcată copiilor. Nu venerează nici tradiţiile, nici inteleptii, asa cum 
o fac majoritatea celorlaltor societăţi, iar vârstnicii nu sunt tratați cu 
același respect de care au parte în multe alte locuri.27 


Să presupunem că, pe parcursul istoriei, s-ar fi întâmplat ceva care să-i 
facă pe oameni mai putin dispuși să se conformeze, mai putin 
ascultători si mai putin dornici să arate deferenta vârstnicilor, 
autorităților tradiționale si inteleptilor. Oare aceste schimbări ar fi 
influențat evoluția culturală a organizațiilor, instituţiilor şi 
inovatiilor? 


Cei care au rabdare capata bezele 


Avem de ales între mai multe variante. Preferati să obtineti (A) 100 de 
dolari astazi sau (B) 154 de dolari peste un an? Daca ati ales varianta 
(A), voi mari oferta pentru anul viitor si va voi propune 185 de dolari 
in loc de 154. Dar, daca initial ati ales 154 de dolari anul viitor, voi 
reduce oferta si vă voi prezenta două variante: 100 de dolari acum sau 
125 anul viitor. Dacă acum vă razganditi în privința plății amânate (B) 
si alegeți (A), adică 100 de dolari acum, voi îndulci oferta plăţii 
amânate, crescând suma la 130 de dolari. Prin analizarea acestor 
tipuri de alegeri binare, cercetătorii pot evalua gradul de răbdare de 
care dau dovadă oamenii sau ceea ce se cheamă „reducere temporală“ 
sau „reducere a amânării“. Persoanele nerăbdătoare „reduc“ viitorul 
într-o măsură mai mare, adică preferă un profit imediat unui profit 
obținut mai târziu. Persoanele mai răbdătoare, în schimb, sunt dispuse 
să aștepte mai mult pentru a câștiga mai mulți bani. 


Calitatea de a fi răbdător variază semnificativ de la un popor la altul, 
de la o regiune la alta între granițele aceleiași tari și de la un individ 
la altul. Folosind metoda titrării descrisă anterior și o întrebare dintr- 
un sondaj, economiștii Thomas Dohmen, Benjamin Enke și 
colaboratorii lor au măsurat nivelul răbdării a 80 000 de persoane din 
76 de tari. Figura 1.4 ilustrează această variaţie la nivelul fiecărei tari, 
folosind nuanțe mai întunecate pentru a reprezenta acele tari în care 
oamenii au în general mai multă răbdare. În timp ce locuitorii țărilor 
reprezentate prin nuanțe mai deschise preferă să încaseze cei 100 de 
dolari astăzi (suma fiind transformată în moneda locală și adaptată 
puterii de cumpărare din regiune), cei din țările reprezentate prin 
nuanțe închise preferă în general să aştepte un an pentru o 
recompensă mai substanţială. De exemplu, locuitorii celei mai 
răbdătoare tari, Suedia, pot rezista propunerii de a încasa 100 de 
dolari pe loc și sunt dispuși să aștepte un an pentru a încasa o sumă 
care depășește 144 de dolari. La polul opus, în Africa, rwandezii 
solicită cel puţin 212 dolari peste un an înainte de a refuza cei 100 de 
dolari plătibili imediat. În medie, pe întreg mapamondul, oamenii 
amână cu un an încasarea celor 100 de dolari doar dacă suma 
amânată depășește 189 de dolari. 

FIGURA 1.4. Distribuţie globală a răbdării, analizată în 76 de tari. 
Nuantele mai închise indică un nivel mai ridicat al răbdării. Zonele 
hasurate indică lipsa datelor relevante.?8 


Harta de mai sus ilustrează foarte clar distribuția globală a variațiilor 
nivelului răbdării, măsurat la nivelul fiecărei naţiuni. Începând cu 
naţiunile cu cel mai ridicat nivel al acestei calităţi, ordinea ţărilor 
reprezentate cu negru este: Suedia, Olanda, Statele Unite, Canada, 
Elveţia, Australia, Germania, Austria si Finlanda.?9 


În cadrul acestor experimente, un grad mai ridicat de răbdare poate fi 
asociat cu un standard economic, educational si guvernamental mai 
ridicat la nivelul țărilor, al regiunilor dintr-o anumită tara si al 
persoanelor din aceeași regiune. La nivel naţional, țările cu populații 
mai răbdătoare generează venituri mai mari (produs intern brut sau 
PIB pe cap de locuitor) si sunt mai productive în domeniul inovatiilor. 
Aceste națiuni își administrează mai bine resursele financiare, sunt 
mai educate si dovedesc abilități cognitive mai dezvoltate în sfera 
matematicii, a științei si a înțelegerii unui text citit. Institutional, 
țările mai răbdătoare beneficiază de mai multă stabilitate 
democratică, drepturi de proprietate mai bine demarcate si guverne 
mai eficiente. Corespondenta dintre răbdare si aceste rezultate este 
observabilă și când ne concentrăm asupra fiecărei regiuni a planetei în 
parte. De fapt, datele arată că legătura cea mai puternică între un 
nivel ridicat al răbdării și rezultate economice pozitive apare în zonele 
economice mai puţin dezvoltate, cum ar fi Africa subsahariană, Asia 
de Sud-Est si Orientul Mijlociu. Astfel, capacitatea de a amâna 
satisfacerea dorințelor ar putea să joace un rol chiar mai important în 
atingerea prosperității economice acolo unde instituțiile economice și 
politice sunt mai putin eficiente.*0 


Aceleași tipare se observă si când comparăm mai multe regiuni ale 
aceleiași tari sau mai multi indivizi din aceeași regiune. Între graniţele 
aceleiași tari, populaţiile care dovedesc mai multă răbdare generează 
venituri mai ridicate și studiază mai mult. Tot astfel, într-un anumit 
perimetru geografic, persoanele care au mai multă răbdare obțin 
venituri mai mari și studii mai avansate. 


Măsurile de reducere a întârzierii corespund unei calități numite în 
psihologie autodisciplină sau autocontrol. Pentru a măsura capacitatea 
de autocontrol a copiilor, experimentatorul îi pune copilului in fata o 
singură bezea și îi spune că, dacă are răbdare să aștepte să o mănânce 
până revine el în cameră, copilul va primi două bezele în loc de una. 
Apoi părăsește încăperea și își observă subiectul, fără a fi văzut de 
acesta, să vadă cât de mult rezistă copilul până cedează și mănâncă 
bezeaua. Unii copii mănâncă imediat singura bezea oferită. Câţiva 
aşteaptă 15 minute sau putin mai mult, până când experimentatorul 
renunță și se întoarce, aducând si a doua bezea. Ceilalți copii isi pierd 
răbdarea undeva la mijloc. Capacitatea de autocontrol a fiecărui copil 
este cuantificată prin numărul de secunde de aşteptare.” 


Sarcini experimentale psihologice de acest tip funcţionează adesea ca 
predictori foarte puternici ai comportamentului din viata reală. Adulții 
si adolescenţii care au dovedit mai multă răbdare în timpul testului cu 
bezeaua din perioada prescolara și-au continuat studiile, au obținut 
note mai bune, au economisit mai mulți bani, au câștigat salarii mai 
mari, au practicat sporturi și au fumat mai putin. Dintre aceștia, doar 
un procent scăzut au ajuns consumatori de droguri, alcoolici sau 
infractori. Legătura dintre răbdarea de fier dovedită în timpul testului 
cu bezeaua și succesul din viața de adult este independentă de 
coeficientul de inteligență al persoanei respective și de statutul socio- 
economic al familiei, si, chiar si când comparatia se face între doi 
fraţi, se observa că fratele care a dovedit mai multă răbdare are mai 
mult succes în viata de adult decât celălalt frate.** 


Răbdarea și autocontrolul unei persoane sunt adaptate mediilor 
instituționale si tehnologice cu care respectiva persoană 
interacționează de-a lungul vieții, exact cum se întâmplă si cu 
individualismul, vina şi conformismul. În anumite societăți unde 
există un cadru de reguli relationale, autocontrolul nu aduce beneficii 
personale prea mari, încât nu trebuie să ne așteptăm ca legătura dintre 
răbdare si succes in viata de adult să fie universal valabilă. Cu toate 
acestea, când normele sociale locale răsplătesc autocontrolul si 
taxează nerăbdarea, apar tot soiul de trucuri psihologice menite să 
cultive autocontrolul. Pe parcurs vom vedea că învățarea culturală, 
ritualurile, monogamia, piața si credința religioasă pot contribui la 


dezvoltarea răbdării si a autocontrolului în feluri care pregătesc 
terenul pentru noi forme de guvernare și o creştere economică mai 
accelerată. 


Diplomati ONU primesc amenzi pentru parcare 
ilegală 


Diplomatii ONU din New York, reprezentanţi ai 149 de tari, erau 
scutiți de plata amenzilor pentru parcare neregulamentară până în 
noiembrie 2002. Dispunând de imunitate diplomatică, puteau parca 
oriunde, puteau bloca alte vehicule parcate sau chiar căi de acces și 
intrări în instituții şi sufocau străzile Manhattanului fără a fi pasibili 
de amendă. Consecințele acestei imunităţi au fost imense: între 
noiembrie 1997 şi finele anului 2002, misiunile diplomatice ONU au 
acumulat peste 150 000 de amenzi de parcare neplătite, în valoare de 
circa 18 milioane de dolari americani. 


Desi locuitorii orașului New York aveau de suferit, această situaţie a 
creat condițiile pentru un experiment natural efectuat de doi 
economiști, Ted Miguel și Ray Fisman. Dat fiind că aproximativ 90% 
din misiunile diplomatice ONU sunt amplasate la mai putin de 1,5 
kilometri de sediul ONU, majoritatea diplomaților se confruntau cu 
aceleaşi probleme -— străzi aglomerate, zile ploioase și zăpadă. Ted si 
Ray au avut ideea să compare distribuția pe națiuni a amenzilor de 
parcare primite de reprezentanţii mai multor tari. 


Diferenţele au fost semnificative. Pe durata intervalului de cinci ani 
care au precedat suspendarea imunitatii în 2002, diplomaţii din Marea 
Britanie, Suedia, Canada, Australia și din alte câteva tari au primit 
zero amenzi. Spre deosebire de aceștia, diplomaţii din Egipt, Ciad și 
Bulgaria, printre alții, au primit cele mai multe amenzi, acumulând un 
număr care depășea o sută de amenzi pentru fiecare membru al 
misiunilor diplomatice respective. Dacă analizăm țările în ansamblu, 
cu cât indicele de corupţie al unei tari era mai ridicat, cu atât mai 
mare era numărul de amenzi primite de reprezentanţii săi. 
Corespondenta dintre corupţia din tara de origine și parcarea ilegală 
în Manhattan se menține indiferent de dimensiunile unei misiuni 
ONU, de veniturile reprezentanţilor săi, de regula de parcare încălcată 
(de exemplu, blocarea unui vehicul parcat) și de momentul zilei când 
s-a comis infracțiunea.** 


Imunitatea diplomatică pentru încălcarea regulilor de parcare a fost 


suspendată in 2002, iar poliția newyorkeză a intervenit în forță, 
retrăgând numerele diplomatice de pe placutele de înmatriculare ale 
mașinilor care acumulaseră mai mult de trei amenzi. În consecință, 
rata încălcării regulilor de circulaţie a scăzut rapid. Totuși, în ciuda 
aplicării noilor legi si a scăderii în ansamblu a ratei de încălcare a 
regulilor, reprezentanţii celor mai corupte tari au continuat să ia cele 
mai multe amenzi de parcare. 


Pe baza datelor din realitatea cotidiană, acest studiu arată că misiunile 
diverselor tari au adus cu ele anumite tendințe și motivații din țările 
de proveniență, manifestate în atitudinea lor fata de respectarea 
regulilor de parcare, mai ales în cazurile în care nu exista riscul 
primirii unor sanctiuni.** Cu toate acestea, nu putem vorbi în cazul de 
fata despre un experiment de laborator riguros. Diplomatii care au 
ales să sfideze legea, de exemplu, se poate să fi fost influențați de 
părerile pasagerilor sau de dorința de a provoca iritare poliției pe care 
o percepeau, poate, ca xenofoba. Astfel, reprezentanții țărilor cu un 
grad mai scăzut de corupţie, cum ar fi Canada, se pare că s-au 
comportat impartial, respectând masa anonimă a locuitorilor New 
Yorkului, dar nu putem fi absolut siguri. Vom analiza acum 
experimentul numit Jocul Onestitatii Impersonale: un număr de 
studenți din 23 de tari au intrat într-o cabină în care se aflau un 
computer, un zar și o cană. Primiseră instrucțiuni să dea cu zarul de 
două ori, folosind cana respectivă, și să înregistreze rezultatul obținut 
pe ecranul calculatorului. Erau recompensati cu sume reale în funcție 
de numerele pe care le obțineau prin aruncarea zarurilor: dacă 
obțineau 1, primeau 5 dolari; dacă obțineau 2, 10 dolari; dacă 3, 15 
dolari; dacă 4, 20 de dolari, dacă 5, 25 de dolari, și dacă obțineau 6, 
primeau zero dolari. Pe scurt, cu cât le ieșea un număr mai mare, cu 
atât primeau mai mulți bani, cu excepția numărului 6, caz în care nu 
primeau nimic. 


Scopul acestui experiment a fost de a evalua înclinația participanților 
spre onestitate personală, ignorând pe cât posibil preocuparea fata de 
judecata şi de supravegherea semenilor, inclusiv a experimentatorilor. 
Participanţii erau singuri într-o cabină și puteau pur și simplu să 
acopere zarul cu mâna dacă le-ar fi fost teamă că sunt urmăriți în 
secret. Evident, aceasta însemna că nimeni, nici măcar 
experimentatorii, nu aveau de unde ști ce numere au ieșit. Dar, deși 
nu avem cum ști ce a făcut fiecare persoană în parte, există teoria 
probabilităților care ne spune la ce ne putem aștepta să se întâmple la 
nivelul unui grup dacă oamenii respectă regulile. Acum să luăm în 
calcul procentul persoanelor din fiecare ţară care au declarat un 
număr norocos, adică o valoare a punctelor zarului de 3, 4 sau 5. 
Având în vedere că un zar are șase fete, jumătate din aruncările 


zarului ar putea fi aceste valori norocoase, daca oamenii raspund 
corect. Astfel, 50% reprezinta standardul de impartialitate stabilit de 
noi. Spre deosebire de aceștia, ne așteptăm ca persoanele dispuse să 
inducă în eroare să declare rezultatul 5. Dacă o anumită tara ar avea 
ca reprezentanți doar indivizi dispuși să înșele, atunci rezultatele ar 
trebui să fie 100% rezultate norocoase. Acesta este standardul de 
interes personal stabilit de noi. 


După cum era de așteptat, toate țările înregistrează valori situate 
undeva între cele două extreme. În țări WEIRD precum Suedia, 
Germania si Marea Britanie, rezultatele norocoase raportate depășesc 
standardul de impartialitate de 50% cu 10-15 procente. Dacă 
analizăm rezultatele la nivel global, procentul de numere norocoase 
raportate se ridică la 85% în Tanzania. Nu trebuie să ne surprindă că 
fiecare popor va încălca regulile; dar, în cele din urmă, unele națiuni 
fac acest lucru într-o măsură mai mare.55 


Figura 1.5 ilustrează legătura strânsă dintre procentul raportării de 
numere norocoase în acest experiment simplu și indicele de corupție 
la nivelul fiecărei tari. Exact ca în cazul încălcării regulilor de parcare 
de către diplomaţii ONU, procentul nerespectării unei reguli 
impartiale este mai ridicat printre reprezentanţii țărilor unde există 
mai multă corupție. Spre deosebire de cazul diplomaților, aceasta este 
o situație experimentală controlată în care nici măcar experimentatorii 
nu au acces la acțiunile subiecților. Așadar, diferența constă în bagajul 
moral pe care fiecare participant la experiment îl aduce cu sine în 
cabină. 

FIGURA 1.5. Raport dintre procentul persoanelor care au raportat 
valori ale zarului de 3, 4 sau 5 pentru fiecare țară si indicele de 
corupție. Cu cât cercul are o nuanță mai închisă, cu atât mai ridicat 
este scorul țării respective in privința individualismului psihologic asa 
cum reiese din Figura 1.2. Zona hasurata pentru Republica Georgia 
indică absența datelor despre individualism.*® 


Este important să avem in vedere că acesta este un experiment 
esențialmente WEIRD. Sarcina experimentală măsoară motivația 
oamenilor de a respecta o regulă arbitrară în defavoarea propriului 
interes (dar oare de ce 6 aduce rezultate nule?). Banii obținuți prin 
raportarea incorectă a rezultatelor zarului nu sunt furati de la o altă 
persoană, ci sunt deturnati, imprecis, de la o instituție impersonală — 
echipa de cercetători sau sponsorii acestora. Nimeni nu are de suferit 
dacă raportezi un 5 în loc de un 6 și, mai mult, anonimatul este 
practic asigurat. Mai mult, de banii pe care îi câştigi măsluind 
rezultatele sau pur și simplu înregistrând un 5 în calculator pot 
beneficia copiii, părinţii, prietenii sau verii aflați în dificultate 
financiară. De fapt, raportarea incorectă a rezultatelor ar putea fi 
considerată o sansa de a-ți ajuta familia și prietenii apropiaţi în 
detrimentul unei organizații impersonale. 


In anumite zone ale globului, ratarea sansei de a-ți ajuta familia fără 
să trebuiască să faci nimic altceva decât să încalci o regulă stupidă ar 
fi considerată un gest iresponsabil. 


Oare care este motivul pentru care atât de multe națiuni WEIRD 
acționează împotriva intereselor propriilor familii doar pentru a 
respecta o lege arbitrară, impartiala si, mai mult, se așteaptă ca si alții 
să o respecte? Este posibil ca această dimensiune psihologică să 
influențeze formarea si funcționarea instituțiilor oficiale de 
guvernare? 


Persoanele weird nu sunt prieteni buni 


Te afli în mașină cu un prieten apropiat, iar acesta este la volan și 
loveşte un pieton. Esti conștient că mergea cu 55 km/h într-o zonă a 
orașului cu limita de viteză de 30 km/h. Esti singurul martor. 
Avocatul șoferului spune că, dacă declari sub jurământ că avea doar 
30 km/h, îl ajuţi să evite consecinţe legale severe. 


Crezi că: 


a. prietenul tau are clar dreptul să se aștepte să comiti sperjur (tu 
fiind prietenul lui apropiat) și că vei declara că mergea cu 30 
km/h sau 


b. prietenul tău nu are nici un drept să se aștepte să depui 
mărturie și să comiti sperjur declarând că mergea doar cu 30 km/ 
h? 


Aceasta este Dilema Pasagerului, un test la care au fost supuși mai 
mulți manageri și oameni de afaceri din lume. Dacă ai ales varianta b, 
probabil că esti destul de WEIRD, așa cum sunt canadienii, elvetienii 
şi americanii, dintre care peste 90% preferă să nu depună mărturie și 
consideră că prietenul n-are nici un drept să se aștepte la un asemenea 
gest din partea lor. Aceasta este reacția universalistă sau non- 
relationala. La polul opus se situează Nepalul, Venezuela si Coreea de 
Sud, țări ai căror locuitori au declarat că ar fi dispuși să comită sperjur 
pentru a ajuta un prieten apropiat. Aceasta este reacția particularista 
sau relationala care reflectă loialitatea oamenilor fata de familie si de 
prieteni. Figura 1.6 ilustrează procentul reacţiilor universaliste în 43 
de tari diferite, nuanțele mai închise reprezentând un număr mai 
ridicat de reacții universaliste si mai puține răspunsuri particulariste.*” 

FIGURA 1.6. Raspunsuri universaliste sau non-relationale la Dilema 
Pasagerului printre manageri din 43 de tari din lume. Nuantele mai 
închise reprezintă procentul persoanelor care au dat un răspuns 
universalist, refuzând astfel să-și ajute prietenii. Zonele hașurate 
indică absenţa datelor relevante. 358 


Dilema Pasagerului nu este ceva ieșit din comun. În regiunile unde 
oamenii sunt dispuși să mintă sub jurământ pentru a-și ajuta prietenii, 
ei declară de asemenea că ar fi dispuși să: (1) le dezvăluie prietenilor 
informații sensibile din interiorul unei companii; (2) să mintă cu 
privire la examenul medical al unui prieten pentru a-l ajuta să 
plătească o primă de asigurare mai mică; (3) să exagereze calitatea 
mâncărurilor servite de restaurantul unui prieten într-o recenzie 
publicată. În aceste zone, reacţia „corectă“ este de a-ți ajuta prietenul. 
Oamenii nu încearcă să se remarce ca indivizi onesti intransigenti 
conduși de principii impartiale. În schimb, le sunt profund loiali 
prietenilor și doresc să-și consolideze prieteniile de durată, chiar cu 
prețul comiterii unor ilegalităţi. În aceste zone, favoritismul este 
adeseori calea cea mai corectă moral. La capătul celălalt al spectrului 
se situează societățile WEIRD, în care majoritatea oamenilor au 
o părere proastă despre aceia care acordă mai multă importanță 
familiei si prietenilor în detrimentul unor principii impartiale și al 
unor criterii anonime, cum ar fi pregătirea profesională, meritele sau 
efortul. 


Încrederea în străini 


Cum aţi răspunde la faimoasa întrebare despre încrederea generalizată 


(Generalized Trust Question- GTQ): „In general, credeți că 
majoritatea oamenilor sunt demni de incredere sau ar trebui sa fim 
extrem de precauti in relațiile interumane?“ 


Procentul respondentilor care au declarat că majoritatea oamenilor 
sunt demni de încredere ne oferă o evaluare aproximativă a încrederii 
impersonale pe care o putem folosi pentru a analiza distribuţia 
acesteia la nivel global. Această întrebare a fost folosită atât de des 
încât putem distinge nu numai tari, ci si regiuni, provincii si state 
americane. Nuantele mai închise din Figura 1.7 reprezintă un procent 
ridicat al respondentilor care spun că majoritatea oamenilor sunt 
demni de încredere. 


Populatiile WEIRD au printre cele mai ridicate niveluri de încredere 
impersonală, deși există o variaţie interesantă atât în Statele Unite, cât 
si in Europa. Procentul celor care cred în general că majoritatea 
oamenilor sunt de încredere variază de la 70% în Norvegia la 4-5% în 
Trinidad şi Tobago. În Statele Unite, 60% din locuitorii din Dakota de 
Nord și New Hampshire s-au dovedit a avea gradul cel mai ridicat de 
încredere în ceilalți, în timp ce doar aproximativ 20% din locuitorii 
statelor Alabama si Mississippi manifestă încredere în general. Si in 
Europa diferențele între regiuni sunt foarte pronunţate. De exemplu, 
nivelul încrederii este de două ori mai ridicat în regiunea Trento din 
nordul Italiei (49%), în comparaţie cu Sicilia (26%) din sud. O 
configuraţie similară separă și nordul de sudul Spaniei.39 


Deşi GTQ este utilă, pentru că a fost adresată câtorva sute de mii de 
oameni din lumea întreagă, ar trebui să ne îngrijoreze că s-ar putea să 
nu reflecte deciziile reale ale unei persoane când aceasta 
interacționează cu un străin într-o situaţie care implică bani adevărați. 
Pentru a afla răspunsul la această întrebare, cercetătorii au combinat 
date obţinute din sute de experimente în care au format perechi din 
necunoscuți, au oferit mize financiare, apoi au observat cum se 
derulează lucrurile pentru a afla câtă încredere era oferită pentru a 
face o investiție. Datele obținute de la mai mult de 20000 de 
participanţi proveniți din 30 de tari confirmă că acolo unde oamenii 
au încredere în necunoscuţi în contexte experimentale anonime, ei 
tind să răspundă, când li se adresează întrebarea despre încrederea 
generalizată, că majoritatea oamenilor sunt demni de încredere.“ 

FIGURA 1.7. Hartă a încrederii impersonale. Ilustrează distribuția 
răspunsurilor la întrebarea despre încrederea generalizată la nivelul 
țărilor si la nivel regional în interiorul unor tari mai mari. Nuantele 
închise marchează un nivel mai crescut al încrederii impersonale. Mai 
precis, cu cât procentul respondentilor care cred că majoritatea 
oamenilor sunt demni de încredere este mai ridicat, cu atât nuanța 
este mai închisă. Zonele hașurate arată că nu avem informații despre 
regiunea respectivă. În Statele Unite, nuanțele diferite reflectă 
procentul mediu al persoanelor care au încredere în semeni în 
intervalul 1973-2006 în state diferite.*° 


Totuși, desi GTQ se referă adesea la încrederea impersonală, ea poate 
fi generatoare de confuzii acolo unde o rețea densă de relaţii susține 
un nivel generalizat al încrederii fără a încuraja sociabilitatea și 
schimburile între străini. De pildă, rețelele sociale dense din China le 
dau posibilitatea multor populaţii să menţină niveluri ridicate ale 
încrederii manifestate față de cei din jurul lor („oamenii de aici“) fără 
a poseda prea multă încredere impersonală. Caracterul definitoriu al 
acestui tipar se conturează când oamenii sunt întrebaţi punctual cât de 
mare încredere au în străini, în necunoscuţi și în persoane abia 
întâlnite. În China, oamenii sunt deosebit de suspiciosi fata de străini, 
necunoscuţi și cunoștințe noi, dar când răspund la GTQ declară că au 
încredere în semenii lor.*? 


Încrederea impersonală face parte dintr-un pachet psihologic numit 
prosocialitate impersonală, asociată unui set de norme, așteptări și 
motivații sociale care acționează în sensul judecăților impartiale, 
probitatii și cooperării cu necunoscuți, cu străini anonimi sau chiar cu 
instituții abstracte cum ar fi poliția sau guvernul. Prosocialitatea 
impersonală cuprinde înclinațiile pe care le manifestăm fata de o 
persoană care nu aparţine rețelei noastre sociale. Cum să mă raportez 


la această persoană? Este ca un nivel de referință al prosocialitatii fata 
de necunoscuţi anonimi sau o strategie la care se recurge automat. 


Prosocialitatea impersonală include de asemenea motivații, procedee 
euristice și strategii pentru pedepsirea celor care încalcă normele 
impartiale. În locurile unde oamenii dovedesc încredere fata de străini 
si cooperează cu persoane nou întâlnite, ei manifestă și tendințe mai 
pronunțate de a-i pedepsi pe cei care le încalcă normele impartiale de 
echitate si de onestitate, chiar dacă acțiunea respectivă nu-i afectează 
direct. În același timp, sunt mai putin dornici să se răzbune pe cei care 
le-au făcut un rău personal. 


Aceste diferenţe psihologice sunt corelate cu venitul naţional pe glob. 
Ţările în care oamenii dovedesc un nivel mai ridicat de prosocialitate 
impersonală au venituri naţionale mai ridicate (PIB per capita), 
randament economic crescut, guverne mai eficiente, mai puțină 
corupție si rate mai accelerate de inovare. Evident, dacă instituțiile 
formale precum instanțele de judecată, poliția și guvernele 
funcționează bine, ne este mult mai ușor să cultivăm o prosocialitate 
impersonală, dar cum ajungem acolo în primul rând? Oare nu cumva 
loialitatea față de grup, nepotismul, favoritismul și corupția 
subminează întotdeauna orice efort de construire a unor instituții 
formale de guvernare impartiale, impersonale si eficiente? Nu cumva 
a apărut mai întâi o psihologie favorabilă prosocialitatii impersonale, 
prealabilă instituţiilor formale de guvernare complementare?** 


Obsedati de intentionalitate 


Doi bărbaţi, Bob si Andy, care nu se cunoșteau, se găseau într-o piață 
în aer liber foarte aglomerată. Erau foarte mulți oameni acolo. Era 
înghesuială mare si era foarte greu să străbați mulțimea. Andy se 
plimba prin piață și, la un moment dat, și-a pus geanta pe jos și s-a 
oprit să se uite la niște obiecte expuse la vânzare. Bob a observat 
geanta pe care Andy o pusese pe jos. Profitând de un moment de 
neatentie din partea lui Andy, Bob s-a aplecat, i-a ridicat geanta si a 
plecat. 


Cât de bine sau de rău a procedat Bob? (folosiți scala de mai jos): 


foarte rău rău nici bine, nici rău bine foarte bine 


Acum analizati următoarea situație: 


Doi bărbaţi, Rob și Andy, care nu se cunoșteau, se găseau într-o piață 
în aer liber foarte aglomerată. Erau foarte mulți oameni acolo. Era 
înghesuială mare si era foarte greu să străbați mulțimea. Rob se 
plimba prin piață și, la un moment dat, a pus geanta pe jos și s-a oprit 
să se uite la niște obiecte expuse la vânzare. Lângă geanta lui Rob se 
afla o geantă foarte asemănătoare. Aceasta îi aparținea lui Andy, pe 
care Rob nu-l cunoștea. Când Rob s-a aplecat să-şi ia geanta, a ridicat- 
o din greșeală pe cea a lui Andy și a plecat cu ea. 


Cum judecaţi gestul lui Rob în cazul de față? Cât de rău sau de bine 
a fost ce a făcut el? (Folosiţi scala de mai sus.) 


Majoritatea americanilor îl judecă pe Rob cu mai puțină asprime decât 
pe Bob, apreciindu-l ca fiind „rău“ în loc de „foarte rău“. Tot astfel, 
pedeapsa care ar trebui să i se aplice lui Bob — „foarte severă“ — devine 
„severă“ în cazul lui Rob. Singura diferență dintre personajele acestor 
două naratiuni — Rob si Bob - constă în stările lor mentale, mai precis 
în intenţiile lor. Bob i-a furat geanta lui Andy, în timp ce Rob i-a luat- 
o din greșeală. Dar în ambele cazuri, lui Andy i s-au adus aceleași 
prejudicii. 


Pentru a studia rolul intentionalitatii în formularea judecăților morale, 
o echipă condusă de antropologul Clark Barrett, de filosoful Steve 
Laurence (si de mine) a administrat un set de teste de tipul celor 
descrise anterior unui număr de câteva sute de persoane din 
10 populaţii diferite de pe glob, inclusiv din comunități din Amazonia, 
Oceania, Africa și Asia de Sud-Est. Nu ne-am ocupat de eșantioane 
largi din tari sau regiuni întregi, asa cum e cazul unei mari parti din 
datele discutate anterior, ci ne-am concentrat atenția asupra unor 
societăți de dimensiuni reduse, relativ independente, situate în zone 
rurale îndepărtate, care păstrează inca un stil de viata traditional. Din 
punct de vedere economic, majoritatea acestor grupuri își produc 
propria hrană prin pescuit, vânătoare, cultivare a pământului sau 
creștere a animalelor. Ca termen de comparaţie am inclus și locuitori 
din Los Angeles. Cazurile ilustrative la care au răspuns subiecţii 
intervievaţi aveau ca tema hotia, otrăvirea, violența fizică si 
încălcarea unor tabuuri referitoare la alimentaţie, și cuprindeau o 
gamă largă de factori care ar putea influența judecatile referitoare la 
persoane precum Bob sau Rob.%5 


Din rezultate reiese că măsura în care oamenii judecă acțiunile altora 


după intenția autorului acţiunii variază foarte mult de la o societate la 
alta. Ca de obicei, persoanele WEIRD se află la extrema distribuției, 
bazându-se foarte mult pe deductii pe care le fac despre ce se petrece 
în mintea sau în sufletul altora. 


Figura 1.8 rezumă reacțiile oamenilor la cazurile prezentate mai sus — 
anume scenariul despre furt. Înălțimea barelor reprezintă diferența 
între severitatea cu care este judecat Bob (furt premeditat) vs. Rob 
(furt accidental). Aceste punctaje combină valori ale binelui și răului 
cu gradul în care participanţii la experiment au evaluat ca reputatiile 
faptasilor ar trebui să aibă de suferit si cât de sever ar trebui pedepsiţi. 
Rezultatele scot la iveală importanța intentiilor la nivelul acestor 
populaţii - barele mai înalte înseamnă că respondentii au evaluat 
caracterul premeditat al faptelor lui Rob si Bob ca având o pondere 
mai mare, contând mai mult pentru severitatea pedepsei, a pierderii 
reputației, cât și pentru măsurarea imoralitatii. În partea dreaptă, 
locuitorii din Los Angeles și din estul Ucrainei au atribuit cea mai 
mare greutate intentiilor lui Bob, judecându-l mult mai sever decât pe 
Rob. La celălalt capăt al intervalului, locuitorii insulei Yasawa (Fiji) 
nu au făcut nici o diferență între vina lui Rob și cea a lui Bob. Alte 
grupuri, cum ar fi populația Sursurunga din New Ireland (Papua-Noua 
Guinee) şi păstorii Himba (Namibia), au folosit gradul de premeditare 
pentru a-și nuanţa judecata cu privire la faptasi, dar, în ansamblu, 
intentionalitatea a jucat un rol destul de redus. 

FIGURA 1.8. Pentru 10 societati diferite, acest grafic ilustreaza 
diferentele dintre severitatea pedepselor aplicate in scenariul furtului 
premeditat vs. scenariul furtului involuntar (prezentate pentru cazul 
lui Rob si al lui Bob de mai sus). Evaluările combina valori ale 
imoralitatii, prejudiciul adus reputatiei si severitatea pedepsei. Cu cat 
bara este mai înaltă, cu atât caracterul premeditat al faptei a avut o 
pondere mai mare în severitatea judecății. 


Tipare similare celor pentru furt din Figura 1.8 se conturează pentru 
infracțiuni precum lovirea sau otrăvirea, precum și pentru încălcări 
ale unor tabuuri. Importanţa premeditării variază de la zero, în insula 
Yasawa, Fiji, până la valoarea maximă printre populaţiile WEIRD.*5 


Diferențe de acest gen — în folosirea stărilor mentale pentru emiterea 
de judecăţi morale — au fost confirmate de studii ulterioare si nu se 
limitează la compararea societăților de dimensiuni reduse cu cele 
WEIRD. Japonezii, de pildă, manifestă o tendință mai putin 
pronunțată în comparație cu americanii de a lua în calcul 
intentionalitatea când emit judecăţi morale referitoare la străini, mai 
ales în comunităţile cu un caracter tradițional mai accentuat. 
Aplicarea intentionalitatii în formularea judecăților morale depinde in 


mare măsură de natura relaţiilor dintre părțile implicate. Exemplul 
Japoniei este demn de remarcat deoarece instituţiile sale legale 
formale sunt o replică exactă a celor din America, dar instituțiile 
respective operează foarte diferit deoarece psihologia care stă la baza 
lor este foarte diferită de cea a americanilor.*” 


Aceste rezultate le pot părea surprinzătoare multor persoane din 
națiunile WEIRD. Intentiile, credințele și dispoziţiile personale ocupă 
o poziţie atât de proeminentă în judecatile morale WEIRD, încât ideea 
că oamenii din alte societăți îi judecă pe alţii preponderent sau 
integral pe baza acțiunilor lor- a rezultatului- le zdruncină 
convingerea solidă că starea mentală este cea care contează cu 
adevărat. Dar probabil că în ultimele zece mii de ani majoritatea 
oamenilor au emis judecăți morale despre străini acordând o 
importanță minimă atitudinii mentale. Aceste așteptări sunt rezultatul 
direct al modului în care instituțiile bazate pe relații de rudenie 
funcționează în acele societăți unde există un cadru de reguli 
relationale. Asa cum vom vedea în capitolele următoare, instituțiile 
bazate pe rudenie au evoluat cultural devenind unități sociale 
durabile, bine închegate prin difuzarea responsabilitatii, a 
culpabilitatii si a sentimentului de rușine la nivelul unor grupuri 
precum clanuri sau filiatii, ceea ce reduce sau chiar elimină 
importanța atitudinii mentale individuale pentru formularea de 
judecăți morale.*® 


Când nu vedem pădurea din cauza copacilor 


În anul 2000 m-am întors în sânul comunității Mapuche, o populaţie 
indigenă din zona rurală a statului Chile pe care o studiasem în 
intervalul 1997-1998 pentru disertatia mea doctorală. Membrii 
acestei comunități trăiesc în ferme micute, adăpostite printre dealuri 
la umbra Anzilor cu creste înzăpezite, și încă folosesc vite și pluguri de 
oțel pentru cultivarea terenurilor cu grâu și ovăz si a grădinilor de 
legume. Familii extinse colaborează la activități cum ar fi semănatul și 
treieratul, încununate de ritualuri anuale de strângere a recoltei, 
prilejuri când se reunesc membrii gospodăriilor care, altminteri, sunt 
situate la distanțe mari una de cealaltă. Am petrecut aproape un an 
hoinărind pe aceste câmpuri și printre aceste comunităţi, adesea 
trebuind să mă feresc de câini furioși care păzeau gospodăriile 
oamenilor, ca să le iau interviuri fermierilor Mapuche și să 
administrez uneori experimente psihologice si economice. Am învăţat, 
printre multe alte lucruri, că o pereche de boi iti poate scoate Subarul 


4x4 din noroi si că poţi scăpa cu fuga de o haită de câini de pază, 
pentru că ei obosesc înaintea ta, atâta vreme cât esti pregătit să 
parcurgi un kilometru în mai putin de cinci minute si să mentii 
această viteză mai multi kilometri.*9 


În cadrul acestei expediții am folosit niște sarcini experimentale 
despre care aflasem în timpul petrecut alături de psihologul Richard 
Nisbett la Universitatea din Michigan. Nisbett, împreună cu unii dintre 
studenţii săi, care acum erau psihologi distinși, descoperiseră un 
număr de diferențe semnificative între asiaticii răsăriteni, pe de o 
parte, și europeni și americani, pe de altă parte, în privinţa utilizării 
preponderente a gândirii „analitice“ în contrast cu utilizarea celei 
„holistice“. Distincția fundamentală constă în concentrarea asupra 
indivizilor sau a relaţiilor dintre aceștia. Când gândesc analitic, 
oamenii se focalizează asupra obiectelor, izolându-le, sau asupra 
părților componente si le atribuie proprietăți obiectelor sau părților 
respective pentru a explica anumite acţiuni. Încearcă să găsească 
reguli sau condiţii stricte care le permit să situeze entitățile 
individuale, inclusiv oamenii și animalele, în categorii discrete care nu 
se suprapun. Explică lucrurile prin definirea de „tipuri“ (ce tip de 
persoană este ea?) cărora le atribuie ulterior anumite proprietăți. 
Când se gândesc la o anumită orientare, gânditorii analitici „văd“ în 
general linii drepte și pornesc de la premisa că lucrurile își menţin 
direcția dacă nu intervine ceva care să le-o modifice. Spre deosebire 
de aceştia, cei care gândesc holistic nu se concentrează asupra 
părților, ci a întregului, în mod special asupra relațiilor între părți și a 
modului în care formează o configurație. Si, ca parte a unei rețele 
complexe de relaţii, ei se așteaptă ca direcțiile temporale să fie 
neliniare sau chiar ciclice în mod automat.50 


Diferite sarcini experimentale  reliefează aspecte variate ale 
contrastului dintre gândirea analitică și cea holistică. În administrarea 
uneia dintre aceste sarcini — Sarcina Triadei — le-am arătat subiecților 
o imagine ţintă și două alte imagini etichetate A si B. De pildă, le-am 
prezentat imaginea unui iepure, alături de imaginea unui morcov (A) 
si a unei pisici (B). După ce am verificat ce anume au văzut 
participanţii la experiment în imaginile respective, i-am întrebat dacă 
ținta (de exemplu, iepurele) se poate asocia cu A sau cu B. Asocierea 
iepurelui cu una dintre imagini indică o abordare analitică, bazată pe 
reguli, în timp ce asocierea iepurelui cu cealaltă imagine indică o 
orientare holistică sau funcţională. Dacă participanţii au asociat 
iepurele cu pisica, probabil au stabilit această legătură folosind o 
categorie abstractă, bazată pe reguli — atât iepurele, cât si pisica sunt 
animale. Totuşi, dacă au asociat iepurele cu morcovul, probabil că 
acordă o importanță mai mare unei anumite relații funcționale — 


iepurii se hranesc cu morcovi. 


Plasând comunitatea Mapuche în cadrul unei distributii globale, 
Figura 1.9 reprezintă o sarcină similară Sarcinii Triadei, administrată 
prin intermediul site-ului yourmorals.org unui număr de 3 000 de 
subiecți din 30 de tari. Ca de obicei, populaţiile WEIRD se adună 
masiv la unul dintre capetele intervalului, reprezentate cu negru, în 
timp ce restul lumii este distribuit în tot spectrul. Persoanele WEIRD 
dispun de abilități analitice foarte dezvoltate în comparaţie cu 
majoritatea celorlaltor societăți. În ce priveşte populaţia Mapuche, 
dacă le interpretăm alegerile la prima vedere, s-au dovedit cele mai 
holistice, alegerile analitice fiind făcute doar într-o proporție medie de 
20%,.51 


Pe baza etnografiei Mapuche, am tras concluzia că aceste procente ar 
putea ascunde chiar diferenţe psihologice mai pronunţate. Când m-am 
întors și am intervievat fiecare dintre participanţii la experiment din 
populația Mapuche, am aflat că majoritatea alegerilor aparent 
„analitice“ proveneau, de fapt, din raționamente holistice. De 
exemplu, când imaginea-tinta a fost a unui porc, imagine care se putea 
combina fie cu a unui câine (interpretare analitică- ambele sunt 
animale), fie cu a unui stiulete de porumb (porcii mănâncă porumb), 
unii subiecți au explicat că au ales câinele deoarece „câinele păzește 
sau protejează porcul“. 

FIGURA 1.9. Gândire analitică vs. gândire holistică la nivelul a 30 de 
tari pe baza Sarcinii Triadei, administrate unui număr de 3 334 de 
subiecți. Țările WEIRD sunt reprezentate cu negru. Datele referitoare 
la populația Mapuche derivă dintr-o versiune puţin diferită a Sarcinii 
Triadei.°? 


Evident că explicaţia este foarte logică: cei mai multi fermieri se 
folosesc de câini care le protejează casele și animalele de hoți (si de 
antropologi sâcâitori). Membrii populaţiei Mapuche au reușit să 


găsească diverse relaţii holistice care se potriveau în contextul 
respectiv pentru a-şi susține alegerile aparent „analitice“. Răspunsurile 
riguros analitice obținute de la ei sunt într-o proporție mai mică de 
10%. 


La nivelul societăţilor, preferința pentru gândirea analitică fata de 
gândirea holistică ne influențează atenția, memoria și percepția care, 
la rândul lor, ne influențează abilitatea de a îndeplini chiar sarcini cu 
răspunsuri obiectiv corecte. De exemplu, după urmărirea unor 
videoclipuri cu scene subacvatice, locuitorii din Asia de Est au reușit 
să-și amintească fundalul si contextul mai bine decât americanii in 
cadrul unor teste de memorie. Măsurătorile oculare explică de ce: 
asiaticii îşi concentrează privirea mai mult timp asupra elementelor 
unei scene situate dincolo de obiectele sau animalele plasate în centrul 
acesteia.5* Americanii, în schimb, s-au concentrat asupra centrului și l- 
au urmărit, ignorând fundalul și contextul. Aceste modele de 
focalizare a atenţiei au influențat detaliile pe care și le-au amintit 
participanţii la experiment. Dacă o populație a ajuns să manifeste 
înclinații mai accentuate spre gândirea analitică și folosirea intentiilor 
în judecatile cu caracter moral si legal, oare cum va influența acest 
aspect dezvoltarea ulterioară a sistemului juridic, a științei, inovatiilor 
si guvernului? 


Partea nevăzută a aisbergului 


Preocupati de sine, individualiști, nonconformisti,  răbdători, 
manifestând încredere în alții, analitici si obsedati de intentionalitate 
reprezintă doar câteva dintre trăsăturile care formează profilul 
psihologic neobișnuit al persoanelor WEIRD când sunt privite dintr-o 
perspectivă globală și istorică. Avem totodată tendința de a 
supraevalua lucrurile pe care le detinem (efectul înzestrării), ne 
supraevaluăm talentele la care ținem atât de mult, ne străduim să 
arătăm bine (creşterea valorii propriei persoane) și ne place foarte 
mult să avem posibilitatea de a alege singuri. Tabelul 1.1 ilustrează 
câteva dintre ciudateniile psihologice cel mai ușor de remarcat 
discutate în această carte, dintre care unele au fost menţionate, iar 
altele vor apărea în capitolele următoare. 


TABELUL 1.1. 


ELEMENTE-CHEIE ALE PSIHOLOGIEI WEIRD 


Individualism si motivatie personala 


+ Concentrare asupra propriei persoane, stimă de sine 
şi îmbunătăţire de sine 


* Prevalenta a sentimentului de vinovăţie fata de cel de rușine 


+ Gândire dispozitionala (personalitate): erori de atribuire 
si disonanta cognitivă 


e Nonconformism și grad scăzut al deferentei fata de traditie/ 
varstnici 


* Rabdare, autodisciplina și autocontrol 
* Economisire a timpului și muncă susținută (valoare a muncii) 


* Dorinţă de control si de a avea posibilitatea alegerii 
Prosocialitate impersonală (și perspective asociate asupra lumii) 
° Prevalenta a principiilor impartiale fata de particularismul 


contextual 


* Încredere, echitate, onestitate şi cooperare cu necunoscuți, 
străini și instituții impersonale (de ex. guvern) 


* Accent pus pe intentionalitate, mai ales în judecatile morale 


* Intenţii de răzbunare atenuate; dorință de pedepsire a unei terțe 
părți implicate 


* Nivel redus de favoritism fata de membrii grupului personal 


e Liber-arbitru: ideea că o persoană are dreptul să facă alegeri 
pentru sine, iar alegerile respective contează 


* Universalism moral: convingere că adevărurile morale există 
întocmai precum legile matematice 


* Timp liniar și idei de progres 


Abilitati si preferinte cognitive si de perceptie 


° Prevalenta a gândirii analitice fata de cea holistica 


* Concentrare a atenţiei asupra elementelor centrale si de prim- 
plan 


° Efectul înzestrării — supraevaluare a posesiunilor personale 
e Capacitate de a distinge obiectele individuale de fundalul lor 


* Incredere exagerată în abilitățile de care suntem mândri 


Dacă vă surprinde că persoanele WEIRD sunt neobișnuite din punct de 
vedere psihologic, vă aflaţi într-o companie selectă. Atât cercetătorii 
din domeniul psihologiei, cât si cei din domeniul economic, precum si 
cei din sfera științelor comportamentale au fost foarte surprinși când 
ştiinţele experimentale din întreaga lume au început să scoată la 
iveală modele uluitoare ale variațiilor psihologice. Multi dintre ei au 
presupus pur și simplu că pot formula fără teamă enunturi despre 
creierul uman, despre hormonii, motivațiile și emoţiile general umane, 
precum si despre luarea de decizii pe baza unor studii efectuate asupra 
studenților din universitățile americane sau asupra oricărui alt grup 
WEIRD.5+ 


În ciuda numărului tot mai mare de dovezi, multi psihologi si 
economiști adoptă fie o atitudine de surprindere totală, fie una de 
negare a realității, pe măsură ce devine tot mai clar că majoritatea 
conținutului tratatelor și publicaţiilor științifice, precum si al 
lucrărilor de non-ficțiune care se adresează publicului larg nu ne 
oferă, de fapt, informaţii despre psihologia umană, ci reflectă exclusiv 
psihologia culturală WEIRD. Chiar și acum, mai bine de 90% din 
participanţii la studii experimentale continuă să provină din grupuri 
WEIRD, la multă vreme după semnalarea acestei situaţii. Cu toate 
acestea, vestea bună este că a început să se miște ceva, pe măsură ce 
oamenii de știință din mai multe domenii își concentrează eforturile în 
acest sens.55 


Voi încheia întorcându-mă la întrebările centrale din această carte: 


1. Cum putem explica diversitatea psihologică existentă la nivel 
global pe care am evidentiat-o anterior? 


2. De ce sunt societățile de tip WEIRD atât de neobișnuite, cel 
mai adesea ocupând extremitățile intervalului distribuției 
globale a psihologiei și comportamentului? 


3. Ce rol au jucat aceste diferențe psihologice în Revoluţia 
Industrială și în expansiunea europeană mondială din ultimele 
secole? 


Pentru a aborda aceste probleme, vom analiza modul în care Biserica 
Catolică medievală a influențat involuntar psihologia oamenilor prin 
formularea unor reguli și prin impunerea unor restricţii referitoare la 
căsătorie si la familie care au dizolvat clanurile și grupurile familiale 
strâns unite din Europa Occidentală, ducând la dezmembrarea 
acestora în familii restrânse slabe și izolate. Transformările sociale și 
psihologice antrenate de aceste schimbări au determinat proliferarea 
asociaţiilor voluntare, printre care ghilde, târguri și universități, au 
dus la extinderea pieţelor impersonale și au accelerat dezvoltarea 
orașelor. Până în Evul Mediu matur, dinamizate de aceste transformări 
sociale, moduri de gândire și simtire si mai WEIRD au propulsat 
apariţia de noi forme juridice, religioase și de guvernare, în același 
timp accelerând inovaţia si știința apuseană. 


Înainte de a ne îndrepta atenţia asupra acestui eveniment major, 
trebuie să înțelegem natura umană și evoluţia socială. Ce tip de 
animal suntem? Cum ar trebui să ne raportăm la rolul culturii și al 
evoluţiei culturale? Ce este o instituţie și de unde vine aceasta? Cum 
interacționează si evoluează în paralel cultura, instituţiile și 
psihologia? De ce relaţiile de rudenie, căsătoria și ritualul ocupă un 
rol-cheie în majoritatea societăţilor umane? Cum și de ce societăţile își 
măresc dimensiunile și complexitatea, și care este rolul religiei în 
acest proces? 


2. Crearea unei specii culturale 


Cand natura l-a modelat pe om pentru societate, l-a inzestrat cu o 
dorinta originara de a fi pe placul altora, precum si cu o aversiune 
originară de a-și ofensa fraţii. L-a învăţat să simtă plăcere când este 
privit favorabil de aceştia si durere când este disprețuit și respins de 
ei. Ea a făcut ca aprobarea din partea lor să fie cât se poate de dulce și 
de agreabilă, iar dezaprobarea lor cât se poate de umilitoare si de 
ofensatoare. 


Adam Smith (1759), în Teoria sentimentelor morale (1.III.34) 


William Buckley a crezut la început că aveau să-l omoare, pentru că 
oamenii care-l înconjurau scoteau urlete și-l loveau în piept. Treptat, 
și-a dat seama că această ceată de vânători-culegători își manifesta 
bucuria, pentru că îl luaseră drept una dintre rudele lor decedate. 
Salvatorii lui credeau că adulții care se întorceau din lumea de dincolo 
aveau pielea albă, precum nou-născuţii. Cu câteva zile în urmă, 
Buckley își însușise sulița mortului pe care membrii cetei o înfipseseră 
la baza movilei funerare, hrănindu-le astfel convingerea că el este cel 
întors printre cei vii. Mulțumită acestei întâmplări norocoase, Buckley 
a reușit să-şi câștige un loc în rețeaua lor de legături familiale. Faptul 
că nu le știa limba, slăbiciunea și neîndemânarea au fost interpretate 
drept niște neplăcute efecte secundare ale morții. 


Cu câteva săptămâni în urmă, în ultimele zile din decembrie 1803, 
Buckley, împreună cu alți tovarăşi de detenție dintr-o colonie 
penitenciară australiană, reuşise să evadeze și să fugă de-a lungul 
țărmului sălbatic al statului Victoria. La scurtă vreme după aceea s-a 
despărțit de însoțitorii săi care, în cele din urmă, și-au pierdut cu toții 
viata. El însuși se afla la un pas de moarte, fără mâncare, fără apă de 
băut și fără posibilitatea de a face focul, când a fost salvat și readus la 
viata de noua lui familie aborigenă. 


Ceata lui Buckley era una dintre cele care formau împreună un clan 
patriliniar, unul dintre cele aproximativ douăsprezece clanuri care 
alcătuiau tribul Wathaurung. Clanurile din regiunea respectivă 
dețineau și controlau anumite teritorii, bogate în resurse valoroase 
cum ar fi colonii de scoici, depozite de cuarţ si terenuri de înmulțire a 
animalelor. Teritoriile acestea erau proprietatea comună a tuturor 
membrilor clanului, iar calitatea de membru era dobândită automat pe 


linie paternă. 


Populația Wathaurung, strâns unită prin legături rituale și 
matrimoniale, făcea parte dintr-o confederație tribală în care se 
vorbeau limbi înrudite și se practicau obiceiuri asemănătoare. Fiecare 
clan aparținea unuia dintre cele două grupuri matrimoniale. Fiecare 
individ trebuia să ia în căsătorie o persoană din celălalt grup, iar 
raporturile sexuale între membrii aceluiași grup matrimonial erau 
considerate incest. 


Bărbaţii aranjau căsătoriile fiicelor si surorilor încă din copilărie sau 
chiar din frageda lor pruncie. Bărbaţii puteau fi poligami, asa cum se 
întâmplă în majoritatea comunităților care trăiesc din vânătoare și 
cules, iar vânătorii de succes și cei mai mari războinici aveau uneori 
cinci sau chiar șase soții, lăsându-i pe bărbaţii de rang inferior din 
comunitate fără partenere și fără prea mari șanse de a dobândi 
vreuna.? Buckley a descris și corpurile pictate cu dungi albe, bătaia 
ritmică a tobelor, dansurile sincronizate și focurile impresionante care 
marcau ceremoniile vaste la care se reuneau periodic mai multe 
clanuri și triburi vecine. Aceste ritualuri includeau uneori si rituri de 
circumcizie prin care se realiza inițierea adolescenților din comunități 
răspândite la mari distanțe una de alta.* 


În pofida existenţei legăturilor create prin căsătorie şi ritualuri, 
evenimentele care au marcat cel mai intens cele trei decenii petrecute 
de Buckley în sânul comunităţii Wathaurung au fost conflictele 
violente între cete, clanuri și triburi. În memoriile sale, Buckley a 
evocat 14 asemenea conflicte, printre care s-au numărat expediții 
nocturne sângeroase, precum și desfășurări de forțe în care erau 
implicați sute de războinici. Într-una dintre ocazii, 300 de membri ai 
triburilor inamice s-au adunat la capătul unui luminis. Ceata lui 
Buckley a fugit ca să-și scape viaţa, dar, în cele din urmă, au trebuit să 
se reorganizeze, să-și găsească aliați și să-și apere teritoriile cu mari 
sacrificii. Într-o altă scenă înfiorătoare, ceata lui a dat peste rămășițele 
însângerate ale unei cete aliate care fusese masacrată cu o zi înainte. 
Cauza principală a acestor violențe avea de-a face cu neînțelegerile în 
privinţa femeilor — cine să ia în căsătorie pe cine —, cu toate că, în 
câteva cazuri, atacurile au fost expediții de răzbunare pentru folosirea 
vrăjitoriei cu scopul de a provoca moartea din cauze nenaturale (de 
exemplu, mușcături de șarpe provocate prin vrăjitorie). 


În descrierea unuia dintre aceste conflicte, Buckley ne oferă o 
perspectivă privind o vină colectivă. Un bărbat dintr-un alt clan 
,o ademenise“ pe una dintre femeile din ceata lui Buckley. Prin 
„ademenise“ cred că ar trebui să înţelegem că femeia pur și simplu 


alesese să trăiască alături de alt bărbat. Când ceata lui Buckley s-a 
întâmplat să dea peste ceata ,,hotului“, soţia fugită a fost adusă înapoi 
cu forța. Femeia a ajuns în locuinţa lui Buckley, spre disperarea lui. 
Câteva luni mai târziu, în toiul nopții, iubitul gelos și-a făcut brusc 
apariţia, l-a înjunghiat pe soțul care dormea nu foarte departe de 
Buckley, acesta fiind pe jumătate treaz, și-a luat amanta și a fugit. 
După alte câteva săptămâni, ceata lui Buckley a dat din nou peste 
celălalt grup, dar, de data aceasta, asasinul și nevasta „furată“ se aflau 
în altă parte. Spre groaza lui Buckley, ceata lui s-a răzbunat cumplit, 
ucigându-i atât pe fratele asasinului, cât și pe fiica acestuia în vârstă 
de patru ani, care, din punctul de vedere al lui Buckley, erau lipsiți de 
orice vină. 


După un sfert de secol petrecut alături de ceata lui, îndurerat de 
moartea violentă căreia îi căzuseră victime apropiații săi, Buckley s-a 
separat de tribul lui. Precum alti vânători-culegători, învățase să se 
teamă de necunoscuţi si să fie precaut fata de ei, întrucât călătorii 
singuratici puteau fi iscoade care sondau terenul pentru o expediție de 
jaf. Conform practicii obişnuite, Buckley şi-a împrejmuit mica lui 
tabără cu un gard din ierburi si scoarță de copac menit să camufleze 
focul pe care-l aprindea noaptea. 


După șapte ani de trai solitar, în care reușise să evite orice contact cu 
nave sau cu marinari, Buckley s-a hotărât în cele din urmă să se 
întoarcă în lumea europeană, stabilindu-se într-o așezare nou 
înființată numită Melbourne. 


Dezvoltati pentru a învăța 


Experiența lui Buckley în Australia aborigenă evidențiază două 
întrebări centrale menite să ajute la înţelegerea naturii umane. Mai 
întâi, trebuie să observăm că Buckley și ceilalți fugari nu au reușit să 
supraviețuiască pe baza vânatului și a culesului, deși la început au 
avut la dispoziție provizii pentru aproximativ patru zile si se aflau 
într-una dintre cele mai fertile zone ale continentului. N-au reușit să-și 
procure hrana, să facă focul, să construiască adăposturi, să-şi 
făurească sulițe, plase de pescuit sau canoe. Cu alte cuvinte, acești 
oameni nu au reușit să supravieţuiască prin vânat si cules într-un 
teritoriu unde oamenii trăiau de 60 000 de ani doar pe baza a ceea ce 
le oferea natura. De ce nu? Cum specia noastră trăiește de două 
milioane de ani din vânat și cules, s-ar putea crede că un lucru la care 
ne-am pricepe grație creierului nostru de primate mari ar fi 
supraviețuirea pe baza vânatului și a culesului. Dacă evoluția marelui 


nostru creier nu ne ajută să ne pricepem mai bine la vânat si cules, 
atunci ce sens a avut un asemenea proces evolutiv? 


A doua întrebare semnificativă care se desprinde din experienţa lui 
Buckley se referă la lumea socială pe care a întâlnit-o. După ce a intrat 
în sânul familiei lui aborigene, Buckley nu mai face nici o referire la 
foame, sete sau alte neajunsuri care domină prima parte a povestirii. 
În schimb, centrul de greutate al acţiunii se mută spre o lume 
structurată de norme sociale conform cărora oamenii sunt organizați 
în clanuri și în triburi, strâns legați în sisteme de îndatoriri și 
responsabilități definite cultural. Normele sociale prevedeau căsătoria 
prin aranjament, îi incurajau pe bărbaţi să aibă mai multe soţii si 
reușiseră să instituie un tabu referitor la incest asupra a jumătate din 
populaţia locală. Pe lângă legăturile matrimoniale, relațiile din cadrul 
triburilor și al clanurilor, precum și relaţiile dintre acestea erau 
cimentate atât prin legături matrimoniale, cât și prin ritualuri foarte 
eficiente psihologic. Totuși, în pofida acestor legături sociale, 
conflictele violente dintre grupuri continuau să fie o amenințare 
permanentă și o cauză majoră a deceselor. În această lume, 
supraviețuirea oamenilor depindea într-o mare măsură de mărimea 
grupurilor sociale și de solidaritatea la nivelul acestora. Dar de unde 
veneau toate aceste clanuri, grupuri realizate prin căsătorii, ritualuri și 
triburi? 


Cheia răspunsurilor la aceste întrebări constă în recunoașterea faptului 
că specia umană este construită cultural. Spre deosebire de alte 
animale, noi am evoluat genetic astfel încât depindem de semenii 
noștri în procesul de învăţare, preluând de la ei o cantitate imensă de 
informații comportamentale, printre care se numără motivații, 
procedee euristice si credinţe care joacă un rol-cheie în supraviețuirea 
si perpetuarea speciei noastre. Această abilitate de a învăţa unii de la 
alții este atât de bine dezvoltată la noi în comparație cu alte specii, 
încât numai noi suntem capabili să acumulăm cantități semnificative 
de cunoștințe culturale tot mai complexe, din domenii foarte diferite, 
variind de la tehnologii sofisticate de armament și tehnici de 
preparare a alimentelor până la noi instrumente gramaticale și seturi 
de norme sociale din ce în ce mai cuprinzătoare. Aceste subiecte 
formează esența ultimei mele cărţi, The Secret of our Success: How 
Culture is Driving Human Evolution, Domesticating Our Species, and 
Making Us Smarter. În lucrarea respectivă discut în amănunt cum 
putem înţelege originile, psihologia și cultura speciei noastre dintr-o 
perspectivă evoluționistă. Voi oferi aici doar o prezentare schematică 
a unora dintre elementele care stau la baza acestei abordări înainte de 
a o aplica la analiza originilor psihologiei WEIRD și a lumii moderne. 


Abordarea rolului central jucat de cultură in natura umană nu se face 
prin stabilirea contrastului dintre explicațiile „evoluționiste“ sau 
„biologice“, pe de o parte, și cele bazate pe „învăţare“ si „socializare“, 
pe de alta. În schimb, cercetătorii au inclus cultura într-o abordare 
evoluționistă lărgită prin lansarea întrebării: „Cum a reușit selecția 
naturală să modifice creierul primatelor astfel încât oamenii au ajuns 
să înveţe foarte eficient ideile, credinţele, valorile, motivațiile si 
practicile de care au nevoie pentru a supravieţui și prospera în orice 
mediu ecologic sau social s-ar găsi?“ Astfel, am evoluat genetic, 
devenind capabili să învăţăm într-un mod flexibil care ne adaptează 
mintea si comportamentul la mediile cu care interactionam. 


Mai precis, capacitatea noastră dezvoltată pentru învăţarea culturală 
s-a rafinat astfel încât acum reuşim să alegem cu discernământ de la 
cine învăţăm, ce învăţăm si când anume să privilegiem învăţarea 
culturală în fata altor surse de informații cum ar fi experiența 
personală sau intuiţia. Este vorba despre cele trei întrebări ale acestui 
tip de învăţare: cine, ce și când. Să trecem rapid în revistă această 
triadă. 


Pentru a stabili de la cine să preia informaţii, adulții, copiii si chiar 
bebelușii prelucrează semnale pe care un model potenţial le emite cu 
privire la abilități, competenţă, seriozitate, succes, prestigiu, sănătate, 
vârstă, sex, profil etnic, printre altele. Cei implicați activ în procesul 
de învățare își selectează ca modele oameni de succes, cu prestigiu, 
și își concentrează atenția si memoria asupra acelor persoane care 
dețin informaţii utile, practici, motivații etc. menite să asigure 
succesul și un statut mai important. Prin combinarea unor detalii, cum 
ar fi prestigiul și succesul, cu elemente de identitate, de exemplu 
genul si etnicitatea (de pildă, vorbirea aceluiași dialect), cei care 
învață isi pot îndrepta atenţia spre cei înzestrați cu abilităţile, 
strategiile si atitudinile de care se vor putea sluji în rolurile pe care 
urmează să le îndeplinească si în comunităţile din care vor face parte.* 


Pe lângă influența asupra alegerii modelelor de la care preluăm 
informații, selecția naturală ne-a modelat și filtrarea detaliilor cărora 
le acordăm atenţie — cum ar fi alimentaţia, sexul și bârfa —, precum si 
modul în care procesăm, stocăm și organizăm anumite credințe și 
preferinţe. De exemplu, când li se dau informaţii despre dieta, 
habitatul și gradul de periculozitate al unor animale nou întâlnite, 
copiii din zone foarte îndepărtate una de alta, cum ar fi Fiji, Amazonia 
şi Los Angeles, trag concluzia că informaţiile respective sunt valabile 
pentru o întreagă categorie — să zicem, categoria șarpe cobra —, dupa 
care înregistrează mai întâi informaţia despre periculozitatea acestei 
specii si abia apoi date despre habitat, dietă sau denumiri. Cand 


gresesc, copiii fac erori care le dovedesc abilitatea de adaptare, putand 
lua o specie inofensivă drept una periculoasă, dar fără să confunde un 
animal periculos cu unul inofensiv. Aceste semnale-de-tip-ce ne 
influențează deductiile, memoria și atenția în moduri care ne ajută să 
filtrăm, să structurăm si să ne amintim informaţii cu adevărat 
importante pentru evitarea unor erori cu potenţial letal.5 


Desigur, elementele culturale pe care le dobândim pot avea propria 
influență asupra a ce păstrăm, ne amintim și credem ulterior. Una 
dintre sursele acestor semnale-de-tip-ce induse cultural provine din 
armonia/potrivirea dintre credințe și practici nou întâlnite și cele 
dobândite anterior. De exemplu, dacă ai crescut cu convingerea că 
tribul din valea învecinată este rău si că a consuma carne de om este 
un lucru rău, atunci, dacă cineva iti spune că tribul vecin săvârșește 
acte de canibalism, ești predispus să crezi ce auzi. Triburile rele fac 
lucruri rele. Din punct de vedere psihologic, totul se potriveste.°® 


Astfel ajungem la întrebarea când anume ar trebui oamenii să prefere 
să înveţe din contextul cultural mai degrabă decât din experiența 
proprie, din informaţii personale sau din instinct. Răspunsul este 
foarte limpede: când problemele sunt dificile, situațiile sunt ambigue, 
iar învăţarea pe cont propriu se face cu mari sacrificii, oamenii ar 
trebui să se bazeze mai mult pe ce pot deprinde de la semenii lor. 
Pentru a testa aceste idei, experimentele mele preferate jonglează atât 
cu dificultatea unei sarcini, cât si cu recompensele bănești pentru 
răspunsuri corecte. De exemplu, participanţii pot primi sume diferite 
pentru identificarea corectă a celei mai lungi linii șerpuite dintr-un set 
de astfel de linii. Ei pot face apel fie la propria percepție, fie la 
alegerile făcute de alții, adică la învăţarea culturală. Cu cât o sarcină 
este mai dificilă, în cazul de fata cu cât liniile sunt mai apropiate ca 
lungime, cu atât oamenii preferă să observe alegerile celorlalți și să 
includă aceste observaţii în propriile aprecieri. În practică, aceasta 
presupune ignorarea propriilor evaluări și preluarea rezultatelor 
majorităţii. Mai mult, atâta vreme cât sarcina nu este prea ușoară, 
mărirea nivelului recompenselor financiare pentru răspunsurile 
corecte duce la o creştere corespunzătoare a preferintei pentru 
învăţarea de la ceilalți în detrimentul propriilor percepții si aprecieri. 
Aceasta implică faptul că învăţarea culturală ne va domina experiența 
si intuiţia în domenii importante, dar in care explorarea prin 
experiență personală sau prin încercare și eroare ar fi imposibilă sau 
ar presupune un nivel de risc mult prea ridicat. Să ne gândim, de 
exemplu, la sfera religiei si a ritualului.” 


De o importanță crucială este faptul că aceste abilități dezvoltate de 
învățare realizează mai mult decât simpla descărcare a unui soft 


cultural in hardul nostru neuronal. Cultura ne reprogrameaza creierul 
si ne modifică biologia- rolul său este acela de a ne regenera 
firmware-ul. Când cei care vor să înveţe îi observă pe alţii, ei își 
calibrează circuitele neuronale astfel încât percepțiile, preferințele, 
comportamentele si judecatile lor se apropie de cele ale modelelor 
alese. Să ne gândim la măsurile de reducere a amânării discutate în 
capitolul anterior (Figura 1.4). Când au ocazia de a învăța răbdarea de 
la altcineva, persoanele implicate în procesul de învăţare își adaptează 
treptat reducerea amânării pentru a fi în concordanță cu modelul ales. 
Din studierea imaginilor creierului obținute prin rezonanță magnetică 
se poate conchide că, pentru implementarea acestor adaptări 
psihologice, corpul striat, care este parte din sistemul de învăţare prin 
recompensă si consolidare, procesează disparitatea dintre cel care 
învață si modelul său, inducând ulterior schimbări plastice 
proporționale în cortexul prefrontal median, care codifică, se pare, 
reacțiile cele mai adecvate într-un context dat. Studii similare arată 
cum învăţarea din mediul cultural ne modelează neurologic preferința 
şi aprecierea pentru vinuri scumpe, bărbaţi arătoși și cântece 
frumoase. Prin urmarea selectivă a unor modele oferite de diverse idei 
sau persoane în anumite circumstanțe, abilitățile noastre de învăţare 
din mediul cultural ne reconfigurează creierul și biologia astfel încât 
să le calibreze pentru orientarea optimă în lumile noastre construite 
cultural.8 


Prin selectarea și recombinarea credințelor, a practicilor, a tehnicilor 
si a motivatiilor preluate de la alții, abilitățile de învăţare ale speciei 
noastre generează un proces denumit evoluţie culturală cumulativă. 
Operând de-a lungul mai multor generaţii, evoluţia culturală 
cumulativă poate genera tehnologii din ce în ce mai sofisticate, 
limbaje complexe, ritualuri puternice psihologic, instituții eficiente și 
protocoale complicate pentru făurirea de unelte, locuinţe, arme și 
ambarcațiuni. Aceasta se poate întâmpla, și chiar se întâmplă, fără ca 
individul să înţeleagă cum sau de ce practicile, credințele și 
protocoalele funcționează sau fără să isi dea măcar seama că aceste 
elemente culturale chiar au un efect real. De fapt, în anumite situații, 
produsele culturale operează mai eficient când oamenii nu le înțeleg 
scopul sau mecanismul de funcționare, așa cum se va vedea când mă 
voi ocupa de ritualuri si religii.’ 


Ceea ce surprinde la produsele evoluţiei culturale cumulative este că 
acestea sunt adesea mai inteligente decât noi — mult mai inteligente. 
Aceste practici, de la rețete pentru otrăvuri până la tabuuri referitoare 
la incest, au evoluat cultural pentru a întrupa o cunoaștere tacită a 
lumii care nouă, mânuitorilor si deţinătorilor acestor practici, ne 
lipseşte adesea. Pentru a înţelege acest lucru, să pornim de la un caz 


în care există un scop bine definit: prepararea unei otravi letale pentru 
săgeți de către populația de vânători-culegători din bazinul fluviului 
Congo. Este probabil vorba despre cea mai toxică otravă folosită la 
vânătoare din câte se cunosc, care doboară vânatul înainte ca acesta 
să se poată ascundă în tufișuri. Reţeta combină zece plante diferite, 
dintre care trei sunt foarte toxice - mătrăgună, Strophantus si scoarță 
de Erythrophleum suaveolens. Numai Strophantus poate dobori un 
hipopotam în 20 de minute. Aceste ingrediente sunt îngroșate mai 
întâi cu latex de smochine şi suc de igname. În amestec se adaugă 
salivă până când acesta capătă o nuanță maronie-roscata. Ulterior se 
adaugă o broască râioasă de mlaștină, probabil pentru pielea sa toxică. 
Amestecul se dă în clocot, după care se adaugă furnici intepatoare si 
larve zdrobite de gândaci. Pasta rezultată, închisă la culoare, este pusă 
într-un înveliș de scoarță de copac, apoi introdusă în corpul unei 
maimuțe moarte care va fi îngropată mai multe zile. După ce 
amestecul letal si vâscos este dezgropat, se adaugă sevă de alior, iar 
rezultatul final se aplică pe săgeți.! NU încercaţi și voi acasă. 


Dacă ești un tânăr învățăcel sau un nou venit ca Buckley, te-ai 
încumeta să modifici acest protocol? Ce plantă anume, ce insectă, ce 
batracian sau ce etapă a procesului ai vrea să elimini sau să modifici? 
Poti să renunti la îngroparea maimutei? Poate că da; dar poate că 
acest procedeu va cataliza o reacţie chimică al cărei efect este 
creșterea toxicității otrăvii. Ai face mai bine la început să imiti toți 
pașii. Apoi, mai târziu, dacă ţi-ai făcut provizii consistente de vânat si 
vrei să-ți omori timpul, poți experimenta variind procedeul. Dar, cel 
mai adesea, vei obține amestecuri mai putin eficiente, ceea ce 
înseamnă că îi dai sansa vânatului vizat să se facă nevăzut în tufișuri. 
Am o bănuială că ar fi nevoie de sute de experimente realizate de o 
echipă întreagă de etnobotaniști pentru a înţelege procesele chimice 
care au loc aici si pentru a îmbunătăți această reţetă tradițională. 


Din păcate, nu știm exact cum a evoluat cultural această rețetă 
străveche de otravă. Totuși, detinem niște informaţii despre învăţarea 
culturală practicată de vânătorii-culegători din bazinul Congo și am 
studiat efectele diferitelor strategii de învățare asupra evoluţiei 
culturale cumulative. Dovezile arată că tinerii care aspiră să devină 
vânători învață mai întâi de la taţii lor cum să prepare otrăvuri pentru 
săgeți. Cam o treime dintre aceștia îmbunătățesc apoi retetele învăţate 
de la taţii lor cu idei preluate de la alții, probabil de la vânători de 
prestigiu. Dacă introducem tipare de transmitere de acest tip în 
simulări computerizate ale evoluţiei culturale sau dacă le folosim cu 
atenție în experimente cu subiecți din lumea reală care încearcă să 
înveţe lucruri noi, rezultatele dezvăluie modul în care evoluția 
culturală poate asambla rețete, procedee si instrumente pe parcursul 


mai multor generații fără ca individul să înţeleagă cum si de ce sunt 
incluse diverse elemente. În The Secret of Our Success prezint o serie 
de alte exemple, de la utilizarea anumitor mirodenii în zonele cu 
climă caldă, ceea ce reduce pericolul pe care-l reprezintă agenţii 
patogeni din alimente, până la un repertoriu de tabuuri referitoare la 
peşti din arhipelagul Fiji care le protejează pe femeile însărcinate si pe 
cele care alăptează de toxinele din recife, acumulate în anumite specii 
marine.” 


Pe durata a cel putin două milioane de ani, specia noastră a evoluat 
într-o lume în care am devenit din ce în ce mai dependenți de o sumă 
mereu în creștere de cunoștințe culturale pentru a dobândi abilitățile, 
practicile si preferințele absolut necesare găsirii hranei, confectionarii 
uneltelor și orientării în lumea socială. Pentru a avea succes într-o 
astfel de lume, selecția naturală a favorizat dezvoltarea creierelor care 
au dobândit o capacitate tot mai mare de achiziționare, depozitare, 
organizare și retransmitere a informațiilor culturale de valoare. Ca 
parte a acestui proces, selecția naturală a dat mai multă consistență 
motivatiilor și capacităților noastre de învățare culturală, printre care 
se regăsesc și abilitățile de mentalizare care ne ajută să copiem 
tiparele motrice ale semenilor și să deducem convingerile, 
mecanismele euristice, preferințele, motivațiile și reacțiile emoţionale 
care stau la baza acestora. Aceste capacități ne-au dat posibilitatea de 
a relationa din ce în ce mai mult cu mintea altora.'* 


Rafinarea abilităţilor noastre de a învăța din context cultural a 
alimentat evoluţia culturală cumulativă generând un spectru tot mai 
larg de mecanisme de adaptare mai complexe, creând astfel un 
feedback autocatalizator între gene și cultură. Pe măsură ce 
importanța, diversitatea și complexitatea produselor culturale au 
crescut, selecția naturală a fortificat progresiv tendințele noastre de a 
ne baza pe învăţarea culturală mai degrabă decât pe instinctele și 
experiențele noastre individuale, deoarece instrumentele, protocoalele 
si practicile pe care le-am dobândit de la alţii sunt cu mult mai bune 
decât soluţiile pe care un singur individ le-ar putea descoperi pe cont 
propriu. În cele din urmă, am devenit o specie dependentă de 
învăţarea culturală, bazându-ne pe ce moștenim de la comunitățile 
noastre pentru supraviețuire. Astfel, am evoluat ca specie pentru a ne 
pune încrederea în înțelepciunea acumulată de strămoșii noștri, iar 
acest „instinct de încredere“ reprezintă fundamentul succesului speciei 
noastre.'* 


Înțelegerea modului in care abilităţile noastre de învăţare culturală 
care se pot adapta generează procesul evoluţiei culturale cumulative 
ne ajută să desluşim originile instrumentelor noastre complexe, ale 


practicilor nuantate si ale limbajelor sofisticate; dar cum rămâne cu 
lumea socială? Ce explicații putem găsi pentru clanurile, tabuurile 
referitoare la incest, căsătoriile aranjate și ostilitățile dintre grupuri 
care au dominat viata lui Buckley în perioada aborigenă? În esență, 
acestea sunt întrebări despre sociabilitatea umană, despre motivul 
pentru care ne asociem și cooperăm cu unii oameni, în timp ce pe alții 
îi evităm și uneori îi ucidem. Pentru a încerca să găsim o explicație a 
acestor lucruri trebuie mai întâi să înțelegem ce anume sunt și cum se 
formează instituțiile si normele sociale. Ulterior, înarmaţi cu aceasta 
înţelegere, vom explora instituţiile fundamental umane, cele bazate pe 
rudenie și căsătorie. Înțelegerea acestor instituții primordiale si a 
fundamentelor lor psihologice va pregăti terenul pentru a analiza de 
ce și cum societățile umane avansează în complexitate socială și 
politică și de ce traiectoria urmată de Europa în ultimul mileniu este 
atât de caracteristică. 


Societăţi care evoluează 


Societăţile umane, spre deosebire de cele ale primatelor, se susțin prin 
norme sociale transmise cultural, care se coagulează formând 
instituţii. De pildă, în toată lumea instituția căsătoriei este compusă 
din norme sociale care stabilesc anumite reguli - bunăoară, între ce 
persoane se pot încheia căsătorii sau nu (de ex. nu între părinții și 
copiii vitregi), câte soții poate avea un bărbat (de ex. una singură la 
un moment dat) şi unde va locui cuplul proaspăt căsătorit (de ex. 
la familia soțului). Deocamdată, nu vorbim despre instituții formale 
sau legi scrise. Pentru a înțelege efectul codificării și al formalizării 
asupra instituțiilor trebuie mai întâi să înțelegem pe deplin evoluția 
culturală a instituţiilor construite pe norme sociale precum căsătoria 
sau rudenia. 


Dacă instituţiile reprezintă seturi de norme sociale, ce anume sunt 
normele sociale? Pentru a explora în detaliu această problemă, să ne 
concentrăm asupra societăților lipsite de guvern, de poliție si de 
justiție — societăți care se bazează pe vânătoare și cules pentru 
supraviețuire si care ne oferă o perspectivă asupra vieţii strămoșilor 
noștri din Paleolitic. De aici vom obţine un nivel de referință, astfel 
încât în capitolul următor să ne putem concentra asupra modului în 
care răspândirea producţiei de alimente — cultivarea pământului si 
creșterea animalelor — ne-a influențat lumile sociale si instituțiile.!5 


Normele sociale derivă direct din învățare culturală și din interacțiune 
socială — cu alte cuvinte, din evoluţia culturală. Așa cum deprindem 


metoda corectă de preparare a otrăvurilor, tot astfel putem dobândi 
anumite comportamente și practici sociale, precum și standarde 
pentru judecarea altora cu privire la comportamentele și practicile 
respective. Odată ce o anumită practică există în paralel cu standarde 
pentru judecarea normelor încălcate, evoluţia culturală poate genera o 
regulă aplicată pe scară largă, iar aceasta, odată încălcată, va provoca 
o anumită reacție din partea comunităţii. Multe norme sociale 
recomandă sau interzic anumite comportamente, iar încălcarea lor 
aduce după sine mânia comunităţii. Altele reprezintă standarde sociale 
care, dacă sunt depășite, inspiră respectul si aprecierea membrilor 
comunității. 


lată o metodă simplă prin care societăţile de dimensiuni reduse 
creează norme stabile: oamenii învață că nu ar trebui să fure de la 
persoanele care se bucură de o bună reputaţie. Dacă cineva fură de la 
o astfel de persoană, hoțul își atrage o reputație proastă. Dacă ai o 
reputație proastă, risti să fii exploatat sau furat fără nici o pedeapsă. 
Dacă acela care încalcă norma este vânător, oricine îi poate fura 
săgețile, corzile arcului sau vârfurile de săgeți atunci când doarme, 
este bolnav sau plecat în vizită în alte tabere. Dacă respectivul 
întreabă cine i-a furat lucrurile, ceilalți vor spune că n-au văzut pe 
nimeni. În cazul de fata, invidia, lăcomia si egoismul cras oferă 
motivația pentru a-i pedepsi pe cei cu reputație proastă, în timp ce o 
reputație bună acţionează ca o mantie fermecată care-l apără pe cel 
care se bucură de ea de îngerii intunecati ai firii aproapelui. De aici 
rezultă o situație în care indivizii sunt puternic motivaţi să evite 
încălcarea normelor ca nu cumva să-şi strice reputaţia si să riște să 
devină victime ale exploatării. Mai mult, toți sunt motivaţi să-i 
pedepsească pe cei care încalcă normele — oamenii pot fura lucruri de 
la semenii lor fără nici o restricție cu condiţia ca victima să aibă 
o reputaţie proasta.'® 


Pe baza acestor norme împotriva furtului și exploatării, evoluţia 
culturală poate construi alte norme de cooperare, cum sunt cele legate 
de împărțirea hranei. De pildă, normele din anumite societăți de 
vânători-culegători le interzic vânătorilor să consume anumite părți 
din animalul vânat, impunând împărțirea acestora cu alții. Aceste 
reguli îi motivează pe vânători să-și împartă vânatul, deoarece nu pot 
mânca părțile supuse tabuului, iar încălcarea acestor norme atrage 
după sine proasta reputație a făptașului, ceea ce înseamnă că alții îl 
pot prăda fără nici o pedeapsă. Aceste norme includ adesea și alte 
credinţe cu valoare motivationala, cum ar fi ideea că încălcarea unui 
tabu aduce ghinion la vânătoare pentru întreaga ceată sau că acela 
care se face vinovat de o asemenea încălcare este „mânjit“ de un rău 
pe care-l poate transmite oricui interacționează cu el, inclusiv prin 


raporturi sexuale. Credintele de acest tip îi încurajează pe membrii 
comunității să se supravegheze unii pe alţii, ca nu cumva întregul 
grup să fie lovit de lipsa vânatului, și să-i ostracizeze pe faptasi pentru 
a evita mânjirea sau spurcarea.!” 


Valorificarea tabuurilor referitoare la carne în evoluția culturală 
pentru a promova împărțirea hranei nu este doar o coincidență 
stranie. Lunga istorie evolutivă a legăturii dintre specia noastră și 
carne — care este atât o sursă de agenți patogeni si de boli, cât și o 
sursă de proteine si de grăsimi bune - probabil că ne-a înzestrat cu o 
disponibilitate psihologică de a deprinde modalităţi de evitare a 
problemelor legate de carne și de a ne feri de contaminare. Evoluţia 
culturală a exploatat acest aspect al psihologiei noastre evoluate în 
propriile scopuri. Acesta este modul în care funcționează adesea 
evoluţia culturală, prin accesarea si reprogramarea particularitatilor 
psihologice ale speciei în noi moduri.!8 


Tabuurile nu sunt altceva decât o modalitate de a genera împărțirea 
hranei la nivelul întregii cete, acțiune esenţială pentru supraviețuirea 
populațiilor nomade de vânători-culegători. Demn de remarcat cu 
privire la împărţirea hranei practicată de aceste populaţii este că, desi 
este universală din punct de vedere al rezultatului final- toate 
populaţiile de vânători-culegători impart pe scară largă cel putin unele 
alimente importante -, tiparele sunt conservate prin diverse seturi de 
norme. Acestea presupun distribuții ritualizate, transferuri de 
proprietate și obligaţii din cadrul relației matrimoniale (mai ales față 
de rudele prin alianță), precum și diverse tabuuri care stabilesc 
corelaţii între hrană, sex şi succesul la vânătoare. În cadrul diverselor 
populații, evoluţia culturală a combinat multe dintre aceleași elemente 
pentru a obţine rezultate identice la nivelul grupului.'® 


În sens larg, normele sunt seturi stabile, care se autoconfirmă 
perpetuu, de credințe, practici și motivații întrepătrunse care se 
formează pe măsură ce oamenii învață unul de la altul si 
interacționează de la o generaţie la alta. Normele creează reguli sau 
standarde sociale care prescriu, interzic si uneori certifică anumite 
acțiuni. Aceste acțiuni sunt dinamizate și susținute prin influențele pe 
care le au în formarea reputației — judecatile emise de comunitate si 
reacția acesteia. Este demn de remarcat că normele includ adesea 
convingeri, cum ar fi consecințele încălcării unor tabuuri asupra 
succesului la vânătoare, care motivează respectarea normelor, precum 
si monitorizarea si sancţionarea celor care le încalcă. 


Repere înnăscute și instituții fundamentale 


În timp ce evoluţia culturală poate crea un spectru imens de norme 
arbitrare, legate, de pilda, de sex, de ritualuri si de tinuta (de ex. 
purtarea cravatei), nu toate normele sociale au sanse egale de a evolua 
sau de a rămâne constante. Când au început să apară primele norme 
sociale, eram primate dotate de multă vreme cu instincte sociale 
pentru împerechere, îngrijire a puilor, statut și formare de alianţe. 
Impactul evoluţiei culturale, care probabil că era deja pus la punct 
într-o oarecare măsură, doar a construit pe bazele psihologiei de 
primate prin rafinarea și consolidarea instinctelor de a ne ajuta rudele 
apropiate, de a ne îngriji copiii, de a dezvolta atașament fata de 
parteneri și de a evita incestul. Normele care tocmai prindeau contur 
au fixat mai puternic și au amplificat aceste instincte. Fiind legate 
temeinic de niște etaloane de referință psihologice, normele în cauză 
au supraviețuit unor alternative mai arbitrare si inconstante. 


Conectarea psihologică explică de ce majoritatea instituţiilor 
fundamentale sunt înrădăcinate în relații de rudenie. Asemenea altor 
primate, oamenii sunt dotați cu înclinații altruiste înnăscute ai căror 
beneficiari sunt rudele noastre de sânge apropiate — altruism fata de 
rude. Acest aspect dezvoltat al psihologiei noastre explică de ce 
mamele își iubesc copiii și fraţii se susțin reciproc. Regulile care 
normează relaţiile de rudenie nu numai că întăresc aceste motivații 
puternice prin crearea de așteptări sociale în cadrul comunităților 
(de ex. este de așteptat ca fraţii să se ajute între ei), dar și extind 
aceste așteptări de la familia nucleară la rudele mai îndepărtate și 
chiar la străini. Când cineva li se adresează rudelor îndepărtate cu 
apelativul de „mamă“, „tată“, „frate“ și „soră“, seturi de norme și 
poate chiar unele motivații internalizate referitoare la acel tip de 
relații se extind odată cu apelativele respective, apropiind astfel, cu 
timpul, rudele mai îndepărtate. Totuși, spre deosebire de multe 
societăți agricole în care normele consolidează rețelele sociale, 
normele societăților mobile de vânători-culegători le permit — chiar le 
impun - indivizilor si familiilor să țeasă rețele extinse, poate chiar 
exagerat de extinse, care acoperă zeci sau chiar sute de kilometri. 


În multe societăţi, reperele înnăscute, derivate din relaţii de rudenie 
strânse, se pot combina cu forța psihologică a numelor personale 
pentru a crea o instituţie care-i ajută pe oameni să teasa împreună 
largi reţele personale. În Africa, în cadrul populaţiei Ju/'hoansi de 
vânători-culegători din deşertul Kalahari, numele rudelor apropiate 
sunt folosite pentru a stabili relaţii similare cu rude îndepărtate si 
chiar cu străini, pentru a-i apropia.20 De exemplu, dacă întâlneşti 
o femeie tânără al cărei nume este Karu, iar pe fiica ta o cheamă tot 


Karu, atunci o poți invita pe noua Karu să ti se adreseze cu apelativul 
„mamă“ sau „tată“. Astfel ea va deveni mai apropiată, adică va trebui 
să o tratezi ca pe o fiică, fapt ce în mod automat o face neeligibilă 
pentru o relație de căsătorie. Această practică de atribuire a numelor îi 
apropie pe oameni din punct de vedere psihologic si social și oferă o 
modalitate flexibilă de a-i implica pe toţi într-o reţea de rudenie. Pe 
baza unui calcul, s-a estimat că rețelele de atribuire a apelativelor 
familiale se întindeau pe o rază cuprinsă între 100 și 180 de kilometri. 
Ca multe alte populații asemănătoare, membrii comunității Ju /'hoansi 
doresc să cuprindă cât mai multe persoane într-un cerc de rudenie și, 
când interacționează cu cineva din afara acestui cerc, devin anxioși.”! 


Pe lângă altruismul față de cei apropiaţi, instituţiile bazate pe rudenie 
accesează instinctele noastre de atașament fata de partener, care 
constituie centrul instituției matrimoniale. În multe privințe, căsătoria 
este instituția centrală pentru majoritatea societăților — deși nu pentru 
toate — și poate reprezenta instituția umană primordială. Atasamentul 
fata de partener este o strategie evoluata de împerechere întâlnită si la 
alte specii din regnul animal, de la pinguini si căluți de mare până la 
gorile si giboni. Această strategie le permite masculilor si femelelor sa 
facă echipă pentru creșterea puilor. În termeni evolutivi, aici are loc 
un fel de schimb. Femela îi acordă masculului privilegiul accesului 
sexual si garanții puternice că puii ei sunt ai lui. În schimb, masculul 
investește timp și efort în asigurarea protecției și, uneori, a hranei 
pentru ea și pentru puii ei. 


Prin ancorarea în aceste instincte de atașament fata de partener, 
normele matrimoniale pot extinde foarte mult rețelele familiale în 
diverse moduri interconectate. De pildă, normele matrimoniale din 
multe societăți limitează comportamentul și sexualitatea femeilor în 
diverse feluri care cresc atât nivelul de încredere al soțului, cât și al 
familiei acestuia că urmașii sunt ai lui din punct de vedere genetic. 
Astfel, multe norme matrimoniale sunt menite să amplifice 
certitudinea paternităţii. Un grad sporit de certitudine a paternității 
nu numai că atrage după sine o investiție mai puternică în copii, dar 
consolidează și legătura copiilor cu toată familia paternă. Prin 
recunoașterea și evidenţierea acestor legături, normele matrimoniale 
dublează eficient numărul rudelor unui nou-născut. Dacă privim într- 
un cadru mai larg, indivizii majorității speciilor de primate nu-și 
cunosc taţii, pierzând astfel jumătate din numărul rudelor genetice.” 


Prin consolidarea legăturii dintre copii și taţii lor, precum și a celei 
dintre parteneri, căsătoria creează si rude prin alianță, care în 
antropologie poartă denumirea de afini. Interesant, chiar dacă afinii 
nu sunt înrudiţi genetic, calitățile lor evolutive sunt preluate de copiii 


cuplului care îi leagă. De exemplu, surorile soției mele si fratele 
mamei nu au nici o legătură genetică, dar cu toții împărtășesc un 
interes genetic față de copiii mei. Prin crearea de afini, evoluţia 
culturală a folosit un interes genetic comun pe care nici o altă specie 
nu a reuşit să-l utilizeze. În multe societăţi, aceste legături prin 
alianță, slabe de altminteri, sunt evidenţiate și susținute prin norme 
sociale care implică daruri, ritualuri şi obligaţii reciproce. În 
comunitățile de vânători-culegători, normele care reglementează 
împărțirea cărnii recomandă adesea ca o parte dintre primele porții 
din vânat să fie oferite părinților soției.” 


Efectele legăturilor matrimoniale asupra relațiilor de rudenie sunt 
semnificative: un bărbat căsătorit care are un singur frate si o singură 
fiică beneficiază nu numai de legături prin alianță cu familia tatălui 
său si cu rudele soției, dar are și o legătură cu familia soţiei fratelui 
său si, într-un final, cu familia soțului fiicei sale. În consecință, in 
cadrul cetelor de vânători-culegători, mai bine de jumătate din rudele 
unei persoane sunt afini, nu rude de sânge. Dacă nu ar exista afinii, 
cetele de vânători-culegători nu ar consta în marea lor majoritate din 
rude.2+ 


Prin utilizarea forţei instinctelor noastre de dezvoltare a atasamentului 
față de partener pentru a construi societăți mai vaste și rețele sociale 
mai extinse, evoluția culturală a favorizat adesea legăturile 
matrimoniale pe viata, deoarece acestea asigură coeziunea unor rețele 
de rudenie ample. În perioada petrecută în sânul comunității de 
vânători-culegători, tovarășul cel mai apropiat al lui William Buckley 
a fost „cumnatul“ lui, o relaţie care a supraviețuit atât morții 
bărbatului pe care l-a înlocuit din punct de vedere social, cât și a 
surorii sale, prin care se crease legătura prin alianță. În schimb, când 
selecția naturală ne-a construit instinctele de atașament fata de 
partener, acest atașament era „proiectat“ să dureze doar atâta vreme 
cât dura și investiția tatălui în sănătatea și supraviețuirea copiilor. 
Când dispărea, se deschidea o ușă în plan emotional si motivational 
pentru găsirea unui nou partener. În aceste cazuri, evoluţia genetică si 
cea culturală intră adesea în conflict, favorizând legături de durată în 
detrimentul celor temporare, iar multe cupluri moderne se găsesc 
prinse la mijloc între normele care stipulează legătura pe viață și 
emoțiile efemere ale găsirii unui partener. Normele matrimoniale 
prevăd si eligibilitatea partenerului de căsătorie si de reproducere, 
fapt care structurează subtil societăţile în moduri pe care mulți 
oameni nu le percep. O modalitate comună prin care evoluţia 
culturală a reușit în mod repetat acest lucru a fost utilizarea repulsiei 
noastre înnăscute fata de incest pentru crearea de tabuuri aplicate 
într-o zonă care depășește cercul restrâns al rudelor apropiate, limitat 


de teama de legături consangvine. Selecţia naturală i-a dotat pe 
oameni cu ajustări psihologice care anihilează atracția sexuală fata de 
rude apropiate din cauza riscului apariției unor urmași cu probleme 
de sănătate. Prin utilizarea câtorva semnale simple, acest mecanism 
psihologic generează o senzație de repulsie care ne determină să 
evităm raporturile sexuale cu fraţii, părinţii si copiii nostri. Un semnal 
ar fi copilăria petrecută împreună. Uneori, accidental, această „alertă 
a proximitatii“ are efecte negative imprevizibile, ducând la respingere 
sexuală între băieți și fete între care nu există o legătură de rudenie, 
dar care se întâmplă să crească împreună. Acest efect este 
surprinzător, deoarece am putea crede că frații sau alte persoane care 
cresc împreună ajung să se iubească deoarece au atât de multe lucruri 
în comun.25 


Existenţa aversiunii înnăscute fata de incest oferă un reper psihologic 
pe baza căruia evoluţia culturală a construit tabuuri foarte puternice 
referitoare la incest. Prin folosirea reacției noastre de dezgust fata de 
ideea sexului cu părinţii sau cu fraţii, evoluţia culturală a trebuit doar 
să „născocească“ nişte modalităţi de (1) a extrapola acest sentiment la 
alți indivizi și (2) de a-l folosi pentru judecarea altora. Este vorba 
despre acel sentiment neplăcut pe care îl poți încerca (sau nu) când iti 
imaginezi sexul consimţit între frați vitregi. Deşi cei doi sunt străini 
genetic, tot pare ceva în neregulă. În cadrul cetelor nomade de 
vânători-culegători, precum populația Ju/'hoansi, tabuurile legate de 
incest interzic căsătoria între veri de gradul întâi, al doilea sau al 
treilea, precum și căsătoria cu oricine altcineva mai apropiat, cum ar 
fi o nepoată. Acest model se deosebește de normele din multe societăți 
agricole, unde doar unii dintre veri intră sub incidența tabuurilor 
incestului, în timp ce toți ceilalți reprezintă parteneri de căsătorie 
favoriți.” 


Descriind normele matrimoniale ale populației Ju/'hoansi, etnografa 
Lorna Marshall arată cum tabuurile referitoare la incest extind 
aversiunea noastră înnăscută fata de aceasta transgresiune. Desi nu 
dețin nici o informație despre riscurile din sfera sănătății pe care le 
comportă o asemenea practică, membrii comunității Ju/'hoansi au 
intuit că raporturile sexuale cu un părinte sau cu un frate este ceva 
revoltător, oribil şi periculos. De fapt, este atât de înfiorător încât 
unele femei chiar au refuzat să vorbească despre aceasta. Totuşi, când 
au fost intrebati despre raporturile sexuale întreținute cu veri, 
membrii comunității nu au manifestat reacții emoționale la fel de 
puternice, desi au declarat că sexul cu un văr sau cu o verișoară e „ca 
si cum“ ai avea relații intime cu un frate sau cu o soră. Au exprimat, 
de fapt, o stare de disconfort față de ideea raporturilor sexuale între 
veri pe baza dezgustului provocat de ideea incestului comis între frați. 


Asa cum vom vedea, desi aceste prohibitii ample referitoare 
la căsătoria cu toți verii sunt relativ rare în societățile agricole, ele au 
reapărut în mod ciudat în Europa medievală timpurie, însoţite de 
consecințe majore pe termen lung.?’ 


Oferind ancore psihologice, instinctele noastre de manifestare a 
altruismului fata de cei apropiați, de atașament fata de partener si de 
aversiune fata de incest ne ajută să înțelegem de ce căsătoria si familia 
sunt instituțiile noastre cele mai durabile. Voi descrie instituţiile 
înrădăcinate în instinctele la care m-am referit anterior prin sintagma 
instituții bazate pe rudenie. Este de remarcat că aceste instituții includ 
si norme care cultivă legături interpersonale durabile și relații cu 
persoane din afara cercului de rudenie prin accesarea altor aspecte ale 
psihologiei noastre evoluate în același fel în care normele 
matrimoniale sunt construite în jurul instinctelor de cultivare a unei 
relaţii strânse cu partenerul si de aversiune fata de incest. Ritualurile 
comune sunt un exemplu elocvent. 


Ritualuri comune 


În descrierea dansului extatic Ju/'hoansi, etnografa Megan Biesele 
face următoarele observaţii: „Acest dans reprezintă probabil forța 
centrală unificatoare a vieții populaţiei Ju/'hoansi (bosimani), unindu- 
i pe membrii comunității prin legături misterioase al căror sens trece 
dincolo de înțelegerea noastră’. Asemenea ritualuri puternice 
psihologic, la care participă întreaga comunitate, care făuresc legături 
interpersonale durabile, repară relațiile existente și întăresc 
solidaritatea grupului, au fost identificate în societăți de dimensiuni 
reduse. 


Inspirati de aceste idei din domeniul etnografiei, psihologii au început 
să descompună ritualurile în elemente-cheie constitutive. Ritualurile 
pot fi înțelese ca niște ansambluri de „programe pirat“ care 
exploatează defectele din programele noastre mentale în moduri 
subtile. Să luăm în calcul trei dintre cel mai des întâlnite elemente 
active din ritualuri: sincronia, colaborarea în sensul atingerii unui 
obiectiv și muzica ritmată. 


Sincronia pare că se bazează atât pe sistemul nostru dezvoltat de 
acțiune și de reprezentare, cât și pe abilitățile noastre de mentalizare. 
Când ne mișcăm în același ritm cu alţii, mecanismele neurologice 
folosite la reprezentarea propriilor acţiuni si ale acțiunii altora se 
suprapun în creierul nostru. Acesta este un produs derivat neurologic 


al modului in care actioneaza sistemul nostru de reprezentare pentru a 
ajuta la modelarea si la anticiparea mișcărilor altora — este o eroare. 
Convergenta acestor reprezentări estompează diferența dintre noi si 
ceilalți, astfel încât îi percepem pe alții ca pe noi înşine sau chiar ca pe 
niște extensii ale ființelor noastre. Din motive evolutive, această iluzie 
îi apropie pe oameni și creează un sentiment de interdependenta.?° 


Accesând abilităţile noastre de mentalizare, sincronia foloseşte si 
faptul că noi, oamenii, îi identificăm inconștient pe cei care ne imită și 
folosim această informaţie ca un indiciu că respectivii ne plac și vor să 
interacționeze cu noi. Acest lucru se întâmplă în parte pentru că 
imitarea este unul dintre instrumentele la care recurgem când 
încercăm să decriptăm gândurile și emoţiile celorlalți — dacă cineva se 
încruntă, automat ne încruntăm și noi ușor pentru a intui mai bine 
sentimentele celuilalt. În timpul dansurilor, al exerciţiilor sau al 
marsurilor executate sincron, sistemul nostru de monitorizare mentală 
este asaltat de semnale de fals mimetism, sugerându-ni-se astfel că 
toată lumea ne place și vrea să interacționeze cu noi. Deoarece în 
general reacționăm pozitiv la asemenea semnale de afiliere, iar 
tiparele sincronice îi fac pe toți participanţii să se simtă la fel, se 
formează un cerc virtuos de feedback pozitiv constant.*0 


Pe lângă generarea sincroniei, ritualurile contribuie și la menţinerea 
relațiilor, la consolidarea cooperării și la ridicarea nivelului de 
încredere interpersonală prin aducerea laolaltă a mai multor persoane 
şi implicarea lor într-o acțiune comună în sensul atingerii aceluiași 
scop, care adesea presupune săvârşirea unei ceremonii sacre. Cercetări 
efectuate atât pe subiecți adulți, cât si pe subiecți copii confirmă ca 
asocierea pentru realizarea unui obiectiv comun adânceşte 
solidaritatea grupului și consolidează legăturile interpersonale. 


Muzica ritmată, care completează mișcarea sincronă și acțiunea 
colectivă, contribuie la forța psihologică a ritualurilor în trei moduri 
distincte. Primul este practic: le oferă indivizilor un mecanism 
eficient, cel putin acelora care au simțul ritmului, pentru armonizarea 
mişcărilor corpului. În al doilea rând, muzica poate oferi obiectivul 
unic al unui grup. Și, în al treilea rând, deoarece acționează 
sinestezic — sunetul adăugat muzicii -, muzica intensifică experiența 
rituală prin influențarea stării noastre de spirit.” 


Desi studiile experimentale sistematice efectuate cu privire la aceste 
elemente rituale sunt departe de a fi exhaustive, rezultatele sugerează 
că aceste trei efecte sunt sinergice. Cu alte cuvinte, activitatea comună 
desfășurată în moduri bine orchestrate, în sincronie cu muzica ritmică, 
amplifică sentimentul solidarităţii și disponibilitatea de a coopera mai 


intens decât simpla sumă a efectelor fiecărui element separat. Este 
foarte probabil ca acest efect al „muncii de echipă orchestrate“ să 
concentreze si să utilizeze forța psihologiei interdependentei, pe care o 
voi discuta în cele ce urmează. 


Aceste concluzii din domeniul cercetării psihologice coincid cu 
observaţiile antropologilor. Dezvoltând descrierea dansului extatic 
Ju/'hoansi oferită de Megan Biesele (prezentată mai sus), Lorna 
Marshall aduce comentarii suplimentare referitoare la acest dans ritual 
în care este implicată întreaga comunitate: 


Oamenii se unesc pe un plan subiectiv împotriva forțelor externe ale 
răului și se unesc pe un plan social intim (...) Indiferent de relațiile 
dintre ei, indiferent de sentimentele lor, indiferent dacă se plac sau 
nu, dacă se înțeleg bine sau rău, ei devin ca unul singur, cântă, bat din 
palme, se mișcă într-o sincronie extraordinară, prin pași ritmici si 
bătăi din palme, purtaţi de valul muzicii.*? 


Dansul populaţiei Ju/'hoansi este un efort explicit de cooperare menit 
să alunge spiritele malefice și, ca bonus, să vindece răni sociale și 
animozitati mocnite.** 


Mișcările sincronizate, muzica ritmată si munca în echipă pentru 
atingerea unui scop înzestrează ritualurile cu forța de a le insufla 
participanţilor apartenența la comunitate și un sentiment 
atotcuprinzător de interdependenta și interconectare. Totuși, acestea 
sunt doar câteva dintre ingredientele active psihologic prezente în 
ritualuri. În capitolele următoare vom analiza alte moduri în care 
ritualurile accesează și manipulează unele aspecte ale psihologiei 
noastre si vom vedea cum ritualul a fost si este unul dintre 
instrumentele de bază folosite de evoluţia culturală pentru asigurarea 
coeziunii societăţilor umane.** Ca multe alte asemenea „programe 
pirat“, ritualul ne transformă defectele psihologice în tehnologii 
sociale. 


Deși toată această poveste despre tabuuri cu privire la incest, căsătorie 
între veri și ritualuri comune pare bizară, chiar nu este. Aceste practici 
sunt ceva obișnuit în majoritatea societăților umane. Noi suntem cei 
WEIRD. Să nu uităm acest lucru. 


Concurenta între grupuri şi psihologie socială coevolutivă 


Desi am oferit doar o perspectivă rapidă asupra unora dintre 
instituțiile comunităților nomade de vânători-culegători, poate este 
deja limpede că membrii acestor comunități sunt extraordinar de bine 
adaptati la supraviețuirea în medii marginale și imprevizibile care au 
dominat istoria evolutivă a speciei. Tabuurile despre incest ale 
populaţiei Ju/'hoansi, de pildă, îi constrâng pe părinți să aranjeze 
căsătoriile dintre copiii lor și rude foarte îndepărtate, extinzându-și 
astfel considerabil rețelele sociale. Aceste legături cu rude îndepărtate 
se dovedesc foarte utile pentru că oferă șansa unui refugiu în cazul 
unor calamitati și situații de criză, cum ar fi inundaţii, perioade de 
secetă, accidente sau atacuri din partea altor populaţii. Tot astfel, 
tabuurile alimentare generează împărțirea mai extinsă a vânatului, 
ceea ce atenuează amenințarea perioadelor mai puțin norocoase care-i 
pot afecta pe vânători. Ritualurile la nivelul comunităţii ajută la 
consolidarea armoniei sociale, atât între membrii unei cete, cât și între 
cete diferite. Aceste instituții acționează ca niște sisteme de siguranță, 
generează oportunități de schimburi comerciale și creează alianțe. 


Cum au reuşit grupurile să dezvolte niște instituții care i-au 
determinat în mod eficient pe indivizi să suporte dezavantaje 
personale cum ar fi împărţirea vânatului cu alții sau să se supună 
interdictiei de a se căsători cu verii lor? Nu există nici o dovadă ca 
oamenii au creat aceste instituții sau că măcar înțeleg cum 
funcționează. Când membrilor populaţiei Ju/'hoansi li s-au pus 
întrebări cu privire la tabuurile referitoare la incest, de exemplu, nici 
unul nu a sugerat că, de fapt, încurajează formarea de rețele extinse 
care creează legături între familii îndepărtate, realizând astfel un fel 
de asigurare socială. Asa cum veţi vedea, este o situație tipică. Până 
şi populaţiile WEIRD, în pofida încrederii imense pe care o manifestă 
în construcția rațională a instituţiilor lor, nu prea sunt la curent cu 
scopul sau cu modul de funcţionare a acestora. 


Evident, nu toate normele sunt benefice, iar grupurile chiar dezvoltă 
norme arbitrare, precum și norme care favorizează un anumit nucleu 
puternic, asa cum sunt persoanele în vârstă. Uneori grupurile dezvoltă 
norme disfunctionale care au un efect nociv atât asupra indivizilor, cât 
si asupra comunităților. Totuși, normele sociale sunt testate când 
există concurenţă între mai multe grupuri cu norme diferite. Normele 
care favorizează succesul în competiţia cu alte grupuri supraviețuiesc 
si se extind. Acest gen de competiţie între grupuri poate apărea prin 
conflicte violente, precum cele cărora le-a fost martor Buckley, sau, de 
asemenea, poate apărea când grupuri care se bucură de mai putin 
succes imită practicile și convingerile grupurilor cu un succes mai 
mare sau când grupuri mai prospere se dezvoltă mai rapid, datorită 
unei fertilitati mai crescute, unei rate mai scăzute a mortalității sau 


unui grad mai ridicat al migraţiei. Toate acestea, pe lângă formele 
înrudite de competiţie în cadrul grupului, conduc la apariția unei forte 
compensatoare care poate favoriza norme benefice unui anumit grup 
în detrimentul altor impulsuri culturale evolutive. Mai mult, prin 
combinarea și potrivirea diferitelor norme sociale, aceste procese pot 
alcătui și pot răspândi treptat instituţii bazate pe cooperare și din ce în 
ce mai eficiente. 


Cu siguranță că acest gen de competiţie a stat la baza expansiunii 
societăților omenești în ultimele 12 000 de ani, dar importanța sa 
probabil datează de la începutul istoriei noastre evolutive, de 
dinaintea zorilor agriculturii. Cele mai multe informaţii despre natura 
şi anvergura acestei competiţii străvechi pot fi obținute din analiza 
comunităților de vânători-culegători cunoscute istoric si etnografic. 
Oriunde ne-am întoarce privirea, din zona arctică până în Australia, 
comunitățile de vânători-culegători sunt în competiţie, iar cei care 
dispun de cele mai bune combinaţii de instituții și tehnologii se extind 
si le înlocuiesc sau le asimilează treptat pe acelea cu un trecut cultural 
mai putin eficient. De exemplu, pe la anul 1000 d.Hr., o populaţie 
vorbitoare a unei limbi din ramura inuit-inupiaq și dispunând de un 
set nou de instituții bazate pe cooperare, cu ritualuri de o mare forță 
şi norme extinse de împărţire a hranei, s-a răspândit de pe coasta 
nordică a Alaskăi, extinzându-se în zona arctică a Canadei. De-a 
lungul mai multor sute de ani, această populaţie a înlocuit treptat 
comunitățile fragmentate și izolate de vânători care trăiau acolo de 
mii de ani.*° 


Cand niste cazuri izolate ca acestea sunt coroborate cu descoperiri 
genetice si arheologice datand din Epoca Pietrei, imaginea rezultata 
indică faptul că strămoșii nostri din perioada preagricolă erau 
probabil implicați în competiţia dintre grupuri, care presupunea 
uneori și conflicte violente, ceea ce probabil le-a modelat într-o 
proporție hotărâtoare instituţiile, asa cum s-a întâmplat în mileniile 
mai recente. Acest fapt sugerează că, pe o durată considerabilă a 
istoriei evolutive a speciei noastre, mediile sociale la care a trebuit să 
ne adaptăm genetic erau configurate cultural prin intermediul 
instituțiilor care au supraviețuit acestor forme străvechi de concurență 
între grupuri.36 


Voi descrie aici pe scurt trei caracteristici ale psihologiei umane care, 
probabil, au fost modelate de acest proces coevolutiv înregistrat de 
diada cultură-genă. Mai întâi, distrugerea reputației și pedeapsa 
asociate actului de încălcare a normelor au favorizat probabil o 
psihologie care poate recunoaște rapid existența regulilor sociale, 
deduce cu precizie detaliile acestor reguli, judeca rapid conformarea 


celorlalti, si, cel putin in parte, poate internaliza normele locale ca un 
procedeu euristic rapid si economic pentru orientarea in realitatea 
socială. Aceste presiuni in privinţa selecției au avut, probabil, un efect 
puternic. in comunitățile de  vânători-culegători cunoscute 
antropologic, cei care încălcau normele isi pierdeau partenerii iscusiti 
de vânătoare, partenerele fertile si aliații valoroși. Când aceste măsuri 
coercitive nu reușeau să-i dea pe brazdă, se luau măsuri drastice, care 
mergeau până la ostracizare, bătăi si chiar execuţie. De exemplu, dupa 
cum observă Buckley, în cadrul comunității Wathaurung, dacă o 
femeie refuza să devină soţia fratelui soțului ei după decesul acestuia 
din urmă (căsătorie leviratică), era ucisa.?” 


A doua trăsătură importantă a psihologiei sociale coevolutive s-a 
conturat deoarece normele sociale au țesut reţele de interdependenta 
din ce în ce mai dense între membrii grupurilor. Impulsionate de 
concurența dintre grupuri, normele au generat siguranţă socială, au 
asigurat împărţirea resurselor de hrană și apărarea comunității. Pentru 
a observa cum ia naștere interdependenta, să analizăm normele de 
împărţire a hranei discutate anterior. Să ne imaginăm că trăim într-o 
ceată formată din cinci vânători, împreună cu partenerele și copiii 
nostri, câte doi copii de cuplu — în total, 20 de persoane. Vânătoarea 
nu merge prea bine, așa că noi, vânătorii, reuşim să procurăm hrană 
doar în 5% din zile. În consecință, fiecare familie nucleară va fi lipsită 
de carne în medie o lună întreagă, din cinci în cinci luni. Dar, dacă 
împărțim vânatul între noi, ceata noastră nu va fi lipsită de carne o 
lună întreagă aproape niciodată (ci mai putin de 0,05% din toate 
lunile). Este interesant de observat că, acum, când împărțim hrana, 
supraviețuirea ta si a familiei tale va depinde partial de mine - de 
sănătatea și de supraviețuirea mea. Dacă eu mor, probabilitatea ca tu 
si familia ta să fiți lipsiţi o lună întreagă de carne va crește de patru 
ori. Chiar mai rău, absența mea va crește probabilitatea ca unul dintre 
ceilalți patru vânători sau consoarta lui să moară de foame în viitorul 
apropiat — malnutritia aduce după sine boală etc. Dacă mai moare un 
vânător sau părăsește ceata din cauză că i-a murit soția, probabilitatea 
ca tu să fii lipsit de carne va crește de 22 de ori în comparaţie cu 
situația inițială, iar probabilitatea ca încă cineva să se îmbolnăvească 
sau să moară creşte și mai mult. Din perspectivă evoluționistă, 
normele sociale asemenea celor care conduc la împărțirea hranei 
implică faptul că starea de bine a unui individ — capacitatea sa de a 
supraviețui și de a se reproduce - este strâns legată de toţi ceilalți 
membri ai cetei. Aceasta se referă chiar la acei membri care nu 
contribuie direct la binele celorlalți: dacă soţia ta te îngrijește când 
esti bolnav, iar tu iti recapeti sănătatea si-ti imparti vânatul cu mine si 
cu copiii mei, acest lucru înseamnă că pe mine trebuie să mă 


intereseze binele sotiei tale. Acelasi rationament se aplica si in cazul 
multor alte norme, cum sunt cele referitoare la siguranța comună. De 
fapt, ameninţarea reprezentată de conflictele violente dintre grupuri 
ar putea fi domeniul cel mai important al interdependentei. În 
ansamblu, cu cât numărul sferelor de activitate guvernate de norme de 
cooperare — cum ar fi împărțirea hranei si siguranța — este mai mare, 
cu atat creste gradul de interdependenta dintre membrii grupului. 


Rezultatul este că normele sociale creează comunități in care viata si 
sănătatea fiecărui individ depind aproape de toţi ceilalți. Din punct de 
vedere psihologic, selecţia naturală ne-a modelat mintea astfel încât să 
putem evalua gradul nostru de dependență față de ceilalți și să 
permitem acestor evaluări să motiveze afilierea la grup, grija și 
susținerea fata de alții. Elementele care semnalează interdependenta 
includ probabil mâncatul împreună, legăturile sociale, colaborarea la 
proiecte comune și trăirea solidară a experienţelor traumatice. Și, deși 
oamenii continuă să evalueze interdependenta pe tot parcursul vieţii, 
majoritatea acestor semnale acționează cel mai puternic asupra 
copiilor, adolescenților și tinerilor adulți, atunci când isi construiesc 
rețele sociale care urmează să dureze toată viata. Asa cum am văzut si 
cum vom mai vedea, evoluţia culturală a conturat ritualurile, 
sistemele matrimoniale, schimburile economice și alte instituții cu 
scopul de a activa, manipula și extinde diverse aspecte ale psihologiei 
interdependentei.** 


La o scară mai largă, dincolo de reţelele de interdependenta, evoluția 
culturală a creat și un mozaic de comunități diverse care au generat 
presiuni în privința selecţiei, favorizând o psihologie tribală. Datorită 
modului în care învăţăm de la ceilalți, evoluţia culturală generează 
frecvent comunități etnolingvistice. Aceste populaţii sunt evidenţiate 
atât printr-un set de trăsături ușor de identificat din sfera limbii, a 
dialectului și a portului („mărci etnice“), cât și printr-un set de norme 
sociale care stau la baza unor domenii ca schimburile, creșterea 
copiilor, rudenia și cooperarea, care dau naștere interacțiunii dintre 
membrii grupului. Pentru a-i ajuta pe indivizi să evolueze cu eleganță 
în peisaje sociale populate de o asemenea diversitate de grupuri, 
selecția naturală a favorizat un complex de abilități mentale și de 
motivații pentru dobândirea și folosirea informaţiei despre diferite 
comunități tribale — cele cu mărci etnice și norme diferite de cele 
proprii- si pentru interacţiunea preferențială cu cei cu care 
împărtășim aceleași mărci etnice si pentru preluarea de informaţii de 
la aceștia. Pe termen lung, aceste modalități de învăţare și de 
interacțiune au influențat adesea normele matrimoniale, determinând 
interdicții referitoare la căsătoria cu persoane din alte triburi sau 
grupuri etnice — care au altă limbă, alt port și alte obiceiuri. Asemenea 


norme matrimoniale duc la formarea unor triburi si grupuri etnice 
diferite, sau a unor caste cladite in jurul unor institutii similare sau al 
unor noțiuni identitare comune.*? 


Orizonturi care ni se deschid in minte 


În capitolele următoare voi arăta modul în care instituţiile care au 
legătură cu relaţiile de rudenie, pieţele comerciale și asociaţiile 
voluntare au declanșat transformări psihologice importante care au 
contribuit atât la crearea psihologiei WEIRD, cât și la obținerea 
prosperității economice. Cheia răspunsurilor la întrebarea cum și de ce 
s-au întâmplat toate acestea constă în explorarea mecanismelor prin 
care psihologia ne modelează instituţiile, iar instituţiile ne modelează 
psihologia. Privind la instituţia căsătoriei si la relaţiile de rudenie, 
inclusiv la tabuurile referitoare la incest, am început să exemplific 
felul în care aspecte evoluate ale psihologiei noastre influențează 
aceste instituții fundamentale. Acum aș vrea să întorc săgeata 
cauzalitatii in sens invers și, in acest scop, voi trece rapid în revista 
trei moduri prin care instituţiile contribuie, la rândul lor, la modelarea 
creierului, a psihologiei și a comportamentului nostru. 


1. Efecte facultative. Sunt metode nemediate și instantanee prin 
care diferite configurații instituționale ne modelează percepțiile, 
judecatile si emoţiile din mers, prin modificarea semnalelor 
folosite de creier pentru interpretarea situației în care ne aflăm și 
pentru ajustarea reacţiilor. Asemenea semnale influențează 
comportamentul oamenilor pe moment, fără a le modifica 
psihologia pe termen lung. De pildă, se poate observa că un 
memento subconștient ca „Dumnezeu ne vede“ îi determină pe 
credincioși să se comporte mai frumos si mai amabil cu 
necunoscutii. 


2. Învăţare culturală si experiență directă. in cadrul procesului 
de adaptare la motivațiile generate de instituţii, ne folosim de 
abilitățile noastre avansate de învăţare culturală pentru a 
deprinde de la semeni motivații, procedee euristice, structuri 
mentale și modele de concentrare a atenţiei. De exemplu, am 
discutat modul în care învățarea culturală ne poate ajusta 
creierul pentru a ne adapta disponibilitatea de a aștepta o plată 
în bani- anume, răbdarea. Evident, indivizii pot învăţa si prin 
experiență directă, fiind pedepsiți pentru încălcarea normelor 


sau laudati când excelează în domenii apreciate in contextul 
nostru cultural, ca lectura. 


3. Impact asupra dezvoltării. Cum o mare parte a dezvoltării 
creierului are loc în adolescență, în copilărie sau chiar mai 
devreme, normele sociale care ne influențează experiențele la 
vârste fragede pot avea un impact puternic asupra psihologiei 
noastre. De exemplu, există tot mai multe dovezi care sugerează 
că e posibil ca noi să fi evoluat pentru a opera ajustări de durată 
asupra diverselor aspecte ale psihologiei, fiziologiei şi 
motivatiilor noastre pe baza stresului si a altor semnale din 
mediul înconjurător înregistrate înainte de cinci ani. Ca adulți, 
aceste ajustări timpurii ne pot influența capacitatea de 
autocontrol, asumarea de riscuri, reacţia la stres, internalizarea 
normelor și relaţiile. Prin modelarea vieților noastre de la o 
vârstă fragedă, evoluţia culturală ne poate manipula creierul, 
hormonii, abilităţile decizionale și chiar longevitatea.*° 


Dincolo de aceste orizonturi deschise în psihologia noastră, evoluţia 
culturală ne mai poate ajuta să ne adaptăm cu succes la lumile noastre 
instituționale prin constituirea de practici sau de „sesiuni de 
antrenament“ — adeseori sub forma unor jocuri, a unor povestiri, 
ritualuri, sporturi și practici de socializare — care ne cultivă mintea si 
corpul astfel încât să ne putem bucura de succes în viitor în lumile 
noastre construite cultural. De exemplu, cititul de povești la culcare 
poate fi un ritual cultural menit să-i ajute pe copii să-şi antreneze 
creierul într-un mod care pune accentul pe succes — definit din punct 
de vedere cultural — atât la școală, cât și la serviciu, în societățile de 
tip WEIRD. 


Când analizăm aceste lucruri, nu trebuie să pierdem din vedere că 
evoluţia culturală și concurența între diverse grupuri acționează 
asupra întregului pachet psihologic și instituțional, care conţine toate 
aceste orizonturi ce ni se deschid în minte. Reguli clare referitoare la 
împărțirea alimentelor, de pildă, pot garanta că doar un număr foarte 
mic de persoane suferă de lipsă acută a mâncării în copilărie, 
evitându-se astfel transformările psihologice pe termen lung generate 
de aceste șocuri. Altfel spus, evoluţia normelor sociale care creează 
mecanisme de siguranță socială eficiente garantează că un număr mic 
de copii vor suferi lipsuri nutritionale traumatizante care antrenează 
modificări pe toată durata vieţii ale impulsivitatii, autocontrolului si 
reacției la experiențe traumatizante. La nivelul comunității, aceste 
transformări psihologice induse pot îmbunătăţi funcționarea anumitor 


organizatii, ca institutiile bancare si de credit. Astfel, anumite 
institutii se extind in parte datorita modului in care reusesc sa 
modeleze ontogenetic psihologia unei colectivitati.*! 


Probabil cel mai important impact al evolutiei paralele a 
componentelor duetului psihologie—institutii constă exact in modul în 
care aceste transformări mentale influențează noile norme, idei, 
convingeri și practici care se formează si sunt răspândite. Norme si 
credinţe respinse de un grup cu o anumită psihologie pot fi adoptate 
cu entuziasm de o altă colectivitate cu o psihologie culturală diferită. 
Așa cum vom vedea, ideea înzestrării indivizilor cu „drepturi“ si a 
elaborării ulterioare de legi bazate pe acele drepturi are sens doar într- 
o lume a gânditorilor analitici care văd oamenii în primul rând ca 
agenţi independenți si încearcă să rezolve problemele prin atribuirea 
de proprietăţi, tendinţe și esențe atât oamenilor, cât și obiectelor. 
Dacă această abordare a legii pare logică, atunci probabil faceți parte 
din categoria WEIRD. 


Instituţiile se schimbă, iar psihologia se adaptează 


Toate eforturile de a explica psihologia umană, politica, economia și 
istoria se bazează pe presupuneri despre natura umană. Majoritatea 
tratatelor operează pe baza ipotezei că oamenii sunt fie agenți 
rationali, preocupaţi de propria persoană, fie pagini albe care așteaptă 
să fie umplute cu comenzi de operațiuni emise de forțe culturale 
obscure. Chiar și abordări care iau în serios evoluţia si psihologia încă 
adoptă în mod tipic „doctrina unității psihice“, ideea că toți oamenii 
sunt, mai mult sau mai putin, imposibil de diferențiat. Fiind bazate pe 
modele populare de tip WEIRD ale individului și societăţii, aceste 
presupozitii se strecoară de obicei neobservate și neformulate explicit. 
În schimb, voi enunta și justifica aici anumite aspecte ale naturii 
umane cu care voi opera în capitolele urmatoare.*? Aspectele cele mai 
importante pe care trebuie să le reținem în timpul demersului nostru 
sunt: 


1. Oamenii sunt o specie culturală. Creierul și psihologia noastră 
sunt specializate pentru dobândirea, stocarea și organizarea 
informației adunate din gândirea și comportamentul celorlalți. 
Abilitatile noastre de învăţare culturală ne reprogramează 
nemediat mintea, ne calibrează preferințele si ne ajusteaza 
percepțiile. Cum vom vedea, cultura a creat multe mecanisme pe 
care le-a inserat în biologia noastră pentru ane transforma 


creierul, hormonii si comportamentul. 


2. Normele sociale sunt concentrate in institutii prin intermediul 
evoluției culturale. Fiind înzestrați cu o mare capacitate de a 
învăţa reguli, putem deprinde un spectru larg de norme sociale 
arbitrare; totuși, normele cel mai ușor de învățat si de 
internalizat au resorturi adânci în diverse aspecte ale psihologiei 
noastre evolutive. Am evidenţiat câteva fațete ale acesteia, care 
le cuprind si pe acelea legate de altruismul bazat pe rudenie, 
aversiunea fata de incest, relația de cuplu, interdependenta și 
afilierea tribală. 


3. Instituţiile nu pot fi în general percepute de cei care 
acționează în cadrul lor, așa cum peștii nu sunt conștienți de 
mediul lor acvatic. Întrucât evoluția culturală acţionează încet și 
discret în general, dincolo de percepția exterioară, oamenii 
rareori înțeleg cum și de ce funcționează instituțiile lor, sau dacă 
„fac“ într-adevăr ceva. Teoriile explicite ale oamenilor despre 
instituţiile proprii sunt formulate retroactiv si adesea eronat. 


3. Clanuri, state si de ce nu poţi 
ajunge aici de acolo 


Cred ca, dacă filosofii nostri ar fi trăit alături de populaţia 
Machiguenga [Matsigenka] (...), ar fi ajuns să aibă îndoieli puternice 
în privința ideii că omul este un animal social. 


Andres Ferrero (1966), misionar catolic care a slujit printre membrii 
tribului Matsigenka în jungla amazoniană din Peru! 


Pentru a înțelege traseul evolutiv cultural care a dus la psihologia 
WEIRD și la formarea societăților moderne, trebuie să începem prin a 
explora procesele mai generale care au declanșat apariția cooperării 
pe scară largă, a integrării politice mai cuprinzătoare si a rețelelor de 
schimb mai vaste în ultimele 12 milenii. Cum a reușit specia noastră 
să se extindă de la rețele fluide, bazate pe principii relativ egalitariste, 
de vânători si culegători din Paleolitic, până la societăţile vaste ale 
lumii moderne? Asa cum veţi vedea, procesele care stau la baza 
acestui fenomen sunt comparabile cu cele schitate în precedentul 
capitol si probabil au funcționat zeci sau chiar sute de mii de ani 
înainte de dezvoltarea mijloacelor de producere a hranei. Este 
probabil ca unele dintre aceste procese să fi dus la mărirea 
dimensiunilor și complexității unora dintre societățile din Paleolitic cu 
câteva sute de ani sau chiar mai mult înainte de a se destrăma sub 
presiunea schimbărilor climatice rapide. Diferența esenţială constă în 
modul în care apariția procesului de producere a hranei a schimbat și 
a intensificat influența concurenței dintre grupuri asupra evoluţiei 
culturale și în care ne-a modelat instituțiile și psihologia. 


Prin prezentarea traiectoriei de-a lungul căreia societăţile au evoluat 
în mod tipic, pregătesc terenul pentru a arăta cum si de ce anumite 
comunități europene au fost deturnate de la traiectoriile comune în 
Antichitatea târzie și în Evul Mediu timpuriu, fiind deplasate spre un 
traseu cu totul nou, inaccesibil până în momentul respectiv. 


În zorii agriculturii, toate societățile erau clădite din instituții 
construite pe legături de familie, ritualuri comune și relații 
interpersonale solide. Noi forme instituționale s-au ridicat invariabil 
pe aceste temelii străvechi, prin mărirea, extinderea sau consolidarea 
modelelor moștenite. Cu alte cuvinte, normele sociale referitoare la 


familie, căsătorie, ritual si relații interpersonale — instituţiile bazate pe 
rudenie - doar avansau în complexitate și intensitate odată cu 
extinderea societăţilor. Ulterior, odată ce instituțiile bazate exclusiv pe 
relații de rudenie au devenit insuficiente pentru procesul de extindere 
a societăților, au început să se dezvolte instituţii care nu se mai bazau 
pe relații și pe rudenie. Trebuie subliniat că aceste instituții s-au 
înălțat întotdeauna pe o fundaţie solidă formată din instituţii bazate 
pe rudenie. Faptul că oamenii n-au putut pur și simplu să elimine 
formele instituționale străvechi bazate pe rudenie atunci când le-au 
construit pe cele noi, impersonale, implică ceea ce cercetătorii numesc 
o puternică dependenţă de traiectorie. Altfel spus, dat fiind că noile 
forme se ridică întotdeauna pe forme vechi și aceste forme vechi sunt 
înrădăcinate în psihologia noastră de primate evoluate, există un 
număr limitat de traiectorii de-a lungul cărora se pot dezvolta noile 
instituții.? 


Cum s-a dezvoltat populaţia Ilahita 


La mijlocul secolului XX, antropologii care lucrau în îndepărtata 
regiune Sepik din Noua Guinee au observat că populaţia satelor 
rareori depășea 300 de locuitori, dintre care aproximativ 80 erau 
bărbați. Cei 300 de locuitori erau împărțiți în câteva clanuri 
patriliniare. În cazurile în care comunitățile depășeau aceste 
dimensiuni, surveneau inevitabil fisuri care dădeau naștere în cele din 
urmă la rupturi de-a lungul liniilor tribale. Satele mai mari s-au 
fragmentat în cătune aflate în relaţii de ostilitate și s-au îndepărtat 
progresiv unele de altele pentru a reduce stările conflictuale. Cu toate 
că aceste izbucniri erau de obicei declanșate de neînțelegeri 
referitoare la căsătorie, adulter sau morți provocate prin vrăjitorie, ele 
dădeau la iveală o mulțime de nemulțumiri mocnite.* 


Dimensiunile relativ reduse ale acestor comunități sunt surprinzătoare, 
întrucât atacurile și jafurile rămâneau o amenințare permanentă și 
letală. Cum satele dispuneau cam de aceleași arme și tactici militare, 
victoria sau înfrângerea depindea doar de numărul luptătorilor. 
Comunitățile mai numeroase ofereau un grad sporit de siguranţă, 
astfel încât era o chestiune de viață și de moarte ca oamenii să 
găsească modalități să se înțeleagă și să-și extindă comunitățile. 
Totuși, părea să existe o legătură invizibilă pe scara cooperării. * 


Exista o singură excepție izbitoare de la „regula celor 300“: o 
comunitate Arapesh, numită Ilahita, integrase 39 de clanuri, ajungând 
la o populaţie de peste 2 500 de oameni. Existența comunității Ilahita 


a infirmat validitatea unor explicaţii simple ale „regulii celor 300“, 
bazate pe considerente economice sau ecologice, întrucât mediul și 
tehnologia acesteia erau identice cu ale comunităților înconjurătoare. 
Ca pretutindeni, oamenii foloseau unelte de piatră și bețe de săpat 
pentru a cultiva igname, taro si sago (substanță de consistenţa 
amidonului extrasă din palmier) și plase de vânătoare pentru a prinde 
porci, wallabi și cazuari.5 


La finele anilor 1960, antropologul Donald Tuzin a început să studieze 
acest fenomen. Întrebările lui erau simple: Cum a reuşit comunitatea 
Ilahita să se extindă? De ce nu s-a fragmentat si această comunitate 
asa cum s-a întâmplat cu toate celelalte? 


Studiul amănunţit întreprins de Tuzin a scos la lumină că pachetul de 
norme și de credințe sociale despre ritualuri și zei a întins punți 
emoţionale între clanuri, a dus la relații de armonie și a favorizat 
solidaritatea la nivelul întregului sat. Acest pachet cultural a unificat 
clanurile și cătunele comunităţii Ilahita, generând siguranță și relații 
de cooperare între membri. Nucleul rețelei de norme sociale 
a comunității Ilahita consta din versiunea proprie a unui cult ritualic 
numit Tambaran. Acest cult fusese adoptat de mai multe grupuri din 
populaţia Sepik de-a lungul mai multor generaţii, dar, așa cum vom 
vedea, versiunea practicată de Ilahita era unică. 


Asemenea majorităţii comunităților din regiune, Ilahita era organizată 
în clanuri patriliniare care constau de obicei din mai multe filiatii. 
Membrii clanului se considerau uniți prin descendență pe linie paternă 
dintr-un zeu-strămoș. Fiecare clan avea pământurile în comun si 
prelua în mod egal răspunderea acţiunilor celorlalți. Căsătoriile erau 
aranjate, uneori chiar și în cazul surorilor sau al fiicelor la vârsta 
copilăriei, iar soțiile se duceau să locuiască în cătunele soților 
(rezidenţă pe criterii patrilocale.) Bărbaţii puteau fi poligami, așa că 
bărbații mai în vârstă și care se bucurau de mai mult prestigiu își luau 
mai multe soţii mai tinere.® 


Totuşi, spre deosebire de alte comunități Sepik, clanurile și cătunele 
Ilahita aveau o structură organizațională complexă, formată din opt 
grupuri rituale care formau perechi. Ca parte a ritualului Tambaran, 
aceste grupuri organizau toate ritualurile și o mare parte a vieţii 
cotidiene. Corespondenta de gradul întâi împărțea satul în două 
grupuri, pe care le vom numi grupurile rituale A si B. La rândul lor, 
grupul A și grupul B erau împărțite în jumătăți- jumătatea 1 si 
jumătatea 2. Trebuie reținut că aceste diviziuni de rangul al doilea se 
intersectau cu prima diviziune, astfel încât, în acest moment, avem 
subgrupurile Al, B1, A2 si B2. De aici rezultă că între membrii 


grupului A2 si membrii grupului B2 există o legătură: toţi fac parte 
din subgrupul 2, iar normele sociale le impuneau să colaboreze uneori 
la realizarea unor sarcini rituale. Fiecare subgrup era împărțit apoi în 
două subgrupuri care se intersectau cu grupurile din nivelurile 
superioare. Această divizare se continua până la alte cinci niveluri 
inferioare. 


Aceste grupuri rituale aveau o multitudine de responsabilități 
reciproce care intreteseau un complex de obligaţii reciproce, reluate la 
nivelul întregului sat. De exemplu, deși în fiecare gospodărie se 
creșteau porci, era considerat dezgustător să-ți mănânci porcul din 
propria gospodărie — era ca si cum ţi-ai fi mâncat propriii copii. 
În schimb, membrii unuia dintre grupurile rituale (să zicem, de pildă, 
grupul A) își ofereau porcii celuilalt grup (grupului B). Acest gest 
conferea o semnificaţie sacră până și unei activități simple, cum ar fi 
creșterea porcilor, si, în același timp, consolida interdependenta 
economică la nivelul populaţiei. În timpul ceremoniilor comune, 
grupurile rituale preluau pe rând sarcina administrării riturilor de 
inițiere la care erau supuși bărbații din grupul corespondent. Bărbaţii 
Ilahita trebuiau să parcurgă cinci etape initiatice. Băieţii deveneau 
bărbaţi doar în urma parcurgerii acestor etape, căpătând privilegiul de 
a se căsători, de a dobândi cunoștințe rituale secrete si putere politică. 
Totuşi, credinţele sacre impuneau ca aceste ritualuri să fie îndeplinite 
de grupul corespondent. Aşadar, toți bărbaţii depindeau de bărbaţii 
din celelalte clanuri Ilahita pentru a câștiga respect si a avansa in 
ierarhia rituală si politică. 


Pe lângă aceste obligaţii rituale, conform normelor Tambaran, tot 
satul avea îndatorirea de a colabora la proiecte de anvergură ale 
comunității. Casa spiritelor din Figura 3.1 reprezintă un astfel de 
proiect, fiind cea mai vastă structură din întreaga comunitate. 


Concluziile studiului etnografic întreprins de Tuzin sunt în 
concordanță cu rezultatele multor altor cercetări psihologice asupra 
fenomenului ritualic și arată că aceste obligații reciproce si proiecte 
comune au creat legături emoţionale între indivizi și, mai important 
pentru contextul de față, între membrii clanurilor și ai cătunelor. 
Acest rezultat se datorează în mare parte evoluatei noastre psihologii 
a interdependentei. E interesant de observat că, în cazul de fata, nu 
avem de-a face cu o interdependenta „reală“, în forma întâlnită in 
societățile moderne, în care nimeni nu ar supraviețui în absența 
schimburilor economice pe scară largă, ci cu o interdependenta 
construită cultural. Clanurile ar fi putut avea independență 
economică, așa cum se întâmplă în alte segmente ale populației Sepik, 
crescând porci, cultivând igname, si și-ar fi putut organiza ritualurile 


de initiere pe cont propriu. Cu toate acestea, zeii Tambaran ai 
populaţiei Ilahita interziceau aceste activități, impunând astfel un fel 
de interdependenţă „artificială“.8 


FIGURA 3.1. Dans ritual in fata casei spiritelor Tambaran. În acest 
ritual, numit Nggwal Bunafunei, câteva femei poartă sulițe, iar altele — 
soțiile initiatilor — dansează in sens invers, lăudând magia frumuseţii 


soților lor, aflați în partea stângă a cercului. Sotiile ridică inele de 
scoici în semn de omagiu. Unele poartă săculeți din fibre naturale 
plini cu scoici care zornăie în ritmul dansului.” 


Cultul Tambaran cuprindea și ritualuri de o mare forță psihologică. Pe 
lângă muzică și dansuri sincronizate, zeii Tambaran cereau și ceva ce 
antropologii descriu ca rituri ale terorii. Aceste probe rituale, la care 
erau supuşi adesea băieţii în prag de adolescenţă, constau din 
suferințe fizice, izolare, privatiuni si experiențe terifiante care 
implicau întuneric, apariții mascate și sunete stranii. Și în acest caz 
cercetări psihologice recente confirmă vechile ipoteze antropologice: 
trăirea împreună a unor experiențe terifiante faureste amintiri 
puternice si legături emoționale adânci care îi unesc pe participanți pe 
viata. De aici ia naștere fenomenul „cetei de frați“ care se întâlnește 
printre camarazii de arme. Totuși, în această formă institutionalizata, 
aceste ritualuri unesc tineri din clanuri diferite și induc aceste efecte 
psihologice de solidaritate, creând astfel legături interpersonale solide 
la nivelul fiecărei noi generații.’ 


Cu toate că riturile terorii s-au dezvoltat independent în societăți de 
dimensiuni reduse din toată lumea, comunitatea Ilahita dispunea de 
un complex deosebit de puternic de asemenea rituri, cu cinci niveluri 
initiatice. Prima etapă avea loc în jurul vârstei de cinci ani. Odată 
despărțiți de mamele lor, băieţii erau admiși în lumea ceremoniilor 
exclusiv masculine printr-un ritual dureros — erau frecati în zona 
genitală cu urzici înțepătoare. Ulterior erau avertizați să nu 
împărtășească femeilor nimic despre aceste ritualuri speciale sub 
amenințarea cu moartea. În jurul vârstei de nouă ani, a doua etapă a 
inițierii avea ca punct culminant crestarea penisului cu un brici de 
bambus. În perioada adolescenței, initiatii erau ținuți luni întregi în 
izolare într-un sat secret și li se interzicea să consume anumite 
alimente pe care si le-ar fi dorit. În cadrul ritualurilor de maturitate, 
initiatii trebuiau să hăituiască si să ucidă bărbaţi din comunitățile 
inamice pentru a-i oferi ca jertfă de mâncare zeilor Tambaran. Aceste 
rituri de o mare intensitate emoțională au contribuit la consolidarea 
legăturilor care asigurau coeziunea clanurilor si a cătunelor Ilahita.!0 


Acest sistem social și ritual era impregnat de un complex de credinţe 
supranaturale puternice. Spre deosebire de zeii-strămoși, care aveau o 
influență limitată, dominând doar anumite clanuri, zeii Tambaran 
guvernau întreaga comunitate, fiind zei ai întregului sat. Locuitorii 
satului credeau că prosperitatea si prestigiul comunităţii lor depindeau 
de îndeplinirea adecvată a ritualurilor Tambaran, deoarece acestea 
erau pe placul zeilor Tambaran, care, la rândul lor, binecuvântau 


comunitatea cu armonie, siguranță si succes. Cand avea loc o 
deteriorare a relaţiilor cordiale între săteni, bătrânii satului trăgeau 
concluzia că ritualurile fuseseră neglijate și organizau altele 
suplimentare menite să-i satisfacă pe zei. Cu toate că bătrânii 
identificau eronat cauza problemei, îndeplinirea de ritualuri 
suplimentare avea efectul psihologic scontat- refacerea si 
consolidarea armoniei sociale. Conform explicatiei oferite de Tuzin, 
exact așa se întâmpla în urma îndeplinirii ritualurilor. 


Armonia era asigurată de zeii Tambaran și prin metodele punitive la 
care recurgeau. Spre deosebire de forța punitivă cu spectru larg a 
zeilor puternici și moralizatori din religiile contemporane, despre zeii 
Tambaran se credea că administrează pedepse doar pentru 
neîndeplinirea adecvată a ritualurilor. Aceste pedepse supranaturale 
garantau îndeplinirea conștiincioasă a datoriilor rituale, ceea ce era un 
factor esenţial pentru că ritualurile aveau rolul psihosocial important 
de consolidare a comunității. 


Pedepsele supranaturale ale zeilor Tambaran aveau probabil și funcția 
de a limita acuzațiile de vrăjitorie si lanțul de violențe pe care îl 
declanșau aceste acuzaţii. În Noua Guinee, ca în multe alte societăți, 
oamenii nu consideră moartea un simplu accident. Decesele pe care 
indivizii WEIRD le-ar pune pe seama unor cauze naturale (de ex. 
infecții sau mușcături de șarpe) erau adesea explicate ca efecte ale 
vrăjitoriei, mai precis crimă prin mijloace magice. Un deces survenit 
pe neașteptate, mai ales în cazul unei persoane aflate în floarea 
vârstei, dădea adesea naștere la acuzaţii de vrăjitorie și antrena 
ciocniri motivate de răzbunare între clanuri, care puteau continua ani 
sau chiar generații. După ce cultul Tambaran a fost introdus în Ilahita, 
o mare parte dintre decesele care până atunci erau puse probabil pe 
seama vrăjitoriei au început să fie interpretate ca semn al mâniei 
zeilor Tambaran ca răspuns la neglijarea obligaţiilor rituale. Această 
explicație a deturnat suspiciunea oamenilor de la consătenii lor, 
îndreptând-o spre zei. Aceste noi credințe supranaturale au 
scurtcircuitat astfel unul dintre principalele mecanisme care ar fi putut 
duce la dezintegrarea comunității.!! 


În ansamblu, cultul Tambaran era o instituție complexă care a integrat 
noi norme organizaționale (grupuri rituale), practici comune (de ex. 
creşterea porcilor), ritualuri intense de inițiere și credinţa în pedeapsa 
supranaturală care a restructurat viata socială. Aceste elemente 
culturale atingeau diferite aspecte ale psihologiei umane în moduri 
care consolidau și susțineau legăturile emoţionale dintre clanurile 
populaţiei Ilahita, care a rămas o comunitate numeroasă, formată din 
multe clanuri, spre deosebire de alte sate care s-au dezmembrat și au 


disparut. 
De unde vine cultul Tambaran al comunităţii Ilahita? 


Să începem să analizăm de unde nu vine. Studiul realizat de Tuzin 
arată că Tambaran nu este creația vreunui individ sau a unui grup. 
Când Tuzin le-a arătat bătrânilor satului cu câtă eleganță cultul 
Tambaran le-a structurat și integrat comunitatea, aceștia au fost tot 
atât de surprinși pe cât fusese și el. Ei nu făcuseră decât să respecte 
niște simple interdicții, recomandări și reguli orientative cu privire la 
rolurile, responsabilitatile si obligațiile oamenilor care creaseră 
sistemul, fără să înțeleagă cineva mecanismul în ansamblu. Ca în 
aproape orice altă societate, nu indivizii sunt aceia care elaborează 
conștient cele mai importante elemente ale instituțiilor lor, și în mod 
cert nu înţeleg cum sau de ce funcționează acestea.'? 


În schimb, cultul Tambaran a evoluat de-a lungul mai multor 
generaţii, luând diverse forme pe măsură ce s-a propagat în populaţia 
Sepik. Comunitatea Ilahita pur și simplu a avut șansa de a beneficia de 
cea mai bună variantă funcţională. Redau în cele ce urmează 
descrierea pe care a reuşit să o contureze Tuzin: 


La mijlocul secolului al XIX-lea, un trib Sepik numit Abelam a început 
o expansiune agresivă, ocupând teritorii și dislocând familii şi clanuri 
întregi din satele lor. Deoarece se bucurau de mai mult succes pe plan 
militar fata de alte grupuri, s-a presupus că populația Abelam 
dezvoltase niște ritualuri noi care le facilitaseră accesul la forțe 
supranaturale puternice. În jurul anului 1870, bătrânii comunității 
Ilahita au aflat despre ritualul Tambaran de la unii dintre acești 
refugiați. Au hotărât că singura lor șansă de a face fata atacului 
tribului Abelam consta în copierea ritualurilor Tamburan ale 
invadatorilor pentru a răspunde cu aceeași monedă. 


Este esențial de remarcat că, deși ritualurile Tambaran ale populaţiei 
Ilahita au reușit în cele din urmă să semene cu cele ale tribului 
Abelam, în timpul recompunerii s-au strecurat un număr de „erori de 
copiere“ substanţiale. Au intervenit trei erori cruciale. Mai întâi, 
populaţia Ilahita a transferat eronat organizarea pe baza grupurilor 
rituale structurilor lor de clan, ceea ce a dus în mod accidental la un 
grad mai avansat de divizare și de integrare. De exemplu, sistemul 
Ilahita a distribuit fraţii în grupuri rituale diferite si a segmentat 
clanurile. Spre deosebire de versiunea Ilahita, versiunea Abelam nu 
despartea frații și includea un clan întreg în același grup ritual. În al 
doilea rând, o interpretare greșită a dus la apariția unor zei Tambaran 
mai puternici. Aceştia au nume specifice. În versiunea Abelam, zeii 


Tambaran poartă numele zeilor-strămoși ai clanurilor, asa că zeii 
Tambaran nu sunt decât un nou grup format din zei-stramosi. În 
comunitatea Ilahita, fiecare clan isi avea propriii zei-stramosi. Pentru 
că numele divinitatilor populației Abelam le erau necunoscute 
membrilor comunității lIlahita, bătrânii Ilahita au recurs la o 
suprapunere între zeii Tambaran și zeii clanurilor proprii creând astfel 
zei la nivelul satului acolo unde nu existaseră până atunci. Deși 
evaluarea importanţei unui zeu poate părea ciudată, această eroare de 
preluare a amplificat proeminenta zeilor Tambaran de 39 de ori — in 
loc să prezideze peste un singur clan, acești zei au urcat în rang, 
ajungând să conducă 39 de clanuri. În cele din urmă, bătrânii 
comunității Ilahita au adăugat pur și simplu cele patru ritualuri de 
inițiere ale comunității Abelam singurului lor rit Arapesh, ajungând la 
cinci niveluri initiatice. Prin ridicarea limitei de vârstă la care bătrânii 
ieşeau din sistemul Tambaran, cei mai puternici bătrâni din 
comunitatea Ilahita erau cu zece ani mai în vârstă si, se presupune, 
mai înţelepţi decât cei din populaţia Abelam.'* 


Cu ajutorul acestei preluări modificate a cultului Tambaran, populația 
Ilahita a oprit ofensiva nestăvilită a tribului Abelam și și-a extins 
propriul teritoriu. Populaţia Ilahita a continuat să se înmulțească în 
următoarele zeci de ani prin preluarea valurilor de refugiați din alte 
sate. Nou-venitii au fost absorbiți în comunitatea Ilahita prin sistemul 
ritualic Tambaran, deși nu erau nici înrudiți cu gazdele, nici asociați 
prin legături matrimoniale. 


Proces de extindere 


Cazul populaţiei Ilahita evidențiază cât de dificil este procesul 
menținerii cooperării pe scară largă și al extinderii unei societăți. 
Chiar când se găseau în pericol de moarte, majoritatea comunităților 
Sepik n-au reușit să aibă mai mult de 80 de bărbaţi care să trăiască, să 
muncească și să lupte împreună. În consecință, oamenii erau uciși, 
luaţi prizonieri si alungaţi de pe pământurile lor. Mai mult, chiar în 
cazurile în care regula de 300 reprezenta limita superioară a 
cooperării, această cooperare nu se realiza simplu, automat sau fără 
efort. În alte segmente ale populaţiei Sepik, unde activitatea 
beligerantă și expedițiile de jaf erau mai putin agresive, alte 
comunități Arapesh preferau să trăiască în cătune și mai mici, având 
mai putin de 90 de locuitori. 


Acest caz ne oferă o perspectivă asupra celor două procese esenţiale 
care amplifică și intensifică nivelul cooperării: (1) concurența dintre 


grupuri si (2) corespondenta dintre diverse norme si institutii sociale. 
Concurenta dintre grupuri opereaza cel putin la nivelul a cinci procese 
diferite, dintre care trei sunt prezente în cazul populației Sepik:'* 


1. Război şi expediții de jaf. Orice norme, practici sau credințe 
sociale care generează un nivel mai ridicat de cooperare, de 
solidaritate în cadrul grupului sau orice alt avantaj de ordin 
tehnologic, militar sau economic se poate răspândi prin 
intermediul conflictelor dintre grupuri, întrucât grupurile care 
dispun de instituții mai competitive le dislocă, le elimină sau le 
asimilează pe cele cu instituții mai putin competitive. Instituţiile 
comunității Abelam au fost diseminate în cadrul populației Sepik 
tocmai prin acest proces.!5 


2. Migratie diferențiată. Ori de câte ori este posibil, oamenii vor 
migra dinspre comunități mai putin prospere sau sigure spre cele 
mai prospere si mai sigure. Întrucât imigranții si mai ales copiii 
lor adoptă obiceiurile locale, această migrație diferențiată 
impulsionează răspândirea instituțiilor care generează 
prosperitate si siguranță, întrucât comunitățile mai avansate se 
dezvoltă în detrimentul acelora care se bucură de mai puțin 
succes. Exact acesta este fenomenul care a avut loc odată cu fuga 
refugiaților din calea atacurilor tribului Abelam şi adăpostirea 
acestora în sânul comunităţii Ilahita.'® 


3. Transmitere de informaţii între grupuri, condiționată de 
prestigiu. Indivizii şi comunitățile preferă să asculte si să înveţe 
de la grupuri mai prestigioase sau cu un grad mai avansat de 
succes. Astfel, normele sociale și credințele se transmit din 
direcția grupurilor mai avansate spre cele care se bucură de mai 
puțin succes, ceea ce duce la propagarea instituţiilor mai 
competitive. Totuși, întrucât oamenii nu pot identifica 
elementele care definesc succesul unui grup, se ajunge și la 
transmiterea multor norme și practici care n-au nimic în comun 
cu succesul, printre care se pot enumera coafurile și preferințele 
muzicale. În Ilahita, bătrânii au hotărât să preia cultul Tambaran 
de la Abelam, o comunitate de succes. Pe parcurs, Ilahita și alte 
comunități au copiat și magia sofisticată a cultivării de igname, 
care probabil că n-a contribuit la succesul nimănui.!” 


4. Supravietuire diferențiată a grupurilor fără conflict. În mediile 


ostile, pot supraviețui doar grupurile care beneficiază de 
instituţii care promovează cooperarea pe scară largă și 
proprietatea comună. Grupurile care nu au aceste norme fie se 
retrag în medii favorabile, fie dispar în timpul perioadelor de 
secetă, al inundațiilor, al tornadelor sau al altor catastrofe. 
Grupurile care dispun de instituții adecvate pot supraviețui în 
nișe ecologice în care acest lucru ar fi imposibil pentru alte 
grupuri. Acest proces poate funcționa chiar dacă grupurile nu se 
întâlnesc niciodată.!$ 


5. Reproducere diferențiată. Normele pot influența rata 
natalității. Întrucât copiii, în general, preiau normele comunităţii 
căreia îi aparțin, acele norme care duc la creșterea natalității sau 
reduc rata mortalității vor avea o tendință de răspândire. 
Anumite religii ale lumii, de pildă, s-au extins rapid datorită 
convingerilor care favorizează fertilitatea, cum sunt cele ai căror 
zei sunt împotriva sarcinilor planificate sau a sexului non- 
reproductiv.!* 


Odată cu apariţia într-un grup a unei noi norme care duce la 
intensificarea cooperării, concurența între grupuri poate duce la 
preluarea acesteia și la propagarea sa pe scară largă prin intermediul 
unuia dintre procesele descrise anterior. Așa cum am văzut în cazul 
Tambaran, aceste procese de concurenţă între grupuri servesc la 
adunarea laolaltă și recombinarea normelor sociale de-a lungul mai 
multor generații în moduri care ajută societăţile să se integreze, să se 
unească si să se extindă. 


Cu toate acestea, nu trebuie pierdut din vedere că, în ce privește 
evoluţia culturală, concurența dintre grupuri este doar una dintre 
multe alte forțe, și concurenţa se stabilește la multe niveluri între 
indivizi, familii și clanuri din cadrul unor populații mai extinse. 
Clanurile oferă un mijloc puternic psihologic prin care se creează 
solidaritate între membri, în parte prin atenuarea conflictelor interne. 
Dar, ca în cazul populaţiei Sepik, clanurile adesea nu reușesc să se 
înțeleagă, astfel încât formarea unor societăți mai vaste se poate 
realiza fie prin unificarea, fie prin dizolvarea lor. De fapt, cu cât 
normele dinamizează mai intens cooperarea în cadrul subgrupurilor, 
cu atât devin mai greu de unit, iar extinderea lor devine cu atât mai 
dificilă. 


Procesul extinderii este influențat și de gradul de „potrivire“ din punct 
de vedere social și psihologic dintre instituţiile existente și noile 


norme și credințe. Noile norme si credințe trebuie să derive din 
repertoriul cultural existent al unui grup sau, dacă sunt preluate de la 
alte grupuri, trebuie să fuzioneze cu instituţiile autohtone. Focalizarea 
si limitarea efectelor concurenţei între grupuri creează dependenţa de 
traiectorie discutată anterior: orice complex de instituții dispune doar 
de un număr limitat de secvențe de mișcări strategice datorită 
„potrivirii“ dintre normele sociale, credințele și instituţiile existente. 
De exemplu, probabil că populaţia Ilahita a fost deschisă spre 
adoptarea celor patru niveluri initiatice ale comunității Abelam pentru 
că dispunea de un asemenea rit și nu a făcut altceva decât să adauge 
niște ritualuri noi. Tot astfel, instituția bazată pe sistemul dual de 
grupuri rituale nu ar fi fost preluată dacă populaţia Ilahita nu ar fi 
dispus de niște norme flexibile de integrare a noului sistem, care 
permiteau fiecărui grup și subgrup ritual să mențină un număr 
rezonabil de membri. În schimb, în multe societăți matriliniare, 
identitatea și moștenirea sunt determinate strict prin descendența 
familială (nu prin adopţie), așa că sistemul de grupuri rituale Ilahita 
ar fi putut eșua în absenţa unui mijloc de redistribuire a membrilor.*° 


Acest proces de extindere nu conţine nimic inevitabil, ireversibil sau 
unidirectional. Populatii de pe diverse continente si din diferite 
regiuni s-au extins mai mult sau mai putin, mai rapid sau mai lent, fie 
din cauza unei concurente slabe dintre grupuri, fapt datorat adesea 
unor restricții de ordin ecologic sau geografic, fie deoarece setul de 
norme sociale nu oferea modalități accesibile de construire a 
instituțiilor de nivel superior. Și, desigur, societățile complexe se 
destramă inevitabil odată cu dezintegrarea instituțiilor de nivel 
superior care le asigură coeziunea. Așa cum vom vedea, căile 
instituționale spre statele premoderne sunt relativ înguste, iar calea 
ascunsă care duce spre statele de tip WEIRD necesită o manevră 
specială, un fel de întoarcere pe aceeași traiectorie care să permită 
ocolirea perioadei constituirii statelor premoderne. Vă propun să 
începem din punctul de pornire al odiseei mele intelectuale, anume de 
la populaţia Matsigenka din jungla amazoniană peruană”, pentru a ne 
pregăti de coborârea dinspre societățile umane cele mai restrânse 
către statele premoderne. 


Individualisti autentici 


Mintea omenească se adaptează prin ontogeneză și evoluție culturală 
la sferele sociale cu care se confruntă. Din această cauză, cei mai mulți 
dintre noi subestimează gradul în care psihologia și comportamentul 
semenilor au fost modelate de secole de evoluție culturală, iar 


abilitatile mentale s-au cizelat pentru a facilita navigarea prin lumea 
moderna. Cum sunt oamenii cu adevarat atunci cand societatea lor a 
dus multă vreme lipsă de tribunale, poliție, guverne, contracte si chiar 
conducători, cum ar fi primari, șefi de trib sau bătrâni ai satului? În 
primele luni petrecute în jungla amazoniană peruană am participat la 
o întâlnire a comunității într-un sat al populației Matsigenka pe cursul 
râului Urubamba. La această întrunire, profesorii metiși si un 
conducător desemnat de comunitate au scos în evidență necesitatea 
stringentă a construirii unei noi școli prin efortul comun al întregii 
comunități. Sătenii păreau că sunt oarecum de acord, deși nimeni nu a 
spus prea multe. A doua zi dimineața, m-am prezentat la locul ales 
pentru construcție, la ora stabilită și mi-am adus camera video, sticla 
cu apă și carnetele cu însemnări, gata să notez activitățile zilei. După 
aproximativ o jumătate de oră, şi-a făcut apariția unul dintre 
profesori, apoi a venit un localnic rătăcit din populația Matsigenka. 
Am deplasat câțiva bușteni de colo-colo si ne-am apucat să tăiem unul 
dintre ei cu fierăstrăul. Ni s-au mai alăturat câţiva bărbați, dar înainte 
de ora prânzului rămăsesem din nou singur. Situația s-a repetat câteva 
săptămâni, și se pare că a continuat în acest ritm luni întregi. În cele 
din urmă, profesorii au suspendat activitatea de predare și i-au pus pe 
elevi să ridice noua clădire a școlii. După aproape jumătate de an de 
studii de teren efectuate în mai multe sate, am observat de mai multe 
ori această independenţă. Din perspectiva mea, Matsigenka păreau 
harnici, viteji, pașnici, prietenoși, independenţi și autonomi. Dar nu 
primeau ordine nici de la profesori, nici de la conducătorii comunității 
și nici nu se supuneau voinţei globale a comunității. 


Acestea nu erau doar simple observaţii personale ale unui student 
naiv. Cu aproape 27 de ani în urmă, când Allen Johnson, conducătorul 
meu de doctorat, ajunsese într-o altă comunitate Matsigenka, fusese 
întâmpinat de unul dintre profesori cu următoarea afirmaţie: „Noi nu 
suntem prea uniți aici“. Ceea ce voia să spună era că membrii 
populaţiei Matsigenka nu puteau sau nu voiau să coopereze între ei. 
Tot astfel, citatul care prefațează acest capitol redă experiența 
misionarilor catolici care au trăit printre ei la mijlocul secolului XX.?? 


Această populaţie este un exemplu fascinant, deoarece societatea lor 
este deopotrivă marcat individualistă și ancorată în instituţii bazate pe 
rudenie. Familiile nucleare Matsigenka sunt independente economic și 
pot produce orice au nevoie. Fiecare gospodărie își cultivă propriile 
grădini, unde cresc manioc (o rădăcinoasă asemănătoare cartofului), 
banane plantan și papaya, printre altele. Bărbaţii făuresc arcuri și mai 
multe tipuri de săgeți cu care prind pești și vânează pecari, tapiri 
(„vaci de pădure“) si păsări. Femeile gătesc, pun la fermentat bere de 
manioc, prepară leacuri și tes haine de bumbac. La fiecare câțiva ani 


se defrişează zone noi prin incendiere și tăiere pentru a crea grădini. 
Conform tradiţiei, familiile nucleare Matsigenka trăiesc singure sau in 
cătune micute, formate din membrii familiei extinse, răsfirate prin 
pădurile tropicale peruane. Din punct de vedere social, viata 
populaţiei Matsigenka se desfășoară conform unor principii egalitare 
şi se bazează pe legături de rudenie. Relaţiile se stabilesc bilateral, 
atât pe linie maternă, cât și pe linie paternă. Totuși, spre deosebire de 
majoritatea societăților agricole sedentare, la Matsigenka nu există 
filiatii, clanuri, șefi de trib, grupuri matrimoniale sau ritualuri 
comune. Nu există instituții cu caracter decizional sau organizational 
cu autoritate mai înaltă decât cea a familiei. Oamenii sunt liberi să-și 
aleagă partenerii și să se căsătorească și să divorțeze după bunul-plac, 
exceptând anumite tabuuri referitoare la relațiile incestuoase cu unii 
dintre veri. Este acceptabil, și chiar dezirabil, ca oamenii să își aleagă 
parteneri din propriul cătun. Dreptul de proprietate se obține prin 
munca depusă sau prin daruri, astfel încât majoritatea lucrurilor sunt 
proprietate personală. Dacă ai făurit un obiect, acesta iti aparține 
numai dacă nu alegi să-l dăruiești. Bărbații sunt proprietarii 
locuinţelor pe care le construiesc, iar femeile sunt proprietarele 
vesmintelor pe care le tes. Terenurile nu pot fi proprietatea personală 
a nimănui, deși grădinile sunt temporar controlate de persoanele care 
le creează prin defrisare sau care le cultivă.” 


Spre deosebire de satele comunității Sepik, de dimensiuni mai mari, 
cătunele populaţiei Matsigenka ajungeau la maximum 25 de locuitori. 
Când se iscau conflicte, cătunele se fragmentau în familii nucleare 
care se retrăgeau în grădinile lor izolate. Conducătorii autoproclamati 
care apăreau ocazional erau în general ignorati sau luaţi în derâdere 
în mod public și puși astfel la locul lor. După al Doilea Război 
Mondial, misionari nord-americani, împreună cu guvernul peruan, au 
încercat să sedentarizeze populația Matsigenka în așezări permanente 
ridicate în jurul unor școli primare. Dar chiar și acum, după trei 
generaţii, aceste sate continuă să fie niște conglomerate instabile 
formate din cătune familiale distincte. Când au posibilitatea, familiile 
se întorc la izolarea si liniștea grădinilor situate departe de lume. Prin 
tradiție, oamenii nu aveau propriile lor nume, ceea ce este elocvent 
pentru caracterul vieții sociale al acestei populații. Oamenii se adresau 
unii altora folosind un grad de rudenie, cum ar fi „frate“, „mamă“ sau 
„unchi“. Abia în anii cincizeci ai secolului trecut au început misionarii 
americani să atribuie membrilor Matsigenka nume spaniole, alese din 
cartea de telefon a capitalei Lima.* 


Modul de viata al populației Matsigenka reprezintă un tip de adaptare 
culturală atât la ecologia pădurilor tropicale, cât și la pericolele 
prezentate de societățile de mari dimensiuni. Dacă privim înapoi la 


perioada precolumbiană, diverse populaţii tribale mai avansate care 
trăiau de-a lungul principalelor cursuri de apă atacau această 
comunitate pentru a-şi procura sclavi. Înainte de sosirea spaniolilor, 
sclavii Matsigenka erau vânduți incașilor. Ulterior, incașii au fost 
înlocuiți de spanioli, dar comerțul cu sclavi a continuat. Chiar în 
secolul XX, din cauza dezvoltării explozive a comerțului cu cauciuc, 
orice străin care era văzut venind pe apele fluviului era, probabil, 
aducător de necazuri.”° 


Populatiile Matsigenka au reușit să supravieţuiască si, in cele din 
urmă, să se extindă, trăind în cătune sau ca familii nucleare izolate și 
făcându-se nevăzute când apărea vreun musafir nepoftit. E de la sine 
înţeles că absența așezărilor de mari dimensiuni reducea recompensa 
la captura de sclavi. Cucerirea gospodăriilor risipite printre afluenți 
îndepărtați este grea si costisitoare. Chiar recent, in ultimele decenii, 
ori de câte ori un antropolog se apropie de o locuință Matsigenka 
izolată, are șanse să descopere o vatră fumegândă, dar nici tipenie de 
om în preajmă. 


Acest set de instituţii și de moduri de trai au modelat psihologia 
Matsigenka. Membrii acestei populaţii sunt independenţi, autonomi, 
echilibrati emotional, harnici si generosi cu rudele apropiate. Indivizii 
trebuie să cultive aceste caracteristici pentru a câștiga respect și succes 
în cadrul societăţii lor. Aidoma reprezentanţilor societăților WEIRD, 
când caută explicaţii, ei au tendința de a vedea comportamentul 
celorlalți, precum și pe cel al animalelor și al spiritelor ca rezultat al 
dispozitiei, dorințelor și caracterului oamenilor. Ei cred de asemenea 
că acţiunile indivizilor au însemnătate și le pot influenţa soarta.”® 


Natura psihologiei Matsigenka este evidenţiată de ineficienta 
sentimentului de rușine. În numeroase societăți tradiționale, rușinea se 
distinge drept emoția dominantă în controlul exercitat la nivel social. 
Cu toate acestea, antropologii si misionarii au observat de mult cât de 
dificil este să faci un Matsigenka să simtă rușinea. Padre Ferrero a 
surprins esența acestui sentiment si a explicat fenomenul în felul 
următor: „Un Matsigenka nu tolerează nici opresiunea, nici critica. 
Dacă se întâmplă cumva ca un om, fie el și un misionar a cărui 
autoritate morală este recunoscută, să încerce să-i îndrepte, să-i 
corecteze sau să-i împiedice un anumit comportament, acesta se 
îndepărtează imediat făcând următorul comentariu: «Aici nu e de trăit; 
aici nu-i nimic în afară de bârfe și zvonuri; mă duc undeva unde n-o să 
mă supere nimeni si n-o să supăr nici eu pe nimeni».“?” 


În multe privinţe, Matsigenka sunt chiar mai individualiști și mai 
independenți decât exponentii categoriei WEIRD, dar, din punct de 


vedere social, sunt foarte diferiți. Cercul încrederii printre multi 
Matsigenka începe să se deterioreze rapid la periferia cătunelor lor. Ei 
sunt suspiciosi chiar față de rudele lor îndepărtate si vor pune sub 
semnul întrebării motivațiile ascunse ale unor oaspeți aparent 
prietenoși. În cadrul unor întruniri sociale ample, mulți Matsigenka nu 
se simt în largul lor, mai ales dacă sunt și străini de fata; în schimb, 
majoritatea preferă o viata solitară în sânul familiei.28 


Matsigenka și alte populaţii asemănătoare, risipite pe întreg globul, 
oferă informaţii valoroase cu privire la natura societăților umane și la 
rolul instituțiilor și al istoriei în modelarea psihologiei și a 
caracterului nostru social. Aceste grupuri sunt importante deoarece 
cercetătorii WEIRD, aşa cum reiese din epigraful extras din scrierile 
lui Padre Ferrero, susțin adesea că oamenii sunt „ultrasociali“ și mult 
mai dispuși să coopereze în comparaţie cu alte specii. La această 
afirmaţie eu răspund mereu cu întrebarea: „Care oameni?“, deoarece o 
mare parte a psihologiei și a caracterului nostru social depinde de 
instituțiile noastre. Pentru a înţelege caracterul social contemporan și 
diversitatea umană, trebuie să analizăm istoria instituţiilor umane.29 


Când, cum și de ce s-au extins societățile? 


Cea mai mare parte a istoriei evolutive a speciei noastre s-a desfășurat 
într-o climă rece, uscată și nu foarte stabilă, dacă privim cu cel puţin o 
sută de milioane de ani în urmă. În intervalul început cu aproximativ 
130 000 de ani în urmă și încheiat odată cu apariţia agriculturii si a 
creșterii animalelor, variații semnificative ale temperaturii survenite 
ciclic la câteva sute de ani au împiedicat adaptarea plantelor, 
deoarece culturile au nevoie de timp pentru a se adapta la diverse 
condiţii climatice. În același timp, nivelurile scăzute de dioxid de 
carbon au încetinit dezvoltarea plantelor, primele tentative de 
cultivare devenind astfel inutile, plantele comestibile rămânând 
risipite pe arii extinse. În aceste medii marginale, rețelele sociale în 
expansiune, create prin instituţii vaste bazate pe rudenie descrise în 
capitolul anterior cu referire la comunitatea nomadă a vânătorilor și a 
culegătorilor, îi ajutau pe oamenii din Paleolitic aflați în căutarea 
hranei să exploreze teritorii extinse, să aibă acces la diverse resurse, 
cum ar fi locuri de adăpat, cariere de piatră și livezi de pomi fructiferi, 
si să supraviețuiască socurilor climatice cum ar fi uragane și perioade 
de secetă. Populatiile care dispuneau de acest gen de instituții bazate 
pe rudenie supravietuiau mai mult si erau mai prospere fata de 
populaţiile mai izolate.*° 


Lucrurile au început să se schimbe cu 20 000 de ani în urmă, dupa 
perioada de vârf a ultimei ere glaciare. Ca urmare în parte a 
schimbărilor ciclice survenite în orbita terestră, clima a început să se 
încălzească treptat, să se împartă în anotimpuri și să se stabilizeze, 
odată cu creșterea nivelului concentraţiei de dioxid de carbon din 
atmosferă. Ierburile, fructele, legumele și alte plante au devenit mai 
productive si mai abundente, deși au început să se găsească mai rar in 
anumite anotimpuri. Astfel s-a deschis o poartă ecologică activităților 
agricole care nu existase în urmă cu 100 000 de ani.“ 


Pentru a începe să investească în anumite recolte în regiunile fertile, 
oamenii trebuiau să dețină terenuri. Comunitățile agricole trebuiau 
măcar să reușească să strângă ce semănau, luni sau chiar ani mai 
târziu. Acest fapt le conferea un avantaj substanțial grupurilor care 
dispuneau de norme sociale, inclusiv de ritualuri sau de credințe 
religioase, care le facilitau apărarea teritoriilor. Ca în Australia 
precolonială și în comunitatea Sepik, capacitatea unui grup de a 
deține teritorii depindea în primul rând de mărimea și de gradul lui de 
coeziune. Tot astfel, turmele de animale îmblânzite reprezintă o ţintă 
ușoară pentru vânători, asa că fiecare comunitate trebuia să-şi apere 
animalele domestice. De aici rezultă că potenţialul pentru cultivarea 
pământului si creşterea animalelor — adică producerea hranei — a creat 
condiţiile propice concurenței acerbe dintre grupuri, care a generat 
amplificarea dimensiunilor si a complexităţii societăţilor, dând naștere 
unei interacțiuni coevolutive între agricultură si complexitatea 
societăţii: cu cât o societate se baza mai mult pe cultivarea pământului 
si pe creșterea animalelor, cu atât trebuia să se extindă (si invers). 
Comunitățile mai vaste si mai unite puteau să-și apere mai bine 
teritoriile.” 


Oamenii nu s-au apucat de agricultură deoarece le-ar fi fost mai 
convenabil. Dimpotrivă, probabil că era mai puțin profitabilă în 
comparație cu vânătoarea si culesul, cel putin la început, si funcționa 
doar în paralel cu procurarea hranei din alte surse. Studii arheologice 
scot la iveală că, pe măsură ce populațiile au început să depindă tot 
mai mult de activitățile agricole, din cauza dietelor mai puțin 
hrănitoare pe bază de cereale si de alte plante, oamenii au devenit tot 
mai bolnavi, mai mici de statură şi mai predispuşi la o moarte 
timpurie. Totuşi, efectele sedentarismului si productivitatea muncii 
brute au avut ca rezultat extinderea mult mai rapidă a lucrătorilor 
agricoli față de cea a vânătorilor si culegătorilor nomazi. Înarmați cu 
setul „potrivit“ de instituţii, fermierii s-au răspândit rapid în peisaj, 
alungându-i sau asimilându-i pe vânătorii-culegători întâlniți în cale. 
Astfel, agricultura s-a extins nu datorită faptului că indivizii rationali 
preferă să cultive pământul, ci faptului că anumite comunități 


agricole, in care există anumite instituţii, se bucură de un succes mai 
mare in comparație cu populaţiile nomade de vânători și culegători in 
competiția dintre grupuri.“ 


Trecerea dinspre rețele mobile extinse spre comunități sedentare sau 
semisedentare capabile să controleze teritorii a favorizat din ce în ce 
mai mult rețelele dense, intense, formate prin instituţii bazate pe 
relații de cooperare la nivelul comunităţii. Evident, evoluția culturală 
a modificat retroactiv instituţiile bazate pe relații de rudenie deja 
existente, adaptându-le în moduri noi pentru a canaliza aceleași vechi 
instincte sociale în sensul făuririi de comunități bazate pe cooperare, 
asa cum am văzut că s-a întâmplat în Ilahita. 


O transformare frecvent întâlnită a fost trecerea dinspre sistemele de 
rudenie bazate pe descendență bilaterală, în care rudenia se stabilește 
atât pe linie maternă, cât si pe linie paternă, spre acel tip de instituții 
care favorizează un anumit grad de descendență monoliniară, în care 
rudenia se definește fie pe linie maternă, fie pe linie paternă. Voi 
desemna prin denumirea de clan toate aceste instituţii bazate pe 
rudenie monoliniară. Evident că forța acestor preferințe genealogice 
pentru o linie sau alta fluctuează foarte puternic. Unele societăți, 
aflate la extrema patriliniară, chiar cultivă convingeri care neagă 
explicit orice legătură de sânge dintre copii și mamele lor.** 


Formarea clanurilor 


Clanurile au evoluat din punct de vedere cultural spre a încuraja 
cooperarea și a întări coeziunea dintre membrii lor, pentru a apăra 
teritorii si a organiza producția economică. Multe dintre normele 
sociale care formează clanuri pot fi înțelese prin analizarea modului în 
care atenuează conflictele de interese pentru a genera unități bine 
închegate, dominate de linii explicite de autoritate. Prin favorizarea 
unei anumite filiatii, clanurile atenuează multe dintre conflictele 
interne care survin în instituțiile bazate pe rudenie bilaterală, mai ales 
în timpul procesului de extindere a grupului. Pentru a vedea aceste 
conflicte, să presupunem că începem de la un tată care strânge un 
grup războinic format din zece bărbați ca să alunge niște intruși din 
teritoriile comunităţii lor. Kerry, tatăl, începe prin a-și coopta cei doi 
fii adulți. Acesta este un trio reușit din punct de vedere evolutiv, 
pentru că respectivii trei nu doar că sunt foarte apropiați ca grad de 
rudenie, ci, mai mult, formează un triunghi echilateral, întrucât relația 
genetică dintre taţi si fii este echivalentă cu cea dintre frați. Acest 
echilibru reduce la minimum conflictele de interese în cadrul acestui 


grup. Apoi Kerry îi va coopta si pe cei doi fii ai fratelui său mai mare 
si pe fiii acestora, care sunt suficient de mari să li se alăture. Acest 
lucru îl face pe Kerry de două ori mai apropiat de nepoţii lui de frate 
si de fiii acestora în comparaţie cu apropierea dintre fiii lui și aceleași 
persoane. Relaţia dintre nepoţii de frate și fiii lor, precum si cea dintre 
nepoți, este de patru ori mai puternică decât relaţia lor cu fiii lui 
Kerry. Dar lui Kerry îi mai lipsesc trei oameni, așa că îl cooptează și pe 
Chuck, fratele soţiei lui, împreună cu cei doi fii ai acestuia. Acest 
triunghi strâns unit nu are legătură nici cu Kerry, nici cu nepoții lui de 
frate, deși între Kerry si Chuck există o legătură genetică prin propriii 
săi fii. Asa cum se observă, avem de-a face aici cu o încurcătură de 
potenţiale conflicte cu mai multe clivaje posibile, chiar și între 
triunghiurile bine sudate. Oare ce s-ar întâmpla dacă Chuck ar avea de 
ales între a-și salva propriul fiu în încăierare sau pe cei doi nepoți ai 
lui Kerry? Ce s-ar întâmpla dacă unul dintre fiii lui Chuck ar fi ucis din 
cauza nepotului lui Kerry?55 


Pentru atenuarea acestui gen de conflicte, clanurile acordă mai multă 
importanță unei laturi a genealogiei unei persoane în favoarea alteia și 
deplasează punctul focal al recunoașterii relației de rudenie de la una 
centrată asupra individului spre una centrată asupra unui strămoș 
comun. Astfel, toți membrii unei generații sunt echidistanti fata de un 
strămoș comun și toți au aceleași rude. Această noţiune este 
amplificată prin modul în care aceste societăți își etichetează rudele și 
li se adresează. De pildă, în clanurile patriliniare, fratelui tatălui i se 
spune tot „tată“ sau „tată mai mare“, în cazul în care este mai în 
vârstă decât tatăl natural. Persoanele desemnate prin sintagma „taţi 
mai mari“ sunt adesea șefii clanului. Tot astfel, fiii fratelui tatălui sunt 
numiți „frați“, iar fiicele, „surori“. Aceste extinderi ale gradelor de 
rudenie primară merg foarte departe: dacă bunicii sau străbunicii 
noștri au fost frați sau chiar „fraţi“, atunci noi devenim automat frați 
si tabuurile referitoare la incest își fac apariţia. Rezultatul este ca 
membrii clanurilor patriliniare li se adresează adesea bărbaților din 
generaţia tatilor lor cu apelativul „tată“ și fiicelor acestora cu cel de 
„soră“. Pentru clarificare, voi urma exemplul prietenilor mei din 
arhipelagul Fiji și voi desemna verii numiţi „fraţi“ si „surori“ prin 


sintagma ,,veri-frati“ sau „verişoare-surori“.36 


Această reorganizare a modului în care oamenii înțeleg relaţiile de 
rudenie și de descendență a evoluat de obicei în paralel cu o 
diversitate de norme sociale complementare care guvernează domenii 
ca locuința, căsătoria, siguranța, proprietatea, autoritatea, 
responsabilitatea, ritualurile și ființele supranaturale. Aceste seturi de 
norme au încurajat cooperarea si au susținut armonia internă in multe 
moduri ingenioase. lată câteva dintre cele mai des întâlnite norme și 


credinte pe care le voi prezenta din punctul de vedere al clanurilor 
patriliniare.* 


1. Locuinţă a cuplurilor căsătorite. Cuplurile recent căsătorite 
trebuie să-și stabilească locuința în sau aproape de casa tatălui 
mirelui — locuinţă stabilită pe criterii patrilocale. Copiii noului 
cuplu vor crește și vor munci alături de copiii fratelui tatălui și 
de alte rude din partea acestuia. Locuirea comună și 
interacțiunea frecventă în timpul copilăriei și adolescenței 
întăresc aceste legături interpersonale, consolidează încrederea și 
diminuează atracția sexuală. 


2. Moștenire și proprietate. Normele prevăd ca pământul si alte 
resurse valoroase (de pildă, vaci) să fie moștenite în mod egal 
prin tată. Prin atribuirea unei părți egale și unei răspunderi 
comune tuturor membrilor clanului, aceste norme referitoare la 
moștenire isi au resortul în psihologia interdependentei — 
înclinațiile noastre psihologice de a-i ajuta pe aceia de care 
depinde bunăstarea noastră (dacă lor le este bine, atunci și nouă 
ne va fi la fel).*° 


3. Responsabilitate comună. Normele mai generează dependență 
şi prin modul în care oferă protecție membrilor clanului. Dacă 
cineva din clanul tău este rănit de cineva din alt clan, este 
datoria ta de onoare să reglezi conturile cu celălalt clan. Acest 
fapt implică adesea responsabilitatea comună: dacă cineva 
raneste sau ucide pe cineva din clanul tău- accidental sau 
intenționat -, întregul clan al faptasului este considerat vinovat 
si trebuie să plătească un pret de sânge. Dacă nu se oferă o 
compensație satisfăcătoare, atunci datoria ta este să te răzbuni 
omorându-l pe unul dintre membrii clanului făptașului- de 
obicei pe unul dintre verii-frati ai acestuia. 


4. Tabuuri referitoare la incest. Adesea normele sunt prohibitive 
cu privire la căsătoriile între membrii aceluiași clan și 
încurajează căsătoria cu veri din afara clanului. Așa cum am 
menţionat, multe dintre femeile dintr-un clan sunt verisoare- 
surori sau „fiice“, intrând astfel sub autoritatea tabuului referitor 
la incest. În acest mod scade competiția sexuală dintre bărbaţii 
aceluiași clan, care aspiră la femeile din jurul lor, motivându-i în 
schimb să-şi concentreze eforturile de găsire a unei soții in 


exterior, printre clanurile din apropiere. Acest lucru duce la 
formarea de aliante cu alte clanuri si la evitarea efectelor 
dăunătoare ale căsătoriilor consangvine asupra sanatatii.*° 


5. Căsătorii aranjate. Normele referitoare la căsătoriile aranjate 
le oferă capilor de familie șansa de a folosi strategic căsătoriile 
fiicelor pentru îmbogățirea rețelei de relații si de alianțe ale 
clanului. Aceste alianțe sunt consolidate prin norme care 
specifică limpede ce anume se întâmplă în cazul în care unul 
dintre soți moare. De exemplu, normele leviratului prevăd că, 
atunci când moare soțul, văduva trebuie să devină soția unuia 
dintre frați sau dintre verii-frati ai defunctului. Astfel, relațiile 
prin căsătorie si, implicit, alianțele dintre clanuri se mențin in 
continuare.” 


6. Autoritate si control. Autoritatea în cadrul clanului depinde 
adesea de vârstă, de gen si de poziție genealogică. Aceste norme 
ne focalizează înclinațiile de a arăta respect persoanelor mai 
înțelepte si mai în vârstă decât noi si creează ierarhii clare care 
promovează acțiuni colective eficiente. Aceste linii ale autorității 
sunt consolidate prin practici cotidiene, inclusiv prin norme care 
prevăd ca bărbații să stea la masă sau să ocupe poziții în cadrul 
ceremoniilor în ordinea rangului.*? 


7. Zei si ritualuri. Stramosii s-au transformat adeseori în agenți 
supranaturali - zei-strămoşi. Aceste ființe solicită de obicei 
îndeplinirea unor ritualuri si uneori îi pedepsesc pe membrii 
clanurilor pentru neîndeplinirea lor. Dat fiind că sunt îngropaţi 
în apropiere, strămoșii fac literalmente parte din pământuri, 
conferindu-le astfel un caracter sacru.** 


Aceste elemente de rudenie intensivă oferă doar un exemplu al unora 
dintre modurile generate de evoluţia culturală menite să amplifice 
societăţile si să ducă la extinderea acestora prin crearea de rețele 
dense de rude interdependente. Evident, evoluția culturală a dat 
naştere și unor noi modalități de a crea si de a extinde instituțiile 
ancorate în clanuri matriliniare și în grupuri cu descendență 
bilaterală, denumite neamuri. Neamurile funcționează oarecum diferit 
de clanuri (grupuri cu descendență uniliniară), dar scopul final 
rămâne același, anume de a forma o reţea sau un grup în cadrul căruia 
să existe relaţii strânse de cooperare. Instituţiile bazate pe rudenia de 


acest tip le permiteau grupurilor să preia si să-și apere teritoriile, 
precum și să pună bazele cooperării în muncă, proprietății comune și 
susținerii reciproce în caz de boală, infirmitate sau batranete.** 


Așa cum am observat în cazul populaţiei Sepik, extinderea prin 
intensificarea legăturilor interpersonale prin intermediul clanurilor 
sau al neamurilor atinge la un moment dat un nivel pe care nu-l poate 
depăși. Membrii grupurilor bine sudate, bazate pe rudenie, pot 
coopera eficient în controlarea teritoriilor si în organizarea producţiei; 
dar același tip de dileme sociale și de conflicte legate de cooperare se 
vor isca si când aceste grupuri bazate pe rudenie vor trebui să se 
unească și să formeze comunități mai extinse, cum ar fi sate sau 
triburi (grupuri etnolingvistice). De obicei, în timp ce clanurile și 
neamurile se caracterizează printr-un anumit grad de ierarhizare și de 
autoritate internă, nu se consideră inferioare altor grupuri bazate pe 
rudenie. Dată fiind această egalitate între clanuri, cum se pot extinde 
societățile de la acest punct incolo?*® 


Unirea clanurilor 


Clădită pe baza instituţiilor întemeiate pe rudenie intensivă, evoluţia 
culturală a modelat o mulțime de instituţii cu caracter integrator de 
nivel înalt care au reușit să unească grupuri familiale disparate, 
adesea aflate în conflict, în comunități coerente și în unități politice 
extraordinare. Voi discuta aici două astfel de instituţii, filiatiile 
segmentare și grupurile de vârstă, care au apărut independent, în 
diverse forme, pretutindeni în lume. 


Filiatiile segmentare oferă un mecanism institutional capabil să 
asigure extinderea dintr-un singur clan. În general, clanurile recunosc 
doar legături slabe între ele sau nu recunosc nici un fel de asemenea 
legături: nimeni nu-și amintește mai mult de câteva generaţii 
precedente, decât dacă atenția oamenilor este focalizată prin ritualuri 
sau prin alte norme. Totuși, într-o filiatie segmentară, obligaţiile 
rituale si alte norme sociale creează un consens larg cu privire la 
semnificaţia presupuselor relații genealogice existente între diverse 
clanuri. Potrivit normelor, clanurile care se înrudesc mai îndeaproape, 
care controlează de obicei teritorii învecinate, formează alianțe 
împotriva segmentelor mai îndepărtate. De exemplu, dacă un membru 
al clanului 16 din Figura 3.2 începe o altercatie din cauza vitelor cu 
cineva din clanul 9, atunci toți membrii segmentului minor IV pot 
intra în conflict cu întreg segmentul minor III. Tot astfel, daca 
membrii clanului 16 îi atacă pe membrii clanului 1, se declanșează un 


conflict intre segmentele majore A si B. Si mai important, daca intre 
vreunul dintre clanuri si un grup din exterior se declanșează un 
conflict, întreaga filiatie (I) este gata să-și apere „frații“ si să 
pornească la război. În unele cazuri, filiațiile maxime cuprind un trib 
întreg sau un grup etnolingvistic, implicând adesea sute de mii de 
oameni. Aceste alianțe se formează independent de cine atacă pe cine 
sau din ce motiv. Una dintre consecinţele nefaste care decurge de aici 
este că oricare dintre clanurile cu spirit beligerant mai pronunţat 
poate antrena întreaga filiatie într-un conflict de proporții. +8 


Din punct de vedere psihologic, această instituție bazată pe 
descendență este construită în jurul ideii de onoare personală și 
colectivă. Siguranţa și statutul unui om și al familiei sale depind de 
reputaţia lui. Un gest dezonorant poate distruge scutul reputației care- 
i protejează proprietatea și familia de jafuri și de vendete, și poate 
reduce şansele copiilor săi de a avea căsătorii de succes, precum și 
reputaţia întregului său clan, ca să nu mai vorbim de cea a membrilor 
apropiaţi ai familiei. Prin urmare, rudele se supraveghează strict între 
ele (din interes propriu) și se vor pedepsi între ele pentru a repara 
onoarea familiei sau a clanului. Susținerea aliaților filiatiei proprii, 
inclusiv punerea în practică a răzbunării când este cazul, este centrală 
pentru onoarea bărbatului și reputaţia clanului său. 

FIGURA 3.2. Prototipul instituției filiatiei segmentare. Triunghiurile 
marcate cu cifre arabe reprezintă filiatii individuale. Literele mici si 


cifrele romane din partea de jos marchează segmente intermediare, iar 
cifrele romane de sus reprezintă segmentele majore cele mai extinse; 
triunghiul din partea superioară a diagramei reprezintă filiatia cea mai 
cuprinzătoare, care este adesea întregul trib sau grup etnolingvistic.*” 


Filiatiile segmentare s-au extins datorită concurenţei cu alte grupuri si 
prin eliminarea (sau asimilarea) acestora din teritoriile lor. De 
exemplu, antropologii au folosit date istorice din secolul al XIX-lea 
referitoare la Sudan pentru a ilustra acest proces de expansiune 
analizând modul în care comunitatea Nuer s-a folosit de instituţiile ei 
superioare bazate pe filiatie pentru a aduna o forță de luptă constituită 
din 10 000 de războinici pentru a alunga sistematic sau a asimila 
uneori populația Dinka de-a lungul mai multor generații. În ciuda 
numărului său mare de membri, comunitatea Dinka nu a putut trimite 
la luptă mai mult de câteva mii de războinici. Expansiunea populației 
Nuer a fost oprită doar în momentul în care armata engleză a impus o 
pace temporară. Analize istorice mai aprofundate demonstrează că 
aceste procese s-au desfășurat de-a lungul a sute de ani, pe măsură ce 
filiatiile segmentare s-au extins pe teritoriul Africii. %8 


Chiar și azi, într-o lume în care predomină state teritoriale, încă se 
resimte impactul filiatiilor segmentare. În Africa secolului XXI, în 
cadrul populațiilor tribale cu filiatii segmentare, rata violenței si a 
războaielor civile este mult mai ridicată în comparație cu cea a 
populațiilor in care nu există aceste instituții bazate pe rudenie. 
Pe baza sondajelor s-a stabilit și că membrii acestor grupuri sunt mai 
suspiciosi fata de străini decât membrii comunităților din care lipsesc 
aceste institutii.*® Multe cazuri cunoscute de conflicte cronice din 
Africa sunt asociate cu populaţii organizate în filiatii segmentare. 
În Sudanul de Sud, de exemplu, comunitățile Dinka și Nuer continuă 
un război civil care durează de două secole. În cealaltă parte a lumii, 
ecourile unei culturi bazate pe un cod al onoarei care caracteriza 
filiatiile segmentare din Scotia încă se resimt în chestiuni de viata si 
de moarte: în statele americane sudice, cu cât procentul de locuitori 
de origine scoțiană sau scotiano-irlandeza din primul recensământ din 
Statele Unite din 1790 a fost mai mare, cu atât este mai ridicată rata 
asasinatelor astăzi. Descendenții culturali ai acestor migranti încă 
manifestă tendința de a reacționa agresiv când le este amenințată 
onoarea, familia sau proprietatea. La nivel global, cercetătorii au 
lansat ideea că „terorismul islamic“ poate fi cel mai bine explicat prin 
psihologia onoarei care a fermentat în filiatiile segmentare. De 
exemplu, Boko Haram, Al Shabab si Al Qaeda își recrutează adepții 
din rândul populațiilor cu filiatii segmentare, iar natura instituţiilor 
lor bazate pe rudenie a modelat probabil credințele religioase 


adoptate de aceste grupuri.50 


Spre deosebire de filiatiile segmentare, instituţiile bazate pe grupuri 
de vârstă oferă o abordare distinctă bazată pe ritual pentru integrarea 
grupurilor formate pe baza relațiilor de rudenie. Așa cum am văzut în 
cazul populaţiei Ilahita, ritualurile de inițiere cu mare forță 
psihologică aduc împreună cohorte de bărbaţi care fac parte din 
grupuri de rudenie sau din comunităţi locative diferite. După un ritual 
de inițiere sau după mai multe asemenea ritualuri, normele prevăd ca 
respectiva cohortă — un grup de vârstă — să fie înzestrată cu un nou 
complex de privilegii, responsabilități și obligații. Membrii grupurilor 
de vârstă adesea muncesc, se joacă și petrec împreună, formând o 
unitate, și supraveghează respectarea normelor în contextul grupului. 
Nerespectarea obligaţiilor colective ale cohortei le poate pune în 
pericol promovarea etapei initiatice următoare. De exemplu, după 
prima etapă initiatica, băieţilor si adolescenților li se pot încredința 
misiuni de asistare a unor războinici care au parcurs etapa initiatica 
următoare. Războinicii se pregătesc adesea împreună sub comanda 
grupului de vârstă superior și primesc sarcini de apărare a tribului sau 
de participare la expediţii de jaf. După ce obțin gradul de războinic, 
bărbaţii trecuţi de treizeci de ani capătă de obicei privilegiul de a-și 
lua o soţie si de a-și întemeia o familie. Câțiva ani mai târziu, taţii si 
bunicii parcurg o etapă inițiatică superioară, în cadrul căreia obțin 
autoritate politică, devenind membri în sfatul bătrânilor care iau 
decizii privitoare la întreaga comunitate.5! 


Grupurile de vârstă sunt interesante pentru că generează un grad de 
autoritate politică de tip centralizat încercând în același timp să 
menţină relații de egalitate la nivelul organizațiilor bazate pe rudenie. 
Din punct de vedere psihologic, coeziunea între membrii seniori ai 
grupei de vârstă superioare se realizează prin experiențe comune 
trăite în cadrul multiplelor rituri de inițiere, a unor responsabilități 
comune si a unei istorii îndelungate de activităţi colective, printre 
care se numără și războiul. Aceasta le dă posibilitatea să depășească 
granițele loialității fata de clan si ale responsabilitatilor fata de grupul 
bazat pe rudenie și să formeze un grup mai vast, bine sudat. 


Ca si în cazul altor instituţii des întâlnite, concurenţa dintre grupuri a 
dus la răspândirea grupurilor de vârstă în multe feluri. Datorită 
avantajelor de ordin militar pe care le prezentau, aceste grupuri s-au 
extins când comunitățile lor bazate pe cooperare au alungat sau au 
asimilat unele populaţii mai putin unite. În Africa, dar si în Noua 
Guinee, grupurile de vârstă s-au răspândit, de asemenea, și în situația 
în care un grup etnic se alătura sistemului de grupuri de vârstă al unui 
grup învecinat sau când un grup pur și simplu prelua această instituție 


integral de la un altul, asa cum s-a intamplat in cazul populatiei 
Ilahita.5? 


Filiatiile segmentare si grupurile de vârstă le permit societăţilor 
egalitare să se extindă dincolo de clanuri si de neamuri, dar succesul 
lor în competiția cu alte forme de organizare politică este limitat 
deoarece le lipsesc autoritățile centralizate, stabile, ierarhizate. 
Asemenea autorități le permit societăţilor nu doar să reacționeze 
hotărât la schimbările de circumstanţe, cum ar fi vecini expansioniști, 
sărăcire a resurselor sau dezastre naturale, ci să se și angajeze 
strategic în cucerirea altor societăți. Orice societate care reușea să-și 
centralizeze autoritatea dispunea de un potential avantaj în 
concurența dintre grupuri. Ce scheme ingenioase a născocit evoluția 
culturală pentru a îmbunătăţi autoritatea și controlul?5* 


Cum s-a ajuns la statele premoderne 


Statele premoderne, spre deosebire de cele moderne, au fost clădite pe 
o bază socială și psihologică formată de instituții puternice bazate pe 
rudenie intensivă. Din câte ne putem da seama, statele s-au dezvoltat 
inițial din acele forme de organizare pe care antropologii le numesc 
triburi adunate în jurul unei căpetenii. Cea mai simplă variantă a unui 
asemenea trib este un sat format dintr-o mână de clanuri dintre care 
unul are o poziție mai proeminentă în raport cu celelalte. Datorită 
normelor și credințelor comune, afirmate constant prin ritualuri, 
clanul conducător ia decizii pentru întreaga comunitate. Adeseori, 
membrul senior al celei mai proeminente filiatii a clanului conducător 
este „căpetenia“. Norme sociale stabilesc modalitatea în care această 
funcţie este transferată de la o generație la alta. Căpetenia se consultă 
cu ceilalți membri seniori ai altor clanuri și ia decizii care privesc 
întreaga comunitate. Si între celelalte clanuri există o ierarhie, fiecare 
dintre ele având responsabilități și privilegii diferite. De pildă, în 
comunitățile din arhipelagul Fiji unde îmi desfășor eu cercetarea, un 
clan este responsabil de organizarea ritualului de instalare a 
căpeteniei comunității, prin care i se conferă autoritate deplină. Un alt 
clan are responsabilitatea pedepsirii răufăcătorilor pe baza deciziilor 
șefului și ale sfatului bătrânilor. Membrii clanului conducător 
continuă să își ia partenere de căsătorie din celelalte clanuri și să 
mențină un set complet de relaţii bazate pe rudenie cu întreaga 
comunitate. Întrucât șefii au de obicei mai multe soții, relațiile lor de 
rudenie se extind în comunităţile fiecăreia dintre acestea. În acest 
moment, vorbim tot despre relaţii de rudenie.** 


Să fie clar: aceasta putere politică nu este coercitivă, cel putin nu in 
esența sa; este vorba despre o autoritate legitimă construită pe norme 
sociale și credințe sacre. În Fiji, ca în multe alte locuri, despre clanul 
conducător se crede că descinde din fratele cel mai mare dintre 
strămoșii fondatori ai comunităţii. În acest sistem de rudenie, fraţii cei 
mai mari trebuie să beneficieze de respect si de ascultare din partea 
celor mai tineri. Pe baza acestei concepții, mulți cred că nerespectarea 
autorităţii clanului ar putea atrage mânia strămoșilor. Chiar și când 
sunt dezamagiti de căpetenia actuală, majoritatea membrilor 
celorlaltor clanuri continuă să creadă în caracterul special al clanului 
pe care îl reprezintă și că respectivul clan trebuie să fie o sursă de 
autoritate în comunitate. Putem să interpretăm această situație drept 
un sistem de filiatie segmentară format din clanuri ierarhizate. 


Dar cum dobândește un clan autoritate sau privilegii asupra 
celorlalte? Cu toate că aceste tranzitii au avut loc independent pe 
continente diferite de-a lungul istoriei umanităţii, ele sunt destul de 
rare. Un lucru este sigur că nu se întâmplă, anume nu are loc un sfat 
al unor entități raționale care să se adune, să-și pună ideile laolaltă și 
să conceapă un proiect instituțional propriu-zis. Pentru a vedea ce se 
întâmplă în realitate, să ne întoarcem în Noua Guinee, unde 
antropologul Simon Harrison a descoperit din întâmplare o asemenea 
tranziție în plină desfăşurare. 


Furtul numelui strămoșilor 


La confluența râurilor Amoku și Sepik există comunitatea Avatip, 
formată din 16 clanuri patriliniare risipite în trei sate. Satele Avatip 
seamănă cu multe altele din regiune, inclusiv cu cele ale comunității 
Arapesh. Familiile vânează, culeg recolte, cultivă pământul și 
pescuiesc. Clanurile construiesc relaţii cu alte clanuri prin căsătorie, 
iar bărbaţii trec prin trei rituri de iniţiere ca parte dintr-un sistem al 
grupurilor de vârstă.55 


Totuşi, comunitatea Avatip a dezvoltat un complex unic de credințe 
religioase și de instituţii rituale, în mare parte prin copierea și 
recombinarea unor elemente din comunităţile de succes din 
vecinătate. Fiecare clan era înzestrat cu un set de forte rituale pe care 
le folosea pentru a „hrăni“ celelalte clanuri. Anumite clanuri 
„deţineau“ ritualuri speciale care asigurau recolte sănătoase de 
igname sau pescuit imbelsugat. Alte clanuri desfășurau ritualuri 
pentru a aduce vreme bună, a controla furtunile sau a stăvili 
inundaţiile. Anumite clanuri organizau ritualuri de inițiere masculină 


sau ţineau ceremonii ale recoltelor anuale. Evident că stătea in 
puterea fiecărui clan să aleagă să nu îndeplinească ritualurile 
respective. Desi fiecare clan dispunea de cel putin câteva puteri 
rituale, acestea erau foarte inegale, pentru că anumite clanuri 
dețineau controlul ritualurilor cu rol-cheie în riturile de inițiere 
masculină sau în pescuit, în timp ce altele dețineau doar niște ritualuri 
minore care vizau recolta de raci sau de broaște. 


Inegalitatea rituală dintre aceste clanuri s-a dezvoltat lent pe parcursul 
secolului XX. Cel mai mare clan din populaţia Avatip și-a consolidat 
puterile rituale constant preluându-le pe cele ale clanurilor mai mici 
timp de 60 de ani. Modificările în deținerea puterilor rituale aveau loc 
în cadrul unor dezbateri publice în timpul cărora un clan contesta 
autenticitatea detinerii unui anumit ritual și a legăturii cu un strămoș 
puternic, asociate ritualului respectiv. Detaliile acestor dezbateri sunt 
complexe, dar preluarea controlului asupra puterilor rituale ale altui 
clan depindea în primul rând de aflarea numelor secrete ale 
strămoșilor. Aceste informaţii puteau fi dobândite prin legături 
matrimoniale, întrucât fiilor si soţilor fiicelor unui clan li se permitea 
uneori accesul la aceste secrete, în ciuda apartenenţei lor la alte 
clanuri. Alteori, clanurile obțineau aceste informații prin mită, prin 
extorsiune sau prin alte căi ilicite. 


În timpul dezbaterilor, clanurile mai numeroase și mai puternice 
aveau mai multe avantaje. Înainte de toate, acestea dispuneau de un 
grup de oratori abili, care aveau cunoștințe rituale profunde, astfel 
încât aveau mai multe șanse de a afla numele secrete. Clanurile reduse 
aveau mai puţine ocazii de acest fel și adeseori nu aveau nici un 
membru care să se bucure de prestigiul sau de competența necesare 
pentru a participa. Pentru a face fata provocărilor lansate de clanurile 
mai mari, adesea trebuiau să se folosească de fiii fetelor lor, pe care le 
căsătoriseră cu membrii altor clanuri. În al doilea rând, atât datorită 
puterilor lor rituale, cât și forței economice, clanurile mai mari 
primeau mai multe oferte matrimoniale. Având în vedere că bărbații 
își puteau lua mai multe soţii, clanurile mari dobândeau mai multe 
femei și astfel se reproduceau mai repede în comparaţie cu cele mici — 
iar bogatii se imbogateau si mai mult. Mai multe soţii creau un număr 
mai mare de afini, legături care puteau fi exploatate de bărbații 
întreprinzători pentru aflarea cunoștințelor rituale secrete ale 
celorlaltor clanuri. 


Dezbaterile ofereau un mijloc legitim prin care un clan acumula 
treptat puteri rituale importante și, în același timp, modifica sistemul 
cosmologic aflat la baza ritualurilor respective într-un mod care îi 
justifica propria superioritate. Câteva generații mai târziu, când 


amintirea disputelor se estompa, repertoriul largit de privilegii si de 
puteri ale unui anumit clan câștiga legitimitate prin ciclurile rituale 
practicate si era acceptat pe deplin de comunitate. 


Aceste puteri rituale aveau o componentă materială foarte pronunțată. 
La un moment dat, clanul care deţinea controlul asupra ritualului de 
pescuit a instituit un tabu asupra zonelor de pescuit ale populației 
Avatip prin care li se interzicea clanurilor să pescuiască timp de șapte 
luni. Cu altă ocazie, după ce un tânăr a jignit involuntar un grup ritual 
al bătrânilor, clanul care deținea controlul asupra ritualurilor de 
inițiere a luat hotărârea ca tânărul să nu aibă niciodată acces la 
treptele superioare ale inițierii, blocându-i astfel concret ieșirea din 
adolescenţă (luându-i dreptul de a se căsători vreodată sau de a avea 
vreo influență politică). Când un clan acumulează suficiente ritualuri 
de acest fel, începe să semene foarte mult cu un clan conducător, 
având puteri reale, legitimitate politică (strămoși puternici) și 
autoritate sacră.5€ Prin institutionalizarea inegalitatii prin ritual, 
populatia Avatip se indrepta spre statutul de trib adunat in jurul unei 
căpetenii.5” 


O cale îngustă 


Deși cazul populației Avatip poate părea neobișnuit, atât dovezi 
antropologice, cât si istorice sugerează că manipularea si acumularea 
puterilor și funcțiilor rituale au reprezentat o modalitate importantă 
prin care unele clanuri au câştigat autoritate asupra altora. Un aspect 
esenţial este că formarea unei elite a clanurilor nu are neapărat ca 
rezultat crearea unui singur conducător sau șef pe criterii ereditare. 
Uneori, căpeteniile filiatiilor seniorilor din clanul de elită formează 
împreună un sfat al bătrânilor care ia hotărâri prin consens. Alteori, o 
căpetenie poate fi aleasă dintre membrii seniori ai clanului, mai ales 
în timpul războiului, dar, după stingerea conflictului, căpeteniile 
filiatiilor își recâștigă poziția și-și reiau puterea cu o ciclicitate 
neîntreruptă.5% Clanurile conducătoare sunt, de fapt, o realitate 
durabilă, nu căpeteniile individuale. 


Prin faptul că deţin o modalitate de a lua si de a pune în vigoare 
decizii privitoare la întreaga comunitate, triburile adunate în jurul 
unei căpetenii au adesea un avantaj substanţial în competiția cu 
societățile egalitare. Această centralizare politică ridică nivelul 
cooperării dintre clanuri în timpul războiului și facilitează realizarea 
de bunuri publice cum ar fi temple, ziduri și șanțuri de apărare. Cel 
mai important este că triburile adunate în jurul unei căpetenii pot 


coopera pe plan militar pentru a-si extinde teritoriile. Exact ca in cazul 
comunitatilor Ilahita si Avatip, clanurile se pot asocia in scopuri de 
aparare, dar atacurile si expeditiile de jaf sunt initiate de clanuri 
individuale sau de coaliții voluntare, rămânând astfel destul de 
limitate. Totuşi, triburile adunate în jurul unei căpetenii tind să se 
extindă prin cucerire si asimilare, precum si prin faptul că oferă un 
model altor grupuri, inspirându-le să-și rafineze organizarea politică. 
Evident, comunitățile vecine se alătură „voluntar“ puternicelor triburi 
adunate în jurul unei căpetenii când se confruntă cu amenințări 
serioase de ordin militar.59 


Întrucât triburile adunate în jurul unei căpetenii se extind adesea prin 
cucerirea sau prin asimilarea altor comunităţi, concurența între 
grupuri generează un sistem exemplar în cadrul căruia zeci sau chiar 
sute de comunități se unesc sub conducerea unor căpetenii între care 
se stabilesc raporturi ierarhice, căpetenia supremă fiind în vârful 
piramidei. Satele cucerite pot fi conduse de rudele celor mai 
proeminente căpetenii, inclusiv de fraţii sau de taţii soțiilor. Sau 
clanul de elită existent într-un sat poate fi lăsat la conducere spre a 
începe să creeze prin căsătorie relații de rudenie cu clanul 
căpeteniei.60 


În ciuda dimensiunilor si a ierarhizării politice, aceste organizații 
tribale simple pe care le-am descris continuau să fie, în mare, afaceri 
familiale. Majoritatea indivizilor, cu excepţia sclavilor (da, există de 
obicei si sclavi), puteau identifica o legătură cu șeful printr-o reţea 
socială constituită din legături de rudenie și maritale. Acest fapt 
rămânea valabil atâta vreme cât clanurile conducătoare continuau să 
formeze relații matrimoniale cu toți ceilalți membri ai tuturor 
celorlalte clanuri. Stratificarea socială autentică a început să se 
contureze abia în momentul în care straturile superioare au încetat să 
mai intre în relații matrimoniale cu straturile inferioare. Acest fapt a 
dus la izolarea straturilor superioare și le-a creat posibilitatea de a 
începe să pretindă că se deosebesc fundamental de cele inferioare — 
fiind superioare, meritorii şi de sorginte divină. Psihologic, acest lucru 
le-a permis membrilor elitelor să fie (adică să pretindă că ar fi) o 
categorie de persoane separată, cu atribute si privilegii speciale.S! 


Dacă au parte de un context favorabil, asemenea organizaţii tribale 
stratificate pot deveni state premoderne — regate- pe măsură ce 
interpun noi instituții birocratice între elita conducătoare și clanuri 
sau alte grupuri bazate pe relații de rudenie care domină restul 
populaţiei (Figura 3.3). Linia de demarcaţie dintre organizaţiile tribale 
stratificate si state este extrem de vagă — distincţia se reduce la aflarea 
răspunsului la întrebarea câte și care dintre aceste instituții birocratice 


prezente la nivelul întregii societăți trebuie introduse înainte ca 
întregul să devină „un stat“. Aceste instituții adună taxe, soluţionează 
dispute dintre clanuri, se ocupă de comerțul pe distanțe mari, 
orchestrează ritualuri publice și organizează forţele armate.®? 


Pentru a conduce aceste organizaţii, elita dorea să se bazeze pe 
legăturile ei familiale, probabil din cauza neîncrederii fata de cei din 
afara reţelelor constituite pe baza rudeniei. Cu toate acestea, 
căpeteniile și familiile conducătoare au trebuit să afle din lecţii dure, 
în mod repetat, că în instituţiile statului este mai profitabil să fie 
promovate persoane competente care nu fac parte din grupul aflat la 
putere. Această practică avea mai multe avantaje: nu numai că facilita 
funcționarea eficientă a instituţiilor guvernamentale, așa cum ar fi 
strângerea taxelor (atât de plăcută conducătorilor), dar îi și proteja pe 
conducători de alte familii care şi-ar fi putut consolida puterea prin 
aceste instituţii și ar fi preluat in cele din urmă controlul. Spre 
deosebire de elite, care pretindeau că ar avea legături cu divinitatea și 
că ar deţine prerogative rituale, oamenii de rând și străinii 
reprezentau o amenințare mult mai slabă. Distincția clară dintre 
elitele conducătoare și restul comunității în societăţile stratificate 
însemna că până și cele mai competente persoane din afara elitelor 
aveau şanse reduse de a uzurpa puterea. 


Stat premodern 

FIGURA 3.3. Statele premoderne s-au constituit pe un fundament de 
instituții bazate pe rudenie intensivă. Aceste instituții erau impregnate 
de multe dintre normele şi credințele notate în cercul din stânga. 
Instituțiile nerelationale (nebazate pe rudenie) s-au dezvoltat la 
interfața dintre elite si restul populației. Este de observat că sclavii 
sunt excluşi aici. 


Este interesant de observat că amenințarea cea mai mare era 
reprezentată de fiii „nelegitimi“ ai căpeteniilor, care se pare că sunt un 
fenomen comun, nelipsit din biografia unui conducător (de pildă, 
William Cuceritorul şi Shaka Zulu).5 


În pofida formării acestor instituţii la nivel social, care erau într-o 
oarecare măsură meritocratice, statele premoderne au rămas adânc 
înrădăcinate în instituţii bazate pe rudenie, atât la nivelul straturilor 
inferioare, cât și la nivelul elitelor (Figura 3.3). Cu alte cuvinte, chiar 
când statele premoderne dispuneau de instituţii birocratice 
impersonale, cum ar fi armata sau religia statală, acestea erau presate 
din două direcţii - din direcţia straturilor superioare, precum si din 
cea a straturilor inferioare —, ambele fiind prinse în plasa instituțiilor 
bazate pe rudenie. 


Pentru a ne da seama cum au apărut primele instituţii la nivel statal, 
adunate în jurul unei căpetenii, trebuie să analizăm modul în care 
clanurile conducătoare pot folosi (exploata?) instituţiile pe bază de 
grupuri de vârstă pentru a crea o forță armată funcțională. Procesul 
acesta este inițiat în momentul în care un clan conducător preia 
controlul riturilor de inițiere masculină, care constituie fundamentul 
instituţiilor pe bază de criterii de vârstă, pentru a-și consolida diverse 
puteri rituale. Dispunând de acest avantaj, căpeteniile pot folosi 
grupul de vârstă al războinicilor ca un regiment bine închegat care 
trebuie să se supună (dacă refuză, nu vor avea acces la etapa initiatica 
următoare). În Africa secolului al XVIII-lea, de pildă, unele căpetenii 
au început să folosească grupul războinicilor pentru strângerea 
tributului și pentru expediţii de jaf împotriva altor grupuri. În secolul 
al XIX-lea, după cucerirea mai multor grupuri, căpetenia zulusă Shaka 
a reorganizat aceste grupuri constituite pe criterii de vârstă astfel încât 
să se intersecteze cu numeroasele organizaţii tribale ierarhizate aflate 
acum sub conducerea lui, în felul acesta creând o armată din tineri 
uniți prin legături rituale, selectați din diverse clanuri și triburi. De 
aici a apărut prima instituţie la nivel statal — forța militară — a statului 
Zulu, aflat în stare embrionară. Puternica armată a tribului Zulu a 
semănat groaza în comunităţile înconjurătoare și avea curând să 
creeze necazuri maretului Imperiu Britanic.S5 


Pe măsură ce instituţiile statului s-au multiplicat și s-au extins, au 
ajuns adesea să submineze instituţiile bazate pe rudenie prezente în 
straturile inferioare, în general prin uzurparea unora dintre rolurile 
acestora. De exemplu, în timpul tranziției Hawaiiului de la trib adunat 
în jurul unei căpetenii la cea de stat, petrecută în secolul al XVIII-lea, 
elita acumulase atât de multă putere rituală, militară și supranaturală, 
încât a preluat dreptul de proprietate asupra pământului de la 


clanurile de rând si l-a redistribuit conform intereselor proprii. 
Clanurile trebuiau să-și reînnoiască „dreptul de exploatare“ în fiecare 
an prin plata unui tribut către elite, care consta din porci, câini, 
covoare, prestare de munci și multe altele. Tot astfel, clanurilor nu li 
se permitea să-și formeze genealogii prea îndepărtate, o măsură 
menită, probabil, să le restrângă dimensiunile, astfel încât oamenii să 
nu se poată uni în jurul unor strămoși comuni. Aceste măsuri nu au 
reuşit să anuleze tradiția instituţiilor bazate pe rudenie din Hawaii, 
deși au reușit să le submineze oarecum vigoarea în favoarea elitei 
conducătoare.66 


Statele premoderne încă aveau nevoie de instituții de clan și tribale 
pentru o guvernare eficientă, iar uneori statul chiar reușea să susțină 
si să amplifice puterea instituțiilor bazate pe rudenie. De obicei statele 
premoderne lăsau în grija clanurilor și a triburilor asigurarea ordinii 
interne și pedepsirea furtului, a vătămării sau chiar a crimei. Statul 
intervenea în general în disputele dintre clanuri sau triburi între 
granițele teritoriilor, dar, de obicei, aceasta se întâmpla doar în 
cazurile în care procedurile juridice comune, cum ar fi plata unui pret 
de sânge, nu reușeau să oprească cercul violenţei. Din punct de vedere 
legal, indivizii erau rareori luaţi în seamă în tribunalele statului și nu 
beneficiau de nici un drept. Doar organizaţiile bazate pe rudenie 
aveau personalitate juridică. Chiar în state premoderne puternice, 
viata majorității oamenilor, inclusiv a elitelor conducătoare, continua 
să fie dominată de relaţii, identități, obligaţii și privilegii care 
decurgeau din instituţiile bazate pe rudenie.S” 


Evident, nu putem vorbi despre o evoluţie liniară spre forma de 
organizare tribală sau statală ierarhizată. Evoluţia societății este un 
proces neomogen, ca un parcurs de montagne russe în întuneric, cu 
multe suisuri, coborâri bruște, întoarceri, bucle și, mai ales, puncte 
moarte. Clanurile se opun subordonării în cadrul organizaţiilor tribale 
ierarhizate, iar acestea din urmă se opun cuceririi si asimilării de către 
alte organizaţii tribale sau state. Când sunt angajate într-o competiție 
între grupuri, elementele instituționale și reconfigurările care 
amplifică productivitatea, securitatea, fertilitatea și eficiența militară a 
unui grup se difuzează in diverse moduri, asa cum am văzut mai sus. 
Aceasta înseamnă că, odată ce o comunitate se extinde într-un fel sau 
altul, poate chiar prin propria dinamică internă imprevizibilă (ca în 
cazul populațiilor Avatip și Ilahita), se declanșează o reacţie în lant. 
Comunitățile înconjurătoare sunt anihilate, asimilate sau dislocate, 
dacă nu reușesc să se extindă la rândul lor.58 


Odată ce concurența dintre grupuri scade în intensitate, un fenomen 
care survine adesea când statele sau imperiile reușesc să-și elimine 


rivalii, lucrurile încep încet-încet să se destrame. Odată cu dispariția 
amenințărilor care se profilează din afară, din partea societăților 
concurente, lupta dintre familiile conducătoare din cadrul unei 
societăţi se va intensifica și va distruge treptat instituţiile de la nivelul 
statului. Fisuri, hiatusuri si puncte de cotitură se formează chiar în 
cele mai bune instituţii, permițând pătrunderea grupurilor restrânse 
de interese ale elitelor, in timp ce filiatii, clanuri si chiar întregi 
comunități etnice născocesc uneori modalități de a folosi instituțiile 
statului în scopuri proprii. De pildă, ce se întâmplă dacă, să 
presupunem, tradiția venerabilă decide ca întâiul născut să fie 
succesorul la tron al regelui, dar întâiul născut se dovedește a fi dintr- 
o legătură nelegitimă sau fiul altei soţii decât soția principală? Trebuie 
să fie întâiul născut sau întâiul născut al soției principale? Când 
conchistadorii spanioli au ajuns în Peru, incașii erau o comunitate 
lipsită de vigoare, deoarece tocmai ieșeau dintr-un război civil care 
izbucnise în urma unei interpretări ambigue cu privire la succesiunea 
la tron a unuia dintre doi frați vitregi (ambii fii ai conducătorului 
anterior). Pe măsură ce instituţiile se dovedesc ineficiente și 
organizațiile politice centralizate se prabusesc, apar inegalităţi, iar 
societăţile se fragmentează în părțile componente cele mai rezistente, 
care, de obicei, sunt triburi, clanuri sau comunități rezidențiale. Chiar 
în cazurile în care instituţiile bazate pe rudenie sunt anihilate de 
instituţiile statului, ancorarea lor puternică în psihologia noastră 
evoluată le ajută să se reconfigureze rapid în cazul prăbușirii statului 
si să-și reia funcțiile uzurpate anterior de stat. 


O cale ocolită 


Această explorare a evoluţiei societății ne duce spre o întrebare 
importantă: Cum am avansat de la state premoderne la societăți 
moderne de tip WEIRD? 


Se dovedește în cele din urmă că nu există o cale directă, deoarece 
societățile WEIRD sunt organizate pe o fundaţie instituțională complet 
diferită. În loc de relaţii strânse de rudenie în direcție ascendentă și 
descendentă în straturile sociale, noi dispunem de norme și de 
credinţe, adeseori susținute de legi, care împiedică activ formarea 
unor asemenea instituţii bazate pe rudenie. În majoritatea societăților 
WEIRD, este imposibil să te căsătorești cu fiul tău vitreg, să practici 
poligamia sau să-ți obligi fiica adolescentă să devină soţia partenerului 
tau de afaceri. Tot astfel, iti poţi îndemna fiul să se mute sub același 
acoperiș cu tine după ce se căsătorește, dar s-ar putea ca el si soţia lui 


să aibă o părere diferită cu privire la aceasta idee, iar tu nu ai prea 
multe pârghii de acțiune. Esti constrâns prin obiceiuri si legi să 
construieşti relații prin alte mijloace si să te bazezi pe pieţe si pe 
guverne impersonale, precum și pe alte instituţii (de ex., pentru a avea 
o plasă de siguranță în caz de dezastre, accidentare fizică sau șomaj). 


Cum au fost societățile WEIRD reconstruite instituțional din temelii? 
Noţiunile de familie, rudenie si relaţii interpersonale erau prezente in 
toate statele premoderne, iar tipare mentale oferite de experiență în 
instituțiile bazate pe rudenie au modelat adeseori conceperea și 
construirea unor instituţii ale statului. Împărații chinezi, de pildă, au 
fost adesea percepuți ca niște părinți puternici, grijulii si autoritari 
pentru supușii lor, iar aceștia din urmă, asemenea unor copii, îi 
datorau supunere, respect si devotament. Așadar, ce anume ii 
motivează pe indivizii proveniți atât din straturile superioare, cât și 
din cele inferioare ale societăților premoderne să-și părăsească 
neamurile, clanurile, filiatiile, grupurile de vârstă si triburile ca să se 
mute în orașe si să devină membri ai unor asociaţii voluntare cum ar 
fi companii, biserici, ghilde, sindicate, partide politice si universități? 
Ce anume îi determină pe oameni să se sustragă de la obligaţiile și 
responsabilitatile lor, să renunțe la protecţia oferită de rețelele 
formate din rude, să-și lase în urmă ţinuturile natale și să se alăture 
unor grupuri de străini? Astăzi, acest lucru poate părea uşor în lumea 
WEIRD în care spitalele, poliția, companiile, școlile și asigurările 
sociale sunt instituţii (relativ) funcționale. Avem aici de-a face cu o 
dilemă de tipul „oul sau găina“? Dar într-o lume lipsită până și de 
umbra acestor instituții moderne seculare, oamenii ar fi fost nebuni să 
renunțe la organizaţiile lor bazate pe rudenie. Dacă oamenii nu vor 
sau nu pot să se desprindă de instituţiile lor bazate pe rudenie, cum a 
reuşit evoluția culturală să dea naștere statelor moderne si instituțiilor 
formale asociate acestora? Cum s-a ajuns aici din punctul acela? 


4. Zeii sunt cu ochii pe voi! Purtati-va 
frumos! 


Cei care iau aminte la istoria romana vor observa ce rol major a jucat 
religia in controlul exercitat asupra armatelor, in încurajarea 
plebeilor, în formarea de oameni buni și în stigmatizarea celor răi 
(...). Și, cu adevărat, niciodată n-a existat în nici un popor un legiuitor 
extraordinar care să nu recurgă la Dumnezeu, pentru că, altminteri, ar 
fi fost respins. 


Niccolo Machiavelli (1531), Comentarii la prima decadă a lui Titus 
Livius, cartea 1, capitolul 11 


Când participanţii la un experiment psihologic din Vancouver, 
Canada, au intrat în laborator, au fost invitați să rezolve mai întâi un 
test prin care li se cerea să pună în ordine cuvinte din mai multe 
propoziții, după care au trebuit să ia o hotărâre cu profil economic, 
anume cum să împartă 10 dolari cu un străin. În ce privește testul 
lingvistic, subiecţii au fost distribuiți aleatoriu, fie într-un grup 
experimental, acestora propunându-li-se un set de 10 propoziţii în 
care erau strecurate cinci cuvinte referitoare la Dumnezeu, fie într-un 
grup de control, ale căror propoziții nu conţineau nici o referire la 
divinitate.! 


incercati să creaţi o propoziţie din aceste cuvinte: 


divin fost desert a = 


(răspuns: „desertul a fost divin“) 


După ce au realizat această sarcină, fiecărei persoane i s-a desemnat 
un partener anonim pentru o singură interacțiune. Sarcina lor consta 
din luarea unei decizii- cum să împartă 10 dolari cu cealaltă 
persoană. În cadrul acestui joc — Jocul Dictatorului — persoanele cu 
cele mai pronunțate trăsături WEIRD au fost de acord că participanții 
ar trebui să împartă banii în mod egal cu partenerul necunoscut. 
Evident, indivizii egoisti au decis să țină pentru ei toţi cei 10 dolari. 


Acest experiment in două etape, dezvoltat initial de psihologii Ara 
Norenzayan si Azim Shariff, lansează o întrebare simplă: oare 
interacțiunea inconștientă cu prezența lui Dumnezeu i-a influențat pe 
oameni în decizia de a se conforma unor norme de echitate 
impersonală? Răspunsul este „da“. Membrii grupului de control- a 
căror sarcină nu conţinea nici o referire la Dumnezeu - au oferit 
persoanei necunoscute în medie 2,60 din cei 10 dolari. Cei mai mulți 
din acest grup n-au fost dispuşi să dea absolut nimic: zero dolari 
pentru străin. Spre deosebire de aceștia, ceilalți participanți la 
experiment, cărora li s-a sugerat inconștient să-şi amintească de 
existența lui Dumnezeu, au devenit brusc mai generoși, oferind în 
medie 4,6 dolari; în grupul experimental, majoritatatea sumelor 
oferite au fost de 5 dolari, adică jumătate din întreg. Proporția 
participanţilor care nu i-au oferit nimic străinului a coborât de la 40% 
în grupul de control la doar 12% din numărul subiecților cărora li s-a 
adus aminte de Dumnezeu.” 


Experimentele de acest tip, care contin stimuli inconstienti cu forță 
evocatoare, care acționează ca niște sisteme emoționale și 
motivationale primare, numite în psihologie primes**, sunt extrem de 
delicate pentru că acești stimuli trebuie să fie suficient de puternici 
pentru a fi recunoscuți de psihicul participanţilor, dar nu atât de 
puternici încât să se ridice la nivelul conștientului. Din fericire, 
experimentele inventate de Ara și Azim au avut ecouri puternice, așa 
încât noi dispunem în prezent de un mare număr de asemenea 
experimente care utilizează diferite abordări pentru măsurarea 
gradului de conformism la normele sociale. Prin sintetizarea tuturor 
studiilor bazate pe „pregătirea prin evocarea lui Dumnezeu“ pe care 
le-au găsit- in total 26, provenind din diverse laboratoare si 
populații —, Azim, Ara și colaboratorii lor au descoperit că 
participanţii cărora le-a fost evocată existenţa lui Dumnezeu nu numai 
că fac mai multe oferte echitabile în Jocul Dictatorului, dar, mai mult, 
triseaza mai putin la teste și cooperează într-o mai mare măsură cu 
necunoscuţi în cadrul proiectelor de grup. Evident, aceste efecte nu au 
fost revelate de fiecare studiu, dar efectele stimulilor care evocă 
existența lui Dumnezeu au fost cât se poate de clare.* 


De fapt, despre ce este vorba aici? Poate persoanele WEIRD asociază 
religia cu creştinismul și creştinismul cu caritatea, astfel încât stimulii 
care îl evocă pe Dumnezeu declanșează asocierea inconștientă cu 
aceasta, ceea ce are ca rezultat mai multă dărnicie. Pe de altă parte, 
este posibil ca persoanele religioase să nutrească temeri inconștiente 
că Dumnezeu le va vedea încălcând anumite norme referitoare la 
cooperare și echitate, pentru care vor trebui să dea socoteală în cer — 
altfel spus, se poate ca persoanele credincioase să dispună de o 


inclinatie implicita spre a se conforma anumitor norme morale dintr-o 
teama internalizata de judecata divina. 


Este vreuna dintre aceste două explicaţii corectă? Si dacă da, care 
anume? Prima noastră dovadă provine din studierea orientării 
religioase a participanţilor la studiile care au implicat pregătirea. 
Atunci când Ara, Azim și echipa lor au analizat rezultatele oferite de 
persoanele nereligioase, efectul sugerării prezenței lui Dumnezeu a 
fost nul. Cu alte cuvinte, conditionarea prin evocarea lui Dumnezeu 
nu are nici un efect asupra ateilor. În schimb, când ateii nu au mai 
fost incluși în studii, efectul sugerării prezenţei lui Dumnezeu s-a 
simțit mai intens. Același model se distinge când toate cele 26 de 
studii sunt analizate în paralel. Reiese că ateii diluează efectul 
influenţei lui Dumnezeu. 


Dar este oare posibil ca ateii să fie mai deciși și, în consecință, mai 
greu de influențat prin amorsare? 

FIGURA 4.1. Oferte medii în Jocul Dictatorului în trei situații diferite 
atât pentru credincioşi, cât si pentru atei.* 


Ara si Azim au analizat si impactul unor stimuli seculari, prin crearea 
unui test lingvistic pe baza cuvintelor „poliție“, „instanță de judecată“ 
și „juriu“. În Figura 4.1 sunt reprezentate rezultatele lor: stimulii 
seculari ridică nivelul sumelor oferite necunoscutilor, atât în cazul 
credincioșilor, cât și al ateilor, în timp ce stimulii care fac referire la 
Dumnezeu funcționează exclusiv în cazul credincioșilor. Este demn de 
remarcat că, în grupul de control, n-a existat nici o diferență între 
credincioși și atei. Se pare că ateii manifestă rezistență doar față de 
influența stimulilor care sugerează ființe supranaturale în a căror 
existență ei nu cred. 


Această observaţie sugerează că impactul stimulilor referitori la 
Dumnezeu depinde de relația oamenilor cu domeniul 
supranaturalului, nu de asocieri vagi, îndepărtate, între „religie“ si 
ideea de „dărnicie“, de exemplu, care le este comună credincioşilor şi 
ateilor deopotrivă. O asemenea credință religioasă ar trebui să aibă o 
importanță deosebită în extinderea sferei de cooperare în zonele 
lipsite de instanțele judecătorești, guvernele sau de forțele polițienești 
funcționale din Vancouver — mai precis ar fi fost esențială în foarte 
multe locuri de-a lungul istoriei omenirii. 


Abordarea pe bază de „amorsare“ utilizată în experimentele de mai 
sus reprezintă o tehnică metodologică menită să-i ajute pe cercetători 
să identifice relația de cauzalitate din punct de vedere psihologic. 
Evident, fiind mult mai perspicace în comparație cu noi, evoluția 
culturală a descoperit forța fenomenului de amorsare prin anumiţi 
stimuli cu mult timp în urmă și a inclus stimuli care evocă prezenţa lui 
Dumnezeu în cotidian în principalele religii ale lumii. Articolele 
vestimentare religioase (kippah din religia iudaică), elementele 
decorative (crucile din religia creștină), zilele de sărbătoare, 
rugăciunile zilnice si templele situate în piaţa centrală le reamintesc 
oamenilor de zeii si de îndatoririle lor religioase. Pentru a vedea cum 
funcționează acești stimuli, ne îndreptăm spre centrul istoric din 
Marrakesh, Maroc. Între vechile ziduri ale orașului, în labirintul de 
străduţe, negustorii musulmani au jucat o variantă modificată a 
Jocului Dictatorului. Aici, chemarea la rugăciune lansată de muezin 
răsună de cinci ori pe zi, timp de 5-10 minute, din toate minaretele 
din oraş. Aceasta este pregătirea sau amorsarea noastră. În cadrul 
experimentului, 69 de proprietari de prăvălii au avut de ales între trei 
variante de împărțire a unei sume exprimate în moneda locală — 
dirhamul — între ei și o acțiune caritabilă. Aveau următoarele variante: 
(A) să ţină 20 de dirhami pentru ei și să nu aloce nimic pentru 
acțiunea caritabilă; (B) să tina 10 dirhami pentru ei și să ofere 30 sau 


(C) să nu ia nimic si să aloce 60 de dirhami pentru binefacere. Cu 
douăzeci de dirhami poţi cumpăra o masă de prânz sau te poți plimba 
un sfert de oră cu taxiul. Experimentul a fost administrat fie în timpul 
chemării la rugăciune, fie între chemări.5 


Intrebarea esenţială care se ridică aici este: faptul că au auzit 
chemarea la rugăciune din depărtare în timp ce cântăreau această 
alegere i-a influenţat în vreun fel pe acești mici comercianți? 


Evident că da. În timpul chemării la rugăciune, 100% din negustori au 
donat întreaga sumă (varianta C). În celelalte situații, procentul 
participanţilor care au donat suma întreagă a scăzut la 59%. Este ceva 
foarte surprinzător, pentru că acești mici negustori isi câștigă existența 
din comerțul ambulant cu fructe uscate, obiecte artizanale locale și 
covoare împletite si-si petrec ziua tocmindu-se pentru sume mult mai 
mici. Cu toate acestea, deși chemarea la rugăciune face parte din 
rutina cotidiană, ea continuă să le influențeze semnificativ 
comportamentul.® 


Acest tip de stimuli operează si asupra creștinilor, generând efectul 
zilei de duminică. În cadrul unui studiu care s-a desfăşurat timp de 
două luni, probabilitatea participării la acțiuni caritabile prin e-mail 
era mai ridicată în zilele de duminică (cu câteva ecouri în zilele de 
luni) în comparaţie cu celelalte zile ale săptămânii. Sâmbătă, 
efuziunile caritabile ale creștinilor atingeau nivelul minim, aceștia 
ajungând să nu se distingă în privința dărniciei de persoanele 
nereligioase. Dar venea din nou duminica și majoritatea creștinilor 
beneficiau din nou de o revigorare a tendinței spre dărnicie. Spre 
deosebire de credincioși, persoanele nereligioase nu au un asemenea 
comportament ciclic. 


Efectul zilei de duminică se resimte și în accesarea site-urilor pentru 
adulți pe teritoriul Statelor Unite. Desi accesarea materialelor 
pornografice este relativ omogenă pe teritoriul Americii, totuși, statele 
cu populație mai credincioasă înregistrează un comportament 
săptămânal care urmează modelul comportamentului caritabil. 
Oamenii din statele mai religioase aparent vizionează mai puţină 
pornografie duminica, dar compensează acest „deficit de pornografie“ 
în celelalte zile ale săptămânii. Aceste rezultate sunt previzibile, 
întrucât Dumnezeul creștinilor este foarte atent la dărnicie și la sex 
sau, mai precis, la faptul dacă te înfrânezi sau pur și simplu te 
gândești la asa ceva.’ 


Studii precum acestea scot la lumină amprentele lăsate de evoluția 
culturală asupra psihologiei, revelându-ne efectul subtil al religiei în 


procesul nostru decizional de zi cu zi. Ele arată modul în care 
credințele în sfera supranaturalului și practicile rituale, operând în 
afara domeniului constientului nostru, îi pot motiva pe credincioși să 
ia decizii personale care să implice sacrificii, să se raporteze echitabil 
la necunoscuţi, să se implice în acţiuni caritabile (şi să evite 
pornografia). 


Acum, dacă esti WEIRD, ai putea avea impresia că religia implică 
întotdeauna dumnezei cu preocupări morale care-i îndeamnă pe 
oameni să aibă un comportament adecvat, care poate chiar proferează 
amenințări cu privire la soarta sufletelor lor in viata viitoare. Cu toate 
acestea, caracterul dumnezeilor, viata de dincolo, ritualurile și 
moralitatea universală care se regăseşte în religiile contemporane sunt 
neobișnuite, reprezentând produsul unor procese evolutive culturale 
de durată. Pentru a explora aceste aspecte, ne vom aventura în 
obscuritatea preistoriei pentru a afla cum și de ce evoluţia culturală 
a modelat credinţele în sfera supranaturalului, ritualurile și instituţiile 
înrudite care au ajutat societăţile să se extindă sau să își păstreze 
coeziunea. Religiile au dus la înflorirea comerțului prin ridicarea 
nivelului de încredere, au oferit legitimitate autorităţii politice și au 
amplificat concepțiile oamenilor asupra comunităţilor lor prin 
deplasarea interesului dinspre propriile clanuri sau triburi spre 
comunități imaginate mai vaste cum ar fi „toți musulmanii“. Acest 
fundal ne va ajuta să înțelegem mecanismul prin care Biserica 
Occidentală medievală a acţionat asupra familiilor europene, a 
psihologiei culturale și a comunităților în moduri care au deschis 
drumul spre instituţiile politice, economice și sociale ale lumii 
moderne. 


Zei moralizatori și viaţă de apoi condiţionată 


Pentru a explica evoluția credințelor în sfera supranaturalului și a 
ritualurilor trebuie să luăm în calcul trei elemente principale: 
(1) tendinţa speciei noastre de a pune credința în ce învăţăm de la 
alții mai presus de ce aflăm prin experienţă și intuiţie proprie; 
(2) existența unor „produse psihologice derivate“, rezultate din 
evoluţia greoaie a creierelor noastre și (3) impactul concurenței dintre 
grupuri asupra evoluţiei culturale. Primul element, discutat în 
capitolul 2, a apărut ca reacţie la forța evoluţiei culturale cumulative 
pentru a genera seturi subtile si foarte adaptabile de credinţe și de 
practici non-intuitive, cum ar fi folosirea mirodeniilor care distrug 
agenții patogeni in retetele culinare. Datorită acestor produse 


complexe si capabile de adaptare, selectia naturala a favorizat adesea 
învățarea culturală in detrimentul altor surse de informatie, mai ales 
când incertitudinea atingea cote ridicate şi era deosebit de important 
să obţii răspunsul corect. Posibilitatea existenței unor ființe 
supranaturale, a unor puteri oculte si a unor lumi paralele reprezintă 
tocmai acele situații incerte, dar cu miză mare, în care abilitățile 
noastre de învățare culturală sunt adesea mai puternice decât intuitiile 
si experiența noastră comună, înclinând balanța în sensul preferintei 
de a învăța de la alţii. Tendintele noastre dezvoltate de a ne baza 
foarte mult pe învăţarea culturală (cel puţin în anumite circumstanţe) 
creează un fel de „instinct al credinţei“, care deschide ușa religiei, 
făcându-ne receptivi la idei și credințe care vin în contradicţie cu 
aşteptările noastre mundane. 


Totuși, deși instinctul credinței întredeschide această ușă, diferitele 
credinţe și practici supranaturale încă au de luptat pentru ocuparea 
minţii noastre. În această competiție, avantajul revine adesea acelor 
credințe sau practici care străpung barierele noastre mentale de 
apărare — bariere care au ca scop filtrarea deșeurilor culturale 
periculoase și neplauzibile. Acesta este al doilea element: evoluția 
culturală va căuta căi de acces lăturalnice în mintea noastră prin 
identificarea unor hibe în zidurile noastre de protecţie psihologică. 
Pentru a înțelege ce vreau să transmit, să ne concentrăm acum atenția 
asupra unui produs derivat al sofisticatelor noastre abilități de 
mentalizare. Aceste abilități esenţiale au evoluat cel mai probabil ca o 
adaptare psihologică fundamentală a speciei pentru a asimila mai 
eficient cantitatea mereu crescândă de informaţii culturale referitoare 
la unelte, norme și limbaj. Ele ne dau posibilitatea de a reprezenta 
obiectivele, credințele și dorințele altor minți; dar aici este vorba 
despre o intrare laterală- ele ne permit, de asemenea, să ne 
reprezentăm mintea unor ființe fără existență palpabilă, cum ar fi zei, 
extratereștri și spirite, precum şi Mos Crăciun și Zâna Maseluta.® 


De fapt, reprezentarea minţii unei ființe care nu poate fi observată sau 
cu care nu se poate interactiona direct poate necesita abilități de 
mentalizare deosebit de puternice. Aceasta sugerează că abilitățile 
noastre de mentalizare nu numai că ne permit să ne gândim la ființe 
supranaturale, dar, mai mult, cei care sunt înzestrați cu abilități de 
mentalizare superioare sunt mai predispusi la a crede în zei, fantome 
si spirite pentru că reușesc mai bine să-și activeze bogăţia minții. 
O dovadă în sprijinul acestei idei este că americanii, cehii și slovacii 
cu abilități de mentalizare mai avansate și cu un nivel mai ridicat de 
empatie manifestă tendințe mai pronunţate de a crede în Dumnezeu 
decât alţii. Impactul mentalizării explică observaţia comună pe baza 
sondajelor la nivel global că femeile sunt mai capabile de empatie și 


de mentalizare decât bărbaţii. Odată ce suntem dispuși să acceptăm 
inferioritatea abilităților masculine, nu există diferenţe între femei și 
bărbaţi în ce priveşte credinţa lor în Dumnezeu sau în alți agenți 
supranaturali. Credința religioasă sporită a femeilor în rândul mai 
multor populaţii ar putea fi un produs derivat al capacității lor 
superioare de empatie.’ 


Evoluţia puternicelor noastre abilități de mentalizare poate explica și 
tendinţa speciei spre dualism — înţelegerea trupului si a minţii ca două 
entități separabile si potential independente. Tendintele spre dualism 
ne creează disponibilitatea fata de credința în fantome, in spirite si 
într-o viata de apoi în care corpul se duce în pământ, iar sufletul se 
îndreaptă spre cer. Desigur, știința disponibilă în prezent afirmă că 
mintea noastră este integral un produs al corpului și creierului nostru, 
astfel încât nu poate exista independent. Cu toate acestea, în timpul 
procesului de creare a circuitelor noastre neuronale, selecția naturală 
a generat involuntar o disfunctionalitate cognitivă — încă o cale de 
acces lăturalnică în mintea noastră — care ne-a predispus la a crede că 
mintea este separabilă de corp. Acest fapt s-a întâmplat probabil 
deoarece sofisticatele noastre abilități de mentalizare cu ajutorul 
cărora putem înţelege minţile altora s-au dezvoltat relativ recent, la 
multă vreme după evoluţia unui sistem cognitiv străvechi pentru 
detectarea mișcărilor altor corpuri, care este comun mai multor specii. 
Evoluţia inegală a acestor sisteme mentale semiindependente a dat 
naştere unui produs cognitiv derivat, capacitatea de a nutri 
convingerea că „mintea“ poate fi separată de corp. 


Dacă un inginer omniscient ar fi proiectat pentru noi un sistem 
cognitiv integrat, cu siguranță că ar fi exclus disocierea dintre minte și 
corp, întrucât o asemenea separare nu este posibilă. Conceptiile 
dualiste care includ credinţa în existența sufletului și a fantomelor ar 
trebui să ni se pară la fel de absurde precum ideea existenței unei 
persoane care trăiește doar martea și joia. În schimb, poveștile despre 
rocada minte-trup sunt uşor de înţeles, chiar de copiii mici din 
societăți foarte diferite, cum ar fi cea din insulele Fiji și cea din 
Canada. Popularitatea unor filme precum Vinerea trăsnită, împreună 
cu răspânditele fenomene culturale de tipul spiritismului sau al 
posedării demonice stau mărturie pentru orientarea noastră către 
intuitii dualiste.!0 


Pentru a evalua impactul unor conținuturi cognitive eronate, aşa cum 
este dualismul, să ne gândim la modul în care diverse credinţe se luptă 
pentru a reuși să se insinueze în minte și în societate pe diverse căi: 
prin evocare repetată, reamintire sau transmitere de-a lungul mai 
multor generații. Multe idei sunt prea bizare, complexe sau greu de 


procesat pentru a supravietui in aceasta competitie si vor fi uitate 
sistematic, amintite distorsionat sau adaptate astfel încât psihologia 
noastră să le poată face față mai ușor.!! Vor supraviețui cele care se 
vor potrivi cel mai bine cu creierele noastre fără a interfera prea mult 
cu instituţiile noastre. Acest proces ne ajută să găsim explicaţii pentru 
omogenitatea întâlnită la nivelul credințelor despre suflete si spirite 
care traversează mai multe culturi, care par să izvorască direct din 
disfunctionalitatile noastre dualiste. De pildă, în Statele Unite, 
aproape jumătate dintre adulți cred în spirite, iar aceste credințe 
dăinuie în ciuda eforturilor susținute depuse atât de știință, cat si de 
diverse organizații religioase pentru a-i convinge pe oameni de 
caracterul lor eronat.!? 


Aceste două elemente — instinctul credinţei și erorile cognitive - ne 
ajută să explicăm multe credințe în făpturi supranaturale întâlnite 
printre vânătorii-culegători nomazi și, probabil, și printre strămoșii 
noștri din Epoca Pietrei. Zeii vânătorilor-culegători erau în general 
slabi, capricioși si nu chiar foarte morali. Puteau fi mituiti, trasi pe 
sfoară sau alungaţi prin ritualuri eficiente. Vânătorii-culegători 
aborigeni din Japonia, de pildă, îşi mituiau zeii cu ofrande de bere de 
mei. Dacă zeul nu îndeplinea favorul care i se cerea, îl amenințau că-i 
taie portia de bere. Uneori, zeii de acest gen chiar treceau la represalii 
împotriva oamenilor folosindu-și puterile supranaturale, dar acest 
lucru se întâmpla de obicei din cauza unei ranchiune divine mai 
degrabă decât dintr-o convingere morală. În golful Bengal, de pildă, 
zeul furtunii venerat de locuitorii Insulelor Andaman pedepsește 
cumplit pe oricine ar cuteza să topească ceară de albine în timpul 
țârâitului cicadelor. Locuitorilor insulei li se părea perfect normal să 
topească ceară de albine, și chiar făceau această activitate, dar numai 
în cazurile în care erau siguri că nu-i vede zeul furtunii. Până și în 
cazurile rare când zeii chiar îi pedepseau pe muritori pentru 
încălcarea unor norme morale împărtășite de întreaga comunitate, era 
vorba în general despre un tabu arbitrar, nu despre ceva din categoria 
crimei, furtului, adulterului sau inselaciunii.'* Cu toate că vânătorii- 
culegători credeau adesea într-o formă a vieţii de dincolo, rareori se 
putea stabili vreo corelaţie între un comportament adecvat în viata de 
aici — de ex., să nu furi hrana altuia — și calitatea vieții de dincolo.'* 


Evident, comunitățile umane de dimensiuni reduse au avut și continuă 
să aibă norme morale puternice referitoare la comportamentul fata de 
ceilalți membri ai comunității. Diferența esenţială este că aceste reguli 
si prohibitii nu au nici o legătură cu vreo forță cosmică universală sau 
cu așteptările unor puternice ființe supranaturale. De pildă, atunci 
când îl descrie pe zGao!na (,,“ si „!“ reprezintă sunete nearticulate, 
ca niște pocnete), zeul creator al populaţiei Ju/'hoansi, Lorna Marshall 


notează următoarele: „Nelegiuirea omului fata de om nu este lăsată pe 
seama pedepsei lui z Gao!na, si nici nu este considerată datoria lui. 
Omul corectează sau răzbună nedreptatile pe cont propriu, în 
contextul său social. z Gao!na îi pedepsește pe oameni din motive 
proprii, care uneori nu sunt foarte clare“. 


Marshall relatează o istorie în care zGao!na a îmbolnăvit doi oameni 
pentru că arseseră niște albine când încercau să le alunge cu ajutorul 
fumului — se pare că dezaprobarea lui +Gao!na fata de arderea 
albinelor este bine cunoscută. In ce priveşte atât forța, cât si 
moralitatea lor, zeii din societățile umane reduse seamănă mult mai 
mult cu oamenii decât zeii din societățile de mari dimensiuni. Adică, 
uneori acești zei manifestă, într-adevăr, niște preocupări morale, dar, 
de obicei, acestea sunt locale, chiar idiosincratice, iar intervenţia lor 
este în general ineficientă și nedemnă de încredere.!5 


O întrebare fundamentală ar fi următoarea: Cum au reușit acești zei 
care adeseori sunt slabi, capricioși și de o moralitate ambiguă să se 
transforme în puternice și influente entități moralizatoare ale marilor 
religii? Cum a ajuns moralitatea să fie asociată cu ființele 
supranaturale, dreptatea universală si viata de dincolo? 


Aici intră în joc al treilea element: influența concurenței dintre 
grupuri asupra evoluţiei credințelor și a ritualurilor religioase. Să 
presupunem că unele comunități au ajuns să aibă- cu totul 
întâmplător - zei sau spirite ale strămoșilor care îi pedepseau pe 
oameni pentru că refuzau să-şi împartă hrana sau pentru că fugeau din 
fata prădătorilor. Să mai presupunem și că alte comunități ajungeau să 
împărtășească o credință în niște zei care îi pedepseau pe oameni 
pentru încălcarea unor jurăminte sacre făcute în timpul unor tranzacții 
importante, cum ar fi schimbul de lucruri de valoare sau încheierea 
unor tratate de pace. Cu timpul, concurenţa dintre grupuri poate duce 
treptat la filtrarea, fuzionarea și recombinarea diverselor credințe 
referitoare la sfera supranaturalului. Dacă este suficient de intensă, 
concurența dintre grupuri poate duce la formarea de seturi culturale 
complexe care cuprind zei, ritualuri, concepții despre lumea de 
dincolo si instituţii sociale care conlucrează la extinderea sferei 
încrederii, intensifică disponibilitatea oamenilor de a se sacrifica în 
războaie si susțin armonia internă prin reducerea atacurilor, a 
crimelor, a adulterului și a altor încălcări ale legii în cadrul grupului. 


Am văzut deja cum funcționează acest mecanism în comunitatea 
Ilahita. Acolo, un complex de ritualuri comune, eficiente psihologic, 
îndeplineau în mare această funcție, dar și acţiunile și dorinţele zeilor 
Tambaran jucau un anumit rol. Aceşti zei ai satului impuneau sistemul 


de grup ritual si solicitau respectarea unor ritualuri. Se credea, de 
asemenea, că îi pedepseau pe cei care isi neglijau datoriile rituale, 
lucru care a contribuit probabil la o atenţie mai mare fata de acestea. 
Combinația de zei, ritualuri și organizare rituală a populaţiei Ilahita a 
permis extinderea comunității de la câteva sute la câteva mii de 
oameni. Totuși, acest caz ilustrează și limitările practicii de folosire 
preponderentă a capacităţii ritualurilor comune pentru crearea 
solidarităţii la nivelul grupului. Ritualurile eficiente ale comunității 
Ilahita, precum si cele folosite pe scară largă în societățile de 
dimensiuni reduse au cu adevărat capacitatea de a făuri relaţii sociale 
puternice, dar eficiența lor este limitată de nevoia indivizilor de a 
interactiona direct. Pentru a duce la o extindere și mai amplă, pentru 
a construi și a susține organizaţii tribale și state complexe, a fost 
necesar ca evoluția culturală să plăsmuiască într-un fel sau altul 
comunități imaginate — rețele vaste de necunoscuţi uniți prin credințe 
comune în ființe supranaturale, forțe mistice, cum ar fi karma, sau 
lumi nevăzute, cum ar fi raiul și iadul. Cum a reușit concurenţa dintre 
grupuri să modeleze concepțiile oamenilor referitoare la zeii lor? 


Ce doresc zeii și de ce 


Una dintre metodele prin care evoluţia culturală a reușit să transforme 
conținuturile noastre cognitive eronate în tehnologii puternice a fost 
prin formarea unor atasamente intense fata de ființe supranaturale 
care îi pedepsesc pe credincioși pentru încălcarea unor norme sociale 
benefice pentru comunitate. Dacă oamenii cred că zeii îi vor pedepsi 
pentru furt, adulter, înșelătorie sau crimă, atunci se vor abtine de la 
comiterea acestor acțiuni chiar dacă știu că pot scăpa nepedepsiti de 
semenii lor. Comunitățile devotate acestor zei au șanse mai mari de a 
prospera, de a se extinde și de a deveni modele demne de urmat de 
alte comunități. Mai mult, au șanse mai reduse de a dispărea sau de a 
se dezintegra. În aceste condiții ar trebui să ne așteptăm ca zeii să 
dezvolte preocupări specifice fata de faptele oamenilor și puteri 
sporite pentru a-i monitoriza pe practicantii credinţei si de a le 
răsplăti sau sancţiona comportamentul. Vom analiza aceste aspecte 
mai în detaliu în cele ce urmează. 


Preocupare faţă de acţiunile oamenilor. Sub presiunea competiţiei între 
grupuri, zeii ar trebui să devină din ce în ce mai preocupaţi de acele 
aspecte ale comportamentului uman care promovează cooperarea si 
armonia în cadrul grupurilor, fapt ce ar trebui să se reflecte în porunci și în 
restricţii divine care extind sfera cooperării și a încrederii. Zeii ar trebui să 
se concentreze asupra acelor aspecte ale interacțiunii sociale în care 


cooperarea si increderea sunt dificile, dar potential benefice pentru 
comunitate. Acest fapt va favoriza adesea preocuparea divinității faţă de 
coreligionari din clase sociale distincte și concentrarea asupra unor fapte 
cum ar fi furtul, minciuna, inseldciunea si crima. În timpul procesului de 
extindere, societăţile pot lărgi sfera încrederii astfel încât să includă și 
străini din alte clanuri și triburi, în cazul în care și aceștia din urmă cred 
într-un zeu care are grijă de cei care-i sunt devotați. Zeii au două motive 
pentru care ar trebui să-și facă griji din cauza adulterului: 1. gelozia 
sexuală este o sursă majoră de discordie socială, violenţă și crimă (chiar 
între vecini și rude) și 2. incertitudinea cu privire la paternitate generată de 
adulter reduce investiţiile făcute de taţi în copii. Limitarea adulterului are 
ca efect armonia între membrii comunităţilor largi și bunăstarea copiilor. 
În continuare vom vedea de ce zeii ar trebui, de asemenea, să fie 
preocupați de îndeplinirea ritualurilor, de respectarea normelor (de ex., a 
tabuurilor alimentare) si de sacrificii costisitoare. 16 


Monitorizare divină. Concurența dintre grupuri ar trebui să-i favorizeze pe 
acei zei care sunt mai eficienţi în monitorizarea felului în care oamenii 
respectă normele și interdicțiile divine. Fiintele supranaturale par să fi fost 
initial înzestrate cu abilități de monitorizare a semenilor, asemănătoare 
celor umane, dar ulterior, de-a lungul a mii de ani, unele au devenit 
omnisciente, dobândind într-un final chiar capacitatea de a citi minţile si 
inimile oamenilor. În zona din Insulele Fiji unde lucrez eu, zeii-strămoși îi 
supraveghează pe săteni din „locuri întunecoase“, dar nu pot avea control 
deplin asupra a tot ce se întâmplă simultan și nu-i pot urmări când 
călătoresc în alte insule și nu au acces la inimile oamenilor. În schimb, 
sătenii nu se îndoiesc deloc de faptul că Dumnezeul creștin, în care de 
asemenea cred, este înzestrat cu toate aceste capacități. 


Pedepse și recompense supranaturale. Prin concurența dintre grupuri se 
selectează zei care au puterea de a pedepsi și de a recompensa grupuri și 
indivizi. Este de reţinut că, datorită modului în care funcţionează 
psihologia noastră centrată pe norme, amenințările cu pedeapsa pot fi chiar 
mai puternice decât recompensele, dar ambele pot determina un anumit 
comportament. Cu timpul, zeii au trecut de la statutul de farsori irascibili 
la cel de judecători divini care pot administra pedepse sub formă de răni, 
boli sau chiar moarte. În cele din urmă, unii zei au preluat controlul 
asupra vieţii de dincolo, dobândind puterea de a acorda viaţă eternă sau 
damnare veșnică. 


Oare credința într-un zeu gata să monitorizeze si să pedepsească 
încălcarea normelor poate influența luarea deciziilor? Pot asemenea 
zei să „extindă cercul“ cooperării prin generare de interacțiuni 
echitabile și impartiale cu străinii care le împărtășesc credința? Deja 
am observat că stimulii care evocă prezenţa lui Dumnezeu determină 


un comportament mai deschis si orientat într-o măsură mai mare in 
direcția străinilor; a venit momentul să ne concentrăm asupra 
canalelor specifice prin care acţionează credința. 


Elementele active 


Cu vreo doisprezece ani în urmă, la o halbă de bere în pubul din 
apropiere, Ara Norenzayan, Ted Slingerland, specializat în studii 
religioase, și cu mine am conceput un proiect dedicat studiului 
evoluţiei religiilor. În acest sens, am format o echipă internațională 
din cercetători ai diverselor populaţii de vânători-culegători, mici 
agricultori, crescători de vite și zilieri din lumea întreagă, din Siberia 
și Mauritius până în Vanuatu și Fiji. În cadrul acestor 15 populații, am 
vizat nu doar acele comunități adânc înrădăcinate în marile religii ale 
lumii, cum ar fi creştinismul, hinduismul și budismul, ci și pe acelea 
care cultivau activ tradiții locale, cum ar fi venerarea strămoșilor si 
animismul (de ex. credința în spiritele munților). În cadrul fiecărei 
populaţii, am luat un mare număr de interviuri antropologice despre 
credințe supranaturale și am administrat un set de sarcini care 
presupuneau luarea unor decizii în care participanţii trebuiau să aloce 
sume importante de bani.!” 


Ne-am început studiul prin identificarea a doi zei importanți la nivelul 
fiecărei zone studiate. Primul era zeitatea care se apropia cel mai mult 
de descrierea celui mai mare si mai puternic zeu posibil- ZEUL 
atotputernic, omniprezent si binevoitor. Pe acesta îl vom numi 
„Marele Zeu“. În etapa următoare, am căutat un agent supranatural 
important, dar nu atât de puternic, pe care l-am numit „Zeul Local“. 
Le-am cerut participanţilor să aprecieze abilităţile fiecăruia dintre cei 
doi zei de a-i supraveghea pe muritori, de a le citi gândurile, de a le 
pedepsi greșelile si de a-i răsplăti cu viata eternă (printre multe alte 
întrebări). Pe baza acestor aprecieri am calculat indici pentru fiecare 
zeu, care să măsoare încrederea în puterea zeului, respectiv de a-i 
monitoriza și de a-i pedepsi pe cei care încălcau normele. 


Pentru a măsura concepţiile oamenilor cu privire la echitate și 
impartialitate, am folosit o sarcină decizională numită Jocul Alocării 
Aleatorii (JAA). În cadrul acestui joc, fiecare participant stătea așezat 
într-un spaţiu izolat — o cameră sau un cort. În fata fiecărui participant 
erau două pahare, un teanc de 30 de monede și un zar cu șase fete — 
trei negre si trei albe. Participantilor li s-a cerut să dea cu zarul pentru 
a distribui fiecare monedă într-unul dintre cele două pahare. Suma 
adunată la final în fiecare pahar era destinată câte unui beneficiar. În 


cele mai importante versiuni ale acestei configuratii, participantii 
alocau monedele astfel: (1) unui coreligionar anonim dintr-un sat sau 
oras indepartat si fie (2A) lor insisi (Jocul Sinelui), fie (2B) altui 
coreligionar din comunitatea natală a  participantului (Jocul 
Coreligionarului Local). După ce se verifica dacă participanţii au 
înţeles regulile, erau lăsaţi singuri să aloce banii.!8 


Deoarece eram interesați de efectele credinței asupra supravegherii 
supranaturale, nu de influența presiunilor sociale pământești, 
participanţilor li s-a cerut să distribuie monedele în felul următor: 
(1) alegeţi în minte unul dintre cele două pahare; (2) aruncaţi zarul și, 
dacă iese o fata neagră, puneţi moneda în paharul pe care l-ați ales în 
minte; dar dacă iese o fata albă, puneţi moneda în celălalt pahar; 
(3) repetati experimentul până terminati monedele. 


Acest protocol asigură caracterul secret, deoarece, exceptând situația 
în care cineva poate citi mintea altcuiva, nimeni nu poate ști ce pahar 
a fost ales mental de participanţi înaintea fiecărei aruncări cu zarul. 
Chiar dacă experimentatorul i-ar fi observat în secret, tot nu ar fi 
putut afla dacă vreunul dintre ei a trișat sau nu. Chiar dacă nu se 
poate stabili dacă un participant a trisat sau nu, dispunem de 
probabilitati si de statistică, știință care ne permite să deducem gradul 
lipsei de impartialitate în distribuirea banilor. În medie, după 30 de 
aruncări cu zarul, trebuie să fie 15 monede în fiecare pahar. Cu cât 
numărul de monede dintr-un pahar este mai departe de 15, cu atât 
participantul este mai lipsit de impartialitate. Ne așteptăm ca oamenii 
să-și favorizeze membrii comunităţilor locale sau propria persoană. 
Astfel, întrebarea care se ridică este dacă Marele Zeu, prin activitatea 
sa de monitorizare si prin teama de pedeapsă pe care o insuflă, poate 
reduce această tendință egoistă determinând rezultate mai apropiate 
de o împărţire echitabilă (în medie 15 monede pentru coreligionarul 
îndepărtat). 


Am descoperit că Marele Zeu are, într-adevăr, puterea de a extinde 
cercul și că acest fapt este influențat de credința oamenilor în (1) 
monitorizarea divină și în (2) puterea supranaturală punitivă. 
De pildă, când oamenii credeau că Marele Zeu era înclinat să 
administreze pedepse și avea puterea să o facă, au dat dovadă de un 
comportament mai echitabil fata de coreligionari îndepărtați. Figura 
4.2 reprezintă variaţia indicelui forței punitive a Zeului pentru ambele 
sarcini de alocare a sumelor. Ţinând cont că o persoană perfect 
echitabilă va distribui în medie 15 monede, datele arată că oamenii 
care aveau convingerea că Marele Zeu este din categoria care aplică 
pedepse teribile (indice = „1“) au alocat în medie 14,5 monede 
coreligionarului îndepărtat. Spre deosebire de aceştia, cei care isi 


percepeau Marele Zeu ca o ființă sentimentală si iubitoare (indice = 
„0“) au alocat în medie doar 13 monede străinului. 


În extrema stângă a Figurii 4.2. sunt reprezentați oamenii care au 
declarat că „nu știu nimic“ despre puterile zeului lor. Acești agnostici 
provin aproape în exclusivitate din două societăți de dimenisuni 
reduse, populaţia de culegători-vânători Hadza din Tanzania si sătenii 
de pe insula Tanna din Vanuatu. În ambele locuri, cercetătorii au făcut 
tot posibilul să identifice un zeu din panteonul local care să fie pe 
măsura conceptului de Mare Zeu, dar nici unul dintre zeii disponibili 
nu era suficient de puternic sau cu tendințe moralizatoare. Acest 
model este foarte util și pentru că ne arată cum se comportă oamenii 
când concepţia lor despre lume nu include un agent moralizator 
supranatural cu tendințe punitive. În situația de față, favorizarea 
propriei persoane sau a propriei comunități a fost și mai pronunțată, 
valoarea medie a alocărilor coborând undeva între 12,5 şi 13. În 
ansamblu, pe măsură ce ne deplasăm dinspre zone cu un grad scăzut 
sau inexistent de credință în pedeapsa supranaturală spre zone cu un 
grad ridicat al acestei credințe, se observă o amplificare a 
corectitudinii comportamentului față de străini de patru sau chiar de 
cinci ori. Aceste raporturi sunt valabile și când facem comparații între 
reprezentanți ai aceleiași comunități si se mențin constante statistic 
când se evaluează efectele siguranței materiale (bunăstarea) și alți 
factori demografici precum educaţia, vârsta si sexul.20 

FIGURA 4.2. Credinta in caracterul punitiv al Marilor Zei in cadrul 
Jocului Alocării Aleatorii este asociată cu un tratament mai impartial 
al coreligionarilor îndepărtați (necunoscuţi) atât în Jocul Sinelui, cât 
si în Jocul Coreligionarului Local. Valorile ridicate ale indicelui 
pedepsei indică o credință mai puternică într-un Mare Zeu dispus să 
pedepsească.!? 


Echipa noastră a folosit și variante ale Jocului Dictatorului, așa cum a 
folosit si Jocul Alocării Aleatorii (JAA), permițându-le oamenilor să 
distribuie monede în felul următor: (1) între ei înșiși și un coreligionar 
apropiat și (2) între un coreligionar local și unul îndepărtat. Aceste 
rezultate spun exact aceeași poveste ca Jocul Alocării Aleatorii (JAA), 
deși impactul monitorizării si al pedepsei de către Marele Zeu este mai 
puternic.” 


Un alt aspect pe care l-am urmărit a fost şi dacă ceea ce se crede 
despre Zeii Locali a influențat modul în care jucătorii au impartit 
banii. Credintele privitoare la Zeii Locali nu au influențat distribuirea 
banilor, spre deosebire de cele referitoare la Marele Zeu. Aceste 
rezultate elimină multe explicații alternative, inclusiv posibilitatea ca 
teama oamenilor de pedeapsa socială să le fi influențat atât 
comportamentul în timpul experimentului, cât si credința în pedeapsa 
supranaturală. Dacă lucrurile ar fi stat astfel, ne-am aştepta ca atât 
credințele oamenilor referitoare la Marele Zeu, cât si cele despre Zeii 
Locali să aibă un impact asupra comportamentului în timpul 
experimentului. Dar singurii care au contat au fost doar divinitatile 
din categoria Marilor Zei.” 


Când coroborăm aceste rezultate cu cele referitoare la stimulii care 
evocă divinitatea, se constată că anumite credințe religioase îi pot 
determina pe oameni să facă anumite alegeri în detrimentul lor, dar 
favorabile altora. Variația culturală descrisă în acest studiu 
transcultural, pe care am asociat-o cu echitatea şi cu favorizarea 
coreligionarilor îndepărtați, dezvăluie tocmai acel tip de variație 
întărită prin concurența dintre grupuri.* 


Evident, asa cum am subliniat, evoluţia culturală este influențată de 
mulți factori, nu doar de concurenţa dintre grupuri. Nu este nici o 
îndoială, de pildă, că regii și împărații au încercat intenționat să 
influențeze credințele și practicile supranaturale în moduri profitabile 
pentru ei, pentru familiile lor si pentru membrii elitei din care ei înșiși 
făceau parte. Deși acest lucru este categoric adevărat, el 
supraestimează puterea elitelor de a manipula mintea maselor. 
Conducătorii se conformau așteptărilor divine în aceeași măsură în 


care le puteau controla. De pildă, conducătorii mayași trebuiau sa 
îndeplinească un ritual în cadrul căruia să-și străpungă penisul, de 
obicei cu un spin de pisică de mare, după care trebuiau să treacă prin 
orificiul astfel format mai multe fire de scoarță de copac. În cazul în 
care conducătorii chiar ar fi putut controla religia, ar fi pretins fără 
întârziere că au primit o revelaţie divină prin care se instituia un tabu 
asupra mutilării penisului regal; totuşi, această practică a durat cel 
putin două sute de ani. Tot astfel, în cealaltă parte a lumii, în India 
secolului al XVI-lea, puternicul împărat mogul Akbar cel Mare a 
încercat să-și unească supușii musulmani și hinduși prin conceperea 
unui crez extrem de tolerant- un amestec sincretic de elemente 
preluate din islam, hinduism, zoroastrism și creştinism. Din nefericire, 
acest mic artificiu divin, comandat intenționat din vârful ierarhiei, a 
avut efectul contrar. Musulmanii au denunțat prompt eforturile lui 
Akbar, etichetându-le drept erezie, ceea ce a dus la coagularea unei 
rezistenţe feroce. În punctul său maxim, religia puternicului împărat 
număra doar 18 adepţi de seamă, înainte de a dispărea în negurile 
istoriei.24 


Ceea ce vreau să subliniez este că, de-a lungul istoriei omenirii, 
conducătorii au avut nevoie de religie mult mai mult decât au avut 
religiile nevoie de conducători. 


As dori să precizez că nu laud nici religiile lumii, nici zeii importanți. 
Pentru mine, acestea nu sunt nimic altceva decât o categorie 
interesantă de fenomene culturale care necesită o explicaţie. Ideea 
este că evoluţia culturală, impulsionată de concurenţa dintre grupuri, 
a favorizat apariția și răspândirea credințelor în sfera supranaturală 
care le-a atribuit zeilor din ce în ce mai mult preocuparea față de 
acțiunile oamenilor și puterea de a pedepsi și de a recompensa. Aceste 
credințe nu au evoluat pentru că ar fi reprezentări fidele ale realităţii, 
ci pentru că ajută comunitățile, organizaţiile și societățile să fie mai 
bune decât concurentele lor. Această competiţie a fost uneori relativ 
inofensivă, implicând imitarea preferentiala a grupurilor de succes, 
dar alteori a dus la măcelărirea, oprimarea si convertirea forțată a 
necredincioșilor. Acești zei care au progresat treptat au justificat 
războiul, au binecuvântat genocidul si au acordat puteri sporite 
tiranilor (vezi Biblia). Concurența dintre grupuri favorizează 
extinderea cercului, totuși unii oameni sunt încă lăsaţi pe dinafară.25 


Analizând comparativ dovezile psihologice, am văzut cum credinţele 
si ritualurile religioase pot intensifica înclinațiile oamenilor spre 
cooperare. Acum vom arunca o privire asupra modului în care zeii si 
ritualurile au evoluat în diverse societăți de-a lungul istoriei. 


Evolutia zeilor si a ritualurilor 


Sub presiunea concurentei dintre grupuri, mai ales dupa ce a inceput 
cultivarea pământului, evoluţia culturală a modelat credințele în sfera 
supranaturalului și ritualurile în moduri care au facilitat și/sau au 
stabilizat extinderea societăților. Ca punct de pornire, putem pleca de 
la zeii slabi si ambigui moral din societăţile de dimensiuni reduse, 
inclusiv cele ale vânătorilor-culegători. Deși există dovezi că aceşti zei 
încurajau uneori împărțirea hranei și relaţiile dintre grupuri, e foarte 
probabil că făceau foarte putin pentru a promova extinderea globală a 
societăților sau cooperarea pe scară largă. Totuși, aşa cum am văzut în 
capitolul precedent că stau lucrurile în cazul clanurilor și al zeilor- 
strămoși, evoluţia culturală a început să exercite control asupra 
ritualurilor și credințelor referitoare la sfera supranaturalului pe 
măsură ce societăţile au început să făurească unități sociale mai vaste 
şi mai bine închegate folosind instituții pe bază de rudenie. 


Pe glob, de-a lungul istoriei, adeseori clanurile și-au deificat fondatorii 
misterioși. Întrucât clanurile îi înzestrează de obicei pe bătrâni cu mai 
multă autoritate odată cu înaintarea în vârstă, poate e normal ca, 
după moartea unor bătrâni importanți și după ce povestea lor este 
repetată la nesfârșit, respectul ce li se poartă să se adâncească, 
transformându-se in cele din urmă într-un amestec de venerație, 
pioșenie și teamă. Deși zeii-strămoși îi pedepsesc în general pe oameni 
pentru neglijarea ritualurilor ancestrale, uneori îi pedepsesc și pe cei 
care încalcă obiceiurile clanului, lovindu-i pe apropiații celor vinovați 
cu boli, răni sau chiar cu moartea. Zeii-strămoși operau, și încă 
operează, exclusiv în limitele clanului propriu.26 


Din zeii clanurilor se pot desprinde zei mai proeminenţi în diverse 
moduri, unul dintre acestea fiind cel pe care l-am văzut când bătrânii 
comunității Ilahita i-au interpretat greșit pe zeii-strămoși ai populației 
Abelam ca zei ai satului. Tot astfel, zeii-strămoși ai triburilor adunate 
în jurul unei căpetenii au fost uneori asimilați de populaţiile cucerite 
ca zei generici puternici, nu ca strămoși deificati. Când astfel de 
evenimente dau naștere unor zei mai puternici cu mai multă forță 
punitivă, oare acest lucru facilitează extinderea societăților sau cel 
putin inhibă forțele obișnuite care sfasie societatile??’ 


Ca să aruncăm o privire asupra evoluției zeilor, pe măsură ce 
societățile analfabete se transformau din clanuri în triburi adunate în 
jurul unei căpetenii, ne vom concentra asupra Pacificului. Vom analiza 
dezvoltarea pedepselor supranaturale, extinderea preocupărilor 
morale divine, legitimitatea formelor de conducere politice și natura 


credințelor in lumea de apoi. Pe măsură ce populatiile din Oceania s- 
au răspândit în insulele din Asia de Sud-Est, proces care a durat doar 
câteva mii de ani, au creat un laborator natural pentru studiul 
evoluţiei societății. La momentul sosirii europenilor, aceste populații 
foarte răspândite variau din punct de vedere al dimensiunilor și al 
complexității politice de la mici comunităţi egalitare până la triburi 
complexe și chiar state. 


Folosind acest experiment natural pentru a examina coevolutia 
complexității sociale si pedeapsa divină, o echipă condusă de Joseph 
Watts, Russell Gray și Quentin Atkinson a folosit date colectate din 96 
de societăți din Pacific din perioada premergătoare sosirii europenilor 
pentru a reconstitui posibilele trasee istorice ale acestor societăți. 
Echipa a estimat probabilitatea ca o societate să dobândească un grad 
sporit de complexitate în situaţii în care exista credința în pedeapsa 
supranaturală de anvergură si în situaţii în care această credință nu 
era prezentă. Probabilitatea estimată a efectuării unei treceri istorice 
spre o organizare tribală complexă centrată în jurul unui șef in 
absența perspectivei unei asemenea pedepse a fost, surprinzător, 
aproape nulă. În schimb, când comunităţile ancestrale credeau deja în 
pedeapsa supranaturală pentru încălcarea flagrantă a normelor 
morale, probabilitatea creşterii gradului de complexitate o dată la 
aproximativ trei sute de ani era de aproximativ 40%. Prin prisma 
experimentelor psihologice descrise anterior, rolul religiei în 
extinderea societăţilor devine mai limpede.”® 


Importanța tot mai mare a pedepsei supranaturale pare să fi fost 
însoţită de schimbări privind preocupările zeilor, gradul de mânie 
provocat de încălcarea cerințelor lor și alcătuirea tărâmului acestora. 
În esență, fiecare societate austroneziană avea zei care-i pedepseau pe 
muritori pentru încălcarea normelor rituale, pentru neglijarea 
tabuurilor sau din alte motive de ranchiună divină. Date comparative 
sugerează totuși că, în unele locuri, zeilor a început la un moment dat 
să le pese de comportamentul oamenilor față de unii membri ai 
societăților lor cu care nu erau înrudiți, indivizi din afara clanurilor 
sau comunitățile proprii. În Tonga, de pildă, zeii acestui trib complex, 
condus de o căpetenie, pedepseau furtul de la un alt membru al 
comunității aducând atacuri de rechini. Aceste credințe chiar aveau 
efect: antropologul H. Ian Hogbin a observat că hoţii evitau înotul in 
perioadele în care erau văzuţi rechinii in zonă. Nu foarte departe, 
locuitorii din Samoa credeau că hoţii erau pedepsiţi prin inflamații 
abdominale si ulceratii. Atât in Samoa, cât si în Tonga, anumiţi zei 
pedepseau și adulterul, cu toate că alții ajutau la mascarea acestuia. 


Evident, aceste societăți erau ancorate în instituții bazate puternic pe 


rudenie, astfel încât pedeapsa divină includea adesea o vină comună si 
o răspundere egală. În Samoa, vătămările personale, accidentele, 
bolile și chiar moartea erau considerate forme ale pedepselor 
supranaturale, care se puteau extinde adeseori chiar din cauza faptelor 
rudelor. Când se îmbolnăvea un tată, fiii lui se făceau adesea nevazuti, 
refugiindu-se în sate îndepărtate de teamă ca nu cumva justitiarul 
divin să-i lovească și pe ei. De aici se poate deduce puterea limitată 
care le era atribuită zeilor — se pare că fiii erau convinși că pot scăpa 
de mânia divină fugind departe. Într-un final, evoluţia culturală avea 
să zădărnicească aceste manevre de sustragere prin extinderea razei de 
acţiune a zeilor la întregul univers.2% 


Pe lângă pedeapsa supranaturală și preocupările morale, evoluția 
culturală a dus la împletirea instituţiilor religioase și politice în 
moduri care stabileau eficient punți între autoritatea conducătorilor și 
zei. Această legitimitate divină le conferea căpeteniilor mai multă 
autoritate și control, dându-le posibilitatea să guverneze comunități 
numeroase, să construiască temple, să sape canale, să planteze igname 
și să conducă operaţiuni militare. În acelaşi timp, zeii pretindeau din 
ce în ce mai multe sacrificii umane, iar uneori aceste sacrificii îi vizau 
chiar pe copiii căpeteniei. Aceste acte ritualizate amplificau 
indubitabil controlul social, demonstrând, totodată, puterea 
conducătorului, pe de o parte, si supunerea lui fata de zei, pe de altă 
parte.°*° 


Desi zeii polinezieni pedepseau uneori comportamentele antisociale, 
cum ar fi furtul si adulterul, ei erau, altminteri, destul de umani. Se 
bucurau de mâncare, băutură si sex. Se lăsau mituiti si puteau fi 
influentati de inchinatori care se rugau prosternati sau prin sacrificii 
extravagante. Armatele invadatoare aduceau uneori sacrificii zeilor 
inamicilor pentru a-i face să schimbe tabăra sau, cel putin, pentru 
a obține din partea lor un tratament îngăduitor.“ 


În timp ce credința în pedeapsa divină, preocupările morale și 
legitimitatea politică au evoluat în paralel într-un mod care susținea 
procesul extinderii societăţilor, sunt puține dovezi care să sugereze 
importanța unei vieți de apoi condiționate, determinate de 
comportamentul din timpul vieţii terestre, si care să ia forma unei 
situații mai bune sau mai rele decât cea de aici. De pildă, în Insulele 
Societăţii, care includ si insulele Tahiti si Bora Bora, dacă o persoană 
pierea pe mare, se reîncarna într-un rechin; dacă murea în luptă, 
spiritul său rămânea să bântuie câmpul de luptă. Membrii clanurilor 
conducătoare ajungeau (se presupune) în paradis doar prin merite 
ereditare. Așadar, un fel de paradis tot exista, dar oamenii nu aveau 
acces doar prin comportament exemplar propriu. 


Cu toate acestea, undeva, risipite în Oceania, existau câteva credințe 
referitoare la viata de apoi care ar fi putut alimenta concurenţa dintre 
grupuri. În Insulele Cook, de pildă, sufletele războinicilor viteji de pe 
insula Mangaia aveau să „urce în regiunile superioare ale cerurilor, 
unde aveau să-şi continue existenţa într-o stare de fericire eternă, in 
veşminte împletite din flori, dansând și bucurându-se de împlinirea 
tuturor dorințelor“. Ei bine, o asemenea perspectivă sigur te 
motivează să lupti cu vitejie! Dar, mai mult, o asemenea credință 
oferă o piatră de temelie pe care se poate fundamenta evoluţia 
culturală. Dacă oamenii cred că vitejia va fi răsplătită in viata viitoare, 
se conturează astfel posibilitatea ca evoluţia culturală să extindă lista 
virtuților cerești și a viciilor pământești. Din nefericire, acest proces 
cultural evolutiv local a fost restrâns treptat prin sosirea creștinilor și 
a musulmanilor la mijlocul celui de-al doilea mileniu.*” 


Zeii fac istorie 


Procesul cultural evolutiv pe care tocmai l-am menţionat, care poate fi 
reconstituit în Pacific doar printr-o coroborare a dovezilor 
antropologice, lingvistice si arheologice, este observabil istoric odată 
cu prima consemnare scrisă a zeilor cu mai bine de 4 500 de ani în 
urmă, în Sumer (Mesopotamia). La momentul respectiv, zeii nu se 
deosebeau prea mult de cei din organizaţiile tribale ierarhizate din 
Polinezia descriși mai sus. Erau foarte asemănători cu noi, numai că 
dispuneau de puteri supranaturale. De pildă, zeul Enki s-a îmbătat 
într-o noapte și i-a dezvăluit din greșeală știința secretă a civilizației 
zeiței dragostei si a sexului, ispititoarea Inanna. Inanna, care a 
fuzionat treptat cu Ishtar, era în același timp zeița prostituatelor si, 
ocazional, le venea în ajutor femeilor adultere. Sotiile care rămâneau 
însărcinate în urma legăturilor extraconjugale se rugau ca bebelușii să 
semene cu soţii lor. Zeul Enlil, aidoma zeului israeliților de la o data 
ulterioară, a poruncit dezlantuirea unui potop uriaș care a șters 
omenirea de pe fata planetei nu pentru că Pământul i s-ar fi părut un 
loc unde colcăia păcatul, ci pentru că muritorii erau prea gălăgioși.** 


Din acest vârtej tumultuos de agenţi supranaturali vedem cum 
concurența între grupuri — chiar între orașe — a modelat credinţele cu 
privire la rolul zeilor în politică și în comerţ, precum si în alte 
domenii. Când regii antici nu ajungeau să se transforme în semizei, 
aşa cum se întâmpla în Egipt, ei continuau să cultive o legătură 
strânsă cu zeii, menită să le consolideze legitimitatea și autoritatea 
divină. La începutul celebrului său cod, regele Hammurabi al 
Babilonului precizează sursa învestirii sale divine, pornind din vârful 


ierarhiei, de la zeul creator suprem si domn al cerului si al 
Pământului. După care Hammurabi declară: „Ar trebui să domnesc 
peste oameni cu capete negre, precum Shamash, și să luminez 
Pământul, pentru a spori binele omenirii“**. 


Zeii mesopotamieni promovau comerțul și descurajau sperjurul. De 
pildă, Shamash, zeul soarelui și fratele geamăn al Inannei, era 
deopotrivă stăpân al adevărului si dreptăţii, veghind asupra 
jurămintelor făcute în timpul încheierii unei afaceri sau unor tratative. 
Această ipostază este susținută prin dovezi care apar la începutul 
mileniului al II-lea î.Hr., când două familii de negustori din Ur (Irakul 
de azi) au semnat un contract în care este înregistrat un jurământ 
făcut lui Shamash. Tot astfel, în piaţa publică erau ridicate statui ale 
lui Shamash, probabil pentru a încuraja corectitudinea în afaceri prin 
stimuli care evocă prezența lui Shamash. Codul de legi al lui 
Hammurabi a formalizat acest aspect prin solicitarea utilizării 
jurămintelor divine pentru a garanta contracte și tranzacții 
comerciale, precum și pentru a asigura corectitudinea mărturiilor în 
chestiuni juridice.*5 


Zeii greci și romani de mai târziu, contrar impresiilor populare create 
de propagandiștii creștini, erau susținători ai moralității publice și 
acordau favoruri divine familiilor și orașelor. Desi erau supuși 
acelorași slăbiciuni ca strămoșii lor mesopotamieni, zeii greci ofereau 
legitimitate conducătorilor, insuflau curaj armatelor și pedepseau 
corupţia. Ca aproape toți ceilalți zei, îi favorizau pe cei care 
îndeplineau ritualurile străvechi, inclusiv pe cei care ofereau sacrificii 
scumpe în cadrul unor ritualuri complicate. Cu toate acestea, ei 
îndeplineau într-o anumită măsură acțiuni de monitorizare și de 
pedepsire, care vizau mai ales neglijarea părinţilor și venerarea unor 
zei străini. În Atena, probabil că si crima era sanctionata de divinități, 
dar calea era indirectă. Se credea că asasinatul îl dezonora pe asasin. 
Dacă un individ întinat intra într-un loc sacru, cum ar fi un templu, o 
piață sau alte locuri publice, zeii se puteau mânia, ceea ce avea ca 
rezultat pedepsirea întregului oraș. Teama de pedeapsa colectivă 
putea motiva o a terta parte - martorii — să alerteze autorităţile cu 
privire la condiția impură a asasinului, ca nu cumva să devină și ei 
victime colaterale ale unui capriciu divin.36 


De departe cel mai important factor declanșator al pedepsei divine era 
încălcarea jurămintelor sacre făcute în numele anumitor zei în timpul 
semnării contractelor comerciale, al vânzărilor sau al ocupării 
funcţiilor publice. În Atena, ca în multe alte părți ale lumii grecești, în 
piaţa publică erau ridicate altare în cinstea mai multor zeități. 
Negustorilor li se cerea să depună jurăminte sacre în fata acestor 


altare pentru a afirma autenticitatea si calitatea bunurilor pe care le 
vindeau. Puternica dependență a atenienilor de zei si importanța pe 
care o atribuiau acestor jurăminte ar putea explica buna reputaţie de 
care se bucurau atenienii atât în domeniul afacerilor, cât și al 
tratatelor.3” 


Mai târziu, în lumea romană, jurăminte sacre erau folosite cu aceeași 
funcție în vânzări, în acorduri juridice și în contracte. Aceste 
jurăminte, de pildă, erau menite a-i descuraja pe producătorii de 
grâne să încheie înțelegeri necinstite cu morarii asupra prețurilor. Tot 
astfel, negustorii de vinuri trebuiau să depună un jurământ pentru a 
garanta calitatea și puritatea mărfii. Mai mult, oamenii erau fără 
îndoială pregătiți să jure că nu comit sperjur când depuneau mărturie 
în fata legiuitorilor. Este de remarcat că zeilor înșiși nu le păsa direct 
de minciuna, înșelăciunea și furtul in sine. Pe ei îi afecta încălcarea 
jurămintelor făcute în numele lor, mai precis, asemenea grecilor și 
romanilor, zeii erau preocupaţi de onoarea proprie. Evoluţia culturală 
n-a făcut altceva decât să pună în mișcare, în folosul întregii societăți, 
această intuiție psihologică — onoarea personală si a familiei.** 


Centralitatea zeilor în domeniul comerțului din bazinul mediteraneean 
este clar ilustrată în insula Delos din Marea Egee, epicentrul 
comerțului maritim roman în secolul al II-lea î.Hr. În piaţa centrală, 
fiind vorba despre un centru religios si un nucleu comercial, tronau 
felurite altare închinate unei multitudini de zeități, dar Mercur și 
Hercule ocupau poziția centrală. În acest loc sacru, negustorii făceau 
jurăminte acestor zei pentru a stabili acorduri comerciale și a 
consolida legături contractuale care se împleteau formând o reţea în 
tot bazinul mediteraneean. Pausanias, un faimos călător grec, a 
observat că „datorită prezenţei zeului, aici poți face liniștit afaceri“. 
Dacă va ardatati sceptici în privința importanței unor asemenea 
jurăminte, amintiti-va de dovezile psihologice discutate anterior 
despre efectul stimulilor evocatori ai prezenței zeităților asupra 
deciziilor economice. În lumina acestor dovezi, este greu să ne 
imaginăm că asemenea jurăminte explicite, făcute într-un loc despre 
care se știe că emană forță spirituală, nu au contribuit la ridicarea 
nivelului încrederii oamenilor, punând astfel în mișcare rotitele 
mecanismului schimburilor economice.*° 


Iad, liber-arbitru și universalism moral 


Din acest vârtej de credințe despre zei și pedepse divine, care a 
pendulat între bazinul mediteraneean și India timp de secole, au 


început să se desprindă aproximativ după anul 500 î.Hr. noi religii cu 
zei universali (sau forte cosmice) având capacitatea de a răsplăti sau 
de a pedepsi anumite comportamente. Printre supraviețuitorii moderni 
ai acestei competiții se numără budismul, creștinismul și hinduismul. 
Ulterior, islamul, împreună cu multe alte religii, aveau să completeze 
această lista.4° 


Aproximativ în jurul anului 200 î.Hr. religiile universalizante 
reprezentau o combinaţie de variaţii a trei trăsături distincte, care 
constituie variabilele jocului psihologic. Prima se referă la viata de 
apoi condiționată: în centrul acestor religii se află credințe despre 
viata după moarte sau despre o formă de mântuire eternă condiționată 
de un anumit cod moral în timpul vieţii de aici — este vorba despre rai, 
iad, înviere si reîncarnare. A doua este liberul-arbitru: religiile 
universalizante în cel mai înalt grad scot în evidență capacitatea 
individului de a alege „acţiuni morale“ chiar când aceasta presupunea 
încălcarea de norme locale sau revolta împotriva unor autorități 
tradiționale. Aici, libertatea de alegere a individului îi determină 
soarta în viața de apoi. A treia variabilă o reprezintă universalismul 
moral: codurile morale ale unora dintre aceste religii au evoluat 
devenind legi divine despre care adepţii credeau că sunt aplicabile 
universal tuturor națiunilor. Aceste legi derivau fie din voința zeilor 
atotputernici (de ex. în creștinism și în islam), fie din structura 
metafizică a universului (de ex. în budism și hinduism). Aceasta 
reprezenta o inovaţie importantă, deoarece în multe locuri și în multe 
epoci era considerat normal ca popoare diferite- adică grupuri 
etnolingvistice diferite — să-și aibă propriile norme sociale, propriile 
ritualuri şi propriii zei. Toate aceste trei trăsături ar fi afectat 
independent gândirea și comportamentul în moduri care le-ar fi putut 
da credincioșilor un avantaj în competiţia cu religii cu un număr mic 
de adepţi si cu comunități tradiționale. Să examinăm acum date 
contemporane pentru a vedea cum pot oferi convingerile religioase 
acest avantaj.*! 


Ţările unde se întâlnește credința în viata de apoi condiționată sunt 
mai prospere economic și au o rată mai scăzută a criminalităţii. Pe 
baza datelor globale obținute în intervalul 1965-1995, din analizele 
statistice se pot deduce următoarele: cu cât procentul persoanelor care 
cred în rai si în iad (nu doar în rai, ci si în iad) este mai ridicat, cu atât 
mai rapidă va fi creșterea economică în deceniul următor. Efectul este 
uriaș: dacă procentul persoanelor care cred în iad (și în rai) crește cu 
aproximativ 20 de procente, urcând, să zicem, de la 40% la 60%, 
economia unei tari va crește cu încă 10% în deceniul următor. Acest 
tipar se menţine chiar după ce se scot din ecuaţie factorii comuni 
despre care economiștii cred în general că influențează creșterea 


economică. Aceste date sugerează si că tocmai această credință in 
viata de apoi condiționată întreține prosperitatea economică. Credința 
exclusiv în existența raiului (nu și a iadului) nu determină progresul 
economic, așa cum n-o face nici simpla credință în Dumnezeu, odată 
ce influența credințelor în viata de dincolo a fost explicată. Întrucât 
mulți oameni par dispuși să creadă în existenţa raiului, este clar că 
progresul economic se datorează introducerii factorului „iad“ 
(credinţa exclusivă în existenţa iadului se întâlneșe rar).*? 


Luată independent, această analiză nu arată că perspectiva lumii de 
dincolo implică în mod sigur progresul economic. Totuşi, dacă privim 
lucrurile în lumina tuturor dovezilor de mai sus, putem deduce că 
anumite credinţe religioase — dar nu „religii“ în general — pot avea un 
impact semnificativ asupra prosperității economice. 


Credinţa in viata de apoi condiționată poate influența si rata 
criminalităţii în ansamblu. Cu cât procentul oamenilor dintr-o tara 
care cred în viata de apoi (în rai si în iad) este mai ridicat, cu atât mai 
scăzut va fi numărul asasinatelor. În schimb, cu cât procentul celor 
care cred doar în rai este mai ridicat, cu atât și numărul crimelor va fi 
mai mare. Într-adevăr, credința exclusivă în existența raiului este 
asociată cu un număr crescut de crime. Același model se poate 
identifica si în cazul altor nouă tipuri de încălcări ale normelor 
morale, printre care se numără agresiunile fizice, furtul și jaful. Dar nu 
ar trebui să acordăm o prea mare importanță celorlaltor tipuri de 
infracțiuni din cauza diferențelor dintre tari in ce priveşte frecvența cu 
care sunt anunțate aceste infracțiuni. Aceste raporturi se menţin chiar 
si după ce factorii asociați de obicei cu variaţii ale ratei criminalității 
de la o ţară la alta, cum ar fi prosperitatea națională și inegalitatea, se 
mențin statistic constanti. ** 


În afară de credinţa în viata de apoi, noţiunea de liber-arbitru poate 
de asemenea influența procesul luării de decizii, desi, din nefericire, 
cea mai mare parte a acestor studii s-a limitat la societățile WEIRD. 
Experimente psihologice de laborator sugerează că probabilitatea ca 
acei americani care cred mai mult în liberul-arbitru să triseze la teste 
de matematică, să accepte bani pe care nu i-au muncit sau să se 
conformeze opiniilor majoritare ale unui grup este mai scăzută. În 
schimb, aceștia sunt mai rezistenți la tentaţii, oferă ajutor străinilor și 
rezolvă problemele creativ. Totodată, ei sunt mai înclinați să facă 
atribuiri  dispoziționale - tendința de a explica anumite 
comportamente umane pe baza trăsăturilor de caracter (de ex., „este 
leneș“) mai degrabă decât prin prisma unor contexte relevante („este 
obosit după muncă“). Deoarece majoritatea acestor studii induc 
transformări comportamentale în laborator prin expunerea unora 


dintre participanţi la argumente științifice care le anihilează temporar 
credința în liberul-arbitru, putem deduce că ceea ce declanșează 
modificările comportamentale sunt convingerile subiecţilor.*5 


Deși cercetările referitoare la universalismul moral rămân chiar mai 
restrânse decât cele dedicate liberului-arbitru, două studii sugerează 
că aderarea la universalismul moral și respingerea relativismului 
moral promovează un grad mai avansat de onestitate personală și 
donaţii caritabile mai generoase. Ca si în cazul liberului-arbitru, 
cercetătorii au încercat să demonstreze influența cauzală a aderării la 
universalismul moral prin amorsarea experimentală cu ajutorul 
stimulilor fie în direcția universalismului moral, fie în cea a 
relativismului moral, urmărind apoi dacă subiecții trișează ca să 
obțină mai mulți bani sau, dimpotrivă, manifestă o dispoziţie 
caritabila.*® 


În ansamblu, aceste studii susțin ideea că perspectiva vieţii de apoi, 
liberul-arbitru şi universalismul moral au modificat procesul 
decizional și comportamentul în moduri care au generat succes în 
concurența dintre grupuri sau societăți religioase. Astfel, este posibil 
ca evoluţia culturală să fi favorizat adăugarea acestor trei elemente 
amplificatoare unui amestec supranatural care includea agenţi punitivi 
puternici, cu principii morale (sau alte forțe cosmice). Dar ce alte 
ingrediente mai au greutate în aceste rețete sociale? 


Martiri persuasivi și ritualuri anoste 


În centrul religiilor universalizante s-au aflat și încă se află diverse 
forme de profund devotament emotional fata de anumite credinţe si 
viziuni asupra lumii supranaturale. Succesul pe termen lung al acestor 
noi comunități religioase nu se datora atât formulei rituale străvechi — 
înrădăcinate în forța riturilor „imagiste“ (așa cum am văzut în cazul 
populaţiei Ilahita) —, ci impactului psihologic persistent al credinţei în 
zei, în coduri morale și în diverse concepţii despre lume. Ca parte 
integrantă a acestui proces, evoluţia culturală a favorizat noi forme 
rituale, denumite ritualuri „doctrinare“, deoarece transmiteau eficient 
atât conţinutul credințelor religioase, cât și devotamentul profund fata 
de aceste credințe. Ritualurile au evoluat treptat pentru a exploata 
aspecte variate ale capacității noastre înnăscute de învăţare culturală. 
Ritualurile au devenit din ce în ce mai frecvente și mai repetitive, 
folosind rugăciuni, imnuri, poeme, crezuri și parabole pentru a 
transmite conținutul spiritual în forme ușor de memorat. Aceste 
credinţe, care ne focalizează atenţia, erau (şi încă sunt) transmise de 


persoane distinse si prestigioase- preoţi, profeti si capi ai 
comunităților —, iar uneori erau rostite într-un singur glas de întreaga 
congregatie — pentru a le da tinerilor un sentiment al devotamentului 
unitar (al conformării). Cercetări psihologice sugerează că aceste 
elemente, printre altele, rafinează abilitățile de învăţare și de 
memorare, generând astfel credințe imbratisate de un mare număr 
de adepți în comunități religioase vaste.” 


Pentru a amplifica devotamentul profund fata de credințe mărturisite, 
noile ritualuri doctrinare au folosit si forța unor gesturi pe care le 
numesc prescurtat SACRE (SACRIFICII DE AMPLIFICARE A 
CREDIBILITATID***. Acest termen denumește acele acțiuni care atestă 
loialitati reale și credințe profunde ale oamenilor, acțiuni pe care 
aproape sigur nu le-ar săvârși dacă nu ar crede cu tărie în ceea ce 
profesează. Martiriul este ilustrarea cea mai clară a unui asemenea 
sacrificiu menit să potenteze credibilitatea. A fi gata să mori pentru 
credința pe care o profesezi oferă o demonstraţie convingătoare că 
respectiva credinţă este autentică. Probabilitatea ca aceia care asistă la 
sacrificiul unui martir sau care aud despre acesta să îmbrățișeze 
credința martirului respectiv sau să-și adâncească propria credință 
este foarte mare. De-a lungul evoluției umanităţii, selecția naturală a 
favorizat tendința psihologică de a recurge la acest tip de acțiuni 
pentru a bloca încercarea de manipulare a unor indivizi gata să 
transmită credințe false în propriul beneficiu. Astfel, manifestările 
SACRE s-au dezvoltat ca un fel de sistem imunitar împotriva 
sarlatanilor și a inselatorilor. Aceste acţiuni cu rol autentificator 
probabil că au devenit deosebit de importante după apariția 
limbajelor complexe, care le-ar fi dat unor indivizi cu influență 
posibilitatea de a răspândi informaţii false cu costuri minime sau 
credințe inadecvate în scopuri egoiste. Acţiunile de amplificare a 
credibilitatii, mai ales pentru credințe care pot cere sacrificii mari, îi 
ajută pe indivizi să poată deosebi convingerile autentice de încercările 
de manipulare.*® 


În mod ironic, religiile universalizante au evoluat tocmai pentru a 
exploata valoarea pe care o acordăm acestui tip de acțiuni prin 
crearea de ocazii ritualizate ca oamenii să înfăptuiască sacrificii 
voluntar și să confere credibilitate credinței. Evident, martirii au jucat 
un rol central în creștinism, în islam și în budism, printre alte 
credințe, dar în aceste religii avem cazul cel mai explicit de acte 
menite să intensifice credibilitatea. Religiile universalizante prezintă o 
listă întreagă de astfel de acțiuni mai subtile, printre care se numără 
cicatrici autoprovocate, tabuuri alimentare, interdicții sexuale, 
perioade de post, sacrificii animale și donaţii menite să adâncească 
atât credința participanţilor, cât și pe a observatorilor, mai ales a 


copiilor si adolescenților. Totodată, religiile au evoluat astfel încât 
desfășurarea actelor menite să intensifice credibilitatea să-i transforme 
pe conducătorii religioși — preoți, călugări și profeti — in transmitatori 
eficienți ai credinței prin jurămintele lor de celibat, sărăcie și alte 
dovezi ale devotamentului lor profund.*% 


Pentru a întări sinergia dintre credinţe și ritualuri, zeii au dezvoltat 
dorinţe și porunci care-i motivau pe oameni să participe la ritualuri, să 
respecte posturile, să mențină tabuurile si să depună jurăminte 
credibile. Noile ritualuri doctrinare transmit eficient credința care, la 
rândul său, motivează consolidarea ritualurilor prin ameninţarea cu 
pedeapsa divină. Acest cerc închis ajută la perpetuarea credinței de la 
o generaţie la alta.50 


Pe lângă implementarea credinței si a devotamentului, anumite 
ritualuri doctrinare pot să promoveze si un grad sporit de autocontrol 
si de amânare a satisfactiei. Spre deosebire de ritualurile extravagante, 
cu intens conținut emoţional și adeseori dureroase din religiile tribale, 
ritualurile doctrinare presupun realizarea unor acte de devoțiune 
repetitive si de cele mai multe ori monotone. Asemenea practici 
necesită o atenție constantă și susținută, implicând de obicei și 
cheltuieli nesemnificative, dar recurente, de timp și de efort. 
Exemplele cele mai cunoscute includ rugăciunile zilnice, rugăciunile 
de mulțumire de dinaintea meselor, caritatea, participarea la ritualuri, 
postul și tabuurile alimentare. Oamenii cultivă autocontrolul prin 
practicarea acestor ritualuri de rutină, motivaţi de un complex de 
factori supranaturali (de ex. Allah vrea ca toți musulmanii să se roage 
la răsăritul Soarelui) și de norme sociale consolidate de reputaţie în 
cadrul comunităţii religioase (cei care nu se trezesc pentru rugăciune 
sunt musulmani „nevrednici“).5! 


O consecință majoră a răspândirii și standardizării credințelor 
religioase cu mulți adepţi o reprezintă crearea a ceea ce noi am putea 
defini drept „supratriburi“ care se bazează pe psihologia noastră 
evoluată, capabilă să conceapă grupuri etnice marcate simbolic 
(capitolul 2). Grupurile religioase au evoluat astfel încât au ajuns să 
folosească mărci identitare cum ar fi o anumită costumatie, ornamente 
religioase, limbaje obscure si tabuuri alimentare pentru a trasa 
limitele grupului și a ne activa instinctele tribale. Până și în 
Mesopotamia, împărtășirea credințelor religioase si a zeităților e 
posibil să fi permis schimburi mai intense la nivelul unor regiuni mai 
vaste, exact cum s-a întâmplat de-a lungul istoriei si cum se întâmplă 
încă în lumea modernă. La începutul „erei noastre“, unele dintre 
religiile universalizante dispuneau de mai multe mecanisme prin care 
puteau crea supratriburi „imaginate“ de proporţii, cărora li se putea 


alatura oricine (cel putin in principiu). Universalismul moral si 
ritualurile doctrinare, combinate cu un anumit grad de alfabetizare in 
rândul conducătorilor, au deschis usa spre răspândirea si menţinerea 
unui complex de credințe și de practici în domeniul supranatural, 
împărtășite pe scară largă la nivelul unui număr mai mare de 
populaţii decât s-ar fi putut crede până atunci. Cercul social s-a extins 
pe măsură ce aceste seturi religioase au fost favorizate de competiția 
între grupuri.5? 


Rampa de lansare 


Dat fiind că religiile ne modelează puternic psihologia și 
comportamentul, ele au jucat dintotdeauna un rol central în formarea 
instituţiilor politice și economice de nivel înalt, odată cu extinderea 
societăților. Puterea religiei izvorăște din multiplele căi prin care 
evoluția culturală ne-a modelat subtil credințele în domeniul 
supranatural și practicile rituale pentru a extinde cercul social, a da 
naștere armoniei interne și a intensifica avantajele în competiția cu 
grupuri din afară. Impactul psihologic al credințelor despre dorințele 
zeilor, despre pedeapsa divină, liberul-arbitru si viata de apoi se 
combină cu practici rituale repetitive pentru a anihila înclinațiile 
oamenilor spre impulsivitate si înșelătorie, amplificându-le totodată 
bunăvoința fata de coreligionari necunoscuţi. La nivelul grupului, 
aceste diferențe psihologice sunt exprimate printr-o rată mai scăzută a 
criminalităţii si o prosperitate economică dobândită mai accelerat. 
Evident, nimic din toate acestea nu ne ajută să explicăm natura ieșită 
din comun a psihologiei WEIRD, întrucât religii universalizante de un 
fel sau de altul au preluat controlul asupra lumii cu mult timp în 
urmă.5% 


Fundalul fiind acum complet, scena este gata pentru apariția 
psihologiei WEIRD. Ne aflăm la începutul primului mileniu al erei 
noastre, iar religiile universalizante se află în competiție, suferă 
transformări și cuprind toată Lumea Veche. Oare ce s-ar întâmpla dacă 
evoluţia culturală ar focaliza și ar utiliza puterea uneia dintre aceste 
noi religii universalizante pentru a submina și modifica instituțiile 
umane de bază, cum ar fi căsătoria, familia, filiatia, identitatea si 
moștenirea? 


Acronim de la primary motivational/emotional system (n.tr.) 


În engleză în original, CREDs (acronim pentru Credibility- 


Enhancing Displays) (n.tr.) 

Originile popoarelor WEIRD 


5. Familii WEIRD 


Familiile din societățile WEIRD sunt deosebite, am putea spune chiar 
exotice, dintr-o perspectivă globală și istorică. În cazul nostru nu mai 
întâlnim filiatii sau relaţii de rudenie care se extind în toate direcțiile 
si creează o rețea de responsabilități familiale. Identitatea noastră, 
sentimentul eului, existența legală și siguranța personală nu depind de 
calitatea de membru al unei familii sau al unui clan, ori de poziția 
noastră într-o rețea relationala. Ne limităm la un singur partener de 
căsătorie (la un moment dat), iar normele sociale nu ne permit în 
general să ne căsătorim cu rudele noastre — veri, nepoți, copii vitregi 
si rude prin alianță. Ne căsătorim „din dragoste“, pe baza 
compatibilitatii si afecțiunii reciproce, nu intrăm în „aranjamente“ 
matrimoniale. În mod ideal, cuplurile căsătorite nou formate locuiesc 
separat de părinţi, creând ceea ce antropologii numesc rezidență 
neolocală. Spre deosebire de clanurile patriliniare sau de filiatiile 
segmentare, rudenia între exponentii categoriei WEIRD se definește 
bilateral, prin stabilirea descendentei atât pe linie maternă, cât si pe 
linie paternă. Proprietatea este deținută individual, iar moştenirea tine 
de decizia personală. De pildă, nu putem emite pretenţii cu privire la 
terenurile deținute de fratele nostru si nu avem nici un cuvânt de spus 
în privința deciziei lui de a le vinde. Familia nucleară formează o 
structură aparte în societatea noastră, dar membrii familiei locuiesc 
împreună numai până când copiii se căsătoresc și-și întemeiază 
propria familie. Dincolo de aceste familii restrânse, legăturile noastre 
de rudenie sunt mai putin numeroase si mai slabe decât cele din 
majoritatea altor societăți. Cu toate că rudenia își spune din când în 
când cuvântul, așa cum se întâmplă în situaţiile în care președinții 
Statelor Unite își numesc propriii copii sau rudele prin alianță în 
functii-cheie la Casa Albă, aceasta rămâne de obicei subordonată 
instituţiilor politice, sociale si economice de nivel înalt. 


Vom începe prin a completa tiparele relațiilor de rudenie descrise mai 
sus cu o serie de valori numerice preluate din Atlasul Etnografic, o 
bază de date antropologică având mai bine de 1 200 de societăți 
(grupuri etnolingvistice) și care surprinde viata de dinainte de 
industrializare. Tabelul 5.1 ilustrează cinci tipuri de trăsături de 
rudenie care caracterizează societățile WEIRD: (1) descendența 
bilaterală, (2) căsătorii între veri aproape inexistente, (3) căsătorii 
exclusiv monogame, (4) gospodării formate din familii nucleare si (5) 
rezidență neolocală. Frecvența acestor trăsături de rudenie WEIRD 
variază de la o valoare maximă de 28%, pentru descendența 


bilaterală, la o valoare minima de 5%, pentru rezidența neolocală. 
Aceasta sugerează că majoritatea societăţilor locuiesc de multă vreme 
în gospodării care adăpostesc familii extinse, permit căsătoriile 
poligame, încurajează căsătoria între veri și stabilesc rudenia pe baza 
descendentei doar pe linia unuia dintre părinți. Luată separat, fiecare 
trăsătură este neobișnuită, dar, considerate împreună, aceste 
caracteristici formează un set extrem de rar — de tip WEIRD.” 


TABELUL 5.1. 


CINCI TRĂSĂTURI ALE RELAŢIILOR DE RUDENIE WEIRD DIN 
PERSPECTIVĂ ISTORICO-GLOBALĂ 


Trăsături WEIRD % din societăți 
1. Descendenta bilaterală — 28% 25% 15% 8% 5% 
stabilirea (în mare) a relaţiilor de 
rudenie atât pe linie maternă, cât 
si paternă 2. Căsătorii între veri 
sau alte rude aproape inexistente 
3. Căsătorii exclusiv monogame — 
oamenii pot avea un singur 
partener de căsătorie la un 
moment dat 4. Familii nucleare — 
viaţa este organizată în jurul unui 
cuplu căsătorit și al copiilor 
acestuia 5. Rezidenta neolocala — 
tinerii căsătoriți întemeiază 
o gospodărie nouă, independentă 


Pentru a ne convinge ca aceste tipare sunt extrem de rare, putem 
număra câte dintre aceste trăsături se întâlnesc la nivelul fiecărei 
societăți prezentate în Atlas. Vom obține un punctaj situat între zero și 
cinci care ne spune cât de WEIRD este o societate din punctul de 
vedere al rudeniei. Figura 5.1 ne dă răspunsul: mai bine de jumătate 
din societăţile prezentate în Atlas (50,2%) nu prezintă deloc aceste 
trăsături, iar 77% din ele posedă una sau nici una dintre acestea. La 
cealaltă extremă, mai putin de 3% din societăți prezintă cel putin 
patru dintre aceste trăsături și numai 0,7% le posedă pe toate cinci. 
Este de remarcat că aceste procentaje reduse includ mostre restrânse 
din societățile europene, cum ar fi irlandezii sau canadienii francezi 
din 1930. Așadar, 99,3% din societăţile incluse în această bază de date 
antropologică globală deviază de la tiparul WEIRD.* 

FIGURA 5.1. Procentul societăților cu valori diferite pentru practicile 
de rudenie de tip WEIRD din Tabelul 5.1., variind între zero și cinci 
(numărul maxim) caracteristici definitorii (pe baza datelor din Atlasul 
Etnografic). 


Aspectele rudeniei tradiționale incluse în Atlas deschid o fereastră nu 
numai spre lumea premergătoare industrializării, ci și spre normele 
sociale care își mențin importanța până în zilele noastre. De pildă, 
câte persoane din cercul vostru de cunoștințe directe sunt căsătorite cu 
verii sau cu verisoarele lor? Dacă nu cunoaşteţi nici una, atunci e 


vorba de ceva foarte WEIRD, întrucât, astăzi, una din zece căsătorii 
din întreaga lume este între veri sau alte rude. Figura 5.2 se bazează 
pe datele din a doua jumătate a secolului XX și redă frecvența 
căsătoriilor cu veri primari sau de gradul al doilea, ori cu alte rude 
apropiate (unchi, nepoate). Să nu uităm că verii de gradul al doilea au 
o pereche comună de străbunici. De dragul simplităţii si pentru că 
majoritatea căsătoriilor dintre rude se referă la veri voi desemna acest 
tip de relație matrimonială prin sintagma căsătorie între veri. La un 
capăt al spectrului, se observă că în Orientul Mijlociu și în Africa 
măcar un sfert dintre căsătorii sunt între rude, deși, în anumite locuri, 
aceste situații depășesc frecvența de 50% — deci jumătate dintre 
căsătorii sunt între rude. La mijloc se situează tari precum China si 
India care prezintă frecvențe moderate de căsătorii între veri, deși e 
bine de știut că, atunci când guvernul chinez a început să promoveze 
căsătoriile „moderne“, de tip occidental, la mijlocul secolului XX, a 
interzis căsătoria între unchi și nepoate și, ulterior, căsătoria între veri 
primari. La cealaltă extremă se situează țările WEIRD prin excelență, 
cum ar fi Statele Unite, Marea Britanie şi Olanda, care prezintă rate 
ale acestor căsătorii de 0,2%, adică o cincime din 1%.5 

Figura 5.2. Rată a căsătoriilor între veri. Rata căsătoriilor între veri de 
gradul al doilea si rude mai apropiate la nivelul țărilor pe baza datelor 
din a doua jumătate a secolului XX. Cu cât este mai închisă nuanța în 
care este colorat teritoriul respectiv, cu atât este mai ridicat procentul 
căsătoriilor între rude de sânge. Pentru zonele hasurate nu există 
date.* 


Aşadar, cum au devenit relațiile de rudenie WEIRD atât de 
neobişnuite? 


Multi presupun ca natura specifica a familiilor WEIRD este un produs 
al Revoluţiei Industriale, al prosperității economice, al urbanizării si al 
instituțiilor moderne ale statului. Este o presupunere de bun-simt si se 
pare că exact acest lucru se întâmplă azi în lume datorită globalizării. 
Pe măsură ce societăți din afara categoriei WEIRD au pătruns în 
economia globală, s-au urbanizat și au adoptat instituţiile formale 
seculare ale societăților WEIRD (de pildă, coduri civile occidentale, 
constituții etc.), instituţiile lor bazate pe rudenie au început adesea să 
se deterioreze treptat, ceea ce a avut ca rezultat răspândirea 
practicilor de rudenie WEIRD, mai ales printre membrii educați ai 
populaţiei urbane. Cu toate acestea, instituţiile bazate pe rudenie s-au 
dovedit extrem de rezistente, ținând piept acestei ofensive a forțelor 
economice si politice globale.$ 


Cu toate acestea, în Europa ordinea istorică a fost răsturnată. Mai 
întâi, în intervalul 400-1200 d.Hr., instituţiile bazate pe rudenie dintr- 
un mare număr de populaţii tribale s-au deteriorat treptat, s-au 
fragmentat și într-un final au fost anihilate de acea ramură a 
creștinismului care a devenit Biserica Romano-Catolică - ulterior 
numită Biserica Apuseană sau, pur și simplu, Biserica. Ulterior, pe 
ruinele structurilor sociale tradiționale, oamenii au început să 
clădească asociaţii voluntare pe baza unor interese și credințe 
comune, nu pe baza afilierii tribale sau a relaţiilor de rudenie. În 
aceste zone ale Europei, evoluţia societăţii n-a avut acces la căile 
obișnuite - prin intensificarea relațiilor de rudenie —, așa că a fost 
deviată pe un traseu secundar neașteptat.” 


Deocamdată, aspectul esenţial este faptul că dizolvarea instituţiilor 
bazate pe rudenie si crearea treptată a familiilor nucleare monogame 
constituie  proverbiala  pietricică răspunzătoare de producerea 
avalansei care a dus la crearea lumii moderne în Europa. Acum vom 
afla cum Biserica însăși a fost cea care a mișcat, neintentionat, aceasta 
pietricică declanșând întregul proces. 


Dizolvarea familiei tradiţionale 


Rădăcinile familiilor WEIRD pot fi identificate în complexul de 
doctrine, interdicții şi reguli în curs de extindere, pe care Biserica le-a 
preluat treptat și le-a promovat foarte activ, încă de dinaintea 
prăbușirii Imperiului Roman de Apus. Secole de-a rândul, în timpul 
Antichității târzii şi până spre sfârșitul Evului Mediu, politicile 
referitoare la căsătorie și la familie promovate de Biserică se înscriau 
într-un proces evolutiv cultural mai amplu, în care credinţele și 


practicile se aflau în concurență cu un număr mare de zei, spirite, 
ritualuri și forme instituționale, luptându-se pentru inima, mintea și 
sufletul europenilor. Biserica se afla în competiţie cu zei ancestrali, cu 
zeități tribale tradiționale, precum Thor și Odin, cu vechea religie de 
stat romană (lupiter, Mercur etc.) si cu diverse culte satiriologice din 
bazinul mediteraneean (printre care cultul lui Isis și cel al lui Mithra), 
precum și cu diferite variante ale creștinismului. Aceste secte creștine 
alternative prezentau un rival redutabil, printre ele numărându-se 
bisericile nestoriană, coptă, siriană, ariană și armeană. Gotii, de pildă, 
care au contribuit la prăbușirea Imperiului Roman de Apus, nu erau 
păgâni, ci creştini arieni. Arianismul, o învăţătură eretică din Biserica 
Apuseană, susținea în mod surprinzător că Dumnezeu Fiul (lisus) a 
fost creat de Dumnezeu Tatăl la un moment dat în timp, atribuindu-i 
astfel Fiului o poziție subordonată Tatălui. 


Astăzi este limpede că Biserica Apuseană a câștigat de departe această 
competiție religioasă. Creștinismul este religia cea mai răspândită din 
lume, absorbind mai bine de 30% din populaţiile lumii. Cu toate 
acestea, 85-90% din creștinii moderni isi afirmă descendența din 
Biserica Apuseană de la Roma, prin Biserica Romano-Catolică, si nu 
prin alte ramuri ale creștinismului, cum ar fi Biserica Ortodoxă sau 
Răsăriteană. Această situație nici măcar nu se putea întrezări în 
momentul fragmentării jumatatii apusene a Imperiului Roman. 
Biserica Ortodoxă Răsăriteană, reprezentând religia de stat a 
Imperiului Bizantin, era susținută de puternice instituţii ale statului 
roman și de forțe militare. Biserica Nestoriană, al cărei centru era 
situat în cosmopolita Persie, avea deja misiuni în India, fondate 
înainte de anul 300 d.Hr., și în China, stabilite înainte de 635 d.Hr., 
adică mult înainte de sosirea Bisericii Romano-Catolice în aceste părți 
ale lumii.® 


Cum a ajuns Biserica Apuseană să dețină supremaţia în cele din urmă, 
reuşind nu numai să extermine sau să confiște toate ritualurile și toți 
zeii tradiționali ai Europei, ci să și depăşească alte variante ale 
creștinismului? 


Această istorie conține multe elemente importante. De pildă, poziţia 
geografică a Romei, departe de miezul evenimentelor politice din 
Europa, se poate să-i fi oferit papei — episcopul Romei - un anumit 
spaţiu de manevră. Spre deosebire de el, alti capi ai bisericilor, de 
exemplu episcopul  Constantinopolului, se aflau la cheremul 
împăraţilor Imperiului Roman de Răsărit. Totodată, o mare parte a 
Europei de Nord era relativ analfabetă și înapoiată tehnologic la 
momentul respectiv, așa că misionarilor papali le-a fost ușor să 
convertească popoarele din teritoriile respective, din aceleași motive 


pentru care misionarii nord-americani s-au bucurat de un succes atat 
de mare in jungla amazoniană în secolul XX. Localnicii erau mai 
predispuși să creadă o învățătură nouă atunci când misionarii aduceau 
cu ei curiozitati tehnologice si abilități aparent miraculoase, cum ar fi 
cititul.’ 


Dincolo de aceste aspecte complexe, cel mai important element în 
explicarea succesului enorm al Bisericii constă în setul bogat de 
interdicții, recomandări si preferințe referitoare la căsătorie si la 
familie. Desi au numai nişte rădăcini firave (în cel mai bun caz) în 
textele sacre ale creştinismului, aceste strategii au fost învăluite 
treptat într-o forma ritualizată si transmise pretutindeni unde era 
posibil printr-o combinație de tehnici persuasive, amenințări cu 
ostracizarea, cu pedepse supranaturale si seculare. Pe măsură ce aceste 
practici au fost treptat internalizate de creştini si transmise 
generațiilor ulterioare drept norme sociale de bun-simt, viata si 
psihologia oamenilor s-au modificat radical. Aceste politici au 
transformat treptat experiența oamenilor de rând, fortandu-i să se 
adapteze la o lume lipsită de instituții bazate pe rudenie si să-și 
reorganizeze obiceiurile sociale în consecință. 


Pe toată durata acestui proces, Biserica a avut de luptat nu numai cu 
alte configurații religioase, ci si cu instituții bazate pe rudenie si 
loialitati tribale. Prin subminarea importanței rudeniei, politicile 
referitoare la căsătorie si la familie promovate de Biserică au eliberat 
progresiv individul de responsabilitatile, obligațiile şi beneficiile 
clanului sau familiei, creând mai multe oportunități si, implicit, 
motivații mai puternice care să determine devotamentul față de 
Biserică si, ulterior, față de organizații voluntare. Genialitatea 
întâmplătoare a creştinismului apusean a constat in aceea că a reușit 
să dizolve instituțiile bazate pe rudenie si, în paralel, să-și accelereze 
propria răspândire.!9 


ALINIATI LA START 


Oare cum vedeau triburile Europei relaţia de rudenie înainte de 
intervenţia Bisericii? Din nefericire, nu dispunem de studii despre 
rudenie și căsătorie la fel de detaliate precum cele întreprinse de 
antropologi pentru societățile tradiționale din secolul XX. În schimb, 
cercetătorii au strâns laolaltă rezultate din mai multe studii, printre 
care se numără: (1) coduri juridice timpurii; (2) documente ale 
Bisericii, inclusiv corespondența papilor cu regi si episcopi; (3) 
însemnări de călătorie; (4) biografii ale sfinţilor; (5) epopei nordice si 


germanice; (6) analize ale ADN-ului prelevat din rămășițele celor 
înhumați; (7) terminologie referitoare la relații de rudenie înregistrată 
în documente străvechi. În mare, se poate spune că din aceste resurse 
reiese clar că, înainte de intervenţia Bisericii în sensul transformării 
căsătoriei și familiei, triburile europene dispuneau de o gamă de 
instituții bazate pe relaţii de rudenie foarte asemănătoare cu cele din 
alte regiuni ale lumii.’ Iată mai jos o serie de tipare care se întâlnesc 
la populaţiile tribale din Europa precreştină: 


1. Oamenii erau incluși în organizații bazate pe relaţii de rudenie 
în cadrul unor grupuri sau rețele tribale. Gospodăriile care 
adăposteau familii extinse făceau parte din grupuri mai 
cuprinzătoare bazate pe rudenie (clanuri, familii, filiatii etc.), 
unele având denumirea de sippen (în limbile germanice) sau 
septs (în limbile celtice). 


2. Moștenirea si locuinţa cuplurilor nou formate prin căsătorie se 
făceau pe baze patriliniare; oamenii locuiau adesea în gospodării 
extinse, patriliniare, iar soțiile își urmau soții şi veneau să 
locuiască alături de rudele soțului. 


3. Multe grupuri formate pe bază de rudenie dețineau sau 
controlau anumite teritorii în mod colectiv. Chiar și acolo unde 
era cunoscută proprietatea privată, rudele beneficiau de dreptul 
de moștenire, astfel încât pământurile nu puteau fi vândute sau 
înstrăinate prin alte metode fără consimțământul rudelor.'? 


4. Organizaţii extinse bazate pe rudenie le confereau indivizilor 
atât identitatea legală, cât și pe cea socială. Disputele din cadrul 
grupurilor de rude erau soluționate pe plan intern, conform 
tradiției. Responsabilitatea colectivă însemna că premeditarea 
juca uneori un rol nesemnificativ în aplicarea pedepselor sau a 
sancţiunilor în cazul disputelor dintre grupuri de rude.!* 


5. Organizațiile constituite pe bază de rudenie le ofereau 
membrilor acestora protecție si siguranță. Aceste organizaţii se 
îngrijeau de bolnavi, de răniți, de săraci, precum și de bătrâni. 


6. Aranjamentele matrimoniale erau la ordinea zilei, așa cum 


erau si plățile pentru căsătorii, sub forma zestrei sau a prețului 
miresei (mirele și familia lui erau nevoiți să plătească pentru 
mireasă). 


7. Căsătoriile poligame erau acceptate în cazul bărbaților de 
vază. În multe comunități, un bărbat isi putea lua o soție 
principală, de obicei o femeie cu statut social comparabil cu al 
lui, după care mai putea aduce si soţii secundare, de obicei cu 
statut social inferior.'* 


Chiar in inima Imperiului Roman, institutiile bazate pe rudenie 
continuau să joace un rol central in viata socială, politică si 
economica. Familiile romane erau patriarhate organizate patriliniar, 
fiecare bărbat găsindu-se prins, la un moment dat, la mijloc între 
străbunicul si stranepotii lui. Chiar si când trăia separat și-și avea 
propria soţie și propriii copii, bărbatul adult continua să fie dominat 
de tatăl lui. Doar cetățenii ai căror taţi nu mai erau în viață aveau 
drepturi legale depline, puteau exercita control asupra bunurilor 
familiei si aveau acces în tribunale; toți ceilalți trebuiau să opereze 
numai prin intermediul patriarhului. Un tată avea dreptul de a-şi 
ucide copiii sau sclavii. Dreptul de moștenire, interdicțiile legate de 
incest si excluderea de la a depune mărturie în tribunal — toate acestea 
se extindeau, de-a lungul liniei paterne, către toți descendenții 
străbunicului. Evident, imperiul a reușit să dezvolte mecanisme legale 
prin care mostenirile se făceau prin testament, dar în perioada 
precreştină aproape toate aceste testamente erau în conformitate cu 
tradiția si astfel începeau să aibă un rol activ doar când lucrurile erau 
tulburi şi exista riscul disputelor. Femeile rămâneau sub controlul 
tatălui sau al soțului, desi, cu timpul, taţii isi păstrau din ce în ce mai 
mult controlul asupra fiicelor chiar și după ce acestea se căsătoreau. 
Căsătoriile erau pe bază de aranjament (se dădea zestre), iar miresele 
adolescente mergeau să locuiască în casa soțului (sistem patrilocal). 
Era în vigoare monogamia, dar bărbaţii romani nu erau limitați de 
prea multe constrângeri sexuale, cu excepția situaţiilor in care ar fi 
încălcat teritoriul altor bărbați. Divorțul a devenit o practică frecventă 
în imperiu când membrii claselor conducătoare au început să pună 
capăt căsătoriilor fiicelor lor pentru a le găsi soți din familii mai 
puternice. Copiii rezultați din căsătorie rămâneau în familia tatălui, 
dar zestrea trebuia restituită tatălui miresei odată cu aceasta. În ce 
privește căsătoriile între veri, detaliile sunt complexe, pentru că atât 
legile, cât și obiceiurile s-au schimbat de-a lungul timpului; dar, pe 
scurt, anumite forme de căsătorie între veri erau acceptabile social, iar 
unii dintre membrii elitelor romane chiar se căsătoreau cu verii lor 


(Brutus, Sf. Melania si cei patru copii ai împăratului Constantin). Acest 
lucru a continuat până ce Biserica a început să se opună cu 
vehemenţă.!5 


BLOCAREA MECANISMELOR 


În jurul anului 597 d.Hr., papa Grigore I - Grigore cel Mare - a trimis 
un grup de misionari în regatul anglo-saxon Kent din Anglia, unde 
regele Ethelbert luase în căsătorie cu 17 în urmă o prinţesă creștină 
din Regatul Franc (devenită mai târziu Sfânta Bertha). După doar 
câțiva ani, misionarii au reușit să-l convertească pe Ethelbert, apoi s- 
au apucat de convertirea restului regatului, cu gândul de a se extinde 
în regiunile învecinate. Acești misionari papali, spre deosebire de 
misionarii creștini precedenţi care ajunseseră în locuri precum Irlanda, 
aveau instrucțiuni clare referitoare la căsătoria creștină. Se pare că 
aceste instrucțiuni nu au fost prea bine primite de anglo-saxoni, 
întrucât conducătorul misiunii (cunoscut mai târziu drept Sfântul 
Augustin de Canterbury) i-a scris curând papei cerându-i lămuriri. 
Scrisoarea lui Augustin conținea nouă întrebări, dintre care patru se 
refereau la sex și la căsătorie. Augustin a adresat patru întrebări 
precise: (1) Cât de depărtat trebuie să fie gradul de rudenie ca o 
căsătorie creştină între rude să fie permisă (veri de gradul al doilea, al 
treilea etc.)? (2) Este permis unui bărbat să-și ia în căsătorie mama 
vitregă sau cumnata? (3) Doi frați au voie să ia în căsătorie două 
surori? (4) Un bărbat poate primi împărtășania după ce a avut un vis 
erotic?16 


Papa Grigore a răspuns pe rând la fiecare dintre întrebări. La prima, 
după ce a confirmat legalitatea acestui tip de căsătorie sub legea 
romană, papa a decretat că verilor primari le era strict interzis să se 
căsătorească între ei- interdicția rămânând, evident, valabilă si 
pentru rudele mai apropiate. După care a confirmat că un bărbat nu se 
poate căsători cu mama lui vitregă sau cu soția fratelui său decedat 
(leviratul era interzis), chiar dacă între ei nu existau legături de sânge. 
Chiar dacă aceste răspunsuri însemnau că Augustin rămânea fără 
activitate, ele nu conţineau doar vești neplăcute. Papa aproba 
căsătoria a doi frați cu două surori, cu condiţia să nu existe vreo 
legătură de rudenie între cele două perechi de frați.!” 


Aproape două sute de ani mai târziu, în 786, o comisie papală a sosit 
din nou in Anglia, de data aceasta pentru a evalua mersul creștinării 
anglo-saxonilor. Din informaţiile transmise de membrii comisiei reiese 
că, desi se botezaseră multi, totuși printre credincioși se nășteau 


controverse cu privire la: (1) incest (adică la căsătoria între veri) si (2) 
poligamie (practicată de bărbați). Pentru a eradica aceste practici 
adânc înrădăcinate, Biserica a promulgat noțiunea de „copii 
nelegitimi“, prin care copiii născuţi în afara căsătoriilor legitime — 
creştine, adică — erau lipsiți de dreptul de moștenire. Până atunci, ca 
în multe alte societăți, copiii soțiilor de rangul al doilea din cadrul 
căsătoriilor poligame beneficiau de anumite drepturi de moștenire. În 
rândurile regalității, fiii soțiilor de rangul al doilea puteau fi „crescuţi“ 
ca posibili succesori la tron, mai ales în cazurile in care soția 
principală nu avea copii. Implicându-se în acest aspect, prin 
promovarea noțiunii de „nelegitimitate“ si arogandu-si dreptul de a 
decide cine este căsătorit legitim și cine nu, Biserica a căpătat o 
puternică pârghie de influență. Aceste restricții descurajau căsătoriile 
între veri sau statutul de soție de rangul al doilea. 


Impunerea acestor politici a durat sute de ani, în parte pentru că 
implementarea lor pe teren a fost atât de dificilă. Pe tot parcursul 
secolului al XIX-lea, papii si alte fete bisericești s-au plâns încontinuu 
regilor anglo-saxoni cu privire la incest, poligamie și caracterul 
nelegitim al relaţiilor, precum și referitor la nelegiuirea de a întreține 
raporturi sexuale cu o călugăriță. Biserica, datorită puterii de care 
dispunea, a reacționat uneori prin excomunicarea unor membri ai 
elitelor politice din cauza căsătoriei cu mai multe femei. La sfârșitul 
mileniului I d.Hr., grație unor eforturi susținute, Biserica reușise să 
reconfigureze relaţiile de rudenie anglo-saxone (engleze).!8 


Misiunea anglo-saxonă este doar un exemplu care se încadrează într- 
un efort mult mai amplu, început înainte de prăbușirea Imperiului 
Roman de Apus (476 d.Hr.). Din secolul al IV-lea, Biserica, împreună 
cu noul imperiu creştin, a început să stabilească o serie de politici noi, 
printr-un proces neomogen, care a subminat treptat stâlpii instituţiilor 
bazate pe rudenie. Trebuie să nu pierdem din vedere că aici nu avem 
de-a face cu un singur program coerent, cel putin la început. Secole 
întregi, tabloul a fost haotic și plin de ciudatenii; dar, încet-încet, 
fragmentele răzlețe care s-au bucurat de succes s-au armonizat, 
formând un tot unitar pe care îl voi numi Programul Matrimonial și 
Familial al Bisericii - PMF. Pentru a submina instituţiile bazate pe 
rudenie din Europa, PMF a acționat în felul următor: 


1. A interzis căsătoria cu rude de sânge. Interdictiile acestea au 
ajuns treptat să vizeze și rude îndepărtate, până la veri de gradul 
al șaselea. Mai precis, acest tabu se referea la persoane care 
aveau în comun cel putin unul dintre 128 de stră-stră-stră-stră- 
stră-bunici. 


2. A interzis căsătoria cu rude prin alianță din cadrul cercului de 
rude interzise. Dacă iti murea soțul, nu te puteai căsători cu 
fratele lui, cumnatul tău. În ochii Bisericii, fratele soțului 
devenea fratele soţiei, așa că aceasta s-ar fi făcut vinovată de 
incest! 


3. A interzis poligamia, inclusiv luarea unor soţii de rangul al 
doilea, precum și sclavia sexuală și bordelurile din bani publici. 
Bordelurile erau la ordinea zilei și legale în Imperiul Roman, 
ceea ce poate explica existența a 25 de termeni latini diferiți 


pentru „prostituată“.!* 


4. A interzis căsătoria cu necreștini. (Asemenea căsătorii erau 
posibile dacă partenerul necrestin se convertea.) 


5. A creat legături de rudenie spirituală, făurind instituția 
părinților spirituali. Această instituție a dat naștere unei noi 
modalități de a forma legături sociale prin care copiii să 
beneficieze de mai multă îngrijire. Evident, relațiile sexuale sau 
matrimoniale cu părinţii sau cu copiii spirituali erau interzise.”° 


6. A descurajat adoptiile. Mamele erau responsabile de creșterea 
copiilor; dacă nu aveau posibilitatea de a se achita de datoria 
maternă, această sarcină era preluată de Biserică sau de părinți 
spirituali.” 


7. A introdus obligativitatea consimțământului public al celor doi 
miri la căsătorie („da“), desfiintand astfel căsătoriile aranjate si 
redefinind ferm căsătoria ca o expresie a iubirii romantice. 


8. A încurajat si uneori chiar a solicitat ca familiile nou formate 
prin căsătorie să se stabilească într-un cămin nou, independent 
de părinți- rezidență neolocală. Biserica a mai încurajat 
folosirea finanțării matrimoniale tradiționale (zestrea, de ex.) 
pentru a plăti noua locuință. 


9. A încurajat proprietatea privată (deținerea individuală a 


terenurilor) si mostenirea prin testament personal. Aceasta 
însemna că fiecare persoană putea decide ce se întâmplă cu 
averea sa dupa disparitia fizica. 


Oricine altcineva în afară de un antropolog ar cataloga toate aceste 
detalii drept plictisitoare si lipsite de importanță, nicidecum nu ar 
desluși în această poveste scânteia care a aprins civilizația occidentală 
sau sursa unei schimbări majore în psihologia oamenilor. Totuși, dacă 
privim îndeaproape lucrurile, vedem cum Biserica, prin politicile sale, 
s-a străduit din răsputeri să saboteze mecanismul relaţiilor de rudenie, 
în tot acest timp accelerandu-si propria extindere. Mai întâi vom 
arunca o privire asupra modului în care Biserica a dizolvat căsătoria 
tradițională, apoi vom urmări cum a secat seva clanurilor și unităților 
organizate pe baze de rudenie si cum s-a îmbogăţit ulterior exploatand 
moartea, moștenirea și promisiunea vieţii de apoi. 


EXTINDEREA TABUURILOR REFERITOARE LA INCEST 


Atât în Europa precreștină, cât si într-o mare parte a întregii lumii 
până de curând, obiceiurile matrimoniale au evoluat cultural pentru a 
acorda putere si a extinde organizaţii sau rețele vaste bazate pe 
rudenie. Legăturile matrimoniale creează relații economice si sociale 
între grupuri de rude care generează cooperare, siguranță și schimburi 
comerciale. Pentru a susține asemenea relaţii este nevoie de schimburi 
maritale pe termen lung, ceea ce de obicei înseamnă că trebuie să aibă 
loc căsătorii între rude de sânge sau prin alianță. În societățile 
patriliniare, bărbaţii cei mai în vârstă- patriarhii - administrează 
aceste schimburi continue de parteneri și folosesc astfel căsătoriile 
surorilor, fiicelor și nepoatelor pentru a consolida relaţii cu alte 
grupuri de rude și a alimenta alianțe valoroase. Astfel, aranjamentele 
matrimoniale reprezintă o sursă vitală a puterii patriarhale.”* 


Biserica a subminat semnificativ potenţialul căsătoriei ca tehnologie 
socială și ca sursă a puterii patriarhale prin interzicerea poligamiei, a 
aranjamentelor matrimoniale și a tuturor căsătoriilor între rudele de 
sânge si prin alianță. Ilustrând acest fapt printr-o simplă mostră de 
decrete și decizii relevante, Tabelul 5.2 prezintă dezvoltarea lentă, dar 
sigură, a tabuurilor și pedepselor care au însoţit căsătoria în cadrul 
Bisericii începând cu secolul al IV-lea. Aceste politici au secătuit 
vigoarea instituţiilor europene bazate pe rudenie, au slăbit autoritățile 
tradiționale și, în cele din urmă, au dizolvat triburile Europei.** 


TABELUL 5.2. 


REPERE ALE PROGRAMULUI MATRIMONIAL SI FAMILIAL (PMF)?* 


An 


305-306 


315 


325 


339 


384/387 


Interdictii si decrete privind 
căsătoria emise de lideri laici 
şi ecleziastici 
Sinodul de la Elvira (Granada, 
Spania) decretează că orice bărbat 
care o ia în căsătorie pe sora soției 
lui decedate (varianta feminină a 
leviratului) nu se poate împărtăși 
vreme de cinci ani. Cel care o ia de 
soție pe nora lui se poate împărtăși 
doar când i se apropie clipa 
mortii.”° 
Sinodul de la Neocezareea (Turcia) 
interzice căsătoria cu soția fratelui 
(leviratul) și posibil și căsătoria cu 
sora soţiei. 

Consiliul de la Niceea (Turcia) 
interzice căsătoria cu sora soţiei 
decedate, precum și căsătoria cu 

evrei, păgâni și eretici. 

Împăratul roman Constantius 

interzice căsătoriile dintre unchi si 
nepoate, în concordanță cu 
simtamintele creştine, si stabilește 
pedeapsa capitală pentru cei 
vinovați. 

Împăratul creștin roman Teodosiu 
reafirmă interdicția leviratului (si a 
corespondentului său feminin) și 
interzice căsătoriile între veri 
primari. În 409, împăratul 
Honorius, conducătorul Imperiului 
Roman de Apus, imblanzeste 
această lege, permițând dispensele. 
Nu se știe cât a durat această 
situație în Apus. Probabil că legea 
a devenit inaplicabilă din cauza 
prăbușirii Imperiului Roman de 
Apus. 


396 Împăratul Arcadius (tot creștin), 
conducătorul Imperiului Roman de 
Răsărit, reinterzice căsătoriile între 
veri primari, dar renunță la 
pedepsele aspre care insotisera 
încălcarea acestei legi. În anul 400 
sau 404, totuși, s-a răzgândit, 
legiferând căsătoria între veri 
primari în Imperiul de Răsărit. 
506 Sinodul de la Agde (Franţa, 
Regatul Vizigot) interzice căsătoria 
între veri primari si de gradul al 
doilea, căsătoria cu văduva unui 
frate, cu sora soției, cu mama 
vitregă, cu văduva unchiului, cu 
fiica unchiului sau cu orice altă 
rudă de sex feminin. Acestea sunt 
declarate forme de incest. 
517 Sinodul de la Epaone (Franţa sau 
Elveţia, Regatul Burgundiei) 
decretează că legăturile 
matrimoniale cu veri primari și de 
gradul al doilea sunt incestuoase 
și, în consecinţă, interzise, cu toate 
că legăturile matrimoniale de acest 
tip existente își păstrau validitatea. 
Sinodul interzice şi căsătoria cu 
mamele vitrege, cu văduvele 
fraților, cumnatele si cu matusile 
prin alianta. Multe dintre sinoadele 
care au urmat in regiunea care 
avea să devină Imperiul 
Carolingian se raportează la acest 
sinod pentru regulile referitoare la 
incest. 
527/531 Al doilea Sinod de la Toledo 
(Spania) dispune excomunicarea 
tuturor celor implicaţi în căsătorii 
incestuoase. Durata excomunicării 
trebuie să fie egală cu durata 
căsătoriei incestuoase. Acest lucru 
este afirmat de sinoadele din anii 
535, 692 și 743. 
538 Prima scrisoare atestată 


589 


596 


627 


643 


692 


documentar trimisă de un rege 
franc papei se referă la problema 
incestului (căsătoria cu soţia unui 
frate decedat). Papa isi exprimă 
dezacordul, dar îi lasă pe episcopi 
să ia decizii cu privire la penitenta 
aferentă. 

Reccared I, regele vizigot (Spania), 
decretează anularea căsătoriilor 
incestuoase și îi pedepsește pe 
vinovaţi prin deportare și 
transferarea averilor către copiii 
lor. 

Regele franc Childebert al II-lea 
decretează pedeapsa cu moartea 
pentru căsătoria cu mama vitregă, 
dar lasă pedepsele aferente altor 
forme de incest la latitudinea 
episcopilor. Dacă vinovatul se 
împotrivea pedepsei impuse de 
Biserică, averile sale erau 
confiscate și împărțite rudelor 
acestuia (motivându-i astfel pe 
respectivii să demaște abaterile de 
la aceste norme). 

Sinodul de la Clichy introduce 
aceleași pedepse și mijloace 
coercitive precum cele decretate de 
regele Childebert al II-lea în anul 
596. Cam în aceeași perioadă este 
alcătuită o colecţie sistematică de 
reguli referitoare la incest, care a 
devenit parte din Collectio vetus 
Gallica, cea mai veche culegere de 
canoane din Galia. 

Legile longobarde Rothari interzic 
căsătoria cu mama vitregă, fiica 
vitregă sau cumnata. 

În cadrul Sinodului de la Trullo 
(Turcia de azi), Biserica 
Răsăriteană interzice într-un final 
căsătoria cu veri primari si cu rude 
prin alianță. Astfel, un tată și un 
fiu nu se puteau căsători cu o 


mamă si, respectiv, cu fiica 
acesteia sau cu două surori, și nici 
doi frați nu se puteau căsători cu o 
mamă și, respectiv, cu fiica ei, sau 
cu două surori. 

721 Sinodul roman (Peninsula Italică) 
interzice căsătoria cu soţia unui 
frate, cu nepoata de frate, nepoata 
de bunic, mama vitregă, fiica 
vitregă, verişoara, nașa fratelui și 
cu orice altă rudă, inclusiv cu orice 
persoană care a fost vreodată 
căsătorită cu o rudă de sânge. În 
726, papa Grigore al II-lea a 
adăugat precizarea că, în scopuri 
de misionariat, restricţiile se extind 
doar până la verii primari, dar în 
toate celelalte cazuri interdicțiile 
se extind până la toate rudele 
cunoscute. Succesorul său, Grigore 
al III-lea, a clarificat această 
interdicție, decretând că este 
permisă căsătoria cu veri de gradul 
al treilea, dar nu cea cu afini din 
cercul de rude interzis. Aceste 
hotărâri au fost făcute cunoscute 
pe scară largă. 

741 Sub domnia împăratului bizantin 
Leon al III-lea interdicțiile din 
Biserica Răsăriteană sunt extinse, 
ajungând să includă și căsătoria cu 
veri de gradul al doilea și, putin 
mai târziu, cu rude separate printr- 
o generație de verii de gradul al 
doilea. Căsătoria între veri era 
pedepsită prin biciuire. 

743 Sinodul Roman condus de papa 
Zaharia le ordonă creștinilor să se 
abțină de la căsătoria cu verisoare, 

nepoate și alte rude. Acest tip de 
incest se pedepsea cu 
excomunicarea si, la rigoare, cu 
anatemizarea (vezi textul). 
755 Sinodul de la Verneuil (Franţa), 


intrunit sub conducerea regelui 
franc Pepin, decreteaza oficierea 
publică a căsătoriilor. 

756 Sinodul de la Verbier (Franța) 
interzice căsătoria cu veri de 
gradul al treilea sau mai apropiaţi 
si decretează că relaţiile 
matrimoniale existente între verii 
de gradul al doilea trebuie anulate. 
Cei implicați în căsătorii cu 
verișoare de gradul al treilea 
trebuie doar să se supună 
penitentei. 

757 Sinodul de la Compiègne (Franța) 
decretează că orice căsătorie între 
veri de gradul al doilea sau mai 
apropiaţi să fie anulată. Regele 
franc Pepin ameninţă cu pedepse 
în sfera seculară aplicate celor care 
se împotrivesc. 

796 Sinodul de la Friuli (Italia) 
indreapta atentia spre cercetarea 
prenuptiala pentru a identifica 
potentialele căsătorii incestuoase si 
a preveni legaturile clandestine. 
Sinodul impune un interval de 
așteptare înainte de căsătorie, pe 
durata căruia vecinii și bătrânii 
comunității pot cerceta dacă există 
vreo legătură de sânge care ar 
putea împiedica respectiva 
căsătorie. Decretul stipulează și că, 
deși infidelitatea din partea unei 
soții reprezintă un motiv legitim de 
divorţ, recăsătorirea este 
imposibilă atâta vreme cât cei doi 
soți sunt in viata. Carol cel Mare 
autentifică aceste decizii în anul 
802 prin autoritatea sa seculară. 

802 Capitularul lui Carol cel Mare 
subliniază că nimeni nu trebuie să 

intre într-o relație de căsătorie 

înainte ca episcopii și preoții, 
împreună cu bătrânii comunității, 

să cerceteze posibilele relaţii de 
rudenie existente între potenţialii 
soți. 

Sinodul de la Douci (Franţa) îi 

îndeamnă pe supuși să evite 
căsătoriile cu verisoare de gradul 
al treilea. Pentru a întări această 
decizie, sinodul îi declară pe copiii 
rezultați din căsătorii incestuoase 

excluși de la drepturile de 
moștenire. 

Sinodul de la Trosle (Franţa) 
clarifică şi confirmă Sinodul de la 
Douci, decretând că descendenții 
rezultați din căsătorii incestuoase 

trebuie excluși de la dreptul de 
moștenire a proprietăților sau a 
titlurilor. 

Sinodul de la Ingelheim 
(Germania) interzice căsătoria cu 
orice fel de rudă, oricât de 
îndepărtată ar fi aceasta. 

La Sinodul de la Diedenhofen 
(Germania), împăratul Heinrich al 
II-lea (Sfântul Henric cel 
Exuberant) extinde definiția 
incestului până la verii de gradul 
al șaselea. Este posibil să fi luat 
această măsură pentru a-și 
submina rivalii politici. 

Tot astfel, Sinodul de la 
Seligenstadt (Germania) interzice 
căsătoriile între veri până la gradul 
al șaselea. Decretum-ul episcopului 
Burchard de Worms extinde 
definiția căsătoriilor incestuoase 
până la cele între veri de gradul al 
şaselea. 

La Sinodul de la Roma, papa 
Nicolae al II-lea interzice căsătoria 
între veri până la gradul al șaselea 
sau până la nivelul la care se poate 
stabili rudenia. Tot astfel, 
succesorul său, papa Alexandru al 

II-lea, interzice căsătoria între veri 
până la gradul al șaselea sau între 
alte rude apropiate. Regatul 
Dalmației obține o dispensă 
temporară interzicând căsătoria 
între veri doar până la gradul 
al patrulea. 

Sinodul de la Roma interzice 
căsătoria între veri până la gradul 
al șaselea. 

Sinodul de la Rouen (Franţa) 
interzice căsătoriile necreștine 
şi decretează obligaţia preotului de 
a face investigaţii cu privire la toți 
cei care urmează să se 
căsătorească. 

Sinodul de la Londra (Anglia) 
interzice căsătoria între veri până 
la gradul al şaselea, incluzând și 
rudele prin alianță. 

În Irlanda, Sinodul de la Cashel 
introduce restricții referitoare la 
incest impuse de Biserica Catolică. 
Sinodul de la Londra anulează 
căsătoriile existente între veri de 
gradul al șaselea (sau mai 
apropiaţi) şi decretează că 
persoanele care au cunoștință 
despre căsătoriile între rude sunt 
partase la nelegiuirea incestului. 
Conciliul I Lateran (Italia) 
condamnă legăturile între rude de 
sânge (fără a specifica gradul de 
rudenie) și declară că aceia care 
sunt implicați într-o căsătorie 
incestuoasă vor fi decazuti din 
drepturile ereditare. 
Decretum-ul lui Gratian: sunt 
interzise căsătoriile între veri pana 
la gradul al șaselea. 
Sinodul de la Constantinopol 
(Turcia) reafirmă interdicțiile 
impuse anterior de Biserica 
Răsăriteană referitoare la căsătoria 

Anexa A oferă o versiune mai 
completă a acestui tabel. 


dintre veri (rude separate printr-o 
generaţie de verii de gradul al 
doilea sau verii mai apropiați) și 
înăspreşte pedepsele. 

Odo, episcop de Paris, ajută la 
introducerea ,,interdictiilor 
referitoare la căsătorie“ — adică 
anunțarea publică în fata 
congregatiilor a căsătoriilor care 
urmează să aibă loc. 
Sinodul de la Londra solicită 
publicarea ,,interdictiilor 
referitoare la căsătorie“ și 
decretează ca toate căsătoriile să 
fie oficiate public. Căsătoria între 
rude este interzisă, deşi nu este 
specificat gradul de rudenie. 
Conciliul IV Lateran (Italia) 
diminuează restricțiile 
matrimoniale, interzicând doar 
căsătoria între veri până la gradul 
al treilea și între rude de sânge și 
afini apropiaţi. Toate deciziile 
anterioare sunt oficializate și 
integrate într-o constituţie de 
canoane. Acest lucru aduce 
cercetările prenuptiale si 
interdictiile matrimoniale intr-un 
cadru legislativ formal. 

Papa Benedict al XV-lea relaxeaza 
si mai mult restricțiile, interzicând 
doar căsătoria cu veri de gradul al 
doilea și cu rude de sânge și afini 
apropiați. 

Papa Ioan Paul al II-lea relaxează 
si mai mult restricțiile referitoare 
la incest, permițând căsătoriile 
între veri de gradul al doilea și 
rude îndepărtate. 


Importanta normelor matrimoniale pentru consolidarea relatiilor de 
rudenie se observa în practica leviratului si a corespondentului 
feminin al acestuia, căsătoria cu sora soției decedate. În multe 
societăți, normele sociale guvernează ce se întâmplă cu o persoană 
rămasă văduvă. Leviratul prevedea ca o văduvă să devină soția 
fratelui soțului ei (cumnatul ei), care putea fi frate din aceiași părinți 
sau frate-văr. Căsătoriile de acest tip susțineau alianța dintre grupurile 
de rude care se formase prin uniunea matrimonială inițială. Din punct 
de vedere conceptual, acest lucru funcționează pentru că frații ocupă 
de obicei același rol în cadrul unei rețele de rudenii, astfel încât sunt 
intersanjabili din perspectiva grupului (desi probabil că nu si din 
perspectiva soției). Ideea de a deveni soția cumnatului poate suna 
bizar, dar este un fenomen des întâlnit în diverse culturi și aprobat de 
Biblie — vezi Deuteronomul 25, 5-6 si Geneza 38,8. Tot astfel, dacă iti 
pierdeai soția, aceasta trebuia înlocuită cu sora ei necăsătorită sau cu 
o soră-verişoară, ceea ce menținea legăturile dobândite grație 
căsătoriei și asigura coeziunea grupurilor de rude. 


Când Biserica a interzis căsătoria cu afini, definindu-i drept frați și 
surori de sânge, pentru a sublinia caracterul incestuos al acestor 
uniuni, legăturile dintre grupurile stabilite prin rudenie erau dizolvate 
prin moartea unuia dintre soți, întrucât atât soțul, cât si soția care 
supravietuiau nu aveau voie să ia în căsătorie pe vreunul dintre afinii 
lor. Mai mult, legăturile matrimoniale nu numai că erau suspendate, 
dar soţul supravieţuitor era adesea invitat (sau forțat) să caute în altă 
parte. Averea pe care o soţie o aducea într-o căsătorie (zestrea ei, de 
pildă) pleca odată cu ea. Aceasta însemna că legăturile matrimoniale 
nu mai puteau îmbogăţi pentru totdeauna grupurile de rude asa cum o 
făcuseră în mod tradiţional. 


Interzicerea leviratului si a variantei feminine a acestuia a fost una 
dintre primele măsuri adoptate de Biserică la începutul acțiunii sale de 
restructurare a familiilor europene (Tabelul 5.2). În 315 d.Hr., de 
pildă, Sinodul de la Neocezareea (actualul Niksar, Turcia) a interzis 
leviratul — căsătoria cu văduva fratelui decedat. Zece ani mai târziu, în 
325, Conciliul de la Niceea a interzis căsătoria cu sora soției decedate, 
precum și căsătoriile cu evrei, păgâni si eretici. Aceste prevederi 
timpurii au fost modificate în secolul al VIII-lea, interdicțiile 
extinzându-se la rudele prin alianță, deoarece inițial avuseseră în 
vedere doar recăsătorirea cu fraţii de sânge.?6 


Biserica a extins treptat interdicțiile referitoare la căsătorii - adică a 
lărgit cercul definiţiei incestului — de la rudele de gradul întâi (de 
pildă, fiice) și afinii principali (de ex., soţie a fiului) până la veri 


primari, cumnati si cumnate, precum si fini, copii spirituali. Acest 
proces a fost accelerat in secolul al VI-lea, sub domnia regilor 
merovingieni (franci). Între 511-627 d.Hr., 13 din 17 concilii ale 
Bisericii s-au ocupat de problema căsătoriilor „incestuoase“. Înainte de 
începutul secolului al XI-lea, tabuurile referitoare la incest stabilite de 
Biserică se extinseseră atât de mult încât ajunseseră să cuprindă până 
si verii de gradul al șaselea, si nu se refereau doar la rudele de sânge, 
ci și la afini şi la părinți şi copii spirituali. Din rațiuni practice, aceste 
tabuuri excludeau pe oricine despre care se credea că ar putea avea cu 
persoana respectivă o legătură de sânge, prin alianță sau spirituală 
(părinți si copii spirituali). Totuși, probabil deoarece aceste tabuuri 
extinse erau folosite pentru a aduce acuzații false de incest rivalilor 
politici, Conciliul IV Lateran, din 1215, a restrâns cercul de interes 
astfel încât ajunsese să cuprindă doar verii de gradul al treilea si mai 
apropiați, inclusiv afinii şi părinţii sau copiii spirituali. Verii de gradul 
al treilea au un stră-stră-bunic comun.2” 


De-a lungul secolelor, pedepsele pentru incest s-au înăsprit din ce în 
ce mai mult, avansând de la excluderea vinovaţilor de la ritualul 
împărtășaniei până la excomunicare si anatemizare — un ritual solemn 
inventat în secolul al VIII-lea, in care sufletul persoanei excomunicate 
era oficial predat Satanei. Iniţial, căsătoriile încheiate cu rude 
interzise au fost considerate acceptabile. Totuşi, ulterior, căsătoriile 
preexistente au fost anulate prin decrete noi. Cei care refuzau să se 
despartă când se trezeau cu familiile condamnate la destrămare peste 
noapte erau amenințați cu excomunicarea si anatemizarea.28 


Excomunicarea medievală era o pedeapsă majoră, mai ales când 
influența Bisericii s-a accentuat. Persoanele excomunicate erau 
considerate impure spiritual, astfel încât creștinilor li se interzicea să 
le ia în slujba lor sau să interacționeze cu ele în vreun fel sau altul. 
Din punct de vedere legal, persoanelor excomunicate li se restricționa 
accesul la încheierea unor contracte cu alti creștini, iar contractele 
existente erau anulate sau cel putin suspendate până la ridicarea 
excomunicării. Datoriile către un creditor excomunicat erau șterse. 
Consiliul de la Tribur din 895 chiar a decretat că persoanele 
excomunicate puteau fi ucise fără ca asasinul să suporte rigorile legii, 
dacă nu încercau să obțină absolvirea de vină. Cei care nu evitau 
contactul cu excomunicatii riscau să fie contaminati de păcătoşi, 
expunându-se la pedepse severe, printre care ostracizarea. Vinovatii 
care refuzau absolvirea prin desfacerea căsătoriilor lor incestuoase 
erau damnati la o eternitate în iad.?% 


Când excomunicatii refuzau în mod repetat să obţină absolvirea de 
vină prin renunţarea la partenerii lor de căsătorie, Biserica îi putea 


anatemiza. Pe lângă problema evidentă a damnării eterne, o persoană 
excomunicată era expusă la tot felul de suferințe, accidente și boli 
pentru tot restul vieţii terestre, dat fiind că sufletul său fusese 
încredințat diavolului. Prin retragerea de către Biserică a scutului 
oferit prin forța ritualului, aceşti „păcătoşi“ vinovaţi de incest 
rămâneau vulnerabili într-o lume bântuită de demoni. Este limpede că 
Biserica a recurs la artileria grea a supranaturalului pentru a-și proteja 
tabuurile referitoare la incest. 


Desi politicile Bisericii au fost clare, rămân multe necunoscute cu 
privire la cât de eficient au fost implementate Programele 
Matrimoniale si Familiale (PMF). De pildă, nu detinem date statistice 
referitoare la scăderea ratei căsătoriilor între veri între anii 500 și 
1200. Cu toate acestea, datele istorice scot în evidență câteva aspecte: 
(1) aceste noi politici nu au fost simple codificări post-factum ale unor 
obiceiuri existente și (2) au existat eforturi intense din partea Bisericii, 
chiar dacă neomogene în timp și în spațiu, de a-i determina pe oameni 
să se conformeze Programului Matrimonial si Familial. Aceste 
concluzii sunt susținute printr-un flux continuu de răsturnări ale 
politicilor, de reluări si dispute pe termen lung asociate cu interdicțiile 
exprimate de Biserică. De pildă, știm că, anterior, triburi întregi 
încercaseră să obțină o relaxare a restricţiilor privitoare la incest. În 
secolul al VIII-lea longobarzii au insistat pe lângă papă să le permită 
să le ia în căsătorie pe verișoarele lor îndepărtate (de la gradul al 
doilea in sus).* Răspunsul papei a fost negativ (vezi si Tabelul 5.2: 
1059 în Regatul Dalmației). Tot astfel, când opţiunea a devenit 
disponibilă, creştinii au fost gata să cumpere dispense pentru a se 
putea căsători cu rudele lor. În Islanda, imediat după introducerea 
creștinismului, unica funcție politică plătită — cea de crainic al legii - a 
fost finanțată din aceste plăți. Documente ulterioare arată că europenii 
din țările catolice au continuat să plătească până târziu în secolul XX 
dispense papale pentru a se căsători cu verisoarele lor. Si, cu toate ca 
papii si episcopii au stiut dintotdeauna sa-si aleaga strategic oponentii, 
aceste politici le erau uneori aplicate si regilor, nobililor si altor 
aristocrați. De exemplu, în secolul al XI-lea, când ducele de 
Normandia s-a căsătorit cu o verișoară îndepărtată din Flandra, papa 
i-a excomunicat imediat pe amândoi. Pentru a obține anularea 
excomunicării sau a evita pericolul anatemizării, fiecare dintre ei a 
trebuit să ridice o frumoasă abație închinată Bisericii. Puterea papei se 
dovedește enormă în acest caz, pentru că ducele în cauză nu era nici 
mai mult, nici mai putin decât cel care avea să devină William 
Cuceritorul (al Angliei).** 


Acum, deși nu pot cita aici nici o statistică medievală referitoare la 
căsătoriile între veri, există o metodă elegantă de a identifica 


amprenta Programului Matrimonial si Familial in terminologii 
fosilizate referitoare la grade de rudenie. Dacă studiem limbile 
europene pornind de la cele mai vechi surse scrise ale acestora, vom 
observa că ele conțineau terminologii referitoare la rudenie cu 
aceleaşi caracteristici prezente in terminologiile corespunzătoare 
utilizate de societăţile bazate pe rudenie din lumea întreagă. Aceste 
sisteme lingvistice, de pildă, dispun de termeni speciali pentru a-l 
desemna pe „fratele mamei“ sau pe „fiul fratelui tatălui“. La un 
moment dat, în ultimii 1500 de ani, totuși, majoritatea limbilor 
Europei Occidentale au adoptat sistemul terminologic folosit pentru 
gradele de rudenie în engleza, germana, franceza și spaniola moderne, 
pe lângă alte limbi. Această transformare a terminologiei care 
desemnează gradele de rudenie a apărut prima oară în limbile 
romanice (în spaniolă, italiană și franceză) în jurul anului 700 d.Hr. În 
germană și engleză, această transformare era în plină desfășurare 
înainte de anul 1100. Între timp, în zone izolate ale Scoției, oamenii 
au continuat să utilizeze terminologia aferentă relaţiilor de rudenie 
până la sfârşitul secolului al XVII-lea. Deoarece se crede că 
modificările în sistemele terminologice de rudenie vin cu o întârziere 
de câteva secole după schimbările „din teren“ din viețile oamenilor, se 
pare că această dată coincide în mare cu implementarea progresivă a 
Programului Matrimonial si Familial.** 


Amprenta Bisericii poate fi deslusita si mai direct in limbile europene 
moderne, cum ar fi engleza. Prin ce termen o desemnezi pe sotia 
fratelui tau? Ea este ,sora ta prin alianta“ (sister-in-law). Ce vrea 
să însemne sintagma „prin alianță“ (in-law)? De ce iti este ca o soră si 
despre ce alianță vorbim? 


„Prin alianță“ se referă la „alianţa canonică“, așa că, din punctul de 
vedere al Bisericii, ea iti este soră — nu te gândi la sex sau căsătorie cu 
ea, ci trateaz-o cu bună-cuviință. Cam în aceeași perioadă în care 
termenul in-law a apărut în limba engleză, termenii germani care 
desemnau rudele prin alianță s-au modificat prin combinarea unui 
prefix care înseamnă „afin“ cu termenul care desemna ruda de sânge 
corespunzătoare. Astfel, termenul pentru soacră („mamă prin alianță“) 
s-a transformat din Swigar în germana veche de sus (un termen 
independent, care n-are nici o legătură cu cel care desemnează 
„mama“) în Schwiegermutter, care, în mare, s-ar putea traduce prin 
„mamă vitregă“. 


Rolul Bisericii se poate discerne ușor în engleză („prin alianță“), dar 
cum putem afla dacă Biserica a intervenit și în germană? Există poate 
o populație mai restrânsă de vorbitori de germană care au rezistat 
influenţei Bisericii, păstrând astfel terminologia referitoare la gradele 


de rudenie in dialectul lor? 


Idis, dialectul german ebraic desprins din germana de sus in Evul 
Mediu, încă utilizează termeni pentru rudele prin alianță derivați din 
germana veche de sus, înainte de transformarea terminologiei 
referitoare la afini prin care afinii au fost asociaţi cu rudele de sânge, 
ceea ce a dus la activarea tabuurilor referitoare la incest. Această 
metamorfoză sugerează că Biserica este cauza acestei schimbări.** 


Nu prea mai există dubii că eforturile depuse de Biserică au dus la 
transformarea treptată a organizaţiilor europene pe bază de rudenie 
într-un mod care a ajuns să se reflecte până și în limbaj. Dar care este 
motivul? 


CARE ESTE ROLUL ACESTOR TABUURI? 


De ce a adoptat Biserica aceste interdicții? Răspunsul la această 
întrebare are mai multe niveluri. Primul este că, pur și simplu, 
credincioșii, inclusiv conducătorii Bisericii, ajunseseră să creadă că 
relațiile sexuale și căsătoria cu rudele contravin voinței lui Dumnezeu. 
De pildă, o epidemie de ciumă din secolul al VI-lea a fost văzută drept 
o pedeapsă divină declanșată din cauza căsătoriilor incestuoase dintre 
veri si afini. Acest tip de incest era considerat foarte nociv, 
contaminând sângele în moduri care-i puteau afecta si pe alții, atât 
moral, cât și fizic. Dat fiind că numărul celor care credeau acest lucru 
era foarte mare, eforturile Bisericii pot fi văzute ca un fel de campanie 
de sănătate publică. Dar această explicaţie doar sprijină întrebarea 
cum de au ajuns oamenii să aibă o viziune atât de cuprinzătoare 
asupra incestului. Tabuurile referitoare la incest sunt acceptabile 
psihologic, în parte datorită repulsiei noastre față de legăturile 
consangvine, dar, de-a lungul istoriei, oamenii n-au perceput incestul 
ca un lucru care să se extindă și la rude prin alianță, la părinți 
spirituali (nași) sau la veri îndepărtați. 


Pentru a înţelege al doilea nivel trebuie să mărim imaginea la care ne 
raportăm și să ne aducem aminte că în bazinul mediteraneean și în 
Orientul Mijlociu existau multe grupuri aflate în competiţie, fiecare 
având convingeri religioase diferite, adesea marcate de particularități 
ciudate. Biserica a avut „norocul“ să supraviețuiască prin transmiterea 
eficientă a unui mesaj format dintr-un amestec de credințe și de 
practici supranaturale. Programul Matrimonial și Familial este doar un 
ingredient care, adăugat unui amestec de vechi tradiții romane și lege 
mozaică, îl condimentează cu obsesia creștinismului referitoare la sex 


(sau la lipsa acestuia) si la liberul-arbitru. Legea romana timpurie, de 
pildă, interzicea căsătoria dintre veri primari, desi în legea Imperiului 
Roman - leagănul creștinismului — era permisă fără a fi însoţită de 
vreun stigmat social. Legea mozaică interzicea căsătoria sau relațiile 
sexuale cu anumiţi afini, dar permitea căsătoria între veri, căsătoria cu 
mai multe femei și cea dintre unchi și nepoată. Legea romană nu 
recunoștea decât căsătoriile monogame, ignorând soțiile de rangul al 
doilea si sclavele sexuale (până când creştinismul a preluat controlul). 
Biserica a amestecat aceste obiceiuri și legi cu idei, interdicții și 
preferințe noi, dând naștere Programului Matrimonial si Familial. 
Totodată, alte grupuri religioase au făcut diverse experimente cu 
propriile combinaţii de obiceiuri, credințe în domeniul supranatural și 
tabuuri religioase. Ulterior, înarmate cu diversele lor înzestrări 
culturale şi angajamente religioase, aceste grupuri au început să se 
lupte pentru adepți. Pe termen lung, au fost stabiliți și câștigătorii si 
perdantii (capitolul 4).** 


Având în vedere acest vârtej al concurenței, a sosit momentul să 
aruncăm o privire asupra modului în care era tratată căsătoria în 
această epocă de către alte comunităţi religioase.55 Tabelul 5.3 rezumă 
politicile maritale ale câtorva dintre concurenţii Bisericii Apusene. 
Zoroastrismul, o religie universalizantă foarte puternică din Persia, era 
în favoarea căsătoriei cu rude, mai ales cu veri, dar si cu fraţi și alte 
rude apropiate. Deşi nu a dispărut complet, zoroastrismul mai numără 
doar câteva sute de mii de adepţi astăzi. Celelalte religii avraamice s- 
au ridicat într-un fel sau altul pe temelia legii mozaice. Toate au 
permis căsătoria între veri sute de ani după interdicţia impusă de 
Biserică, iar unele dintre aceste religii o permit și astăzi. Căsătoria 
între veri este de departe cea mai răspândită formă de căsătorie între 
rude, așa că, dacă nu interzici căsătoriile între veri, ratezi unul dintre 
fundamentele instituțiilor bazate pe rudenie. Tot astfel, atât leviratul, 
cât și căsătoria cu mai multe femei au fost permise si de iudaism, si de 
islam. Acesta este un fapt interesant, deoarece înseamnă că, desi 
politicile Bisericii s-au clădit tot pe baza legii mozaice, Programul 
Matrimonial și Familial a anulat susținerea biblică a leviratului, a 
poligamiei si a căsătoriei între veri.*® 


Biserica Ortodoxă Răsăriteană (pe care o voi numi de acum înainte 
„Biserica Ortodoxă“) prezintă o situaţie oarecum similară, deoarece în 
Antichitatea târzie fusese unită cu Biserica Apuseană, dar s-a distanțat 
progresiv, până când s-a produs Marea Schismă din 1054 în urma 
căreia cele două biserici s-au separat oficial. Totuși, spre deosebire de 
setul crescând de interdicții și de pedepse tot mai severe cu privire la 
căsătorie al Bisericii Apusene, Biserica Ortodoxă a urmat PMF foarte 
lent, mai ales în formula în care s-a dezvoltat în cadrul dinastiei 


merovingiene. Căsătoria între veri a fost interzisă abia în anul 692. 
Această interdicţie s-a extins si la căsătoria cu veri de gradul al doilea 
în secolul al VIII-lea, dar nu a reușit să-i includă și pe verii de gradul 
al treilea. Totodată, acțiunile de monitorizare și eforturile de aplicare 
a regulilor desfăşurate și depuse de Biserica Răsăriteană nu au ţinut 
pasul cu acţiunile și eforturile corespunzătoare din Biserica Apuseană. 


TABELUL 5.3. 


INTERDICTII MATRIMONIALE ÎN UNELE COMUNITĂȚI 
RELIGIOASE?” 


Traditie religioasă Politici si modele matrimoniale in 
Antichitatea târzie şi la începutul 
Evului Mediu 
Zoroastrism (Persia) Sustinea căsătoria cu rude 
apropiate, printre care se numărau 
verisoarele, nepoatele si chiar 
surorile. Când un bărbat murea 
fără moştenitori, nu putea intra în 
paradis dacă soția lui nu dădea 
naştere unui fiu în urma căsătoriei 
cu fratele defunctului. Atât 
leviratul, cât și varianta feminină a 
lui erau permise, pe lângă 
poligamie. 
Iudaism Urma legea mozaică, în care sunt 
interzise căsătoria cu rude de 
gradul întâi și cu afini apropiați 
(mai ales cu cei cu care se 
coabita). Căsătoriile între veri erau 
permise, iar leviratul și căsătoria 
dintre unchi și nepoată erau 
încurajate. Poligamia a fost 
permisă până la începutul celui de 
al doilea mileniu al erei noastre. 
Islam Se baza pe legea mozaică, dar 
interzicea explicit căsătoria dintre 
unchi și nepoată. Societăţile 
musulmane din Orientul Mijlociu 
au manifestat o preferință aproape 
unică pentru căsătoriile cu 
verisoare. Leviratul era permis 


doar cu acordul sotiei. Poligamia 
era permisă, dar numărul soțiilor 
cu statut egal era limitat la patru. 
Creştinism ortodox A urmat legea mozaică, dar a 
interzis leviratul și varianta 
feminină a acestuia. Căsătoriile 
între veri au fost permise până în 
anul 692 (Tabelul 5.2), iar 
interdicțiile ulterioare nu s-au 
extins niciodată până la verii de 
gradul al treilea. Căsătoria între 
unchi și nepoată era tolerată. 
Poligamia a fost interzisă sub legea 
romană. Avem de-a face cu o 
variantă mai relaxată a PMF. 


Deciziile Bisericii Ortodoxe sunt reprezentate cu o nuanta gri in 
Tabelul 5.2. Putem aprecia că Biserica Ortodoxă implementa o 
variantă mai relaxată a Programului Matrimonial si Familial.” 


Aspectul mai important este că diferite grupuri religioase au dezvoltat 
un spectru larg de forme de căsătorie având girul divinității, de la 
căsătoriile între frați și surori din zoroastrism până la interdicția 
generală impusă de Biserica Apuseană chiar și asupra rudelor prin 
alianță foarte îndepărtate (veri de gradul al șaselea). Biserica 
Apuseană a ajuns să deţină un set extrem de tabuuri referitoare la 
incest, percepute ca expresii ale voinței lui Dumnezeu, cu consecințe 
majore pe termen lung, care au netezit într-un final calea pentru 
psihologia WEIRD. 


În încercarea de a afla de unde provin tabuurile referitoare la incest 
impuse de Biserică, i-am putea suspecta pe creștinii romani că ar fi 
anticipat cumva efectele genetice și sociale pe termen lung ale 
diverselor interdicții referitoare la căsătorie. Cu toate că ocazional unii 
scriitori creștini și musulmani au făcut într-adevăr speculații 
referitoare la aceste efecte, asemenea ipoteze vagi cu privire la 
posibilele consecinţe ale diverselor obiceiuri matrimoniale nu par să fi 
introdus dezbaterile religioase pe tema incestului sau să fi motivat 
abolirea obiceiurilor matrimoniale străvechi. Chiar în lumea modernă, 
acolo unde sunt disponibile date științifice detaliate, încă au loc 
dezbateri în jurul chestiunii poligamiei și a căsătoriei între veri. Mai 
mult, nici înțelegerea sumară a efectelor consangvinizării asupra 
sănătății, nici beneficiile sociale ale căsătoriilor cu un singur partener 
neînrudit nu pot explica tabuurile referitoare la incest care exclud 
căsătoria cu afini, cu frați si surori, cu nași (precum si cu descendenții 
nasilor), deoarece aceștia nu au nici o legătură genetică, si nici nu e 
necesar să fie apropiaţi din punct de vedere social.*° 


În cele din urmă, Biserica Apuseană, precum și alte religii au adoptat 
o constelație de credințe si de practici referitoare la căsătorie — 
Programul Matrimonial si Familial — dintr-un set complex de cauze 
istorice. Totuși, ceea ce contează pentru noi acum este modul în care 
diverse seturi de credințe și de practici de inspiraţie religioasă au 
influențat viata în termeni practici, în comparație cu alternativele 
existente si în competiţie cu alte societăți pe termen lung. În 
următoarele două milenii, cum au stat lucrurile în societățile 
influențate de Programul Matrimonial și Familial, în comparaţie cu 
alte grupuri, care au adoptat sau au menținut formule mai intensive 
de organizare a rudeniei?*° 


Impactul global al Programul Matrimonial si Familial asupra 
societatilor Europei medievale a fost foarte puternic, asa cum vom 
vedea in cele ce urmează. Până una-alta, să analizăm cazul concret al 
unei persoane din secolul al XI-lea aflate în căutarea unui partener sau 
a unei partenere de căsătorie. Teoretic, o asemenea persoană trebuia 
să excludă cei aproximativ 2730 de veri sau verisoare și cele 
aproximativ 10 000 de rude de pe lista candidaților, inclusiv copiii, 
părinții si partenerii de căsătorie ai tuturor acestor veri. În lumea 
modernă, cu orașe trepidante de milioane de locuitori, asemenea 
interdicții ar putea fi ușor de respectat. Dar în lumea medievală cu 
ferme răzlețe, comunități de săteni închise și mici orașe, aceste 
interdicții îi fortau pe cei care voiau să se căsătorească să-și caute un 
partener la distanțe mari, sperând să găsească un membru al unei 
comunități creștine îndepărtate, adesea în alte grupuri etnice sau 
tribale. Cred că aceste efecte erau resimtite cel mai puternic în 
straturile medii economic, printre oameni suficient de realizați încât 
să fie remarcati de Biserică, dar nu suficient de puternici încât să 
poată folosi mita sau alte metode de influenţă pentru a ocoli regulile. 
Astfel, este foarte probabil ca PMF să fi dizolvat instituţiile bazate pe 
rudenie intensivă din centru spre exterior. Elitele sociale europene 
aveau să fie ultimele redute, PMF trecând lent și sistematic la 
reorganizarea structurii sociale ierarhic inferioare (Figura 3.3).*! 


SFÂRȘITUL FILIATIILOR: ADOPTIe, POLIGAMIe SI RECASATORIRE 


Desi clanurile si filiatiile sunt instituții cu mare forță psihologică, ele 
au un cusur: fiecare generaţie trebuie să dea naștere la moștenitori. 
O singură generaţie lipsită de urmași poate însemna sfârşitul unei 
filiatii venerabile. Statistic, filiatiile formate din câteva duzini sau 
chiar câteva sute de persoane se vor ciocni, la un moment dat, de 
imposibilitatea „producerii“ unui adult de sex masculin - de pildă, 
bărbaţi dintr-o dinastie sau dintr-un clan patriliniar. În fiecare 
generaţie, aproximativ 20% din familii vor avea copii de un singur sex 
(de ex. fete), iar alte 20% din familii nu vor avea copii deloc. Aceasta 
înseamnă că toate filiatiile se vor găsi la un moment dat fără nici un 
membru de sex masculin, adică sexul moștenitorilor. Din această 
cauză, evoluția culturală a conceput strategii pentru crearea 
moștenitorilor, care implică adoptia, poligamia și recăsătorirea. 
Adoptia, un fenomen comun în multe societăți, le permite familiilor 
fără moștenitori de parte bărbătească să adopte un moștenitor, de 
obicei o rudă. În cadrul căsătoriilor poligame, bărbaţii care nu au un 
moștenitor de sex masculin de la soția principală pot pur și simplu să- 
și ia a doua sau a treia soţie si să încerce mai departe. În societățile 


monogame, cum era cea romana, cei lipsiti de mostenitori puteau sa 
divorțeze si să se recăsătorească in speranţa obținerii unei partenere 
mai fertile.*? 


Biserica a făcut eforturi susținute în sensul blocării acestor strategii. 
Adoptia fusese un factor major în societăţile Europei precreştine. Atât 
în Grecia, cât și în Roma antică existau legi referitoare la adopţie. 
Totuşi, la jumătatea primului mileniu, codurile de legi ale triburilor 
crestinate nu mai prevedeau mecanisme legale pentru transferarea 
formală a rolurilor de rudenie, a drepturilor de moștenire și a 
responsabilitatilor rituale. Eforturile Bisericii au dus la asocierea 
eficientă a tuturor drepturilor de moștenire cu descendența 
genealogică. În consecință, adoptia legalizată isi face apariţia în codul 
englez abia în 1926, după legalizarea adoptiei în Franța (1892) si în 
Massachusetts (1851).% 


Așa cum am observat anterior, Biserica a subminat poligamia, care 
reprezenta o încercare de a obține moștenitori, nu doar prin 
interzicerea fermă a mai multor soţii, ci si prin avansarea ideii de 
caracter nelegitim. În Europa precreştină diverse forme de poligamie 
erau foarte răspândite, dacă judecăm după valul de îngrijorare 
exprimată atât de episcopi, cât si de misionarii care se luptau cu 
abolirea acestei practici. Bărbaţii bogaţi puteau să aibă o soție 
principală, la care se adăugau soţii de rangul al doilea. Pentru a fi 
considerați moștenitori, copiii soțiilor de rangul al doilea erau 
„educați“ în scopul continuării filiatiei, al aducerii de sacrificii rituale 
strămoșilor și al obținerii moștenirii și a titlurilor. Prin recunoașterea 
exclusivă a copiilor soției legitime a unui bărbat (căsătoria trebuia 
încheiată în biserică), declarându-i astfel eligibili pentru moștenire și 
succesiune, Biserica a zădărnicit practica „educării“ si a închis astfel 
accesul obişnuit la dreptul de mostenire.** 


Dacă nu ai voie să aduci noi soţii în gospodărie prin poligamie, atunci 
ai putea măcar să divortezi și să te recăsătorești cu o femeie mai 
tânără în speranța obținerii unui moștenitor? Nu, Biserica a închis și 
această cale. În 673, de pildă, Sinodul de la Hertford a interzis 
recăsătorirea chiar daca divortezi legal. Nici măcar regii nu făceau 
excepție, ceea ce pare surprinzător. La mijlocul secolului al IX-lea, 
când regele din Lotharingia și-a repudiat soția și și-a luat concubina în 
căsătorie, făcând-o soţie principală, doi papi succesivi au purtat o 
campanie îndelungată, care a durat un întreg deceniu, pentru a-l 
aduce pe calea cea dreaptă. După rugaminti succesive, sinoduri si 
amenințări cu excomunicarea, regele a cedat în cele din urmă și s-a 
dus la Roma să ceară iertare. Aceste hartuiri din partea papilor au 
continuat pe durata întregului Ev Mediu. Într-un final, în secolul 


al XVI-lea, regele Henric al VIII-lea a trecut la protestantism, 
transformând întreaga Anglie într-o ţară protestantă, ca reacție la 
îndărătnicia papei.*® 


Restrictiile referitoare la adopţie, poligamie si recăsătorire impuse de 
Biserică au dus in cele din urmă la dispariţia filiatiilor, care s-au trezit 
la un moment dat fără moștenitori. Astfel, multe dinastii europene au 
dispărut din cauza lipsei unui moștenitor. Așa cum s-a întâmplat și în 
cazul limitărilor PMF privind incestul, aceste disparitii au fost benefice 
pentru Biserică, întrucât au dus la eliberarea oamenilor de 
constrângerile relațiilor puternice de rudenie și au generat o revărsare 
de bogăţie spre cuferele Bisericii. Noile surse de venit erau 
reprezentate de vânzarea drepturilor de anulare a căsătoriei: da, 
recăsătorirea era imposibilă... dar, în anumite condiţii, prima 
căsătorie putea fi anulată - invalidată, de parcă nici n-ar fi existat. 
Evident că pentru un asemenea miracol aveai de plătit o sumă 
substanţială. 


Acum să aruncăm o privire asupra modului în care aceste strategii, 
împreună cu unele ajustări ale normelor referitoare la proprietatea 
privată și moștenire, au făcut din Biserică proprietarul de terenuri cel 
mai bogat din Europa, concomitent cu decimarea instituțiilor bazate 
pe rudenie, modificând astfel treptat lumile sociale cu care a trebuit să 
se confrunte fiecare generatie.*® 


PROPRIETATE PRIVATĂ ȘI TESTAMENTE PERSONALE 


Instituţiile bazate pe rudenie posedă adesea norme sociale care 
reglează problema moștenirii și a posesiunii terenurilor și a altor 
resurse valoroase. În societăţile bazate pe filiatii sau pe clanuri, de 
pildă, terenurile sunt de obicei proprietatea tuturor membrilor unui 
grup de rude. Moștenirea în aceste situaţii este directă: noua generație 
a membrilor clanului moștenește colectiv proprietățile generației 
anterioare, prin urmare nu există proprietate privată. Adeseori, ideea 
de a vinde terenurile clanului este de neconceput deoarece aceste 
teritorii sunt locuința strămoșilor clanului și fac parte integrantă din 
ritualurile şi identitatea acestuia. Chiar și când asemenea legături nu 
reprezintă o problemă sau pot fi depășite, este necesar ca fiecare 
membru al grupului sau cel puţin fiecare cap de familie să-și dea 
consimțământul pentru orice act de înstrăinare a proprietăţii, astfel 
încât asemenea situații erau extrem de rare. În cadrul neamurilor, 
unde apar mai frecvent noțiunile mai individualizate de proprietate, 
frații, frații vitregi, unchii și verii pot emite în general pretenții asupra 


pământului sau altor averi ale defunctului. Aceste pretenții sunt solid 
bazate pe tradiţie, astfel încât nu pot fi ignorate prea ușor prin 
preferințele formulate de defunct. Astfel, un tată nu-și poate 
dezmosteni pur si simplu fraţii sau chiar verii în favoarea slujitorului 
sau a preotului său. Moștenirea nu este o chestiune de preferință 
personală. În aceste societăți, este posibil ca noțiunile WEIRD 
referitoare la proprietate sau la testament personal să nu existe deloc 
sau să fie restrânse la circumstanţe limitate. În acest context, Biserica 
a făcut manevrele necesare pentru a-și susține interesele proprii, 
promovând proprietatea privată și moștenirea pe baza testamentului 
personal. 


Pentru a vedea cum funcționau aceste formule, să pornim din Imperiul 
Roman din Antichitatea târzie, pe vremea când clasele conducătoare 
se bucurau de proprietatea privată si de moștenirea pe bază de 
testament garantate prin lege. Folosind aceste instrumente, 
conducători creștini precum Ambrozie din Milano, au formulat o 
doctrină care le-a dat creștinilor înstăriți o rezolvare a problemei 
insolubile privind „trecerea cămilei prin urechile acului“. Această 
dilemă izvorăște din Evanghelia după Matei (19, 21-26), în care este 
descrisă o scenă în care lisus îi lansează o provocare unui tânăr bogat: 


„Dacă voiesti să fii desăvârșit, du-te, vinde averea ta, dă-o săracilor și 
vei avea comoară în cer; după aceea, vino și urmează-Mi.“ Când 
tânărul a auzit aceste cuvinte, a plecat întristat, pentru că deținea 
multe averi. Iar Iisus le-a spus ucenicilor Săi: „Adevărat zic vouă că un 
bogat cu greu va intra în împărăţia cerurilor. Și iarăși zic vouă că mai 
lesne este să treacă cămila prin urechile acului decât să intre un bogat 
în împărăţia lui Dumnezeu“. 


Transformând această parabolă într-o învățătură fundamentală, 
Ambrozie a zidit un tezaur pentru Biserică promovând ideea că cei 
bogaţi pot ajunge în rai dacă-și donează averea celor săraci, prin 
intermediul Bisericii. În mod ideal, creștinii înstăriți trebuiau să-și 
cedeze averea săracilor și să se pună în slujba lui Dumnezeu. Mai 
mult, Biserica a oferit o alternativă si mai simplă: bogatii puteau să-și 
lase o parte din avere sau chiar averea întreagă celor săraci la sfârșitul 
vieţii pământești. Această formulă le permitea celor înstăriți să se 
bucure de posesiunile lor în timpul vieţii si, în același timp, să treacă 
prin proverbiala ureche a acului, manifestându-și generozitatea fata de 
săraci la sfârșitul vieţii.*” 


Această doctrină a caritatii s-a dovedit genială. Creștinii bogaţi erau 


puternic motivaţi printr-o învățătură bine ancorată in cuvintele lui 
lisus. Inspirati de această concepție, câţiva aristocrați romani au 
renunțat la imensele lor averi si s-au dedicat slujirii religioase. De 
pildă, în anul 394 d.Hr., aristocratul roman Pontius Paulinus, care 
dispunea de o avere fabuloasă, a anunţat că s-a decis să urmeze sfatul 
lui Hristos si să-şi împartă întreaga avere săracilor. Ceva mai târziu, în 
Barcelona, în cursul aceluiaşi an, Paulinus a fost hirotonisit preot, în 
aprecierea mulțimii. Asemenea gesturi de renunțare, mai ales când 
sunt făcute de figuri prestigioase precum Paulinus, operează asupra 
psihologiei noastre ca sacrificii pentru amplificarea credibilitatii 
(gesturi SACRE, capitolul 4). Conducătorii Bisericii timpurii, printre 
care îi putem aminti pe Ambrozie din Milano, Augustin din Hipona și 
Martin din Tours, au recunoscut cu toții forța demonstraţiei lui 
Paulinus pe care l-au promovat ca exemplu demn de urmat. Se spune 
că Martin făcea peste tot următoarea declarație: „Există un model 
demn de urmat!“ Efectele psihologice ale unor asemenea renuntari 
costisitoare la avere ar fi urmat să ducă la: (1) înrădăcinarea sau 
adâncirea credinţei celor care au fost martori la acest gest; (2) 
impulsionarea unor gesturi similare (alți bogaţi să imite gestul, 
amplificând entuziasmul pentru asemenea acțiuni); (3) îmbogățirea 
Bisericii, întrucât averile donate le parveneau săracilor trecând mai 
întâi prin sipetele ecleziastice.*® 


Nu trebuie să ne surprindă că majoritatea creștinilor nu au fost 
suficient de motivaţi încât să-și doneze întreaga avere, cel putin nu în 
timpul vieţii. Totuși, modele exemplare precum Paulinus au ajutat 
Biserica să-i convingă pe oameni să-și lase săracilor la moarte o parte 
din avere sau chiar întreaga avere. Li se spunea că acest gest caritabil 
le asigura „comoara în cer“ despre care vorbise lisus fără a trebui să 
sufere inconvenientele unei vieţi trăite în sărăcie. Această ușă 
lăturalnică prin care se putea obține accesul în paradis a fost atât de 
eficientă în îmbogățirea Bisericii, încât conducătorii seculari au trebuit 
în cele din urmă să dea legi care să limiteze excesul de dărnicie din 
partea celor bogați. De exemplu, regele vizigot a decretat că văduvele 
care aveau copii sau nepoți de frate aveau voie să înstrăineze doar un 
sfert din averea lor, celelalte trei sferturi revenindu-le copiilor și 
rudelor.*9 


Accentul pus de Biserică pe ajutarea bolnavilor și a celor muribunzi — 
o învăţătură centrală a creștinismului — a explicat în parte eficiența 
acestei doctrine. Preoţii erau chemați la căpătâiul muribunzilor bogati, 
la fel ca astăzi. Aceștia, plini de îndatorire, îi stăteau alături celui pe 
moarte, alinându-l și pregătindu-i sufletul nemuritor pentru viata de 
apoi. Abilitatile unui preot, în conjunctie cu frica morții iminente si cu 
o doză de nesiguranță referitoare la rai sau la iad, îi făcea pe bogați 


extrem de dispuși să lase moștenire averi impresionante celor săraci 
(prin intermediul Bisericii). 


Această strategie a moștenirii, aplicată elitelor sociale în Antichitatea 
târzie, a funcționat destul de bine în beneficiul Bisericii atâta vreme 
cât instituţiile aflate la guvernare care se ocupau de drepturile de 
proprietate și de testamente aveau încă validitate. Totuși, odată cu 
prăbușirea Imperiului de Apus, Biserica a trebuit să acţioneze într-o 
lume în care obiceiurile tribale locale tocmai se aflau într-un proces de 
codificare și de formalizare. Deoarece codurile juridice timpurii ale 
populațiilor tribale, cum a fost cazul anglo-saxonilor si al francilor, 
dezvăluie influențe puternice ale instituţiilor bazate pe rudenie 
intensivă, inclusiv drepturi de moștenire tradiționale, Biserica a fost 
puternic motivată să promoveze proprietatea privată si moștenirea 
prin testament. Actionand în înţelegere cu conducătorii seculari, ea a 
făcut presiuni pentru a obține legi în favoarea proprietăţii private, 
drepturi de moștenire care favorizau doar moștenitorii direcți, 
descendenții (excluzându-i astfel pe frați, unchi si veri) şi mai multă 
autonomie în cazul mostenirilor prin testament.*° 


Această orientare spre proprietate privată și testament personal a 
slăbit cu siguranță organizaţiile bazate pe rudenie, întrucât aceste 
colectivități şi-au pierdut constant pământurile si averile în beneficiul 
Bisericii. Găsindu-se pe patul de moarte, creștinii dădeau Bisericii tot 
ce puteau pentru a-și îmbunătăţi situația în lumea de dincolo. Cei care 
nu aveau moștenitori, neputând adopta copii și neputându-se 
recăsători, își lăsau întreaga avere Bisericii, odată eliberați de 
restricțiile impuse de regulile moștenirii și ale proprietății comune. 
Organizațiile bazate pe rudenie, în frunte cu patriarhii lor, au sângerat 
până la moarte, pe măsură ce Biserica le răpea drepturile normale de 
moștenire. Pământurile strămoșești au devenit proprietatea Bisericii. 


Aceste modificări aduse moștenirii și proprietății au accelerat și 
finanțat expansiunea Bisericii. Răspândirea acţiunilor de binefacere 
probabil că a atras noi adepți prin forța persuasivă a darurilor 
scumpe — sacrificii pentru amplificarea credibilităţii — si au adâncit 
credința adepților. Totodată, aceste moșteniri aduceau venituri in 
cascadă. Biserica a devenit extrem de bogată în timpul perioadei 
medievale datorită efectului cumulat al moștenirilor, zeciuielilor și 
plăţilor pentru anumite servicii - cum ar fi dispense pentru căsătoria 
între veri și anularea căsătoriilor. Dintre acestea, mostenirile 
reprezentau de departe procentul cel mai substanţial. În anul 900 
Biserica ajunsese să dețină cam o treime din terenurile cultivate din 
Europa Apuseană, inclusiv în Germania (35%) și în Franța (44%). 
Până la Reforma protestantă din secolul al XVI-lea, Biserica deținea 


jumătate din Germania si un procent situat undeva între 33% si 50% 
din Anglia.” 


Prin subminarea relatiilor bazate pe rudenie, este probabil ca PMF sa 
fi anihilat si diferentele tribale dintre europeni inainte de Evul Mediu 
târziu. Comunitatile tribale si etnice, asa cum am observat în capitolul 
2, sunt susținute în parte de tendințele noastre de a interactiona cu cei 
cu care vorbim aceeași limbă sau același dialect, cu care împărțim 
același port și alte particularități etnice și, totodată, de a învăţa de la 
aceştia, precum si de ușurința cu care interactiondm cu cei care 
împărtășesc aceleași norme sociale ca noi. Adeseori căsătoria este 
văzută ca o forță majoră menită să reifice și să consolideze graniţele 
tribale. PMF-ul formulat de Biserică a acționat în sensul dizolvării 
triburilor europene prin (1) stabilirea unei identități sociale pantribale 
(identitatea creștină), (2) forțarea oamenilor să-și găsească parteneri 
de căsătorie creştini în regiuni îndepărtate și (3) crearea unui nou set 
de norme referitoare la căsătorie, moștenire și locuință care să 
stabilească un fundament pe baza căruia comunităţi tribale diferite 
puteau începe să interacționeze, să se căsătorească și să se 
coordoneze.*? 


Prin subminarea instituţiilor europene bazate pe rudenie, Programul 
Matrimonial și Familial conceput de Biserică realiza simultan două 
obiective: își elimina rivalul principal cu care era în competiție pentru 
atragerea de adepţi și crea un flux de venituri. În cadrul instituţiilor 
bazate pe rudenie, loialitatea fata de propriul grup și comunitatea 
tribală predomină și necesită multe investiţii. Odată cu slăbirea 
relațiilor de rudenie și dizolvarea triburilor, creștinii aflaţi în căutarea 
siguranței puteau să se dedice pe deplin Bisericii și altor asociaţii 
voluntare. De asemenea, PMF a generat venituri colosale- din 
dispense în scopuri maritale, anulare a căsătoriilor și moșteniri — 
folosite în scopuri de misionariat, pentru acțiuni de binefacere și 
construcția de noi catedrale. Pe lângă aceste contribuţii la succesul 
Bisericii, interdicțiile matrimoniale și regulile referitoare la moșteniri 
cuprinse în Programul Matrimonial și Familial au modificat și 
psihologia credincioșilor într-un mod care a avut impact prin ricoseu 
asupra Bisericii, modificând-o din interior.53 


Carolingienii, sistemul seniorial și Modelul 
Matrimonial European 


De la finele secolului al VI-lea, Biserica a descoperit că unele dintre 


interesele sale converg cu interesele conducătorilor franci. Asemenea 
multor altor regi de dinaintea lor si de după ei, francii au fost constant 
în conflict atât cu familii aristocratice influente, cât și cu numeroase 
clanuri puternice. Prin subminarea posibilității de a făuri alianţe prin 
căsătorie PMF a restrâns dimensiunile familiilor nobile și ale 
grupurilor de rude, precum și solidaritatea existentă între acestea. 
Astfel, Biserica a făcut corp comun cu regii franci, fapt care a oferit o 
autoritate seculară si o aură militară Programului Matrimonial si 
Familial (Tabelul 5.2). De pildă, în anul 596 d.Hr., regele merovingian 
Childebert al II-lea a decretat pedeapsa cu moartea pentru căsătoria cu 
mama vitregă, dar a lăsat pedepsele aferente altor forme de incest la 
latitudinea episcopilor. Dacă vinovatul opunea rezistență pedepsei 
aplicate de Biserică, averile sale erau confiscate si împărțite rudelor 
acestuia (motivându-i astfel pe respectivii să demaste abaterile de la 
aceste norme). Această alianță dintre papi și regii franci a continuat 
prin Carol Martel până în Imperiul Carolingian. Atât regele Pepin cel 
Scurt, cât si împăratul Carol cel Mare au facut din interdicţia, 
monitorizarea și pedepsirea incestului priorități ale agendei lor 
politice.** 


În timpul îndelungatei sale domnii, Carol cel Mare şi-a extins imperiul 
în Bavaria, în nordul Italiei, în Saxonia (Germania) și în anumite 
regiuni ale Spaniei aflate sub dominație musulmană. Uneori aflându- 
se în frunte, iar alteori urmându-l, Biserica s-a dezvoltat odată cu 
imperiul. Această interdependenta a fost marcată în ziua de Crăciun a 
anului 800, moment în care papa l-a încoronat pe Carol cel Mare 
acordându-i titlul de „împărat al romanilor“. Figura 5.3 indică 
extinderea Imperiului Carolingian până în 814, anul morţii 
împăratului. 


Susținerea carolingiană de care s-a bucurat PMF al Bisericii a 
contribuit la modelarea populațiilor Europei într-un mod care a 
facilitat noi forme de organizare și de producţie. Prima dintre aceste 
instituții sociale și economice, sistemul seniorial, a apărut în inima 
Imperiului Franc, precum și în Anglia. Spre deosebire de instituțiile 
similare superficiale întâlnite în altă parte, sistemul seniorial nu s-a 
bazat iniţial nici pe sclavagism, nici pe relaţiile de rudenie, așa cum a 
fost cazul organizării vilei romane din Antichitatea târzie. Aici, 
cuplurile de ţărani deveneau parteneri în cadrul unor relații 
economice stabilite cu seniorii latifundiari si cu alte gospodării de 
agricultori. Desi unii dintre acești fermieri erau aserviti, legaţi de glie, 
mulți dintre ei erau liberi. Dacă avea nevoie de mână de lucru în 
gospodărie, familia angaja adolescenți sau tineri din alte gospodării în 
loc să profite de membrii cercurilor de rude. Copiii unui cuplu, odată 
ajunși la vârsta adolescenței, părăseau casa părintească si se duceau să 


muncească fie pe domeniul seniorului, fie într-o altă gospodărie unde 
era nevoie de mână de lucru. Când unul dintre fii se căsătorea, fie 
prelua gospodăria părinţilor, fie își întemeia propriul cămin pe 
domeniul stăpânului părinţilor lui sau pe un alt domeniu, ori se putea 
muta într-un târg sau într-un oraș. Dacă prelua ferma părinţilor, 
devenea el însuși cap de familie mai degrabă decât să lucreze sub 
autoritatea tatălui său; din momentul acela, părinţii se retrăgeau într- 
un fel de semiinactivitate. Prin distribuirea muncii independent de 
legăturile de rudenie, acest sistem consolida rezidența neolocală și 
limita si mai mult autoritatea patriarhală. Gospodăriile care nu erau 
legate prin relaţii de rudenie aflate pe același domeniu erau o sursă 
flexibilă de oferte de muncă și adesea cooperau, folosind în comun 
sursele de apă, morile, stupii, pădurile, livezile, viile si grajdurile.56 

FIGURA 5.3. Aceasta harta ilustreaza granitele Imperiului Carolingian 
în anul 814 d.Hr. si teritoriile revendicate de Biserica Apuseană si de 
cea Răsăriteană în timpul Marii Schisme (1054). Harta prezintă și 
teritoriile aflate în posesia Bisericii Celte, precum și pe cele controlate 
de puteri islamice. Aproximativ după anul 1500, există dovezi 
documentare ale Modelului Matrimonial European în multe dintre 
regiunile reprezentate în interiorul liniilor întrerupte. Pentru referință, 
harta indică granițele contemporane ale naţiunilor europene 


moderne.55 


Dintr-o perspectivă globală și istorică, acest sistem seniorial este foarte 
ciudat. În China, în aceeași perioadă, pământul și alte resurse erau de 
obicei deținute colectiv de clanuri patriliniare. Proprietăţile deținute 
în comun de membrii clanului erau hambarele, locuințele strămoșești 
si școlile clădite pentru a-i ajuta pe membrii clanului să se pregătească 
pentru examenele în domeniul serviciilor publice necesare intrării în 
serviciile guvernamentale. În Irlanda, creștinată în perioada Bisericii 
Celte, înainte de consolidarea PMF al Bisericii Apusene, sistemul 
seniorial era dominat de clanuri si se baza pe munca sclavilor. 
Clanurile irlandeze dețineau si controlau atât morile, cât si cuptoarele 
pentru cărămizi. Dependenţa sistemului seniorial franc de gospodării 
formate din străini era un fenomen singular, la fel ca familiile 
nucleare și rezidența neolocală. Legăturile de rudenie foarte slabe 
existente pe aceste domenii făceau ca atât indivizii, cât si cuplurile sa 
pornească (uneori) în căutarea unui trai mai bun în altă parte, pe alte 
moșii sau în orașe și în mănăstiri (evident, latifundiarii se opuneau 
adesea acestor initiative).°’ 


Complementaritatea dintre interesele misionare ale Bisericii, 
organizaţiile senioriale si aliații seculari ai Bisericii a avut ca rezultat 
pomparea unei doze deosebit de puternice din Programul Matrimonial 
si Familial în Imperiul Carolingian și în Anglia.5% Cu putin înainte de 
sfârșitul mileniului I d.Hr. recensămintele pe domeniile senioriale 
confirmă că familiile de țărani agricultori erau monogame, nucleare și 
de dimensiuni reduse, având între doi si patru copii. Cuplurile tinere 
formau adesea gospodării independente, neolocale, uneori mutându-se 
chiar pe domenii noi. Cu toate acestea, fetele se căsătoreau la o vârstă 
foarte fragedă, între 10 si 15 ani, probabil deoarece bărbaţii din elitele 
sociale nu au renunțat foarte uşor la obiceiul de a-și lua soții de rangul 
al doilea. De pildă, Carol cel Mare a avut în total 18 copii cu cele 10 
soții ale sale, principale sau de rangul al doilea. Acești copii au 
zămislit trei dinastii europene, pe lângă alte familii regale: Habsburgii, 
Capetinii si Plantagenetii.*° 


La finele Evului Mediu si la inceputul Epocii Moderne, datele 
demografice erau suficient de bogate ca istoricii să poată contura 
statistic un Model Matrimonial European, definit prin următoarele 
trăsături-cheie: 


1. Familii nucleare monogame cu rezidență neolocală. Bărbaţii 
devin capi de familie la vârste mai tinere, iar soțiile scapă de sub 


autoritatea mamelor si a soacrelor. Evident, familiile nucleare si 
rezidenta neolocala erau doar un ideal; din cauza conditiilor 
economice, multi erau încă forțați să trăiască in familii extinse. 
În schimb, idealul în China rămânea gospodăria patrilocală care 
adăpostea mai multe generaţii, deşi anumite familii erau 
constrânse de circumstanţe să se organizeze conform modelului 
nuclear.®° 


2. Căsătorie la vârsta maturității, vârsta adecvată pentru 
căsătorie atât la bărbați, cât și la femei fiind în jur de 25 de ani. 
Acest model poate fi influențat de mulți factori, printre care și 
alegerea personală (nu mai există căsătorii aranjate), dificultatea 
găsirii unui partener de căsătorie din afara cercului rudelor 
(tabuurile referitoare la incest), presiunea financiară a 
întemeierii unei noi gospodării (rezidență neolocală).S! 


3. Multe femei rămân necăsătorite. La vârsta de 30 de ani, cam 
15%-25% din femeile europene din nordul și apusul Europei 
rămâneau necăsătorite. Biserica oferea un mecanism instituțional 
alternativ respectabil pentru evitarea căsătoriei: femeile puteau 
intra într-o mănăstire. Spre deosebire de situația din Europa 
Nord-Apuseană, în majoritatea societăților aproape 100% din 
femei se căsătoreau, de obicei de foarte tinere. În China 
tradițională, de pildă, doar 1%-2% din femei mai erau 
necăsătorite la vârsta de 30 de ani.® 


4. Familii mai mici şi fertilitate mai scăzută. Familiile de 
dimensiuni reduse au fost influențate probabil de mai mulți 
factori, printre care mai puține legături de familie (mai putin 
timp acordat creșterii copiilor), rezidență neolocală (mai puține 
presiuni din partea rudelor prin alianță), căsătorie la vârste mai 
mature si inexistenta a poligamiei. 


5. Perioadă premaritală dedicată muncii. Între pubertate si 
adolescenţa târzie, tinerii părăseau adeseori căminul părintesc, 
ducându-se să lucreze în casele altor familii, unde câștigau bani, 
deprindeau abilități noi și observau alte moduri în care putea fi 
condusă o gospodărie. Din punct de vedere istoric si global, 
angajarea forței de muncă din afara cercului familiei — „servitori 
implicați în cercul vieţii“ — este un fenomen rar întâlnit. ê” 


Delimitările aproximative propuse pentru Modelul Matrimonial 
European sunt schitate în Figura 5.3. Zonele unde nu se regăsește 
acest model sunt foarte sugestive. Irlandezii, fiind creștinați de 
timpuriu, au resimțit impactul deplin al PMF abia cand au fost cuceriti 
de englezi în secolul al XII-lea. Tot astfel, sudul Spaniei s-a aflat sub 
stăpânire musulmană între anii 711 si 1492, desi posesiunile lor 
teritoriale s-au restrâns treptat în această perioadă. Sudul Peninsulei 
Italice, spre deosebire de regiunile nordice, n-a fost nicicând 
consolidat în cadrul Imperiului Carolingian (unde PMF a fost impus de 
timpuriu), iar anumite zone erau guvernate de sultani musulmani sau 
de împărați bizantini. În răsărit, Modelul Matrimonial European este 
activ mult mai aproape de granițele vechiului Imperiu Carolingian 
decât de granițele oficiale trasate în timpul Marii Schisme între 
Biserica Apuseană si cea Răsăriteană.$* Lucrurile stau astfel pentru că, 
deși Biserica s-a extins în cele din urmă spre răsărit, PMF a sosit mult 
mai târziu. În capitolul 7 vom vedea că o mare parte din variaţia în 
realizarea căsătoriilor între veri care au continuat în Europa până în 
secolul XX poate fi explicată dacă stim momentul intrării în scenă a 
PMF.®® 


Ecouri in timp 


Pe măsură ce instituţiile bazate intensiv pe rudenie s-au dizolvat, 
europenii Evului Mediu au căpătat din ce în ce mai multă libertate de 
mișcare, atât din punct de vedere relational, cât si locativ. Eliberati de 
obligaţiile familiale si de interdependenta moștenită, oamenii au 
început să-și aleagă persoanele cu care intrau în legătură — prietenii, 
partenerii de căsătorie, partenerii de afaceri și chiar protectorii pentru 
a-și construi propriile reţele relationale. Libertatea relationala a 
generat mobilitate locativă, pe măsură ce persoane singure și familii 
nucleare s-au deplasat spre teritorii noi și comunități urbane în 
expansiune. S-a deschis astfel o ușă spre dezvoltarea și răspândirea 
asociaţiilor voluntare, care cuprindeau atât organizaţii religioase, cât 
si instituții noi, precum orașe, ghilde profesionale și universități. 56 
Aceste progrese, fundamentate pe transformări psihologice pe care le 
voi evidenția în următoarele șapte capitole, au pregătit revoluțiile 
urbane, comerciale si juridice din perioada Evului Mediu matur. ®” 


Impactul schimbărilor sociale asupra Bisericii înseși este foarte 
interesant, întrucât reprezintă un fel de feedback obținut între 
schimbările sociale și psihologice operate de PMF si de evoluţia 
ulterioară a instituţiilor catolice. De pildă, primele mănăstiri din 


Anglia anglo-saxona, inainte de sosirea echipei misionare trimise de 
papa Grigore in jurul anului 600 d.Hr., erau in general afaceri de 
familie. Funcţiile de abate si de stareță erau preluate de la un frate la 
altul sau de la mamă către fiică. În Irlanda, aceste practici au durat 
sute de ani, întrucât mănăstirile erau guvernate de clanuri irlandeze 
bogate și transferate prin moștenire ca proprietate colectivă. Totuşi, 
distrugerea instituțiilor bazate pe rudenie, asociată cu stipularea în 
cele din urmă a ilegitimitatii copiilor de preoți, a anulat implicarea 
puternică a grupurilor de rude în organizaţiile Bisericii. Multe 
mănăstiri le impuneau călugărilor aspiranti condiția de a renunţa la 
legăturile de rudenie, cerându-li-se să aleagă între Biserică și familii. 
Începând cu abația Cluny (910 d.Hr.) si accelerând ritmul odată cu 
apariția Ordinului Cistercian (1098 d.Hr.), mănăstirile și-au pierdut 
treptat caracterul de structuri apropiate clanului, transformându-se în 
ceva asemănător ONG-urilor, cu alegeri democratice pentru funcția de 
abate, documente constitutive și o ierarhie electorală care asigura 
echilibrul dintre independența locală și autoritatea centralizată. 6° 


PMF formulat de Biserică a remodelat familia europeană în cadrul 
unui proces care a luat sfârșit acum 500 de ani. Dar oare acest proces 
chiar a avut efecte vizibile asupra psihologiei zilelor noastre? Oare 
faptul că suntem educați în cadrul unor instituţii în care relaţiile de 
rudenie au o pondere mai mică ne influențează semnificativ 
motivațiile, percepțiile, emoţiile, modul de gândire și concepțiile 
despre sine? Putem oare identifica sursa diversității psihologice 
contemporane în influența Bisericii? 


6. Diferențe psihologice, familii și 
Biserica 


Familia este prima instituţie cu care intrăm în contact când venim pe 
lume si, până de curând, în multe societăți, familia a oferit cadrul 
organizational central in viata majorității oamenilor. Astfel, este logic 
că aceasta joacă un rol fundamental în modelarea minţii și 
comportamentului nostru. În capitolul 1 am descris modelele 
diversității psihologice la nivel global în domenii care variază de la 
individualism, conformism și vină până la încrederea impersonală, 
gândirea analitică și folosire a intentionalitatii în judecatile morale. 
Aici, încep prin a prezenta dovezile că această diversitate psihologică 
se conturează, în parte, pe măsură ce minţile noastre se adaptează la 
mediile construite cultural pe care le întâlnim, mai ales în timp ce ne 
formăm ca persoane. Vom analiza modul în care instituţiile bazate 
intensiv pe rudenie influențează psihologia oamenilor și, mai precis, 
cum destrămarea acestor instituții, realizată de Biserică, i-a împins pe 
europeni si, mai târziu, pe membrii altor populaţii, în mod involuntar, 
spre o psihologie WEIRD. 


În acest scop, voi prezenta mai întâi două metode de măsurare a 
intensității instituţiilor bazate pe rudenie pentru mai multe grupuri 
etnolingvistice si tari de pe glob. Apoi, folosind o lentilă cu unghi larg, 
voi demonstra că intensitatea relaţiilor de rudenie poate explica 
porțiuni semnificative din diversitatea psihologică a națiunilor 
descrisă în primul capitol. Vom observa următorul fenomen: cu cât 
instituţiile tradiționale bazate pe rudenie ale unor populaţii sunt mai 
slabe, cu atât mai pronunțat va fi caracterul WEIRD al psihologiei lor 
de astăzi. Apoi mă voi referi la răspândirea istorică a Bisericii pentru a 
crea o măsură a duratei Programului Matrimonial și Familial pentru 
fiecare tara a lumii. Putem să interpretăm acest fapt drept o doză cu 
eliberare prelungită din Programul Matrimonial și Familial, măsurată 
în secole de expunere la Biserică. Pe baza acestei dozări istorice, vom 
vedea mai întâi că, pe măsură ce crește tăria unei doze din Programul 
Matrimonial și Familial ingerate de o populaţie, intensitatea 
instituţiilor bazate pe rudenie scade. În cele din urmă, vom face o 
corelație directă între aceste doze din Programul Matrimonial și 
Familial și diferențele psihologice contemporane. Cu cât această doză 
din PMF este mai puternică, surprinzător, cu atât mai pronunțat va fi 
caracterul WEIRD al psihologiei lor de astăzi. 


În capitolul următor mă voi concentra asupra diversității psihologice 


din interiorul Europei si chiar din interiorul granițelor țărilor 
europene, precum și asupra celei din China și India. Analizele acestea 
nu numai că vor confirma raportul anticipat între diversitatea 
psihologică, pe de o parte, și intensitatea rudeniei si Biserică, pe de 
alta, ci ne vor si face imuni la stabilirea opozitiilor Occident versus 
ceilalți si WEIRD versus non-WEIRD pe care le-am putea construi 
mental. Nu intenționăm să identificăm diferente constante sau 
esenţiale între popoare, ci să observăm un proces evolutiv aflat în 
desfășurare, influențat de factori multipli care se manifestă dincolo de 
granițele geografice de-a lungul secolelor. 


Intensitate a relațiilor de rudenie și psihologie 


Raportul dintre intensitatea relaţiilor de rudenie și psihologie a fost 
studiat sistematic de echipa mea printre ai cărei membri se numără 
economiștii Jonathan Schulz, Duman Bahrami-Rad și Jonathan 
Beauchamp, precum si colegul meu Benjamin Enke, care a fost inspirat 
de ideile din această carte. Pe baza acestor eforturi, vom măsura 
intensitatea relaţiilor de rudenie folosind atât un indice al normelor 
bazate pe rudenie tradiționale, cât și rata actuală a căsătoriilor între 
veri pentru populaţii diferite. Prima abordare sintetizează date 
antropologice din Atlasul Etnografic într-un singur număr pentru 
fiecare populaţie, ceea ce voi numi Indicele Intensitatii Rudeniei sau 
IIR. IIR combină date sintetizate în Tabelul 5.1 referitoare la 
căsătoriile între veri, familiile nucleare, moștenirea bilaterală, 
rezidența neolocală și monogamie (versus poligamie) cu informații 
despre clanuri și despre obiceiuri referitoare la căsătoria cu membrii 
aceleiași comunități (endogamie). Astfel, ea surprinde intensitatea 
istorică sau tradițională a instituţiilor bazate pe rudenie manifestată 
de populaţiile lumii, nu practicile existente în secolul XXI. Data medie 
atribuită datelor antropologice din Atlas este în jurul anului 1900 al 
erei noastre, aşadar a trecut aproximativ un secol între data când s-au 
făcut măsurătorile noastre istorice referitoare la rudenie și cea la care 
s-au făcut măsurătorile noastre psihologice. 


Instituţiile istorice precum rudenia pot influența psihologia 
contemporană pe căi multiple. Cea mai evidentă dintre acestea este 
prin persistenta, iar durabilitatea instituţiilor bazate pe rudenie este 
bine cunoscută. Folosind sondaje recente la nivel global, colaboratorii 
mei, împreună cu mine, au reușit să confirme că modelele 
matrimoniale și locative înregistrate în Atlas au continuat într-o 
oarecare măsură până în secolul XXI. Cu toate acestea, chiar când s-a 


renuntat la practicile institutionale, valorile, motivatiile si practicile 
de socializare care erau strans legate de aceste institutii traditionale 
pot persista generatii intregi, fiind sustinute prin procesul transmiterii 
culturale. Acest proces creează o cale prin care chiar instituții istorice 
dispărute pot influența mințile contemporane. De exemplu, o 
populaţie poate dezvolta un complex de valori (de ex., pietate filială), 
motivații (de ex., respect față de vârstnici), preferințe (de ex., 
descendenţii de sex masculin sunt preferați fetelor) si ritualuri 
aferente clanurilor sale patriliniare, dar, ulterior, organizaţiile 
clanurilor pot fi interzise și anihilate oficial de către stat (așa cum s-a 
întâmplat în China anilor 1950). În această situaţie, procesul 
transmiterii culturale poate perpetua o psihologie de clan timp de 
generaţii, chiar după dispariţia organizaţiilor clanurilor. De fapt, 
întrucât este posibil ca psihologia oamenilor să nu fi avut destul timp 
să se adapteze la practicile de rudenie recent adoptate, măsurarea 
instituțiilor tradiționale bazate pe rudenie poate reuși chiar mai bine 
să explice diversitatea psihologică decât instituţiile familiei 
contemporane.! 


FIGURA 6.1. Indice al Intensitatii Rudeniei (IIR) pentru grupurile 
etnolingvistice din lumea întreagă. Nuantele mai închise indică 
instituţiile bazate pe rudenie cu un caracter mai puternic. Pentru 
zonele hașurate nu există date.? 


Figura 6.1 redă Indicele Intensitatii Rudeniei pentru mai bine de 7 000 
de grupuri etnolingvistice de pe suprafața globului, nuanțele mai 
închise indicând instituții bazate mai intens pe rudenie. Continentul 
american, de pildă, este locuit acum în cea mai mare parte de popoare 
ale căror instituţii bazate pe rudenie derivă din comunități istorice 


europene. Astfel se explică de ce majorităţii continentului american i 
s-au atribuit valori ale IIR a căror origine poate fi detectată în Europa. 
Zonele mai închise la culoare din America de Sud reprezintă în 
general populații indigene contemporane.* 


Acest indice prezintă două mari neajunsuri. Mai întâi, datele care stau 
la baza Atlasului provin din rapoarte antropologice referitoare la 
norme sociale locale. În consecință, IIR nu reflectă neapărat realitatea 
din teren — comportamentul oamenilor. Pentru a stabili dacă datele 
etnografice înregistrate în Atlas reprezintă într-adevăr modele 
comportamentale durabile, am studiat relația dintre Indicele 
Intensitatii Rudeniei și legăturile genetice dintre aceste populaţii pe 
baza mostrelor de ADN preluate de la câteva sute de grupuri. Cu cât 
valoarea IIR pentru un grup este mai ridicată — am constatat noi —, cu 
atât este mai ridicată si valoarea rudeniei genetice (chiar după ce am 
verificat statistic existența altor factori care ar putea influența 
rudenia). Este exact lucrul la care ce ar trebui să ne așteptăm dacă 
normele sociale stabile raportate ar influența într-adevăr 
comportamentul oamenilor de-a lungul secolelor — cultura isi pune 
amprenta asupra genomului.* 


Al doilea inconvenient este că IIR, ca indice, combina nediferentiat 
mai multe aspecte diferite ale instituțiilor bazate pe rudenie, astfel 
încât nu ne putem da seama care dintre trăsăturile relațiilor de 
rudenie au rol psihologic. Este vorba despre interdicțiile referitoare la 
căsătoria între veri sau la poligamie? Evident, eu cred că fiecare 
element al indicelui nostru joacă un anumit rol (de aceea le-am 
cuprins pe toate în indice), dar ar fi de dorit să putem distinge efectele 
obiceiurilor individuale. Pentru a trata această chestiune, voi folosi si 
eu datele referitoare la procentul căsătoriilor dintre veri sau dintre 
alte rude apropiate. Atunci când facem comparații între tari, vom 
folosi procentele căsătoriilor între veri de gradul al doilea sau între 
rude si mai apropiate (prezentate in Figura 5.2). Voi numi acest 
criteriu „prevalența căsătoriilor între veri“ sau, pur si simplu, 
„Căsătorie între veri“. Aceste valori se bazează pe date din secolul XX 
si, de obicei, sunt observate cu cel putin câteva decenii înainte de 
măsurătorile noastre psihologice. 


Căsătoria între veri are o importanță specială şi merită evidențiată, 
deoarece reprezintă una dintre trăsăturile centrale care diferențiază 
politicile matrimoniale ale Bisericii Apusene de cele ale Bisericii 
Ortodoxe. În timp ce Biserica Apuseană a făcut tot posibilul, secole 
întregi, să suprime chiar si căsătoriile între rude îndepărtate în Evul 
Mediu timpuriu si matur, Biserica Ortodoxă a acționat lent în privința 
stabilirii unor restricții și a punerii acestora în practică. 


Pentru a corela aceste măsuri ale intensității rudeniei cu diferențele 
psihologice, vom analiza trei tipuri de rezultate. Mai întâi, acolo unde 
este posibil, voi analiza experimente de laborator sau scale psihologice 
atent concepute. Acestea ne oferă cele mai bune măsurători ale 
variației psihologice, desi nu sunt de obicei disponibile în multe tari. 
Pentru a completa aceste măsurători, vom examina câteva întrebări 
din chestionarele administrate la nivel global care ating aspecte 
psihologice similare. Aceste sondaje oferă date foarte bogate, obținute 
de la sute de mii de persoane din multe tari, astfel încât putem verifica 
statistic efectele unor factori potential importanți alături de 
intensitatea relaţiilor de rudenie care ar putea influența psihologia 
oamenilor, precum cei care au legătură cu clima, geografia, religia și 
răspândirea bolilor. În anumite cazuri, vom putea de asemenea 
compara psihologia imigranţilor care locuiesc în aceeași tara folosind 
intensitatea rudeniei din ţara lor de proveniență sau a grupului lor 
etnolingvistic. În cele din urmă, ori de câte ori va fi posibil, vom 
analiza modelele comportamentale din lumea reală, asociate unor 
atribute psihologice surprinse în experimente si sondaje. Acest lucru 
este important, deoarece arată că diferenţele psihologice pe care le 
studiem influențează viata în moduri semnificative. 


INDIVIDUALISM, conformism ȘI VINĂ 


Natura instituţiilor bazate pe rudenie influențează modul în care ne 
gândim la noi înșine, la relațiile, motivațiile si emoţiile noastre. Prin 
plasarea indivizilor într-o reţea de legături sociale dense, 
interdependente si moștenite, normele relațiilor strânse de rudenie 
reglementează comportamentul uman în moduri subtile și puternice. 
Aceste norme îi motivează pe indivizi să se monitorizeze îndeaproape 
şi să procedeze la fel cu membrii grupului lor pentru a se asigura că 
toată lumea respectă consensul. De asemenea, aceste norme le conferă 
vârstnicilor mai multă autoritate asupra membrilor mai tineri ai 
grupului. Reușita în acest tip de medii sociale depinde de conformarea 
fata de semeni, de respectul fata de autorităţile tradiționale, de 
sensibilitatea la rușine și de orientarea spre colectiv (adică, în direcția 
clanului) mai mult decât spre propria persoană. 


În schimb, când relațiile sunt mai puţine si mai slabe, indivizii trebuie 
să făurească relaţii reciproc avantajoase, adesea cu străinii. Pentru a 
realiza acest lucru trebuie să iasă în evidenţă printr-un set de calități, 
realizări și dispoziții. Succesul în aceste lumi centrate în jurul 
individului favorizează cultivarea unui grad mai mare de 
independență, mai putin respect fata de autoritate, un sentiment mai 


pronunțat de vină si mai multă atenţie acordată succeselor personale. 


Acest lucru sună plauzibil, dar să fie oare adevărat că societățile cu 
instituții bazate pe relaţii strânse de rudenie au norme mai stricte? O 
echipă de cercetători condusă de psihologul Michele Gelfand a 
dezvoltat o scală psihologică pentru a evalua gradul de stricteţe al 
normelor mai multor societăți. Societăţile mai „stricte“, fata de cele 
mai „relaxate“, sunt guvernate de multiple norme dependente de 
context, care sunt aplicate la fel de strict. Chestionarul administrat de 
echipă le cere respondentilor să spună dacă sunt de acord sau nu, și in 
ce măsură, cu afirmaţii de genul: „Normele sociale pe care trebuie să 
le respecte locuitorii acestei tari sunt numeroase“ și „În această tara, 
dacă cineva se comportă necorespunzător, ceilalți își vor manifesta 
puternic dezaprobarea“. Figura 6.1 a fost elaborată pe baza datelor 
colectate de la mii de participanți si arată că un IIR mai mare (A) sau 
o rată mai ridicată a căsătoriilor între veri (B) corespunde unui 
sentiment de strictețe mai pronunțat. Aceste grafice prezintă variaţii 
de la zone „relaxate“, cum ar fi Venezuela, la locuri „stricte“, cum ar fi 
Pakistanul. 

Figura 6.2. Raport dintre ,,strictetea“ psihologică si (A) Indicele 
Intensitatii Rudeniei (30 de tari) și (B) prevalența căsătoriilor între 
veri (procent al căsătoriilor cu rudele apropiate până la veri de gradul 
al doilea, 23 de tari). Prevalenta căsătoriilor între veri este 
reprezentată pe o scară logaritmică.5 


Urmează să observăm mai multe asemenea perechi de grafice, așa că 
vom prezenta aici câteva linii orientative pentru înțelegerea lor. Mai 


întâi, pentru întreaga secțiune dedicată intensității relațiilor de 
rudenie, axele verticale vor rămâne la același nivel pentru fiecare set 
de grafice, facilitând comparatia prin alăturare între efectele 
psihologice ale IIR și cele ale căsătoriei între veri. În al doilea rând, 
când valorile reale reprezentate sunt semnificative doar în relație cu 
alte valori, așa cum e cazul IIR, nu le-am inclus în grafic pentru a 
evita confuzia. Ceea ce contează în aceste cazuri este poziția relativă a 
diverselor populaţii pe grafic. Totuşi, ori de câte ori valorile sunt ușor 
de înțeles sau pot sublinia concretetea datelor, am inclus si numerele. 


Căsătoria între veri, de pildă, foloseşte procentele căsătoriilor cu 
rudele apropiate, astfel încât acestea apar în toate graficele. În al 
treilea rând, datorită modului în care căsătoria între veri acționează ca 
un liant al societăţii, efectele se observă cel mai clar pe o scară 
logaritmică. Dacă nu știți prea multe despre scările logaritmice, nu vă 
faceţi griji; puteţi citi procentele pe axa orizontală. Modul cel mai 
simplu de a afla cum funcţionează o scară logaritmică este de a 
înțelege că impactul (atât cel asupra lumii sociale, cât si cel asupra 
psihologiei oamenilor) creșterii ratei căsătoriei între veri de la 0 la 
10% este mult mai puternic decât efectul creat prin amplificarea sa cu 
exact aceeași valoare de la 40% la 50%. Un mic procent de căsătorii 
între veri are ecouri puternice. Utilizarea unei scări logaritmice ne 
permite să vizualizăm această realitate mai ușor.$ 


Oare instituţiile bazate pe rudenie influențează — prin sentimentul de 
constrângere pe care-l generează- înclinația oamenilor spre 
conformism, asa cum reiese din Experimentul Asch referitor la gradul 
de conformism (Figura 1.3)? În această sarcină referitoare la evaluarea 
lungimii unor segmente elaborată de Asch, unor studenți din mai 
multe tari li s-a cerut să decidă dacă să dea in mod public răspunsul 
corect din punct de vedere obiectiv, pe baza evaluării lungimii unor 
segmente, sau să se conformeze rezultatelor incorecte prezentate de 
cei care răspunseseră imediat înaintea lor — nu trebuie să uităm că 
aceia care dăduseră răspunsuri intenționat greșite erau colaboratorii 
experimentatorului care, dându-se drept participanţi, stabiliseră să dea 
în mod coordonat răspunsuri greșite la anumite teste critice. Figura 
6.3 reprezintă cele două măsurători făcute de noi cu privire la 
intensitatea rudeniei în comparație cu procentul acelora care s-au 
conformat pretinșilor lor colegi de experiment și au dat răspunsurile 
greşite în public. Datele relevă că studenţii din societăți cu instituții 
bazate într-o mai mică măsură pe rudenie sunt mai dispuși să-și 
contrazică public colegii și să dea răspunsul corect — cu alte cuvinte, 
sunt mai nonconformiști. Tendinţa oamenilor de a se conforma 
răspunsului incorect variază între 20%, în societăţile cu instituții 
bazate într-o măsură mai mică pe rudenie, până la 40%-50% în 


societatile cu gradul cel mai ridicat de rudenie. Este de remarcat ca, in 
ce privește căsătoriile între veri (Figura 6.3B), avem date doar din 11 
tari, lipsindu-ne datele referitoare la populatiile cele mai conformiste 
(reprezentate in Figura 6.3A). in pofida acestei mostre trunchiate, tot 
se poate observa o legătură puternică. 

FIGURA 6.3. Raport dintre Experimentul Asch referitor la gradul de 
conformism și (A) Indicele Intensitatii Rudeniei (16 tari) si (B) 
prevalența căsătoriilor între veri (11 tari). Gradul de conformism din 
Experimentul Asch este măsurat aici folosind procentul răspunsurilor 
incorecte ale participanţilor, date prin imitarea răspunsurilor 
colegilor. Căsătoria între veri este reprezentată pe o scară 
logaritmică.” 


Problema este că datele din Experimentul Asch referitor la 
conformitate și „strictețe“ provin dintr-un număr mic de tari. Pentru a 
acoperi un segment mai larg din omenire, trebuie să luăm în calcul 
două întrebări dintr-un sondaj global- Sondajul valorilor mondiale 
(World Values Survey) — referitoare la aderenţa oamenilor la tradiţie si 
importanța conformării. Prima întrebare le solicită oamenilor să 
stabilească pe o scară de la 1 la 7 cât de asemănători se cred ei cu 
persoana descrisă de următoarea afirmație: „Tradiţia este importantă 
pentru ea/el. Ea/el încearcă să respecte obiceiurile moștenite de la 
familie sau preluate din religie“. A doua întrebare ne permite să 
calculăm procentul persoanelor din fiecare ţară care cred că este 
important să inculcăm ,,obedienta“ in copii. Datele arată că țările cu 
valori mai ridicate ale IIR sau cu mai multe căsătorii între veri 
raportează o aderentaé mai puternică la tradiţie si acordă mai multă 


importanță cultivării obedientei la copii - corelatiile variază intr 0,23 
si 0,52 (Anexa Figura B.1). Efectele sunt majore: de pilda, reducerea 
ratei căsătoriilor între veri de la 40% la zero ne poartă din Iordania, 
unde majoritatea celor chestionati (55%) declară că obedienta este 
esențială la copii, până în Statele Unite, unde mai puţin de o treime 
din respondenţi (31%) consideră obedienta importanta.® 


Tendinţa de a ne conforma, obedienta fata de autorităţi și respectarea 
tradiției au probabil ca fundament emotional rușinea și vina. De 
exemplu, în Experimentul Asch asupra conformismului, oamenii pot fi 
cuprinși de sentimente de rușine când isi contrazic semenii în public 
sau se pot simți vinovaţi când cedează presiunii semenilor și oferă 
răspunsul incorect. În capitolul 1 am văzut că locuitorii țărilor mai 
individualiste raportează mai multe experienţe similare sentimentului 
de vină decât cei din țările mai putin individualiste. După ce a 
reanalizat datele, Benjamin Enke a scăzut numărul experiențelor 
similare sentimentului de rușine din numărul experiențelor similare 
sentimentului de vină pentru fiecare participant. El a constatat 
următoarele: cu cât instituţiile bazate pe rudenie dintr-o tara sunt mai 
puternice, cu atât numărul raportat de experiențe similare rusinii 
relativ la numărul celor similare vinii a fost mai mare. În schimb, 
oamenii din societățile cu relații de rudenie slabe au raportat un 
număr mare de experienţe similare vinii, dar aproape nici una similară 
rusinii. Vina pare să fie mecanismul de control emotional principal in 
societățile din care lipsesc relaţii puternice de rudenie.” 


Datele despre vină și rușine se bazează pe declaraţii ale studenţilor din 
universități si este posibil să nu cuprindă experiențele emoționale 
reale (nedeclarate) ale majorității oamenilor din populaţiile 
respective. Pentru a aborda aceste aspecte, Benjamin a analizat date 
obținute din căutări pe Google care includeau termenii „vină“ și 
„rușine“. Studierea căutărilor pe Google ne ajută să aducem împreună 
o varietate mai mare de oameni decât ar fi posibil altminteri, deși nu 
putem sti exact cât de amplu este acest spectru. Mai mult, în mediul 
online există ceva care pare să îi elibere pe oameni de inhibitii, 
făcându-i să nu le pese că ar putea fi monitorizati de ceilalți, desi 
toată activitatea ta de pe internet este arhivată. Din cercetări 
anterioare reiese că oamenii vor căuta absolut orice pe Google, de la 
„sex cu animale împăiate“ până la griji legate de mărimea penisului 
sau de mirosul vaginului. 


În acest context, Benjamin a folosit traduceri ale termenilor „vină“ si 
„rușine“ din nouă limbi diferite pentru a aduna date despre frecvenţa 
căutărilor pe Google care contin acești termeni in 56 de tari în ultimii 
cinci ani. Comparând doar oameni care făceau căutări in aceeași 


limbă, dar din tari diferite, analiza lui Benjamin arată că țările cu 
instituții bazate mai puternic pe rudenie au făcut mai des căutări 
referitoare la „ruşine“ decât la „vină“ fata de locuitorii țărilor cu 
instituții bazate pe relații de rudenie mai putin intense (Anexa Figura 
B.2). Pe scurt, societățile cu legături familiale slabe par măcinate de 
vină, dar aproape fără rusine.'° 


Combinând mai multe elemente în complexul individualismului, să 
incheiem această secțiune analizând renumita măsurare a 
individualismului realizată de Hofstede, reprezentată în Figura 1.2. 
Să ne amintim că această măsurare a individualismului aduce 
împreună întrebări referitoare la dezvoltare personală, orientare spre 
succes, independenţă și legături familiale. Figura 6.4 arată că țările cu 
instituții bazate pe relații mai slabe de rudenie sunt mai individualiste. 
Pentru a observa forța relaţiilor de rudenie, trebuie să ținem cont că 
scăderea ratei căsătoriilor între veri de la 40 % la O este asociată cu o 
creştere corespunzătoare de 40 de puncte a individualismului (dinspre 
India spre Statele Unite, să spunem). 


Trebuie să observăm că în Figura 6.4A ţările cu un nivel crescut al IIR 
prezintă valori scăzute ale individualismului, iar cele cu un nivel 
scăzut al IIR acoperă tot spectrul individualismului. Multe dintre țările 
care prezintă un nivel scăzut atât al IIR, cât și al individualismului se 
află în America Latină. Acest fapt sugerează că subminarea intensității 
rudeniei doar pregăteşte terenul pentru dezvoltarea setului complet de 
trăsături ale individualismului, dar că pentru realizarea sa deplină 
sunt necesare si alte instituţii — și, probabil, si alti factori. Vom analiza 
unii dintre acești factori suplimentari începând din capitolul 9.'! 

Indice al Intensitatii Rudeniei 


Prevalenta a căsătoriilor între veri 


FIGURA 6.4. Raport dintre individualism si (A) Indicele Intensitatii 
Rudeniei (în 98 de tari) si (B) prevalența căsătoriilor între veri (57 de 
tari). Această măsurare globală a individualismului provine din 
cercetări efectuate printre angajații companiei IBM și alți respondenţi 
din întreaga lume. Căsătoriile între veri sunt reprezentate pe o scară 
logaritmică. 


Asocierile pe care le-am evidenţiat până acum între psihologie și 
intensitatea rudeniei sunt tocmai acele tipuri de relaţii anticipate de 
ideile pe care le-am dezvoltat în această lucrare. Totuși, aceste simple 
corelaţii între datele din mai multe tari ar trebui privite cu scepticism. 
Echipa noastră s-a apucat să reducă îngrijorările referitoare la 
caracterul eronat al acestor corelaţii folosind esantioane mai ample 
disponibile pentru individualism, respect fata de tradiţie si obedienta. 
Am vrut să verificăm dacă există factori generatori de confuzii — 
variabile care ar putea crea corelatiile observate, de exemplu, 
făcându-i pe oameni mai conformisti si intensificând relaţiile de 
rudenie în același timp. Pe baza unor cercetări anterioare am studiat 
impactul a mai bine de o duzină de variabile controlate. Pentru a 
integra diferențele geografice, ecologice și de productivitate agricolă, 
am luat în calcul gradul de accidentare a terenului, distanța fata de 
cursuri de apă navigabile, productivitatea agricola, irigaţiile, 
preponderența bolilor, latitudinea și perioada scursă de la adoptarea 
agriculturii. Pentru a afla dacă adevărata forță motrice este religia, am 
analizat religiozitatea si am facut comparații doar in interiorul 
principalelor denominatii religioase - am comparat tari catolice cu 
alte tari catolice etc. Evident, asa cum urmează să arăt, Biserica are, 
într-adevăr, un impact puternic asupra intensității relaţiilor de 
rudenie, dar aceste analize confirmă că impactul intensității relațiilor 
de rudenie este recognoscibil chiar și când privim doar între granițele 
aceleiași religii și comparăm tari cu un grad similar de religiozitate. 
Voi dezvolta aceste aspecte în cele ce urmează, dar, în ansamblu, 
majoritatea rezultatelor simple obținute prin corelaţii pe care le vom 
vedea în acest capitol se păstrează și când aceste variabile controlate 
sunt menținute constante statistic. În capitolul următor, analiza 
variațiilor din Europa, India și China ne va ajuta să identificăm și mai 
clar natura acestor relaţii. 


prosocialitate IMPERSONALĂ 


La începutul mileniului I d.Hr., pe tot cuprinsul Lumii Vechi existau 
mai multe religii universalizante. Aceste religii aveau acum în 


structura lor, in grade diferite, coduri etice, motivatii referitoare la 
lumea de apoi, notiuni despre liberul-arbitru si un anumit grad de 
universalism moral. Totuși, capacitatea lor de a influența 
comportamentul era limitată, întrucât atât masele largi, cât și elitele 
rămăseseră dependente de instituții bazate intens pe rudenie și 
ancorate puternic în acestea. Aceste rețele de rudenie foarte strânse le 
conferă oamenilor un sentiment identitar si loialitati puternice care 
adesea le depășesc pe cele oferite de religiile universalizante. Expresia 
mea preferată privind această ierarhie a loialitatilor personale îi 
aparţine lui Wali Khan, un politician pakistanez de origine pastuna. În 
1972, într-o perioadă de instabilitate națională, lui Khan i s-a pus în 
timpul unui interviu o întrebare referitoare la identitatea lui personală 
şi „la cea mai puternică loialitate“. Răspunsul lui a fost: „Sunt paștun 
de șase mii de ani, musulman de o mie trei sute de ani și pakistanez de 
douăzeci si cinci“1?. 


Paștunii formează o societate segmentară, bazată pe filiatii, deci ceea 
ce voia să transmită Khan era că filiatia lui are prioritate fata de islam 
si Pakistan. De fapt, datele menționate de el sugerează că filiatia lui 
este de patru sau de cinci ori mai importantă decât islamul, religia lui, 
si de 240 de ori mai importantă decât Pakistanul, tara lui. Caracterul 
poetic al exprimării merită de asemenea subliniat: „Sunt paștun de 
şase mii de ani (...)“. Khan avea doar cincizeci si ceva de ani în 
momentul interviului, ceea ce înseamnă că el se percepe ca parte 
dintr-un lant neîntrerupt de existente care își au originile undeva in 
urmă cu șase milenii. 


Răspunsul lui Khan scoate în evidenţă o idee pe care am discutat-o în 
capitolul 3: clanurile și alte grupuri de rudenie au norme și credințe 
care dau naștere unei solidaritati intracomunitare, unei cooperări 
susținute în cadrul unui cerc restrâns și unor îndatoriri care se 
transmit din generaţie în generație. Multe caracteristici ale instituţiilor 
bazate pe rudenie promovează un sentiment de încredere care depinde 
de interconectarea printr-o reţea de relații personale si sentimente 
puternice de loialitate dezvoltate între membrii grupului fata de 
propria rețea relationala. Oamenii au ajuns să se bazeze puternic pe 
cei de care îi leagă ceva si totodată să se teamă de străini. Astfel, 
relațiile de rudenie generează o delimitare mai clară între interiorul și 
exteriorul grupului, împreună cu o neîncredere generală față de 
straini.’* 


Având in vedere aceste diferente instituționale, ar trebui să ne 
aşteptăm ca membrii comunităților cu relații de rudenie mai puternice 
să facă deosebiri mai tranșante între interiorul grupului lor și cei din 
afară, ceea ce ar avea ca rezultat o atitudine de neîncredere fata de 


străini si de orice persoană din afara reţelei lor relationale. Pentru a 
evalua acest aspect, am folosit o abordare din economie care 
integrează şase întrebări din chestionare globale în care oamenilor li 
se cere să spună câtă încredere au în (1) familiile lor, (2) vecinii lor, 
(3) cunoscuţi, (4) persoane pe care le-au întâlnit prima oară, (5) 
străini, (6) practicanți ai altor religii. 


Încredere redusă 
in străini 

FIGURA 6.5. Hartă a nivelului de încredere extra-intra grup, pe baza a 
şase întrebări din Sondajul valorilor mondiale, care acoperă 75 de tari. 
Nuantele mai închise indică un nivel mai scăzut al neincrederii fata de 
străini, necunoscuţi și practicanți ai altor religii în raport cu familia, 
vecinii si cunoscutii unei anumite persoane. Zonele hașurate indică 
absența datelor. 


Pe baza acestor date am făcut măsurători ale încrederii între membrii 
grupului prin realizarea unei medii a răspunsurilor date la primele trei 
întrebări despre familie, vecini și cunoscuţi. În etapa următoare am 
făcut măsurători ale încrederii în persoane din afara grupului prin 
realizarea unei medii a răspunsurilor la celelalte trei întrebări, despre 
persoane nou întâlnite, străini și practicanți ai altor religii. Scăzând 
primul rezultat măsurat, încrederea între membrii grupului, din cel de 
al doilea rezultat, am obținut ceea ce voi numi Nivel de încredere 
extra-intra grup. Reprezentat în Figura 6.5, Nivelul de încredere 
extra-intra grup oferă cea mai bună măsurătoare a încrederii 
impersonale dedusă din sondaje. Trebuie să specificăm că valorile 
reale ale Nivelului de încredere extra-intra grup sunt de obicei 
negative, ceea ce înseamnă că orice ființă umană are mai multă 
încredere in familie, vecini si cunoscuţi decât în persoane 
necunoscute, străini etc. Dar, în anumite zone, mai mult decât în 
altele, străinii sunt trataţi așa cum sunt trataţi prietenii și rudele. Din 
nefericire, si de data aceasta ne lipsesc date pentru cea mai mare parte 


a Africii si a Orientului Mijlociu, ceea ce înseamnă că nu suntem siguri 
că am reușit să surprindem întregul spectru al diversităţii la nivel 
global. 


Cu cât valoarea IIR este mai ridicată și cu cât căsătoriile între veri sunt 
mai frecvente într-o anumită tara, cu atât crește intensitatea 
neîncrederii față de străini, necunoscuţi și practicanți ai altor religii 
(Figura 6.6). Această relaţie este consolidată în special în situația 
căsătoriilor între veri, în cazul căreia traiectoria dintre zonele cu 
ratele cele mai scăzute până la zonele cu ratele cele mai ridicate ne 
poartă de la nivelurile încrederii impersonale din Statele Unite până la 
cele situate undeva între valoarea din Kuwait și cea din Irak. Ca și în 
cazul valorilor individualismului de mai sus, aceste relații continuă si 
după menținerea constantă statistic a influenței unei constelații de 
factori de ordin ecologic, climatic și geografic, precum și de ordin 
religios sau care au legătură cu avutia națională. 

FIGURA 6.6. Raport dintre Nivelul de încredere extra-intra grup 
(încredere impersonală) si (A) Indicele Intensitatii Rudeniei (75 de 
tari) si (B) prevalența căsătoriilor între veri (44 de tari). Din grafic 
reiese că țările cu nivel mai ridicat al IIR sau cu un număr mai mare al 
căsătoriilor între veri au mult mai puţină încredere în persoanele din 
afara grupului (cunoștințe recente, străini si practicanți ai altor religii) 
decât în cele din interiorul acestuia (rude, vecini, cunoștințe). 
Căsătoria între veri este reprezentată pe o scară logaritmica.'* 


Dacă e să cercetăm mai în amănunt acest aspect, iată un artificiu 
genial care ne dă posibilitatea să comparăm Nivelul de încredere 
intra-extra grup manifestat de persoane care locuiesc în aceeași tara, 


dar care provin din tari diferite. Din sondajul global, Benjamin a 
extras cei 21 734 de imigranți la prima generaţie. Apoi, folosind 
etnicitatea raportată, a asociat fiecare imigrant cu IIR caracteristic 
grupului său etnolingvistic înregistrat în Atlas. Rezultatele lui spun 
aceeaşi poveste precum cea ilustrată în Figura 6.6: imigranții care 
trăiesc în aceeași tara dovedesc un nivel mai ridicat al încrederii in 
necunoscuți, în străini și în practicanți ai altor religii în comparație cu 
încrederea in familia, vecinii și cunoștințele lor dacă provin din tari cu 
relații de rudenie mai slabe. Aceste corespondențe nu se datorează 
probabil diferențelor demografice sau economice dintre imigranți, 
deoarece ele persistă și când diferențele individuale între venituri și 
educaţie sunt menținute constante din punct de vedere statistic.!5 


Universalism versus loialitate între membrii grupului 


Instituţiile bazate puternic pe rudenie cultivă motivații si standarde 
morale pentru a-i judeca pe alții mai adânc înrădăcinate în loialitatea 
între membrii grupului si mai putin bazate pe principii impartiale. 
Pentru a observa acest lucru, să pornim de la Dilema Pasagerului 
(Figura 1.6). În acest studiu li se cerea unor corporatisti cu funcţii de 
conducere să declare dacă ar fi dispuși să depună mărturie falsă în 
instanță pentru a ajuta un prieten să evite condamnarea la închisoare 
pentru sofat imprudent. Răspunsurile universaliste, indicând o 
moralitate nerelațională, sunt acelea în care oamenii declară că nu ar 
fi dispuși să depună mărturie falsă și sunt de părere că prietenul lor nu 
ar trebui să le ceară să mintă. Alternativa opusă, în care participanţii 
spun că ar fi dispuși să mintă și că ar fi normal din partea prietenului 
lor să le ceară asa ceva, este etichetată drept răspunsul particularist 
sau relational, deși se referă probabil si la loialitatea între membrii 
grupului. 


Figura 6.7 arată următoarele: cu cât rata căsătoriilor între veri este 
mai ridicată într-o tara, cu atât persoanele cu funcții de conducere 
chestionate sunt mai dispuse să depună mărturie falsă în instanță. 
Aici, scăderea ratei căsătoriilor între veri de la 10% la aproape zero 
corespunde creşterii procentului corporatistilor cu funcții de 
conducere care ar refuza să-și ajute prietenul. Numărul crește de la 
sub 60% la aproximativ 90%. Trebuie să mentionez că am renunţat 
aici la reprezentarea IIR datorită faptului că IIR variază foarte putin in 
acest eșantion redus, așa că nu este prea relevant. 


In completarea acestor rezultate, datele oferite de Forumul Economic 
Mondial arată că persoanele cu funcții de conducere din tari cu 


instituții bazate mai puternic pe rudenie își angajează un număr mai 
mare de rude în posturi-cheie. Reprezentanţii categoriei WEIRD 
numesc acest fenomen „nepotism“, dar alții îl numesc „loialitate față 
de familie“ și îl consideră o strategie inteligentă de a te înconjura de 
angajaţi de încredere.!” 

FIGURA 6.7. Raport dintre universalism, exprimat in procentul de 
răspunsuri universaliste la Dilema Pasagerului, si prevalenta a 
căsătoriilor între veri. Căsătoriile între veri sunt exprimate pe o scară 
logaritmica.'® 


Acum să ne mutăm atenţia de la elite - manageri si directori — spre 
datele adunate de pe site-ul yourmorals.org folosind Chestionarul 
privitor la fundamentele morale (CFM), dezvoltat de psihologii Jon 
Haidt și Jesse Graham pentru a studia diferențele de moralitate. 
Folosind CFM, Jon si Jesse au arătat că poți surprinde multe aspecte 
ale moralității umane raportându-te la cinci dimensiuni majore pe 
care ei le numesc „fundamente“. Cele cinci fundamente se referă la 
interesul oamenilor pentru (1) corectitudine (dreptate, echitate), 
(2) comportament nociv sau grijă fata de semeni (grijă de a nu le face 
rau), (3) loialitate fata de grup (ajutorare a celor apropiaţi), 
(4) respectare a autorităţii si (5) neprihănire/puritate (aderare la 
ritualuri, purificare, tabuuri etc.). 


Folosind date din CFM adunate online de la 285 792 de respondenti 
din 206 de tari, Benjamin a efectuat trei tipuri de analize. Pentru 
inceput, a extras fundamentul referitor la loialitatea fata de grup. 
Acest fundament se bazeaza pe rezultatele unor sondaje in care li se 
cere oamenilor să specifice in ce măsură sunt de acord cu afirmaţii de 
genul „oamenii ar trebui să fie loiali față de membrii familiei lor, chiar 
când aceștia fac ceva rău“. Rezultatele arată că oamenii din țările cu 
scoruri IIR mai ridicate sunt preocupați într-o mai mare măsură de 
loialitatea față de grup. in al doilea rând, Benjamin a realizat o 
măsurătoare prin combinarea punctajelor obținute de la cele două 
dimensiuni universale ale moralității, implicând dimensiunea echităţii 
şi pe cea a comportamentului nociv/a grijii, după care a scăzut cele 
două dimensiuni cu caracter tribal mai pronunţat, anume loialitatea 
fata de grup și respectul pentru autoritate. Ideea este că instituțiile 
bazate pe rudenie favorizează puternic loialitatea fata de grup si 
respectul pentru autoritate,  anihilând totodată noțiunile 
universalizante sau impartiale de echitate, precum si pe cele de grijă si 
comportament nociv. În cazul acesta, membrii societăților bazate 
puternic pe rudenie au manifestat un grad mai scăzut de interes față 
de moralitatea universală si s-au concentrat mai mult asupra loialității 
față de grup si a respectului pentru autoritate.!8 În cele din urmă, 
Benjamin i-a extras pe cei 26 657 de imigranţi (din aproape 200 de 
tări) care au răspuns la CFM online. Prin asocierea fiecărui respondent 
cu IIR din țara de proveniență, i-a comparat doar pe cei care trăiesc 
actualmente în aceeași tara — intrând în contact cu aceleași guverne, 
aceeași poliție, aceleași mecanisme de protecţie etc. Această analiză 
confirmă comparatiile dintre tari prezentate mai sus: chiar în 
interiorul aceleiași tari, oamenii care provin din locuri cu relații de 
rudenie mai puternice au continuat să fie mai preocupați de loialitatea 
fata de ceilalți membri ai grupului si mai putin preocupați de 
moralitatea non-relationala.'9 


În ansamblu, aceste rezultate obținute pe baza Chestionarului privitor 
la fundamentele morale converg cu cele pe care le-am analizat 
folosind atât Dilema Pasagerului, cât și sondajele referitoare la 
nepotism. Pe baza acestor rezultate se conturează o imagine de 
ansamblu. Dar acesta ar putea fi doar felul în care oamenii vorbesc 
despre moralitate. Este necesar să aflăm dacă aceste diferențe 
psihologice observabile pe baza sondajelor se menţin când vine vorba 
despre bani, legături de sânge și alte lucruri de valoare. 


BANI, LEGĂTURI DE SÂNGE ȘI LOCURI DE PARCARE 


Cand intri in laboratorul de stiinte economice esti intampinat de un 
asistent prietenos care te invită într-o cabină prevăzută cu un 
calculator, unde ti se oferă douăzeci de dolari si te alături unui grup 
format din trei persoane necunoscute. După care, toți patru aveți 
ocazia să contribuiţi la „un proiect de grup“ cu o parte din banii 
primiți - de la nimic până la suma întreagă. După ce toți au avut 
ocazia să contribuie, toate contribuţiile la proiectul de grup sunt 
mărite cu 50%, apoi împărțite în mod egal între cei patru membri ai 
grupului. Întrucât participanţii la experiment ajung într-un final să 
posede o sumă cu care nu ei au contribuit la proiectul de grup, este 
evident că vor beneficia de profitul cel mai mare dacă nu participă cu 
nimic. Dar, întrucât orice sumă cu care un participant contribuie la 
proiect creşte (20 de dolari se transformă in 30), în ansamblu grupul 
câștigă mai multi bani când fiecare membru are o contribuție mai 
mare. Fiecare grup repetă interacțiunea de 10 ori, iar participanții își 
primesc la sfârșit profitul sub formă de bani lichizi. La fiecare rundă 
vei vedea contribuţiile anonime făcute de ceilalți, precum și profitul 
tău total. Dacă aţi fi unul dintre participanţii la acest joc, cât de mult 
ati contribui la prima rundă cu acest grup de străini? 


Acesta se numește Jocul Bunurilor Publice (JBP). Este un experiment 
menit să surprindă schimburile economice de bază cu care se 
confruntă oamenii când se hotărăsc să acționeze în interesul 
comunităților din care fac parte. Întreaga societate are de câştigat 
când mai multi oameni votează, donează sânge, se înrolează în 
armată, denunță infracțiuni, respectă codul rutier și plătesc impozite. 
Dar indivizii preferă să evite participarea la vot, se eschivează de la 
plata impozitelor, se sustrag de la îndeplinirea serviciului militar 
si ignoră limitele de viteză afișate. Așadar, interesele personale sunt în 
conflict cu cele ale societății în ansamblu.20 


Când cercetătorii au experimentat prima oară Jocul Bunurilor Publice 
în rândul unor studenți WEIRD, au observat că jucătorii au contribuit 
mult mai mult decât s-ar fi așteptat dacă toți ar fi fost rationali si 
egoisti. Cu alte cuvinte, așteptarea canonică din teoria jocurilor, ceea 
ce eu voi numi predicția Homo economicus, a subestimat substanțial 
înclinațiile spre cooperare manifestate de oameni. Aceasta a fost o 
concluzie esenţială, dar problemele au apărut când cercetătorii au 
generalizat rezultatele obținute pe baza experimentelor la care au 
participat aceşti studenți, aplicându-le întregii noastre specii - Homo 
economicus fiind transformat in Homo reciprocans, conform unei 
afirmaţii memorabile.” 


Așa cum era de așteptat, comportamentul studenţilor WEIRD s-a 
dovedit total ieșit din comun când a fost pus într-un context mai larg. 


În anul 2008, Benedikt Herrmann, Christian Thöni si Simon Găchter 
au aplicat JBP la nivel global, administrându-l unor studenţi din 16 
orașe universitare din întreaga lume. În fiecare oraş, participanții au 
fost puși în fața aceluiași ecran de calculator (conţinutul fiind tradus 
aproximativ) şi au luat decizii anonime cu privire la aceleași sume de 
bani, convertite conform „puterii de cumpărare“ de la nivelul fiecărei 
tari. În ciuda generării de contexte si de motivații financiare identice 
în toate aceste orașe, echipa de cercetători a găsit variații substanţiale 
în disponibilitatea oamenilor de a coopera anonim cu străinii. 

FIGURA 6.8. Raport dintre contributiile medii (exprimate procentual) 
din prima runda a Jocului Bunurilor Publice si (A) Indicele Intensitatii 
Rudeniei și (B) prevalența căsătoriilor între veri. Ţările cu relaţii de 
rudenie mai puternice cooperează mai puţin în prima rundă. 
Căsătoriile între veri sunt exprimate pe o scară logaritmică. 


Figura 6.8 a fost realizată pe baza datelor obținute din Jocul Bunurilor 
Publice. Aici se observă că societăţile cu instituţii bazate intens pe 
rudenie au în medie o contribuție mai mică la prima rundă a 
proiectului de grup. Îmi place să analizez contribuţiile inițiale ale 
jucătorilor, pentru că oamenii iau aceste decizii fără să ştie cum se vor 
comporta partenerii de joc. Axa verticală reprezintă contribuţiile 
medii la nivelul fiecărei tari sub forma unui procent din sumele de 
care dispuneau participanții (100% înseamnă că jucătorii contribuie 
cu întreaga sumă). 


Atât pentru IIR, cât și pentru căsătoria între veri, creșterea intensității 
rudeniei de la valoarea sa cea mai mică la cea mai mare duce la 
scăderea contribuţiilor inițiale în beneficiul grupului de la 57% la 


aproximativ 40%. Desi aceste diferente nu sunt foarte mari, ele anunta 
diferente mult mai pronuntate care se dezvolta si se complica de-a 
lungul mai multor runde de interactiune, mai ales cand indivizii au 
ocazia de a se pedepsi unii pe alții, asa cum vom vedea mai tarziu.”* 


Acum ne vom îndrepta atenţia dinspre jocurile economice din cadrul 
experimentelor controlate în laborator spre un bun public din lumea 
reală, donarea de sânge. Asemenea gesturi reprezintă un bun public 
clasic, deoarece sunt voluntare, implică sacrificii, sunt anonime și 
benefice pentru străini. Toată lumea beneficiază potential de pe urma 
băncilor de sânge bine dotate, pentru că nu putem ști niciodată când 
s-ar putea să avem și noi nevoie de o transfuzie. Cu toate acestea, 
donarea de sânge implică durere, precum și sacrificii de timp și de 
energie, așa că ar fi mai simplu ca oamenii să se abțină de la 
asemenea acțiuni si să profite de donațiile altora atunci când ei sau 
membrii familiilor lor ar fi puși în situația de a avea nevoie de sânge 
în urma unui accident. Pentru a analiza donațiile de sânge, echipa 
noastră a obținut date de la Organizaţia Mondială a Sănătăţii despre 
donațiile voluntare neplătite de sânge în intervalul 2011-2013. După 
aceea, am calculat frecvența donațiilor anuale la mia de locuitori 
pentru 141 de tari.” 


Din Figura 6.9 se observa ca locuitorii tarilor cu relatii puternice de 
rudenie donează foarte rar sânge în mod anonim. De fapt, in timp ce 
reprezentanţii țărilor cu legături de familie slabe fac aproximativ 25 
de donații la mia de locuitori (anual), țările cu nivelul cel mai ridicat 
al IIR nu donează aproape deloc sânge necunoscutilor. Tot astfel, 
țările cu o rată crescută a căsătoriilor între veri fac un număr mic de 
donaţii. Este de remarcat că aceste rezultate sunt independente de 
variabilele geografice, ecologice si religioase discutate anterior.** 


Din Figura 6.9 se desprinde un model similar modelului 
individualismului din Figura 6.4. Deşi relațiile intense de rudenie sunt 
asociate cu frecvența redusă a donațiilor de sânge, legăturile de 
familie slabe nu garantează rate crescute ale donațiilor — în societățile 
fără relaţii intense de rudenie se observă o variație foarte pronunțată. 
Astfel, relaţiile de rudenie mai slabe pregătesc drumul spre norme 
impersonale înrădăcinate într-o moralitate universalizantă — în cazul 
de fata, referitoare la donațiile de sânge —, dar doar legăturile slabe de 
rudenie nu ne aduc acolo direct. 


Este simplu să ne imaginăm factori de ordin economic sau non- 
psihologic care determină absența donațiilor de sânge în tari precum 
Burkina Faso sau China. Dar este clar că modelele donațiilor de sânge 
le reflectă pe cele ale contribuţiilor din Jocul Bunurilor Publice, unde 


majoritatea acestor explicaţii de ordin non-psihologic nu se aplică. În 


cazul JBB, toţi participanţii au o educaţie 


solidă, înţeleg situaţia, li se 


oferă aceleași motivații financiare si li se dă ocazia să contribuie. 
Totuși, tendința oamenilor de a contribui în condiții de laborator la 
bunul comun de care beneficiază și persoane necunoscute a fost 


puternic corelată negativ cu intensitatea 


rudeniei si a urmat același 


tipar observat în lumea reală în privința donațiilor de sânge anonime. 

FIGURA 6.9. Raportul dintre donatiile de 
(pe an, intre 2011-2013) si (A) Indicele 

prevalența căsătoriilor între veri. Căsătoriile între veri sunt 
reprezentate pe o scară logaritmică. 

Figura 6.10. Raporturi din Jocul Încrederii Impersonale și procentul 
raportării de rezultate cu valori ridicate ale aruncării zarului (3, 4 sau 


5) şi (A) Indicele intensității rudeniei și 


(B) prevalența căsătoriilor 


între veri. Linia orizontală întreruptă de la bază marchează standardul 
de onestitate — adică procentul de valori ridicate raportate pe care îl 
anticipăm dacă toți jucătorii ar raporta rezultatele obţinute cu 
acuratețe. Căsătoriile între veri sunt reprezentate pe o scară 
logaritmică. 


Multe situaţii care implică binele comun nu par forme de „cooperare 
reală“, deoarece nimeni nu este afectat direct de refuzul de a 
contribui. De pildă, când oamenii sterpelesc coli pentru imprimantă 
din stocurile angajatorului, parchează în fața unui stingător de 
incendii când cumpără ceva rapid dintr-o farmacie, fac evaziune 
fiscală sau trec cheltuieli personale în contul angajatorului, aparent 
nimeni nu este afectat direct, deși companiile și siguranța publică au 
de suferit în mod colectiv. Pentru a izola aceste aspecte în mediul de 
laborator, să revenim la Jocul Onestitatii Impersonale (capitolul 1), în 
care participanţii aruncau un zar cu șase fete si erau plătiți direct 
proporțional cu rezultatul pe care-l declarau: 1 însemna cea mai mică 
sumă, 5 cea mai mare, iar 6 însemna că nu primeau nimic. Analiza 
acestor date a condus la concluziile evidenţiate de Figura 6.10, de 
unde se observă că studenţii din tari cu instituţii bazate intens pe 
rudenie au raportat mult mai multe valori ridicate. Urmând această 
tendință, procentul de valori ridicate obținute în urma aruncării 
zarului variază între 65%, în cazul populațiilor cu relaţii slabe de 
rudenie, şi 80% în medie în zonele cu relații puternice de rudenie. 


Jocul Onestitatii Impersonale reflectă situaţii reale în care oamenii pot 
fie să respecte reguli impartiale, fie să le încalce pentru beneficii 
personale directe. În capitolul 1 această dilemă a fost surprinsă în 
lumea reală prin descrierea experimentului natural creat prin 
aducerea diplomaților ONU la New York și acordarea imunitatii 
diplomatice în cazul parcării neregulamentare. Prin blocarea străzilor 
înguste, aaleilor și a hidrantilor, cei care sfidează regulile de 
circulație obțin beneficii personale în termeni de timp si de bani, 
creând disconfort populației sau chiar riscând viaţa semenilor. 


Diplomatii din țările cu instituții bazate puternic pe rudenie au 
acumulat mai multe amenzi neplătite decât cei din ţările cu instituții 
bazate mai puţin intens pe rudenie (Figura 6.11). De fapt, folosindu-ne 
fie de IIR, fie de căsătoriile între veri, putem spune că ţările cu 
legături de familie slabe au obţinut în medie 2,5 amenzi per membru 
al delegatiilor diplomatice, în timp ce acele tari cu instituții puternic 
bazate pe rudenie au obținut între 10 și 20 de amenzi per membru al 
delegatiilor diplomatice - deci de 5 până la de 10 ori mai mult.?5 


PEDEAPSă IMPERSONALA Și RĂZBUNARE 


Toate societățile cunoscute depind de o formă de sanctionare pentru a 
susține normele sociale. În instituţiile bazate pe rudenie, cei care se 
fac vinovaţi de încălcarea normelor sunt de obicei pedepsiți fie de 
membrii propriilor familii, fie de autorităţile tradiționale, cum ar fi 
bătrânii clanului. De pildă, în multe comunități formate din clanuri, 
dacă un tânăr fură din alt sat sau o tânără se îmbracă indecent în mod 
repetat, i se poate aplica o pedeapsă corporală de către fratele mai 
mare al tatălui lor. Adesea clanurile își apără reputaţia colectivă prin 
pedepsirea membrilor care se comportă nepotrivit — frații mai mari 
sau unchii sunt motivaţi nu numai să-și pedepsească subordonații care 
au comis greșeli, ci să le provoace si nişte urme vizibile ale pedepsei 
astfel încât celelalte clanuri să vadă că fapta rea a fost pedepsită. Cu 
toate acestea, dacă s-ar întâmpla ca vreunul din alt clan să ridice 
măcar tonul la hot sau la infractoarea vestimentară, ar apărea 
o problemă care ar putea degenera în violență. Un atac sau chiar o 
simplă critică la adresa unui membru al clanului poate reprezenta o 
insultă la adresa tuturor membrilor. În schimb, în societățile cu 
legături de rudenie slabe, necunoscutii se pot critica unii pe alții, pot 
atrage atenția asupra încălcării normelor, pot chiar să cheme poliția, 
fără a avea să se teamă de o răzbunare din partea familiei extinse a 
celui care a încălcat regulile din motive de apărare a onoarei. Pe scurt, 
deși folosirea violenței nu este acceptată în general, membrii 
societăților fără relații puternice de rudenie îi sancţionează fără 
întârziere pe cei care încalcă normele, chiar si când este vorba de 
necunoscuţi. Să numim acest fenomen aplicarea normei de către un 
tert. 

FIGURA 6.11. Raport dintre numărul mediu al amenzilor neplătite 
pentru fiecare diplomat din fiecare ţară și (A) Indicele intensității 
rudeniei si (B) prevalența căsătoriilor între veri din ţările respective. 
Ambele axe verticale și prevalența căsătoriilor între veri sunt 
reprezentate pe scări logaritmice. 


Să observăm aici diferența între tipurile de pedepse. În societățile 
bazate puternic pe rudenie, unui membru al unui grup i se pot aplica 
pedepse pentru a salva reputaţia întregului grup, sau poţi să cauţi să 
te răzbuni pe un grup străin pentru că a provocat neajunsuri grupului 
tău. Dar nu te poți amesteca în interacțiunile dintre străini si te-ar 
deranja dacă un necunoscut și-ar băga nasul în treburile tale. De 
exemplu, sigur nu ai interveni dacă ai vedea un necunoscut furând de 
la un alt necunoscut — din punctul tău de vedere poate fi vorba de o 
reglare de conturi pentru un afront adus familiei celui care se răzbună 
acum. În schimb, în societățile cu legături de familie slabe, încercarea 
de răzbunare este dezaprobată, nefiind nicidecum o sursă de cinste 
sau de îmbunătăţire a statutului. Totuși, oamenii consideră că este mai 
mult decât normal, chiar admirabil, să opresti un individ care a smuls 
poșeta unei femei și acum încearcă să scape de poliție sau să intervii 
fizic prin imobilizarea unui bărbat necunoscut care-și lovește soția. 
Atunci când vine vorba despre pedepsirea străinilor sau a membrilor 
unui grup exterior grupului tău, trebuie să facem distincţia între 
aplicarea normei de către un tert și acțiunile motivate de răzbunare. 
În mediile culturale proprii, fiecare dintre acestea sunt atitudini 
onorabile și morale. 


În Jocul Bunurilor Publice descris anterior, Herrmann, Thöni și 
Găchter au întâlnit aceste diferențe în motivațiile pentru aplicarea 
pedepselor. Pe lângă experimentul discutat, ei au folosit si o altă 
variantă, în care jucătorilor li se dădea ocazia de a-i pedepsi pe alti 
membri ai grupului. În această variantă, după ce toți participanţii au 
contribuit la suma comună într-o anumită rundă, toți au putut afla 
sumele cu care au contribuit ceilalți (anonim) și li s-a dat ocazia de a 
plăti pentru a lua bani de la alți jucători. Mai precis, pentru fiecare 
dolar pe care o persoană îl plătea din contul propriu, organizatorul 
experimentului putea scădea trei dolari din suma jucătorului vizat. 


Când acest experiment include jucători WEIRD, aceste pedepse au un 
efect puternic asupra cooperării. Unii jucători WEIRD îi pedepsesc pe 
cei care profită fără a contribui cu nici o sumă, ceea ce îi determină pe 
aceștia din urmă să înceapă să contribuie și ei. Pe parcursul mai 
multor runde, aplicarea pedepselor motivează contribuţiile, ducând 
simultan și la creșterea profitului total.26 


Dar nu la fel stau lucrurile in universitatile din Orientul Mijlociu sau 
din Europa Răsăriteană. Unii jucători din aceste locuri au administrat 
şi ei pedepse celor care au contribuit puţin. Dar rezultatul a fost că 
aceştia din urmă au reacţionat în rundele ulterioare, încercând 
aparent să se răzbune pe cei care contribuiseră cu sume mari și pe 
care îi suspectau că îi pedepsiseră inițial. Evident, experimentul era 
conceput astfel încât să facă dificil acest lucru — pedepsele erau 
administrate anonim. Totuși, cei care contribuiseră cu sume mici sau 
deloc, neinduplecati în dorința lor oarbă de răzbunare, continuau să 
acționeze împotriva celor care contribuiseră cu sume mari, 
pedepsindu-i în rundele următoare. Într-un final reiese că acest 
fenomen este destul de frecvent în lume, dar atât de rar printre 
studenții WEIRD încât fusese inițial ignorat, fiind pus pe seama 
elementului de hazard din comportamentul uman. Consecințele 
răzbunării au fost uneori atât de intense, încât ocaziile în care 
răzbunarea se putea pune în practică au inhibat cu totul efectele 
acțiunilor de monitorizare si de sanctionare reciprocă dintre colegi, 
care puteau duce la cooperare.?” 


Înclinaţiile oamenilor spre aceste două stiluri de pedeapsă sunt 
asociate în mare măsură cu intensitatea relațiilor de rudenie. Cel mai 
simplu mod de a analiza aceste modele este să luăm valoarea aplicării 
normei de către un tert din fiecare populaţie, în acele cazuri în care 
participanţii i-au pedepsit pe cei care au contribuit cu sume mai mici 
decât ei, apoi să scădem această valoare din valoarea pedepselor în 
scop de răzbunare, în acele cazuri în care indivizii i-au pedepsit pe cei 
care au contribuit cu sume mai mari decât ei. Așa cum e de așteptat, 
cu cât valoarea intensității relaţiilor de rudenie dintr-o tara este mai 
ridicată, cu atât mai frecvente sunt pedepsele motivate de răzbunare, 
corespunzătoare frecvenţei aplicării normei de către un terț.?8 


Aceste diferențe în motivaţia de a pedepsi generează diferenţe și mai 
pronunțate în contribuţiile pentru profitul comun pe durata 
interacțiunilor repetate. Cu cât este mai ridicată valoarea IIR sau a 
căsătoriilor dintre veri dintr-o tara, cu atât mai scăzute sunt nivelurile 
medii ale contribuţiilor din timpul a zece runde din cadrul Jocului 
Bunurilor Publice (Figura 6.12). Contribuțiile medii variază între 40% 
în locurile cu intensitatea cea mai ridicată a relaţiilor de rudenie, cum 
ar fi Arabia Saudită sau Sultanatul Omanului, si 70-90% în locurile cu 
cele mai slabe relaţii de rudenie, cum ar fi Statele Unite sau Elvetia.?° 

FIGURA 6.12. Raport dintre contributiile medii la suma colectiva pe 
parcursul a 10 runde din Jocul Bunurilor Publice cu pedepse si (A) 
Indicele intensității rudeniei si (B) prevalența căsătoriilor între veri. 
Căsătoriile între veri sunt reprezentate pe o scară logaritmică. 


Din aceste rezultate se pot trage invataminte profunde. Prin adăugarea 
opțiunii de pedepsire a colegilor de joc din Jocul Bunurilor Publice, 
economiștii s-au gândit că au conceput o metodă de a genera niveluri 
ridicate de cooperare între oameni. Dar această „îmbunătăţire a 
strategiei“ a funcționat cel mai bine în populaţiile WEIRD pentru că, 
din punct de vedere psihologic, se potrivește cu motivațiile și cu 
aşteptările lor, precum și cu viziunea lor asupra lumii. Spre deosebire 
de aceștia, în cazul altor populaţii, adăugarea elementului de 
pedeapsă la Jocul Bunurilor Publice a provocat un adevărat dezastru 
pentru că a declanșat un lant al răzbunărilor, chiar si în condiții de 
laborator. La aceste populaţii din al doilea caz lucrurile au stat mai 
bine fără această „îmbunătăţire a strategiei“. Lecţia este simplă: 
regulile unei strategii si instituţiile formale trebuie să se muleze pe 
psihologia culturală a populaţiei respective. 


INTENTIONALITATE ÎN JUDECATILE MORALE 


Instituţiile bazate pe relaţii intense de rudenie reprezintă un liant al 
comunităților prin implicarea indivizilor în rețele de identitate 
împărtășită, de proprietate comună, de ruşine colectivă si de 
răspundere corporativă. În această lume, analizarea intentiilor unei 
persoane sau a altor stări mentale poate fi mai puţin relevantă sau 
chiar contraproductivă. În anticiparea comportamentului uman, multe 
contexte sunt atât de restrictive, fiind limitate prin norme sociale și 


prin monitorizare atentă din partea celorlalți, încât intuirea 
credințelor sau a intentiilor personale ale semenilor nu va fi de prea 
mare ajutor. În schimb, ajută mai mult să le cunosti relațiile sociale, 
alianțele, datoriile și obligaţiile. Tot astfel, în formarea de judecăți 
morale sau referitoare la infracțiuni comise de cineva, importanța 
intentiilor depinde de relaţiile dintre părțile implicate. Într-un caz 
extrem, intenţiile pot fi irelevante dacă judecăm pedeapsa când un 
membru al unui clan asasinează un membru al altui clan. Dacă 
asasinezi pe cineva dintr-un alt clan, membrii clanului tău vor trebui 
să plătească clanului victimei un pret pentru sângele vărsat, iar acest 
pret nu va depinde de prezența sau de absenţa intenției- dacă l-ai 
ucis pe bietul om din întâmplare, de exemplu dacă săgeata cu care ai 
vrut să vânezi o căprioară a deviat în altă direcție — sau dacă a fost un 
act plănuit cu atenţie. Mai mult, dacă membrii clanului tău nu plătesc 
prețul cuvenit pentru sângele vărsat, clanul victimei îi va considera 
vinovați pe toți membrii clanului tău si va căuta să se răzbune 
omorând pe cineva din clanul tău fără a tine cont de intenţiile 
victimei. Dimpotrivă, când sunt smulse din legăturile rețelelor 
relationale din care fac parte, intenţiile, obiectivele și convingerile 
unei persoane care acționează devin mult mai importante. Fără 
constrângerile impuse de rudenia intensivă, intenţiile oamenilor sau 
alte stări mentale vor oferi mai multe informaţii despre ce anume i-a 
motivat să facă un lucru oarecare sau ce este probabil să facă în 
viitor — astfel încât acestea au o mai mare importanță și merită 
analizate mai în detaliu. 


În capitolul 1 am vorbit despre un studiu în care o echipă de 
antropologi le-a distribuit unor membri ai comunităților tradiționale 
din întreaga lume o serie de scenarii reprezentând niște personaje 
care, undeva într-o piaţă, luau geanta altcuiva din greșeală sau în mod 
intenționat („furt“), aruncau otravă în fântâna satului („tentativă de 
omor“), loveau pe cineva („agresiune“) sau încălcau un tabu 
alimentar. Am observat că importanța intenţiei pentru catalogarea 
unui gest drept „furt“ variază de la o valoare maximă în Los Angeles și 
Ucraina până la aproape zero în comunitatea Sursurunga de pe insula 
Noua Irlanda din Papua-Noua Guinee si pe insula Yasawa din Fiji. 
Aceste judecăți au combinat evaluările făcute de oameni referitor la 
cât de bună sau de rea a fost o anumită acţiune, la cât de mult i-a 
afectat reputația celui care a făcut-o şi la ce pedeapsă ar trebui să 
primească autorul acțiunii respective. Am scăzut evaluările lor cu 
privire la autorul acțiunii când acţiunea a fost intenționată din cele în 
cazul când acțiunea a fost accidentală.” 


Putem explica o mare parte a variației în importanța atribuită 
intentionalitatii în judecarea altora. Societăţile cu instituții bazate pe 


rudenie mai puternice in momentul realizarii cercetarii au acordat o 
importanță relativ scăzută intentiilor oamenilor în momentul 
formulării de judecăţi morale cu privire la istoriile prezentate în 
naratiunile noastre. Figura 6.13 prezintă raportul dintre măsurarea 
privind importanța intentionalitatii în judecarea cuiva care a luat ceva 
într-o piață aglomerată („furt“) și o măsură contemporană a 
intensității rudeniei pe care am creat-o pentru a se potrivi cu IIR cât 
mai mult, pe baza datelor oferite de antropologii echipei noastre. 
Acest indice surprinde aproximativ 90% din variația la nivelul acestor 
societăți când iau în calcul intenţiile în judecarea făptașului pentru 
luarea unei genţi („furt“). Raporturi similare există și în cazul altor 
domenii, mai ales în privința agresiunii fizice și a tentativei de omor. 
Aceleași modele se menţin și după explicarea diferențelor individuale 
în educația formală si incertitudinea mediilor locale. Forța 
impresionantă a acestor raporturi devine mai putin surprinzătoare 
când luăm în calcul faptul că, spre deosebire de oamenii de afaceri, de 
respondentii la sondajele online si de studenţii din multe dintre 
experimentele discutate, oamenii din multe dintre aceste comunități 
rămân implicați în instituţii bazate pe rudenie perfect funcționale. 
Locuitorii insulei Yasawan din arhipelagul Fiji, de pildă, continuă să 
trăiască in clanuri patriliniare, să asculte de bătrâni, să își ia 
verisoarele de soţie si să dețină pământurile în comun.*” 

FIGURA 6.13. Raport dintre importanta intentionalitatii in judecarea 


unui act de ,,hotie“ si Indicele contemporan al Intensitatii Rudeniei, 
formulat de mine. Acest indice a fost formulat astfel încât sa 
corespundă IIR, bazându-se preponderent pe observaţii etnografice, ca 
si IIR. Spre deosebire de IIR, nu este istoric, ci surprinde practici 
contemporane. 


În concordanță cu nivelurile lor ridicate ale intensității rudeniei, 
populaţiile Europei precrestine au trăit probabil într-o lume ale cărei 
reguli erau stabilite de rușine, nu de vină, atribuind o importanță mult 
mai mică intentionalitatii în formularea judecăților morale. Surse 
antice, precum epopeile scandinave și codurile de legi ale unor triburi 
barbare, fac referire doar în treacăt la stări mentale interne cum ar fi 
intenţiile personale sau vina individuală, dar evidenţiază rușinea sau 
„salvarea obrazului“ drept emoția centrală prin care se realizează 
controlul social. Prin dizolvarea instituţiilor bazate pe rudenie ale 
triburilor Europei, Biserica medievală probabil a consolidat folosirea 
stărilor mentale în formularea de judecăți morale sau legale 
referitoare la alții. Ulterior, vom analiza modul în care este posibil ca 
aceste transformări psihologice să fi influențat dezvoltarea dreptului 
occidental începând cu Evul Mediu matur.*? 


GÂNDIRE ANALITICĂ 


Psihologii au afirmat că deprinderea abilităţilor de orientare corectă 
într-un mediu social foarte restrâns influențează modul în care 
oamenii concep și categorizează lumea non-socială. Dacă o persoană 
crește într-o lume dominată de instituţii bazate pe rudenie, mintea ei 
se va concentra asupra relaţiilor și a legăturilor dintre oameni; 
dimpotrivă, cei care trăiesc într-o societate cu legături relationale 
slabe devin predispusi să construiască legături reciproc avantajoase cu 
alții pe baza abilităților, a dispozițiilor și a  caracteristicilor 
individuale. Ideea este că relaţiile de rudenie intense cultivă gânditori 
cu o abordare holistică, având capacitatea de a se concentra asupra 
unor contexte vaste și a legăturilor dintre lucruri, inclusiv asupra 
relațiilor dintre oameni, animale sau obiecte. La celălalt capăt al 
spectrului se află societăţile cu relaţii de rudenie mai slabe, în care se 
formează gânditori analitici, care au tendința de a segmenta lumea 
prin atribuirea de proprietăți, caracteristici sau personalități 
oamenilor și obiectelor, adesea clasificându-le în categorii discrete în 
concordanță cu presupusele esențe sau dispoziţii fundamentale. În 
capitolul 1 am discutat Sarcina Triadei, folosită pentru a face diferența 
între stilul de gândire holistic și cel analitic. În cadrul sarcinii, 


participanţii au văzut seturi de trei imagini, de exemplu o mână, o 
mănușă de iarnă și o căciulă de lână. Pentru fiecare trio, ei au spus 
dacă obiectul ţintă — de pildă mănușa — se potriveşte cu mâna sau cu 
pălăria. Gânditorii analitici preferă categoriile discrete, guvernate de 
legi, așa că sunt înclinați să asocieze mănușa cu pălăria, dacă vine 
vorba despre o ţinută de iarnă. Spre deosebire de ei, gânditorii 
holistici caută să identifice mai întâi relațiile, așa că vor asocia mâna 
cu manusa.** 


Persoanele din tari cu o rată mai crescută a căsătoriilor între veri dau 
dovadă de un stil mai holistic de gândire (Figura 6.14). Trecerea de la 
o populaţie în cadrul căreia aproximativ 30% din căsătorii sunt între 
rude la una în care acest fenomen lipseşte complet corespunde trecerii 
de la comunități în care predomină gândirea holistică (în proporție de 
60%) la comunităţi care preferă abordările analitice (în proporţie de 
62%). Trebuie să mentionez că am omis reprezentarea IIR datorită 
faptului că cele 30 de tari industrializate pentru care avem date 
referitoare la Sarcina Triadei variază foarte puţin în ce priveşte IIR, 
asa că aceste variaţii nu sunt relevante.*° 


Relaţia dintre instituţiile bazate pe rudenie și gândirea analitică pot 
clarifica un model transcultural recunoscut de multă vreme printr-o 
abilitate de percepţie denumită „independență de context“ (versus 
„dependență de context“). Independenţa de context reflectă cât de 
bine reușește un om să aprecieze cu acuratețe dimensiunea și poziția 
obiectelor în spaţiu independent de fundalul sau de contextul lor. 
Această noțiune este strâns legată de procesarea vizuală analitică pe 
care am discutat-o în relație cu alfabetizarea în Preludiu. În 
experimentul cu tija și cadrul, de exemplu, indivizi din diverse 
societăți au fost așezați în faţa unei tije plasate într-un cadru pătrat. 
Organizatorul experimentului răsucea apoi treptat un buton cu 
ajutorul căruia tija se rotea în spaţiu, asemenea limbii unui ceas. 
Sarcina participantului consta în semnalarea momentului în care tija 
ajungea în poziţie verticală (ora 12). Sarcina devine mai complicată 
dacă se roteşte inițial cadrul, astfel încât să fie înclinat față de planul 
orizontal. Persoanele care sunt mai „dependente de context“ fac 
eforturi să observe tija în poziție verticală în momentul în care cadrul 
este înclinat, dar tind mai mult să alinieze tija si cadrul. Persoanele cu 
un grad mai mare de „independenţă fata de context“ reuşesc mai bine 
să facă abstracţie de cadru și să alinieze tija vertical. Experimentul 
oferă un punctaj obiectiv, unghiul deviatiei tijei față de verticală. În 
anii 1960 și 1970 psihologii au descoperit că, deși populaţiile 
tradiționale de fermieri sunt destul de dependente de context, în lume 
există două comunități care se remarcă prin gradul sporit de 
independență față de context. Prima asemenea comunitate era cea 


WEIRD. O puteti ghici pe a doua? 

Figura 6.14. Raport dintre gândirea analitică bazată pe Sarcina Triadei 
şi prevalența căsătoriilor între veri. Căsătoriile între veri sunt 
reprezentate pe o scară logaritmică. 


Populaţiile nomade de vânători-culegători, caracterizate de instituții 
extensive (nu intensive) bazate pe rudenie, dau dovadă de 
independență față de context. Pe baza acestei observații, antropologii 
au avansat de multă vreme ideea că, spre deosebire de fermieri și de 
crescătorii de animale care au instituții bazate mai puternic pe 
rudenie, populaţiile de vânători-culegători pun accentul pe valori 
centrate asupra independenței, succesului si autodeterminarii, 
minimalizând obedienta, conformarea și respectul fata de autoritate. 
Această realitate este evidențiată lingvistic, întrucât terminologia 
referitoare la gradele de rudenie adoptată de limbi europene precum 
engleza, germana, franceza si spaniola ca urmare a expansiunii 
Bisericii este similară celei prezente în limbile multor populații 
nomade de vânători-culegători.56 


In ansamblu, din dovezile prezentate mai sus reiese că diversitatea 
psihologică la nivel global apare în paralel cu relațiile de rudenie 
puternice, exact așa cum ne-am aștepta după ce minţile s-au adaptat si 


au fost calibrate conform lumilor sociale create de aceste institutii. 
Deocamdată, este destul să apreciem anvergura diversității psihologice 
globale și să recunoaştem că este organizată în tiparele anticipate. În 
capitolul următor vom analiza aceste relații cu mai multă 
minutiozitate si ne vom îndrepta atenţia spre mai multe tipuri de 
dovezi care, coroborate, susțin ideea că schimbările din cadrul 
instituţiilor bazate pe rudenie au determinat diferențe psihologice 
importante. Dar, înainte de a ne ocupa de acest aspect, să ne 
concentrăm asupra relaţiilor la nivel global dintre Biserică, relații 
intense de rudenie si diferente psihologice. 


Biserica a modificat relaţiile de rudenie și a 
schimbat psihologia 


Legăturile dintre relaţiile intense de rudenie și diferenţele psihologice 
dau naştere la următoarea întrebare vitală: De ce variază atât de mult 
intensitatea rudeniei la nivel global? 


Am văzut o parte a răspunsului în capitolul 3: anumite condiţii 
ecologice au favorizat dezvoltarea si extinderea anumitor forme de 
producţie de hrană, printre care și creşterea animalelor și agricultura 
pe bază de irigații. Extinderea populațiilor si presiunea de a deţine 
teritorii cu scopul producerii de hrană au accelerat competiția între 
societăți, care, la rândul lor, au favorizat norme ce au permis 
dezvoltarea unor comunități mai largi, cooperarea la o scară mai 
mare, o producție mai bună și o capacitate de control mai puternică. 
În cele din urmă, evoluţia culturală avea să dea naștere unor state și 
organizații tribale ierarhizate complexe; dar, pe durata unei bune părți 
a acestui proces de extindere, rudenia s-a intensificat în numeroase 
moduri. Statele premoderne care au apărut în anumite locuri erau 
clădite pe relații puternice de rudenie. Astfel, intensitatile diferite ale 
instituţiilor bazate pe rudenie pot fi reconstituite prin diverse 
traiectorii istorice, ajungând până la diferente biogeografice, 
climatice, referitoare la prevalența anumitor boli (de pildă, malaria), 
la fertilitatea solului, la cursurile de apă navigabile și la 
disponibilitatea plantelor si animalelor care puteau fi cultivate si, 
respectiv, domesticite. Evident, detaliile istorice din jurul statelor 
premoderne contează si ele, deoarece anumite state au exploatat 
instituţiile bazate pe rudenie, în timp ce altele au făcut tot posibilul să 
le reprime. Acești factori, pe lângă alţii, au contribuit la diferențele 
globale între instituțiile bazate pe rudenie.*’ 


Totusi, aici ne interesează următoarea întrebare: dacă Biserica a reușit 
si, dacă da, în ce măsură, să modeleze variațiile globale în instituțiile 
bazate pe rudenie prin examinarea relațiilor dintre intensitatea 
rudeniei și durata expunerii la Biserică. Apoi vom întreba dacă 
rădăcinile variaţiei psihologice pot fi identificate direct în prezența 
Bisericii medievale. 


Pentru a evalua cât de mult au interactionat diferite populaţii cu PMF- 
ul elaborat de Biserică, am evaluat expansiunea Bisericii în Europa 
începând cu aproximativ anul 500, când PMF a început să se 
consolideze, până în 1500. În crearea acestei baze de date ne-am bazat 
în primul rând pe datele fondării abatiilor, evenimente care 
corespundeau adesea cu momentul convertirii la creștinism a 
anumitor regi sau șefi de trib. Folosind aceste informații, am calculat 
atât durata prezenţei Bisericii Apusene, cât si a celei Răsăritene. Acest 
aspect este important pentru că, deși Biserica Ortodoxă nu a mers la 
fel de departe precum cea Apuseană și nu a dat dovadă de același 
entuziasm în aplicarea regulilor precum aceasta, a avut totuşi propriul 
program, o variantă mai relaxată a PMF (Tabelul 5.3). Scăzând anul în 
care a început PMF, din 1500, obținem două valori ale „dozei de 
biserică“, corespunzătoare Bisericii Apusene și, respectiv, celei 
Ortodoxe.*8 


Aceste doze din PMF pentru Europa ne permit să calculam dozele din 
PMF pentru restul lumii. Pentru a realiza acest lucru, am folosit o 
„matrice a migraţiei“ care estimează fluxul total al populatiilor, de la 
o tara la alta, în intervalul 1500-2000.*° Pentru fiecare tara din lume 
(1) analizăm componența națiunii moderne, (2) reconstituim istoria 
fiecărei subpopulatii până în punctul unde locuiau strămoșii săi in 
anul 1500, (3) atribuim fiecărei subpopulatii doza din PMF pe baza 
localizării sale în anul 1500 si (4) recombinăm toate aceste 
subpopulatii pentru a obţine o doză totală din PMF pentru fiecare tara 
modernă. Dacă vi se pare că e o metodă nu prea sofisticată, aveţi 
dreptate. Din fericire, efectul PMF a fost atât de pronunţat încât este 
recognoscibil dincolo de toată această incurcatura.*° 


Să începem prin a face legătura dintre Biserică și intensitatea relațiilor 
de rudenie. Cu cât o populaţie a unei tari a fost expusă mai mult la 
Biserică, cu atât instituţiile sale bazate pe rudenie sunt mai slabe — 
aceasta este concluzia care se poate trage din analiza datelor. Luate 
împreună, dozele expunerii la ambele biserici explică aproximativ 
40% din diferenţele la nivel global dintre tari în privința IIR si 62% 
din diferențele privind căsătoriile între veri. Pentru a avea un termen 
de comparaţie, timpul scurs de la începutul practicării agriculturii 
explică doar încă 18% din variaţia în IIR şi 10% din diferențele în 


căsătoriile dintre veri la nivelul mai multor tari. De fapt, dintre toți 
factorii agricoli, ecologici, climatici, geografici și istorici pe care i-am 
analizat în încercarea de a înţelege variaţia globală a intensității 
rudeniei, factorul cel mai puternic, dar nu singurul, a fost gradul 
prezenței istorice a Bisericii.*! 


Biserica Apuseană a fost mai eficientă în reducerea IIR în comparație 
cu Biserica Ortodoxă, dar nu cu mult mai eficientă. Totuși, asa cum 
era de așteptat, Biserica Ortodoxă nu a influențat în nici un fel 
frecvența căsătoriilor între veri, așa că doar Biserica Apuseană a 
acționat în acest domeniu. Fiecare secol de prezență a Bisericii 
Apusene reduce rata căsătoriilor între veri cu aproximativ 60%. Acest 
rezultat se potrivește bine cu datele istorice, deoarece căsătoria între 
veri- dar nu poligamia sau moștenirea bilaterală- reprezintă o 
diferență esențială între varianta completă a PMF si versiunea mai 
relaxată a acestuia promovată de Biserica Ortodoxa.*? 


Acum să analizăm direct raportul dintre psihologie și expunerea la 
Biserică. Figura 6.15 reprezintă efectele unei doze mai intense din 
PMF asupra valorilor psihologice prezentate anterior. Naţiunile care 
au avut o interacțiune colectivă de lungă durată cu Biserica Apuseană 
manifestă următoarele tendințe, fiind (A) mai puţin limitate de norme, 
(B) mai putin conformiste, (C) mai putin atașate de tradiţii, (D) mai 
individualiste, (E) mai putin suspicioase fata de necunoscuţi, (F) mai 
puternice sub aspectul moralității universaliste, (G) mai dispuse la 
cooperare când sunt în grupuri noi cu persoane străine, (H) mai 
sensibile la pedepsele aplicate de un tert (au început să contribuie cu 
sume mai mari în cadrul Jocului Bunurilor Publice însoțit de pedepse), 
(D mai dispuse să doneze sânge, (J) mai oneste în mod impersonal 
(fata de instituţii anonime), (K) mai atente să nu acumuleze amenzi 
pentru parcare neregulamentară, chiar sub protecția imunitatii 
diplomatice, si (L) mai înclinate spre gândire analitică. 

Figura 6.15. Raport dintre durata expunerii atât la Biserica Apuseană, 
cât și la cea Răsăriteană și psihologie în privința: (A) valorilor legate 
de „stricteţe“, (B) Experimentului Asch privind conformarea, pe baza 
procentului de evaluări incorecte, (C) respectului față de tradiţie, 
(D) individualismului, (E) încrederii impersonale (nivel al încrederii 
extra-intra grup), (F) universalismului din Dilema Pasagerului, 
(G) sumelor cu care au contribuit în prima rundă a Jocului Bunurilor 
Publice fără pedepse, (H) sumelor cu care au contribuit în toate cele 
10 runde ale JBB cu pedepse, (I) donațiilor anuale de sânge la o mie 
de persoane, (J) procentului declarării de valori ridicate în cadrul 
Jocului Onestitatii Impersonale, (K) amenzilor de parcare neplătite de 
diplomați ONU și (L) gândirii analitice din Sarcina Triadei. 


Acestea sunt efecte de anvergură. De pildă, un mileniu de prezență a 
PMF corespunde unei scăderi cu 20% a valorii tendinței oamenilor de 
a se conforma grupului și de a da același răspuns greșit în 
Experimentul Asch privind conformarea (Figura 6.15B), precum și 
unei scăderi cu 30% a tendinței de a minţi sub jurământ pentru a 
ajuta un prieten — a particularismului în detrimentul universalismului 
(6.15F). Totodată, un mileniu de prezență a PMF sporește nivelul 
individualismului unei populaţii de la valoarea înregistrată în Kenya 
zilelor noastre până la cea din Belgia (6.15D), crește de cinci ori 
donațiile de sânge (6.151), reduce la jumătate tendinţa jucătorilor de 
a-și exagera valorile obținute la aruncarea zarului (6.15J) si reduce 
numărul amenzilor neplătite de la o medie de șapte pentru fiecare 
membru al unei misiuni diplomatice până la una la zece persoane 
(6.15K). Totodată, fiecare secol de prezență a PMF crește cu peste 3% 
tendinţa oamenilor spre gândire analitică, determinând o modificare a 
valorii de la 40% la 74% pe parcursul unui mileniu (6.151). Din 
analizele noastre reiese si că populaţiile care au avut parte de doze 
mai mari din PMF-ul oferit de Biserica Apuseană nu sunt la fel de 
preocupate de educarea copiilor în sensul obedientei și sunt mai putin 


dispuse sa-si angajeze rudele in functii de conducere in companii (dau 
dovadă de un nivel scăzut de loialitate fata de familie).% 


Durata expunerii la Biserica Ortodoxă dă la iveală o serie de modele 
asemănătoare, dar efectele sunt mult mai slabe în comparație cu cele 
ale Bisericii Apusene. În anumite cazuri, nu dispunem de date 
referitoare la tari aflate sub influența Bisericii Ortodoxe - așa că în 
Figura 6.15 vom vedea doar puncte marcând valori ale datelor 
referitoare la Biserica Apuseană și o linie dreaptă corespunzătoare 
acestora. În alte cazuri, pentru exprimarea strictetii si a gândirii 
analitice am avut la dispoziție doar un număr redus de puncte, pe care 
le-am unit prin linii, dar aceste linii nu trebuie luate prea mult în 
serios, deoarece sunt trasate pe baza unei cantități insuficiente de 
date. Cele mai multe date se regăsesc în Figurile 6.151 și 6.15K, 
reprezentând donațiile de sânge și amenzile de parcare neplătite. În 
aceste cazuri, prezenţa Bisericii Ortodoxe și a celei Apusene are efecte 
similare, singura diferenţă fiind că efectele celei dintâi sunt mai slabe. 
Diferența dintre Biserica Ortodoxă și cea Apuseană este importantă, 
deoarece demonstrează că diversitatea psihologică si, ulterior, 
diferențele economice și politice nu se datorează prezenţei instituţiilor 
romane sau creștinismului în sine. Biserica Ortodoxă a rămas biserica 
oficială a Imperiului Roman (de Răsărit) până în anul 1453 și a 
promovat credințe supranaturale și ritualuri foarte asemănătoare cu 
cele ale Bisericii Apusene. Aceste rezultate susțin ideea că diferența 
esențială dintre impactul pe termen lung al Bisericii Apusene și cel al 
Bisericii Ortodoxe constă în politicile referitoare la căsătorie si la 
practicile familiale, mai ales cele referitoare la tabuul incestului, 
precum și în aplicarea acestora. 


Deschidere a zăgazurilor 


Scopul acestui capitol a fost să vă conving că tiparele generale ale 
diversității psihologice globale sunt în concordanță cu un traseu 
cauzal care evoluează astfel: 


Apare PMF-ul Relaţii de rudenie Tiparele psihologice 


Bisericii mai putin intense devin WEIRD 


Dat fiind caracterul aproximativ al datelor noastre, forța legăturilor 
dintre atât de multe aspecte psihologice, pe de o parte, și intensitatea 


rudeniei si dozarea PMF, pe de alta parte, este uluitoare. Evident, 
există posibilitatea ca diversitatea psihologică la nivel global pe care 
am observat-o sa fie determinata de vreun alt factor ascuns care doar 
se întâmplă să evolueze in paralel cu traseul pe care l-am evidențiat 
acum. În capitolul următor voi prezenta dovezi solide care contrazic 
această ipoteză. 


Cu toate acestea, merită să subliniem că, pentru fiecare aspect al 
psihologiei descris mai sus, ori de câte ori am avut date suficiente, atât 
Benjamin Enke, precum și echipa noastră am efectuat zeci de analize 
suplimentare în care am încercat să explicăm statistic influența unui 
spectru vast de alti factori care ar fi putut cumva crea raporturile 
observate pe parcursul acestui capitol. Am analizat deopotrivă 
fertilitatea agricolă, gradul de accidentare a terenului, religiozitatea, 
distanța fata de ecuator, căile navigabile, stresul parazitar, malaria, 
potenţialul pentru irigaţii și colonizarea europeană. Am studiat și 
variația psihologică între tari de pe același continent si am comparat 
doar ţările cu aceleași confesiuni religioase dominante. Supuse acestui 
atac analitic, relaţiile pe care le-am prezentat anterior rezistă în 
general, cu toate că adeseori își dezvăluie vulnerabilitatea. Uneori, 
aceste relații chiar dispar, dar nu după un model identificabil — adică 
nu putem spune că religiozitatea sau fertilitatea agricolă anihilează 
constant intensitatea relaţiilor de rudenie sau dozarea PMF. 
Considerate în ansamblu, analizele noastre sugerează foarte clar că nu 
există vreun factor ca un trăsnet din senin care să anuleze aceste 
rezultate si să ilumineze o traiectorie alternativă menită să explice 
diversitatea psihologică la nivel global. Problema este că, desi 
compararea ţărilor reprezintă o modalitate convenabilă de a releva 
tipare generale ale variației globale, ea nu reprezintă o metodă reușită 
de a descoperi „ce anume provoacă ce“, pentru că mult prea mulți 
factori rămân ascunși. În capitolul următor vom explora mai temeinic 
pentru a evidenția mai clar traiectoria. 


Totuşi, înainte de a ne apuca să facem săpături, să ne oprim putin și să 
facem un pas înapoi. La prima vedere, analizele pe care le-am 
prezentat mai sus ne ajută să ne formăm o idee despre felul în care 
Biserica a influențat probabil psihologia popoarelor în anumite regiuni 
ale Europei înainte de Evul Mediu matur (1000-1250). În acest 
moment, anumite comunități europene avuseseră deja parte de PMF 
vreme de cinci secole. Înainte de 1500, momentul considerat zorii 
lumii moderne, în anumite regiuni PMF era în vigoare de o mie de 
ani. Schimbările psihologice antrenate de reconfigurarea organizării 
familiilor si a rețelelor sociale ne ajută să înțelegem de ce noile 
instituții şi organizaţii în formare s-au dezvoltat într-un fel sau altul. 
Noi ordine monastice, ghilde, orașe și universități și-au construit din 


ce in ce mai mult legile, principiile, normele si regulile astfel incat sa 
aibă in centru individul, atribuind adesea fiecărui membru drepturi, 
precum și privilegii, obligații și datorii abstracte fata de organizație. 
Pentru a prospera, aceste organizații voluntare au trebuit să atragă 
persoane cu mobilitate individuală, după care să cultive aderenţa 
acestora la principii si la reguli stabilite de comun acord si, preferabil, 
să le și internalizeze. Odată ce relaţiile intense de rudenie au fost strict 
limitate, singurul lucru pe care europenii Evului Mediu îl mai aveau în 
comun era creștinismul, cu moralitatea sa universalizantă, cu 
sentimentul responsabilitatii individuale și convingerea puternică 
despre liberul-arbitru. Din acest sol caracteristic a germinat o suită 
impersonală de norme sociale care, odată incoltite, au început să se 
răspândească treptat. 


7. Europa si Asia 


Gratie istoriei complexe a Europei, anumite regiuni au fost expuse 
doar la doze reduse din PMF-ul Bisericii. De pildă, am văzut în 
capitolul 5 (Figura 5.3) ca, in timp ce Irlanda, Bretania si sudul Italiei 
au o tradiţie creștină îndelungată, ele nu au fost aduse sub umbrela 
papală — și n-au suferit efectele depline ale PMF — decât la ceva vreme 
după Anglia și după anumite regiuni din Imperiul Carolingian, printre 
care nordul Italiei și cea mai mare parte a Franţei si a Germaniei 
apusene. Aceasta înseamnă că, dacă ideile pe care le-am prezentat 
sunt valide, ar trebui să putem explica variația psihologică doar între 
granițele Europei, mai precis între graniţele a ceea ce în anul 1500 
reprezenta lumea creștină. 


Este crucial să explorăm acest aspect, deoarece, în timp ce relațiile 
care se observă la nivelul mai multor tari, prezentate în capitolul 
anterior, sunt numeroase și adesea puternice, potenţial există o gamă 
largă de alte forțe ascunse care variază de la o ţară la alta. Acestea 
includ factori care au legătură cu religia, istoria, colonialismul, 
strămoșii, limba si multe altele. Evident, am încercat să verificăm toți 
aceşti factori prin metode statistice într-un fel sau altul, dar niciodată 
nu putem fi siguri sută la sută. În cazul de față, concentrându-mă 
asupra Europei, voi arăta că este posibil să observăm încă amprenta 
Bisericii Apusene, lăsată în parcursul său greoi prin Europa medievală, 
atât asupra psihologiei europenilor contemporani, cât si asupra 
rămășițelor instituțiilor bazate pe rudenie. Dacă reușim să identificăm 
anumite tipare care le reflectă pe cele evidenţiate prin compararea 
mai multor tari, asa cum am procedat în capitolul anterior, acum, prin 
compararea unor regiuni mai restrânse de pe teritoriul țărilor 
europene, putem elimina numeroase explicații alternative. 


Iată întrebarea principală: sunt într-adevăr persoanele din regiunile 
europene, care au fost expuse mai intens la acțiunea Bisericii și a PMF, 
mai individualiste și mai independente, mai putin conformiste si mai 
rebele, cu un grad mai mare de încredere impersonală si mai corecte 
decât cele din zone cu o expunere mai limitată? 


Amprenta Bisericii 


Pe tot parcursul acestei secțiuni, ne vom baza pe un set de patru 


măsuri extrase din Sondajul Social European, care conţine date din 36 
de tari. În fiecare dintre aceste întrebări folosite pentru a crea primele 
două măsuri psihologice, participanţilor li s-a cerut să spună cât de 
asemănătoare cu ei înșiși li se păreau persoanele descrise folosind o 
scară cu şase valori, variind de la „nu seamănă deloc cu mine“ până la 
„foarte asemănătoare cu mine“. Pronumele personale care variază 
după gen din aceste afirmații au fost modificate pentru a se potrivi cu 
fiecare respondent. Acum vom analiza primele două valori: 


1. Conformism si obedienta. Acest indice reprezintă o medie a 
reacţiilor participanţilor fata de patru afirmaţii cu legătură între 
ele, printre care: „Pentru ea este important să se comporte 
întotdeauna cum trebuie. Ea vrea să evite să se spună vreodată 
despre ea că a făcut ceva nepotrivit“, și: „Ea crede că oamenii ar 
trebui întotdeauna să facă ce li se spune. Ea consideră că oamenii 
ar trebui întotdeauna să respecte regulile, chiar când nu-i vede 
nimeni“. 


2. Individualism si independență. Acest indice se bazează pe 
media răpunsurilor la aceste două afirmații: „Pentru ea este 
important să acționeze conform propriilor decizii. Ei îi place să 
fie liberă si să nu depindă de alții“, și: „Ei i se pare important să 
vină cu idei noi și să fie creativă. Ei îi place să facă lucrurile într- 
un mod original, propriu“. 


Pentru evaluarea prosocialitatii impersonale, participanţilor li s-a 
cerut să dea răspunsuri la aceste întrebări pe o scară de la O la 10 
(11 valori):! 


1. Corectitudine impersonală. „Credeţi că majoritatea oamenilor 
ar încerca să profite de dumneavoastră, dacă ar avea ocazia, sau 
ar încerca să fie corecti?“ Scala valorilor varia de la 0 
(„Majoritatea ar încerca să profite de mine.“) până la 10 
(„Majoritatea ar încerca să fie corecti.“) 


2. Încredere impersonală. „În general, ati spune că se poate avea 
încredere în oameni sau că e mai bine să fim foarte precauti în 
interacțiunea cu ceilalți?“ Această scala varia de la 0 („Trebuie să 
fim foarte precauti“) până la 10 („Majoritatea oamenilor sunt 
demni de încredere.) 


Pentru a afla dacă mai există urme identificabile din PMF in 
psihologia europeană, echipa noastră a format o bază de date care a 
identificat răspândirea a 896 de episcopate pe toată întinderea 
Europei. Pe baza acestor date, am calculat expunerea medie la 
influența Bisericii pentru 442 de regiuni din Europa, pe care le-am 
reprezentat în Figura 7.1. În evaluarea dozei la care a fost expusă o 
anumită regiune ne-am concentrat în special asupra prezenței 
episcopatelor sub administraţie papală. De pildă, în zonele de sud ale 
Spaniei si ale Italiei, anumite episcopate au fost înființate devreme, 
dar au fost ulterior „separate“ de Biserica Apuseană când regiunile au 
fost cucerite de forte ostile Romei. Societăţi islamice, de pildă, au 
cucerit o mare parte a Spaniei și anumite teritorii din Peninsula Italică 
într-un interval de câteva secole. Pe măsură ce aceste regiuni au fost 
ulterior cucerite şi readuse sub influența Bisericii Apusene, 
episcopatele au redevenit active în măsurătorile noastre. Tot astfel, 
deși Irlanda a fost creștinată devreme, Biserica Celtă nu a pus în 
aplicare PMF, asa că aceste regiuni au intrat sub administraţie papală 
si sub influența PMF abia pe la anul 1100. 

FIGURA 7.1. Dozări regionale ale Programului Matrimonial și Familial 
pe baza analizei răspândirii episcopatelor controlate de papalitate pe 


teritoriul Europei între 500-1500 d.Hr. Dozările sunt măsurate în ani 
de expunere la influența Bisericii Apusene și variază între zero și o 
mie de ani. O nuanță mai închisă corespunde unei doze mai ridicate 
de PMF. Datorită importanței Imperiului Carolingian (capitolul 5), 
care s-a unit cu Biserica în Evul Mediu timpuriu în scopul 
implementării PMF, sunt evidenţiate granițele asa cum erau în 814 
(anul morții lui Carol cel Mare). Este evidenţiată pentru orientare linia 
de demarcaţie a Cortinei de Fier care separa Europa socialistă în 
secolul XX, trasată pe baza discursului din 1946 al lui Winston 
Churchill. 


În mod surprinzător, din rezultatele noastre reiese că persoanele care 
locuiesc în regiuni cu o durată mai îndelungată a PMF sunt mai putin 
înclinate spre conformism si obedienta, au tendințe mai pronunțate 
spre individualism și independență și un grad mai ridicat de 
corectitudine și de încredere impersonală. 


Deoarece am comparat doar zone din interiorul granițelor țărilor, 
aceste modele nu pot fi o consecință a diferențelor contemporane 
dintre țările europene în ce priveşte averea naţională, guvernele sau 
mecanismele de siguranță socială. Aceste rezultate își mențin 
validitatea și după ce se elimină statistic efectele veniturilor, ale 
educaţiei, ale confesiunilor religioase și ale apartenenței religioase 
declarate. Faptul că dozarea locală a PMF a continuat să fie la fel de 
puternică si după ce au fost explicate statistic confesiunile religioase 
(catolică, protestantă, islamică etc.) si religiozitatea personală este 
important deoarece ne-am putea face griji că efectele episcopatelor 
operează prin influenţa lor asupra credinţei în domeniul supranatural 
sau prin participarea la ritualuri. 


Evident, e posibil ca înființarea de dioceze în locuri diferite să fi fost 
influențată de anumite forțe obscure care, în realitate, sunt 
responsabile de transformările psihologiei umane. Așadar, am 
menţinut constantă statistic influența unui mare număr de factori de 
ordin geografic, ecologic și climatic, inclusiv fertilitatea terenurilor, 
cantitatea de precipitaţii, irigatiile, temperatura și gradul de 
accidentare a terenului. Pentru a include și alte forțe de ordin istoric 
am verificat statistic prezenţa vechilor drumuri romane, a 
mănăstirilor, a universităților medievale, precum și densitatea 
populaţiei în anul 500. Astfel ar trebui să putem explica diferențele în 
nivelul dezvoltării economice și al influenței romane la începutul 
PMF. Chiar după toate acestea, toate cele patru valori psihologice 
continuă să arate o relație demnă de luat în seamă cu intensitatea 
prezenţei PMF. Pe scurt, comunităţile europene care au fost mai mult 


timp expuse la influența PMF prezintă un caracter WEIRD mai intens 
în zilele noastre. 


Acest fapt stabilește legătura dintre Biserică și psihologia 
contemporană. Totuși, dacă traseul cauzal pe care îl urmăresc este 
corect, ar trebui de asemenea să ne așteptăm ca acele zone din Europa 
unde a existat o expunere mai slabă la influența Bisericii să prezinte 
instituții bazate pe rudenie mai puternice. 


ULTIMELE VESTIGII ALE RELAȚIILOR intense DE RUDENIE 


Stabilirea unei legături între expunerea la Biserică și relaţiile intense 
de rudenie este dificilă deoarece datele despre rudenia din Europa 
sunt greu de obținut, iar Atlasul Etnografic oferă o acoperire sumară a 
Europei (antropologii evită Europa din cauza caracterului său WEIRD 
foarte pronunțat). În mod ironic, cea mai bună sursă pe care echipa 
mea a putut-o identifica derivă din dispensele papale prin care 
anumitor persoane li s-a permis să-și ia în căsătorie verisoarele 
primare. Așa cum am observat mai devreme, Biserica a creat 
posibilitatea de a solicita o permisiune specială pentru luarea în 
căsătorie a verișoarelor primare in a doua jumătate a Evului Mediu. 
Prin sintetizarea unui mare număr de surse istorice, echipa noastră a 
calculat ratele căsătoriilor între verii primari pe baza consemnărilor 
dispenselor papale pentru 57 de regiuni diferite din Franța, Spania și 
Italia în secolul XX. Pentru a sublinia forța acestor influențe am 
adăugat date referitoare la situația din anumite regiuni ale Turciei. 
Turcia este inclusă în Sondajul Social European pentru că este situată 
partial în Europa, iar echipa noastră a reuşit să colecteze date despre 
căsătoriile între veri din Turcia în alt sondaj. Prin adăugarea 
regiunilor din Turcia am reușit să observăm că aceleași concluzii sunt 
valabile si pentru zone din afara granițelor creştinătăţii latine. Asa 
cum era de așteptat, neavând nici o legătură cu PMF, Turcia 
înregistrează rate mai ridicate ale căsătoriilor între veri în comparaţie 
cu Spania, Italia si Franța. 


Rezultatele sunt următoarele: în zonele cu expunere mai slabă la PMF 
în Evul Mediu existau șanse mai mari ca oamenii să solicite 
permisiunea de a-și lua verisoarele de soție în secolul XX. De fapt, 
cunoașterea valorilor locale ale expunerii la PMF ne permite să 
explicăm aproape 75% din variaţia ratelor căsătoriilor între veri 
primari în anumite zone din Italia, Franţa, Spania si Turcia. Dacă 
excludem Turcia, expunerea la PMF continuă să explice aproximativ 
40% din variaţia regională în procentul căsătoriilor între veri. Cu alte 


cuvinte, fiecare secol de expunere la PMF determină o scădere a ratei 
căsătoriilor între veri cu aproximativ 25%. 


Analizele noastre confirmă încă o dată naraţiunea istorică dezvoltată 
în capitolul 5 relevând faptul că, dacă o regiune a făcut parte din 
Imperiul Carolingian în Evul Mediu timpuriu, rata căsătoriilor între 
veri primari înregistrată în secolul XX a fost nesemnificativă, probabil 
nulă. Dacă o anumită regiune s-a aflat în afara Imperiului Carolingian, 
aşa cum a fost cazul sudului Italiei, sudului Spaniei, Bretaniei 
(peninsula din nord-vestul Franţei), rata respectivă a fost mai ridicată. 
În Sicilia, în secolul XX, numărul solicitărilor pentru dispense papale 
care să permită căsătoria între veri a fost atât de ridicat încât papa a 
trebuit să-i acorde episcopului de Sicilia o autoritate specială de a 
autoriza căsătoriile între veri de gradul al doilea fără a mai fi nevoie și 
de permisiunea Vaticanului. În mod normal, dispensele au fost si 
rămân un privilegiu al papalității, dar solicitările au fost atât de 
numeroase încât a fost nevoie de o excepție.” 


Pentru o imagine completă, să analizăm raportul dintre prevalența 
căsătoriilor între veri- care pentru noi reprezintă un simbol al 
relaţiilor intense de rudenie — și cele patru dimensiuni ale psihologiei 
din Sondajul Social European. Pe baza răspunsurilor oferite de mai 
bine de 18 000 de persoane din 68 de regiuni diferite din patru tari, 
persoanele din zone cu rate mai ridicate ale căsătoriilor între veri în 
secolul XX dau dovadă de mai mult conformism și de mai multă 
obedienta, de mai putin individualism și independenţă si de niveluri 
mai scazute de incredere si corectitudine impersonala. Asa cum reiese 
din Figura 7.2, efectele sunt puternice. Dacă stim rata căsătoriilor 
între veri putem explica între 36% (conformism și obedienta) si 70% 
(corectitudine impersonală) din diferenţele regionale observate în cele 
patru dimensiuni psihologice de care ne ocupăm, de la cosmopolita 
Franta până în cele mai îndepărtate parti din sud-estul Turciei. Figura 
ilustrează, iar analizele noastre statistice confirmă că, deși variația în 
rata căsătoriilor între veri este mult mai scăzută în țările europene, 
tendinţele generale se păstrează. De asemenea, analizele noastre 
confirmă că aceste rezultate nu pot fi explicate prin diferențe 
privitoare la venituri personale, educație, religiozitate sau confesiune 
religioasă.* 


Deși analizele prezentate în Figura 7.2 se bazează pe o cantitate 
restrânsă de date din diferite colțuri ale Europei cu o expunere 
limitată la PMF din motive istorice particulare, ele scot în evidență un 
segment al traseului care își are punctul de pornire in PMF, străbate 
disoluția istorică a rudeniei puternice și ajunge în mințile europenilor 
contemporani. 

FIGURA 7.2. Raport dintre prevalența căsătoriilor între veri primari in 
regiuni precum Spania, Italia, Franţa și Turcia și patru dimensiuni 
psihologice: (A) Individualism-Independenta, (B)  Conformism- 
Obedienté, (C) Încredere  impersonală si (D)  Corectitudine 
impersonală. 


A sosit momentul să ne focalizăm și mai intens asupra unei enigme 
care stăruie de mult în domeniul științelor sociale: enigma italiană. În 
timp ce nordul și centrul Italiei s-au dezvoltat drept centre bancare 
puternice în Evul Mediu, au fost noduri vitale ale Renașterii și au 
prosperat în același ritm cu Europa de Nord în timpul Revoluţiei 
Industriale din secolul al XIX-lea, sudul Italiei a avut o evoluţie 
economică foarte lentă, devenind, spre deosebire de restul țării, un 
epicentru al crimei organizate și al corupției. De ce? 


Am observat deja o posibilă rezolvare a acestei enigme în Figura 5.3. 
De pe hartă se observă că sudul Italiei nu a fost niciodată cucerit de 
Imperiul Carolingian și a rămas în mare în afara Sfântului Imperiului 
Roman. De fapt, a devenit parte a ierarhiei papale abia după cuceririle 


normande din secolele XI-XII. inainte de acest moment, Sicilia se 
aflase sub dominatie musulmană timp de două secole și jumătate, si o 
mare parte dintre teritoriile din sud se aflaseră sub controlul 
Imperiului de Răsărit si al Bisericii Ortodoxe. 


Amprenta acestei istorii poate fi recunoscută în prevalența căsătoriilor 
între veri din provinciile italiene în secolul XX pe baza dispenselor 
Bisericii pentru căsătoriile între veri (Figura 7.3A). În nordul Italiei, 
care s-a aflat în marea lui majoritate sub influența Bisericii Apusene 
încă de la începutul PMF, frecvența căsătoriilor între veri este mai 
mică de 0,4%, iar uneori este chiar nulă. Dacă aruncăm o privire spre 
sud, rata căsătoriilor între veri crește, atingând valori mai ridicate de 
4% în vârful cizmei peninsulei și în majoritatea Siciliei. Ţinând cont 
de importanța căsătoriei între veri atât ca element definitoriu al 
relațiilor intense de rudenie, cât și ca simbol al altor norme sociale, să 
analizăm Figura 7.3B, în care este reprezentată frecvența donațiilor 
voluntare (neplătite) de sânge în 93 de provincii italiene în 1995. Nu 
trebuie să uităm că donațiile de sânge anonime contribuie la binele 
public si reprezintă o modalitate de a-i ajuta pe necunoscuţi. Observati 
vreun model când comparati cele două jumătăţi ale Figurii 7.3? 


Donaţii de sânge 

FIGURA 7.3. Imaginea A (stânga) reprezintă prevalența căsătoriilor 
între veri in 93 de provincii din Italia. Cu cât nuanţa este mai închisă, 
cu atât rata căsătoriilor între veri este mai ridicată. Imaginea B 
(dreapta) reprezintă frecvența donațiilor de sânge la o mie de locuitori 
pentru fiecare provincie. Provinciile unde se înregistrează o rată mai 
scăzută a căsătoriilor între veri prezintă un număr mult mai mare de 
donații de sânge în 1995. 


În mod surprinzător, cu cât rata căsătoriei între veri este mai scăzută 
într-o provincie, cu atât este mai ridicat procentul donațiilor voluntare 
de sânge în beneficiul străinilor. În sudul Italiei, în cea mai mare parte 
a Siciliei, donațiile de sânge sunt aproape inexistente. În anumite 
provincii din nord, donațiile anuale se pot ridica si la 105 pungi de 
aproximativ o jumătate de litru la o mie de locuitori. Astfel, e suficient 
să cunoaștem doar rata căsătoriilor între veri pentru a explica aproape 
o treime din diferențele în donaţii dintre provinciile Italiei. Cu alte 
cuvinte, dacă dublăm rata căsătoriilor de la 1%, să zicem, la 2%, 
obținem o reducere a donațiilor cu opt pungi de sânge la 1 000 de 
oameni. Efectul este semnificativ, având în vedere că valoarea medie a 
donațiilor pentru fiecare provincie este de numai 28 de pungi la mia 
de locuitori.* 


Obtinem modele asemănătoare și când folosim măsurători din lumea 
reală ale nivelului încrederii oamenilor în organizații impersonale și în 
persoane necunoscute. Italienii din provinciile cu o rată mai ridicată a 
căsătoriilor între veri (1) preferă bani lichizi în loc de cecuri; (2) 
preferă să isi țină cea mai mare parte a banilor în casă, in loc să-i 
depună în bănci sau să-i investească; (3) apelează pentru împrumuturi 
mai degrabă la rude și la prietenii de familie decât la bănci. Efectele 
sunt uluitoare: utilizarea cecurilor scade vertiginos de la o valoare mai 
mare de 60% în provinciile Italiei cu o rată scăzută a căsătoriilor între 
veri până la putin peste 20% în provinciile cu rate relativ crescute ale 
căsătoriilor între veri (Figura 7.4A). Totodată, procentul din averea 
familiei ținută în casă crește de la aproximativ 10% în provinciile cu o 
rată aproape nulă a căsătoriilor între veri până la peste 40% în 
provinciile cu o rată ridicată a căsătoriilor între veri (Figura 7.4B). 
Folosind date detaliate pentru indivizi, aceste raporturi se mențin 
chiar după evaluarea statistică a influenței venitului, a averii, a 
educației formale și a dimensiunilor familiei.” 

FIGURA 7.4. Raport dintre prevalența căsătoriilor între veri la nivelul 
mai multor provincii din Italia si (A) procentul persoanelor care 
folosesc cecuri și (B) procentul finanțelor ţinute în casă in loc să fie 
depuse în bănci sau investite. Acestea sunt valori din lumea reală ale 
încrederii impersonale. 


Corupţia si activitatea Mafiei reflectă aceleași tipare observate în cazul 
donațiilor de sânge si al încrederii impersonale. Cu cât rata 
căsătoriilor între veri dintr-o provincie este mai ridicată, cu atât crește 
rata corupției și a activității mafiote. Nu degeaba Mafia este 
desemnată adesea prin termenul de „familie“ sau „clan“, iar șeful 
mafiot este supranumit uneori „nașul“. Forța loialității între membrii 
grupului si puterea nepotismului în societățile unde există relații 
strânse de rudenie creează exact acel tip de psihologie și de relații 
sociale care generează abuz de putere și alimentează crima organizată. 
Aceste tipare s-au dezvoltat în pofida existenţei instituțiilor formale de 
guvernare și educaţie similare celor din alte state ale Europei 
Occidentale.$ 


COPIII IMIGRANȚILOR 


În fiecare an, diferite tari din Europa primesc imigranți din lumea 
întreagă. În cele din urmă, multi dintre aceşti imigranți de prima 
generaţie au la rândul lor copii, care cresc în Europa, vorbesc perfect 
limba ţării în care trăiesc și învaţă la școli locale. Putem afla multe 
lucruri prin compararea acestor generaţii formate din copiii 
imigranților. Folosind datele din Sondajul Social European oferite de 
aproximativ 14 000 de imigranţi la a doua generaţie care trăiesc în 
36 de tari putem compara psihologia persoanelor născute si crescute 


în aceeași tara, dar ai căror părinți au sosit din zone diferite. Am 
atribuit fiecărui individ o valoare pentru Indicele Intensitatii Rudeniei 
(IIR) si pentru prevalența căsătoriilor între veri fie pe baza țării de 
proveniență a părinţilor, fie a limbii vorbite în familie. Ulterior, am 
analizat aceleași patru dimensiuni psihologice studiate anterior. 


Rezultatele sunt elocvente: persoanele ai căror părinți proveneau din 
tari cu un Indice al Intensitatii Rudeniei ridicat sau cu o rată mai 
crescută a căsătoriilor între veri erau mai conformiste, mai obediente, 
mai putin individualiste si independente si mai putin înclinate să aibă 
încredere în străini sau să se aștepte la un comportament corect din 
partea acestora. Aceste corespondențe continuă să fie foarte 
pronunțate si după ce am explicat statistic diferențele privitoare la 
venituri, educaţie, confesiune religioasă, religiozitate și chiar la gradul 
de discriminare la care a fost supusă fiecare persoană în parte. Aceste 
rapoarte se menţin chiar dacă facem comparații între persoane care 
locuiesc în aceleași regiuni restrânse pe care le-am folosit mai sus 
pentru analiza impactului dozărilor diferite din PMF (Figura 7.1).’ 


Impactul consistent și robust al intensității rudeniei de-a lungul 
istoriei asupra psihologiei imigranţilor din a doua generaţie arată că o 
componentă importantă a acestor efecte psihologice se transmite de la 
o generaţie la alta, nu prin simpla expunere la sisteme de guvernare 
nesatisfăcătoare, mecanisme de protecţie socială, condiţii climatice 
specifice, boli endemice sau oprimarea imigranţilor de către localnici, 
suferită în noua lor casă. Mai degrabă, aceste diferențe psihologice 
continuă să fie prezente și la copiii imigranţilor când devin adulți atât 
pentru că migrantii adesea recreează instituţiile bazate puternic pe 
rudenie din tara lor natală (de ex. căsătoriile aranjate între veri), cât si 
pentru că anumite modele de gândire și de simtire sunt învăţate de la 
părinți, de la fraţi si de la membrii rețelelor sociale nou formate. 
Anumite aspecte psihologice transmise cultural pot persista mult timp 
după dispariția practicilor propriu-zise care au legătură cu poligamia, 
căsătoria între veri si clanurile.’ 


Aceleași tipare se disting si când am făcut corelatia dintre a doua 
generaţie de imigranți si expunerea la Biserică trăită în țările de 
origine ale părinților lor. Persoanele ai căror părinți provin din tari 
aflate mai multă vreme sub influenţa Bisericii Apusene dau dovadă de 
mai mult individualism și independență, de mai puţin conformism și 
obediență si sunt mai înclinate spre încredere și corectitudine 
impersonală. 


Ideea este că Biserica medievală a modelat psihologia contemporană 
prin dinamitarea instituţiilor europene bazate pe rudenie. Totuși, asa 


cum am observat, intensitatea rudeniei a fost modelata si de alti 
factori, printre care cel ecologic si climatic. O metodă eficientă de a 
verifica ideile pe care le-am dezvoltat aici este să mă depărtez de 
Europa si să analizez modul în care, în absența Bisericii, factorii 
ecologici ar fi putut intensifica instituţiile bazate pe rudenie și induce 
tipare psihologice asemănătoare. 


Diferențe psihologice in China si în India 


Intensitatea rudeniei din China si, probabil, din cea mai mare parte a 
Asiei are legătură cu o combinaţie de factori ecologici și tehnologici 
asociaţi cu irigatiile şi cultivarea orezului. În lumea preindustrială, 
orezăriile erau extraordinar de productive — în termeni de recoltă pe 
hectar — în comparaţie cu alte culturi, cum ar fi cele de grâu, porumb 
sau mei. Totuși, menţinerea unei productivitati ridicate în domeniul 
cultivării orezului presupunea cooperarea între grupuri relativ extinse. 
O singură familie de fermieri nu putea construi, întreține și apăra 
canalele de irigație, digurile și câmpiile terasate, si nici nu putea face 
fata volumului de muncă necesar curățării de buruieni, fertilizării si 
replantării răsadurilor din straturile germinative. După cum știți, 
organizațiile bazate pe clanuri generează exact acel tip de organizații 
bine sudate, ierarhizate, necesare abordării unor asemenea provocări 
colective." 


Din punct de vedere istoric, importanța orezăriilor din China a crescut 
substanţial după secolul al X-lea, fenomen determinat de sosirea din 
Asia de Sud-Est a unor soiuri noi de orez care ajung rapid la 
maturitate și amplificat prin migraţia fermierilor din nord în sud și în 
est, determinată de combinaţia dintre schimbările climatice și 
atacurile din ce în ce mai dese ale crescătorilor de animale mongoli. 
Pe parcursul a circa 800 de ani, acest fenomen a avut ca rezultat 
răspândirea progresivă si intensificarea clanurilor patriliniare in 
diverse regiuni din China, dar mai ales în zonele cu cel mai ridicat 
potenţial pentru cultivarea orezului. Înainte de începutul secolului XX, 
clanurile deţineau colectiv cam o treime din terenurile cultivate din 
provincia Guangdong si aproximativ 44% din delta fluviului Zhu 
(Fluviul Perla).!° 


Astăzi, provinciile Chinei variază semnificativ în privința terenurilor 
agricole destinate culturilor de orez (Figura 7.5). Dacă ne deplasăm 
dinspre sud spre nord, populaţiile locale isi restrâng progresiv 
dependența de culturile de orez, intensificându-și cultivarea altor 
alimente de bază, cum ar fi grâul si porumbul. Intensitatea nuantei 


folosite pentru reprezentarea din Figura 7.5 corespunde unei proportii 
mai mari de teren destinat culturilor de orez. Aceasta situatie ofera un 
experiment natural prin crearea unei variaţii a intensității rudeniei — 
anume, a importanţei clanurilor - care poate fi pusă pe seama unui 
factor de mediu: adecvarea din punct de vedere ecologic a unei zone 
pentru cultivarea orezului. Putem face corelaţii între această variație 
ecologică și diferențele psihologice de pe teritoriul Chinei."! 


Până acum nu am obținut și nici nu am analizat date statistice 
detaliate despre anumite trăsături cum ar fi căsătoriile între veri, 
poligamia și rezidența postmaritală din China, astfel încât nu pot 
elabora un Indice istoric al Intensitatii Rudeniei asemănător celui 
folosit în capitolul anterior. Totuşi, datele despre importanţa istorică a 
clanurilor din diferite provincii relevă corespondenţa dintre procentul 
de terenuri agricole destinate cultivării orezului dintr-o provincie și 
prevalența si importanţa clanurilor patriliniare.'* 


Psihologul Thomas Talhelm a identificat o legătură directă între 
diferențele psihologice si practicile agricole, asa încât, împreună cu 
echipa sa, a administrat un set de trei sarcini experimentale unui 
eşantion format din mai mult de o mie de participanți din populaţia 
Han din 27 de provincii ale Chinei în șase universități diferite. Cele 
trei sarcini pe care le-au administrat sunt prezentate aici.'* 


1. Favoritism fata de membrii grupului propriu. Participantilor li 
s-a cerut să-și imagineze că intră într-un parteneriat de afaceri cu 
(1) un prieten sau (2) cu un străin. După aceea, pentru fiecare 
caz, li s-a cerut să răspundă la întrebări referitoare la cât de mult 
ar vrea să răsplătească/să pedepsească prietenul sau străinul 
dacă acesta s-ar comporta (a) onest sau (b) necinstit. Persoanele 
din regiunile implicate în mod tradițional în cultivarea intensivă 
a orezului, a căror viata socială este mai puternic marcată de 
rudenie, au tendinţa de a-și favoriza mai mult prietenii și familia. 
În schimb, cei cu legături relationale mai slabe sunt mai deschisi 
atât spre a crea relații noi, cât si spre reevaluarea celor existente; 
poate vechile legături trebuie dizolvate, iar străinii de azi pot fi 
prietenii de mâine. 


2. Orientare către propria persoană. Participantilor li s-a cerut sa 
deseneze o diagramă în care să se reprezinte pe ei înșiși si să-i 
reprezinte și pe prietenii lor, fiind atenți să marcheze corect 
cercurile. Nivelul orientării către propria persoană a fost evaluat 
prin compararea dimensiunilor cercului propriu cu ale cercului 


prietenilor. Persoanele preocupate intens de ele insele au 
tendința de a se desena mult mai mari decât ceilalți. Întrucât 
participanţilor nu li se spune de ce li se cere să deseneze o 
sociogramă, nu au cum să își dea seama ce anume se urmărește 
prin acest test sau ce doresc cercetătorii. Acest fapt elimină 
posibilitatea ca participanţii să se reprezinte intenționat într-un 
anume fel sau să satisfacă așteptările organizatorului 
experimentului. Participanții din comunitățile care de-a lungul 
istoriei au fost mai putin dependente de cultivarea orezului si, 
posibil, au făcut parte din clanuri mai puţin sudate au tendința 
de a-și reprezenta cercul propriu mult mai larg decât cercul 
prietenilor. 

FIGURA 7.5. Harta a Chinei reprezentand variatia suprafetelor de 
teren destinate culturii de orez. Nuantele de gri-inchis reprezinta 
regiunile cu un procent mai ridicat din suprafata de teren destinata 
culturii de orez. În insert este prezentat modul in care echipa lui 
Talhem a analizat regiunile din interiorul provinciilor de-a lungul 
graniţei nord-sud (vezi textul).!+ 


3. Gândire analitică. Participanţii au răspuns la Sarcina Triadei, 


asa cum am discutat in capitolele anterioare. Persoanele din 
comunitatile mai putin dependente de cultivarea orezului, in 
care clanurile n-au ajuns niciodată să aibă o importanță prea 
mare, tind să facă alegeri analitice în cadrul experimentului. 


Rezultatele la care au ajuns Talhem și echipa lui converg în mare 
parte. În Sarcina favoritismului faţă de membrii grupului propriu (cea 
referitoare la „partenerul de afaceri“), chinezii Han din provinciile 
care foloseau un procent mai ridicat din terenurile agricole la 
cultivarea orezului au manifestat o tendință mai pronunțată de a-și 
răsplăti prietenii mai mult pentru onestitate si de a-i pedepsi mai 
putin pentru necinste în comparaţie cu cei din alte provincii. Cu alte 
cuvinte, cei din regiunile unde orezul se cultivă intensiv au dat dovadă 
de mai multă loialitate (sau mai mult favoritism) fata de prietenii lor. 
Cei din regiunile unde orezul se cultivă mai putin intensiv şi-au tratat 
prietenii aproximativ în același mod în care i-au tratat pe străini. 


În Sarcina orientării către propria persoană, cei din provinciile unde 
orezul se cultivă mai putin intensiv au manifestat tendința de a-și 
reprezenta supradimensionat cercul propriu în comparaţie cu cel al 
prietenilor lor. Împărțirea datelor în două grupuri evidenţiază clar 
efectul: locuitorii provinciilor unde mai putin de jumătate din terenul 
agricol este destinat culturii orezului au desenat un cerc propriu mai 
mare cu în medie 1,5 mm fata de cercul prietenilor, in timp ce 
locuitorii provinciilor unde culturile de orez ocupă mai bine de 
jumătate din terenurile agricole și-au reprezentat un cerc aproximativ 
egal cu cel al prietenilor (diferență de aproximativ 0 mm). Cultivarea 
mai restrânsă a orezului este asociată cu un grad mai ridicat al 
orientării către propria persoană. Evident, conform standardelor 
WEIRD, o augmentare a propriului sine cu 1,5 mm nu este ceva demn 
de luat în seamă: americanii își augmentează sinele cu 6,2 mm, 
germanii cu 4,5 mm, iar englezii cu 3 mm. În Japonia, o altă tara 
unde se cultiva intensiv orezul, oamenii se reprezinta putin mai mici 
în comparaţie cu prietenii lor (-0,5 mm).1!5 


În Sarcina Triadei, locuitorii din provinciile mai puţin dependente de 
cultivarea orezului au manifestat o tendință mai pronunțată spre 
gândire analitică (Figura 7.6A). Efectele au fost substanţiale: procentul 
mediu al corespondentelor analitice pentru o persoană dintr-o 
provincie cu multe orezării, cum ar fi Jiangxi or Shanghai, a variat 
între 10% si 20% - locuitorii de aici dau dovadă de o gândire 
pronunțat holistică. Spre deosebire de aceștia, locuitorii regiunilor 
unde orezul nu se cultivă la fel de mult, cum ar fi Qinghai or Ningxia, 
au realizat corespondențe analitice în mai mult de 40% din cazuri. 


Altfel spus, locuitorii provinciilor care cultivă în principal grâu, 
porumb și mei (adică altceva decât orez) stabilesc un număr egal de 
corespondențe analitice și holistice. Astfel, populaţiile necultivatoare 
de orez se încadrează în același interval precum studenții din 
populaţiile WEIRD, dar înregistrează valori mai scăzute în comparație 
cu adulţii WEIRD care au accesat yourmorals.org (Figura 1.9). În 
ansamblu, dacă stim procentul reprezentat de suprafața terenurilor 
destinate cultivării orezului dintr-o provincie, putem calcula 
aproximativ jumătate din variația dintre provinciile chineze în 
termenii diferenţei dintre gândirea analitică si cea holistica.'® 


Anvergura acestor diferențe psihologice surprinse în trei sarcini 
experimentale diferite este impresionantă, având în vedere că toți 
participanţii erau studenţi chinezi din populaţia Han (nu agricultori) 
din șase universități. În ciuda omogenitatii vârstei, a educaţiei, a 
nationalitatii si etnicitatii, Talhelm și echipa sa au identificat diferente 
psihologice substantiale. 


Aceste corelatii dintre psihologia oamenilor si cultivarea orezului nu 
ne spun cum se stabileste relatia de cauzalitate. Se poate ca unele 
aspecte ale psihologiei să-i facă pe oameni sa dispretuiasca orezul sau 
activitățile colective necesare cultivării orezului? Sau, din moment ce 
cultivarea orezului variază de la nord la sud, poate există și un alt 
factor economic sau geografic care variază de la nord la sud și îi face 
pe oameni să gândească mai analitic si să cultive mai putin orez. 
Folosind eșantionul de mari dimensiuni pe care l-a format pe baza 
Sarcinii Triadei, echipa lui Talhem a abordat aceste aspecte în două 
moduri. Mai întâi a utilizat o valoare „a caracterului propice cultivării 
orezului“ dintr-o anumită regiune pe baza unor variabile care tin 
exclusiv de domeniul ecologiei, cum ar fi cantitatea de precipitaţii, în 
loc să folosească preferința pentru cultivarea orezului - adică un 
anumit tip de comportament. Spre deosebire de activitatea cultivării 
orezului, valorile caracterului propice cultivării orezului nu pot fi 
cauzate de diferenţele psihologice între provincii. Această valoare, 
împreună cu o serie de artificii statistice, i-a dat echipei posibilitatea 
să identifice legături cauzale pornind de la condiţiile ecologice, prin 
practici agricole, cu gândirea analitică. Cu alte cuvinte, o gândire cu 
un caracter holistic mai pronunțat nu poate aduce ploaia. Această 
abordare nu este imună la erori, dar repezintă un pas demn de luat în 
seamă spre stabilirea unei legături cauzale care, pornind de la orezării, 
ajunge la gândirea analitica.'® 

FIGURA 7.6. Raport dintre gândirea analitică (versus holistică), 
măsurat folosind Sarcina Triadei, pe de o parte, si procentul din 
suprafața de teren destinat cultivării orezului în China și în India. Axa 
verticală indică procentul mediu al răspunsurilor analitice ale 
persoanelor din fiecare provincie (în China) sau stat (în India). Toţi 
participanţii din China erau studenți, iar etnic erau reprezentanți ai 
populaţiei Han. Participanţii din India au fost recrutaţi online și 
reprezentau o gamă largă de vârste si de etnii. "7 


În al doilea rând, pentru a rezolva eficient problema factorilor 
potenţial ascunși asociaţi diferenţelor dintre nordul și sudul Chinei, 
echipa lui Thomas s-a concentrat exclusiv asupra a cinci provincii 
centrale, de-a lungul liniei nord-sud (Figura 7.5). Aici, ei au obținut 
date despre cultivarea orezului relevante pentru toate districtele din 
interiorul fiecărei provincii, care le-au permis să compare districte 
învecinate, dar care diferă în privința dependenței de orez. 
Compararea districtelor învecinate din interiorul aceleiași provincii 
reduce intervenţia altor factori mai cuprinzători, cum ar fi cei de ordin 
climatic, economic, politic sau cei care tin de diferente istorice între 
nord și sud. Această analiză scoate la iveală că oamenii din districtele 
din provinciile de graniță prezintă aceleași modele ale variației 
psihologice observate la nivelul întregii tari: cei din districtele unde se 
cultivă orezul pe o suprafață mai mare au avut tendințe analitice mai 
slabe în comparaţie cu cei din zonele unde se cultivă mai puţin. 
Așadar, aici nu vedem niște simple diferente între nord si sud.'9 


Aceste modele din China sunt în conformitate cu alte două tipuri de 
dovezi. Mai întâi, pentru a-și verifica eforturile făcute în China, 
Talhelm a format un eşantion de aproximativ 500 de persoane 
recrutate online din diverse state din India, cărora le-a administrat 
atât Sarcina Triadei, cât și Sarcina favoritismului fata de grupul 


propriu (cea referitoare la „partenerul de afaceri“). Este foarte 
important de remarcat că variaţia ecologică pentru cultura de orez din 
India este similară celei din China, cu excepţia faptului că se 
desfășoară de la est la vest pe suprafața subcontinentului, iar nu de pe 
direcția nord-sud. Dacă concluziile referitoare la variaţia psihologică 
din China sunt corecte, ar trebui să observăm diferențe psihologice 
similare. 


În mod categoric, indienii din zonele unde orezul se cultivă mai putin 
dau dovadă de o gândire analitică mai pronunţată în urma testelor de 
tip Sarcina Triadei si de mai putin nepotism (înclinația de a-și favoriza 
prietenii) în cadrul sarcinilor care se referă la afaceri, întocmai ca în 
China. Figura 7.6B reprezintă raportul dintre terenul agricol destinat 
culturii orezului în diverse state indiene și procentul alegerilor 
analitice din Sarcina Triadei. În India, acest raport se menţine 
independent de vârstă, gen, venit sau educația participanţilor. Acum, 
nu vreau să acord o importanță mai mare decât este cazul acestui 
studiu online izolat din India, dar faptul că el confirmă modelul 
existent în China, minus direcția de desfășurare — est-vest, în loc de 
nord-sud —, face explicațiile alternative particulare bazate pe detalii 
din istoria şi geografia Chinei să pară improbabile. 


A doua dovadă menită să confirme rezultatul acesta provine dintr-un 
studiu la nivel global care arată că dependenţa istorică de irigații a 
diverselor populaţii — independent dacă este vorba de culturi de orez 
sau nu- are legătură cu valorile psihologice ale individualismului, 
strictetii si obedientei. Indivizii ai căror strămoși depindeau mai mult 
de agricultura bazată pe irigaţii sunt acum mai putin individualisti, 
mai preocupaţi să adere la norme sociale si mai serioşi în privința 
inculcării unei atitudini de obedienta în copiii lor.20 


Luate împreună, aceste dovezi din China și din India confirmă faptul 
că în cadrul țărilor mari există variații psihologice importante și 
întăresc ideea că relaţiile de rudenie mai puternice generează anumite 
modele previzibile. Aici, Biserica nu a reprezentat cauza variaţiei în 
psihologie sau în intensitatea rudeniei. În schimb, anumite condiţii 
ecologice au creat potențialul pentru agricultura intensivă, care, la 
rândul său, a propulsat evoluţia culturală a instituţiilor cu un grad 
crescut de cooperare, ierarhizate, bazate pe relații intense de rudenie. 
Totuși, trebuie să subliniem că variaţia în intensitatea rudeniei, creată 
de variaţia ecologică, este relativ restrânsă în comparaţie cu impactul 
PMF - Biserica aproape că a reușit să anihileze clanurile și neamurile 
Europei, poligamia, căsătoriile între veri și regulile de moștenire. 


Totuşi, pentru Europa, aceasta sugerează că drumul spre legăturile de 


rudenie slabe si psihologia WEIRD se poate sa fi fost mai scurt in 
anumite regiuni, acolo unde conditiile ecologice nu au fost favorabile 
institutiilor extrem de intens bazate pe rudenie. Cu alte cuvinte, este 
posibil ca in regiunile Europei nordice, ploioase si favorabile cultivarii 
grâului, PMF al Bisericii să fi întâmpinat o rezistență oarecum mai 
slabă în demontarea instituţiilor bazate pe rudenie mai difuze, 
existente în anumite triburi europene. Desigur, noi am verificat 
statistic existența tuturor factorilor de ordin ecologic și economic pe 
care-i cunoaștem care au contribuit la variaţia psihologică (de pildă, 
irigatiile si prevalența bolilor), astfel încât rezultatele pe care le-am 
văzut anterior se mențin independent de acești factori.” 


Referitor la China, mai ales când luăm în considerare dezvoltarea sa 
economică masivă începută odată cu reforma de piață din 1979, voi 
sădi o sămânță mentală pe care o vom culege mai târziu. Multe 
practici de rudenie intensă au persistat în China până la mijlocul 
secolului XX. Apoi, în 1950, în punctul culminant al unei campanii de 
treizeci de ani pentru adoptarea/impunerea căsătoriei „moderne“ 
(europene), noul guvern comunist a instituit Legea căsătoriilor din 
Republica Populară Chineză. Juridic, prin articolele 1, 2 si 3 din lege 
s-au abrogat poligamia, căsătoriile aranjate,  concubinajul, 
promisiunea copiilor în vederea căsătoriei, leviratul (căsătoria forțată 
a văduvelor) si plata pentru căsătorie (zestrea). Totodată, a fost 
interzis si infanticidul, iar soțiile au câştigat dreptul de a deține 
proprietăți si de a le mosteni de la soții lor. În ce priveşte căsătoriile 
între rude, în 1950 nu a fost interzisă decât căsătoria între unchi si 
nepoată (rude de gradul al doilea, articolul 5), dar interdicția s-a 
extins în 1980 la verii primari (rudele de gradul al treilea, articolul 
6a). Acest Program Matrimonial si Familial ar trebui să sune cunoscut: 
puternicul stat chinez a realizat în ultimii 70 de ani ceea ce Biserica a 
reușit să facă vreme de secole in Europa medievală.?? 


Teren fertil 
Voi rezuma aici cele trei idei principale din acest capitol: 


1. Modelele pe care le-am observat în Europa corespund 
modelelor globale discutate în capitolul precedent. Cu cât o 
populație a fost expusă mai mult Bisericii Apusene, cu atât mai 
slabe sunt legăturile sale familiale în zilele noastre, iar modelele 
sale psihologice au un caracter WEIRD cu atât mai pronunțat. 
Exceptand momentul actual, comparatiile noastre din interiorul 


ţărilor europene lasă mult mai putin loc explicatiilor alternative. 
Aceste modele nu pot fi explicate prin colonialism, ,,gene 
europene“, institutii democratice, prosperitate economica sau 
diferente individuale la nivelul venitului, al averii, al educatiei, 
al confesiunii religioase sau al religiozitatii. 


2. Efectul instituţiilor bazate pe rudenie asupra psihologiei 
oamenilor este persistent din punct de vedere cultural. Copiii 
adulți ai imigranţilor, care au crescut exclusiv în Europa, încă 
dau dovadă de ajustările psihologice asociate instituțiilor bazate 
pe rudenie care au legătură cu tara natală sau cu grupul 
etnolingvistic al părinţilor. 


3. Modele similare ale variaţiei psihologice pot fi detectate și în 
alte regiuni mai vaste, inclusiv în China și în India. Este esenţial 
să observăm că, în timp ce această variaţie psihologică se poate 
recunoaște în diferențele regionale privind intensitatea rudeniei, 
cauzele sale de fond nu au legătură cu Biserica, ci cu factorii 
ecologici și climatici care au determinat creșterea productivității 
irigatiilor şi cultivării orezului de-a lungul istoriei populației 
respective. 


În anul 1000 d.Hr., mai multe regiuni ale Europei avuseseră parte de 
cinci secole de PMF. În aceste regiuni, care pot fi identificate pe baza 
dozajului episcopal (Figura 7.1), Biserica Apuseană a declanșat 
involuntar o serie de schimbări sociale si psihologice. Fără instituţii 
bazate intens pe rudenie care să garanteze organizarea producţiei, să 
asigure securitate și să le creeze oamenilor un sentiment al identității 
si semnificației, indivizii au fost constransi social și motivaţi personal 
să migreze în alte zone, în căutarea unor semeni cu vederi 
asemănătoare, să intre în asociaţii voluntare si să coopereze cu 
străinii. Transformările psihologice relevante au apărut în multe feluri: 
facultativ (din mers), în decursul dezvoltării si cultural. Cercetări 
asupra impactului mobilităţii relationale si rezidenţiale sugerează un 
anumit rol atât pentru recalibrarea psihologică la circumstanţe noi, cât 
si pentru amprenta persistentă a experienței copilăriei. De pildă, 
psihologii au demonstrat că preconditionarea oamenilor prin stabilirea 
într-un anumit oraș versus vizitarea lui pasageră evocă imediat 
preferințe diferite: stabilirea într-un loc determină aprecierea 
facultativă a prietenilor loiali, în timp ce vizitele scurte generează 
motivații mai egalitare. Totodată, studiile indică și efecte în planul 
dezvoltării: adulții tineri care s-au mutat din copilărie nu fac distincţia 


clară între prieteni si străini. În ansamblu, mai multă mobilitate 
locativă si mai multă libertate relationala (adică mai puține 
constrângeri asupra relaţiilor noi) duc la formarea de reţele sociale 
mai vaste, la favorizarea unor experiențe noi, la preferința pentru 
noutate si poate chiar încurajează o gândire mai creativă (vezi Anexa 
C).2 


Aceste efecte psihologice, dintre care unele pot fi induse prin simpla 
creştere a mobilității locative si a libertăţii relationale, trebuie să fi 
fost deosebit de marcate printre cei care s-au mutat în târgurile, 
orașele si organizaţiile religioase care au început să se dezvolte în 
secolele X-XI. În constituirea acestor noi asociaţii şi organizații, 
protopsihologia WEIRD care lua naştere- gândire analitică, 
individualism si moralitate nerelațională - ar fi favorizat atât 
dezvoltarea unor reguli impartiale, care garantau privilegii si obligaţii 
indivizilor (nu clanurilor), cât și a unor mecanisme impersonale 
pentru consolidarea încrederii, cum ar fi registre contabile, legi 
comerciale si contracte scrise. 


Evident, oamenii nu se pricep deloc la conceperea de noi instituții 
formale de novo. Dar, întrucât același proces se desfășura în paralel în 
mai multe orașe și târguri europene, din nordul Italiei până în Anglia, 
evoluţia culturală și-a spus cuvântul. Ori de câte ori o comunitate sau 
o organizație dădea peste o combinaţie eficientă de noi instituţii, 
norme si credinţe formale, începea să se bucure de prosperitate și, în 
consecință, se extindea și atrăgea noi membri. Aceste expansiuni de 
succes făceau ca alte organizaţii si comunităţi să le copieze practicile 
şi normele care, în cele din urmă, s-au extins sub formă de legi scrise, 
politici organizaționale și carte urbane. Pe măsură ce elementele 
instituționale cele mai utile au fost copiate și recombinate în diferite 
moduri de-a lungul secolelor, au început să apară forme instituționale 
eficiente, care se potriveau protopsihologiei WEIRD a epocii, 
organizând și guvernând persoane (nu familii si neamuri etc.). Noile 
instituții formale au dat naștere unei cooperări tot mai intense si unor 
schimburi reciproc avantajoase între creștini care nu se cunoșteau 
între ei. 


Înainte de a trece la analiza apariţiei pieţelor impersonale şi a 
efectelor acestora asupra psihologiei, as vrea să mă opresc putin si să 
mă concentrez asupra unui element din PMF promovat de Biserică 
pentru a afla într-o oarecare măsură cum și de ce funcționează. A sosit 
momentul să studiem îndeaproape impactul social, psihologic și 
hormonal al căsătoriilor monogame și să evaluăm rolul acestuia în 
formarea psihologiei de tip WEIRD și a unor instituții democratice 
incluzive. 


8. Monogamia WEIRD 


În 1521, două imperii în plină expansiune s-au ciocnit când Hernan 
Cortés si conchistadorii lui spanioli au sosit în Mexic si au început 
cucerirea aztecilor. Aceste două imperii puternice se dezvoltaseră la 
distanță unul față de celălalt timp de cel puţin 15 milenii, iar strămoșii 
lor comuni fuseseră vânători-culegători din Epoca Pietrei. În pofida 
dezvoltării lor separate, cele două imperii erau uluitor de 
asemănătoare. Ambele erau societăți agricole puternic stratificate, 
guvernate de sisteme birocratice statale complexe, având în frunte 
conducători ereditari si dominate de religii puternice care au 
alimentat și justificat subjugarea altor societăți. Cu toate acestea, între 
ele se puteau distinge câteva diferențe majore. 


Doar la câţiva ani după cucerirea lui îndrăzneață si sângeroasă, Cortés 
i-a întâmpinat pe cei doisprezece apostoli ai Noii Spanii, primii 
misionari catolici care au ajuns în Mexic. Călugărul franciscan Toribio 
de Benavente Motolinia, unul dintre cei doisprezece, a devenit un 
observator ager al obiceiurilor și credințelor autohtone din noul lui 
ministeriat. Scrierile sale ne oferă o perspectivă asupra uneia dintre 
instituțiile care i-au diferențiat pe europenii secolului al XVI-lea de 
contemporanii lor azteci. Referitor la căsătorie, fratele Toribio a notat 
următoarele: 


Timp de trei sau patru ani nu s-a administrat nimănui sacramentul 
căsătoriei, cu excepţia acelora care se convertiseră și intraseră în casa 
Domnului. Toţi ceilalți indieni continuau să trăiască alături de câte 
neveste pofteau. Unii aveau două sute de femei, iar alții mai puţine, 
fiecare cum dorea. Deoarece toți șefii de trib și conducătorii acaparau 
toate femeile, indianul de rând cu greu isi putea găsi o soție. Călugării 
franciscani au încercat să smulgă acest rău din rădăcini, dar nu au 
reușit, pentru că șefii dețineau majoritatea femeilor și refuzau să 
renunțe la ele. Frații n-au reușit nici prin stăruințe, nici prin 
argumente și nici prin amenințări să-i facă pe indieni să renunţe la 
toate aceste femei si să isi ia o singură soţie, conform legii Bisericii 
(...). Această stare de fapt a continuat până când, cinci sau șase ani 
mai târziu, prin harul Domnului, unii indieni au început să renunțe de 
bunăvoie la poligamie și să fie mulțumiți cu o singură femeie, pe care 
o lua de soție asa cum cerea Biserica (...). Fraţilor nu le-a fost ușor să-i 
facă pe indieni să renunţe la poligamie. A fost o luptă greu de câștigat, 
pentru că indienilor nu le venea ușor să renunțe la vechiul lor obicei 


carnal care le satisfacea senzualitatea într-o asa de mare măsură.! 


Ca martor ocular, evident părtinitor?, călugărul se concentrează 
asupra a trei aspecte esentiale ale poligamiei intalnite in mai multe 
societăți. Mai întâi, când bărbaţilor li se permite prin tradiţie să ia mai 
multe femei de soţie, conducătorii devin poligami. În al doilea rând, 
poligamia are o dinamică socială intensă, care duce la apariţia unei 
mulțimi de bărbaţi săraci, cu statut social inferior, cu șanse reduse de 
căsătorie, pentru că majoritatea femeilor se căsătoresc cu membri ai 
„claselor de elită“. Și, în al treilea rând, bărbaţii de rang înalt, adesea 
susținuți de soțiile lor, se opun ideii că fiecare persoană nu ar trebui să 
aibă mai mult de un singur partener la un moment dat. 


Scrierile fratelui Toribio dezvăluie încă un aspect important pentru 
povestea noastră: misionarii creștini sunt neinduplecati. Fie că ne 
aflăm în Kent, în epoca anglo-saxonă în jurul anului 600 d.Hr., fie în 
Imperiul Aztec în 1530 sau în jungla amazoniană peruană în 1995, ei 
nici nu se opresc si nici nu renunţă; cand predicatorii esueaza sau sunt 
uciși, sunt imediat înlocuiți de noi recruți care preiau ștafeta si 
promovează mai departe setul de credințe în domeniul supranatural, 
ritualuri şi practici familiale. 


Pentru a ilustra dinamica inexorabilă a căsătoriilor poligame, să 
aruncăm o privire asupra următoarelor observaţii făcute de un alt 
etnograf dintr-o comunitate destul de diferită din Lumea Nouă: 


Există un număr insuficient de femei care pot fi luate de soție în orice 
societate poligamă, iar acesta este un factor primordial care duce la 
conflicte intergenerationale în Colorado City/Centennial Park. Bărbaţii 
mai vârstnici sunt întotdeauna mai eligibili, așadar sunt în concurență 
cu tinerii pentru un număr limitat de potenţiale partenere. Conflictul 
dintre bărbaţii căsătoriți și cei necăsătoriți modelează percepțiile 
adolescenților. De exemplu, în anii 1960, un polițist local (...) 
amenința cu arestarea bărbaților necăsătoriți care refuzau să plece din 
comunitate (...). Concurența pentru câștigarea unei partenere este 
acerbă. Tinerii își dau seama că, fără sprijin și susținere financiară din 
partea familiilor lor (mai ales a tatilor), nu vor reuși să câștige in 
competiția cu bărbaţi mai vârstnici. Totuși, tinerii sunt conștienți că, 
dacă nu-și găsesc o prietenă înainte de a termina liceul, nu-și vor găsi 
niciodată o parteneră. Dacă nu au o iubită, vor părăsi comunitatea 
pentru a-și găsi o soție.” 


Această stare de lucruri prezintă o similitudine bizară cu situația 
aztecă descrisă de Toribio. Dar această descriere se referă la o realitate 
foarte îndepărtată de Mexicul secolului al XVI-lea, fiind vorba despre 
un orășel micut situat la granița dintre Utah si Arizona la sfârșitul 
secolului XX. Antropologul William Jankowiak ne oferă o descriere a 
vieţii sociale dintr-o comunitate poligama mormonă asociată Bisericii 
Fundamentaliste a lui lisus Hristos a Sfinţilor din Zilele din Urmă. În 
multe privinţe, acești mormoni fundamentaliști nu se deosebesc prea 
mult de majoritatea americanilor. De exemplu, după o zi petrecută 
vizitând un parc national sau distrându-se la mall, conversațiile din 
jurul cinei variază de la cât de distractiv este Stăpânul inelelor până la 
beneficiile uleiului de seminţe de in pentru sănătate. Cu toate acestea, 
problema de matematică a poligamiei (vezi mai jos) este o realitate 
acută, generând o masă de tineri necăsătoriți și nemulțumiți, cu șanse 
reduse si fără perspective de viitor. Acești băieți „pierduţi“, asa cum 
sunt numiți în comunitatea mormonilor, devin o problemă socială, 
pentru că ajung să recurgă la violență, la infracţiuni și la droguri, în 
loc să se căsătorească si să devină taţi serioşi si muncitori. 


Pentru a înțelege forța căsătoriei poligame și a dinamicii sale sociale, 
trebuie mai întâi să luăm în calcul natura umană și să evaluăm 
căsătoria WEIRD din perspectiva întregii specii. 


O instituţie „bizară“ 


Acum probabil știți ce urmează să spun: cei care practică o formă 
matrimonială exotică nu sunt nici mormonii fundamentaliști, nici 
aztecii, ci noi, populațiile WEIRD. Așa cum este cazul instituțiilor 
noastre bazate pe rudenie, ciudatenia monogamiei WEIRD poate fi 
observată atât dintr-o perspectivă evolutivă, cât si dintr-una global- 
istorică. Asa cum veţi vedea, chiar printre societățile monogame, 
căsătoria WEIRD este o bizarerie.5 


Dintre rudele cele mai apropiate din punct de vedere evoluționist — 
maimuțe și maimuțe antropoide — ghiciţi câte specii trăiesc în grupuri 
extinse, asa cum face Homo sapiens, si practică monogamia? 


Exact, nici una. Nici una dintre primatele care trăiesc în grupuri nu 
dispune de echivalentul non-cultural al monogamiei. Se poate spune, 
observând viața sexuală a celor mai apropiate rude, cimpanzeii și 
maimutele bonobo, că strămoșul nostru comun avea o viata sexuală 
foarte promiscuă si nu forma deloc perechi, cu atât mai putin relații 
monogame pe termen lung. Cu toate acestea, întrucât oamenii s-au 


îndepărtat de verii simieni, specia umană a dezvoltat o suită 
psihologică specializată — psihologia noastră care ne îndeamnă spre 
formarea de perechi - care poate da naștere unor legături emoţionale 
puternice între parteneri, suficient de lungi încât să-i facă pe bărbați 
să investească în copiii partenerei lor. Această psihologie orientată 
spre formarea de perechi oferă o ancoră înnăscută a instituțiilor 
matrimoniale. Totuşi, natura acestei ancore predispune instituțiile 
maritale spre căsătoria cu mai multe femei. În schimb, psihologia 
noastră înnăscută referitoare la formarea de cupluri nu favorizează în 
general răspândirea poliandriei (o femeie cu mai multi soți), cu toate 
că există motive evolutive temeinice care ne-ar face să ne așteptăm la 
apariţia izolată a acestui fenomen în societăţi unde nu este interzisă.$ 


Preferinta noastră pentru „căsătoria cu mai multe femei“ derivă în 
parte din asimetriile fundamentale inerente biologiei reproductive 
umane. De-a lungul istoriei noastre evolutive, cu cât un bărbat avea 
mai multe partenere, cu atât se reproducea mai mult, fiind, pentru a 
folosi un termen al biologilor, mai „apt“. În schimb, pentru o femeie, 
un număr mai mare de parteneri nu însemna nimic în termeni de 
succes reproductiv. Aceasta se întâmplă deoarece, spre deosebire de 
bărbaţi, femeile trebuie să-și poarte copiii în pântece, să-și hrănească 
bebelușii și să aibă grijă de ei. Dat fiind efortul enorm necesar creșterii 
copiilor în comparaţie cu cel necesitat de alte mamifere, o femeie care 
dorește să devină mamă are nevoie de ajutor, protecție, resurse, cum 
ar fi hrană, îmbrăcăminte și adăpost, precum și de cunoștințe necesare 
dobândite din mediul cultural. O metodă prin care poate obține acest 
ajutor este prin formarea unei perechi cu bărbatul cel mai capabil, 
care dispune de cele mai multe resurse și care are cel mai proeminent 
statut pe care-l poate găsi; ea trebuie să-i explice acestuia că urmașii ei 
vor fi si urmașii lui. Cu cât gradul încrederii lui paterne este mai 
ridicat, cu atât este mai dispus să investească timp, efort și energie în 
asigurarea traiului ei si al copiilor ei. Totuși, spre deosebire de soția 
lui, noul sot poate să aibă „relaţii paralele“, prin formarea de perechi 
cu alte femei. În timp ce noua lui soție este însărcinată sau își 
îngrijește bebelușul, el ar putea „lucra“ la conceperea unui alt copil cu 
a doua sau a treia soție (si asa mai departe, cu alte soții). 


Mai mult, atâta vreme cât poate atrage partenere fertile, un bărbat isi 
poate continua procesul reproductiv de-a lungul întregii vieți, spre 
deosebire de soțiile lui care trebuie să se oprească la menopauză. 
Așadar bărbaţii pot deveni din ce în ce mai apți prin adăugarea de mai 
multe partenere - atât pe termen lung, cât și pe termen scurt -— la 
portfoliile lor de reproducere. Din aceste motive, selecția naturală 
a modelat psihologia noastră avansată în moduri care-i fac pe bărbați, 
în special pe cei care beneficiază de un statut proeminent, să 


manifeste o preferință pentru poligamie.” 


Nu cred că vă șochează această dezvăluire, anume că bărbaţii au 
anumite înclinații psihologice spre relații cu mai multe femei. Ceea ce 
poate părea surprinzător este că impulsul spre poligamie care tine de 
psihologia evoluată nu vine doar din partea bărbaţilor. Întrucât 
reproducerea feminină se petrece „în serie“, o femeie având și 
îngrijind (cel mai adesea) doar un singur bebeluș la un moment dat, 
alegerea unui partener de calitate este esențială. Partenerii lor nu doar 
că oferă jumătate din materialul genetic al copiilor lor, dar ei asigură 
si protecția, resursele (de pildă, carne, piei de animal, unelte de piatră 
etc.), precum și alte investiţii, cum ar fi educaţia. Într-o lume 
poligamă, femeile tinere și familiile lor beneficiază de o ofertă mai 
largă de soți de unde își pot alege un partener, căsătorit sau 
necăsătorit, fata de cele din societăţile strict monogame. Cea mai buna 
mișcare pentru o femeie dintr-o societate de vânători-culegători este 
de a deveni a doua soție a unui mare vânător, în loc să fie prima soție 
a unui vânător sărac; această alegere le garantează copiilor nu numai 
gene excelente, ci si o aprovizionare constantă cu carne (o sursă 
valoroasă de hrană). Mai mult, devenind parte a unei gospodării cu 
mai multe soții, o femeie poate învăța diverse lucruri de la soțiile mai 
vârstnice, poate dispune de resurse comune cum ar fi unelte, miere și 
foc pentru gătit, şi poate beneficia de ajutor la creșterea sau chiar la 
alăptarea copiilor. Evident, într-o lume perfectă, o asemenea femeie ar 
prefera să beneficieze în exclusivitate de marele vânător, dar în viața 
reală are de ales între a deveni una dintre numeroasele soții ale unui 
bărbat de prestigiu, pentru a se bucura de un aranjament profitabil în 
ansamblu, si a fi singura soție a unui individ care-i poate oferi mai 
putin. Aceste norme ale monogamiei limitează atât alegerile 
bărbaţilor, cât si pe cele ale femeilor și pot zădărnici căsătoria cu 
persoana dorita.® 


În consecință, poligamia este o formulă avantajoasă pentru ambele 
sexe din multe puncte de vedere, inclusiv în societățile în care femeile 
sunt libere să-și aleagă soții. Poliandria, în schimb, nu reprezintă o 
ofertă psihologică tentantă nici pentru femei, nici pentru bărbați, 
exceptând anumite circumstanţe sociale, economice și ecologice destul 
de restrânse.” În concordanţă cu acest tablou, majoritatea populațiilor 
de vânători-culegători cunoscute de antropologi permit căsătoriile 
poligame și, statistic vorbind, acestea au o frecvență mică spre medie. 
Din cel mai cuprinzător studiu a reiesit că 90% din populaţiile de 
vânători-culegători de pe glob prezentau un anumit grad de 
poligamie, în timp ce doar 10% erau monogame. În societățile 
poligame, aproximativ 14% din bărbați și 22% din femei sunt 
implicați în căsătorii poligame. Chiar în societățile egalitare de 


vanatori-culegatori, asa cum sunt cele din bazinul fluviului Congo, 
între 14% si 20% din bărbați sunt implicaţi în căsătorii poligame.’° Nu 
trebuie să ne surprindă că, la nivelul tuturor grupurilor, întotdeauna 
bărbații poligami sunt cei care se bucură de prestigiu - marii samani, 
vânătorii si războinicii — și atrag un număr mare de soții, deși puţini 
sunt cei care au mai mult de patru neveste. În schimb, poliandria este 
invizibilă statistic, desi s-a raportat un număr de cazuri izolate." 


Pe măsură ce societăţile au recurs la activități agricole și au început să 
se extindă si să devină mai complexe, apariția unor mari inegalităţi 
între bărbaţi a intensificat poligamia. Din Atlasul Etnografic se 
observă că în 85% din societăţile agricole există căsătorii cu mai 
multe femei. În cadrul anumitor populaţii, adăugarea de soții continuă 
să fie un semn de prestigiu si de succes, bărbaţii cu un statut 
proeminent având mult mai mult de patru soţii; de fapt, un bărbat de 
succes fără mai multe soţii ar ridica semne de întrebare. Doar 15% din 
societățile din Atlas sunt descrise ca „monogame“ și doar 0,3% ca 
„poliandre“. Prin crearea de straturi sociale, de averi ereditare, putere 
politică moștenită și caste ocupaţionale, evoluţia culturală a amplificat 
impactul tendinţelor noastre poligame înnăscute fata de căsătorie si 
găsirea de parteneri pe măsură ce societăţile s-au extins.!? 


În timpul acestui proces de extindere, poligamia a devenit atât de 
intensă încât amploarea ei poate fi greu de cuprins. Cel mai ușor mod 
de a înțelege ce se petrece este să analizăm dimensiunea haremurilor 
conducătorilor din diverse locuri ale lumii si în diferite momente 
istorice. În Pacificul de Sud, în perioada colonizării europene, 
căpeteniile triburilor Tonga aveau câteva soții de rang înalt care-i 
ajutau să-şi consolideze relaţiile cu alte familii puternice și câteva sute 
de soții de rangul al doilea. În Africa, regii din triburile Ashante si 
Zulu aveau fiecare cel putin o mie de soţii. Totuşi, aceste cazuri se 
referă doar la cei mai distinși șefi sau regi; de obicei, pe lângă ei exista 
si o armată din clasa elitelor, care aveau niște haremuri mai mici. 
Regii Zande, de pildă, aveau fiecare cel putin 500 de soții, dar șefii de 
trib din această populație aveau și ei câte 30-40 de soții, putând 
ajunge până la 100. În Asia, lucrurile atingeau adesea un nivel extrem. 
Regii khmeri din Cambodgia aveau cinci soții din elitele politice si 
câteva mii de soţii de rangul al doilea care, la rândul lor, erau 
împărțite în mai multe categorii. In China antică (1046-771 î.Hr.) 
regii din dinastia Zhou de Vest aveau o regină, trei consoarte, nouă 
soții de rang secundar, 27 de soţii de rangul al treilea si 81 de 
concubine. În secolul al II-lea d.Hr., împărații din dinastia Han aveau 
haremuri de șase mii de femei.!* 


Paralelele sunt izbitoare: pe continente diferite, în epoci istorice 


distincte, au apărut instituţii similare care le-au oferit membrilor 
claselor conducătoare șansa de a avea un număr mare de partenere 
exclusive. Pe măsură ce societățile s-au extins, puterea politică și 
economică s-a concentrat adeseori în anumite dinastii, clanuri, grupuri 
etnice sau alte coaliții. Atunci când nu a existat o concurență la 
nivelul grupului care să le impună niște limite, clasele conducătoare 
au împins obiceiurile si legile în direcţii care le-au fost benefice în 
detrimentul societăților lor.!4 


Chestiunea centrală este că, într-o lume din care lipsesc normele, 
credințele, legile sau zeii care i-ar putea împiedica pe bărbații 
puternici si de succes să-și ia mai multe partenere exclusive, tendințele 
si preferințele psihologiei noastre dezvoltate au dus adesea la niveluri 
extreme ale poligamiei care s-au insinuat încet în instituţiile formale 
ale societăților largi și complexe. 


In regulă, dar cum am ajuns aici? Si, mai întâi de toate, ce înseamnă 
„aici“? 


Căsătoriile poligame rămân legale într-o mare parte a Africii, în Asia 
Centrală si în Orientul Mijlociu. În același timp, aproape toate 
interdicțiile legale moderne referitoare la poligamie derivă dintr-un 
fundament WEIRD, ancorat în doctrinele creştine. În China și în 
Japonia, adoptarea căsătoriei moderne de tip occidental a început în 
anii 1880 şi, respectiv, 1950. În ambele cazuri, noile guverne au 
copiat explicit instituţiile si legile seculare occidentale, inclusiv 
interdicțiile referitoare la poligamie. În anii 1920, tânăra Republică 
Turcă a copiat un set întreg de instituţii formale și legi noi, inclusiv 
interdicțiile referitoare la poligamie. În India, legea referitoare la 
căsătoria hindusă din 1955 a interzis căsătoriile poligame pentru toți 
cetățenii cu excepția musulmanilor, care aveau voie în continuare să 
aibă maximum patru consoarte în concordanță cu tradiția lor 
religioasă. E de la sine înţeles că acest lucru i-a determinat pe unii 
hinduși de prestigiu să se convertească la islam, inchipuindu-si că au 
găsit o portita legală. Totuși, în 2015, Curtea Supremă a Indiei a decis 
că legea se aplică tuturor, fără excepţii. Așadar, monogamia WEIRD 
este un import de dată relativ recentă aproape pretutindeni în lume.!5 


Ce anume a impulsionat răspândirea căsătoriilor monogame, mai întâi 
în Europa și ulterior pe tot globul? 


La prima vedere, principalii factori declanșatori par a fi succesul 
răspândirii Bisericii în Europa si, ulterior, expansiunea societăților 
europene pe tot globul, ceea ce a pregătit terenul pentru un flux de 
misionari care căutau să convertească un număr cât mai mare de 


persoane si să salveze cât mai multe suflete. La baza acestor tipare 
istorice se află două forme de concurenţă între grupuri. În anumite 
situații, expansiunea europeană a presupus și cuceriri militare, așa 
cum s-a întâmplat în cazul aztecilor, misionarii fiind trimiși pentru a 
converti popoarele recent cucerite. Alteori, și mai ales în ultimele 
secole, societăți sofisticate au reacţionat la forța vizibilă de ordin 
economic si militar a societăților europene si de descendență 
europeană (de pildă Statele Unite) prin copierea masivă a instituţiilor 
lor formale, a legilor și practicilor acestora, de la alegerile 
democratice până la obiceiul ciudat de a purta cravată. Așadar, 
întrebarea este dacă monogamia este mai mult o lege contractuală 
care oferă un fundament pentru pieţe comerciale sau seamănă mai 
bine cu obiceiul de a purta cravată, o tradiție vestimentară ridicolă 
care s-a răspândit la nivel global ca pasager clandestin în barca 
prestigiului european. 


În cele ce urmează, voi argumenta că normele monogamiei — care se 
orientează în direcție contrară tendințelor poligame și preferințelor 
clare ale elitei masculine — creează o gamă de efecte sociale și 
psihologice care le oferă societăților în cadrul cărora există un mare 
avantaj în competiţia cu alte grupuri. Acum vom vedea cum 
funcționează acest mecanism. 


Problema matematică a poligamiei’® 


Căsătoria cu mai multe femei duce la apariția unui grup numeros de 
bărbați cu statut inferior care rămân necăsătoriți și chiar fără 
perspectiva de a-și găsi vreodată vreo parteneră măcar pentru sex. Ca 
efect al acestei situații, psihologia masculină se modifică într-o 
direcție care generează o concurenţă acerbă între bărbaţi, și, când se 
cumulează mai multe condiţii, generează mai multă violență și 
infractionalitate. Pentru a înțelege aceste lucruri, să analizăm situația 
ilustrată în Figura 8.1. Aici comparăm două comunități ipotetice, una 
monogamă și alta unde se acceptă căsătoria cu mai multe femei, 
fiecare fiind formată din 20 de bărbaţi (reprezentaţi prin cerculete 
negre) si 20 de femei (cerculete gri). I-am ordonat pe bărbaţi de sus în 
jos conform statutului social, de la directori generali de companii până 
la repetenti, sau de la împărați până la țărani. În comunitatea 
monogamă (stânga), grupul bărbaţilor necăsătoriți și lipsiți de merite 
este vid. Orice bărbat isi poate găsi o soție, poate avea copii si isi 
poate construi un viitor. În comunitatea poligamă (dreapta), bărbatul 
cu statutul cel mai înalt, din vârful piramidei averii si statutului (5%), 


are patru soții. Următorii doi situați imediat dedesubt, cu un statut 
corespunzător intervalului procentual 85%-95%, au fiecare câte trei 
soții. Mai jos în clasament, bărbatul din intervalul 80%-85% are două 
soții. De la 80% in jos, până la 40%, toți sunt monogami. Sub acest 
nivel, cei din categoria rămasă, de 40%, au puţine șanse de căsătorie 
sau de găsire a unei partenere, astfel încât riscă să nu se bucure 
niciodată de statutul de sot si de tată. Acest 40% reprezintă problema 
matematică: grupul „bărbaţilor excedentari“, generat de poligamie, 
care, din perspectivă evolutivă, nu au absolut nimic de pierdut. Gradul 
de poligamie din comunitatea mea ipotetică nu este extrem și nu 
diferă foarte mult de ce s-a observat în comunităţile de vânători- 
culegători. Nici un bărbat nu are mai mult de patru soţii. Doar 
bărbaţii din primele 20 de procente își permit mai multe femei. 
Majoritatea bărbaţilor căsătoriți au o singură soţie si majoritatea 
femeilor au un singur sot. Cu toate acestea, tot ne găsim în situația ca 
40% din populaţia masculină să fie burlaci fără voie pe viata. Nivelul 
poligamiei din acest exemplu artificial este mult mai scăzut decât cel 
observat astăzi în multe societăţi africane, precum și în comunitățile 
poligame ale mormonilor din America de Nord.!” 


Problema de matematică din Figura 8.1 demonstrează că bărbaţii din 
comunitățile poligame se confruntă în general cu o concurență mai 
puternică între ei fata de cei din comunitățile monogame. Să luăm, de 
pildă, situaţia lui Samu, bărbatul din comunitatea noastră poligamă 
ipotetică, un exponent al grupului bărbaţilor din segmentul inferior, 
cuprins între 5% şi 10%. Samu trebuie să se descurce într-un fel și să 
depășească nivelul de 40% dacă vrea să aspire măcar să găsească o 
soție. Dacă nu vrea să riște şi rămâne să muncească în mica lui fermă, 
nu va urca mai mult de 25%, ceea ce nu-l va ajuta să depășească 40%, 
asa că șansele lui de a atrage o soţie sunt minime, riscând să ajungă 
un zero din punct de vedere evolutiv. Această soartă este mai tragică 
decât moartea din punct de vedere al selecției naturale. Singura 
speranță a lui Samu este să se lanseze în acțiuni riscante care-l vor 
propulsa pe scara statutului social cu cel putin 35% - el are nevoie de 
un salt semnificativ. 

FIGURA 8.1. Poligamia generează un grup larg de bărbați cu statut 
inferior. Fiecare dintre cele două jumătăți ale imaginii reprezintă 
aceeaşi comunitate formată din 40 de adulți — 20 de bărbați si 20 de 
femei. Bărbații sunt reprezentați pe verticală în funcție de statutul 
social, cei mai puțin importanți la bază, iar cei mai proeminenți la 
vârf. Femeile preferă bărbații cu statut proeminent, astfel încât în 
societățile poligame bărbații cu statut inferior nu reușesc să-și 
găsească nici o parteneră. În consecință, multe femei aleg să fie una 
dintre soțiile unui bărbat important, iar mulți dintre bărbații cu statut 
inferior (40%) nu se căsătoresc niciodată. 


Într-o formulare radicală, să presupunem că Samu dă întâmplător 
peste un negustor beat pe o alee lăturalnică, noaptea târziu. El are 
două variante: fie să-l jefuiască pe negustorul bogat si să folosească 
banii furati ca să-și dezvolte propria fermă, fie să nu facă nimic (nu 
luăm în calcul varianta că i-ar putea acorda ajutor negustorului). Dacă 
nu face nimic, șansele lui de a ajunge pe piaţa căsătoriei sau de a găsi 
o parteneră rămân foarte mici, să zicem, la 1%. Aceasta înseamnă că 
șansele de a deveni un zero din punct de vedere evolutiv sunt de 99%. 
Totuşi, dacă il jefuieste pe negustor, isi va mări șansele de a găsi o 
soție cu 10%, dar se confruntă cu un risc de 90% de a fi prins și 
executat — caz în care va deveni tot un zero din punct de vedere 
evolutiv. Ce ar trebui să facă? Ei bine, dacă nu face nimic, atunci 
şansa lui de a se căsători și de a avea copii rămâne de 1%, în timp ce, 


prin jefuirea negustorului, isi mărește șansele la 10%. În ansamblu, 
varianta jafului arată de 10 ori mai profitabilă decât cea de a nu face 
nimic. Pe fondul acestui gen de calcule, selecția naturală a înclinat 
psihologia masculină într-o direcție de așa natură încât, în aceste 
condiții, bărbaţii sunt mai tentaţi să arunce zarul evolutiv si să comită 
infracțiunea. 


Acum, în schimb, să presupunem că Samu locuiește în comunitatea 
noastră monogamă și dă peste același negustor beat. În această lume, 
Samu este deja căsătorit și are o fetiță de doi ani. Dacă-l jefuieste pe 
negustor, probabilitatea de a fi executat este de 90%, ceea ce 
înseamnă că nu va putea avea grijă de fetița lui și nu va avea șansa de 
a crea o familie mai numeroasă alături de soţia lui. În cazul acesta, pe 
Samu îl preocupă viitorul, și a evitat starea de zero evolutiv. Evident, 
dacă-l jefuieste pe negustor există o probabilitate de 10% că se va 
îmbogăţi, ceea ce lui îi va prinde bine (dar nu și negustorului); dar 
Samu trebuie să se limiteze la o singură soţie în această societate, deci 
câștigul evolutiv al oricărui profit economic nu este la fel de 
impresionant ca într-o societate poligama. De pildă, nu-şi mai poate 
lua încă o soţie, mai tânără. 


Extrem de important aici este că amenințarea cea mai mare cu care se 
confruntă bărbaţii este de a deveni nuli din punct de vedere evolutiv — 
de a fi lipsiți de perspectiva găsirii unei partenere. Pentru a înţelege 
acest lucru, ganditi-va că, dacă aveţi un copil, el sau ea vă poate aduce 
patru nepoți de la care puteţi avea, într-un final, 16 stranepoti. Astfel, 
vă pozitionati în jocul evolutiv. Dar dacă faceţi sex foarte rar sau deloc 
(și nu aveţi nici un copil), cam până aici v-a fost. Din cauza acestui 
ultimatum evolutiv, psihologia evoluată a bărbaţilor lipsiți de succes 
reacționează foarte diferit la condiţiile sociale create de monogamie 
versus poligamie (reprezentate în Figura 8.1). Evident, din perspectivă 
psihologică, un bărbat este preocupat mult mai mult de găsirea unei 
partenere decât de procreare. Aceasta deoarece, pe parcursul celei mai 
mari părți a istoriei evolutive, mai multe partenere au însemnat, în 
general, mai mulți copii. 


Să ne concentrăm acum asupra lui Attila pentru a urmări impactul 
instituțiilor matrimoniale asupra bărbaților cu statut înalt din 
societatea noastră poligamă. Attila este un exponent al segmentului 
procentual 75%-80% și se află printre bărbații monogami cu statutul 
cel mai înalt din comunitatea lui poligamă. Totuși, spre deosebire de 
situația lui într-o comunitate monogamă, Attila continuă să fie pe 
piața matrimonială și va avea de ales între a-și investi timpul, efortul 
si resursele în soție si copii, pe de o parte, si a porni în căutarea altor 
soții, pe de altă parte. Dacă reușește să-și îmbunătățească putin 


statutul si averea, isi poate lua a doua sotie, iar daca reuseste un salt 
procentual de 10 puncte pe scara statutului social, isi poate chiar 
tripla numărul de soţii. În această situaţie, Attila va fi motivat să-și 
neglijeze actuala soție si copiii si să investească timp si energie în 
acțiunea dobândirii de soții suplimentare. În schimb, în comunitatea 
monogamă, Attila are o singură soţie. Totuși, aici, normele sociale din 
jurul căsătoriei și al sexului îi închid sau cel putin îi îngreunează 
accesul la beneficiile evolutive mai ample disponibile într-o societate 
poligamă. Confruntat cu această situație, există șanse mai mari ca 
Attila să se rezume la mici îmbunătăţiri ale statutului sau averii sale 
pe care să le investească în soţia și copiii săi. Astfel, beneficiile 
evolutive ale avansării pe scara statutului în societățile poligame sunt 
mult mai mari decât în cele monogame, chiar pentru bărbaţii de 
succes, deja căsătoriţi. În societățile poligame, impulsul de a investi 
mai mult efort în încercarea de a găsi mai multe soții sau în 
bunăstarea actualei soții si a copiilor ei este mai puternic decât în 
societățile monogame. 


Este important să subliniez că exemplul meu se bazează pe ipoteza că 
femeile din această societate poligamă se bucură de privilegiul de a-şi 
alege soțul si că fac o selecţie pe baza succesului copiilor lor prin 
comparaţie cu succesul altora din societatea respectivă. Adică, alegând 
să devină a doua, a treia sau a patra soţie a celui mai bogat bărbat din 
societatea ei, o femeie face ce este cel mai bine pentru ea și pentru 
copiii ei. Spre deosebire de femeile din societatea poligamă, cele din 
societățile monogame nu pot deveni una dintre mai multe soții ale 
aceluiași bărbat- chiar dacă şi-ar dori acest lucru —, fiind astfel 
nevoite pur si simplu să ia în căsătorie bărbați lipsiţi de succes. E 
interesant de observat că, datorită modului în care căsătoria 
monogamă influențează dinamica socială și evoluţia culturală prin 
inhibarea posibilității unei femei de a face o alegere — împiedicând-o 
să devină soția unui bărbat căsătorit —, atât femeile, cât și copiii 
beneficiază de o soartă mai bună în cele din urmă (în general). Acest 
rezultat apare ca o consecinţă a felului în care dinamica socială pusă 
în mișcare de poligamie influențează formarea familiilor, psihologia 
bărbaţilor si disponibilitatea soților de a investi în soțiile si în copiii 
lor.'8 


Logica pe care tocmai am conturat-o pentru Samu si Attila ilustreaza 
modul în care căsătoria monogama inabusa competiția reproductivă 
dintre masculi și reduce grupul bărbaților cu statut inferior, care nu-și 
pot găsi o parteneră, motivându-i să fie preocupați de viitor (prin 
existența unui copil sau, cel putin, prin sansa de a avea unul). Prin 
suprimarea intensității acestei concurente, căsătoria monogamă 
induce transformări care-i recalibrează pe bărbați pentru acest mediu 


social nou. Este probabil ca aceste modificări să includă reacții 
constituite din mers la mediul actual, ajustări psihologice progresive 
care se dezvoltă pe măsură ce băieții se transformă în bărbaţi și, prin 
învăţare culturală, transmiterea și acumularea de strategii de succes, 
de credințe și de motivații sunt modelate astfel încât să corespundă 
noului mediu instituțional. Să începem prin a lua în calcul felul în care 
căsătoria modifică hormonul preferat al barbatilor.'® 


Un sistem de suprimare a testosteronului 


La bărbaţi, testiculele produc hormonul steroidian testosteron în 
cantități mari în comparaţie cu femeile (care nu au o glandă 
specializată). Pentru a înțelege testosteronul (T) este mai bine să 
facem un pas înapoi și să începem de la păsări, după care să ne 
ocupăm de Homo sapiens. La păsări, testosteronul contribuie la 
dezvoltarea caracteristicilor sexuale secundare; dar, în locul vocii 
guturale, a părului de pe piept și a maxilarului pătrat care apare la 
specia umană, bărbătușul dezvoltă un penaj viu colorat, o creastă de 
mari dimensiuni și guși atrăgătoare, în funcţie de specie (Figura 8.2). 
Testosteronul are legătură si cu etalarea de curtare si împerechere, 
care include serenade melodioase și dansuri atletice, precum și 
apărarea teritoriului și lupte între masculi pentru cucerirea femelelor. 
Aceste efecte ale testosteronului sunt prezente și la multe mamifere, 
dar lucrul demn de admiraţie la păsări este că multe specii formează 
perechi durabile cu un singur partener pe parcursul unui sezon 
(„monogamie“), iar masculii chiar ajută în cuib la creșterea puiului — 
adică se implică aidoma tatilor din multe societăți umane. Evident, 
așa cum se întâmplă în 90% din cazuri la mamifere, există și multe 
specii de păsări care nici nu formează perechi stabile și ai căror 
masculi nici nu participă la bunăstarea cuibului, a ouălor sau a puilor. 
Aceste variaţii din sfera aviară ne dau posibilitatea de a face 
comparații între efectele testosteronului la specii cu modele diferite de 
împerechere. Vedeţi în ce direcție mă îndrept? 


,Cercei” 


FIGURA 8.2. Un cocos 
aratos cu o creasta 
strălucitoare și „cercei“ 
proeminenti.”° 


La multe specii monogame, cum sunt vrăbiile, masculii încearcă să-și 
găsească o nouă parteneră în timpul fiecărui sezon de împerechere. 
Odată ce apar ouăle, masculul începe să apere cuibul și să-și ajute 
consoarta la creșterea puilor. Nivelul de testosteron al acestor masculi 
reacționează în funcţie de situație și de sezon. Când sezonul de 
împerechere este în toi, masculul va trebui să se confrunte cu alti 
masculi pentru a-și demarca teritoriul de care are nevoie în găsirea 
unei partenere. Anticipând această situație, nivelul de testosteron 
începe să crească si continuă să se ridice până ce are loc ovulatia 
partenerei lui, moment în care trebuie să o păzească necontenit pentru 
a tine alti masculi la distanță în timpul acestei perioade critice. După 
fecundarea oului, nivelul de testosteron începe să scadă, pe măsură ce 
masculul începe să se pregătească să-și hrănească și să-și îngrijească 
puii. Când perioada aceasta se termină si el nu mai are nevoie să-și 
apere teritoriul, nivelul de testosteron scade și mai mult. În schimb, la 
speciile poligame, precum mierla cu aripi roşii, ai căror masculi se 
luptă pentru teritorii întinse încercând să atragă un număr cât mai 
mare de partenere, nivelul testosteronului crește pe durata perioadei 
de împerechere, dar nu începe să scadă în momentul fecundării oului 
sau când puii încep să eclozeze. Acest lucru nu este de mirare, întrucât 
masculii acestor specii poligame nu sunt de prea mare ajutor în cuib 
deoarece continuă să caute alte partenere pentru împerechere. 


Deoarece putem face experimente cu păsări sălbatice, stim că in cazul 
speciilor monogame au loc modificări ale nivelului de testosteron 
odată cu anumite ritmuri naturale, cum ar fi schimbarea intensității 
luminoase în funcţie de anotimp. Aceste schimbări hormonale 
influențează transformări comportamentale. De pildă, când vrăbiilor 
cântătoare li se administrează anumite substanțe care împiedică 
scăderea normală a testosteronului, care are loc după fecundarea 
ouălor, masculii continuă să se lupte și ajung să-și dubleze teritoriul 
fata de vrăbiile cărora nu li s-au administrat aceste substanțe. Masculii 
cărora li s-au administrat substanțe au devenit poligami, găsindu-și 
două sau trei partenere. La alte specii aviare, suplimentarea 
testosteronului are două efecte, mărind capacitatea de a cânta și 
agresivitatea teritorială, reducând totodată eforturile păsărilor de a-și 
crește puii sau de a-și apăra cuibul. Am putea spune că sunt prea 
ocupați să lupte și să cânte toată ziua ca să se mai gândească și la pui. 
Vă sună cunoscut?” 


În societăţile monogame de tip WEIRD, bărbaţii seamănă oarecum cu 
păsările monogame: căsătoria și paternitatea duc la scăderea nivelului 
de testosteron. Dacă divorțează, de obicei nivelurile de testosteron 
încep să crească din nou. Efectele devastatoare ale căsătoriei și 
copiilor asupra testosteronului au fost identificate în diferite regiuni 
din America de Nord, dar studiul meu preferat provine din orașul 
Cebu din Filipine. În 2005, o echipă condusă de antropologul Chris 
Kuzawa a măsurat nivelul de testosteron a 465 de bărbați necăsătoriți 
din grupa de vârstă 20-25 de ani. În următorii patru ani, 208 dintre 
acești bărbaţi s-au căsătorit, iar 162 dintre ei au devenit taţi. Echipa 
lui Chris le-a măsurat din nou nivelul de testosteron. Așa cum s-a 
observat și în Statele Unite, nivelul de testosteron a scăzut treptat 
odată cu înaintarea în vârstă. Dar, asa cum se poate vedea in Figura 
8.3, rata declinului este influențată de ce s-a întâmplat cu acești 
bărbaţi în perioada dintre măsurători. Nivelul de testosteron a scăzut 
vertiginos printre cei care s-au căsătorit și au avut copii, dar a scăzut 
cel mai putin în cazul celor care au rămas singuri. Este de remarcat că 
bărbaţii cu cel mai mare nivel inițial de testosteron aveau cele mai 
mari șanse de a se căsători- mai precis, un nivel mai ridicat de 
testosteron a anticipat succesul în competiția pentru partenere din 
următorii patru ani.2? 


Exact ca în cazul păsărilor, această abordare sugerează că oamenii 
dispun de un sistem psihologic care reglează nivelul de testosteron, 
împreună cu alte aspecte ale psihologiei noastre, prin raportarea la 
semnale care indică ocaziile de găsire a unei partenere, necesitățile 
legate de rolul de părinte si concurența pentru statut. La nevoie, 
nivelurile de testosteron cresc pentru a-i pregăti pe bărbați să intre in 


competiția pentru câștigarea statutului si a partenerelor. Dar cand 
testosteron scade. În societățile umane, taţii cu un nivel mai scăzut de 
testosteron dau dovadă de mai multă grijă fata de copiii lor si sunt 
mai receptivi la plânsetele lor. Normele monogamiei WEIRD 
influențează aceste mecanisme prin reducerea pentru bărbații 
căsătoriți a șanselor de a găsi o parteneră și prin intensificarea 
legăturii lor cu copiii lor, ambele operând în sensul scăderii nivelului 
de testosteron.” 


Adunând toate aceste efecte la nivelul mai multor populaţii, începe să 
se contureze concluzia că normele monogamiei reduc nivelul de 
testosteron la nivelul întregii societăți. Împiedicându-i pe bărbaţii de 
succes să monopolizeze potentialele partenere, normele monogamiei 
le creează posibilitatea bărbaţilor cu statut inferior să se căsătorească 
si să devină taţi. Astfel, datorită normelor matrimoniale WEIRD, un 
procent mai ridicat de bărbaţi vor fi afectaţi de o scădere a nivelului 
de testosteron care însoțește atât monogamia, cât și îngrijirea copiilor. 
În schimb, în societățile poligame, mult mai mulți bărbaţi (40% din 
Figura 8.2) vor rămâne toată viata în categoria „necăsătoriți încă“, 
reprezentată în Figura 8.3. Ca atare, în societățile poligame, există un 
procent mai ridicat de bărbați care rămân neafectati de scăderea 
nivelului de testosteron constatată în societățile monogame. Astfel, ca 
în cazul păsărilor poligame, bărbaţii necăsătoriți din societățile 
poligame își mențin un nivel ridicat de testosteron pe tot parcursul 
vietii.*4 


FIGURA 8.3. 
Necasatoriti Scadere a nive- 
inca lului matinal 
Casatoriti de testosteron 
(fara copii) dupa patru ani 


pentru barbatii cu 
varste cuprinse 
intre 21,5 si 26,5 

Casatoriti de ani din Cebu 
-60 (cu copii) (Filipine).25 


Scadere a nivelului de testosteron 
in 4 ani (picograme/mililitru) 


Este interesant de observat că, datorită faptului că monogamia 


schimbă lumea socială pe care o au de înfruntat bărbaţii căsătoriți, 
concentrarea exclusivă asupra găsirii unei partenere pentru bărbații cu 
statut inferior suprimă efectele monogamiei de reducere a nivelului de 
testosteron. Pentru a înțelege de ce, să ne amintim că, în societățile 
poligame, bărbaţii căsătoriți nu se retrag de pe piața matrimonială. În 
consecință, spre deosebire de ce se întâmplă în societățile monogame, 
în cele poligame nivelul de testosteron al bărbaţilor nu scade odată cu 
înaintarea în vârstă. În unele cazuri, testosteronul poate chiar să 
crească odată cu vârsta. De pildă, locuitorii insulei Lamu din Kenya, 
vorbitori de swahili, nu sunt afectaţi de o reducere a nivelului de 
testosteron nici când se căsătoresc, nici când devin părinți. Totuși, 
dacă isi mai iau o soţie, ceea ce se întâmplă în 25% din cazuri, 
beneficiază de o oarecare creștere a nivelului de testosteron. Aici, o 
creştere a nivelului de testosteron îi poate impulsiona pe bărbați să 
pornească în căutarea unei potenţiale soții sau o nouă soție poate 
contribui la creșterea nivelului de testosteron. Oricum, aceste efecte 
sunt suprimate în cazul monogamiei.® 


În Tanzania, impactul diferitelor norme sociale asupra psihologiei 
bărbaţilor poate fi observat prin compararea crescatorilor de vite 
Datoga cu Hadza, populaţia învecinată de vânători-culegători. În 
cadrul comunității patriliniare Datoga, unde aproximativ 40% din 
bărbați au mai multe soții, dobândirea statutului de tată nu are efecte 
detectabile asupra nivelului de testosteron. Atât pentru bărbații 
Datoga căsătoriți, cât și pentru cei singuri, unica limitare normativă a 
vieţii lor sexuale este că nu pot întreține relații sexuale cu soțiile altor 
bărbaţi. Mai mult, bărbaţii Datoga locuiesc și-și petrec noaptea în 
locuinţe pe care le impart cu alti bărbaţi, departe de soțiile si de copiii 
lor. Bebelusii sunt consideraţi parte din corpul mamei până la 
intarcare, așa că bărbaţii Datoga nu-și ating bebeluşii. În lumina 
acestor norme, nu este de mirare că bărbaţii Datoga nu se confruntă 
cu o scădere a nivelului de testosteron. Spre deosebire de ei, doar 5% 
din bărbaţii Hadza sunt poligami, iar normele sociale impun îngrijirea 
paternă a bebelusilor și a copiilor. Aşadar, nivelul de testosteron al 
bărbaţilor Hadza scade putin când au copii, iar rata acestei scăderi 
este determinată de timpul pe care îl alocă creşterii copiilor.’ 


Diferenţa esenţială dintre oameni și păsări este că evoluția culturală 
poate genera norme sociale care exploatează aceste reacții hormonale 
înnăscute in beneficiul propriu. În grupuri precum Datoga, 
supraviețuirea clanurilor și a triburilor depinde- parțial- de 
temeritatea și de ferocitatea războinicilor, fiecare bărbat fiind 
războinic. Norme de tipul celor care prevăd traiul separat de soții si de 
copii asigură o creștere a nivelului de testosteron și pot reprezenta un 
avantaj în competiţia cu alte triburi și clanuri. În schimb, monogamia 


creștină a reprezentat un factor inhibitor foarte puternic pentru 
nivelul de testosteron. Pe lângă instituirea monogamiei, PMF al 
Bisericii includea şi alte ingrediente foarte active. Mai întâi, le 
interzicea bărbaţilor angajarea în relaţii sexuale în afara căsătoriei — 
împiedicându-i să apeleze la prostituate sau să aibă amante. În acest 
scop, Biserica a făcut tot posibilul pentru a pune capăt prostituţiei și 
exploatării sexuale, creând totodată norme sociale care motivau 
comunitățile să monitorizeze comportamentul sexual al bărbaţilor și 
să expună public încălcarea normelor de conduită sexuală. Evident că 
era adusă în ecuație autoritatea divină care monitoriza și pedepsea 
abaterile sexuale, ceea ce alimenta noțiunile creştine de păcat și de 
vină. În al doilea rând, Biserica a îngreunat divorțul și a făcut aproape 
imposibilă  recăsătorirea, împiedicându-i pe bărbați să adopte 
monogamia consecutivă. De fapt, în cadrul programului Bisericii, 
singurele relații sexuale legitime erau cele cu soţia în scopul 
procreării.28 


Această situaţie este diferită de cea din alte societăți monogame, cum 
ar fi cea ateniană sau cea a Romei precrestine; în aceste societăți, 
bărbaţii aveau dreptul doar la o soție, dar nu erau supuși altor 
constrângeri foarte severe. Nu doar că bărbaţii puteau divorța cu 
ușurință, dar își puteau cumpăra sclave pentru sex, puteau avea 
concubine din alte neamuri și puteau recurge la serviciile ieftine ale 
bordelurilor.2* 


În consecință, căsătoria WEIRD, care a evoluat din căsătoria creștină, 
generează un comportament specific al glandelor endocrine. Medicii 
cred de obicei că nivelul de testosteron scade în mod „natural“ odată 
cu înaintarea în vârstă. În Statele Unite, în secolul XXI, aceste scăderi 
sunt atât de accentuate încât unii bărbați de vârstă mijlocie au nevoie 
de medicatie pentru tratarea nivelurilor scăzute de testosteron. Dar, 
după cum am explicat până acum, în societățile unde există instituţii 
matrimoniale mai apropiate de cele tipice speciei umane nu observăm 
aceste declinuri biologice atât de des, iar când se petrec totuși 
asemenea fenomene, nu sunt la fel de drastice ca în societățile WEIRD. 
Se pare că un tablou endocrinologic WEIRD însoţeşte o psihologie 
corespunzătoare.30 


Am acordat atâta atenţie testosteronului pentru a descrie doar una 
dintre căile biologice dezvoltate de instituţii pentru a le putea 
exploata ca un mecanism care să ne influențeze comportamentul, 
motivațiile și procesele decizionale. Aici putem observa modul în care 
Biserica, prin intermediul instituţiei monogamiei, e responsabilă de 
emascularea celor aflați sub influența sa. E aproape sigur că evoluția 
culturală a găsit o multitudine de căi biologice pentru a ne accesa 


creierul si comportamentul. Acum sa trecem de la hormoni la 
psihologie si să analizăm modul în care monogamia reduce spiritul 
competitiv al bărbaţilor, dorința lor de a-și asuma riscuri si de a se 
răzbuna, pe măsură ce contribuie la ridicarea nivelului încrederii 
impersonale si al autocontrolului.” 


Incredere, lucru în echipă si infractionalitate 


Pentru a analiza modul în care căsătoria monogamă influențează 
psihologia, voi discuta două tipuri de dovezi. Mai întâi, întrucât stim 
acum că monogamia suprimă testosteronul, vom urmări efectele 
acestui hormon asupra procesului decizional, al motivatiilor si al 
lucrului în echipă. În al doilea rând, întrucât monogamia sporește de 
obicei disponibilitatea partenerelor (a femeilor necăsătorite), ne vom 
concentra atenția asupra procesului prin care transformarea 
perceptiilor bărbaţilor asupra disponibilitatii partenerelor acționează 
asupra gradului lor de răbdare și al procesului decizional. 


Ce impact are testosteronul asupra comportamentului nostru? Cu 
scopul de a-i pregăti pe bărbaţi pentru câștigarea unui statut superior 
sau pentru găsirea unei partenere, testosteronul acționează printr-o 
varietate de procese biologice complexe care ne modifică psihologia. 
Nivelul testosteronului creşte brusc când ne aşteptăm la o provocare 
privind statutul sau în cadrul unor competiţii, de la judo si tenis pana 
la sah şi domino.*? Studii în care se controlează experimental nivelul 
testosteronului arată că o creștere a nivelului acestuia (1) alimentează 
spiritul competitiv, fapt ce duce la o creștere a agresivitatii; (2) 
intensifică vigilenta socială fata de provocări și amenințări; (3) reduce 
teama și (4) mărește interesul față de recompense și inhibă răspunsul 
la pedepse.” Evident, testosteronul amplifică impulsurile sexuale. 


Atitudinea mentală competitivă, fără motivaţie financiară, un efect al 
testosteronului, poate avea consecințe dureroase. Într-un experiment 
simplu, câțiva bărbaţi au fost puși să formeze perechi cu un 
necunoscut și li s-a dat ocazia să apese în mod repetat fie butonul A, 
care le mărea ușor propriile profituri financiare, fie butonul B, care 
reducea semnificativ profitul partenerului. Cei care erau interesați de 
câştigarea unor sume mai mari ar fi trebuit să apese mereu sau foarte 
des butonul A, dar cei interesați să câștige mai mulți bani decât 
partenerul (adică să-şi mărească pe cât posibil profitul relativ) 
trebuiau să folosească butonul B (care diminua profitul partenerului). 
Când li se injecta testosteron, probabilitatea ca bărbații să investească 
mai mult timp apăsând butonul B era mai mare fata de situaţia când li 


se injecta o substanță placebo. Rezultatul a fost că subiecţii cu un 
nivel ridicat de testosteron au preferat să-și întreacă partenerii 
(adversarii?) si au câștigat mai puţini bani în timpul experimentului.** 


Mai mult, putem înțelege și mai bine consecinţele sociale ale acestor 
efecte hormonale printr-un experiment în care participanţii au fost 
distribuiți în grupuri de două persoane. Perechile concurau între ele în 
cadrul competiției din interiorul grupului sau o pereche concura 
împotriva altei perechi în cadrul competiției dintre grupuri. Nu era 
vorba de o întrecere de lupte greco-romane, ci de o competiţie pentru 
cele mai bune punctaje obţinute la examenul GRE (Graduate Record 
Examination), un test standard folosit la admiterea la programele de 
studii postuniversitare. La concursul din cadrul grupului, participanţii 
erau înscriși la o tombolă pentru un premiu dacă reușeau să 
depășească punctajul partenerului. În cadrul competiţiei dintre 
grupuri, participanţii luau parte la tombolă dacă punctajele lor și ale 
partenerilor erau mai ridicate decât cele ale echipei adverse. 


Rezultatele arată că aceia cu un nivel ridicat de testosteron, măsurat 
când ajungeau la laborator, au avut rezultate cu 18% mai bune în 
situația în care au trebuit să-și depășească partenerii, adică atunci 
când au fost implicați în competiţia în interiorul grupului fără 
motivaţie financiară (Figura 8.4). Cei cu un nivel scăzut de testosteron 
au avut rezultate cu 22% mai bune în timpul întrecerii între grupuri. 
Aceste rezultate sugerează că, dacă trebuie să facem fata concurenţei 
strânse dintre grupuri care pot fi organizații, companii, popoare sau 
unități militare, când este vorba despre sarcini care necesită 
performanță cognitivă sau abilități analitice, ar trebui să-i evităm pe 
indivizii cu nivel ridicat de testosteron sau să le reducem nivelul cu 
ajutorul regulilor matrimoniale WEIRD.*° 


Niveluri crescute de testosteron pot determina o evaluare incorectă a 
necunoscutilor, dacă sunt de încredere sau nu, probabil din cauza 
efectelor sale asupra vigilentei sociale si a perceperii lumii ca un joc 
fără motivaţie financiară. Într-un studiu, participanților li s-a cerut să 
aprecieze cât de demne de încredere sunt 75 de persoane necunoscute 
pe baza fotografiilor acestora. Fiecare participant a făcut lucrul acesta 
de două ori, prima oară după ce i s-a administrat o doză de testosteron 
si a doua oară după ce i s-a administrat o substanță placebo — evident 
că oamenii nu au știut ce li s-a administrat de fiecare dată. După ce au 
fost injectati cu testosteron, participanții au evaluat aceleași fotografii 
şi au apreciat fiecare persoană ca fiind mult mai puțin demnă de 
încredere în comparaţie cu evaluarea pe care o făcuseră când li se 
administrase o substanță placebo. Interesant este că subiecţii care, 
după ce au primit substanța placebo, au apreciat necunoscutii ca 


demni de încredere au dat dovadă de cea mai mare scădere a 
increderii lor in necunoscuti dupa ce au primit testosteron. 


Cercetări mai amănunțite pe baza tomografiilor computerizate au 
relevat că testosteronul creează acest efect asupra aprecierii 
seriozitatii unei persoane prin suprimarea conexiunilor dintre zona 
corticală prefrontală si amigdală. Când nu este inhibata de zona 
corticală prefrontală, amigdala determină reacția fata de figurile care 
nu prezintă încredere. Astfel, prin reducerea nivelului de testosteron 
datorită monogamiei, zona corticală prefrontală a bărbaților 
dobândește un grad mai mare de control, promovând astfel un nivel 
mai ridicat de autodisciplină și de autocontrol pe baza standardelor 
învățate (cum ar fi norme impersonale referitoare la încredere).*” 

FIGURA 8.4. Comparatie intre succesul inregistrat de participantii cu 
un nivel scăzut de testosteron si cei cu un nivel ridicat de testosteron 
atât în competiţia în interiorul grupului, cât si a întrecerii între 
grupuri. Nu trebuie să ne surprindă că bărbaţii cu un nivel ridicat de 
testosteron au mai mult succes în competiția individuală în interiorul 
grupului. Totuși, când grupurile se întrec între ele, cei cu nivel crescut 
de testosteron au rezultate relativ slabe. Scorurile obținute la 
examenul GRE se bazează numai pe componenta analitică a 
examenului, iar punctajul maxim este 15.36 


Aceste tipuri de experimente confirmă că testosteronul poate influența 
uneori anumite comportamente, cum ar fi: (1) reacţii instantanee la 


provocări, (2) gust pentru răzbunare, (3) încredere in ceilalți, (4) 
spirit de echipă și (5) asumare de riscuri financiare. Totuși, este foarte 
important să nu simplificăm excesiv efectul acestui hormon care în 
mod necesar acționează prin interacțiuni biologice complexe care 
implică și alți hormoni și substanțe. Mai mult, trebuie să reținem că 
testosteronul nu înseamnă doar asumare de riscuri, comportament 
impulsiv sau lipsă de încredere în semeni, ci are legătură cu evaluarea 
şi cu declanșarea celor mai eficiente acţiuni care determină 
dobândirea unui statut superior. E perfect plauzibil ca un nivel ridicat 
de testosteron să-i determine pe bărbați să investească alături de 
străini sau să coopereze într-o echipă dacă aceste căi promit să asigure 
promovarea în ierarhia statutului, în ciuda lipsei de încredere în 
necunoscuți. Își pot asuma riscul de a fi inselati sau exploataţi pur si 
simplu pentru că nu au la îndemână alte căi de acces mai putin 
riscante spre un statut mai proeminent. La nivel social, încep să apară 
probleme când singura sau cea mai viabilă cale spre un statut superior 
(și găsirea unei partenere) presupune comiterea unor acte ca 
minciună, furt, escrocherie sau crimă.38 


Problema rezultatelor obținute în laborator, așa cum sunt cele de fata, 
este că ele nu ne spun dacă aceste efecte sunt identificabile în lumea 
reală. Au ele cu adevărat vreo importanță? 


Există motive temeinice care ne indreptatesc să credem că da. Multe 
cercetări au analizat relaţia dintre nivelul de testosteron pe termen 
lung al unor bărbați și comportamentul acestora în viata de zi cu zi. 
Pe baza studiilor făcute în societățile WEIRD se poate afirma că 
bărbaţii cu un nivel crescut de testosteron au o probabilitate mai mare 
de a fi arestaţi, de a face tranzacţii cu bunuri furate, de a acumula 
datorii sau de a face uz de arme într-o confruntare. Printre ei se 
înregistrează un număr mai mare de fumători, de consumatori de 
droguri, de alcoolici si de participanți la activități riscante. 
Testosteronul este asociat cu nivelurile de dominare atât la 
adolescenţi, cât și la adulți. Mai mult, se poate recunoaște o legătură 
slabă, dar recurentă între nivelul de testosteron si agresivitate, 
incluzând și violența domestică. Evident, cu aceste date concrete din 
lumea reală, nu putem ști dacă niveluri mai ridicate de testosteron 
determină aceste comportamente sau dacă experiențele individului 
respectiv generează producerea de testosteron, dar studii 
experimentale, aşa cum este cel descris anterior, sugerează că este 
vorba despre un fenomen bidirecțional. Dacă este adevărat că un nivel 
mai ridicat de testosteron încurajează comportamentul criminal 
printre bărbații de la periferia societății si că prin căsătorie se reduce 
nivelul relativ de testosteron, de aici putem trage concluzia că 
probabilitatea ca un bărbat căsătorit să dea dovadă de un 


comportament infracțional este mai mică? Răspunsul este afirmativ, 
dar, înainte de a ne ocupa de dovezile existente în acest sens, să ne 
îndreptăm atenţia asupra modului în care percepția masculină asupra 
raportului numeric dintre sexe determină felul în care bărbaţii iau 
decizii.*9 


Multe experimente psihologice sugerează că bărbaţii monitorizează 
partial intensitatea competiției dintre ei prin analizarea raportului 
dintre numărul de bărbaţi care aspiră la femeile disponibile din zona 
respectivă si recalibrarea nivelului de răbdare, al disponibilitatii 
pentru risc și alte aspecte ale psihologiei lor în moduri flexibile și 
previzibile. De pildă, într-un experiment bazat pe amânarea 
recompensei, similar celor descrise în capitolul 1, bărbaţii care au fost 
manipulati în cadrul experimentului să creadă că se aflau într-un 
context cu o concurență mult mai strânsă — cu mai multi bărbaţi decât 
femei — au fost mai dispuși să accepte oferte imediate, dar mai putin 
atrăgătoare, în loc să aştepte oferte mai bune, dar nu imediate. Acest 
experiment, împreună cu altele, sugerează că, atunci când bărbaţii 
sunt conștienți de o concurență mai strânsă - când sunt prea multi 
bărbaţi —, devin mai nerăbdători si mai dispuși să-și asume riscuri. 
Evident, asemenea multor alte experimente psihologice, acest studiu a 
fost realizat având ca subiecţi americani WEIRD, asa că ar trebui să ne 
întrebăm dacă putem să generalizăm, extrapolând concluzia la 
întreaga specie. Totuși, aceste rezultate de laborator converg de 
minune cu efectele din lumea reală pe care bărbaţii „excedentari“ le 
au asupra ratei criminalității în China, ceea ce vom analiza în cele ce 
urmează. Această convergență ne dă mai multă încredere. 


Transformări psihologice ca aceasta, care influențează impulsivitatea, 
spiritul competitiv si autocontrolul, îi determină probabil pe oameni 
să comită infracțiuni, să bea excesiv si să consume droguri interzise. 
Evident, multi factori care nu tin de domeniul psihologic îi pot 
conduce la comportamente la fel de dăunătoare. E interesant de 
observat că, deși infractorii dau dovadă de un nivel de onestitate și de 
cooperare comparabil cu al altor membri ai aceleiași societăți din 
experimentele de laborator, ei preferă să-și asume riscuri mai mari în 
încercarea de a obține recompense mai substanţiale în cadrul 
experimentelor, atât în Anglia, cât si în China. De fapt, spre deosebire 
de ce se întâmplă la multe populaţii, in care femeile sunt mai putin 
dispuse să-și asume riscuri decât bărbaţii, femeile lipsite de libertate 
sunt mai înclinate să-și asume mai multe riscuri decât bărbaţii aflați în 
aceeași situație. Atât prizonierii, cât şi consumatorii de droguri dau 
dovadă de mai multă impulsivitate si lipsă de răbdare în studiile 
psihologice desfășurate în mediu controlat (persoane WEIRD) decât 
membrii grupurilor corespunzătoare în care nu există nici condamnați, 


nici consumatori de droguri. Concluzia de ansamblu a acestor 
cercetări sugerează că monogamia, transformând psihologia masculină 
în moduri esenţiale, ar trebui să ducă la scăderea ratei criminalității.“ 


Monogamia scade rata criminalităţii 


Când un bărbat dintr-o societate WEIRD se căsătorește, tendinţele sale 
infractionale scad, întocmai precum îi scade și nivelul testosteronului. 
Voi începe prin a aminti că probabilitatea ca bărbaţii necăsătoriți să 
comită jafuri, crime și violuri este mai ridicată decât în cazul celor 
căsătoriți. Burlacii sunt totodată mai înclinați spre jocuri de noroc, 
consum de droguri și alcoolism. Aceste tipare se menţin si când sunt 
luate în calcul diferențele de vârstă, de statut socio-economic, etnice și 
profesionale. Problema cu aceste studii este că nu ne spun exact dacă 
datorită căsătoriei un bărbat începe să comită mai puține infracțiuni si 
să bea mai putin sau dacă infractorii si alcoolicii au mai puţine șanse 
de a-şi găsi partenere de căsătorie. Evident, este posibil ca fenomenul 
să fie bidirecțional. 


O soluție parţială a acestei probleme este de a-i urmări pe aceiași 
bărbaţi de-a lungul vieţii și de a le compara comportamentul în timpul 
căsătoriei cu cel din perioada celibatului. Un studiu celebru a urmărit 
vieţile a 500 de băieți din școala de corecție din Massachusetts de la 
vârsta de 17 ani până la pensionare. Studiul arată că statutul de sot 
reduce cu 50% probabilitatea ca un bărbat să comită atât infracțiuni 
violente, de tipul lovirii sau jafului armat, cât și infracțiuni privind 
proprietatea, cum ar fi hoţii, spargeri și furt. Căsătoria reduce rata 
criminalității cu 35%. Dacă un bărbat se bucură de o căsătorie fericită, 
probabilitatea de a avea un comportament infracțional scade și mai 
mult. Să nu uităm că aici comparăm aceeași persoană aflată în diverse 
etape ale vieţii sale, deci aceste efecte nu pot fi explicate prin vreo 
trăsătură particulară a persoanei respective.1? 


Evident, o problemă este că rezultatele ar putea fi explicate prin 
efectele diferitelor etape ale vieţii. E posibil ca un tânăr plin de 
energie să comită o infracțiune, după care să se maturizeze, să devină 
mai serios, să-și găsească o soție — deci se pare că instituția căsătoriei 
duce la scăderea criminalității, dar este corelată cu etapa „așezării la 
casa ta“. Mulţi dintre acești bărbaţi s-au căsătorit și au divorțat 
frecvent de-a lungul vieţii, iar unii au rămas văduvi. E surprinzător că 
nici unul dintre ei nu a devenit mai predispus să comită infracțiuni în 
urma divorțului, dar acest fenomen s-a petrecut atunci când au rămas 
văduvi. Numeroase alte studii susțin ideea că instituția căsătoriei într- 


o societate monogama reduce consumul de alcool si de droguri, 
precum și tendinţele infractionale ale unui barbat.*? 


Ce concluzie putem trage pe baza efectelor căsătoriei WEIRD asupra 
ratei criminalității despre consecințele transformării unei societăți 
poligame într-una monogamă? Într-o societate poligamă, problema 
matematică va genera un număr mare de bărbaţi cu statut inferior, 
dintre care multi nu se vor căsători si nu vor avea copii niciodată. 
Așadar, ei nu vor cunoaște transformările psihologice induse de 
căsătorie care să le reducă predispoziția spre infractionalitate. in 
absența acestei profilaxii maritale, bărbaţii din acest grup vor 
continua să fie expuşi la riscul de a manifesta un comportament 
infracțional si de a se cufunda în marasm social de-a lungul vieții. De 
asemenea, vor muri mai tineri, din diverse cauze. Așadar, deși 
folosirea băieţilor din școlile de corecție la studiul anterior poate 
părea bizară, ei sunt tocmai genul de bărbați cu statut inferior care 
prezintă riscul de a rămâne blocați în mulțimea de „excedentari“ 
creată de poligamie.** 


Concluziile de mai sus se desprind in mod logic, dar cum putem sti cu 
siguranță dacă mulțimea de bărbaţi necăsătoriți dintr-o societate va 
adopta într-adevăr un comportament infracțional? Celebra strategie 
chineză a copilului unic reprezintă exact acel tip de experiment 
natural necesar testării acestor raționamente. Această politică, prin 
care se reglementa și se limita dimensiunea unei familii la un singur 
copil, a început să fie implementată la sfârșitul anilor 1970.*° Întrucât 
China are o istorie de familii patriliniare, multi chinezi manifestă o 
preferință culturală pentru a dobândi un fiu care să le ducă numele 
mai departe. De aici e clar că familiile cărora le era impusă limita de a 
nu avea mai mult de un singur copil voiau categoric băieți. În 
consecință, aceasta a dus la avortarea selectivă a milioane de fetusi de 
sex feminin si la abandonarea fetitelor. Având în vedere că aceasta 
politică a fost impusă în provincii diferite la momente diferite, 
raportul numeric dintre sexe a început să crească în favoarea 
persoanelor de sex masculin. În intervalul 1988-2004, numărul 
bărbaţilor „excedentari“ aproape s-a dublat, iar până în 2009 numărul 
acestora ajunsese la 30 de milioane.*® 


Pe măsură ce băieții excedentari au devenit bărbați, numărul 
arestărilor aproape s-a dublat și rata criminalităţii a crescut vertiginos, 
atingând valoarea de 13,6% anual. Analizând datele referitoare la 
criminalitate și raportul numeric dintre sexe între 1988-2004, 
economista Lena Edlund și echipa ei au demonstrat că, pe măsură ce 
grupurile predominant masculine rezultate în urma politicii copilului 
unic ajungeau la vârsta maturității în diverse provincii, rata 


criminalităţii a început să urce si a continuat să urce odată cu 
creșterea numărului de bărbaţi excedentari. Deoarece această politică 
a fost implementată în ani diferiți în provincii diferite, efectele 
neomogene înregistrate la nivelul întregii tari sunt clare: în fiecare 
dintre provincii, la aproximativ 18 ani de la momentul implementării 
acestei politici, băieţii excedentari deveneau adulți, ceea ce coincidea 
cu creşterea ratei criminalității. Atât arestările, cât și rata 
criminalității au continuat să crească în același ritm cu numărul 
bărbaților excedentari.*’ 


Deoarece bărbaţii comit cele mai multe infracțiuni, ne-am aștepta ca 
numărul infracțiunilor să fie determinat doar de existența unui număr 
mai mare de bărbați. Totuși, mai multe analize detaliate scot la iveală 
transformări psihologice distincte: bărbaţii născuţi în grupuri în care 
numărul bărbaţilor îl depășea cu mult pe cel al femeilor erau mai 
predispusi să comită infracțiuni decât bărbaţii cu același nivel de 
educație și venituri, dar care se născuseră în grupuri cu o componență 
masculină mai redusa.** 


Evident, aceste grupuri de bărbați excedentari din China nu sunt 
rezultatul poligamiei. Cu toate acestea, în conformitate cu dovezile 
obținute în laborator descrise anterior și cu efectele căsătoriei WEIRD 
asupra tendințelor infractionale masculine, experimentul natural 
derivat din politica copilului unic demonstrează că grupuri largi de 
bărbați necăsătoriți excedentari generează transformări psihologice 
care modifică procesul decizional într-un mod care are ca rezultat 
creșterea criminalității.*? 


Toate acestea sugerează că Biserica, prin lupta ei seculară pentru 
răspândirea si impunerea versiunii proprii de monogamie, a creat 
involuntar un mediu care a dus la domesticirea progresivă a 
bărbaţilor, făcându-ne mai putin competitivi, impulsivi si dispuși la 
asumarea de riscuri, dar, pe de altă parte, dezvoltandu-ne 
disponibilitatea de a forma echipă cu necunoscuţi si o viziune asupra 
lumii care favorizează profitul. Dacă celelalte variabile rămân 
neschimbate, acest fapt ar trebui să aibă ca rezultat organizații mai 
armonioase, o rată mai scăzută a infractionalitatii si mai putin haos 
social.59 


Imagine de ansamblu 


Monogamia modifică psihologia masculină, chiar și la nivel hormonal, 
si, mai mult, influențează societăţile pe termen lung. Desi aceasta 


formulă matrimonială nu este nici „naturală“, nici „normală“ pentru 
societatea umană, desfășurându-se în sens contrar tendințelor 
puternice ale bărbaţilor cu statut înalt, ea poate totuși să confere 
anumitor societăți și grupuri religioase un avantaj în competiția dintre 
grupuri. Prin suprimarea concurenţei dintre bărbaţi și modificarea 
structurii familiei, monogamia transformă psihologia bărbaţilor într- 
un mod care duce la scăderea ratei criminalității, a violenței și a 
gândirii „cu sumă nulă“, totodată promovând un nivel mai ridicat al 
încrederii, investiţii pe termen lung și acumulare economică susținută. 
În loc să demonstreze un comportament impulsiv și riscant, menit să-i 
propulseze pe scara socială, bărbaţii cu statut inferior din societățile 
monogame se bucură de șansa de a se căsători, de a avea copii și de a 
investi în viitor. Bărbaţii de succes vor continua să se întreacă pentru 
dobândirea unui statut mai înalt, dar miza nu mai poate fi 
reprezentată de un număr cât mai mare de soţii sau de concubine. 
Într-o lume monogamă, gândirea „cu sumă nulă“ are o importanță 
relativ mai mică. Aşadar, există o plajă mai largă de oportunități 
pentru constituirea de organizaţii voluntare și de echipe care ulterior 
se întrec la nivel de grup.” 


Pe fundalul acestei înțelegeri psihologice, să ne oprim asupra 
reflectiilor celebrului istoric specializat în studiul Europei medievale 
David Herlihy: 


O mare realizare a Evului Mediu timpuriu a fost impunerea acelorași 
reguli de comportament sexual și domestic atât bogatilor, cât si 
săracilor. Şi regele, în palatul său, și țăranul, în coliba lui, trebuiau să 
se supună — nimeni nu era scutit. Celor puternici le-ar fi fost mai 
simplu să înșele, dar nici ei nu-și puteau lua femei ca sclave sexuale în 
mod legal. În felul acesta creșteau şansele săracilor de a-și găsi o soție 
si de a avea copii. Este foarte probabil ca distribuţia echitabilă a 
femeilor în societate să fi contribuit la reducerea numărului total de 
răpiri si violuri, precum si a violenței in general, din Evul Mediu 
timpuriu.5? 


Toate acestea precedă zorii democraţiei, apariția adunărilor 
reprezentative, constitutiile și dezvoltarea economică, ceea ce i-a facut 
pe Herlihy si pe alti istorici să sugereze că aici ar fi vorba despre 
primul pas în direcția egalității sociale, atât între oameni, în general, 
cât si între sexe. Indiferent dacă e rege sau țăran, un bărbat nu are 
dreptul decât la o singură soţie. Capetele încoronate europene evident 
că au făcut tot posibilul să se sustragă de la respectarea acestei norme. 
Totuşi, exponentii elitelor politice europene erau supuși unor 


constrângeri pe care nici un împărat chinez, nici un rege african sau 
nici un sef de trib polinezian respectabil nu si le-ar fi putut imagina 
vreodată. Monogamia impusă de Biserică însemna si că aveau loc 
uniuni matrimoniale între bărbaţi și femei de vârste apropiate, prin 
consimțământul partenerilor, și nu neapărat cu binecuvântarea 
părinţilor. Evident, din Evul Mediu timpuriu până la egalitatea dintre 
genuri din zilele noastre mai era drum lung, dar monogamia 
deschisese calea în această direcție.” 


Unii cercetători sunt de părere că ne dezvoltăm modelele mentale 
necesare orientării în vasta lume socială pe baza mediului familial în 
care creştem. Organizarea și modul de operare al familiei reprezintă 
realitățile pe care le cunosti cel mai bine, iar acest lucru iti poate 
influența modul în care vei percepe restul lumii. Dacă, de pildă, ai 
crescut într-o familie bazată pe relaţii autoritare și ierarhizate, atunci 
s-ar putea ca, mai târziu, să preferi organizațiile bazate pe relații 
autoritare. Dacă provii dintr-o familie bazată pe relaţii egalitare și 
democratice, vei fi mai atras de abordările relaxate. Aceasta ar putea 
însemna că răspândirea monogamiei, împreună cu alte elemente 
specifice ale PMF al Bisericii, a dus la crearea unor familii în cadrul 
cărora există relații mai relaxate si mai putin autoritare decât cele din 
societățile bazate pe relaţii intense de rudenie (evident că pentru un 
observator contemporan aceste relații nu ar părea deloc egalitare: 
totul este foarte relativ). Când oamenii au început săse adune 
formând orașe, ghilde si instituţii religioase în secolele X-XI, probabil 
că au pus în practică idei dobândite pe baza traiului în familii 
nucleare monogame, nu în clanuri patriarhale sau în filiații 
segmentare. De aici se poate să fi derivat tipurile de organizaţii pe 
care le-au dezvoltat si legile pe care le-au preferat.** 


Partea a ill-a 


Noi institutii, noi psihologii 


9. Despre comert si cooperare 


Comertul este un remediu pentru combaterea celor mai distructive 
prejudecăţi. Este aproape un adevăr general valabil că acolo unde 
există politeţe trebuie să fie și comerţ; și, oriunde există comerț, există 
si politeţe. 


Montesquieu (1749), Despre spiritul legilor! 


[Comerțul] este un sistem pașnic, menit să creeze relații cordiale între 
semeni ajutând atât națiunile, cât și oamenii să se facă folositori unii 
altora. Inventarea comerțului a însemnat cea mai mare apropiere de 
civilizația universală realizată prin alte mijloace decât cele care 
izvorăsc direct din principiile morale. 


Thomas Paine (1792), Drepturile Omului 


În vara anului 1994 am călătorit cu piroga vizitând izolatele 
comunități Matsigenka în timp ce făceam studii antropologice pe teren 
asupra modului in care piața modifică practicile agricole. Asa cum 
probabil vă amintiți din capitolul 3, populația Matsigenka este 
formată din fermieri foarte independenți care practică agricultura 
bazată pe defrișare şi incendiere și trăiesc în familii nucleare sau în 
mici cătune familiale din jungla amazoniană peruană. În timpul 
primei veri dedicate acestor cercetări, am fost mereu surprins de 
modul în care aceste comunităţi, în ciuda dimensiunilor reduse, făceau 
eforturi să conlucreze la proiecte care implicau întregul sat. Oamenii 
se înțelegeau bine cu membrii familiilor extinse și uneori cu familiile 
din apropiere, dar am observat tendința de a profita de pe urma 
muncii celorlalți când venea vorba despre lucrări de construcţie a 
şcolii satului, repararea morii de orez a întregii comunități sau chiar 
despre tunderea ierbii de pe câmpurile comune. În anul următor, în 
timp ce mă miram de aceste constatări, am aflat despre existența unui 
experiment intitulat Jocul Ultimatumului. M-am hotărât imediat să-l 
aplic populației Matsigenka în vara următoare.? 


Jocul Ultimatumului (JU) se desfășoară astfel: două persoane 
necunoscute formează o pereche și trebuie să împartă între ele o 
anumită sumă de bani — miza. Să zicem că miza este de 100 de dolari. 


Primul jucător, ofertantul, trebuie să-i facă o ofertă celui de-al doilea 
jucător, beneficiarul, variind între zero și 100 de dolari (suma 
întreagă). Să presupunem că ofertantul îi oferă beneficiarului 10 
dolari din cei 100. Beneficiarul trebuie să decidă dacă acceptă sau 
respinge oferta. Dacă acceptă, primeşte suma oferită (cei 10 dolari în 
cazul de fata), iar ofertantul isi păstrează restul (90 de dolari). Dacă 
beneficiarul respinge propunerea, ambii jucători primesc zero dolari. 
Interacțiunile sunt anonime si unice, adică respectivii doi jucători nu 
vor mai interactiona niciodată si nu vor cunoaște identitatea celuilalt. 


Un lucru amuzant cu privire la experimentele de acest tip este că 
folosirea teoriei jocurilor este imposibilă pentru a prevedea ce ar face 
o persoană rațională dacă ar fi interesată numai de obținerea unui 
venit maxim. Aceste calcule oferă un etalon pentru așteptările pe care 
ar trebui să le avem într-o lume de indivizi rationali, care-şi urmăresc 
propriul interes- previziunea de tip Homo economicus. În Jocul 
Ultimatumului, atâta vreme cât ofertantul oferă o sumă mai mare de 
zero, beneficiarul are două variante: să primească ceva dacă acceptă 
sau nimic dacă refuză. Orice beneficiar interesat de mărirea 
veniturilor va accepta oferta când are de făcut această alegere simplă. 
Pe de altă parte, ofertantul, știind că beneficiarul are opțiuni limitate, 
va face cea mai mică ofertă posibilă. Astfel, dacă miza este de 100 de 
dolari si punem condiția ca ofertele să fie doar în multipli de 10, 
această teorie prezice că ofertantul ar trebui să-i ofere beneficiarului 
doar 10 dolari din cei 100.* 


Tu ai accepta o ofertă de 10 dolari? Care este cea mai mică ofertă 
acceptabilă? Ca ofertant, ce sumă ai propune? 


În societăţile WEIRD, majoritatea adulților de peste 25 de ani oferă 
jumătate din suma întreagă (50 de dolari). Ofertele mai mici de 40 de 
dolari sunt adesea respinse. Oferta medie este de aproximativ 48% din 
miză. La această categorie de populaţie, nu este o mișcare inteleapta 
să urmezi teoria standard a jocurilor si să oferi 10 dolari (10%). De 
fapt, dacă ești total egoist, dar iti dai seama că alții nu sunt la fel, tot 
eşti forțat să oferi 50 de dolari (50% din total), pentru că, dacă oferi 
mai putin, probabil că ti se va respinge oferta si vei pleca acasă cu 
mâna goală. Așadar, spre deosebire de previziunea de tip Homo 
economicus, persoanele WEIRD dau dovadă de înclinații puternice 
spre ofertele egale în Jocul Ultimatumului.* 


În pădurea amazoniană am făcut pentru prima oară acest experiment 
cu membrii populaţiei Matsigenka în timp ce stăteam pe veranda de 
lemn a unei căsuțe părăsite unde locuise cândva un misionar, la o 
aruncătură de bat de râul Urubamba. Miza era 20 de soli peruani, 


moneda locală, sumă pe care un localnic Matsigenka o poate câștiga 
ocazional lucrând cel putin două zile la o companie de exploatare 
forestieră sau petrolieră. Majoritatea ofertantilor Matsigenka i-au 
propus beneficiarului 3 soli, adică 15% din miză. Mai multe persoane 
au oferit 5 soli, adică 25%, si câteva 10 soli (adică 50%). În ansamblu, 
oferta medie a fost de 26% din miza de 20 de soli. Toate aceste oferte 
de mică valoare au fost imediat acceptate, cu excepţia uneia singure.5 
Am aflat că Matsigenka au un comportament diferit de persoanele 
WEIRD în timpul JU. 


Nu anticipasem acest rezultat. Intuitia mea WEIRD mă condusese sa 
anticipez eronat că și ei se vor comporta precum popoarele din Statele 
Unite, Europa și din alte societăți industrializate. Când am aflat prima 
oară de acest experiment, am avut o reacţie viscerală declanșată de 
ideea de a mi se face o ofertă de mică valoare, așa că am presupus că 
Jocul Ultimatumului era menit să surprindă ceva caracteristic 
psihologiei umane despre motivațiile noastre dezvoltate, orientate 
spre echitate și dorința de a pedepsi nedreptatea. Cu toate acestea, 
ceea ce mi s-a părut cel mai șocant nu au fost rezultatele statistice, ci 
ceea ce am aflat ulterior din interviurile cu participanţii. Beneficiarilor 
Matsigenka nu li se părea că ofertantii ar avea vreo obligaţie de a fi 
„corecţi“ şi de a renunţa la jumătate din sumă. Ei păreau mai degrabă 
recunoscători să primească ceva de la partenerul lor anonim (chiar 3 
din cei 20 de soli). Nu puteau înţelege de ce ar refuza cineva o sumă 
care li se oferă fără a trebui să facă un lucru în schimb. Aceasta este 
una dintre cauzele pentru care mi-a fost atât de greu să-i fac să prindă 
regulile jocului. Ideea de a refuza orice sumă de bani venită pe 
degeaba li se părea atât de deplasată încât la început s-au gândit că s- 
ar putea să fi înțeles greșit instrucțiunile. Ofertantii păreau siguri că 
ofertele lor de valoare scăzută aveau să fie acceptate, iar unora dintre 
ei li se părea că dacă renunță la 3 sau la 5 soli sunt foarte generosi. În 
sistemul lor cultural de referință ofertele respective păreau generoase. 


Aceste interviuri se deosebeau categoric de cele pe care le-am avut în 
Los Angeles după administrarea Jocului Ultimatumului în care miza 
era de 160 de dolari. Era o sumă calculată pentru a corespunde mizei 
jucătorilor Matsigenka. În această imensă metropolă urbană, oamenii 
spuneau că se simt vinovaţi dacă oferă mai putin de jumătate.€ De aici 
reiesea că dorința de a oferi 50% era un procent „corect“ în situația 
dată. Persoana care a făcut o ofertă scăzută (25%) a deliberat mult 
timp și era vădit îngrijorată ca nu cumva să-i fie refuzată oferta. 


Gândind retrospectiv, acum, după un sfert de veac de studiu al culturii 
si naturii umane, rezultatele mele experimentale de la începuturi par 
absolut normale. Ceea ce am observat la populaţia Matsigenka nu era 


nimic altceva decat o simpla reflectare a normelor lor sociale si a 
modului de viata. Asa cum am observat in capitolul 3, populatia 
Matsigenka nu are instituţii în cadrul cărora să se poată rezolva 
dilemele de proporţii referitoare la cooperare, să se poată stabili 
ierarhii și extinde complexitatea socio-politică. În schimb, sunt de un 
individualism autentic. Motivatiile lor internalizate sunt calibrate 
astfel încât să se poată orienta la nivelul instituţiilor lor sociale de 
familie, așa încât nu avem nici un motiv să ne așteptăm la ei să-și 
împartă banii cu necunoscuţi sau să renunţe la bani obținuți fără nici 
un efort pentru a pedepsi niște oferte nu foarte generoase, dar normale 
în contextul local. Așa arată individualismul psihologic în absența 
influenței unor norme impersonale puternice, a unor piețe competitive 
sau a unor religii prosociale.’ 


Integrare de piaţă şi prosocialitate impersonală 


În cei douăzeci de ani de la începutul activităţii mele, echipa noastră 
a intervievat persoane din 27 de societăți din lumea întreagă, 
administrându-le experimente comportamentale similare (Figura 9.1). 
Printre populaţiile noastre se numără vânători-culegători din 
Tanzania, Indonezia și Paraguay; crescători de animale din Mongolia, 
Siberia și Kenya; practicanți ai agriculturii de subzistență din America 
de Sud si Africa; zilieri din Accra (Ghana) si Missouri (Statele Unite); 
şi horticultori care practică agricultura bazată pe defrisare si 
incendiere din Noua Guinee, Oceania și jungla amazoniană. 


Acest studiu este format din două etape succesive. Prima etapă, care a 
inclus Jocul Ultimatumului în 15 societăţi, a testat ideea că implicarea 
sau experiența în piață poate influența deciziile din cadrul 
experimentului. Rezultatul nostru surprinzător a fost că persoanele din 
societăți cu un grad mai ridicat de implicare în schimburi comerciale 
au făcut oferte mai generoase (tinzând către 50%). Asemenea 
populaţiei Matsigenka, societățile cele mai mici și mai îndepărtate nu 
numai că au făcut oferte de valoare mult mai mică (în medie, 25%), 
dar arareori s-a întâmplat să refuze vreo ofertă. Astfel, atât în ce 
privește tabăra ofertantilor, cât si a beneficiarilor, persoanele WEIRD, 
precum și cele din alte societăți industrializate, s-au aflat la cea mai 
mare distanță fata de etaloanele de raționalitate anticipate de tratatele 
de economie.” 

FIGURA 9.1. Reprezentare a tuturor populatiilor studiate de echipa 
noastra de antropologi si economisti cu ajutorul jocurilor economice, 
al interviurilor și al etnografiei.® 


Din păcate, întrucât aceasta a fost prima oară când s-a încercat un 
asemenea proiect, studiul nostru a avut destule puncte slabe. De pildă, 
noi am evaluat interacțiunea relativă cu piața a societăților noastre 
prin cuantificarea concluziilor de natură etnografică ale experților 
noștri din timpul discuţiilor de grup. Această abordare mi s-a părut 
putin cam prea subiectivă, cu toate că aprecierile noastre s-au dovedit 
într-un final destul de precise. Pentru a ne ocupa de aceste puncte, ne- 
am decis să reluăm experimentul. 


În a doua fază, am recrutat populaţii noi, am adăugat experimente noi 
și am dezvoltat protocoale de studiu mai riguroase. La Jocul 
Ultimatumului am adăugat și Jocul Dictatorului și Jocul Pedepsirii de 
către un tert. Asa cum ati observat, Jocul Dictatorului seamănă cu 
Jocul Ultimatumului, cu excepţia faptului că beneficiarul nu poate 
respinge oferta, aşa că nu mai există amenințarea de a pierde totul din 
cauza reacției beneficiarului. În Jocul Pedepsirii de către un tert, 
ofertantul îi face o propunere unui beneficiar pasiv, exact ca în Jocul 
Dictatorului. Totuși, există un al treilea jucător, care inițial primeşte o 
sumă de bani egală cu jumătate din suma pe care o au de împărțit 
ofertantul și beneficiarul. Acest al treilea jucător își poate investi o 
parte din bani pentru a aplica o pedeapsă financiară ofertantului prin 


care-l penalizează intreit dacă celui de-al treilea jucător nu îi place 
oferta făcută. De exemplu, dacă ofertantul îi cedează 10 dolari din 
miza de 100 beneficiarului, al treilea jucător poate să renunţe la 10 
dolari din cei 50 ai săi, pentru a reduce suma ofertantului cu 30. În 
cazul acesta, ofertantul se duce acasă cu 60 de dolari (100 minus 10 
minus 30), beneficiarul cu 10, iar al treilea jucător cu 40 (50 minus 
10). În lumea unui Homo economicus, întrucât Jocul Pedepsirii de 
către un tert se bazează pe o singură interacțiune anonimă, ofertantii 
nu ar trebui să le dea nimic beneficiarilor, iar al treilea jucător nu ar 
trebui să intervină să-l pedepsească pe ofertant (el ce profit are ca 
urmare a acestei atitudini?). 


Pentru a ne îmbunătăți protocoalele, (1) am stabilit miza 
experimentelor noastre la nivelul salariului obținut într-o zi de muncă 
în economia locală și (2) am evaluat interacțiunea cu piața prin 
măsurarea procentului de calorii consumate într-o gospodărie, care 
fuseseră cumpărate din piață, în comparaţie cu sursele de calorii 
cultivate, vânate, adunate sau pescuite chiar de membrii familiei 
respective.10 


În aceste trei experimente, membrii comunităților mai puternic 
implicate în schimburi comerciale au făcut ofertele cele mai valoroase 
(mai apropiate de 50% din valoarea mizei). Persoanele care au avut 
parte doar de o interacțiune redusă sau nulă cu piața au oferit doar 
aproximativ un sfert din miză. Trecerea de la o populaţie preocupată 
doar de subzistență, neimplicată în schimburi comerciale (de exemplu 
vânătorii-culegători Hadza din Tanzania) la o comunitate integrată 
perfect în schimburile de piață corespunde unei creșteri a sumelor 
oferite cu 10%-20%. Figura 9.2 ilustrează acest fapt- cu cât o 
populaţie este mai implicată în activitatea pieţei, ceea ce se poate 
stabili pe baza procentului surselor de calorii achiziționate de la piață, 
cu atât oamenii oferă sume mai mari în cadrul Jocului Dictatorului. 
Acest experiment este probabil cea mai clară măsură a echităţii 
impersonale, întrucât elimină teama de respingere sau de pedeapsă. 
Aceste modele se menţin la nivelul celor trei experimente, indiferent 
de venit, avere, dimensiune a comunităţii, educaţie și alte variabile 
demografice.!! 


Între paranteze fie spus, dintre toate variabilele pe care le-am analizat 
alături de implicarea în schimburile comerciale, a mai existat una, 
corelată constant cu oferte de valoare ridicată. Vă puteţi da seama 
despre ce e vorba? 

FIGURA 9.2. Comunitățile care interacționează mai intens cu piaţa fac 
oferte mai generoase în Jocul Dictatorului. Pe baza datelor obținute de 
la 336 de participanţi din 34 de comunități din 16 grupuri 
etnolingvistice diferite din Africa (Samburu, Hadza, Maragoli, Orma, 
Isanga, Accra si Gusii), Noua Guinee si Oceania (Fiji, Sursurunga si 
Au), America de Sud (Shuar, Sanquianga si Tsimane’) si Siberia 
(Dolgan si Nganasan).!? 


Participanţii care au declarat că sunt practicanți ai uneia dintre 
religiile lumii, având în centru un Mare Zeu și o pedeapsă 
supranaturală, au făcut oferte mai mari cu valori cuprinse între 6 şi 10 
procente atât în Jocul Dictatorului, cât și în Jocul Ultimatumului. 
Acest rezultat a inspirat cercetarea transculturală asupra religiei 
discutată în capitolul 4.!* 


Oare de ce membrii comunităților care interacționează mai mult cu 
piaţa dau dovadă de înclinații mai pronunțate spre echitatea 
impersonală în cadrul acestor experimente? 


Pieţele impersonale funcționale, în cadrul cărora străinii se angajează 
liber în schimb concurential, impun ceea ce eu numesc norme ale 
pieţei. Normele pieței stabilesc standardele pentru evaluarea celorlalți 
şi a propriei persoane în tranzacții impersonale si conduc la 
internalizarea valorilor încrederii, a echităţii și a cooperării cu străini 
şi cu necunoscuţi. Acestea sunt normele la care recurg în general 


jocurile economice, cu trăsăturile lor distincte care implică bani si 
anonimat.! Într-o lume lipsită de instituţii bazate pe rudenie, în care 
oamenii depind de pieţe funcţionale pentru aproape orice lucru, 
oamenii se bucură de succes și datorită cultivării onestitatii, 
a corectitudinii și a cooperării cu străini și cunoscuţi deopotrivă, 
deoarece aceste calități îi vor ajuta să-și atragă cei mai mulți clienți, 
cei mai buni parteneri de afaceri, angajaţi și studenți. Aceste norme 
ale pieţei specifică modul de comportament când nu ai o relaţie cu 
cineva sau când nu cunoşti familia, prietenii, statutul social sau casta 
persoanei cu care interactionezi. Asemenea norme le permit oamenilor 
să se implice într-o gamă largă de tranzacţii reciproc avantajoase cu 
aproape oricine. 


Normele pieței încurajează o orientare în sensul abordării și o viziune 
asupra lumii centrată asupra ideii rezultatelor pozitive, dar necesită 
sensibilitate fata de intenţiile și acțiunile altora. Corectitudinii i se 
răspunde prin corectitudine, încrederii prin încredere și cooperării 
prin cooperare, toate acestea fiind judecate conform unor standarde 
normative. La încălcarea normelor pieţei de unul dintre parteneri sau 
de o a treia persoană se reacționează prin aplicarea scump plătită a 
normelor. Astfel, normele pieţei și prosocialitatea impersonală pe care 
acestea o încurajează nu sunt nici necondiționate, nici altruiste. 


Evident, pieţele favorizează si o dispoziție mentală competitivă si 
calculată - oamenii vor să câștige, dar nu se vor bucura de respect 
deplin decât dacă au succes când respectă normele și regulile stabilite. 
De cel mai mult respect se bucură cei care au succes datorită meritelor 
personale și care muncesc din greu și, în același timp, își păstrează 
corectitudinea, onestitatea si impartialitatea. Acesta este un standard 
ciudat, care subminează valoarea legăturilor de familie, a relațiilor 
personale, a îngrădirii tribale și a alianțelor dintre clanuri, care au 
reprezentat standardele valorice de-a lungul istoriei umane. Aproape 
pretutindeni si mai tot timpul, loialitatea fata de ceilalți membri ai 
grupului și onoarea familiei au trecut înaintea corectitudinii 
impersonale. 


Până acum nu am vorbit decât despre o corelație solidă și repetabilă 
între interacțiunea cu piața și corectitudinea impersonală. Această 
legătură poate fi o consecință a mutării unor persoane cu calități 
morale superioare în comunități care interacționează mai intens cu 
piaţa. Întrebarea centrală este dacă o interacțiune mai intensă cu piaţa 
chiar implică un nivel mai ridicat de prosocialitate impersonală. Cu 
alte cuvinte, reușesc pieţele să modifice motivațiile oamenilor — prin 
internalizarea normelor pieței- astfel încât aceștia să devină mai 
prosociali față de străini și de parteneri anonimi? 


Populatia Oromo, piete si asociatii voluntare 


Populatia Oromo locuieste pe versantul nordic al muntilor Bale din 
Ethiopia si se ocupă cu creșterea animalelor, agricultura de 
subzistență și culegerea plantelor din pădure. Pentru a le evalua 
prosocialitatea impersonală, economistul Devesh Rustagi a administrat 
un experiment simplu, în care indivizii erau distribuiți într-o situație 
dilematică, pe baza unei singure interacțiuni, în care trebuiau să 
coopereze cu un partener necunoscut. Participanţii au primit șase 
bancnote de un birr ethiopian, ceea ce reprezintă aproape salariul unei 
zile de muncă, și li s-a cerut să contribuie cu un număr de bancnote 
ales de ei la un „proiect comun“ cu partenerul lor. Suma investită de 
fiecare dintre cei doi parteneri a fost mărită cu 50% și ulterior 
împărțită în mod egal între cei doi. Aceasta însemna că fiecare dintre 
cei doi parteneri beneficia de jumătate din suma totală, plus cât tinuse 
fiecare pentru el din suma alocată initial. Aici, întocmai precum în 
Jocurile Bunurilor Publice descrise anterior, perechile obțin cele mai 
mari sume dacă ambii parteneri contribuie cu 100% din suma pe care 
o deţin - în cazul de fata, cu toţi cei 6 birr. Cu toate acestea, fiecare 
individ în parte are profit maxim dacă nu contribuie cu nimic și doar 
profită de contribuția partenerului — iată ce ar face un adevărat Homo 
economicus. 


Fiecare participant Oromo a fost expus la două variante ale acestui 
joc. Mai întâi, jucătorii au trebuit să declare cu ce sumă intenționau să 
contribuie — de la 0 la 6 birr- la proiectul comun, fără a cunoaște 
suma pe care voia să o investească partenerul. După aceea, fiecare 
jucător a declarat suma cu care urma să contribuie la proiectul comun 
în funcție de posibilele contribuţii ale partenerului. Cu alte cuvinte, 
jucătorii trebuiau să declare cu cât aveau să contribuie dacă 
partenerul lor investea 0, 1, 2, 3, 4, 5 sau toţi cei 6 birr în proiectul 
comun.15 


Această abordare i-a permis lui Devesh să distribuie participanţii în 
categoria „altruist“ sau „profitor“ si să le calculeze tendința de a 
coopera condiționat cu partenerul. Altruiștii au contribuit cu sume 
mari indiferent de sumele cu care contribuiau partenerii lor. După 
cum ne putem da ușor seama, altruiștii au fost rari — aproximativ 2% 
din cei 734 de participanţi la experimentul lui Devesh au fost altruiști. 
În schimb, profitorii au contribuit foarte puţin la proiectul comun și 
nu au reacționat pozitiv la contribuţiile substanţiale ale partenerilor. 
Aceşti indivizi au reprezentat aproape 10% din populaţie. Pentru 


restul de 88%, Devesh a calculat felul in care contributia partenerului 
influența contributia fiecărui participant. Participanţii care au 
contribuit cu sume mai mari ca reactie la contributia mai substantiala 
a partenerului au obtinut 100 de puncte, demonstrand ca sunt perfect 
cooperanti din punct de vedere condiționat. Cei ale căror contribuții 
au rămas independente de cele ale partenerului au obținut un scor 
nul. Se puteau obține și scoruri negative dacă jucătorii dădeau mai 
putin în situaţia in care partenerul oferea mai mult. Așadar, valoarea 
tendinței spre cooperarea condiționată poate varia teoretic de la -100 
la + 100. 

FIGURA 9.3. Populatia Oromo din comunitatile implicate mai puternic 
in schimburi comerciale a dat dovada de cooperare conditionata mai 
intensă cu necunoscutii. Punctajele pentru 53 de comunități Oromo au 
variat între 94 și —9 (pentru 734 de participanți). Este de remarcat că, 
pentru durata medie a călătoriilor, între două și patru ore, există mari 
diferente între comunități, si chiar unele comunități aflate la mare 
distanță tot prezintă tendinţe spre cooperare condiționată. Cu toate 
acestea, imaginea de ansamblu este clară: locuitorii comunităților 
implicate mai puternic în schimburi comerciale prezintă un nivel mai 
ridicat de prosocialitate în această interacțiune singulara.'® 


Figura 9.3 ilustreaza faptul ca, dintre cele 53 de comunitati Oromo, 
indivizii din zonele unde există o interacțiune mai intensă cu piața s- 
au dovedit mult mai cooperanti condiționat decât cei care au o 
legătură mai slabă cu piaţa. În acest studiu, interacțiunea cu piața a 
fost măsurată calculând timpul necesar deplasării între comunitatea 
respectivă și unul dintre cele patru orașe din zonă care au în mod 
regulat „o zi de târg“. Zilele de târg sunt singurele ocazii în care 
membrii populaţiei Oromo pot cumpăra și vinde o gamă largă de 
produse, cum ar fi unt, miere, lemn de bambus, precum și produse de 
import, ca lame de ras, lumânări și cizme de cauciuc. Comunitățile 
cele mai apropiate de piețe, cu timpul de deplasare până acolo sub 
două ore, prezintă propensiuni medii pentru cooperarea condiționată 
de peste 60%. Aceste evenimente atrag mii de persoane din diferite 
comunități și creează o gamă ameţitoare de tranzacţii. Nu este de 
mirare că durata deplasării până la aceste orașe este corelată cu 
frecvența cu care oamenii merg să vândă sau să cumpere la târg. În 
schimb, când oamenii aveau de mers pe jos mai bine de patru ore 
pentru a ajunge la piață, propensiunea medie spre cooperarea 
condiționată a scăzut la 20 de procente. În general, pentru fiecare oră 
care te apropie de piață, propensiunea pentru cooperare condiționată 
cu un partener anonim a crescut cu 15%. 


Aceste studii sugerează că o interacțiune mai intensă cu piaţa 
generează o prosocialitate impersonală mai ridicată. Iată de ce. Poziţia 
geografică a clanurilor Oromo - si, implicit, durata deplasării până la 
pieţele locale — este determinată de obiceiurile locale care au legătură 
cu moștenirea patriliniară, proprietatea comună și drepturile de 
utilizare a pământului, care au precedat dezvoltarea acestor centre 
comerciale. Întrucât aceste obiceiuri creează o legătură mai puternică 
între oameni și locuri, relația dintre interacțiunea cu piața și 
cooperare nu poate fi o consecință a mutării mai aproape de pieţe a 
populaţiei Oromo, care prezintă un grad ridicat de prosocialitate. În ce 
priveşte orașele, amplasarea lor a fost determinată in mare de rațiuni 
geografice şi militare, neavând nimic de-a face cu populaţia Oromo. 
Mai mult, relaţia dintre apropierea de piață și cooperarea condiționată 
a rămas valabilă și după ce Devesh a explicat statistic efectele unui 
spectru larg de factori precum averea, lipsa egalității, dimensiunile 
comunității si educaţia. De aici putem deduce că membrii populației 
Oromo care întâmplător au crescut mai aproape de târguri au 
internalizat mai profund normele pieței, ceea ce se poate vedea într- 
un nivel mai ridicat de prosocialitate în aceste experimente anonime, 
bazate pe o singură interacțiune.” 


Studiul lui Devesh referitor la populația Oromo are merite deosebite 
pentru că ne dă posibilitatea să facem un pas înainte demonstrând că 


un nivel mai ridicat al prosocialitatii impersonale - internalizarea 
normelor pieţei — poate pune temelia psihologică pe care urmează să 
se ridice organizaţii voluntare mai eficiente, bazate pe acorduri și 
reguli stabilite oficial. 


Ca parte dintr-un program amplu de conservare, aceste comunități 
Oromo au fost invitate să se constituie în organizații voluntare — 
cooperative - având ca scop limitarea defrișărilor prin monitorizarea 
exploatării forestiere şi a pășunatului. În urma efectuării unor analize 
detaliate s-a constatat că probabilitatea ca aceste comunități să se 
constituie în asociaţii care au creat reguli explicite ce normau 
producţia de cherestea și pășunatul creștea odată cu propensiunea 
spre cooperare condiționată (măsurată în experimentele lui Devesh). 
Mai precis, creșterea propensiunii spre cooperare condiționată a unei 
comunități cu 20 de puncte pe scara noastră îi mărește probabilitatea 
de a deveni parte a unei asociaţii cu 30-40 de procente.'® 


E posibil să fie vorba doar despre o reprezentaţie dată în cinstea ONG- 
ului și a reprezentanţilor săi? Se poate ca aceste persoane cooperante 
să fie doar foarte pricepute să scoată bani de la străini. Formarea de 
asociații voluntare chiar a avut efect pe termen lung? 


Răspunsul este afirmativ. Pădurile din jurul acestor comunități Oromo 
au fost evaluate din cinci în cinci ani pentru a măsura nivelul 
defrișărilor locale și a evalua eficiența administrării pădurii. Aceste 
evaluări au fost făcute pe baza unor măsurători obiective, cum ar fi 
circumferința copacilor. Datele arată că atât formarea de asociații, cât 
si propensiunea locală spre cooperare condiționată au contribuit la 
creșterea sănătății pădurilor. Una dintre explicații ar fi că o înclinație 
mai puternică spre cooperare condiționată duce la investiții de timp 
mai mari în monitorizarea pădurii aflate în proprietate comună și la 
prinderea profitorilor care tăiau copaci tineri sau exploatau prea 
intens pășunile comune, adică se implicau mai activ în aplicarea 
normelor de către un terţ.!? 


Să sintetizăm acum concluziile principale cu privire la populaţia 
Oromo pe baza Figurii 9.4. Acest caz arată că o mai mare interacțiune 
cu piața poate determina o transformare psihologică în direcția unui 
nivel mai ridicat de prosocialitate impersonală (săgeata A). Un nivel 
mai ridicat de prosocialitate impersonală (măsurat prin cooperarea 
condiționată) duce la formarea de organizaţii voluntare (săgeata B) 
din care se dezvoltă instituţii formale care adesea presupun reguli 
explicite, acorduri scrise şi monitorizare reciprocă (săgeata C). Atât 
aceste două instituţii formale (săgeata D), cât și propensiunea spre 
prosocialitate impersonală (săgeata E) contribuie la asigurarea binelui 


comun care, in cazul de fata, implică administrarea pădurii. Rezultatul 
este că interacțiunea cu piața poate îmbunătăţi asigurarea de bază a 
binelui comun și formarea de asociații voluntare prin inculcarea de 
norme sociale care generează interacțiunea impersonală. 


Instituţii formale 
(reguli explicite, 
monitorizare 
și sancţiuni) 


Formare 
de asociaţii 
voluntare 


Bunuri publice (admi- 
nistrare a pădurilor) 


FIGURA 9.4. O inter- 
acţiune mai intensă 
angen E IE | da 
niveluri mai ridicate 
ale prosocialitatii 
impersonale, precum 
și formarea de asociaţii 
minei ia voluntare și instituţii 
formale mai eficiente. 


Interactiune cu piaţa 
(apropiere de piaţă) 


Figura 9.4 reprezintă prin linii întrerupte și relații care pot exista. 
Săgeata F sugerează că persoanele care cresc într-o lume cu instituții 
formale funcţionale pot da dovadă de un nivel mai ridicat de 
prosocialitate impersonală datorită regulilor și standardelor bine 
precizate și acordului general. Săgeata G sugerează că instituțiile 
formale eficiente pot îmbunătăţi funcționarea piețelor prin reguli si 
acorduri care le reglementează activitatea, ceea ce duce la 
amplificarea acestora. Aceste corelaţii trimit spre o buclă a reacției 
conform căreia psihologia noastră evoluează împreună cu piețele si 
instituţiile formale eficiente. 


Ne surprind aceste concluzii? Ideea că interacțiunea cu piaţa este 
asociată cu mai multă corectitudine sau cooperare poate părea 
supărătoare pentru multe persoane WEIRD. Oare nu sunt oamenii din 
societăți restrânse si zone rurale foarte deschiși, generosi, gata să 
coopereze? Oare nu pieţele sunt acelea care îi fac pe oameni egoiști, 
individualisti, calculati, preocupaţi de sine si competitivi? 


Răspunsul este „da“ la ambele întrebări. 


Pentru a clarifica această aparentă contradicţie, trebuie să facem 
distincția între prosocialitatea interpersonală și  prosocialitatea 
impersonală. Bunătatea și generozitatea întâlnite în multe dintre 
societățile de dimensiuni reduse și zonele rurale în care am lucrat și 
am locuit izvorăsc din instituţiile bazate pe rudenie care au ca obiectiv 
susținerea unor reţele durabile de relaţii interpersonale. Este ceva 
impresionant și frumos, dar această prosocialitate interpersonală se 
referă la bunătate, căldură, reciprocitate si, uneori, la generozitate 
necondiționată, precum și la respect și autoritate caracteristice 
relațiilor. Este centrată asupra membrilor grupului de care aparține o 
persoană și asupra rețelelor de relaţii. Dacă faci parte din grupul sau 
din rețeaua respectivă este ca si cum ai beneficia de o imbrdatisare 
lungă și linistitoare. 


În schimb, experimentele economice recurg de obicei la acele norme 
ale pieţei care impun echitate și onestitate fata de străini sau de 
necunoscuți, mai ales în cadrul tranzacţiilor monetare. Această 
prosocialitate  impersonală gravitează in jurul principiilor 
corectitudinii, impartialitatii, onestitatii şi cooperării condiționate în 
situaţii și contexte în care legăturile interpersonale și apartenența la 
un anumit grup sunt considerate inutile sau chiar irelevante. În lumile 
dominate de contexte impersonale, oamenii depind de pieţe anonime, 
de asigurări, de tribunale și de alte instituţii impersonale în locul 
reţelelor relationale extinse si al legăturilor personale.20 


Pieţele impersonale pot avea astfel un efect dublu asupra psihologiei 
noastre sociale, simultan reducându-ne prosocialitatea interpersonală 
în cadrul grupului de care apartinem si amplificându-ne 
prosocialitatea impersonală fata de cunoscuţi și străini deopotrivă.” 
Citatele cu care se deschide acest capitol exemplifică observațiile 
frecvente făcute de gânditori europeni din secolul al XII-lea până în 
secolul al XVIII-lea asupra modului în care comerțul părea să 
îmblânzească oamenii, îndulcind și facilitând relațiile dintre străini — 
aceasta este celebra teză Doux Commerce, dezvoltată de unii gânditori 
iluminiști precum Adam Smith și David Hume. Ulterior, mai ales după 
ce interacțiunea cu piața a devenit un fenomen foarte comun în 
Europa secolului al XIX-lea, Karl Marx, împreună cu alții, a început sa 
ia în calcul valorile dispărute din societățile dominate de comerț (acea 
imbratisare despre care am vorbit) si felul in care sfera socială in 
expansiune, guvernată de normele pieței, ne-a transformat vieţile si 
psihologia. Înlocuirea reţelelor dense de relaţii interpersonale si 
schimburi integrate în textura socială prin instituții impersonale a dus 
adeseori la alienare, exploatare și reificare.” 


Astfel, pentru a explica psihologia WEIRD, dat fiind impactul piețelor 


in expansiune asupra motivatiilor noastre, trebuie să cunoaștem 
momentul, locul și cauza schimburilor impersonale din Europa. Inca o 
dată, o observaţie psihologică devine o chestiune istorică.* 


„Unde nu-i nimeni din comunitatea Hui, nu sunt 
nici târguri“ 


Pe când cutreieram magazinele în micuțul oraș Chol-Chol, am 
observat ceva straniu. Acesta era începutul cercetării mele de teren 
pentru lucrarea de doctorat în inima comunităţii Mapuche, o 
populaţie indigenă care locuiește în ferme risipite ici-colo, cuibărite la 
poalele dealurilor din regiunea sudică a statului Chile, la umbra 
Anzilor. În timp ce cumpăram alimente, alte articole necesare și 
cadouri pentru localnicii care mă găzduiau, am constatat că prețurile 
unor produse identice variau considerabil de la un magazin la altul. 
Ca student la doctorat, destul de strâmtorat financiar, mi-am scos 
carnetelul, loialul prieten al etnografului, si am început să notez 
prețurile. N-a trecut mult până să reușesc să identific circuitul optim 
pentru achiziționarea articolelor de care aveam nevoie. Cu toate 
acestea, n-am încetat să mă minunez cum era posibil ca niște 
magazine atât de mici, atât de aproape unul de celălalt, reușeau să 
menţină prețuri diferite pentru aceleași bunuri. Concurența pentru 
atragerea clienților ar fi trebuit să ducă la omogenizarea preţurilor, 
nu? Nu acesta era subiectul studiului meu, dar întrebarea continua să 
nu-mi dea pace. 


Indiciile rezolvării acestui mister au început să apară încet-încet în 
lunile care au urmat. Mai întâi am observat că localnicii păreau să 
cumpere mereu din aceleași magazine — doar din câteva. Acest fapt 
explica de ce prețurile puteau să varieze atât de mult — concurenţa era 
restrânsă, dar, totodată, aducea în discuţie și mai mult întrebarea de 
ce clienții nu încercau mai multe magazine ca să găsească prețurile 
cele mai bune. Majoritatea acestor familii erau sărace și nu păreau 
deloc în criză de timp. Oamenii erau bucuroși să stea de vorbă ore 
întregi si adesea îmi cereau să-i iau în mașină; eram unul dintre 
puținii oameni din oraș care aveau mașină. Odată, în timpul meu 
liber, am întrebat într-o doară de ce oamenii alegeau locurile 
respective pentru cumpărături și, mai mult, de ce nu-și cumpărau 
conservele de ton, căldările de plastic si Nescafé-ul de unde era mai 
ieftin. 


Retrospectiv, răspunsul era evident. Acești oameni crescuseră 


împreună in același oraș micut si se cunoşteau între ei. În timp ce 
multe familii erau legate printr-o prietenie de o viata, alte familii erau 
considerate indezirabile, arogante sau pur și simplu neprietenoase. 
Sub o pojghita de politețe, mocneau vechi invidii și sentimente de 
ranchiună care datau, în unele cazuri, de generații întregi. Majoritatea 
invidiilor păreau să aibă legătură cu banii, căsătoria sau politica. Ceea 
ce (mie mi se) părea a fi o mică diferenţă între veniturile unor familii 
putea da naștere unei invidii puternice, pe de o parte, și unei arogante 
nemăsurate, pe de altă parte. Alteori, motivele de ranchiună erau de 
sorginte politică: de pildă, membrii familiei X sunt niște infami pentru 
că îl sustinusera (sau nu) pe „salvatorul“ chilian Augusto Pinochet 
acum un sfert de veac. 


Densitatea acestor relaţii interpersonale controla concurenţa pe piața 
din Chol-Chol. Decizia localnicilor de a cumpăra toate articolele 
necesare, de la pâine până la lemn de foc, nu putea fi izolată într-o 
cutie conceptuală, asa cum încercasem să fac eu. Deciziile lor erau 
incluse în relații de durată, mai vaste și mai importante. Evident, 
relațiile de schimb comercial aveau loc, dar în cazul acesta era vorba 
mai mult despre un schimb interpersonal decât despre negot 
impersonal.”* 


Experiența mea evidențiază ceva subtil și interesant deopotrivă. 
Relaţiile interpersonale facilitează schimbul prin asigurarea primului 
fundament al încrederii, necesar în cele mai multe tipuri de tranzacţii. 
În absenţa încrederii, oamenii nu vor face prea multe schimburi, de 
teamă să nu fie jefuiti, exploataţi, escrocati sau chiar asasinați. 
Aceasta înseamnă că, atunci când schimburile sunt rare și riscante, ele 
pot fi multiplicate prin consolidarea unor relaţii interpersonale mai 
numeroase si mai bune. Totuși, când reţeaua de relaţii interpersonale 
devine prea densă, concurența pe piaţă și comerțul impersonal sunt 
sufocate. Schimburile continuă să aibă loc, dar sunt slabe, incluse în 
alte relații, asa cum sunt cele din Chol-Chol. 


Acest fapt sugerează că, pentru a pune în mișcare o piață impersonală, 
este nevoie de două lucruri: (1) simplificarea relațiilor interpersonale 
dense dintre vânzători si cumpărători si (2) crearea de norme ale 
pieţei care impun un comportament corect si impartial atât fata de 
cunoscuți, cât si fata de necunoscuţi. Dacă doar simplificăm relațiile 
interpersonale fără a adăuga norme ale pieţei, schimburile își vor 
pierde din intensitate. 


Totuşi, dacă doar adăugăm norme ale pieţei la o rețea de relații 
interpersonale foarte încâlcită, nu se întâmplă nimic- relațiile 
interpersonale vor continua să domine schimburile. Pieţele 


impersonale necesita atat relatii interpersonale slabe, cat si norme 
puternice ale pietei. 


Din punct de vedere istoric, comertul si negotul au fost dintotdeauna 
influentate de relatii interpersonale in sensuri opuse. Schimburile din 
cadrul comunităților - comerțul — au fost adesea limitate de relaţii 
interpersonale prea complicate. Dacă unul dintre cei doi contabili din 
oraș este cumnatul tău, chiar se face să-l angajezi pe celălalt? Spre 
deosebire de această situaţie, negotul, adică schimbul între comunități 
îndepărtate, a fost cel mai adesea inhibat de absenţa legăturilor dintre 
oamenii din cele două locuri. Acum vom analiza mai îndeaproape 
fenomenul comerțului. 


Persoanele WEIRD cred că negustoria este ceva simplu: noi avem 
igname, iar tu ai peste; noi iti dăm câteva igname, iar tu ne dai peste. 
Simplu. Dar lucrurile nu stau deloc asa. Imaginati-va ca incercati sa 
faceți acest schimb în comunitatea de vânători-culegători din Australia 
descrisă de William Buckley. În această lume, grupurile străine erau 
adesea ostile, iar străinii erau omorâţi pe loc. Pentru a nu-și trăda 
poziția în timpul nopții, cetele ridicau garduri scunde de pământ în 
jurul focurilor ca să nu poată fi reperate de la distanță. Dacă mi-aș 
face apariţia în tabăra ta ca să-ți ofer igname si să cer peste în schimb, 
ce anume te-ar împiedica să mă omori pur și simplu și să mi le iei? 
Sau ai putea crede pur și simplu ca-ti oferim ignamele noastre stricate 
ca să te otrăvim lent pe tine, împreună cu întreaga ta ceată. În 
asemenea condiţii, care probabil s-au întâlnit adesea de-a lungul 
istoriei evolutive a speciei, e greu de înțeles cum a putut apărea 
circuitul lin al negotului. Cu toate acestea, in Australia precolonială au 
avut loc schimburi- oxidul de fier, cosurile, presurile, cuarțul, 
bumerangurile si multe altele fiind bunuri care faceau obiectul acestor 
tranzactii realizate intre multe grupuri etnolingvistice care se deplasau 
pe suprafata continentului. Cum au fost posibile toate acestea? 


Pentru a putea răspunde, trebuie să înțelegem că negotul se desfășura 
de-a lungul unor lanțuri de relaţii interpersonale, împletite în rețele 
vaste care se întindeau pe sute sau chiar pe mii de kilometri. 
Legăturile sociale erau făurite și consolidate prin instituţii bazate pe 
rudenie care presupuneau norme sociale al căror rol era de a guverna 
evenimente precum căsătoria și ceremoniile comune. Existau și seturi 
de norme specializate și ritualuri pentru crearea și menţinerea 
relaţiilor de schimb la distanță.?5 


Ceea ce nu s-a desfășurat foarte ușor a fost comerțul impersonal — 
trocul sau schimburile monetare între necunoscuţi. Când nu se puteau 
construi relații, grupurile încă reușeau uneori să se implice în comerț 


tăcut. Există multe versiuni ale acestei forme de comerț, dar eu voi 
folosi acum prima descriere existentă, din anul 440 î.Hr., apartinandu- 
i lui Herodot, pentru a contura ideea de ansamblu: 


Cartaginezii ne spun că fac comerț cu o rasă de oameni care trăiesc în 
Libia, dincolo de Coloanele lui Hercule. Când ajung în această ţară, isi 
descarcă mărfurile, le înșiră ordonat de-a lungul plajei, după care, 
odată întorși la corăbiile lor, aprind un foc pentru a înălța o coloană 
de fum. Când văd fumul, băștinașii coboară pe plajă, așază pe nisip o 
anumită cantitate de aur în schimbul mărfurilor, apoi se îndepărtează. 
Cartaginezii se întorc pe țărm și evaluează aurul; dacă li se pare că e 
un pret corect pentru mărfurile lor, îl iau și pleacă; dacă, pe de altă 
parte, nu li se pare o plată corectă, se retrag pe corăbiile lor si 
aşteaptă, iar localnicii vin si mai adaugă aur până când vizitatorii sunt 
multumiti.”® 


Această negociere tăcută poate continua mult si bine, dar are niște 
limitări. Evident, există întotdeauna riscul ca unul dintre grupuri sa 
fure totul și să dispară. Aceasta este o imagine a comerțului uman în 
absența legăturilor personale și a încrederii impersonale: fără credit, 
fără întârzieri în termenul de livrare, fără garanţii și cu foarte puțină 
negociere. Totuși, comerțul tăcut continuă să existe în diverse locuri 
din lume, într-o mulțime de societăţi, printre care cea a vânătorilor- 
culegători, datând din zorii Antichității. Existența ambelor comunități 
care se implică în această formă de comerț, precum și a societăților 
care nu practică deloc vreo forma de schimb, scoate în evidenţă cât de 
dificil este comerțul în absenţa relaţiilor interpersonale sau a normelor 
de schimb.”” 


Din punct de vedere istoric și etnografic, atunci când au început să 
apară pieţele pentru schimbul dintre grupuri, acestea s-au dezvoltat ca 
evenimente periodice organizate în anumite zile si în anumite locuri — 
așa cum se întâmplă în comunitatea Oromo. În societăţile bazate pe 
agricultură, piețele s-au dezvoltat în general în zone neutre dintre 
teritoriile triburilor. Aceste zone aveau niște norme specifice de 
comportament, respectate de populaţiile locale si întărite prin teama 
de pedeapsa supranaturală. Accesul cu arme în zona pieței făcea 
obiectul unui tabu, și oricine se făcea vinovat de furt sau de violență 
risca să cadă sub pedeapsa supranaturală. Femeile care călătoreau spre 
piață ca să-și vândă surplusul recoltei erau adesea însoţite de bărbați 
din familie înarmaţi. Aceste gărzi de corp trebuiau adesea să aștepte în 
afara zonei pieței, femeilor fiindu-le permis să intre doar neinsotite. 
Aceste escorte erau necesare deoarece tabuul sacru împotriva violenţei 


si jafului înceta să mai aibă efect in afara perimetrului comercial. 
Aceasta însemna că, atunci când negustorii ieșeau din acest perimetru 
în drumul spre casă, erau frecvent jefuiti, uneori chiar de cei cu care 
tocmai făcuseră comerț.?8 


Schimbul impersonal a putut să se dezvolte datorită faptului că 
negustorii au beneficiat de o mai mare protecție, atât din partea 
instituţiilor statului, cât şi asigurându-și protecţia pe cont propriu, dar 
acest schimb a rămas limitat la situațiile în care calitatea bunurilor 
sau a serviciilor putea fi ușor verificată, iar plata se putea face pe loc. 
Totuşi, schimburile care implicau bunuri bazate pe încredere 
deveneau astfel riscante. Bunurile bazate pe încredere sunt acele 
bunuri a căror calitate nu poate fi evaluată cu ușurință de cumpărător. 
Să ne gândim că vrem să cumpărăm o sabie de oţel care pare dreaptă, 
la prima vedere. A adăugat producătorul carbon la fier în procesul de 
fabricație? Si dacă da, în ce cantitate? Poate a pus 0,5%, ceea ce eo 
porcărie, sau 1,2%, ceea ce este excelent. Și cât crom, pentru a preveni 
rugina, și ce combinaţie de cobalt și nichel, pentru a întări tăișul? Dat 
fiind că viaţa ta de negustor dintr-o societate antică putea depinde de 
conținutul de carbon și de călirea lamei armei tale, cum puteai să-ți 
dai seama de calitatea produsului? Pe lângă problema bunurilor 
bazate pe încredere, comerțul din care lipsesc buna-credinta, cinstea 
sau corectitudinea limitează creditul, siguranța, acordurile pe termen 
lung si chiar transporturile de dimensiuni mari (a căror calitate nu 
poate fi uşor verificată).29 


În societăţile antice și medievale din afara Europei evoluția culturală a 
generat un spectru variat de soluţii la aceste provocări. Am văzut 
exemple ale acestei soluţii în jurămintele depuse de negustorii 
mediteraneeni și mesopotamieni la încheierea contractelor comerciale. 
Alteori, se întâmpla ca un singur clan sau grup etnic răspândit pe o 
suprafață foarte extinsă să se ocupe de toate aspectele circulației 
mărfurilor printr-o rețea comercială foarte extinsă. Aceasta era o altă 
abordare destul de frecventă care însoțea adesea comerțul pe distanțe 
mari.2° De pildă, cu două milenii înainte de era noastră, în 
Mesopotamia, capitala Assur, în timpul dezvoltării sale într-un centru 
comercial înfloritor, era guvernată de câteva familii puternice. Aceste 
familii extinse foarte numeroase acționau aidoma unor companii 
private și-și întindeau tentaculele în toată regiunea, trimitandu-si fiii 
si alti membri ai familiei să locuiască zeci de ani în zonele rezidenţiale 
destinate străinilor din orașe îndepărtate. Patriarhii din Assur 
conduceau aceste operațiuni prin transmiterea de instrucțiuni 
redactate în scrierea cuneiformă și prin expedierea de mărfuri precum 
cositor, cupru și îmbrăcăminte cu ajutorul caravanelor de catâri prin 
intermediul rețelelor extinse de care dispuneau. Credinţa în domeniul 


supranatural se pare că juca si ea un rol foarte important — zeitatea 
eponimă a orașului guverna si negotul.*’ 


Trei milenii mai târziu, un flux comercial abundent în regiunile 
îndepărtate ale Chinei a fost susținut cu ajutorul unor comunități 
comerciale în expansiune, legate prin relaţii de clan, conexiuni 
locative si relaţii personale. Ghilda negustorească Hui, de pildă, a 
început să domine comerțul de-a lungul fluviului Yangtze si dincolo de 
el încă din secolul al XII-lea. Folosirea termenului de „ghildă“, totuși, 
ne poate induce în eroare, pentru că nu avea nimic în comun cu o 
ghildă europeană. Era un fel de superclan compus din mai multe 
filiatii patriliniare. Bunurile erau proprietate comună a întregului clan 
sau a uneia dintre filiatii, iar dreptul de utilizare a proprietăţii si de a 
împărți profitul depindea atât de familia de proveniență, cât si de 
contribuţiile economice. Genealogiile erau formate astfel încât mai 
multe filiatii patriliniare isi recunoșteau un strămoș comun, iar aceste 
genealogii s-au dovedit adevărate ghiduri si clasoare Rolodex cu 
potenţiali parteneri de afaceri si contacte comerciale printre negustorii 
din comunitatea Hui. Legăturile dintre filiatiile Hui au generat 
încrederea necesară pentru schimb de capital și acordare de credite. 
De afacerile Hui se ocupau membrii familiei din generații succesive și 
servitorii lor domestici. În această lume, gradul de comercializare din 
diferite regiuni creștea odată cu gradul de complexitate al acestor 
legături de rudenie și cu forța acestor organizaţii familiale. Clanul 
punea la dispoziție bunuri publice, cum ar fi acţiuni de binefacere 
pentru săracii din comunitatea Hui, îngrijire a vârstnicilor și fonduri 
pentru susținerea continuării educaţiei intelectualilor comunităţii care 
promiteau să ajungă să dezvolte cariere strălucite în departamente 
guvernamentale. Succesul negustorilor Hui a dus la răspândirea 
dictonului „unde nu-i nimeni din comunitatea Hui, nu sunt nici 
târguri“. În societățile de mare succes, cu o dimensiune impresionantă 
precum cea chineză, evoluţia culturală a generat o varietate de moduri 
în care relațiile interpersonale au putut fi fructificate, nu anihilate.*? 


Evident, şi sistemele birocratice statale au avut rolul lor în dezvoltarea 
comerțului. Acestea au monitorizat piețele, au fondat tribunale si au 
oferit găzduire negustorilor străini. În tribunale, conflictele cele mai 
frecvente nu erau între indivizi, de exemplu între un vânzător și un 
cumpărător, ci între clanuri, triburi si sate întregi. Solutionarea 
litigiilor nu avea de-a face cu administrarea dreptății impersonale, ci 
avea ca obiectiv menţinerea armoniei și atenuarea ostilitatii dintre 
clanuri — judecătorii încercau să echilibreze relațiile dintre grupurile 
bazate pe relaţii de rudenie.** 


Ceea ce vreau să subliniez este că, deși multe societăţi antice și 


medievale de dincolo de granitele Europei aveau piete prospere si 
faceau negustorie la distanta, ele erau construite in general pe retele 
de relatii interpersonale si institutii bazate pe rudenie, nu pe norme 
impersonale de schimb cu principii de corectitudine si de incredere 
impersonala aplicabile pe scara larga. Negustorii din comunitatea Hui 
si din cetatea Assur reprezinta o versiune sofisticata si impresionanta a 
abordării negotului întâlnită frecvent la specia noastră. Cu toate 
acestea, europenii creștinătății medievale nu au putut urma cu 
ușurință această cale bătătorită spre relații comerciale, pentru că 
Biserica subminase toate instrumentele standard ale instituţiilor 
bazate pe rudenie pe care patriarhii comunității Hui si cei din Assur le 
aveau la dispoziție pentru a-și alimenta și a-și dezvolta instituţiile 
si rețelele. Europenii Evului Mediu au facut tot posibilul pentru a crea 
organizații comerciale construite în jurul familiei, dar, fiind 
îngreunate de PMF al Bisericii, eforturile lor au fost treptat depășite de 
asociații voluntare (de pildă, ghilde negustoresti), de instituții 
impersonale si de norme ale pietei.** 


Revoluții comerciale si urbane 


În anul 900 d.Hr., Biserica isi stabilise supremația in mai multe 
regiuni din apusul Europei (Figura 7.1), isi eliminase majoritatea 
concurenţilor (de ex. zeii din mitologia scandinavă și romană) și 
subminase instituțiile bazate pe rudenie care detinusera cândva un rol 
primordial în comunităţile respective. În făurirea lumii creștine, 
Biserica a apelat la psihologia tribală a oamenilor pentru a crea o 
supraidentitate creștină unificată care acţiona ca un liant între zone 
îndepărtate ale Europei. Această măsură a fost foarte eficientă, 
deoarece PMF al Bisericii, cu tabuurile sale referitoare la incest, 
dizolvase în mare măsură relațiile de apartenenţă tribală și loialitatea 
bazată pe rudenie. Descatusati de ritualurile ancestrale și deținerea in 
comun a pământurilor, oamenii au început să devină voluntar membri 
ai diverselor asociaţii. La început, acestea păreau a fi organizaţii 
religioase care ofereau ajutor reciproc, securitate socială și protecție — 
înlocuind multe dintre rolurile centrale ale instituţiilor bazate pe 
rudenie. În cele din urmă, aceste mișcări sociale seismice au creat 
primele fisuri în stăvilarele populațiilor rurale, determinându-i pe 
locuitorii din zonele rurale să migreze încet-încet spre micile si marile 
orașe în plină formare din nordul Italiei, din Franţa, Belgia și Anglia. 
Dispunând de mobilitate relationala si locativă, aceste persoane s-au 
alăturat ghildelor, mănăstirilor, confreriilor, cluburilor locale, 
universităților și altor asociatii.*° 


Cele mai multe dintre aceste orașe si târguri erau ele însele noi 
organizatii voluntare care recrutau activ artizani, negustori si, mai 
târziu, avocați. Curând, aceste comunități urbane în ascensiune rapidă 
au început să concureze între ele pentru a recruta membri valoroși, 
oferindu-le mai multe oportunități și privilegii. Cetăţenia — 
apartenenţa la un oraş- îi scutea adeseori pe deţinătorii ei de la 
recrutarea de către conducătorii locali, deși erau în continuare obligați 
să participe la apărarea comună. Serbii puteau dobândi adeseori 
cetățenia deplină după un singur an de rezidență. Concurența între 
aceste enclave urbane a favorizat acele combinaţii de norme, legi, 
drepturi și organizații administrative care atrăgeau cei mai productivi 
membri și generau cea mai mare prosperitate.*® 


Deși centrele urbane din Europa secolului al XI-lea arătau probabil de 
la distanţă ca nişte variante subdezvoltate ale celor din China si din 
lumea islamică, ele erau de fapt o nouă formă de organizare socială și 
politică, izvorâtă dintr-o psihologie culturală și dintr-o organizare 
familială diferite, puternic ancorată în acestea. Așa cum am observat 
în ultimele două capitole, familiile mai mici, care dispuneau de 
mobilitate relationala si locativă, au contribuit la dezvoltarea 
individualismului psihologic, a gândirii analitice, au cultivat mai putin 
devotamentul fata de tradiție, au nutrit dorințe mai puternice de a-și 
extinde rețeaua socială si înclinații mai puternice spre egalitate în 
detrimentul loialității relationale. Aceste arene ale urbanizării au creat 
astfel contexte propice unde persoanele cu un spirit individualist 
puternic puteau începe să consolideze relaţii noi fără constrângerile 
exercitate de rețele familiale și de loialitati tribale.*” 


Timidul flux inițial al migraţiei spre centre urbane s-a transformat 
treptat într-un torent, ajungând în cele din urmă să genereze niveluri 
de urbanizare nemaivăzute în istoria umanităţii. În Figura 9.5 este 
reprezentat procentul europenilor occidentali care locuiau în târguri și 
în orașe cu peste o mie de locuitori. În anul 800 d.Hr., mai puţin de 
3% din populaţie locuia în centre urbane. În Evul Mediu matur, 
Europa Occidentală a depășit de departe rata de urbanizare a Chinei, 
care a rămas relativ constantă în intervalul 1000-1800 d.Hr. Timp de 
patru sute de ani, între secolele XIII-XVII, rata de urbanizare a 
Europei s-a dublat, depășind valoarea de 13% în anul 1600. Evident, 
asa cum reiese din Figura 9.5, aceste valori medii ascund multe 
variaţii regionale. De exemplu, în Olanda și în Belgia, aceste procente 
pornesc de la 0 în anul 900, dar in 1400 depășesc valoarea de 30%,.38 


Urbanizarea a fost însoțită de dezvoltarea adunărilor administrative si 
a consiliilor orășenești, cu reprezentanți din ghildele comunităților și 
din alte asociaţii. Unele dintre ele au devenit autonome sau cel puțin 


relativ independente fata de o sumedenie de printi, episcopi, duci si 
regi. In secolele IX-X, in timp ce Imperiul Carolingian se faramita, se 
aprindeau primele scântei ale viitoarei vâlvătăi a autonomiei în nordul 
si în centrul Italiei, unde mai multe grupuri de cetățeni de vază 
depuneau jurăminte în fata episcopilor locali care jucau rol de garanti 
ai acestor pacte. Din aceste grupuri de cetățeni care depuseseră 
jurământ s-au format consiliile de conducere. Sudul Peninsulei Italice 
nu a cunoscut acest fenomen întrucât, asa cum am văzut în capitolul 
precedent, această regiune nu cunoscuse încă PMF la acea vreme.” 

FIGURA 9.5. Rata a urbanizării în Europa Occidentală între 800-1800 
d.Hr. Linia neagră îngroșată reprezintă rata urbanizării pentru 
întreaga Europă apuseană cu excepția Peninsulei Iberice. Celelalte linii 
prezintă ratele de urbanizare pentru alte zone de interes. De remarcat 
că rata de urbanizare include în ansamblu mai multe regiuni care nu 
sunt reprezentate prin curbe individuale. Valorile estimate ale 
urbanizării se bazează pe procentul populaţiei din așezările urbane cu 
mai mult de 1 000 de locuitori.*° 


La nord de Alpi, aceasta revolutie urbana poate fi observata in aparitia 
si răspândirea rapidă a cartelor orășenești si a privilegiilor urbane in 
regiunile unde sunt situate Germania, Franta si Anglia zilelor noastre. 
Cartele sau acordarea privilegiilor au avut rolul initial de a consfinti 
tradițiile existente care germinasera în sânul comunităților de succes. 
Exact ca în cazul altor asociaţii voluntare ale epocii, dobândirea 
statutului de membru în orașe și în târguri presupunea în general 
depunerea unui jurământ înaintea lui Dumnezeu prin care se angajau 


să-și ajute concetatenii si afirmau anumite drepturi și obligaţii 
individuale. Ulterior, aceste carte au fost folosite la fondarea unor noi 
centre urbane, deoarece conducătorii erau în căutare de metode de 
extindere si de acaparare de noi teritorii. Desi existau diferente 
regionale interesante între aceste carte, asemănarea dintre ele este 
izbitoare. De obicei, ele consfinteau dreptul cetățenilor de a organiza 
pieţe, le garantau dreptul de proprietate, un anumit grad de 
autonomie (adesea pe baza unei alegeri) si scutirea de diverse taxe si 
dări. În anul 1500, majoritatea oraşelor din Europa Occidentală erau 
cel putin partial autonome. Spre deosebire de Europa, China și lumea 
islamică nu  dezvoltaseră autoguvernarea prin adunări 
reprezentative.*! 


Avem un exemplu timpuriu al procesului de urbanizare cand, in 965 
d.Hr., în arhivele Bisericii găsim o însemnare despre „un grup de evrei 
şi alți negustori“ care deschiseseră o afacere in Magdeburg 
(Germania), de-a lungul fluviului Elba, la marginea Imperiului 
Carolingian. Zece ani mai târziu, Otto I, împăratul Sfântului Imperiu 
Roman, a acordat privilegii oficiale acestei comunități. Treptat, 
abordarea comunităţii din Magdeburg referitoare la administrația 
civilă, la reglementările ghildelor și la dreptul penal a stat la baza 
formei de drept urban cunoscute ulterior sub denumirea de Legea 
Magdeburg. 


Până în 1038, succesul orașului Magdeburg începuse să reprezinte un 
model pentru alte comunități care au fost inspirate de legile sale si le- 
au preluat. În următoarele veacuri, mai bine de 80 de orașe aveau să 
copieze direct si explicit carta de la Magdeburg, legile si instituțiile 
sale civile. Magdeburg a continuat să pună în practică ajustări legale și 
instituționale, așa că „orașele-fiică“ preluau negresit „Legea“ sub 
forma în care se afla în momentul respectiv. În secolul al XIII-lea, o 
organizație religioasă și militară voluntară, Cavalerii Teutoni, a 
început să acorde Legea Magdeburg centrelor urbane mari si mici pe 
care le cucereau în Prusia si la Răsărit. Aceste orase-fiica isi transferau 
de obicei cartele, legile și instituţiile formale altor comunități, 
modificate într-o oarecare măsură. De pildă, în Germania, orașul Halle 
a adoptat Legea Magdeburg; ceva mai târziu, în secolul al XIII-lea, 
legile și instituţiile orașului Halle au devenit un model pentru S‘roda 
(Neumarkt) din Polonia zilelor noastre.*” 


Un set de nouă articole care ni s-au păstrat din secolul al XII-lea ne 
ajută să ne facem o idee despre ce se întâmpla în Magdeburgul 
medieval. Această legislație pare să soluţioneze unele litigii referitoare 
la anumite tradiții sau obiceiuri. Mai precis, unul dintre articole 
afirmă că taţii nu vor mai răspunde pentru crimele sau actele de 


violență comise de fiii lor, cu condiţia ca şase oameni „respectabili“ să 
depună mărturie că tatăl nu era de față în momentul săvârșirii 
omorului sau al agresiunii, sau, chiar dacă ar fi fost prezent, nu a avut 
nici un amestec. Legea se aplica prin extensie și altor rude. Se pare că 
în Magdeburg era necesară o lege care să se refere specific la limitarea 
răspunderii familiilor pentru faptele violente ale unora dintre membrii 
lor. Legea pare să atenueze, dar nu să suprime, răspunderea colectivă 
pentru infracțiuni. Se pare că orașele autonome emiteau treptat legi 
centrate asupra persoanelor și intentiilor acestora, distrugând urmele 
instituţiilor bazate pe rudenie și ale conţinuturilor mentale asociate 
acestora. Să nu uităm că această răspundere colectivă era evidențiată 
în primele coduri de legi ale populațiilor tribale europene, concepute 
în Evul Mediu, la scurt timp după convertirea lor la crestinism.** 


Luându-se la întrecere cu Magdeburgul, și alte orașe și-au formulat 
propriile carte și legi si și-au conceput instituțiile de guvernare. De 
pildă, Liibeck a devenit cel mai prosper oraş din nordul Europei 
înainte de mijlocul secolului al XIV-lea, după primirea primei carte în 
1188, precum și orașul-mamă al majorităţii regiunii baltice, Legea 
Lübeck fiind preluată de cel putin 43 de comunități-fiică.** Întocmai 
precum Magdeburg si alte orașe-mamă, Liibeck a jucat si rolul de 
curte de apel când apăreau probleme juridice în comunităţile-fiică. 5 
Formarea în bazinul Mării Baltice a unei regiuni guvernate de aceeași 
constituție favorabilă comerțului, de proceduri administrative similare 
si de același sistem juridic a pus bazele unei federații comerciale 
extinse, Liga Hanseatică. 


Concomitent, în altă parte a Europei se desfășura un proces paralel de 
urbanizare. Londra, de pildă, a primit prima cartă de privilegii de la 
William Cuceritorul in 1066, obținând ulterior condiții mai bune de la 
Henric I în 1129. Londonezilor li se permitea să-și aleagă serifii si să 
aibă control asupra tribunalelor. Cei 24 de consilieri municipali care 
conduceau orașul depuneau un jurământ prin care se obligau să 
administreze lucrurile în concordanță cu prevederile stipulate în 
cartă - un jurământ constitutional. Si aici, ca si în Magdeburg, legi 
oficiale suprimau diverse elemente ale instituțiilor bazate pe rudenie. 
Vânzarea terenurilor, de pildă, era eliberată parţial de obiceiurile 
moștenirii tradiționale. Mai precis, în anumite condiții, oamenii își 
puteau vinde pământurile, dezmoștenindu-și astfel descendenţii. Carta 
prevedea si scutirea cetățenilor de plata unui pret de sânge altor 
familii (în cazuri de omucidere) și de obligaţia de a soluţiona litigiile 
prin duel judiciar (moralitate bazată pe onoare). Cetăţenii erau de 
asemenea scutiți de o mulțime de taxe si de impozite. Exact ca in 
Germania, si carta din Londra a avut rol de model pentru alte orașe, 
printre care Lincoln, Northampton si Norwich.*® 


E de la sine înţeles că împărații, conții si ducii nu acordau carte sau 
privilegii pentru că ar fi crezut în valoarea alegerilor, a suveranității 
locale sau a drepturilor individuale. Mai degrabă, se pare că a fost 
vorba despre un mecanism de presiune. Mai întâi, conducătorii și-au 
dat seama că o comunitate care se bucură de un grad mai mare de 
libertate generează prosperitate prin comerţ, fiind o vacă bună de 
muls pentru sporirea finanţelor celui aflat la cârma comunității 
respective. În al doilea rând, un centru urban în expansiune însemna 
un număr mai mare de bărbaţi, iar un număr mai mare de bărbați 
însemna o forță militară mai puternică si un grad avansat de 
siguranță. Cartele urbane îi scuteau adeseori pe cetățeni de obligația 
de a servi în armata conducătorului local pentru expediţii de cucerire, 
dar cel puţin cetățenii aveau răspunderea apărării propriilor orașe. 
În al treilea rând, dată fiind fascinația exercitată de privilegiile si de 
oportunitățile oferite de un centru urban, conducătorii puteau 
întemeia noi aşezări urbane prin care isi extindeau și-și întăreau 
controlul teritorial. În cele din urmă, multe dintre asociațiile voluntare 
care se formau la momentul respectiv fie erau în primul rând 
organizații militare (așa cum erau templierii), fie cuprindeau secțiuni 
militare. Ghildele negustoresti, de pildă, plăteau adesea forte de 
apărare proprii care le asigurau paza în timpul comerțului la distanță. 
Toate acestea nu însemnau altceva decât că regii și împărații nu 
dețineau nici pe departe monopolul militar. Astfel, prin acordarea de 
carte de privilegii centrelor urbane și a permisiunii de a-și asigura 
propria apărare, conducătorii au descoperit o metodă prin care să-şi 
extindă teritoriile, să acceseze noi surse de venit și să-și întărească 
forța militară, în paralel ocupându-se de realitățile unei lumi dominate 
tot mai intens de asociaţii voluntare de membri cu o mentalitate cât se 
poate de individualistă.*” Evident că, în cele din urmă, acest fenomen 
a avut efectul contrar asupra regalității, dar timp de secole a 
funcționat cât se poate de bine. 


Evoluţia normelor sociale, a legilor si a cartelor acestor comunități 
urbane pare să fi fost influențată de două forțe cruciale discutate în 
capitolul 3: (1) adecvarea psihologică și (2) concurența dintre grupuri. 
Oamenii sosiți în aceste centre urbane aveau o protopsihologie de tip 
WEIRD: erau mai individualisti, mai independenţi, mai analitici si mai 
orientati spre propria persoană în comparație cu populaţiile din alte 
societati complexe, totodata dand dovada de mai putin respect fata de 
traditie, de autoritate si de norme. Aceste diferente psihologice au 
modelat noile obiceiuri și legi care s-au dezvoltat si s-au răspândit atât 
în cadrul acestor comunități, cât si de la o comunitate la alta. 
Un individualism mai pronunțat a adâncit probabil elementul de 
atracție prezent în legile si în practicile care le acordau cetățenilor 


drepturi si responsibilitati, alaturi de dreptul la proprietate. Un 
favoritism mai temperat față de membrii grupului si mai putin 
tribalism au încurajat un comportament echitabil fata de străini, asa 
cum putem deduce din legile care îi protejau pe negustorii străini. 
Gândirea analitică a impulsionat dezvoltarea principiilor abstracte sau 
universale care au putut fi folosite ulterior la formularea de reguli, 
politici și norme specifice. În mod surprinzător, primele noţiuni 
referitoare la drepturile abstracte inalienabile se pot întrezări în Legea 
Magdeburg. Se poate de asemenea ca gândirea analitică și 
individualismul să fi favorizat aplicabilitatea universală a legilor 
tuturor creștinilor dintr-o anumită jurisdicție, indiferent de trib, clasă 
sau familie. Aceste schimbări psihologice au influențat probabil 
standardele judecăților și dovezilor juridice, ceea ce a avut ca rezultat 
eliminarea treptată a duelului judiciar și a altor probe magico- 
religioase folosite adesea în istorie în scopul soluționării disputelor 
juridice.*® 


Pe langa aceste forte psihologice, evolutia acestor comunitati urbane 
de-a lungul secolelor a fost impulsionata de concurenta intre grupuri. 
Migrantii sositi in centrele urbane medievale, intocmai precum cei din 
lumea moderna, erau probabil atrasi de mirajul prosperitatii, al sansei 
la o viata mai bună si al siguranței. Concurența dintre orașe pentru 
atragerea unui număr cât mai mare de migranti, modelată adesea de 
întrecerea explicită dintre cartele celor mai prospere centre urbane, 
trebuie că a dus treptat la constituirea unor seturi de norme, legi și 
instituții formale care au generat prosperitate economică și stabilitate 
într-o lume din ce in ce mai individualistă și mai mobilă relational. De 
exemplu, în intervalul 1250-1650, Bruges, Anvers si Amsterdam s-au 
aflat în concurență pentru crearea de medii favorabile afacerilor în 
scopul atragerii de negustori străini. Toate celelalte aspecte fiind 
egale, comunitățile urbane de succes au atras un număr relativ mai 
mare de migranti, atât din mediul rural, cât si din centre urbane 
rivale. Este esenţial să ne amintim că aceste legi și norme au 
funcționat foarte bine în sensul generării prosperității pentru că 
„rezonau“ perfect cu tiparele psihologice care apăreau în epocă, nu 
pentru că erau bune, morale sau eficiente la scară universală. O 
protopsihologie WEIRD a dat naștere unor noi instituții economice și 
politice, atât oficiale, cât și neoficiale, evoluând ulterior în paralel cu 
acestea. 


Dar, s-ar putea să vă întrebaţi, cum putem să stabilim vreo legătură 
între impactul Bisericii asupra psihologiei si a vieților sociale ale 
oamenilor și dezvoltarea rapidă a zonelor urbane și formarea de 
guverne participative? 


Prin combinarea bazei noastre de date referitoare la răspândirea 
episcopiilor pe teritoriul Europei (capitolul 7) cu date disponibile 
pentru fiecare secol referitoare la dimensiunea populației și a 
guvernării orașelor între 800-1500, Jonathan Schulz a formulat două 
întrebări: este adevărat că orașele care au beneficiat de o expunere 
mai îndelungată la influența Bisericii datorită proximitatii episcopiilor 
(aflate la o distanță mai mică de 100 de kilometri) se dezvoltă mai 
rapid decât oraşele care au avut parte de o expunere similară mai 
limitată? Există o probabilitate mai mare ca oraşele care au beneficiat 
de o expunere mai îndelungată la influenţa Bisericii să dezvolte 
guverne participative sau reprezentative? Dacă ţinem cont că Biserica 
a ajuns la momente diferite în zone diferite ale Europei, o asemenea 
colecție de date este foarte utilă pentru că ne dă posibilitatea de a 
compara același oraș cu sine însuși, situat în diverse puncte pe linia 
cronologică, în timp ce păstrăm constante atât tendințele pe termen 
lung, cât și catastrofele specifice fiecărui secol, cum ar fi molime sau 
perioade de foamete. 

FIGURA 9.6. Probabilitate ca zonele urbane să adopte forme de 
guvernare reprezentativă în intervalul 800-1500 d.Hr., în funcţie de 
secolele de expunere la Biserica Apuseană medievală. Zonele hașurate 
reflectă momentul sosirii Bisericii. În stânga valorii zero, zona 


nehașurată reprezintă secolele premergătoare sosirii Bisericii.50 


Cum am bănuit, cu cât perioada expunerii unui oraș la influența 
Bisericii era mai îndelungată, cu atât acesta progresa mai rapid și, 
totodată, creștea probabilitatea ca orașul să dezvolte o guvernare 
participativă. În termenii prosperității si ai dimensiunilor, fiecare secol 
de expunere la influența Bisericii însemna încă 1 900 de orăşeni. Într- 
un mileniu, vorbim despre un număr de orășeni mai mare cu aproape 
20 000. Pentru instituţiile politice, Figura 9.6 ilustrează impactul 
Bisericii prin analizarea probabilității ca un oraș european să dezvolte 
o formă de guvernare reprezentativă atât înainte, cât si după sosirea 
Bisericii. Înainte de sosirea Bisericii, probabilitatea estimată ca un oraş 
european să adopte o formă de guvernare reprezentativă este zero, 
Europa precreştină nedeosebindu-se cu nimic de alte parti ale lumii in 
această privință. După sosirea Bisericii, șansele ca un oraș să dezvolte 
o formă de guvernare reprezentativă se ridică brusc la 15%, după care 
continuă să crească neîntrerupt în următoarele șase secole, depășind 
valoarea de 90%.5! 


Evident, această analiză nu poate explica totul prin prisma efectelor 
psihologice ale PMF. Dar, din perspectiva legăturilor stabilite între 
Biserică, rudenie și psihologie discutate în ultimele trei capitole, ar fi 
greu să ne imaginăm că schimbările psihologice n-au jucat nici un rol. 


CREȘTE INTEGRAREA DE PIAŢĂ 


Comunitățile urbane din Europa medievală începuseră să se constituie 
din ce în ce mai frecvent în jurul unui nou tip de comerț impersonal al 
cărui nucleu era reprezentat partial de schimburi contractuale. Asa 
cum am menționat anterior, zonele urbane recrutau intens 
profesioniști de înaltă calificare chiar de la distanțe mari. Cartele 
privilegiilor creau condiţii favorabile pieţelor, iar ghildele negustorești 
locale se transformau în consilii municipale sau în alte organizaţii cu 
rol de conducere. Aceste organizaţii aveau ca obiectiv emiterea de legi 
si formularea de reguli menite să dinamizeze comerțul în paralel cu 
obținerea succesului în concurența dintre oraşe.5? 


Concurența dintre centrele urbane a contribuit la creșterea 
semnificativă a interacțiunii cu piața in mai multe regiuni din Europa, 
în zone extinse din Anglia, Germania, Olanda, Belgia, Franţa și nordul 
Italiei. În Figura 9.7 sunt reprezentate valorile cumulate ale 
municipalitatilor si ale privilegiilor de a organiza târguri pentru 


landurile germane în intervalul 1100-1500. După anul 1200, numărul 
noilor municipalități în fiecare deceniu a crescut de la mai putin de 10 
la aproximativ 40. Aceste noi municipalități au fost urmate de un 
număr în creştere al acordării privilegiilor de a tine târguri. Aceste 
drepturi au avut efecte economice vizibile. De pildă, după ce un oraş 
mai mare sau mai mic primea dreptul de a organiza târguri, în orașul 
respectiv începeau de regulă să se ridice clădiri noi.5% Această 
extindere rapidă a centrelor urbane și a dreptului de a organiza 
târguri (să ne gândim la „zilele de târg“ ale populației Oromo) au 
antrenat o accelerare a interacțiunii cu piața a populaţiei urbane si 
periurbane din Europa medievală. 


În secolul al XIV-lea, în Anglia își desfășurau activitatea aproximativ 
1 200 de târguri săptămânale si, asa cum observă specialistul în istoria 
economiei Gary Richardson, „aproape toată lumea putea ajunge ușor 
măcar la o piață“5*. În zonele rurale, majoritatea oamenilor se aflau la 
o distanță mai mică de șapte kilometri, ceea ce înseamnă mai putin de 
două ore de mers pe jos de cel putin o piaţă, iar 90% din gospodării se 
găseau la mai putin de trei ore de mers pe jos (9,5 kilometri sau mai 
putin) de cea mai apropiată piață. 

FIGURA 9.7. Numărul în creștere al municipalitatilor si al acordării 
dreptului de a tine târguri în landurile germane în intervalul 1100- 
1500. Acest fenomen demonstrează atât accelerarea urbanizării, cât și 
integrarea de piață.” 


Acum sa analizim din nou datele referitoare la populatia Oromo 
reprezentate in Figura 9.3. 90% din englezii din secolul al XIV-lea s-ar 
fi situat in cadranul stâng superior al diagramei, ceea ce sugerează că 
majoritatea persoanelor ar fi cooperat condiționat cu necunoscuți și, 
aidoma populaţiei Oromo din comunităţile cu un grad mai mare de 
interacțiune cu piaţa, ar fi trebuit să fie pregătite psihologic să 
formeze asociații voluntare care generează și pun în practică acorduri 
explicite — contracte — pentru producerea de bunuri publice. Totuși, 
spre deosebire de englezii din Evul Mediu, Oromo nu se pot deplasa cu 
ușurință ca să ajungă la orașele din zonă, nu se pot întruni în asociații 
voluntare si nici măcar nu pot achiziționa terenuri în apropierea 
orașului. În schimb, sunt prizonieri în rețelele poligame ale clanurilor 
patriliniare. Terenurile sunt moștenite din tată în fiu, iar 
aranjamentele matrimoniale ajută la construirea de alianţe economice 
si politice între clanuri. După cum am văzut, viata în cadrul unor 
asemenea instituții bazate pe rudenie modelează profiluri psihologice 
specifice.56 


În comunităţile urbane ale Europei medievale succesul negustorilor și 
al artizanilor depindea, partial, de reputația lor în ce privește 
onestitatea și echitatea, precum și de hărnicie, răbdare, precizie și 
punctualitate. Aceste sisteme bazate pe reputație au favorizat 
cultivarea unor standarde sociale relevante, a elementelor care 
captează atenţia și a motivatiilor care se aplică tranzacţiilor 
impersonale. Tind să cred că aceste modificări în psihologia umană și 
în standardele de reputaţie socială au jucat un rol important în 
creşterea accelerată a disponibilităţii creditului, factor care a 
alimentat revoluția comercială.5” 


Seturile de norme impersonale orientate în direcția pieţei au dat 
naştere treptat Legii comerciale, desemnate de istorici prin sintagma 
lex mercatoria. Aceste norme specifice, care s-au transformat ulterior 
în legi, erau ciudate pentru că au avut ca efect eliminarea 
componentei relațiilor personale din tranzacţii. Aceste norme 
ajunseseră din ce în ce mai mult să suprime diferenţele de clasă, de 
familie sau de trib dintre cei care participau la înțelegere, tranzacție 
sau contract. Se pornea de la premisa că oamenii sunt corecti, dispuși 
să coopereze si onesti în general, dar mai ales cu fraţii creștini. 
Treptat, răspândirea acestei lex mercatoria a oferit cadrul cultural, 
regulile si aşteptările favorabile desfășurării schimburilor comerciale 
între necunoscuţi, fără vreo legătură cu emoţiile și raporturile 
interumane care însoțesc interacțiunea socială. Un băiat putea 
cumpăra pâine la un pret bun de la fiica unei persoane pe care mama 


lui o ura, iar necunoscuti din orase indepartate puteau cumpara, vinde 
si acorda credite in moduri reciproc avantajoase pe baza unor 
contracte scrise.” Evident, vorbim despre un proces evolutiv lent, care 
chiar si în zilele noastre se desfășoară încet, deoarece anumite aspecte 
ale psihologiei umane și ale instituţiilor bazate intens pe rudenie tind 
să-l tina pe loc. La multă vreme după Evul Mediu, normele pieței 
continuă să devină din ce în ce mai flexibile pentru a suprima 
diferențele de religie, rasă, gen și preferințe sexuale care influențează 
şi astăzi șansele de angajare, salariile și condamnările la închisoare. 


Totuşi, pentru a înțelege răspândirea normelor pieţei în Europa 
medievală, trebuie să recunoaștem rolul jucat de recentele asociații 
voluntare, de pildă oraşe sau ghilde, precum si de psihologia 
individualistă a membrilor acestora. Dacă ar fi fost lăsaţi să acționeze 
pe cont propriu, indivizi lipsiţi de scrupule ar fi fost liberi să abuzeze 
de bunăvoința necunoscutilor gata să acorde credit sau să accepte o 
amânare a plăţii. Totuşi, pentru a putea evolua în această nouă lume 
socială, oamenii deveneau membri ai ghildelor, ai confreriilor, ai 
municipalitatilor si ai unei mulțimi de alte organizaţii similare, după 
cum am văzut. Membrii care încălcau acordurile comerciale cu străinii 
puneau în pericol reputația organizaţiilor lor, iar acestea din urmă îi 
puteau exclude din rândurile lor. Întrucât toate aceste organizaţii se 
aflau în competiție, erau motivate nu numai să-și educe membrii în 
sensul respectării normelor sociale, ci să și aplice regulile, să-i 
pedepsească pe cei care le încălcau și să le ofere compensaţii 
victimelor. Concurența dintre organizațiile voluntare le favoriza pe 
acelea care îi deprindeau pe membrii lor în modul cel mai eficient să 
respecte lex mercatoria, întrucât pedepsirea membrilor si oferirea de 
compensaţii victimelor erau costisitoare pentru organizatie.°° 


Comunitățile urbane medievale cele mai prospere erau probabil cele 
care afirmau, susțineau și întăreau aceste norme neoficiale prin 
instituții și legi oficiale eficiente. Acest proces a fost declanșat de 
răspândirea unei alte asociaţii voluntare, anume universitatea. După 
redescoperirea Codului lui Iustinian al dreptului civil roman în secolul 
al XI-lea, un grup de studenţi din străinătate care studiau dreptul la 
Bologna s-a întrunit într-un grup organizat, sau universitas, care avea 
ca obiectiv studiul și educația. Curând, universități aveau să apară 
pretutindeni în Europa, ajungând până la Paris si la Oxford la 
începutul secolului al XIII-lea. În anul 1500 d.Hr. în întreaga lume 
creștină existau mai bine de 50 de asemenea universități, aflate în 
competiţie pentru atragerea de studenți si de profesori. În cadrul 
universităților se formau avocați, teologi și specialiști in arta 
compoziţiei, în logică și oratorie, precum și în matematică, muzică și 
astronomie. De aici a rezultat o clasă de vorbitori de latină cu 


mobilitate locativa, care dețineau atât cunostinte juridice ecleziastice, 
cât şi laice.50 


Din analize istorice reiese că universitățile au impulsionat înflorirea 
economică a centrelor urbane în inima cărora existau. Este foarte 
probabil ca la acest rezultat să fi contribuit cărturarii educați în 
universități. Această nouă clasă socială nu numai că era alfabetizată, 
dar reusea din ce in ce mai bine să deducă principii abstracte din 
haosul de tradiţii și legi existente, apoi să formuleze reguli și politici 
bine structurate pentru comunitățile lor urbane. Legi formale au 
accelerat și au standardizat și mai intens obiceiurile existente 
referitoare la comerţ și la schimburile impersonale.S! 


Dezvoltarea timpurie a dreptului comercial si contractual în Europa 
este importantă pentru că alte societăți complexe precum cea chineză 
nu au făcut progrese prea însemnate în acest domeniu înainte de 
secolul al XIX-lea, cu toate că erau mai sofisticate în alte sfere ale 
dreptului și filosofiei. Este interesant de observat că negustorii și 
membrii clanurilor din China redactau un mare număr de contracte 
personale, iar magistraţii aplicau legi pentru a soluţiona litigii 
generate de aceste contracte. Totuși, în loc să aplice niște principii 
abstracte și impersonale pe baza unor reguli codificate, magistrații se 
bazau pe un amestec de obiceiuri locale, împreună cu relațiile de clasă 
si interpersonale implicate, oferind echivalentul unei solutionari 
neangajante a disputelor. Cu alte cuvinte, datorită psihologiei lor 
diferite, ei recurgeau la o abordare a legii care avea un caracter 
holistic si relational mai pronuntat.*® 


Concluzii 


Asa cum am vazut din analiza religiei, a relatiilor de rudenie si a 
pieţei, instituţiile ne pot modela substantial psihologia socială. Acest 
fenomen s-a manifestat diferit în regiuni diverse, cu norme sociale 
orientate spre schimb care, în unele cazuri, au evoluat astfel încât au 
dat naștere unui comerț fluid între caste ocupaţionale și grupuri etnice 
și religioase. În Asia de Sud, de pildă, anumite porturi medievale au 
creat relații de schimb durabile între comercianți hinduși și 
musulmani în zona Oceanului Indian. Sute de ani mai târziu, la multă 
vreme după desființarea rutelor comerciale islamice de către puterile 
europene, în porturile comerciale conflictele interetnice între hinduși 
şi musulmani au fost mai puţin violente decât cele din orașele care nu 
fuseseră centre comerciale. Se pare că schimburile comerciale dintre 
aceste grupuri au dus la edificarea unor instituții informale durabile, 


ale căror efecte psihologice au continuat multă vreme după încetarea 
comertului.® 


Aceste efecte prosociale pot fi observate azi in lumea intreaga prin 
analiza relatiei dintre situarea unei comunitati in apropierea unor 
cursuri de apa importante si unor oceane si atitudinea locuitorilor sai 
fata de străini si imigranţi. Cursurile de apă importante si oceanele au 
fost si rămân arterele comerțului global. Proximitatea unui port 
implica apropierea de un centru urban in care normele, practicile si 
credinţele au fost modelate mai puternic de comerț decât în alte parti. 


Acest fapt sugerează că Europa Occidentală a avut un avantaj de ordin 
geografic asupra multor altor zone ale lumii în dezvoltarea 
comerțului: această regiune dispune de un număr foarte mare de 
porturi naturale și de cursuri de apă navigabile, precum și de mări 
atât în nord (Marea Baltică), cât si în sud (Mediterana).5% Odată ce 
normele pieţei au început să se dezvolte, s-au răspândit rapid de-a 
lungul cursurilor de apă în terenul fertil al porturilor. Această 
pregătire din punct de vedere geografic trebuie că a dinamizat 
procesul integrării în relaţiile comerciale pe care l-am descris anterior. 


Să rezumăm: dizolvarea instituțiilor bazate intensiv pe rudenie a 
deschis calea urbanizării și formării de orașe libere și de orașe care 
beneficiau de carte de privilegii, devenind astfel mai autonome în 
privința guvernării. Dezvoltarea urbană, adesea dominată de 
negustori, a generat niveluri crescute ale integrării de piață si, 
deducem noi, niveluri mai ridicate de încredere impersonală, echitate 
si cooperare. În timp ce se petreceau aceste schimbări psihologice si 
sociale, oamenii au început să se gândească la idei precum drepturi 
individuale, libertăți personale, stat de drept si protejare a proprietății 
private. Aceste idei rezonează cu noua psihologie culturală mai bine 
decât multe alte variante. 


Europa premodernă, aflată în proces de urbanizare, se transforma 
dinspre centru către periferie, la nivelul tuturor straturilor sociale. 
Ultimele grupuri la care au ajuns aceste transformări psihologice și 
sociale durabile au fost (1) practicantii agriculturii de subzistență din 
zone îndepărtate si (2) reprezentanţii nivelurilor celor mai înalte ale 
aristocrației, care au continuat să-și consolideze puterea secole de-a 
rândul prin relaţii strânse de rudenie, la multă vreme după ce au fost 
excluși din clasele urbane de mijloc. 


Evident, nu a fost vorba despre un proces de tranziție lin și constant, 
nici măcar în centrele urbane aflate în dezvoltare rapidă. Una dintre 
cele mai mari amenințări la adresa asociaţiilor voluntare au fost și 


rămân relaţiile de rudenie. S-a întâmplat adesea ca organizaţii noi, 
printre care chiar bănci și guverne, să fie uzurpate o vreme de familii 
mari și puternice, consolidate prin intermediul unor căsătorii 
aranjate. Cu toate acestea, așa cum am observat anterior, este vorba 
despre o călătorie cu pericole, întrucât Biserica a anihilat aproape în 
totalitate instrumentele de bază ale rudeniei intensive. Sub imperiul 
acestor constrângeri, afacerile de familie s-au luptat din greu să facă 
faţă concurenţei cu alte forme de organizare. În același timp, exista o 
probabilitate mai mare ca filiatiile puternice politic sau economic să 
dispară în absenţa poligamiei, a moștenirii tradiționale, a dreptului de 
recăsătorire si a posibilității adoptiei. Când familiile regale dominante 
s-au stins cu totul, comunităţile urbane au avut adeseori capacitatea 
de a-și reconfigura instituţiile formale în moduri mai atrăgătoare cu 
ajutorul unei protopsihologii WEIRD. 


10. Imblanzirea concurentei 


Dar razboiul, putem conchide, este un mijloc foarte eficient de 
promovare a coeziunii sociale prin aceea că le oferă membrilor 
societății ocazia de a atenua diferențele dintre facțiuni şi de a se uni în 
încercarea susținută de a atinge un scop comun. 


Robert F. Murphy (1957, p. 1034), antropolog, etnograf, specialist în 
studiul comunității Munduruct din jungla amazoniană 


lată o afirmaţie surprinzătoare: o concurență mai strânsă între 
asociații voluntare, fie că este vorba despre orașe, universităţi, ghilde, 
biserici, mănăstiri sau corporaţii moderne, poate ridica nivelul 
încrederii si corectitudinii oamenilor si poate amplifica 
disponibilitatea de a coopera cu necunoscuţi. De-a lungul istoriei, 
proliferarea asociaţiilor voluntare în Europa, începând cu Evul Mediu 
matur, a dus la o concurență mai puternică și mai susținută între 
grupuri. Acest fapt, la rândul lui, a contribuit atât la creșterea, cât și la 
menţinerea ulterioară a unor niveluri ridicate de prosocialitate 
impersonală. Pentru a înțelege de ce, să aruncăm mai întâi o privire 
asupra modului în care psihologia umană reacționează la competiția 
între grupuri, după care ne vom concentra asupra impactului pe care 
l-a avut războiul în ultimul mileniu. 


Război, religie şi psihologie 


După decenii de sărăcie tot mai accentuată, în Sierra Leone, o tara din 
Africa de Vest, a izbucnit războiul civil în 1991. S-au comis acte de 
violență împotriva populaţiei civile, au avut loc asasinate în masă, 
copii au fost aruncați în luptă cu forța și s-au comis crime de război 
inimaginabile. Conflictul a cuprins întreaga tara, pe măsură ce satele 
au devenit ţinta dublă a grupărilor rebele și a forțelor 
guvernamentale. Uneori, aceste grupări armate răscoleau zona în 
căutare de enclave inamice, iar alteori prădau comunități pașnice, 
împiedicau alegerile sau furau diamante aluviale ca să cumpere 
alimente și arme. Ca reacţie la aceste amenințări, multe comunități își 
formau propriile miliții pentru apărare, constituite pe baza instituţiilor 
tradiționale și a autorității conducătorilor. Când s-a încheiat, în 2002, 


războiul făcuse mai mult de 50 000 de victime din rândul civililor, 
dislocase aproape jumătate din populaţie si lăsase în urmă mii de 
persoane mutilate si vătămate." 


O echipă de cercetători condusă de economista Alessandra Cassar a 
sosit în Sierra Leone în 2010 cu o gamă de experimente 
comportamentale simple menite să evalueze motivațiile oamenilor 
pentru corectitudine fata de membrii comunităților proprii si ai altor 
comunități. În cadrul acestor experimente, sătenii au fost distribuiți în 
perechi anonime care aveau să interacționeze o singură dată fie cu un 
consătean ales aleatoriu, fie cu cineva dintr-un sat îndepărtat. Într-una 
dintre sarcinile experimentale, Jocul Împărțirii, participanții au trebuit 
să aleagă între (A) 5 000 de leoni pentru ei înșiși și 5 000 pentru 
cealaltă persoană sau (B) 7 500 de leoni pentru ei înșiși și 2 500 
pentru cealaltă persoană. Participanţii puteau opta pentru o împărțire 
egală (A) sau pentru creşterea profitului propriu în detrimentul 
celeilalte persoane, adică varianta (B). În alt experiment 
participanţilor li se oferea posibilitatea de a alege între (A) suma de 
5 000 pentru fiecare dintre ei sau (B) 6 500 pentru ei si 8 000 pentru 
cealaltă persoană. În al doilea experiment, intitulat Jocul Invidiei, 
jucătorii își puteau mări propriul profit prin alegerea opțiunii (B), dar, 
dacă mergeau pe această variantă, cealaltă persoană primea mai mult 
decât ei. Miza era substanţială aici: 5 000 de leoni reprezentau 
aproximativ salariul pentru o zi de muncă (1,25 de dolari) al unui 
cetățean mediu. 


Această echipă de cercetători, căreia m-am alăturat și eu ulterior, a 
ales Sierra Leone pentru că a vrut să vadă efectele transformatoare ale 
experienței războiului asupra oamenilor. Sondaje efectuate la nivel 
naţional indicau faptul că războiul afectase familiile și gospodăriile în 
grade diferite, chiar în cadrul acelorași sate. Unele familii suferiseră 
pierderea unor membri, iar în altele rămăseseră persoane mutilate. 
Alte familii fuseseră strămutate pentru că locuințele sau terenurile lor 
agricole fuseseră distruse. Alte familii se confruntaseră atât cu 
moartea unor membri, cât și cu strămutarea. Echipa noastră i-a 
intervievat pe participanţi cu privire la măsura în care fuseseră 
afectați de război, folosind date la nivel naţional. Aproximativ 
jumătate dintre familii suferise deopotrivă pierderi umane, invaliditate 
şi dislocare, în timp ce cealaltă jumătate nu se confruntase cu nimic 
din toate acestea. Voi desemna primul grup prin sintagma „cel mai 
puternic afectaţi“, iar pe al doilea prin cea de „cel mai putin afectaţi“. 
Categoric, toți fuseseră afectați de război într-un fel sau altul, așa că 
întrebările noastre despre strămutare, pierderi umane si invaliditate 
erau menite să surprindă impactul relativ al războiului. 


Experientele de război trăite de acești oameni cu opt ani în urmă le-au 
influențat semnificativ comportamentul în cadrul experimentelor 
noastre (Figura 10.1). În Jocul Împărțirii, participanţii care avuseseră 
cel mai puţin de suferit în timpul războiului au ales împărțirea egală 
în aproximativ o treime dintre ocazii, indiferent de beneficiar. Spre 
deosebire de aceștia, participanţii care fuseseră puternic afectaţi de 
război au optat mai des pentru împărţirea în mod egal între ei și 
consăteni în comparație cu împărțirea în mod egal între ei și locuitorii 
unor sate îndepărtate. Procentul acelora care au împărțit banii între ei 
și consăteni în mod egal în cadrul Jocului Împărțirii a crescut 
vertiginos de la 33% la 60% în cazul participanţilor care suferiseră 
mai mult de pe urma războiului. În Jocul Invidiei, odată cu creșterea 
suferințelor provocate de război a crescut si procentul alegerii unei 
sume egale pentru consăteni de la 16% la 41%. Altfel spus, oamenii 
care avuseseră mai mult de suferit erau mai dispuși să renunțe la 
1 500 de leoni pentru a rămâne la egalitate cu membrii comunității 
lor. Totuși, în privința locuitorilor din satele îndepărtate, lucrurile au 
stat exact invers: cei afectaţi de război într-o mai mare măsură și-au 
manifestat preferința pentru împărțirea in mod egal cu necunoscutii 
de două ori mai puţin. În ansamblu, aceste experimente, împreună cu 
altele, sugerează că războiul consolidează tendințele egalitare ale unei 
persoane, dar că aceste tendinţe sunt manifestate doar față de membrii 
comunității din care face parte persoana respectivă.? 


Trebuie să subliniem că, spre deosebire de multe alte războaie civile, 
majoritatea victimelor din Sierra Leone nu au fost vizate din cauza 
etniei sau a convingerilor religioase, iar tara nu a fost divizată pe 
aceste criterii. Atât studiile efectuate de noi, cât și cele de anvergură, 
la nivel naţional, arată că o mare parte a violenţelor suferite de sătenii 
de rând au fost aleatorii. Milițiile locale năvăleau într-o comunitate 
trăgând orbește în toate direcţiile, după care incendiau locuințele care 
le erau la îndemână, în timp ce sătenii se ascundeau sau fugeau. 
Aceasta înseamnă că, întocmai ca în cazul testelor aleatorii de control 
folosite pentru a verifica eficienţa unor medicamente noi, oamenii au 
fost în mare măsură afectați aleatoriu de acte de violență în timpul 
războiului. Această cvasirandomizare ne permite să deducem cu 
prudență că, de fapt, războiul este cauza transformărilor psihologice 
surprinse în experimentele noastre.* 

FIGURA 10.1. Efectele suferințelor produse de războiul din Sierra 
Leone reflectate în Jocul Împărţirii (A) si în Jocul Invidiei (B) atât în 
cazul interacțiunii cu locuitorii aceluiași sat, cât şi cu cei din sate 
îndepărtate. 


Modele similare s-au conturat când au fost studiati jucători dintr-un 
turneu de fotbal stradal din Kenema, o capitală a unei regiuni 
răsăritene din Sierra Leone, situată la numai 30 de kilometri de 


cartierul general al rebelilor. Cercetătorii au studiat jucători de fotbal 
cu vârste cuprinse între 14 și 31 de ani care se întreceau într-un 
campionat orășenesc al echipelor de cartier. Participanţii au trecut 
printr-o gamă de experimente psihologice menite să le evalueze 
corectitudinea și competitivitatea atât fata de coechipieri (vecinii lor), 
cât și față de membrii altor echipe. Pentru a evalua corectitudinea, 
participanţii au jucat anonim Jocul Dictatorului în care beneficiarul 
era fie un coechipier, fie un jucător din altă echipă. Pentru a măsura 
competitivitatea, jucătorilor li s-au acordat 10 şanse de a introduce o 
minge de fotbal într-un coș aflat la o distanță de patru metri. Aveau de 
ales între: (A) să se ia la întrecere cu alt jucător, care era fie 
coechipier, fie un jucător din altă echipă sau (B) să primească 500 de 
leoni pentru fiecare cos. Dacă jucătorii alegeau să concureze (opțiunea 
A), primeau 1 500 de leoni pentru fiecare cos, numai cu condiția de a- 
si învinge adversarul, iar dacă pierdeau nu mai primeau nimic. 


Din rezultate reiese că aceia care fuseseră afectaţi direct de război se 
dovedeau mai dispuşi să împartă in mod egal cu propriii coechipieri si 
mai competitivi în relație cu membrii altor echipe. O suferință mai 
intensă produsă de război îi determina pe jucători să facă oferte de 
valoare mai mare (și mai echilibrate) coechipierilor în cadrul Jocului 
Dictatorului, dar nu influența ofertele făcute celorlalți participanți. Tot 
astfel, când au trebuit să decidă dacă să concureze sau nu cu membrii 
altor echipe în jocul aruncării mingii, cei afectați de război într-o 
măsură mai mică au preferat să nu profite de această ocazie, 
concurând in mai putin de 25% din ocazii, spre deosebire de cei 
afectaţi într-o măsură mai mare, care au ales să se întreacă în aproape 
75% din ocazii. În schimb, suferința produsă de război nu a influențat 
deciziile jucătorilor de a concura împotriva propriilor coechipieri. 
Aceste modele experimentale au fost oglindite în jocul de fotbal: cei 
afectați într-o măsură mai mică au primit zero cartonașe de 
atenţionare (pentru încălcarea regulilor), în timp ce probabilitatea ca 
aceia afectați într-o măsură mai mare să fie penalizati măcar o dată a 
fost de aproape 50%. Aici, experiența războiului pare din nou să 
favorizeze motivații egalitare mai puternice față de membrii 
propriului grup, precum si un spirit de competiție mai accentuat 
împotriva grupurilor străine. 


Efectele psihologice ale războiului par să fie resimtite în politica si in 
societatea civilă din Sierra Leone. Din sondaje reprezentative efectuate 
la nivel naţional în 2005 și 2007, analizate de economiștii John 
Bellows și Ted Miguel, probabilitatea ca oamenii afectaţi direct de 
război să participe la întrunirile comunităţii, să voteze la alegeri si să 
devină membri ai unor grupuri politice si sociale a fost mai ridicată. 
Datele sugerează că probabilitatea ca persoanele afectate mai intens 


de război să devină membre ale unor comitete manageriale din școli si 
să participe la acțiuni de curăţare si de modernizare a drumurilor 
locale (un bun public) este mai mare. Între aceste rezultate și studiile 
experimentale descrise anterior există o perfectă corespondenţă, 
sugerându-se astfel că experiența războiului a alimentat motivaţia 
oamenilor de a deveni membrii unor asociaţii voluntare și de a 
participa la administrarea comunității." 


Dovezile efectelor de durată ale războiului asupra psihologiei umane 
si ale influenţei sale asupra instituţiilor formale nu se limitează la 
Sierra Leone. În ultimii ani, un număr din ce în ce mai mare de studii 
din Nepal, Israel, Uganda, Burundi, Liberia, Asia Centrală și Caucaz 
scot la iveală modele similare folosind o varietate de experimente 
psihologice, printre care și Jocul Ultimatumului și al Bunurilor 
Publice, precum și un spectru larg de întrebări din chestionare 
referitoare la încredere, vot și participare la grupuri sociale. De pildă, 
după un deceniu de război civil în Nepal, comunităţile afectate de 
actele de violență comise în timpul războiului au cooperat mai mult în 
cadrul Jocului Bunurilor Publice (în privința interacțiunii între 
membrii aceleiași comunități); probabilitatea ca aceștia să voteze și să 
se alăture unor grupuri locale este mai ridicată. De fapt, în timp ce din 
comunitățile care nu fuseseră afectate de război lipseau complet 
asociaţiile voluntare, 70% din cele afectate au dezvoltat organizaţii 
precum cooperative agricole, coaliții de femei si asociaţii de tineret. 
Încă o dată observăm că războiul a alimentat motivațiile oamenilor de 
a se înscrie în asociaţii voluntare.$ 


Pentru a înțelege de ce războiul are un asemenea efect asupra 
psihologiei umane, să trecem în revistă câteva dintre ideile dezvoltate 
în capitolele 2, 3 și 4. Dată fiind apariţia evoluţiei culturale din 
ultimele două milioane de ani, concurența dintre cete, clanuri și 
triburi a impulsionat răspândirea culturală a normelor sociale de 
cooperare care le-a dat posibilitatea grupurilor de a supraviețui atât 
unor conflicte violente dintre grupuri, cât și unor dezastre naturale 
precum inundații, cutremure, perioade de secetă si erupții vulcanice. 
Printre normele și credințele favorizate de acest proces cultural 
evolutiv am văzut exemple care au legătură cu împărțirea hranei, 
ritualurile comune și tabuurile privitoare la incest. Asemenea norme, 
împreună cu cele legate de ajutorul reciproc si de apărarea comună, 
unesc indivizii într-o reţea socială complexă de care depind pentru 
supraviețuire. Adaptarea la această lume ancestrală ne-a dotat specia 
cu o reacție dezvoltată genetic la război si la alte şocuri, reacție care 
se pare că funcționează în cel putin trei moduri. Mai întâi, socurile ne 
declanșează psihologia interdependentei, determinându-ne să investim 
mai mult în legăturile sociale si în comunităţile pe care ne bazăm. În 


caz de razboi, aceasta depinde de cine anume dintre noi este tinta 
atacurilor. Dacă oamenii simt că populaţia ,Jlahita“ este atacată, 
atunci încep să manifeste si mai multă susținere fata de consătenii lor 
si aşteaptă ca si ceilalți să procedeze la fel. În cazul celor care nu 
dispun de reţele interpersonale, șocurile îi vor motiva să pornească în 
căutarea de relații şi de comunităţi noi. În al doilea rând, având în 
vedere că normele sociale au evoluat cultural astfel încât să 
promoveze supraviețuirea grupurilor, războiul și alte șocuri ne pot 
întări psihologic atașamentul față de aceste norme și credințele care le 
însoțesc. Astfel, în măsura în care normele sociale prescriu forme 
variate de cooperare, oamenii vor coopera mai strâns de-a lungul unor 
coordonate normative si vor fi mai dispuşi să pedepsească deviatiile 
de la aceste standarde. 


Aceste două influențe psihologice- consolidarea grupurilor 
interdependente si întărirea normelor - se combină cu alte aspecte ale 
psihologiei noastre pentru a crea un al treilea efect: războaiele, 
cutremurele şi alte dezastre intensifică loialitatea religioasă a 
oamenilor si participarea rituală, ceea ce are ca rezultat dezvoltarea 
grupurilor religioase. Acest fapt derivă dintr-un binom de motive 
interrelationate. Mai întâi, prin consolidarea normelor sociale si a 
credințelor aferente, războaiele si alte experiențe traumatizante pot 
adânci credința si loialitatea oamenilor, ceea ce poate motiva o 
implicare mai angajată în grupuri religioase. În al doilea rând, prin 
activarea psihologiei interdependentei, experiențe traumatizante 
precum războiul îi motivează pe oameni fie să investească mai mult în 
comunitățile care le acordă sprijin, fie să li se alăture. Având în vedere 
că grupurile religioase oferă frecvent ajutor si sprijin reciproc, acest 
efect tinde să amplifice participarea la aceste grupuri. Investitia 
substanțială în asemenea grupuri are adesea drept consecință o 
prezență mai ridicată la biserică sau la moschee, care, la rândul lor, 
întăresc credințele în domeniul supranatural (ca efect secundar). Pe 
lângă aceste efecte, religiile care promit viata după moarte si contin 
un set de ritualuri care contribuie la controlul anxietatii devin si mai 
atractive in contextul amenințărilor existențiale create de război si de 
alte dezastre. Oamenii se vor simți mai atraşi de grupurile religioase, 
iar probabilitatea de a le părăsi este mai redusă în comparație cu 
retragerea din comunitățile nereligioase. 


Aceasta sugerează că anumite grupuri religioase prezintă o triadă de 
beneficii: (1) rețele interdependente care oferă ajutor reciproc 
(2) loialitati comune fata de normele sacre si (3) ritualuri si credințe 
in sfera supranaturalului care ajută la controlul anxietatii si al 
incertitudinii. Într-o lume copleșită de războaie si de alte dezastre, 
competiția între grupuri favorizează răspândirea seturilor religioase 


care contin această triadă de beneficii, deoarece religiile vor câștiga in 
competiția cu grupurile cărora le lipsesc aceste calități cruciale (fapt 
care nu se datorează caracterului „de adevăr“ al religiilor).” 


Într-adevăr, acum există numeroase dovezi că atât dezastrele naturale, 
cât si războiul adâncesc loialităţile religioase și participarea la 
ritualuri. Prin combinarea datelor globale despre intensitatea 
cutremurelor, a eruptiilor vulcanice si a furtunilor tropicale de-a 
lungul istoriei cu o cercetare amănunțită a credințelor religioase a 
peste un sfert de milion de persoane din mai bine de 90 de tari, 
economista Jeanet Bentzen a observat că locuitorii zonelor mai 
predispuse la dezastre sunt mai religioși si cred mai intens în 
Dumnezeu, în rai, în iad, în păcat si în diavol. La fiecare mie de 
kilometri apropiere de epicentrul unei zone seismice, de un vulcan 
activ sau de o regiune lovită de tornade, proporția celor care declară 
că nutresc aceste credințe creşte cu 10 puncte procentuale. Asemenea 
efecte se întâlnesc pe fiecare continent și în majoritatea marilor 
religii.® 


Aceste efecte psihologice sunt inglobate in credinte si in practici 
transmise cultural care durează de-a lungul generaţiilor, si dupa ce 
oamenii părăsesc zonele predispuse la dezastre. Cand compară 
imigranți din a doua generaţie care au crescut împreună în aceeași 
tara europeană, Jeanet tot mai identifică tipare similare: copiii adulți 
ai imigranţilor sunt mai religioși când mamele lor provin din locuri 
predispuse la dezastre naturale.’ 


Războiul, la fel ca dezastrele naturale, amplifică loialitatile religioase 
ale oamenilor. Folosind aceeași abordare pe care tocmai am descris-o 
pentru a stabili legătura dintre război și motivațiile sociale, eu și 
colaboratorii mei am analizat date culese prin chestionare din Uganda, 
Sierra Leone și Tadjikistan (Asia Centrală) pentru a studia impactul 
războiului asupra religiei. Din analiza noastră reiese că există o 
probabilitate mai ridicată ca persoanele afectate de război într-o 
măsură mai mare (1) să se alăture unor grupări religioase (la biserică 
sau moschee); (2) să participe la ritualuri și (3) să-și considere 
comunitatea religioasă drept cel mai important grup din care fac 
parte. Din datele noastre reiese nu doar că experiența războiului îi 
îndeamnă pe oameni să se alăture unor organizații voluntare în 
general, dar si că aceste organizații voluntare tind să aibă un caracter 
religios. Efectele sunt foarte considerabile: atât în Uganda, cât și în 
Tadjikistan, experiența războiului dublează sau chiar triplează 
procentul membrilor unui grup religios. Nu detinem date despre 
credințele religioase ale oamenilor, dar, luând în calcul analiza 
efectuată de Jeanet, se pare că războiul accentuează credința în rai, 


iad, păcat si diavol. Totuși, chiar dacă războiul nu face altceva decât 
să ducă la creşterea participării la ritualuri (constatare susținută direct 
de datele noastre), alte studii arată că participarea la ritual duce la 
adâncirea credinţei religioase.'° 


Datele despre război și religie arată și că aceste efecte se intensifică — 
nu slăbesc — în perioadele postbelice. Evident, această tendinţă nu 
poate continua la nesfârșit, dar datele noastre sugerează că loialitatile 
religioase ale oamenilor pot continua să devină din ce în ce mai 
profunde cel putin 12 ani după încheierea unui conflict. Aceasta se 
poate întâmpla din mai multe motive, dar una dintre explicațiile 
principale este că, atunci când un număr mai mare de oameni sunt 
afectaţi de același eveniment traumatizant în același timp, ei vor 
începe să interacționeze preferențial cu semeni de-ai lor care au 
aceleaşi concepţii, formând sau alăturându-se unor organizaţii 
religioase. Cu cât loialitatile membrilor acestor grupuri sunt mai 
puternice, cu atât mai intense vor fi cooperarea și succesul generat în 
sânul lor, ceea ce va duce la atragerea unui număr și mai mare de 
membri (de obicei mai putin devotați) care vor imbrdatisa ulterior 
credințele si normele celor din noul grup. Aceasta poate duce la 
amplificarea treptată a efectelor psihologice de durată ale 
evenimentelor traumatizante asupra credinței religioase în anii care 
urmează unui conflict sau unui dezastru natural.” 


În ansamblu, această cercetare sugerează că experiența războiului (1) 
îi motivează pe oameni să investească în rețelele lor interdependente, 
care pot fi clanurile, triburile, orașele sau comunităţile lor religioase; 
(2) le întărește adeziunea fata de normele sociale si (3) le amplifică 
devotamentul religios. Aceasta înseamnă că războiul poate crea efecte 
psihologice distincte, în funcție de identitatea de grup, de normele 
sociale și de credinţele religioase ale unei persoane. De pildă, 
experiența traumatizantă a unui război îi poate lega mai strâns pe unii 
oameni de tribul lor, iar pe alţii de tara lor; poate intensifica 
adeziunea la normele castei (care prescriu atitudini diferite fata de cei 
din caste diferite), poate dinamiza normele impersonale care 
recomandă corectitudine fata de străini si poate adânci credința unei 
persoane într-o divinitate care solicită o moralitate universală sau într- 
un spirit ancestral care se concentrează asupra menținerii unei filiatii 
patriliniare străvechi. 


Războiul civil din Tadjikistan ilustrează aceste efecte. După 
dezmembrarea Uniunii Sovietice, falii politice au separat mulțimea de 
clanuri care formează grupul etnolingvistic tadjik- unele clanuri 
susțineau guvernul, altele nu. În anumite comunități, prin asmutirea 
unui clan sau grup etnic împotriva altuia, războiul declanșa suspiciuni 


mocnite si uneori chiar conflicte intre vecini. In aceasta situatie, 
impactul psihologic al razboiului cimenta solidaritatea de clan si 
normele tradiționale de rudenie: cei care fuseseră mai afectați de 
război manifestau mai multă încredere în conducătorii clanurilor lor 
(spre deosebire de oficialii guvernamentali), mai multă susținere fata 
de aranjamentele matrimoniale (un obicei venerabil al clanurilor) si o 
dorință mai puternică de a cunoaște personal un negustor înainte de a 
face afaceri cu el (preferință pentru relaţii în detrimentul comerțului 
impersonal). Aspectele particulare ale faliilor la nivel naţional (clan 
versus clan) au influențat modul în care experiența conflictelor civile a 
modelat psihologia oamenilor din cadrul propriilor comunități. Există 
șanse mari ca, în situația în care clanurile ar fi dispărut de multă 
vreme, aranjamentele matrimoniale să fi fost considerate imorale, iar 
comerțul s-ar fi bazat pe principii impersonale, atunci impactul 
psihologic al comerțului să fi fost total diferit.'* 


Acum, deoarece începem să examinăm impactul istoric al războiului 
în Europa, să ţinem cont de următoarele aspecte: din punct de vedere 
psihologic, războiul are tendința de a oferi mai multă coeziune 
relațiilor din reţele de interdependență, de a ne consolida 
devotamentul față de norme sociale importante si de a ne adânci 
credința religioasă. Aceste transformări psihologice pot facilita 
extinderea societăților umane acordând un grad mai mare de putere 
instituțiilor statale prin mai multă încredere, conformism la cerinţe si 
contribuții la bunurile publice (de ex. întreținere a drumurilor, 
participare la vot, refuz de a lua mită). Cu toate acestea, războiul 
poate acționa ca un catalizator al diferențelor care separă grupurile 
religioase și etnice din interiorul țărilor, generând astfel o spirală 
descendentă a capacității guvernelor de a funcționa eficient. Direcţia 
favorizată de evoluţia societății, când suferă intervenţia traumelor 
produse de război, depinde de detalii care ţin de identitatea de grup, 
de instituţiile existente (clanuri, domenii tribale și orașe autonome), 
de normele cele mai apreciate (loialitate fata de clan și corectitudine 
impersonală) și, în special, de modul în care oamenii percep de ce 
parte se află fiecare.!* 


Europenii au făcut războaie, iar războaiele i-au 
făcut pe europeni și mai WEIRD 


După dezmembrarea Imperiului Carolingian în secolul al IX-lea, 
Europa s-a fragmentat în sute de regiuni administrative independente, 
de la rămășițele vechiului imperiu și teritoriile papale până la teritorii 


feudale controlate de conducători militari care-şi arogau drepturi 
aristocratice. Aceste unități politice erau în general de dimensiuni 
mici, comparabile cu statul El Salvador din zilele noastre. Poate că nu 
a existat nici o organizaţie teritorială demnă de a fi numită „stat“, cu 
excepția Imperiului Bizantin. Această fragmentare a determinat o 
concurență acerbă între grupuri. Așa cum se întâmplă în general cu 
entitățile politice, au început să-și dispute teritoriile, resursele și 
onoarea. În acelaşi timp, invadatorii vikingi începuseră să facă 
incursiuni sporadice în nord, jefuind și prădând, în timp ce puternicele 
armate musulmane făceau presiuni spre nord, în Spania, Italia si 
Turcia. Așa cum am explicat în capitolul 3, competiţia dintre grupuri a 
acționat dintotdeauna ca o forță propulsoare în evoluţia socială. Cu 
toate acestea, în zorii Evului Mediu, s-a deschis o nouă cale spre 
complexitatea socială grație impactului social si psihologic al PMF al 
Bisericii din Evul Mediu timpuriu.'* 


Războaiele au continuat să devasteze Europa încă o mie de ani după 
prăbușirea Imperiului Carolingian, împingând-o către o cale fără 
ieşire, până când s-a instalat o pace relativă după al Doilea Război 
Mondial. Politologul și sociologul istoric Charles Tilly apreciază că 
între anii 1500 si 1800 conflictele militare dintre organizaţiile statale 
europene au durat aproximativ 80%-90% din toți acești ani si că 
situația a stat chiar mai rău în cele cinci secole precedente. Dacă luăm 
doar cazul Angliei, această tara s-a aflat în conflict militar aproximativ 
jumătate din intervalul 1100-1900. Acest conflict susținut dintre 
grupuri a acţionat ca o forță motrice asupra evoluţiei societății, așa 
cum am văzut în capitolul 3: societățile europene s-au extins, au 
devenit mai puternice și mai complexe; cele care nu au făcut-o au 
dispărut sau au fost inghitite. Instituţii politice si militare din ce în ce 
mai eficiente s-au impus, au concurat una împotriva alteia, s-au 
recombinat si s-au extins în dauna configuratiilor mai putin eficiente. 
Încet, pe parcursul acestui proces de selecție îndelungat și neobișnuit, 
statele teritoriale au fuzionat în cele din urmă, s-au elaborat constituții 
(carte) la nivel național și au început experimente democratice de 
anvergură.!5 


De la bun început, aceste războaie au împins populaţiile rurale în 
braţele protectoare ale orașelor mici și mari, alimentând totodată 
făurirea de arme noi, construcția de castele și de ziduri de apărare. Cu 
toate acestea, în acest nou context social, starea de război permanent 
din anumite locuri a realizat ceva mai profund și mai durabil: a 
zguduit psihicul uman, accelerând astfel evoluţia culturală într-o 
direcție nouă, concentrată asupra persoanelor, a asociaţiilor voluntare 
si a interacțiunilor impersonale. 


Evident, războiul permanent dintr-o anumită regiune este ceva comun 
pentru specia noastră, iar Europa, cu siguranţă, n-a fost prima regiune 
care să treacă prin conflicte sfasietoare. Dar ceva a fost diferit si 
anume faptul că, înainte de secolul al X-lea, Biserica și PMF au împins 
unele populații într-un nou spațiu social și psihologic. Clanurile, 
filiatiile și triburile au fost distruse sau cel putin slăbite foarte mult. 
Eliberati de constrângerile impuse de instituţiile bazate pe rudenie, 
oamenii erau în căutarea de noi relaţii, asociații și comunități 
voluntare. În acest context social, trauma războiului a avut efecte 
psihologice distincte. Asa cum am arătat anterior, războiul (1) a 
alimentat formarea de noi grupuri sociale voluntare, (2) a consolidat 
asociaţiile existente, a întărit normele sociale impersonale ale acestor 
asociații și (3) a adâncit devotamentul religios. Luate împreună, aceste 
transformări psihologice și sociale determinate de război au dinamizat 
formarea de noi organizaţii, legi si guverne formale, concepute pe 
măsura unei psihologii cu un caracter individualist și impersonal mai 
pronunțat. 


Pentru a înțelege acest aspect, să ne concentrăm pe impactul 
psihologic asupra unor populații din societăți cu instituţii bazate pe 
rudenie. În astfel de comunități, socul produs de război ar trebui să 
contribuie la intensificarea legăturilor cu rețele extinse de rudenie si a 
relațiilor durabile; să adâncească devotamentul fata de zei ancestrali 
sau de zeități tribale; să sporească adeziunea la norme care prescriu 
loialitatea fata de clan sau de rude (nepotism), căsătoria între veri si 
respectul fata de vârstnici. După cum am văzut, în Tadjikistan, trauma 
produsă de război a sporit încrederea oamenilor în bătrânii clanului și 
a întărit aranjamentele matrimoniale. În Sierra Leone, războiul a 
determinat formarea unor forte defensive locale pe baza instituțiilor 
tradiționale. Tuzin a observat că, în cazul populaţiei Sepik, războiul a 
întărit atât loialitatile de clan, cât și devotamentul oamenilor fata de 
cei din aceeași generaţie, fata de partenerii de ritual si fata de codul 
Tambaran. De fapt, coeziunea întregului sistem se poate să fi fost 
asigurată de impactul psihologic al războiului: codul Tambaran al 
populaţiei Ilahita s-a dizolvat la câteva zeci de ani după ce conflictele 
din comunitatea Sepik au fost înăbușite de forțele australiene. 


Să aruncăm acum o privire asupra Chinei antice. După un mileniu de 
lupte sângeroase, numărul unităților administrative a crescut de la 
120, în anul 1200 î.Hr., până ce au devenit un stat unitar stabil sub 
conducerea dinastiei Han de Vest în 206 î.Hr. Înainte de încheierea 
acestui proces de extindere, împăratul si descendenţii săi primiseră 
deja Mandatul Ceresc — îndeplineau o misiune divină. Aceasta însemna 
că puteau concepe legi fără a trebui să li se supună. Elitele politice 
funcționau ca familii și clanuri, nu ca indivizi, şi erau interconectate 


prin căsătorii in scop de alianțe politice. Atât puterea, cât si 
privilegiile se transmiteau pe linie paternă. Oamenii de rând se bazau, 
de asemenea, pe rudenie, cu toate că membrii claselor conducătoare 
aveau grijă ca instituţiile bazate pe rudenie ale acestora să nu capete o 
forță prea mare. Chiar celebrii discipoli ai lui Confucius, care aveau 
rolul de sfetnici iluminati ai primilor împărați chinezi, proveneau din 
rândul elitelor.'® Evident, ultimii concurenţi din cadrul acestei 
competiții au asigurat tranziția de la organizaţii tribale ierarhizate la 
state prin introducerea unor instituţii non-relationale menite sa 
medieze între familiile elitelor si restul populaţiei (Figura 3.3). Si, asa 
cum se întâmplă adesea, aceste norme au derivat fie direct din sfera 
militară (de ex. promovare pe baza meritelor), fie au fost în slujba 
unor forțe militare (de ex. recrutare și taxe). Cu toate acestea, de-a 
lungul acestui drum deschis cu forța de război, nici un oraș, mare sau 
mic, nu a luat hotărârea de a le acorda cetățenilor drepturi garantate 
sau de a redacta o cartă prin care să formeze o adunare reprezentativă 
pentru a dezbate legile locale. E puţin probabil să se fi gândit cineva 
la așa ceva. Și chiar dacă s-ar fi gândit, ar fi fost foarte complicat să-i 
convingă pe alții să accepte asemenea idei, dat fiind modul in care 
instituţiile bazate pe rudenie structurează stimulii sociali și generează 
motivațiile psihologice care favorizează loialitatea fata de clan, 
respectul față de autoritate, devotamentul față de tradiţie și o 
moralitate contextualizata, relațională.!” 


În schimb, comunităţile care s-au ridicat din cenușa Imperiului 
Carolingian au urmat un traseu distinct, întrucât se aflau de sute de 
ani sub influența Bisericii si a PMF. PMF nu doar că subminase 
instituţiile bazate pe rudenie și favorizase familiile nucleare, dar 
făcuse imposibilă reconstituirea acestor instituții străvechi. În schimb, 
beneficiind de fundalul moralității creştine universale, oamenii s-au 
alăturat unor asociaţii voluntare precum municipii, confrerii, 
universități, ghilde și organizaţii religioase și militare (de ex. 
templierii), care adeseori le puneau la dispoziție membrilor sprijin 
reciproc (în caz de vătămare), siguranță personală și un sentiment de 
apartenență la grup. În același timp, normele pieţei referitoare la 
schimbul impersonal se răspândeau, fiind treptat incluse în contracte 
comerciale, în legi comerciale și în constituții urbane. 


În acest nou context, prin adâncirea loialității oamenilor față de 
asociaţiile voluntare din care făceau parte (printre care se numărau 
si orașele lor), prin întărirea normelor de prosocialitate fata de creștini 
necunoscuți și prin consolidarea credinței religioase, experiența 
traumatizantă a războiului a impulsionat formarea de noi instituții 
impersonale (inclusiv a celor legate de guvern și de comerţ), a 
încurajat adoptarea de legi centrate pe individ și a motivat contribuţii 


mai substanţiale la binele public la nivelul comunităților urbane si al 
statelor naţionale. 

FIGURA 10.2. Distributie a luptelor si a asediilor din Europa in 
intervalul 1000-1800. Punctele mai închise marchează lupte si asedii 
din perioada anterioară acestui interval. Am inclus granițele naționale 
contemporane ca sistem de referință, împreună cu regiuni mai 
restrânse.!8 


Putem observa acest impact al războiului din Europa ultimului 
mileniu în însemnările istorice? Ei bine, în timp ce laboratorul meu se 
ocupă de metode de a identifica impactul istoric al războiului asupra 
psihologiei europene, putem observa, într-adevăr, modul în care 
războiul a influenţat dezvoltarea zonelor urbane, formarea de adunări 
reprezentative și dezvoltarea de orașe autonome. Pentru început, să 
analizăm impactul luptelor locale și al asediilor asupra dezvoltării 
urbane ulterioare. Economistii Mark Dincecco si Massimiliano 
Gaetano Onorato au constituit o bază de date impresionantă 
cuprinzând 847 de bătălii si asedii, cu data și locul desfășurării, pe 
care au coroborat-o cu estimări ale dimensiunilor populației pentru 


orase cu mai mult de 5000 de locuitori pentru fiecare secol in 
intervalul 900-1800 d.Hr. Figura 10.2 arată distribuţia acestor bătălii 
si asedii de-a lungul timpului pe teritoriul Europei. Dincecco si 
Onorato au lansat următoarea întrebare: dacă o bătălie sau un asediu 
a avut loc într-un oraș sau în apropierea acestuia în secolul anterior, 
atunci orașul afectat s-a dezvoltat mai rapid sau mai lent în secolul 
următor? 


Din analiza lor reiese că războiul a accelerat dezvoltarea urbană. Mai 
precis, ocurenta unei bătălii sau a unui asediu în secolul precedent a 
ridicat rata dezvoltării urbane în secolul următor cu cel puţin un sfert. 
Dacă un oraș s-ar fi dezvoltat cu 20% pe durata unui anumit secol, dar 
a fost lovit de război, orașul avea să se dezvolte ca urmare a acestui 
fapt cu o rată cuprinsă între 25% și 30%. Evident, orașele prospere pot 
reprezenta ținte atrăgătoare pentru armate puse pe jaf (o pradă mai 
bogată), dar rezultatele se menţin chiar si în cazul în care 
prosperitatea unui oraș la începutul secolului este menținută 
constantă. Întrucât dezvoltarea urbană este strâns legată de 
productivitatea economică în ansamblu, se pare că războaiele 
europene au impulsionat dezvoltarea economică (a 
supravieţuitorilor).!9 


Fenomenul este uluitor. Războiul distruge vieți omenești, bunuri 
materiale, clădiri, poduri, recolte și mult mai mult de atât. Dată fiind 
forţa distructivă brutală a armatelor medievale, cum este posibil ca 
războiul să genereze dezvoltare urbană si prosperitate economică??? 


Prin prisma dovezilor psihologice prezentate anterior, războaiele 
europene au contribuit potenţial la trei lucruri. Mai întâi, prin 
activarea psihologiei interdependentei, războiul a întărit legăturile 
dintre membrii asociaţiilor voluntare, inclusiv dintre toți cetățenii 
centrelor urbane. De asemenea, se poate să fi dus și la sporirea 
numărului de membri ai asociaţiilor voluntare, pe măsură ce oamenii 
încercau să-și extindă rețelele de interdependenta. Războiul nu mai 
putea să intensifice legăturile dintre membrii clanurilor, ai triburilor 
sau ai filiatiilor pentru că acestea dispăruseră de multă vreme. În al 
doilea rând, războiul a întărit normele pieţei, aflate în plin proces de 
dezvoltare, și adeziunea oamenilor fata de legile explicite ale orașului 
în loc să cimenteze norme bazate pe rudenie cum ar fi „respectă-i pe 
cei vârstnici!“. În al treilea rând, războiul a contribuit la adâncirea 
credinţei creștine a oamenilor (exceptând cazurile în care era vorba 
despre evrei). Acest lucru i-a pregătit pentru jurămintele lor sacre, le-a 
acordat mai multă autoritate episcopilor locali și a împământenit 
PMF, împreună cu moralitatea universalizanta a creștinismului (ceea 
ce le-a provocat probabil neplăceri evreilor despre care am vorbit, dat 


fiind că aceasta moralitate nu era chiar atât de universală la momentul 
respectiv). 


Războaiele analizate până acum se referă numai la bătăliile și la 
asediile din Europa. Mai existau în această perioadă o serie de alte 
războaie în care erau implicaţi europeni din afara granițelor Europei — 
este vorba despre cruciade. Prima cruciadă a început în anul 1096, 
când papa Urban al II-lea a lansat un apel creștinilor săi latini de a-și 
ajuta fraţii creștini ortodocși din Imperiul Bizantin să elibereze Tara 
Sfântă de ofensiva musulmană. Animati de credință si de fervoare, 
mulți lorzi și cavaleri au început să strângă fonduri pentru a aduna 
armate și a cumpăra arme. Curând, nobilimea și castele care o 
susțineau s-au implicat intens în aceste războaie sfinte, care au atras 
participanţi din toate mediile sociale. Iniţial, armatele cruciaților erau 
conduse de fiii și de fraţii regilor, dar, pe parcursul cruciadelor 
ulterioare, regii înșiși au pus mâna pe arme și au preluat conducerea. 
Aceste armate erau constituite de conti, duci, serifi și latifundiari 
locali care-și recrutau vasalii și vecinii. Astfel, elitele și non-elitele 
deopotrivă aveau pe cineva din familiile lor implicate în aceste 
războaie, iar multi mureau sau erau răniți - făcându-i asemenea celor 
„afectați într-o mai mare măsură“ din studiile noastre despre război. 
Pe baza studiilor prezentate anterior, cruciadele trebuie să fi avut 
efecte psihologice previzibile.?! 


Pentru a evalua impactul primelor patru cruciade (prima a luat sfârșit 
în 1204), Lisa Blaydes si Christopher Paik au realizat o bază de date a 
cruciaților de elită, concentrându-se asupra locului de provenienţă al 
acestora. Prin stabilirea numărului corespunzător fiecărei unități 
administrative europene, ei au conceput o mărime- „doza de 
cruciați“ — care reflectă nivelul implicării în cruciade pentru fiecare 
unitate administrativă și, posibil, gradul expunerii la război suferit de 
populaţie la momentul respectiv. Analizele lor arată că, după cruciade, 
locurile care au trimis mai multi cruciați in Tara Sfântă ulterior (1) au 
organizat mai multe adunări reprezentative, (2) au acordat mai multă 
autonomie zonelor urbane și (3) s-au dezvoltat mai repede economic 
(pe baza urbanizării) în comparaţie cu unitățile administrative cu o 
implicare mai restrânsă în război. Efectele au fost considerabile. 
Pentru fiecare cruciat care a mobilizat o armată și a participat la 
război, numărul orășenilor unității administrative de care aparținea a 
crescut cu o valoare cuprinsă între 1 500 și 3 000 de locuitori, în 
comparaţie cu un oraș similar lipsit de mobilizare militară - ceea ce 
reprezintă o dezvoltare economică mai rapidă în zonele implicate mai 
puternic în cruciade.?? 


Merită evidenţiat că politologii si specialiștii în istoria economiei care 


au studiat efectele razboiului in Europa ignora aproape total impactul 
de durată al războiului asupra psihologiei si culturii. În schimb, 
aderând la normele disciplinelor academice ale fiecăruia, ei încearcă 
să stabilească legătura directă dintre război și creşterea economică sau 
formarea și consolidarea instituţiilor statului. De obicei, explicațiile 
lor se bazează pe ideea că războiul generează anumite nevoi (de ex. o 
apărare mai bună, un venit mai mare etc.) sau schimbă costurile și 
beneficiile alegerilor pe care le au de făcut regii, papii sau ducii. 
Asemenea ipoteze sunt adeseori demne de luat în seamă, dar problema 
cu toate aceste explicaţii este că nu iau în calcul două lucruri. Mai 
întâi, stim deja că războiul are o influență de durată asupra 
psihologiei oamenilor, chiar si a psihologiei acelora care nu au avut de 
suferit fizic în mod direct. Așadar, de ce să ignorăm aceste aspecte 
când explicăm schimbările pe termen lung datorate războiului în 
Europa Evului Mediu sau oriunde în altă parte? În al doilea rând, 
războiul cvasipermanent din anumite regiuni este un fenomen comun 
în multe societăți umane; totuși, așa cum am văzut în cazul Chinei, în 
multe locuri războiul nu a împins unitățile administrative sau oraşele 
în direcția urbanizării, a independenţei politice, a adunărilor 
reprezentative sau a parlamentelor. Războiul face aceste lucruri doar 
când loveşte în populații cu o anumită psihologie culturală si 
organizare socială. De pildă, în lumea islamică, cruciadele au dus la 
scăderea urbanizării și nicidecum la apariția vreunui oraș autonom 
sau a vreunei adunări reprezentative. Așa cum s-a exprimat un istoric, 
„existenţa unor centre urbane cu adevărat autonome“ în lumea 
islamică „este de neconceput“. Tocmai aceasta este ideea. Psihologia, 
sau „ceva ce poate fi conceput“, este ceea ce deosebește felurile în 
care oamenii reacționează la război și la tipurile de instituţii pe care le 
creează după terminarea lui.% 


Ulterior, după ce natiunile-stat au început să fuzioneze, războiul a 
contribuit la consolidarea acestor unități administrative, la definirea 
identitatilor nationale si la întărirea instituţiilor la nivel national. 
Războiul de 100 de Ani poate reprezenta o ilustrare interesantă a 
acestei situații, aşa cum a sugerat Winston Churchill. Între Anglia si 
Franța au existat o serie de confruntări armate între 1337-1453. 
Schimbările în societate și în tehnologie au însemnat că aceste lupte s- 
au dat între armate de profesioniști, formate din oameni din clasele de 
jos, precum și din nobilime. Deoarece războiul a durat mai bine de o 
sută de ani, generaţii succesive de familii de englezi și de francezi din 
toate straturile sociale au resimţit efectele psihologice ale conflictelor 
puternice dintre grupuri în timp ce erau angajaţi în luptă pentru 
Anglia sau pentru Franța. Astfel, este posibil ca Războiul de 100 de 
Ani să fi intensificat „englezismul“ englezilor și „franțuzismul“ 


francezilor, in termenii identitatii sociale. Tot astfel, Statele Unite s-au 
transformat dintr-o confederatie de 13 colonii independente, lipsite de 
coeziune, inainte de Revolutia Americana, intr-un stat unitar condus 
de un guvern federal puternic dupa razboi; poporul nostru, faurit in 
malaxorul revolutiei, a devenit poporul american, nu al locuitorilor 
statului Virginia sau Pennsylvania (evident, „nostru“ aici nu se 
extinsese suficient încât să cuprindă majoritatea populatiei).** 


De-a lungul acestei noi direcţii, sute de ani de concurență militară 
acerbă între diferite unități teritoriale europene au impulsionat 
evoluția armelor, a strategiilor si a tacticilor noi, precum si a 
instituțiilor de stat și militare care au susținut războiul. Printre aceste 
instituții se numărau instructia militară, armatele profesioniste, 
impozitarea prin intermediul adunărilor reprezentative, finanțarea 
statului prin datorie publică și (într-un final) scolarizarea publică 
obligatorie. Unităţile administrative care se opuneau adoptării 
vreuneia dintre aceste instituţii riscau să fie eliminate din competiţie. 
Toate aceste instituţii și practici au dat lăstari și s-au dezvoltat în solul 
psihologic fertilizat intens cu norme impersonale care tocmai 
începuseră să se contureze, ridicând nivelul aspirațiilor individuale și 
al modurilor de gândire cu un caracter WEIRD mai pronuntat.?° 


Să ne gândim la următoarele aspecte. Deși războiul este cumplit, 
există posibilitatea să aibă un număr de efecte psihologice care, în 
context adecvat, pot promova dezvoltarea instituţiilor cooperatiste 
care ajută societățile să prospere și să se extindă. Este posibil ca 
evoluţia culturală să găsească o cale de a extrage efectele benefice ale 
acestei concurente între grupuri asupra psihologiei umane separându- 
le de toate aspectele sumbre — suferința, distrugerea și moartea? 


Îmblânzirea conflictelor dintre grupuri 


Impulsionate de răspândirea bancomatelor, a serviciilor bancare 
accesate telefonic și a noilor sisteme de credit-scoring, Statele Unite au 
început să relaxeze setul de reglementări impuse sectorului bancar 
spre sfârșitul anilor 1970. Înainte, fiecare nouă bancă trebuia să 
obțină o autorizaţie de la statul pe al cărui teritoriu funcționa. Aceste 
autorizații restrângeau dezvoltarea băncilor, limitau deschiderea de 
sucursale noi, împiedicau băncile să se extindă dintr-un stat într-altul 
si, în ansamblu, atenuau competiţia dintre bănci. Noile reglementări — 
„dereglementările“ — au pus capăt monopolului bancar local, au sporit 
eficienţa si, un factor mult mai important pentru povestea noastră, au 
mărit substanţial disponibilitatea creditelor. Creditele au propulsat 


crearea de noi companii, intensificând astfel concurenţa dintre firme 
la nivelul întregii economii, de la sectorul construcţiilor și al 
serviciilor până la manufactură si tehnologie.”® 


Desfăşurarea acestui proces de dereglementare la nivel statal ne oferă 
un experiment natural care ne dă posibilitatea de a lansa următoarea 
întrebare: oare creșterea concurenţei între firme influențează 
psihologia oamenilor în moduri similare celor create de formele 
violente de concurenţă între grupuri, descrise anterior? Poate acest 
lucru să intensifice încrederea impersonală și cooperarea? Mai multe 
state au implementat schimbări cu valoare normativă în sectorul 
bancar de-a lungul câtorva decenii, bazate în mare pe factori politici 
particulari. Cu alte cuvinte, aceste măsuri au fost aplicate aproape la 
întâmplare, cel puţin în relaţie cu nivelurile de încredere ale unui stat 
si cu intensitatea competiţiei dintre firme; astfel le putem considera 
„tratamente“ experimentale care au intensificat competiţia între firme. 
Prin compararea schimbărilor în nivelul de încredere ale statelor 
„tratate“ (dereglementate) versus cel al statelor „netratate“, putem 
evalua impactul concurenței dintre grupuri asupra încrederii 
impersonale. 


Mai exact, crearea de firme noi, declanșată de extinderea procesului 
de creditare apărută în urma relaxării reglementărilor, ar fi trebuit să 
ducă la intensificarea concurenței dintre firme la scară largă în 
peisajul economic al fiecărui stat (nu numai în sectorul bancar). Sub 
imperiul acestei concurente, firmele care știau mai bine să-și motiveze 
angajaţii să coopereze mai strâns și mai eficient ar fi trebuit să aibă 
şanse mai mari să supravieţuiască, să prospere și, ulterior, să servească 
drept model altor firme. În măsura în care practicile, politicile, 
structurile organizaționale, atitudinile și abordările organizaționale ale 
firmelor care se bucurau de un succes mai mare puteau fi imitate, 
preluate (si chiar îmbunătăţite), toate firmele din sfera economiei ar fi 
trebuit să atingă — în medie - un nivel mai avansat al cooperării. Cu 
toate acestea, întrucât firmele în proces de extindere adesea angajează 
personal mobil din punct de vedere locativ si relational, un nivel mai 
ridicat al concurenței între firme ar trebui să consolideze 
prosocialitatea impersonală, nu prosocialitatea interpersonala si 
ancorarea în social. Pe măsură ce oamenii petrec din ce în ce mai mult 
timp în medii cooperatiste, guvernate de norme impartiale, ar trebui 
să devină mai cooperanti si să manifeste mai multă încredere fata de 
necunoscuţi, chiar în afara locului de muncă. Desigur, aceste 
transformări psihologice pot avea reverberatii tot mai ample în 
rețelele sociale, pe măsură ce aceia care sunt influențați psihologic de 
concurența dintre grupuri interacționează și îi influențează la rândul 
lor pe altii.?’ 


Povestea este interesantă, dar este oare si adevărată? Multi cred ca 
orice formă de concurenţă îi transformă pe oameni în intriganti lacomi 
si egoisti. Oare evoluţia culturală chiar a dat naștere unei metode de 
înglobare a unei forme îmblânzite a concurenței între grupuri în 
sistemul nostru economic? Am aplicat acestei forme de concurență 
între grupuri (sau între firme) eticheta de „îmblânzită“, deoarece se 
pare că evoluţia culturală a domesticit forma agresivă a concurenței 
între grupuri (războiul), care este adesea letal, și a încorporat-o în 
instituțiile moderne în moduri care îi pot fructifica efectele 
psihologice si sociale. 


Pentru a afla daca prosocialitatea este intr-adevar accelerata de 
concurenta intre firme si alte asociatii voluntare, economistii Patrick 
Francois, Thomas Fujiwara si Tanguy van Ypersele au alcătuit o bază 
de date cu trei variabile-cheie. Mai întâi, au obținut date referitoare la 
anul când fiecare stat american a relaxat reglementările din sectorul 
său bancar. În al doilea rând, pentru a măsura intensitatea concurenţei 
dintre firme, au colectat date referitoare atât la apariția unor firme 
noi, cât si la închiderea celor vechi pentru fiecare an la nivelul fiecărui 
stat american. O competiție mai intensă ar trebui să fie marcată de 
apariția unor firme noi — concurenți noi — și de dispariția unor firme 
vechi, lipsite de succes. La cealaltă extremă, un monopol nu are 
concurență, așa că nici o firmă nu poate intra sau dispărea. Aceste 
două măsuri ne permit să confirmăm dacă relaxarea reglementărilor 
bancare chiar a intensificat concurenţa dintre firme. În al treilea rând, 
pentru măsurarea nivelului încrederii impersonale, au adunat toate 
datele disponibile referitoare la răspunsurile la Întrebarea despre 
încrederea generalizată din intervalul 1973-1994 pentru majoritatea 
statelor americane (Figura 1.7 reprezintă ÎÎG). Să ne amintim că [iG 
sună astfel: „În general, credeți că majoritatea oamenilor sunt demni 
de încredere sau ar trebui să fim extrem de precauti în relațiile 
interumane?“?8 


În Figura 10.3 sunt trasate tendinţele temporale pentru modificările 
valorilor din competiția dintre grupuri- apariţia și dispariția 
firmelor — împreună cu schimbări în nivelul încrederii impersonale, 
măsurat prin procentul persoanelor care se dovedesc în general 
încrezătoare în răspunsul la ÎÎG. Desi relaxarea măsurilor a avut loc în 
state diferite, le putem reprezenta împreună prin definirea anului în 
care a început relaxarea drept „anul 0“ și prin măsurarea variaţiei în 
competiția între firme și încrederea impersonală prin raportarea la 
valorile lor din anul 0. În dreapta anului 0 din Figura 10.3 vedem cum 
intensitatea competiţiei a evoluat de la an la an după relaxarea 
reglementărilor. În stânga anului 0, avem anii care au precedat 
relaxarea reglementărilor. Valoarea —2 pe axa orizontală înseamnă doi 


ani înainte de relaxarea reglementărilor, iar 2 semnifică doi ani dupa 
acest moment. Axa verticală din partea stângă reflectă creșterea sau 
descreșterea procentului persoanelor care au răspuns „majoritatea 
oamenilor sunt demni de încredere“ raportată la anul 0. Tot astfel, axa 
verticală din partea dreaptă arată variaţia numărului de firme (la 100 
de persoane) care intră sau părăsesc economia de stat raportată la 
anul 0. 

Număr de ani relativ la dereglementarea bancară 


FIGURA 10.3. Raport dintre anul în care a avut loc relaxarea 
reglementărilor bancare si competiția dintre firme, pe de o parte, si 
încrederea impersonală, pe de altă parte. Pe axa orizontală sunt 
reprezentate perioadele de dinainte si de după momentul relaxării 
reglementărilor (anul 0). Pe axa verticală stângă este reprezentată 
variația procentului de persoane care şi-au exprimat părerea că 
„majoritatea oamenilor sunt de încredere“ ca răspuns la ÑG în raport 
cu procentul din anul 0. Pe axa verticală dreaptă este reprezentată 
variația numărului firmelor nou înființate sau închise (la 100 de 
locuitori) în raport cu numărul respectiv din anul 0. Este înregistrat 
numărul firmelor înființate si al celor închise. Graficul sugerează că 
reglementările bancare au intensificat concurența dintre grupuri, care, 
la rândul său, a dus la ridicarea nivelului încrederii impersonale.?° 


E surprinzător că, în timp ce încrederea și concurenţa dintre firme 
sunt stabile înainte de relaxarea reglementărilor, concurenţa dintre 
firme pare să fi fost antrenată într-o spirală ascendentă imediat ce a 
avut loc relaxarea reglementărilor. Câţiva ani mai târziu, încrederea 


impersonală și-a facut si ea loc în aceeași spirală ascendentă. După 
aproximativ zece ani, nivelurile încrederii sunt mai ridicate cu o 
medie de peste 12 puncte în statele unde a avut loc relaxarea 
reglementărilor. Așadar, dacă 50% din locuitorii unui stat credeau în 
anul relaxării reglementărilor că „majoritatea oamenilor sunt demni 
de încredere“, atunci, după aproximativ zece ani, cel puţin 62% 
împărtășeau această opinie. Am oprit reprezentarea la un interval de 
10 ani, dar datele sugerează că aceste tendinţe ascendente au 
continuat cel putin încă cinci ani. De aici putem deduce că o creștere a 
concurenței dintre firme, determinată de dereglementarea bancară, a 
ridicat nivelul încrederii impersonale.*° 


Patrick și echipa lui s-au temut ca nu cumva efectul dereglementărilor 
bancare asupra nivelului încrederii impersonale să fie doar un 
fenomen caracteristic Statelor Unite sau specific epocii în care au avut 
loc cel mai frecvent asemenea relaxări, anume în anii 1980 si 1990. 
Pentru a explora acest aspect, cei trei au analizat datele din Germania 
din intervalul 2003-2013, o perioadă care a inclus și criza economică 
din 2008. Aceste date i-au ajutat să urmărească nivelurile încrederii 
impersonale ale anumitor persoane în timp ce și-au schimbat locul de 
muncă, uneori trecând dintr-un sector economic în altul. Folosind date 
despre caracterul competitiv al unui număr de 50 de sectoare 
industriale din Germania, echipa lui Patrick a adresat această 
întrebare simplă: Ce se întâmplă cu nivelul încrederii unei persoane 
când aceasta face tranziția dinspre un domeniu marcat de o 
concurență mai puternică între firme spre unul unde există concurență 
mai slabă? Să nu uităm că urmărim aceleași persoane de-a lungul 
timpului. 


Rezultatele acestei analize scot la iveală faptul că, atunci când 
oamenii fac trecerea spre un domeniu mai competitiv, nivelul 
încrederii impersonale tinde să crească. Se pot trage următoarele 
concluzii: dacă o persoană se mută dintr-un sector economic în care pe 
piață se află trei firme concurente într-unul in care patru firme se află 
în competiţie, probabilitatea ca această persoană să răspundă la [iG că 
„majoritatea oamenilor sunt demni de încredere“ creşte cu 4 puncte 
procentuale. Dar dacă tranziţia se face în direcția unui domeniu mai 
putin competitiv, în general nivelul încrederii scade. Așa cum era de 
aşteptat, dacă rămân în cadrul aceluiași sector de activitate sau se 
transferă într-un domeniu cu același grad de competitivitate, nivelul 
încrederii lor se menține aproximativ același. Aici, întocmai precum în 
Statele Unite, creşterea concurenţei dintre firme schimbă psihologia 
oamenilor prin întărirea normelor prosocialitatii impersonale. 


Cu toate acestea, Patrick și echipa lui nu au fost mulțumiți nici de 


aceste rezultate, asa că s-au îndreptat în direcţia laboratorului de 
ştiinţe economice, unde aveau posibilitatea de a studia impactul 
concurenței dintre grupuri într-un context de condiții controlate. La 
Scoala de Științe Economice din Paris i-au distribuit pe participanţi — 
studenți francezi- aleatoriu fie într-un experiment standard 
necompetitiv al Jocului Bunurilor Publice (JBP), fie într-o versiune 
paralelă, cu caracter competitiv, a jocului. În varianta standard a JBP 
participanţii au primit ca partener de echipă o persoană necunoscută 
în fiecare dintre cele 19 runde. În fiecare rundă, au primit 10 euro si li 
s-a oferit posibilitatea de a contribui cu un procent din această sumă 
la un proiect comun cu partenerul. Suma pe care o investeau în 
proiect era mărită cu 50% (înmulțită de 1,5 ori), apoi împărțită în 
mod egal între cei doi parteneri. Perechea obţine cel mai mare profit 
când ambii participanți investesc toți cei 10 euro în proiect; dar, 
evident, fiecare participant este motivat să contribuie mai putin si 
astfel să obțină o sumă mai mare profitând de contribuţiile 
partenerului. Trebuie subliniat că fiecare pereche anonimă a jucat o 
singură dată, așa că nu exista nici o justificare rațională a investiţiei în 
rundele de început, în speranța că astfel partenerul va fi si el motivat 
să contribuie mai mult ulterior.“ 


Varianta competitivă implică aceeași configurație ca JBP descris 
anterior, perechea de parteneri având ocazia de a contribui la un 
proiect de grup înainte de a fi distribuit aleatoriu. Diferenţa principală 
consta în faptul că fiecare echipă putea să păstreze profitul rezultat 
din investiția comună în proiect, dacă suma contribuţiilor atingea sau 
depășea nivelul investiţiei comune a perechii cu care concurau. Dacă 
tu contribui cu 3 euro și partenerul cu 5, aceasta înseamnă 8 euro care 
se transformă în 12 euro în cadrul proiectului comun. În varianta 
standard a JBP poți primi înapoi 6 euro din cei 12 din cadrul 
proiectului. Totuși, în varianta competitivă primeşti înapoi cei 6 euro 
investiţi numai dacă echipa concurentă a investit 8 euro sau mai puțin 
(înainte de creșterea cu 50%). Întrebarea este cum reacționează 
studenţii francezi la concurența dintre grupuri creată de varianta 
competitivă. 

FIGURA 10.4. Contribuții medii la proiectul comun (un bun public) în 
versiunea competitivă si necompetitivă a Jocului Bunurilor Publice. Pe 
axa orizontală este reprezentată runda jocului, iar pe axa verticală 
stângă vedem contribuția medie din fiecare rundă. Procentul 
participanților care, la finalul fiecărui joc, au declarat ca răspuns la 
Întrebarea despre încrederea generalizată că „majoritatea oamenilor 
sunt demni de încredere“ este reprezentat pe axa verticală dreaptă.?? 


În Figura 10.4 sunt reprezentate contribuțiile medii din fiecare joc pe 
parcursul celor 19 runde. În absența concurenței dintre grupuri, 
participanții au contribuit inițial doar cu aproximativ 3 euro, după 
care contribuțiile lor au început să alunece spre zero. Dar, odată cu 
creşterea concurenței dintre grupuri în varianta competitivă a jocului, 
participanții au ridicat facultativ nivelul contribuției în prima rundă 
(cu 1,6 euro) anticipând probabil comportamentul altora, apoi au 
continuat să-și mărească investițiile pe parcursul a cinci runde înainte 
de a rămâne la un nivel constant în restul jocului. Până să se ajungă la 
ultimele cinci runde ale jocului, efectul concurenței dintre grupuri 
asupra cooperării în cadrul acestor interacțiuni ocazionale generase o 
diferență semnificativă: participanții din lumea competitivă au 
contribuit de aproape trei ori mai mult la proiectul de grup (un bun 
public) fata de cei din lumea din care lipsea concurenta.** 


Nu este vorba doar despre francezi. Impactul competiției dintre 
grupuri în experimentele de laborator pe tema cooperării a fost 


observat la multe populaţii WEIRD. Poate cea mai puternică metodă 
de a induce cooperarea în cadrul JBP este aceea de a combina 
concurența dintre grupuri cu ocaziile de care beneficiază jucătorii de a 
se implica în pedepse costisitoare. Prezenţa concurenţei dintre grupuri 
pare să-i motiveze pe jucătorii WEIRD să-i „pulverizeze“ instantaneu 
(prin pedepse financiare) pe potenţialii profitori. Acest tratament ii 
aduce rapid în parametrii funcționali și determină o creștere a 
cooperării până aproape de nivelul maxim.** 


Problema cu aceste studii este că n-am putut stabili cu certitudine 
relația dintre cooperarea în cadrul Jocului Bunurilor Publice si fiG. 
Pentru a analiza această problemă, echipa lui Patrick le-a administrat 
ÎÎG participanților după terminarea experimentului descris anterior. 
Partea dreaptă a Figurii 10.4 reprezintă procentul participanților care 
au declarat că „majoritatea oamenilor sunt de încredere“ în fiecare 
variantă a experimentului. Când oamenii au fost implicați doar în 
19 interacțiuni într-o lume necompetitivă, în timpul cărora nivelul 
cooperării a scăzut treptat, doar aproximativ 53% au dat dovadă de 
încredere în general. Totuşi, după ce au fost expuși unui mediu 
competitiv care a implicat niveluri mai ridicate ale cooperării 
(în interacțiuni unice), procentul persoanelor cu un grad mai mare de 
încredere a crescut cu aproximativ 15 puncte, ajungând la 68%.%5 


Considerat în ansamblu, acest trio al rezultatelor identifică precis 
soluția problemei. Experimente de laborator ne permit să aflăm cauza 
creșterii nivelului de încredere - o concurență mai puternică între 
grupuri —, in timp ce studii din Germania și Statele Unite ne dau 
posibilitatea de a observa aceste efecte în acțiune în cadrul 
economiilor reale la nivelul întregii populații. 


Oare aceste rezultate se aplică și în alte cazuri decât cel al națiunilor 
WEIRD? Cred că această formă de concurență inofensivă dintre 
grupuri se potrivește foarte bine populațiilor mobile cu psihologie 
individualistă și cu norme pentru prosocialitatea impersonală. În 
societăţile în care socialitatea continuă să rămână profund ancorată în 
relațiile interpersonale, o concurență mai intensă între grupuri poate 
dinamiza clanurile, afacerile de familie sau organizaţiile mafiote, 
contribuind totodată la consolidarea normelor bazate pe relaţii în 
locul acelora legate de prosocialitate impersonală. Pe scurt, pentru 
obținerea efectelor menţionate anterior pentru concurența între 
grupuri, o populaţie are probabil nevoie de norme relativ puternice de 
prosocialitate impersonală în comparaţie cu normele înrădăcinate în 
rudenie sau în moralitate relationala. Așadar, ar fi o greșeală sa 
extrapolăm imediat aceste rezultate fără a lua în calcul profilul 
cultural-psihologic al populaţiei.*$ 


Totuși, aceste studii sugerează că formele non-violente ale concurenței 
între grupuri au asupra psihologiei noastre anumite efecte 
asemănătoare cu cele ale războiului și pot propulsa evoluţia culturală 
în moduri similare. Există, desigur, și diferente importante. 
Majoritatea formelor inofensive de concurenţă între grupuri probabil 
că nu duc la adâncirea credinței religioase și nici nu impulsionează 
participarea la ritualuri pentru că nu există nici o amenințare la 
adresa vieţii sau a integrității fizice. 


Să nu uităm că trebuie să facem distincţia conceptuală între 
concurența între grupuri și concurența între membrii aceluiași grup. 
Așa cum am văzut, concurența între grupuri favorizează credințe, 
practici, obiceiuri, motivații și politici care promovează succesul 
grupurilor aflate în concurență cu alte grupuri. Așadar, concurența 
între grupuri promovează adesea încrederea, cooperarea și alocarea 
eficientă a retributiilor financiare între angajaţi (de pildă, directorii 
executivi nu sunt plătiți mai mult decât este cazul). Evident, nivelurile 
ridicate ale concurenţei între grupuri determină și exploatarea 
muncitorilor de către firme în străinătate și distrugerea mediului 
înconjurător. În schimb, concurența în interiorul grupului reprezintă 
competiția dintre persoane sau grupuri restrânse care are loc în 
interiorul firmelor, al organizațiilor sau al altor grupuri. Această formă 
de competiție favorizează răspândirea de comportamente, credințe, 
motivații și practici care promovează succesul unor indivizi dintr-o 
firmă în raport cu alții din aceeași firmă. Acestea sunt practici 
favorabile unor persoane în detrimentul interesului firmei. Când 
directorii executivi conspiră pentru a obține salarii mai mari pentru ei 
înșiși, precum și pentru alți membri ai comitetului director, avem de-a 
face cu o formă de concurență în interiorul grupului care are de obicei 
efecte nocive asupra firmei. Dar concurența în interiorul grupului nu 
este în totalitate neproductivă. Dacă se situează la un nivel moderat, 
poate inspira hărnicie si productivitate.*” 


Companiile moderne, la fel ca societățile antice şi instituțiile tribale, 
ajung în cele din urmă să facă implozie în absenţa concurenței dintre 
grupuri. Normele si instituţiile, desigur, oferă un anumit grad de 
stabilitate şi pot inhiba sau anihila creşterea necontrolată a interesului 
pentru o vreme. Dar, în cele din urmă, indivizii si coalitiile din cadrul 
unor firme sau al altor organizaţii, mai ales al monopolurilor, concep 
metode pentru exploatarea sistemului în beneficiul propriu. Fondatorii 
vizionari, asemenea marilor conducători de naţiuni, pot împiedica 
acest lucru pentru o vreme, dar nefericita inevitabilitate a morţii 
garantează limitarea influenţei lor pe termen lung. 


IN POLITICA, SOCIETATE $I RELIGIE 


Pe fundalul tuturor acestor informatii, putem intelege mai bine lumea 
modernă prin recunoașterea faptului că formele temperate ale 
concurenței dintre grupuri s-au insinuat în sistemele economice, 
politice si sociale WEIRD în mai multe moduri. Tocmai am văzut în ce 
mod concurența la nivelul firmelor operează în sfera economică și 
influențează  prosocialitatea  impersonală. În sfera politică, 
democratiile pluripartite exploatează forța competiției dintre grupuri. 
Fiecare partid politic, dacă ar fi să devină unicul partid de 
guvernământ dintr-o tara, ar fi în cele din urmă afectat de corupție, 
intrigă și favoritism. Dacă acest fenomen nu survine în câteva zeci de 
ani, cu siguranță apare peste câteva generaţii. Cu toate acestea, 
întrucât se confruntă cu concurență și cu instituții democratice 
funcționale, partidele politice trebuie să lupte pentru atragerea de 
membri și câștigarea de voturi. Atâta vreme cât indivizii pot trece de 
la un partid la altul sau isi pot schimba votul, concurența dintre 
partide va răspândi practici, credințe și valori care promovează 
succesul unui partid în atragerea de membri și de voturi. Evident, 
aceasta nu este o garantie a unui sistem politic sănătos, dar cel putin 
inhibă alunecarea altminteri inevitabilă spre despotism, polarizare și 
disfunctionalitate. 


Concurenta dintre grupuri s-a impletit in textura societatii prin 
sporturi de echipa, grupuri religioase (de pilda biserici) si alte 
asociatii voluntare. Participarea la sporturi de echipa, cum ar fi hochei 
pe gheață si fotbal, le dă sansa multor copii si adolescenţi de a trăi 
prima experienta a concurentei dintre grupuri, care poate avea efecte 
psihologice de durată. Cand devin adulți, oamenii se ataşează 
emoțional de echipe profesioniste sau reprezentante ale unei instituții 
de învățământ superior care au legătură cu orașul, regiunea, tara sau 
universitatea preferată. Am reușit să înțeleg forța acestui efect când, 
student fiind la Universitatea Notre Dame, trăiam alături de întregul 
campus exuberanta sau dezamăgirea pe parcursul întregului sezon 
fotbalistic de toamnă, în funcţie de victoria sau de înfrângerea echipei 
noastre — the Fightin’ Irish - într-o zi de sâmbătă. Această experiență 
comună părea să genereze o semnificație colectivă si un grad mai 
mare de solidaritate printre studenţi. Deși cercetările mele referitoare 
la acest subiect îmi confirmă datele adunate intuitiv, studiile de mare 
acuratețe care izolează eficient impactul psihologic pe termen lung al 
echipelor sportive asupra fanilor sunt limitate.38 


Asemenea partidelor politice, organizaţiile religioase se află în 
competiție pentru atragere de membri, având în vedere că indivizii si 


familiile din multe societăți sunt gata să treacă de la o biserică sau 
tradiție la alta, sau de la un templu la altul. Unele biserici cresc si se 
extind, altele se micșorează sau dispar. În Statele Unite, centralitatea 
libertăţii religioase și lipsa unei religii de stat este posibil să se fi 
combinat cu rețelele noastre de siguranță socială nu foarte dense, 
rezultatul fiind alimentarea unei concurente acerbe între organizațiile 
religioase pe parcursul a mai bine de două secole. Aceste tipare 
sugerează că nivelurile deosebit de ridicate ale devotamentului 
religios din America, inclusiv credinţa în sensul explicit al Bibliei, în 
îngeri si în iad, sunt o consecinţă a concurenței strânse dintre biserici. 
Să ne gândim, de pildă, la bisericile evanghelice contemporane din 
America pe care Statele Unite au început să le exporte în întreaga 
lume după al Doilea Război Mondial, ca pe un echivalent religios al 
magazinelor Walmart sau al restaurantelor MeDonald's.%9 


Deosebirile dintre efectele concurenței între grupuri versus ale celei 
din interiorul unui grup ne ajută să înțelegem de ce concurența are 
atât conotații pozitive, cât si negative. Functionand în afara unui set 
de reglementări și fără a fi monitorizate, firmele care se confruntă cu 
un nivel ridicat al concurenţei între grupuri vor începe să se saboteze 
între ele și să-i exploateze, totodată, pe cei vulnerabili. Știm lucrul 
acesta pentru că s-a întâmplat în mod repetat de-a lungul secolelor și 
continuă si astăzi. Cu toate acestea, când sunt controlate 
corespunzător, nivelurile moderate de concurență pașnică între 
grupuri pot duce la consolidarea încrederii impersonale și a 
cooperării. Tot astfel, formele extreme de concurență între membrii 
grupului încurajează comportamentul egoist, invidia și gândirea de tip 
„joc cu sumă nulă“. Cu toate acestea, când sunt disciplinate de 
concurența între grupuri, niveluri moderate ale concurenţei în 
interiorul grupului pot inspira perseverenţă si creativitate. 


Când şi de ce? 


Pentru a înţelege mai bine originile prosocialitatii WEIRD, trebuie să 
analizăm apariţia unor forme susținute de concurența pașnică între 
grupuri si felul in care s-au împletit în structura unui număr atât de 
mare de instituţii occidentale moderne, precum și motivul pentru care 
s-a întâmplat acest lucru. 


Ca urmare a distrugerii instituţiilor bazate pe rudenie, oamenii au 
devenit din ce în ce mai individualiști, mai independenți, mai 
preocupaţi de propria persoană, nonconformiști și mobili relational. 
Au devenit membri ai unor asociaţii voluntare care să corespundă 


intereselor, necesităților si obiectivelor lor. Ghildele, orașele, 
universitățile, confreriile, bisericile și mănăstirile din Evul Mediu 
matur si târziu se luptau pentru atragerea de membri — meșteșugari 
iscusiti, avocaţi pricepuţi, negustori de succes, studenți inteligenţi, 
enoriași prosperi și călugări piosi. Mai târziu, statele aveau să intre in 
competiție pentru cei mai buni imigranți, intelectuali, artizani, 
ingineri şi armurieri. Cei care se declarau nemulțumiți de organizația 
din care făceau parte la un moment dat se puteau transfera în alt grup 
sau puteau să-și formeze propria asociaţie. Asociaţiile care se bucurau 
de succes puteau atrage si păstra cel mai mare număr de membri 
valorosi.*° 


Efectele intensitatii concurentei pasnice dintre grupuri in Evul Mediu 
sunt vizibile in aparitia si in dezvoltarea a patru tipuri de asociatii 
voluntare aflate în concurenţă: orașe, mănăstiri, ghilde si universități. 
Am văzut în Figura 9.7 expansiunea noilor municipalități, iar datele 
istorice demonstrează cu prisosință capacitatea oamenilor de a 
favoriza anumite orașe europene prin exprimarea masivă a votului. 
Pentru mănăstiri, Figura 10.5 surprinde imaginea de ansamblu între 
secolele VI-XV. Deși mănăstirile începuseră să se înmulțească din Evul 
Mediu timpuriu, răspândirea lor s-a accelerat în secolul al X-lea. În 
anul 909, de pildă, călugării benedictini de la abația Cluny (Franța) au 
dobândit mai multă libertate, și-au înnoit practicile și și-au 
reorganizat comunitățile. Schimbările de la abația Cluny, care au 
determinat și o înăsprire a disciplinei monastice, au dus la apariția 
rapidă a noi comunități similare celei de la Cluny în secolele X-XI. La 
acea vreme, duhul ieşise din lampa fermecată și grupuri noi de 
persoane, animate de o viziune comună, se desparteau de modelul 
Cluny si se lansau într-o formulă personală înarmate doar cu o 
perspectivă comună referitoare la metoda optimă de a-l sluji pe 
Dumnezeu, de a inspira pietate și de a organiza o comunitate 
religioasă. Cele mai bune metode ale mănăstirilor care s-au bucurat de 
cel mai mare succes au fost imitate si adaptate de noi mănăstiri. Cele 
care aveau cele mai eficiente și mai răspândite practici s-au dezvoltat, 
devenind ordine monastice transnationale; altele au întâmpinat 
probleme mari și au dispărut.“ 

FIGURA 10.5. Creștere a numărului mănăstirilor între secolele VI-XV 
în Europa Occidentală în ansamblu și în cinci subregiuni diferite.** 


Un concurent redutabil al modelului Cluny a apărut în 1098, când un 
călugăr pios pe nume Robert a ieșit însoţit de alți 20 de călugări pe 
poarta unei abatii renumite. S-au stabilit într-un sat îndepărtat de 
lângă o pădure din estul Franţei și au pus bazele unei noi comunități 
religioase bazate pe pietate, hărnicie, autonomie și abnegatie. Urmând 
modelul înaintaşilor de la mănăstirea Cluny, au stabilit un sistem 
ierarhic ce permitea dezvoltarea organică, fiecare comunitate „mamă“ 
putând genera comunități „fiică“. Pentru a stabili acest sistem, au 
elaborat o cartă prin care fiecărei abatii i se garantau independența si 
un grad sporit de autonomie, dar abatiile din cadrul ordinului 
continuau să rămână unificate ierarhic si subordonate abatiei-mama. 
Spre deosebire de cei de la Cluny, abatii erau aleși democratic de frații 
lor din comunitate. Ordinul Cistercian, căci despre el este vorba, s-a 
extins în întreaga Europă, din Boemia până în Irlanda, ajungând să 
numere 750 de abatii în momentul său de glorie din secolul al XV-lea. 
Totuşi, călugării predicatori itineranti dominicani și franciscani 
ajunseseră să câștige teren si, în cele din urmă, aveau să-i depășească 
pe cistercieni.** 


Acum, dacă vă întrebaţi: „mănăstiri (...) cui îi pasă de o mână de 
călugări?“, nu vă grăbiţi: vom reveni la acești călugări când vom 
discuta originile protestantismului, etica muncii, valoarea morală a 
muncii manuale si inovațiile tehnologice. Călugării sunt deosebit de 
importanți (dacă sunteți călugări, poate aceste afirmaţii nu vă 


surprind).*4 

Venind în urma mănăstirilor cu un secol, două, și numărul ghildelor a 
crescut semnificativ în Evul Mediu matur si târziu. În Figura 10.6A 
este reprezentată creşterea vertiginoasă a numărului ghildelor din 
Insulele Britanice, care a avut loc în cea mai mare parte în orașele tot 
mai numeroase ale Angliei. Aceste ghilde includeau asociaţii de 
comercianți, funcționari, fierari, păstori, pielari, berari si practicanți ai 
multor alte mestesuguri, pe lângă confrerii pur religioase. Pe lângă 
organizarea și reglementarea intereselor economice comune ale 
grupului, ghildele ofereau ajutor reciproc membrilor, solutionau litigii 
si pedepseau comportamentul antisocial (de pildă hotia); mai mult 
chiar, pretindeau că-și pot ajuta membrii să ajungă în rai. Au existat 
perioade și locuri în care fiecare locuitor adult al unui târg sau al unui 
oraș era membru al unei ghilde, fie direct, fie prin intermediul 
partenerului de viata. 


Concurenta dintre ghilde a dus la răspândirea unor metode mai bune 
de a atrage noi membri, de a genera solidaritate și de a motiva 
respectarea regulilor ghildelor. Ghildele probabil că învățau una de la 
alta și recombinau diferite abordări referitoare la procesul decizional, 
structura organizațională, rolul conducătorului și măsurile punitive. 
Exemplul meu preferat are legătură cu o tehnică motivationala. 
Membrii ghildelor care încălcau regulile erau amendaţi, în mod 
repetat dacă era nevoie, si, într-un final, excluși dacă nu se îndreptau. 
Ghildele reușeau să folosească forța credinţei în purgatoriu pentru a 
atrage membri noi și pentru a-i motiva să se conformeze regulilor. 
Membrii unei ghilde se bucurau de privilegiul rugăciunii întregii 
comunități pentru sufletele lor după moarte. Se pretindea că 
rugăciunile înălțate de un mare număr de oameni, preferabil de cei 
virtuoși, aveau capacitatea de a reduce suferințele unui păcătos în 
purgatoriu şi de a-i grăbi ascensiunea în rai. Un asemenea artificiu 
cultural nu numai că avea darul de a atrage membri noi- prin 
asigurarea unui drum spre rai pentru vehicule cu grad înalt de 
ocupare -, dar și înzestra ghilda cu o variantă supranaturală proprie a 
strategiei recompensei sau pedepsei: ,,Vino-ti in fire, altminteri o sa 
stai câteva sute de ani în plus în purgatoriu“. (Dacă aveţi îndoieli cu 
privire la modul esenţial în care credința in viata de apoi poate 
influența comportamentul unei persoane, recititi, vă rog, capitolul 
4.) 


Asa cum se poate observa în Figura 10.6B, si universităţile s-au 
răspândit rapid în Evul Mediu. Universitatea din Bologna si cea din 
Paris au oferit cele două modele din care au derivat normele, regulile 
si politicile adoptate, modificate si recombinate pentru crearea de noi 


universitati. Dupa cum stiti, Universitatea din Bologna a fost fondata 
cand studentii s-au intrunit intr-o asociatie cu scopul de a-si angaja 
singuri profesori si de a se putea reprezenta in fata oficialitatilor 
orasului. in schimb, Universitatea din Paris s-a dezvoltat cand 
profesorii au format un corp profesoral, o ghildă, ca reacție la 
încercările episcopului si ale altor autorități religioase de a se 
amesteca în procesul educational (universitarii detestă si astăzi o 
asemenea imixtiune). Profesorii au dorit dintotdeauna să-şi stabilească 
pe cont propriu standardele, programele de studiu si examenele, dar 
acum făceau acest lucru ca parte dintr-o comunitate egalitară, nu ca 
persoane private. Uneori apăreau chiar universități noi când unii 
studenți și profesori nemulțumiți isi părăseau universitățile în semn de 
protest si fondau o nouă instituţie într-un centru urban din apropiere. 
Universitatea din Bologna a dat naștere multor asemenea universitati- 
fiică în comunități italiene învecinate, deși multe au avut o existență 
efemeră. Tot astfel, printr-un proces la fel de laborios, din 
Universitatea Oxford s-a desprins în 1209 sora sa geamănă, 
Universitatea Cambridge. 

FIGURA 10.6. Graficul de sus (A) prezintă numărul ghildelor din 
Insulele Britanice între 1050-1550, iar graficul de jos (B) reprezintă 
numărul universităților din Europa între 1100-1550.*° 


Un secol mai târziu, Biserica, împreună cu alte elite politice, a început 
să fondeze universități, deşi acestea continuau să urmeze modelele 
originale. Deciziile papale confereau universităților, inclusiv 
corpurilor profesorale si studenților, un grad ridicat de autonomie si 
de independență. Profesorii cu faimă se bucurau de mobilitate, 
transferându-se pentru a obține cele mai bune oferte, o plată mai 


consistentă, siguranța postului si libertate intelectuală. Si studenții 
aveau dreptul de a-și alege universitatea unde să studieze și, ca 
membri, erau scutiți de legile locale (ceea ce făcea ca localnicii să nu-i 
vadă cu ochi prea buni).*” 


Merită să subliniem că atât ghildele, cât și universitățile s-au dezvoltat 
rapid în secolul al XIV-lea, într-o perioadă în care Moartea Neagră 
(ciuma bubonică) decima populația Europei. Moartea Neagră a 
înghițit 30%-60% din întreaga populaţie. Acest fapt sugerează că 
dezvoltarea asociațiilor voluntare nu a reflectat o creştere 
a populaţiei, ci a continuat în ciuda unui declin al acesteia, fapt care 
se poate datora în parte șocului produs de Moartea Neagră asupra 
psihologiei umane, comparabil cu impactul războiului discutat în 
capitolul precedent. Aceste traume au întărit solidaritatea asociațiilor 
voluntare motivând persoanele mai independente și familiile nucleare 
să caute sprijinul semenilor, întrajutorarea și consolarea supranaturală 
oferite de asociaţiile voluntare europene în expansiune. 


Si în alte societăţi s-au dezvoltat instituţii de învățământ superior, dar 
la baza acestora se găsea un alt tip de psihologie. De pildă, în lumea 
islamică, madrasele erau cele mai importante dintre aceste instituții. 
Fiecare era creată prin fonduri obținute din donații având ca scop 
crearea posibilității studierii unui anumit tip de lege islamică și 
rămânea strâns legată de viziunea inițială a fondatorului. Madrasele 
erau monitorizate legal, pentru a preveni pătrunderea vreunei 
informații ostile islamului. Aceasta însemna că marile progrese făcute 
de învățații musulmani au avut loc în subsidiar, evitând vigilenta 
monitorizării (ceea ce sporeşte valoarea acestor realizări). Madrasele, 
spre deosebire de corespondentele lor din Europa medievală, nu erau 
conduse de un grup a cărui componență era în perpetuă schimbare, 
format din profesori recalcitranti și studenţi rebeli care se adunau în 
colective autonome și cereau libertate intelectuală, menţinerea 
standardelor și definirea programelor academice.*® 


În ansamblu, formarea spontană și proliferarea organizațiilor 
voluntare capabile de autoguvernare si de autonomie- de tipul 
orașelor, mănăstirilor, ghildelor și universităţilor — este o trăsătură 
definitorie a europenilor din al doilea mileniu. În lumina dovezilor 
psihologice contemporane, putem deduce că, probabil, concurența 
dintre aceste organizaţii a influențat motivațiile, preferinţele și tipurile 
de interacţiune socială ale oamenilor.*? 


PSIHOLOGIE NOUĂ, EFECTE NOI 


Europa Occidentala nu este singura care a reusit sa fructifice forme 
inofensive ale concurentei intre grupuri. Acest fenomen este prezent in 
multe societati si a fost folosit la promovarea unui nivel mai ridicat de 
prosocialitate.°° Totuși, concurența dintre grupuri manifestată la 
nivelul ghildelor, al universităţilor si al altor asociaţii europene era 
diferită datorită ubicuitatii sale si a eficienței interacțiunii cu 
psihologia și cu instituţiile. Pentru a înțelege de ce, să nu uităm că, în 
cele mai multe locuri, adulții se dezvoltă prinși in inlantuirea unor 
rețele sociale ancorate în puternice relații de rudenie. Nu le este foarte 
simplu să isi transfere relațiile sau locuința și să se mute în sânul unor 
noi grupuri sociale sau să-și dedice viata noilor comunități. Si chiar 
când se pot alătura unor asemenea asociaţii, legăturile lor sociale, 
motivațiile, valorile morale și perspectiva asupra lumii încă îi tin 
ancorati în comunitățile lor moștenite, bazate pe rudenie, și în rețelele 
relationale. Desigur, grupurile bazate pe rudenie și comunitățile 
moștenite se pot întrece inofensiv, dar membrii acestora nu pot trece 
dintr-o echipă în alta după bunul-plac și nici nu pot recruta membri 
noi dacă vor. Așadar, concurenţa dintre aceste grupuri nu va face 
decât să accentueze și mai mult diviziunea dintre ele, sporind 
ataşamentul față de clanul propriu și normele relaționale 
reglementate. În această situație, concurența dintre grupuri poate 
scădea nivelul încrederii impersonale în loc să îl ridice. 


Pentru a analiza acest fenomen, să ne gândim la modul în care 
dizolvarea cooperativelor agricole din China la începutul anilor 1980 
a influențat viata socială și concurenţa dintre grupuri din zona 
culturilor de orez (Figura 7.5). Odată ce terenurile și afacerile au 
putut fi controlate și deținute de persoane private, competiţia dintre 
grupuri a redevenit posibilă. În zonele rurale, clanurile chineze au 
început imediat să se regrupeze, să-și reînnoiască ritualurile la nivelul 
comunității, să-și repare altarele ancestrale, să-și reînnoiască 
genealogiile care le definesc apartenența la un anumit grup. După o 
pauză de 30 de ani, clanurile au ajuns curând să concureze pentru 
deținerea de terenuri și accesarea de oportunități economice, mai ales 
în satele cu mai multe clanuri. Clanurile dominante din aceste sate îi 
hartuiau pe membrii clanurilor mai mici, ostracizându-i și uneori 
blocându-le accesul la terenurile fertile (ceea ce reprezintă o mare 
problemă dacă ești agricultor). Aceste presiuni au determinat familiile 
din clanurile mai mici să se întoarcă în satele strămoșești — fenomenul 
hui laojia. Părăsindu-și locuinţele de-o viata, cuplurile nu s-au întors 
în locurile natale, ci în satele din care plecaseră părinţii, bunicii sau 
chiar strămoșii si mai îndepărtați cu mult timp în urmă — sate unde 
clanul lor deținuse o poziţie dominantă." 


Acest comportament de clan a dat roade. Pe baza unui sondaj efectuat 


in 366 de sate la mijlocul anilor 1990, cu cat un sat era dominat mai 
puternic de un singur clan, cu atât numărul afacerilor private era mai 
mare si cu atat crestea si forta de munca absorbita de aceste afaceri. 
Aceste efecte au fost de amploare. Dacă membrii celui mai numeros 
clan reprezentau o proporție care creștea cu 10% (să zicem de la 20% 
la 30%), numărul afacerilor private creștea cu o treime, iar forța de 
muncă medie se mărea cu un sfert. Mai mult, satele cu clanuri 
dominante se pricepeau mai bine și la tragerea la răspundere 
a funcționarilor publici si la furnizarea de bunuri publice, cum ar fi 
lucrări de irigaţii. Pentru a înţelege implicaţiile acestui fapt, să 
inversăm puţin lucrurile: comunitățile formate din gospodării fără 
legături de rudenie între ele făceau eforturi să pornească afaceri, să 
angajeze personal, să ofere bunuri publice și să-i tragă la răspundere 
pe funcționarii guvernamentali. Aceasta se datorează, evident, faptului 
că în China se face apel la „legături puternice“ și la configuraţia 
relațională pentru recrutarea de personal, pentru influențarea 
politicienilor, pentru a dinamiza cooperarea în muncă si a forma 
relații profesionale. 


Spre deosebire de regiunile din Europa medievală unde acţiona PMF, 
China rurală la sfârșitul secolului XX nu a creat spontan o mulțime de 
asociaţii voluntare formate din necunoscuţi cu opinii similare. În 
schimb, oamenii și-au reafirmat legătura cu locuinţele strămoșești, si- 
au întărit ataşamentul față de clan și au reconstituit spontan grupuri 
exclusive, construite pe baza virtuţilor loialității generate de rudenie 
(nepotism). Aceste lucruri s-au întâmplat chiar și când guvernul 
chinez a încercat să dizolve clanurile, în parte prin distrugerea în anii 
1950 a genealogiilor acestora. 


Utilizarea forței concurenţei 


Concurența susținută dintre unități administrative a dinamizat 
înglobarea unor forme inofensive de concurență între grupuri în 
instituțiile economice, sociale și politice ale Europei. Acest fenomen s- 
a accelerat în a doua jumătate a mileniului al doilea, când majoritatea 
statelor prospere şi-au dat seama (conștient sau inconștient) cum să 
genereze si să monitorizeze o competiţie sănătoasă între asociaţii 
voluntare. În sfera economică, ghildele au lăsat treptat locul diverselor 
forme de parteneriat și, în cele din urmă, societăților pe acțiuni. În 
majoritatea cazurilor, întreprinzătorii și noile asociații depășeau cu 
mult guvernele și legiuitorii în privința identificării de noi modalități 
de împărțire a riscurilor, de transferare a proprietății și de limitare a 


răspunderii. De pildă, bursele de valori au început să se formeze in 
Amsterdam, Anvers si Londra în secolele XVI-XVII. Agentilor de bursă 
din Londra nu li se permitea accesul în Bursa Regală din cauza 
comportamentului lor necizelat, asa că și-au ales o cafenea din 
apropiere drept loc de desfășurare a activităţii. Cand tablitele n-au mai 
putut cuprinde listele de agenți dubiosi scrise cu creta, s-a creat o 
asociaţie a agenţilor de bursă care a stabilit standarde profesionale, iar 
indivizii nedemni de încredere au fost excluși din cafenea. Un secol 
mai târziu, germenele Bursei din New York a fost sădit tot într-o 
cafenea (și într-o tavernă), la intersecția dintre Wall Street si Water 
Street (cafenelele sunt precum mănăstirile, jucând un rol neașteptat de 
puternic în formarea lumii moderne). Bursele de valori le-au permis 
companiilor să găsească investitori și au accelerat competiția între 
firme pentru investiţii de capital. Noile legi și reguli au ajuns în cele 
din urmă să consolideze acumulările secolelor de experimente 
involuntare, întreprinse de diverse asociații si societati.°? 


În sfera politică, unde ghildele detinusera adesea supremaţia, 
persoanele care aveau opinii comune au început să formeze partide 
politice în Anglia secolului al XVII-lea. Aceste partide s-au aflat în 
competiție pentru a influența populația, pentru a orienta deciziile 
guvernamentale și a câştiga o reprezentare mai substanţială. În Statele 
Unite, Părinții Fondatori dispretuiau în mare măsură partidele politice 
si, în consecinţă, nu au specificat nimic referitor la acestea în 
Constituţia Statelor Unite. Totuși, partidele politice s-au format 
spontan și au ajuns să domine curând scena politică. Așadar, 
centralitatea partidelor politice în sistemul american este un caz 
interesant în care arhitecţii instituţiilor formale au înţeles total eronat 
cum si de ce sistemul lor avea (sau nu, așa cum se întâmplă în 
America secolului XXI) să funcţioneze în cele din urmă.5* 


În sfera socială, dezvoltarea echipelor de sport şi a ligilor sportive a 
plasat competiția pașnică dintre grupuri în centrul preocupărilor 
relaxante din timpul liber, devenind adesea parte a identității 
personale. Participarea la echipe sportive a devenit centrală în 
activitățile copiilor (ale băieţilor, cel putin). După înfrângerea lui 
Napoleon la Waterloo, ducele de Wellington a declarat că „lupta a fost 
câştigată pe terenurile de fotbal din Eton“, sugerând astfel că ofițerii 
englezi isi oteleau caracterul pe terenul de sport. Este interesant de 
observat că toate aceste sporturi — crichet, rugby, hochei, fotbal, fotbal 
american si baseball- își au originea în Anglia preindustrială. 
Ultimele două sporturi americane derivă din rugby și din jocuri 
populare, printre care se numără și cele jucate de copii, și anume 
rounders și stoolball. Evident, în zilele noastre comunitatea 
Matsigenka joacă fotbal, locuitorii arhipelagului Fiji rugby, japonezii 


baseball și indienii crichet.** 


Ceea ce vreau să scot in evidență este că structurile noastre 
instituționale moderne înglobează forme diferite de concurenţă între 
grupuri, care intensifică tendinţa oamenilor de a acorda încredere 
străinilor si de a coopera cu aceștia, putând influența totodată si alte 
aspecte ale psihologiei noastre. Oamenii învață să conlucreze în 
echipe formate pe loc, chiar dacă echipele respective nu sunt decât o 
adunătură de necunoscuţi. Motorul concurenței dintre grupuri 
acționează în sens contrar forțelor evoluţiei culturale care operează în 
interiorul grupului, acestea favorizând adesea egoismul, gândirea de 
tip joc cu sumă nulă, intriga si nepotismul. Cadrele noastre 
instituționale WEIRD au început să se dezvolte în Evul Mediu, pe 
măsură ce oameni din ce în ce mai individualiști, mai independenți, 
mai neconformiști si mai analitici au început să formeze asociații 
voluntare, care, la rândul lor, au început să concureze între ele. 
Pe termen lung, concurența dintre statele teritoriale le-a favorizat pe 
acelea care au dezvoltat metode menite să focalizeze și să absoarbă 
efectele psihologice și economice ale concurenței pașnice dintre 
grupuri. Categoric, acest sistem nu a fost proiectat de nimeni, și puțini 
sunt cei care pot măcar să-și dea seama cum ne modelează psihologia 
sau de ce funcționează adeseori. 


11. Mentalitati de piata 


Ori de cate ori comertul este introdus intr-o tara, vine insotit de 
probitate si de punctualitate (...). Dintre toate natiunile Europei, 
olandezii, avand cel mai dezvoltat spirit comercial, sunt si cei mai 
loiali cuvântului dat. Englezii îi depăşesc pe scoțieni în această 
privință, dar se află mult în urma olandezilor, iar în părțile 
îndepărtate ale țării noastre această calitate apare într-o măsură și mai 
mică în comparaţie cu zonele comerciale. Acest fapt nu poate fi 
imputat caracterului naţional, așa cum pretind unii. Nu există o 
explicaţie naturală a faptului că un englez sau un scoţian nu este la fel 
de corect în respectarea unei înţelegeri ca un olandez (...). Un om de 
afaceri tine mult la reputaţia sa și-și respectă fiecare angajament cu 
scrupulozitate (...). Când o naţiune este formată în mare parte din 
negustori, aceștia impun întotdeauna un model de probitate și de 
punctualitate, acestea fiind virtuțile principale ale unei națiuni de 
comercianți. 


Adam Smith (1766), „Of the Influence of Commerce on Manners“! 


Au apărut prima oară in secolul al XIII-lea in nordul Italiei, la Milano, 
la Modena și la Parma, dar s-au răspândit cu repeziciune în Anglia, 
Germania, Franța si Țările de Jos. Alături de clopotnite, ele 
sincronizau activităţile tuturor celor aflați în apropiere, anuntandu-i 
când trebuie să se scoale, să muncească și să mănânce; tot ele dictau și 
începutul adunărilor publice, al şedinţelor de judecată si al târgurilor 
locale. Ele, primele ceasuri mecanice, au devenit treptat inima 
orașelor europene din Evul Mediu târziu, împodobind primării, pieţe 
ale orașelor și catedrale. Ceasurile mecanice s-au răspândit rapid de la 
un centru urban la altul, ca o epidemie, pe măsură ce târgurile și 
orașele imitau ceasurile construite de concurenții lor mai mari și care 
se bucurau de mai mult succes. Orașele angajau artizani celebri ca să 
le construiască ceasuri pe măsura celor din Veneţia, Breslau, Paris și 
Pisa. Ceasurile au invadat și mănăstirile si bisericile, și au început să 
le dicteze călugărilor, preoţilor si enoriașilor orele când trebuiau să 
muncească, să mănânce și să se închine. Ceasurile publice au devenit 
simboluri ale unei vieți urbane ordonate si ale pietatii religioase 
stricte. In 1450, 20% din centrele urbane cu cel putin 5 000 de 
persoane aveau cel putin un ceas public, iar până in 1600 majoritatea 
bisericilor aveau un ceas.? 


Răspândirea ceasurilor publice oferă un semn istoric vizibil al apariției 
unei psihologii a percepţiei timpului de tip WEIRD. Dacă aţi avut 
ocazia să petreceti ceva timp în jungla amazoniană, în Africa, în 
Oceania sau în multe alte locuri, ați observat cu siguranță trăsătura 
cea mai evidentă a psihologiei WEIRD legată de măsurarea timpului: 
obsesia economisirii timpului. Spre deosebire de prietenii mei din Fiji, 
am mereu senzația că nu-mi ajunge timpul. Sunt obsedat să „câștig 
timp“, să-mi „fac timp“ sau să „găsesc timp“. Toată ziua sunt cu ochii 
pe ceas ca să ajung la timp la următoarea întâlnire, la următoarea 
programare sau să-mi iau copiii de la grădiniță. Spre deosebire de 
mine, prietenii mei din Fiji şi colaboratorii mei care mă asistă la 
munca de teren nu pot prelua acest model mental controlat de timp și 
ceas, nici măcar când le ofer si suportul tehnologic necesar si 
motivațiile financiare. Mai de mult, când am început proiectele de 
cercetare în zona Pacificului, le-am cumpărat ceasuri electronice 
tuturor asistentilor mei, sperând că astfel vor ajunge la timp la 
întâlniri, la interviuri si la masă. Dar degeaba. Le făcea plăcere să 
poarte ceasurile, probabil ca pe niște accesorii șic, dar nu cred că le-a 
trecut vreodată prin cap să se uite la ceas să vadă ce oră este. Odată, 
în timp ce lucram pe laptop alături de unul dintre asistenții mei foarte 
entuziaști, m-am uitat la ceasul pe care i-l dădusem să văd ce oră 
arată. Mi-am dat seama imediat că ceasul nu funcționa corect pentru 
că discrepanta dintre ora afișată si propriul meu ceas mental era prea 
mare. Ceasul lui s-a dovedit a fi în urmă cu 25 de minute și am avut 
o bănuială că nu funcționa corect de săptămâni întregi. 


Pentru a evalua economisirea timpului, psihologii Ara Norenzayan și 
Robert Levine au dezvoltat câteva tehnici pe care le-au aplicat în 31 
de orașe mari. În zonele centrale ale acestor metropole, echipa lor a 
cronometrat cu discreție viteza de deplasare a oamenilor pe marile 
bulevarde. Ideea este că orășenii presati de timp merg mai repede. Așa 
cum era de aşteptat, newyorkezii si londonezii se deplasează foarte 
rapid pe trotuare, parcurgând un kilometru și jumătate în circa 15 
minute. Spre deosebire de ei, locuitorii orașelor Jakarta si Singapore 
merg la pas, parcurgând un kilometru și jumătate în circa 20 de 
minute, ceea ce înseamnă că newyorkezii și londonezii au o viteză cu 
aproximativ 30% mai mare față de oamenii din orașele mai lente. În 
Figura 11.1 se observă că orășenii din țările mai individualiste au 
tendința de a se deplasa mai repede față de cei din țările mai puțin 
individualiste. Acest raport se menţine și când verificăm statistic 
diferenţele între dimensiunile orașelor. 


Pentru o evaluare alternativă a economisirii timpului, echipa s-a 
deplasat în oficiile poștale din centrul orașului și a selectat la 
întâmplare cel putin opt funcționari postali pentru achiziționarea unui 


timbru. Folosind un protocol menit să reducă la maximum influența 
tuturor factorilor, cu excepția ritmului de mers al funcţionarului, ei au 
măsurat în secret timpul necesar efectuării acestei tranzacții. Încă o 
dată, cu cât o tara e mai individualistă, cu atât crește viteza livrării 
timbrelor. Aceste date sugerează că, si când comparăm doar locuitori 
ai centrelor urbane, reprezentanţii societăților mai individualiste își 
fac griji mai mari cu privire la bugetul de timp — să nu-l irosească, să-l 
economisească sau să-l cheltuiască „eficient“ (indiferent de 
semnificația acestui lucru). Astfel, se pare că economisirea timpului 
este strâns legată de individualism şi iese la iveală în tot felul de 
moduri.* 

FIGURA 11.1. Raport dintre viteza de deplasare pe jos (in mile pe ora) 
si măsura noastră globală referitoare la individualism (reprezentată in 
Figura 1.2) pentru orașe mari din 28 de tari ale lumii. Orășenii din 
societățile mai individualiste merg mai repede. 


Care este sursa variațiilor în economisirea timpului la nivel global? 


Multe dovezi istorice care includ date despre răspândirea ceasurilor 
mecanice sugerează că această nouă psihologie a percepției timpului a 
început să fermenteze încă din Evul Mediu târziu, cel mai probabil 
dintr-un amestec de individualism, gândire analitică si preocupare fata 
de propria persoană, care exista în târguri, în mănăstiri și în oraşe 
libere ale Europei. În aceste lumi sociale, obținerea succesului 


personal si construirea de relații presupuneau ca indivizii sa 
investească în propriile calități și abilități în paralel cu acumularea de 
realizări. Confruntându-se cu un nivel mai ridicat de concurență 
impersonală, artizanii, negustorii, călugării și magistraţii aveau ca 
obiectiv cultivarea unei imagini bazate pe punctualitate, disciplină și 
precizie. Nu noile ceasuri mecanice au inițiat tranziția spre o 
psihologie centrată în jurul preocupării fata de trecerea timpului; mai 
degrabă ele doar au marcat și au catalizat unele procese care se aflau 
în desfășurare. Înainte de apariţia ceasului si, ulterior, în paralel cu 
existența acestuia, călugării foloseau lumânări de dimensiuni fixe 
pentru a-și cronometra rugăciunile, în timp ce învățătorii, predicatorii 
şi constructorii foloseau clepsidre pentru a măsura durata prelegerilor, 
a predicilor si a pauzelor de masă. 


Această schimbare în percepţia timpului a fost mult mai vastă decât o 
simplă obsesie centrată asupra economisirii timpului. Înainte de Evul 
Mediu matur, fiecare „zi“ — perioada cuprinsă între răsărit și apus - a 
fost împărţită în 12 ore. Cu toate acestea, întrucât această durată 
variază de la un sezon la altul și de la o regiune geografică la alta, 
lungimea orelor respective varia si ea. Viaţa era structurată în mare 
prin ritmuri naturale — diurne, sezoniere si anuale —, iar ziua era 
organizată prin sarcini de rutină. Mai mult, se făcea arareori distincția 
între timpul dedicat muncii și timpul social, întrucât oamenii 
socializau toată ziua când erau la lucru. 


O psihologie a percepției timpului cu un caracter WEIRD mai 
pronunțat a dominat tot mai intens viața urbană în perioada Evului 
Mediu târziu si după aceea. În domeniul comerțului, negustorii au 
început să-şi plătească angajaţii săptămânal. În acest „sistem“, zilele 
au fost fixate la un anumit număr de ore care le dădeau posibilitatea 
patronilor să plătească ore suplimentare (pentru activități în plus) sau 
să scadă un anumit număr de ore pierdute din cauza bolii sau a 
condițiilor meteo nefavorabile. Plata se făcea si pe baza activității 
prestate, muncitorii fiind plătiți pentru numărul de potcoave, oale sau 
pături confecționate (la bucată). Această formulă de plată i-a forțat pe 
artizani să gândească în termeni de eficiență- câte potcoave pot 
confectiona într-o oră? Pieţele se deschideau și se închideau la 
anumite ore, ceea ce ducea la o concurență mai strânsă — toți clienții 
si toți vânzătorii puteau interactiona în același timp. Contractele se 
deschideau cu specificarea datelor si a penalitatilor, adesea calculate 
pe zile. În sfera guvernării, consiliile orăşeneşti începeau să se 
organizeze folosind ore fixe. De pildă, în 1389, consiliul orașului 
Nürnberg a stabilit un regulament prin care li se solicita consilierilor 
să petreacă două ore - măsurate cu ajutorul clepsidrei — atât înainte, 
cât și după masa de prânz (după-amiază) discutând afaceri. În Anglia, 


completele de judecată începeau ordonând avocaţilor apărării si 
martorilor să se prezinte la anumite date și la anumite ore.5 


Concentrarea asupra timpului măsurat pe ceas si adoptarea rapidă de 
noi tehnologii referitoare la timp par să fi dat roade: orașele europene 
care au adoptat un ceas public mai de timpuriu — înainte de 1450 — s- 
au dezvoltat mai rapid economic decât cele care nu au făcut acest pas 
în intervalul 1500-1700. Este de remarcat că această prosperitate nu a 
fost imediată, ci s-a acumulat după câteva generaţii, după ce aceste 
populaţii și-au adaptat mintea si stilul de viata astfel încât orașele mici 
si mari să funcționeze ca un ceasornic. Centrele urbane care și-au 
instalat ceasuri adeseori au adoptat ulterior si tiparnite. O analiza 
detaliată sugerează că ambele inovaţii au contribuit mai târziu 
independent la dezvoltarea economică. Impulsul dat prosperității de 
prezența unui ceas public a fost comparabil cu cel asociat cu existența 
unei universități. Totuși, e interesant de observat că orașele medievale 
unde exista o universitate aveau șanse mai mari de a adopta și ceasuri 
publice. 


Acum, ati putea spune că adoptarea unei tehnologii practice cum ar fi 
un ceas sau o tiparnita nu necesită o explicaţie psihologică sofisticată 
de genul celei pe care o avansez eu aici. Din fericire, istoria oferă 
posibilitatea comparatiei cu lumea islamică. Spre deosebire de 
vecinele lor apropiate din lumea creștină, moscheile și orașele islamice 
au fost imune la epidemia de ceasuri, cum au fost și la răspândirea 
tiparului din aceeaşi perioadă. Multi musulmani aveau știință de 
existența ceasurilor mecanice, așa că le-ar fi fost simplu să angajeze 
niște ceasornicari italieni să le instaleze asemenea mecanisme. 
În schimb, oamenii au continuat să se concentreze asupra relațiilor 
personale, a legăturilor de familie și a timpului ritualic. Viaţa 
musulmanilor a fost mult timp ordonată prin chemarea la rugăciune 
de cinci ori pe zi, ceea ce adaugă o structură demnă de încredere 
existenței lor zilnice (și pregătește prosocialitatea). Timpul de 
rugăciune, asemenea multor alte sisteme temporale, se calculează în 
funcţie de poziția soarelui, așa că variază de la un anotimp la altul și 
de la o regiune la alta (precum si în funcție de metodele de calcul 
folosite de diverse școli islamice). Aceasta înseamnă că intervalele 
dintre chemările la rugăciune pe tot parcursul zilei nu oferă o 
structură temporală uniformă — ele nu organizează ziua sau minţile 
oamenilor precum un ceas. Evident, odată cu creșterea prestigiului 
creștinătății, conducători din lumea întreagă au ajuns în cele din urmă 
să importe ceasuri mecanice fabricate în Europa. Dar, asemenea 
ceasurilor cu apă antice din lumea islamică sau din China, acestea nu 
reprezentau decât niște elemente de atracție sau curiozitati, nu ceva 
cu ajutorul cărora meșteșugarii, negustorii, funcționarii, călugării și 


inventatorii să-şi poată organiza viata. Asa cum am învăţat de la 
prietenii mei din Fiji, ceasurile te ajută să respecţi un orar numai daca 
ai un devotament intern fata de timpul măsurat de ceas — este vorba 
despre cum iti este organizată mintea, nu ceasul. 


Probabil că instituţiile impersonale care s-au dezvoltat în Europa, care 
au introdus plata cu ora sau în acord, precum și penalitati pentru 
întârziere, i-au motivat pe oameni să perceapă timpul și banii în mod 
asemănător. În zilele noastre, populaţiile WEIRD „economisesc“ 
timpul, „risipesc“ timpul sau „pierd“ timpul. Timpul este mereu 
insuficient și mulți încearcă să „câștige“ timp. Oamenii WEIRD au de 
mult obsesia evaluării timpului și a banilor în același mod, câtă vreme 
membrii altor societăți percep timpul în alte feluri. Pentru ilustrarea 
contrastului, să aruncăm o privire asupra acestei descrieri a 
psihologiei timpului oferite de fermieri Kabyle din Algeria, vorbitori 
de berberă: 


Sentimentele adânci de dependență și solidaritate (...) fac să 
incolteasca în ființa ţăranului din populația Kabyle o atitudine de 
supunere si de indiferență nonsalanta fata de trecerea timpului, pe 
care nimeni nici nu visează să-l stăpânească, să-l folosească sau să-l 
economisească (...). Nici un act al vieţii nu este limitat de vreun orar, 
nici somnul și nici munca, aceasta din urmă dovedind o ignorare 
totală a ideii de productivitate și de randament. Graba este văzută ca 
o lipsă de buna-cuviinta, combinată cu ambiţie diabolică.” 


În continuare, etnograful Pierre Bourdieu face observaţia că în această 
societate organizată în clanuri nu există noţiunea orelor fixe de masă 
sau a programărilor. Ceasul este considerat „morișca diavolului“, și, 
când te întâlneşti cu cineva, „cea mai mare impolitete este să treci 
direct la subiect si să te exprimi laconic“. Timpul nu este marcat prin 
scurgerea sacadată a orelor şi minutelor, ci se scurge cu viteze diferite, 
prin experienţe, sarcini și evenimente diferite dintr-un ciclu ritualic. 
Dacă vi se pare ceva exotic, nu uitaţi că problema e la voi (si mai ales 
la mine), nu la ceilalți. Aroma și textura psihologiei timpului printre 
membrii comunităţii Kabyle se reîntâlnesc și în alte societăți de pe 
glob.® 


Să comparăm timpul asa cum este el perceput in comunitatea Kabyle 
cu sentimentul surprins în acest giuvaier datând din 1751 dintr-un 
oraș colonial britanic: 


Întrucât timpul nostru este redus la un standard, si lingoul zilei este 
preschimbat în monedele orelor, cei harnici știu cum să intrebuinteze 
fiecare bucăţică de timp cu un folos cât mai mare, fiecare în profesia 
lui: iar cel care nu știe să fie cumpătat cu orele sale este, de fapt, un 
risipitor de bani.’ 


Surprinzând esența propriei societăți preindustriale, acest citat 
sugestiv îi aparține inventatorului, tipografului și politicianului Ben 
Franklin din Philadelphia. În timp ce-i dădea sfaturi unui tânăr 
meserias, Franklin a născocit si maxima „Timpul înseamnă bani“, care 
a dobândit răspândire universală, fiind întâlnită în zeci de limbi.!0 


În epoca lui Franklin, ceasurile de buzunar se răspândeau cu rapiditate 
şi aproape fiecare patron al unei afaceri de succes avea un asemenea 
ceas. În Anglia, pe baza inventarelor bunurilor deţinute de persoane 
dezavantajate financiar (evaluate la moartea acestora), aproximativ 
40% din acestea dețineau un ceas. La Paris, aproximativ o treime 
dintre salariați și 70% din servitori aveau un ceas. Ceasurile de 
buzunar erau scumpe, ceea ce înseamnă că mulți oameni cheltuiau un 
procent substanţial din venitul lor atât cu scopul de a ști cât e ceasul, 
cât și pentru a-și impresiona prietenii, clienții și angajatorii. Departe 
de a fi o „morișcă a diavolului“, așa cum era perceput printre membrii 
comunității Kabyle, un ceas de buzunar în mâna unui artizan era un 
indiciu că proprietarul era vrednic, harnic și punctual.” 


În mare, în contextul unei societăți din ce în ce mai individualiste, 
coevolutia unor expresii ale progresului tehnologic, precum 
clepsidrele, clopotele si ceasurile, împreună cu metaforele temporale 
de genul „timpul înseamnă bani“ și practicile culturale precum plata 
cu ora și plata în acord au modelat percepția oamenilor asupra 
timpului. Tehnologii noi au liniarizat și digitalizat timpul într-o 
măsură fără precedent, transformându-l într-o monedă de schimb 
mereu pe terminate. Obisnuindu-se de la o vârstă fragedă cu ceasurile 
de perete, cu sunetul pendulei din oră în oră și cu ore precise de 
întâlnire, este posibil ca oamenii să fi internalizat șirul numeric de pe 
cadranul unui ceas tradițional și să-l fi încorporat în modul în care 
aleg între lucrurile de acum și cele din viitor (reducere temporală). 
Indiferent de magnitudinea impactului, rădăcinile acestor transformări 
psihologice sunt mult mai adânci în istorie în comparaţie cu Revoluţia 
Industrială, ajungând cel putin până în secolul al XIV-lea.'* 


Cum a devenit munca o virtute 


Odată cu răspândirea psihologiei centrate in jurul scurgerii timpului, o 
clasă de mijloc în plină expansiune a început să lucreze mai mult și ca 
timp, si ca volum. Originile acestei Revoluții Industrioase, asa cum o 
descrie Jan de Vries, specialist în istoria economiei, pot fi plasate 
cronologic undeva în jurul anului 1650, dovezile directe rarefiindu-se 
dincolo de acest moment. Am o bănuială că acest elan laborios mereu 
în creștere era parte a unei tendințe pe termen lung. Psihologia 
percepției timpului a început să evolueze lent, în paralel cu o etică a 
muncii mai accentuată si cu o autodisciplină mai strictă cel putin din 
Evul Mediu târziu, continuând acest proces pe durata Revoluţiei 
Industriale. Indicii ale acestor modificări psihologice se găsesc în 
răspândirea ceasurilor mecanice, în folosirea mai extinsă a clepsidrei, 
în preocuparea mai pronunțată față de punctualitate și în succesul 
Ordinului Cistercian, care punea accent pe munca manuală, pe 
sarguinta si pe autodisciplină. Evident, aceste preocupări si valori se 
află în centrul multor credințe protestante. Ben Franklin, de pildă, a 
fost fiul unor puritani piosi care au trăit printre quakeri.!* 


O sursă ingenioasă de date pentru studiul obiceiurilor schimbătoare de 
lucru provine de la Old Bailey, Curtea Penală Centrală din Londra, 
care conţine o înregistrare a cazurilor din intervalul 1748-1803. Când 
depuneau mărturie în instanță, martorii oculari adesea descriau ce 
anume făceau în momentul când se comitea o infracțiune. Aceste 
instantanee oferă peste 2 000 de cadre care, puse laolaltă, alcătuiesc o 
imagine de ansamblu a modului în care londonezii își petreceau ziua. 
Datele arată că săptămâna de lucru s-a prelungit cu 40% în a doua 
jumătate a secolului al XVIII-lea. Acest fenomen s-a produs pe măsură 
ce oamenii au adăugat la programul zilnic de lucru aproximativ 
treizeci de minute, au renunțat la zilele de luni libere (lucrând in 
fiecare zi a săptămânii, cu excepția duminicii) și au început să lucreze 
în timpul unora dintre cele 46 de zile de sărbătoare din calendarul 
anual. Rezultatul a fost că, la începutul secolului al XIX-lea, oamenii 
ajunseseră să lucreze cu aproximativ 1 000 de ore mai mult pe an, 
adică vreo 19 ore în plus pe săptămână.!4 


Desi dovezile istorice referitoare la timpul de lucru arată cu prisosinta 
că oamenii munceau mai mult, toate datele istorice relevante pentru 
această perioadă au potenţiale probleme. Din dovezile de la Old 
Bailey, de pildă, nu aflăm ce factori determinau cine anume putea 
depune mărturie în instanță si cum s-a schimbat situația de-a lungul 
timpului — poate tribunalul a dezvoltat lent o politică informală care 
prevedea exclusiv selectarea unor persoane de încredere, de unde ar fi 
rezultat o preferință pentru persoane care lucrau mai mult. Pentru a 
rezolva asemenea aspecte, am constituit, împreună cu specialistul în 
ştiinţe cognitive Rahul Bhui, o bază de date formată dintr-un număr 


de 45 019 observații asupra modului în care isi folosesc timpul 
membrii diferitelor populaţii tradiționale de pe glob. Aceste populaţii 
din America de Sud, Africa și Indonezia includ diverse comunități de 
agricultori, precum si de crescători de vite si de vânători-culegători. 
Întocmai ca observaţiile de la Old Bailey, aceste date au furnizat nişte 
instantanee ale activităților desfăşurate la un moment dat. Aici, în 
schimb, observaţiile au fost făcute de antropologi, care au selectat 
aleatoriu atât indivizii observați, cât și momentul la care s-au 
înregistrat observaţiile. 


Când comparăm aceste societăți diferite, datele arată că persoanele 
implicate în activități comerciale mai intense- cum ar fi munca 
salariată — au petrecut un număr mai mare de ore dintr-o zi muncind. 
Rezultatele arată că tranziția de la o populaţie total orientată spre 
subzistență spre o societate dominată de comerț are ca rezultat o 
creştere a timpului dedicat muncii cu 10-15 ore pe săptămână, 
săptămâna de lucru mărindu-se astfel de la 45 la 55-60 de ore de 
lucru, în medie. Anual, oamenii ajunseseră să lucreze cu 500-750 de 
ore mai mult.!5 


Combinația de date preluate din istorie si din analiza transculturala 
sugerează că extinderea urbanizării (Figura 9.5), pieţele impersonale 
(Figura 9.7) şi practicile comerciale care presupun plată pentru munca 
prestată într-o oră au sporit probabil timpul dedicat de europeni 
lucrului. Una dintre întrebările-cheie este: ce anume îi motiva pe 
oameni să muncească mai mult? 


Datele istorice sugerează că, deși unele persoane abia reușeau să 
supraviețuiască din munca lor, multe altele își prelungeau programul 
de lucru doar pentru a putea să cumpere mai mult din mărfurile 
europene din ce în ce mai abundente. Doar pentru bucătărie 
londonezii achizitionau o sumedenie de mărfuri — ceai, zahăr, cafea, 
piper, cod, nucșoară, cartofi și rom. Ceasurile de buzunar și pendulele 
au apărut în secolul al XVI-lea si au ajuns la mare căutare. Stiutorii de 
carte aveau la dispoziţie o varietate de cărți si broșuri tipărite. Toate 
aceste lucruri erau dorite pentru propria lor valoare, evident, dar și 
pentru că spuneau ceva despre posesorii lor. Într-o lume 
individualistă, obiectele pe care le achizitionezi sunt un semn a ceea 
ce-ţi poți permite și, implicit, al valorii tale financiare. De la Biblii la 
ceasuri de buzunar, oamenii doreau să le vorbească necunoscutilor 
despre ei înșiși prin cumpărăturile pe care le făceau. Acest lucru, 
subliniază de Vries, a accelerat dorința de consum generată de oferta 
de mărfuri și, în consecință, nevoia de a munci mai mult; cererea mai 
mare și numărul crescut de muncitori harnici au impulsionat și 
producţia economică, si oferta pentru consumatori.'® 


Până în acest moment, datele susțin ideea că oamenii au început 
treptat să lucreze mai mult, dar nu putem ști dacă munceau mai mult 
sau mai eficient. Aceasta este o întrebare dificilă, al cărei răspuns e 
greu de dat folosind doar date istorice, dar specialiștii în istoria 
economiei au conceput câteva metode inteligente de folosire a unor 
experimente centrate în jurul producţiei agricole pentru abordarea 
acestei chestiuni. Modificările petrecute în eficiența muncitorilor sau 
în motivațiile acestora sunt greu de estimat în privința productivității 
agricole in general, deoarece inovațiile în agricultură erau în plină 
desfășurare și cuprindeau tehnologii noi, tehnici îmbunătăţite și noi 
culturi, cum ar fi cea a cartofului și a porumbului, importate din 
Lumea Nouă. Cu toate acestea, tehnica preindustrială folosită la 
treierarea cerealelor, care presupunea în mare lovirea spicelor cu un 
bat pentru scuturarea semințelor, nu s-a schimbat prea mult de-a 
lungul secolelor. În Anglia, analiza datelor referitoare la treierat 
sugerează că eficienţa treierătorilor s-a dublat din secolul al XIV-lea 
până la începutul secolului al XIX-lea. Deoarece treieratul este ușor de 
deprins, probabilitatea ca această schimbare să se fi produs datorită 
specializării sau îmbunătăţirii abilităților este scăzută. În schimb, de 
aici putem deduce că oamenii munceau mai intens.” 


În zona rurală, valoarea crescândă atribuită muncii manuale și 
hărniciei isi are originile, probabil, în anumite segmente ale Bisericii 
medievale de unde a emanat spre spaţiul laic. Așa cum am văzut, 
trebuie să începem studiul de la cistercieni. Să ne amintim că membrii 
acestui ordin căutau simplitatea și liniștea spaţiilor rurale izolate. 
Călugării primeau și țărani analfabeți în sânul comunităţii lor ca frați 
laici, iar aceștia depuneau jurăminte de castitate si de obedienta. 
Călugării foloseau și un mare număr de servitori, lucrători și 
meseriași. În jurul mănăstirilor se formau uneori comunități restrânse, 
cu ateliere și meșteșugari. Împreună, acești membri, slujbasi si 
cunoștințele lor teseau legături economice si sociale care se extindeau 
în comunitățile învecinate, creând canale de comunicare prin care se 
transmiteau valorile, obiceiurile și cunoștințele cistercienilor. in 
Figura 11.2 este reprezentată distribuția mănăstirilor cisterciene în 
Evul Mediu. Nouăzeci la sută dintre ele au fost fondate înainte de anul 
1300.18 

FIGURA 11.2. Distribuţie a mănăstirilor cisterciene pe teritoriul 
Europei din momentul fondării ordinului în 1098, la Cîteaux. 
Nouăzeci la sută dintre aceste 734 de mănăstiri au fost întemeiate 
înainte de anul 1300. Harta reprezintă și abația Cluny, unde și-a 
petrecut viata fondatorul ordinului (capitolul 10).1% 


Pentru a aprecia dacă prezenţa cisterciană a influenţat etica muncii 
după anul 1300, putem folosi datele dintr-un chestionar contemporan 
(2008-2010) administrat unui număr de peste 30 000 de persoane din 
242 de regiuni ale Europei. Întrebarea era dacă cei mici trebuie 
deprinși „să muncească din greu“. Pentru a stabili conexiunea dintre 
acest chestionar și Ordinul Cistercian, Thomas Anderson, Jeanet 
Bentzen și colegii lor au calculat densitatea caselor acestora pe 
kilometru pătrat pentru fiecare regiune reprezentată în Figura 11.2. 
Apoi au făcut legătura dintre respondentii la chestionar și regiunea în 
care crescuseră. Rezultatele arată că o densitate mai mare a 
mănăstirilor cisterciene dintr-o regiune în timpul Evului Mediu 
implică șanse mai mari ca o persoană din regiunea respectivă să 
răspundă că munca grea trebuie deprinsă din copilărie. Comparatia se 
face doar între persoane care locuiesc în aceleași tari si se menţine si 
după explicarea statistică a diferențelor regionale și individuale, 
printre care se numără educaţia și statutul marital. Accentul 
psihologic pus asupra muncii serioase se manifestă și în datele 


economice contemporane: regiunile in care a existat o prezență 
cisterciană mai pronunțată în Evul Mediu sunt mai productive 
economic în secolul XXI și prezintă rate mai scăzute ale șomajului.?0 


Este interesant că efectul unei prezenţe cisterciene în istorie într-o 
anumită regiune este mai puternic asupra catolicilor decât a 
protestanților. Cu alte cuvinte, catolicii care au crescut în regiuni unde 
a existat o densitate mare a cistercienilor în Evul Mediu manifestă o 
tendință mai puternică de a susține importanţa obisnuirii copiilor cu 
munca fata de coreligionarii lor din alte regiuni. Este ceva logic, 
deoarece răspândirea ulterioară a comunităţilor protestante ai cărei 
membri au promovat adesea valoarea muncii a eclipsat influența mai 
veche a cistercienilor.?! 


AȘTEPTÂND ZIUA DE SALARIU 


Pe lângă o dorință mai pronunțată de implicare în activităţi solicitante 
sau în sarcini dificile, este posibil ca individualismul și pieţele 
impersonale să fi favorizat un grad mai ridicat de autocontrol și 
capacitatea de amânare a îndeplinirii unor dorințe. Într-o piață 
deschisă pentru angajaţi, prieteni, parteneri de viata si de afaceri, 
oamenii vor să angajeze, să lege prietenii, să se căsătorească și să se 
asocieze cu persoane alături de care pot atinge obiective pe termen 
lung, pot investi acum pentru obţinerea unui profit în viitor, pot evita 
tentatiile si pot fi punctuali. În schimb, într-o lume guvernată de 
relații moștenite și durabile, oamenii nu-și pot alege pur și simplu 
partenerii de căsătorie, angajaţii sau asociaţii. Ei trebuie să ia în calcul 
loialitatea fata de grup si doar astfel să-și aleagă partenerii de 
interacțiune socială intensă. Acest lucru se întâmplă datorită faptului 
că oamenii nu se bazează pe dispoziția partenerului sau a angajatului, 
ci pe integrare. 


Cercetările care fac legătura dintre piețe și comerț cu măsurătorile 
psihologice ale răbdării și autodisciplinei sunt limitate, dar sugestive. 
Să ne oprim asupra acestui studiu referitor la populaţia africană de 
vânători-culegători BaYaka din bazinul fluviului Congo. Folosind un 
experiment simplu, specialista în antropologie Deniz Salali a evaluat 
nivelul răbdării a 164 de adulți din trei comunități BaYaka distincte. 
Două dintre aceste comunități erau grupuri tradiționale de nomazi 
care-și caută hrana în pădure, situate la 60 de kilometri sau chiar mai 
mult fata de cel mai apropiat târg. A treia comunitate locuia chiar în 
oraș. Deniz le-a dat oamenilor posibilitatea să aleagă între a primi (A) 
un cub de supă concentrată pe loc sau (B) cinci asemenea cuburi în 


ziua următoare. Ne-am aștepta ca oamenii mai răbdători să fie dispuşi 
să aştepte o zi ca să primească cele cinci cuburi apetisante, în timp ce 
nerăbdătorii să ia pe loc ce li se oferă. 


Membrii comunității BaYaka din oraș au dat dovadă de mai multă 
răbdare: 54% din orășeni au fost dispuşi să aștepte cele cinci cuburi, 
în timp ce doar 18% din locuitorii din taberele de nomazi au ales să 
aştepte. Deniz și colaboratorul ei, Andrea Migliano, arată în studiul lor 
că diferența dintre orășenii și nomazii BaYaka rezulta parțial din 
implicarea acestora în munca salariată. Munca salariată presupune 
prestarea unei activități acum și primirea ulterioară a retributiei 
financiare, zile sau săptămâni mai târziu, așa că o asemenea formulă 
de plată îi obișnuiește pe oameni să muncească acum și să fie plătiți 
mai târziu. Si, asa cum este și cazul altor forme de schimb din piețele 
impersonale, munca salariată necesită adesea încrederea în străini 
care însoţeşte normele pieţei. În această situaţie, nu este vorba doar de 
faptul că o instituție comercială de tipul muncii salariate creează 
condiții favorabile unei reduceri temporale mai extinse, ci și de faptul 
că instituţiile tradiționale ale comunității BaYaka demotivează 
amânarea îndeplinirii dorințelor. În taberele BaYaka hrana a fost, şi 
încă este, un bun comun, așa că decizia de a aștepta cele cinci cuburi 
nu i-ar aduce persoanei care ia decizia respectivă nici un beneficiu. 
Cei care au ales să mai aștepte o zi ca să primească respectivele cinci 
cuburi, locuitori ai taberelor unde oamenii își procură singuri hrana, 
le-au fost de folos celorlaltor membri ai comunității, nu lor înșiși: când 
au primit cele cinci cuburi, conform regulilor împărţirii hranei, 
trebuiau să le împartă cu oricine altcineva ar fi solicitat unul (iar 
oamenii nu se sfiesc să ceară). Astfel, locuitorii taberei au avut de ales 
între a primi un cub imediat sau a primi unul a doua zi (însoţit de 
câteva cuburi în plus care trebuiau donate altora). Exersarea calității 
răbdării în acest mediu instituţional nu aduce beneficii care ar putea 
genera cultivarea satisfactiei amânate în acest context.” 


De unul singur, acest studiu nu identifică un răspuns la întrebarea 
dacă interacțiunea cu piața generează neapărat răbdare. În primul 
rând, este posibil ca unele persoane cu un nivel mai ridicat al răbdării 
să se fi mutat din pădure în oraş exact pentru că în mediul urban 
răbdarea aduce beneficii. În al doilea rând, se poate să existe si alte 
elemente ale vieţii citadine care să producă schimbarea aceasta, pe 
lângă regulile pieţei. Cu toate acestea, ştim că răbdarea și, mai ales, 
reducerea întârzierii pot fi învățate cultural (capitolul 2) si că 
beneficiile acestora constau într-un venit mai mare, alfabetizare și 
educație — într-un cuvânt, succes — odată cu apariția școlilor si a pieţei 
muncii. Luate împreună, aceste aspecte sugerează că atât evoluția 
culturală, cât și experiența individuală contribuie la o creștere a 


nivelului rabdarii ca reactie la institutiile impersonale, mai ales piete 
si scoli.?° 


Oare putem să ancorăm aceste schimbări psihologice în istorie? Eo 
treabă grea, dar poate reușim să o dovedim în vreun fel. 


RĂBDAREA ȘI AUTODISCIPLINA DE-A LUNGUL ISTORIEI 


Consemnările istorice referitoare la Europa medievală nu prezintă date 
despre gradul de răbdare sau de autocontrol al oamenilor care să ne 
dea posibilitatea să observăm modificări în timp. Totuși, cercetătorii 
susțin că aceste schimbări psihologice sunt reflectate atât în scăderea 
ratelor dobânzilor, cât și în reducerea ratei asasinatelor. Să începem 
cu ratele dobanzilor.”* 


Ratele dobânzilor sunt puternic influențate de un factor, anume dacă 
oamenii sunt dispuşi sau nu să accepte amânarea satisfacerii unor 
dorințe. În acest sens, să luăm în calcul două variante: avem 
posibilitatea de a alege între a cheltui 100 de dolari pe o cină 
delicioasă cu prietenii chiar în seara aceasta sau de a investi această 
sumă cu un profit de 10% pe an, pe o durată de 30 de ani. La această 
rată a dobânzii, am obține 1 745 de dolari în 30 de ani în loc de 100 
de dolari. Problema este dacă suntem dispuși să renuntam la o cină 
plăcută astăzi în favoarea unui profit substanţial obținut după 30 de 
ani. Dacă suntem dispuși să investim în viitor, există șanse mai mari să 
renuntam la distracţia de o seară în favoarea investirii banilor in mod 
profitabil. Dar, dacă 30 de ani ni se par un interval de timp greu de 
acceptat, vom alege să ne bucurăm de cina din seara asta. În această 
situație, cu cât oamenii sunt mai răbdători, cu atât li se poate oferi o 
rată a dobânzii mai mică, fără a fi tentaţi de oferta cinei luxoase. 
În schimb, dacă oamenii sunt mai puţin răbdători și mai tentaţi „să 
bea, să mănânce si să se veselească azi“ (adică să accepte cubul gustos 
de supă pe loc), atunci vor fi dispuși să accepte satisfacția instantanee 
numai dacă răsplata viitoare a asteptarii este foarte substanţială, prin 
urmare ratele dobânzii trebuie să crească (altminteri nimeni nu va fi 
dispus să investească vreodată). Astfel, acceptarea amânării 
satisfacerii dorințelor are un rol major în stabilirea ratei dobânzii. 


După ce am tras aceste concluzii, observăm din Figura 11.3A că ratele 
dobânzilor au o tendință descendentă în Anglia ultimului mileniu. 
Estimările cele mai timpurii ale ratei dobânzilor se cifrează undeva 
între 10%-12%. În 1450 se aflau la un nivel sub 5% și, înainte ca 
Anglia să pornească pe calea Revoluţiei Industriale, scăzuseră la sub 


4% (in perioada cand londonezii începuseră să muncească mai mult). 
Ratele au continuat să scadă odată ce Revoluţia Industrială s-a 
accelerat, deși scăderea a fost nesemnificativă în comparaţie cu cea 
înregistrată în Evul Mediu.?° 


Acum, întrucât economiștii pornesc de la ipoteza că psihologia este 
ceva fix (mare greşeală), explicaţiile pe care le oferă aceştia automat 
pentru variațiile ratei dobânzilor sunt de obicei centrate în jurul 
dezvoltării economice și al fluctuatiilor gradului de risc, provocate de 
şocuri politice (de ex. regele iti confiscă terenurile), de molime sau de 
războaie (de ex. un alt rege emite pretenţii asupra pământurilor tale). 
Creșterea veniturilor ca urmare a dezvoltării economice rapide poate 
duce la scăderea ratei dobânzilor pentru că, teoretic, oamenii vor fi 
dispuși să cheltuiască mai mult acum, având convingerea că pot plăti 
mai târziu graţie venitului lor substanţial. Pe de altă parte, într-o lume 
riscantă iti poţi pierde investițiile când ti le confiscă guvernul. Sau, 
evident, iti poți pierde viata în floarea tinereţii secerat de vreo molima 
sau ucis în vreun război. Dat fiind că te confrunti cu o asemenea 
situație, te bucuri acum de ce ti se oferă pentru ca viitorul să nu-ți 
răpească aceste plăceri. 


Aceste explicaţii economice standard, totuși, nu par să aibă 
capacitatea de a explica tendinţele pe termen lung din Anglia. 
Specialistul în istoria economiei Greg Clark susține existența unui 
anumit factor psihologic — precum răbdarea, de pildă- care stă la 
baza scăderii ratelor dobânzilor. Aceste tendințe descendente s-au 
menținut pe parcursul perioadelor de incertitudine și instabilitate, ca 
Moartea Neagră (1350) si Revoluţia Glorioasă (1688), precum si a 
numeroaselor războaie purtate de Anglia împotriva Franţei, Spaniei și 
Olandei. Chiar si după 1850, în timpul uneia dintre cele mai 
accelerate dezvoltări economice din istorie, ratele dobânzilor au 
continuat să scadă (nu să crească, așa cum s-ar putea aștepta unii). Cel 
putin un segment al acestei tendinţe pe termen lung reflectă probabil 
o schimbare psihologică in sfera răbdării sau in cea a 
autocontrolului.2” 

FIGURA 11.3. Măsurători indirecte ale răbdării si autodisciplinei: 
(A) rate estimate ale dobânzilor în Anglia în intervalul 1150-2000 și 
(B) rată a asasinatelor comise în Anglia, Germania, Elveţia, 
Scandinavia, Olanda si Belgia între 1300-1985.26 


Deși o asemenea scădere a ratei dobânzilor precum cea reprezentată în 
Figura 11.3A apare si în date relevante pentru alte parti ale Europei, 
ca Olanda, în afara granițelor Europei nu se observă tendințe similare 


in aceeasi epoca. De pilda, chiar in economiile asiatice complexe, cea 
mai mică rată înregistrată a fost în jur de 10%. În delta inferioară a 
fluviului Yangtze, unde a înflorit comerțul în secolul al XIV-lea, rata 
dobânzii era de 50%. În Coreea, în secolele XVIII-XIX, rata dobânzii 
varia între 25% şi 50%, cu o valoare medie de 37%. În secolul al XVII- 
lea, în Osaka, ratele dobânzilor erau comparativ scăzute, situându-se 
între 12% si 15% pentru împrumuturi între case negustoresti. În 
Istanbul, în secolele XVII-XVIII, rata dobânzii era în jur de 19% 
pentru împrumuturi private. Spre deosebire de situaţia de aici, rata 
dobânzii în Anglia și în Olanda se situa fără fluctuații sub 5% înainte 
de Revoluţia Industrială.28 


Legătura dintre rata dobânzii și răbdare corespunde unui spectru larg 
de rezultate psihologice. Adulții care în copilărie au rezistat ispitei de 
a mânca imediat bezeaua oferită (capitolul 1) au reușit să 
economisească mai multi bani în conturile bancare, să investească mai 
mult în educaţie și să evite condamnarea la închisoare. Cei care au 
reușit să aștepte mai mult au fost mai putin afectați de diverse 
dependențe si au reuşit să economisească pentru pensie. În rândul 
adulților, cei care au dat dovadă de mai multă răbdare în 
experimentele bazate pe reducerea temporală (de ex. 100 de dolari 
acum sau 150 de dolari peste un an) economisesc mai mult din venitul 
lor, investesc mai mult în viitor și studiază mai mult. 


În lumea modernă aceste relaţii au intensitate maximă în Africa, în 
Asia de Sud-Est și în Orientul Mijlociu, probabil deoarece instituțiile 
formale joacă un rol mai mic. Chiar printre populaţiile din regiuni 
îndepărtate ale pădurii amazoniene, care abia acum încep să cunoască 
schimburile comerciale, cei care sunt dispuşi să amâne satisfacerea 
dorințelor în sarcinile experimentale bazate pe reducerea temporală 
merg mai mult timp la școlile nou înfiinţate și dobândesc mai multă 
știință de carte. În cele din urmă, așa cum am observat în capitolul 9, 
infractorii care primesc condamnări dau dovadă de mai multă 
nerăbdare si de mai putin autocontrol decât cei din populaţiile 
similare demografic.?? 


Cu toate acestea, răbdarea și autocontrolul nu aduc întotdeauna 
beneficii, iar nivelul beneficiilor pe care le aduc depinde de instituţii 
formale și informale. În Liberia, economistul Chris Blattman și colegii 
săi au organizat un experiment randomizat care a implicat aproape o 
mie de persoane cu dificultăți materiale. Unele dintre acestea au 
beneficiat de opt săptămâni de pregătire care i-au ajutat să-și educe 
răbdarea si autocontrolul odată cu reducerea impulsivitatii. Aceste 
transformări psihologice au avut ca efect scăderea numărului de 
infracțiuni si creșterea sumelor economisite de persoanele respective 


pe termen scurt. Totuși, in timp ce acest studiu demonstrează 
indubitabil că răbdarea și autocontrolul pot fi modificate cultural, 
aceste transformări psihologice n-au avut efect pe termen lung. 
Motivul era clar: 70% din bărbați au raportat că le dispăreau 
economiile adunate cu greu, fiindu-le adesea confiscate de polițiști 
corupți prin presiuni si amenințări. Evoluţia culturală nu poate 
favoriza creșterea nivelului răbdării într-un asemenea mediu. 


Tot astfel, relaţiile intensive de rudenie, prin intermediul obligaţiilor 
puternice fata de o reţea de rude îndepărtate, pot genera presiuni care 
descurajează cultivarea autocontrolului și a răbdării. Am întâlnit 
frecvent acest fenomen în Fiji: o persoană harnică muncește mult 
pentru a strânge bani, dar, la un moment dat, vreun văr îndepărtat are 
nevoie de o sumă pentru o înmormântare, o nuntă sau vreun 
tratament medical, așa că economiile agonisite cu greu se evaporă 
instantaneu. Este o desfășurare logică a evenimentelor, deoarece 
instituţiile bazate pe rudenie cultivă raportarea colectivă la risc, la 
necazurile vârstei înaintate și la fericire — prin intermediul relațiilor -, 
si nu o abordare prin intermediul autocontrolului și al economisirii 
sigure.30 


Influența răbdării si a autocontrolului asupra infracționalității, 
descrisă anterior, trimite spre o altă statistică pe termen lung, 
incluzând si date din Evul Mediu: rata asasinatelor. Din Figura 11.3B 
reiese că în patru zone distincte ale Europei rata asasinatelor a scăzut 
vertiginos de la valori cuprinse între 20 si 50 la 100 000 de locuitori 
în anul 1300 la sub 2 la 100 000 în anul 1800, scăderea cea mai 
semnificativă înregistrându-se înainte de anul 1550. Odată cu 
dezvoltarea economică masivă care s-a accelerat după anul 1800, rata 
asasinatelor a continuat să scadă încet în aceste regiuni, dar acest 
proces s-a desfășurat lent în comparaţie cu descreșterea rapidă din 
Evul Mediu. intocmai ca în cazul ratei dobânzilor, evoluţia ratei 
criminalității nu ne ajută să observăm direct autocontrolul sau 
autodisciplina, iar rata asasinatelor este în mod sigur influențată de 
mulți alți factori pe lângă transformările de ordin psihologic. Dar este 
esențial să subliniem că marea majoritate a acestor crime erau, în 
general, rezultatul unor conflicte de tipul încăierărilor în cârciumă în 
care bărbaţii (exact, bărbaţii, nu femeile) trebuie să-și țină în frâu 
izbucnirile temperamentale, să-şi călească stăpânirea de sine și pur și 
simplu să plece. Stim că te-ai simți minunat dacă i-ai sparge mutra 
imbecilului ăluia acum, pe loc, dar după aceea? Pentru a ilustra 
această situaţie, un ofițer al Coroanei Franţei din secolul al XIII-lea a 
definit „crima“ în termenii următori: „Atunci când un bărbat îl ucide 
pe altul în înfierbântarea unei încăierări, în care tensiunea se 
transformă în insultă, iar insulta în încăierare, în urma căreia adeseori 


unul dintre ei moare“. Într-adevăr, o analiză a arhivelor asasinatelor 
comise în Anglia secolului al XIII-lea arată că 90% din cazuri au 
început ca acte spontane de agresivitate ca reacţie la insulte sau la 
certuri, nu ca gesturi premeditate. În Arras (Franţa), în secolul al XVI- 
lea, 45% din crime au fost comise în taverne sau în apropierea 
acestora, în timp ce mai bine de jumătate dintre toate crimele violente 
din Douai (Franța) si Köln (Germania) au fost comise din cauza 
băuturii.5! 


Ideea este că oamenii se adaptau psihologic la o lume care evolua de 
la o formă guvernată de constrângeri exterioare, cum sunt legăturile 
de rudenie si motivațiile generate de conceptul de onoare a familiei, la 
alta dominată de patroni de magazine, artizani și negustori care 
interactionau flexibil cu o puzderie de necunoscuţi, încheind tranzacţii 
reciproc avantajoase. În această lume individualistă în expansiune, 
dacă reputaţia iti era știrbită de vreo reacție violentă si indisciplinata 
sau de vreo izbucnire temperamentală ca răspuns la insulte minore 
sau la simple neînțelegeri, aveai mult de suferit. Cine ar vrea să apere, 
să ia în căsătorie sau să încheie afaceri cu o persoană iute la mânie? 
Într-o piață deschisă, de necunoscuţi, unde oamenii caută să formeze 
relaţii, ai șanse să găsești un alt prieten, o altă logodnică sau un alt 
angajat care ştie mai bine să-și controleze reacțiile.” Într-o lucrare 
intitulată Traité Général du Commerce (1781) avocatul olandez 
Samuel Ricard exprimă o opinie similară: 


Comerţul îi uneşte pe oameni datorită utilității reciproce. În 
schimburile comerciale primează interesul, iar pasiunile morale sau 
fizice sunt lăsate la o parte (...). Comerţul are un caracter special care- 
1 deosebeşte de toate celelalte profesii. El schimbă atât de mult 
sentimentele încât cel care este de obicei mândru și arogant devine 
brusc flexibil, cooperant și amabil. Datorită comerțului, omul învață sa 
ia hotărâri, să fie cinstit, să se poarte frumos, să fie prudent si rezervat 
atât în vorbire, cât şi în comportament. Știind că e necesar să fie 
înțelept și cinstit pentru a avea succes, omul ocolește viciul sau, cel 
putin, comportamentul său este aparent decent și serios, astfel încât 
cunoscutii actuali sau cei viitori să nu-și facă o părere proastă despre 
el; va evita să se dea în spectacol ca să nu-și strice imaginea, iar astfel 
societatea evită un scandal pe care altminteri ar trebui să-l deplângă.** 


Este grăitor că, în timp ce rata comiterii asasinatelor era în descreștere 
în ansamblu, procentul victimelor din rândul rudelor criminalului a 
crescut de la putin peste zero la mai bine de jumătate până la finele 
secolului al XIX-lea. Criminalii au început să renunțe la a ucide 


necunoscuţi si cunoștințe în cârciumi din cauza unei insulte sau sfidări 
si s-au reorientat spre uciderea membrilor propriilor familii. Aceste 
date statistice sunt elocvente pentru creşterea prosocialității 
impersonale si pentru scăderea aferentă a importanței rudeniei. 


Răspândirea treptată a autocontrolului și răbdării pare să se fi extins 
dinspre clasa urbană de mijloc — meșteșugari, artizani, specialiști într- 
un domeniu sau altul si funcționari publici — spre muncitori si elite. 
Acest lucru poate fi observat în faptul că primii care au cumpărat 
obligaţiuni emise de guvern si au investit în primele companii pe 
acțiuni au fost reprezentanţii clasei urbane de mijloc, nu aristocrații, 
care erau mult mai bogaţi. În a doua jumătate a secolului al XVIII-lea, 
de pildă, acţionarii principali ai Companiei Indiilor de Est erau 
bancheri, funcționari guvernamentali, comercianți, militari, membri ai 
clerului si negustori.** 


Fii tu insuti: originile personalitatilor WEIRD 


Multi psihologi cred că tiparele și dimensiunile personalității 
observate la americani și la alte popoare WEIRD reprezintă un tipar 
general uman. Părerea mea este că se înșală. În schimb, o abordare 
evolutivă sugerează că indivizii si populaţiile își vor adapta — măcar în 
parte - dispoziţiile la nișe menite să dureze ale mediilor sociale, 
economice si ecologice cu care se confruntă în timpul vieţii si de-a 
lungul mai multor generaţii. Ne așteptăm ca, din perspectiva 
dezvoltării, copiii să-și modeleze personalitățile după contururile, 
oportunitățile și ofertele lumilor pe care le vor întâlni pe măsură ce se 
transformă în adulți. Pe un plan mai subtil, ne așteptăm ca evoluția 
culturală să modeleze configuratiile personalităţii prin favorizarea 
anumitor seturi de concepţii asupra lumii, motivații, standarde, 
practici ritualizate și obiceiuri de viata.*° 


Pentru a înțelege evoluţia culturală a trăsăturilor dispozitionale si ce 
anume definesc psihologii drept personalitate (de pildă, caracterul 
extravertit, amabilitatea), să facem o incursiune de la originile 
culturilor agricole până la marile centre comerciale în expansiune ale 
Evului Mediu. Ocupaţia de fermier este singura ocupaţie de bază 
accesibilă majorităţii oamenilor, din zorii agriculturii, acum 12 000 de 
ani, până în prezent. Singura diviziune a muncii în acest domeniu era 
pe criterii de gen, așa că familiile de fermieri trebuiau să se priceapă 
la mai multe îndeletniciri: însămânțatul, plivitul, grăpatul, strânsul 
recoltei, seceratul, treieratul, măcinatul, păzirea vitelor, tunsul oilor și 
sacrificarea animalelor erau doar câteva activități de bază pe care 


trebuiau să le stăpânească. In general, oamenii trebuiau să ştie să-și 
ridice locuințele, să-şi  confecţioneze uneltele, să-și  ţeasă 
îmbrăcămintea, să îngrijească animalele și să-și apere comunităţile. 
Pe măsură ce societățile avansau în dimensiune și în complexitate, 
apăreau specializări economice de anvergură, dar acest fapt nu le-a 
oferit oamenilor o gamă mai largă de alegeri. Adesea, anumite clanuri, 
neamuri sau comunități locale cultivau unele abilități și cunoștințe, 
după care dezvoltau relații guvernate de norme cu alte grupuri care 
dețineau abilități complementare. 


În triburile din Polinezia, adunate în jurul unei căpetenii, de pildă, 
unele clanuri erau specializate în agricultură, altele în pescuit, altele 
în confecționarea de canoe si, desigur, în conducere (şefii de trib). 
Deveneai războinic sau fermier în funcţie de clanul în care te nășteai. 
Odată cu apariția primelor oraşe, specializarea ocupationala si 
diviziunea muncii au luat amploare, dar structura cunoștințelor și 
modul de recrutare a generației următoare de specialiști nu s-au 
schimbat prea mult. În aceste comunităţi, indivizii nu se bucurau de 
libertatea alegerii ocupaţiei preferate. Deoarece instituţiile bazate pe 
rudenie erau dominante, alegerile individuale erau strict limitate de 
familie, clan, castă sau grup etnic. În unele zone locuiau clanuri care 
vindeau lapte, în altele, familii de negustori, iar în alte părți, casta 
fabricantilor de sandale. În loc să găsească o nişă adecvată şi să se 
adapteze mai mult pentru a se încadra si mai bine in nișa respectivă, 
oamenii trebuiau să găsească metode prin care să se adapteze la 
cerințele nișei în care se născuseră. Nu vreau să exagerez, pentru că 
uneori era posibil să migrezi dintr-o nișă în alta, dar opțiunile erau în 
general limitate, iar constrângerile moştenite erau puternice.*® 


Totuși, în Europa Evului Mediu se dezvolta o lume diferită. Așa cum 
am explicat anterior, oraşe mari și mici se dezvoltau rapid; piețele 
impersonale se extindeau; asociaţiile voluntare specializate recrutau 
selectiv si pregăteau membri noi; apăreau și se inmulteau noi ocupații: 
de pildă, ceasornicar, avocat, contabil, tipograf, armurier și 
inventator. În acelaşi timp, legăturile slabe de rudenie, mobilitatea 
locativă crescută si o listă tot mai mare de drepturi si de privilegii 
stipulate în cartele privilegiilor le garantau oamenilor libertatea de a 
intra într-un număr din ce în ce mai mare de asociaţii, oportunități de 
ucenicie, ghilde si ocupaţii. Acest mediu social însemna că oamenii 
trebuiau „să se vândă“ pe baza calităților personale, a abilităților 
specializate, a virtuţilor dispozitionale, și nu pe baza prieteniilor, 
filiatiilor sau alianțelor familiale — deși, evident, valoarea relațiilor si 
cunoștințelor se estompează, dar nu dispare niciodată.*” 


În această lume, oamenii aveau din ce în ce mai mult posibilitatea de 


a se indrepta spre ocupatiile sau grupurile care se potriveau cu 
temperamentul, preferintele si calitatile lor; dupa acest prim pas, 
puteau acționa in sensul rafinării abilităților pentru a excela in 
competiția cu ceilalți. Un bărbat își putea câștiga existența ca agent de 
vânzări sociabil, mestesugar conştiincios, scrib perfectionist sau preot 
pios. Trăsăturile fie s-au amplificat, fie s-au estompat în timp. Desigur, 
o femeie avea mult mai puţine opţiuni decât un bărbat, dar mai multe 
în comparație cu majoritatea celorlaltor societăți. Să nu uităm că se 
puteau căsători nu neapărat în prima tinereţe, aveau libertatea de a-și 
alege soţii si adeseori aveau slujbe din care câștigau bani înainte de 
căsătorie. Spre deosebire de femeile din alte societăţi, puteau să nu se 
căsătorească deloc și să urmeze o chemare religioasă dedicându-se 
slujirii Bisericii. În ansamblu, toate acestea le ofereau oamenilor mai 
mult spațiu de manevră în alegerea rolurilor sociale, a relaţiilor și a 
ocupatiilor care se potriveau cu trăsăturile lor moștenite. De-a lungul 
timpului, au reușit să-și adapteze, specializeze și accentueze 
caracteristicile definitorii.38 


Simulări computerizate ale procesului sugerează că aceste dezvoltări 
sociale și economice trebuie să fi generat o diversitate mai mare a 
calităților personale pe măsură ce oamenii s-au specializat în diferite 
nișe și ocupaţii sociale. Cu alte cuvinte, numărul dimensiunilor 
distincte ale personalităţii a început să crească. De-a lungul timpului, 
acest proces probabil că s-a intensificat, deoarece, cu cât o populaţie e 
mai mobilă, mai numeroasă și mai densă, cu atât oamenii pot căuta și 
chiar găsi relaţiile și asociaţiile care se potrivesc cel mai bine cu 
talentele, atributele, calitățile, înclinațiile, particularitatile şi 
preferințele lor.%9 


Această abordare a personalității contrastează cu cercetarea 
preponderentă din domeniul psihologiei. Psihologii personalității au 
presupus de multă vreme că anumite dispoziţii sunt prevalente 
si universale, încercând să reducă personalitatea la câteva tipuri sau la 
un set minimal de dimensiuni. Abordarea cea mai remarcabilă 
propune existența a cinci dimensiuni majore ale personalităţii, 
independente una de cealaltă: (1) deschidere spre experiențe noi 
(„spirit de aventură“), (2) constiinciozitate („autodisciplină“), (3) 
caracter  extravertit (versus introvertit), (4) amabilitate 
(„disponibilitate pentru cooperare“ si „compasiune“) si (5) caracter 
nevrotic („instabilitate emoţională“). Aceste trăsături au fost adesea 
interpretate ca o reflectare a structurii înnăscute a personalității 
umane. Psihologii le desemnează prin sintagma „CELE 5 MARI“, dar 
eu le voi denumi setul „WEIRD-5“.40 


Atunci când psihologii au aplicat această abordare a personalității 


altor populatii decat celor WEIRD, doar patru componente din setul de 
cinci au fost observate constant, in locuri precum Hong Kong si 
Japonia. Din nefericire, majoritatea acestei cercetari transculturale s-a 
bazat pe studenţi cu mobilitate relationala (evident, din centre 
urbane). Utilizarea unor eșantioane atât de nereprezentative îi separă 
pe membrii unei anumite populaţii - care prezintă șansele cele mai 
mari de a fi caracterizați de setul de trăsături WEIRD-5 — de restul 
populaţiei și elimină cea mai mare parte din variaţia instituțională, 
ocupationala și demografică la care ne-am aștepta să joace rolul cel 
mai important în identificarea diferenţelor de personalitate în diverse 
societăți. Aplicabilitatea nu foarte subtilă a abordării de tip WEIRD-5 
în aceste contexte nu este surprinzatoare.*! 


Ca să putem înainta, avem nevoie de un studiu detaliat al 
personalității, realizat într-o societate orientată spre subzistență, 
având un număr redus de ocupaţii si o expunere limitată la piețe 
internaţionale, nu de această abordare haotică a testării variaţiei 
culturale, bazate pe subpopulatii ușor accesibile care sunt deopotrivă 
omogene și nereprezentative. 


Din fericire, antropologul Mike Gurven și echipa sa au zguduit din 
temelii starea de lucruri din psihologia personalității când au oferit un 
asemenea studiu, care a căzut ca un fulger într-o distinsă publicație 
ştiinţifică din domeniul psihologiei. După ce au adaptat instrumente 
de studiu psihologic de ultimă generaţie, astfel încât să poată fi 
utilizate în cadrul unei populaţii analfabete, Mike si echipa au studiat 
structura personalității în cadrul grupului Tsimane’, o populaţie care 
trăiește în pădurea tropicală din Bolivia și-și câștigă existența din 
agricultură si vânătoare. Am vorbit putin despre grupul Tsimane’ în 
capitolul 9: membrii săi reprezentau unul dintre punctele din partea 
inferioară stângă a Figurii 9.2 care arată că fac oferte de valoare 
redusă în cadrul Jocului Dictatorului și nu sunt integrați în economia 
schimburilor comerciale. Membrii acestei populaţii au doar două 
ocupaţii: cea de sot sau cea de soție. Soții vânează, merg la pescuit, 
construiesc locuințe si făuresc unelte. Sotiile tes, torc, gătesc și au 
grijă de copii. Ambii parteneri contribuie la muncile agricole.* 
Colectarea riguroasă de date si analizele minutioase făcute de Mike si 
echipa lui sunt impresionante. Ei au testat mai bine de 600 de 
reprezentanți ai grupului Tsimane’, au retestat aceleași persoane, au 
reprodus experimentul folosind un eșantion nou format din 430 de 
cupluri (în care partenerii se evaluau între ei) și și-au verificat 
rezultatele în diverse moduri. 


Așadar, prezintă membrii comunității  Tsimane trăsăturile 
componente ale setului WEIRD-5? 


Nu, nici pe departe. Din datele adunate despre populatia Tsimane’ 
reies doar două dimensiuni ale personalității. Oricât de mult ai felia 
sau ai ajusta datele, nici măcar nu se compară cu setul WEIRD-5. Mai 
mult, pe baza mănunchiului de trăsături asociate cu fiecare dintre cele 
două dimensiuni ale personalității populaţiei Tsimane’, se poate 
deduce că nici una dintre cele două nu se potrivește cu vreuna dintre 
dimensiunile setului WEIRD-5. Mike și colegii lui susțin că aceste 
dimensiuni reflectă cele două căi de acces principale pentru atingerea 
succesului social practicate de această comunitate, care pot fi descrise 
în mare ca „prosocialitate interpersonală“ și „hărnicie“. Ideea este că, 
dacă faci parte din comunitatea Tsimane’, ai două variante: fie te 
concentrezi să muncești mai mult, implicându-te mai intens într-una 
dintre activitățile și abilitățile menţionate anterior, cum ar fi 
vânătoarea și țesutul, fie iti poţi investi timpul și energia mentală în 
construirea unei rețele mai bogate de relaţii sociale. Pe lângă aceste 
strategii vaste, toți membrii acestei comunități trebuie să se priceapă 
cam la tot. De pildă, toți bărbaţii trebuie să înveţe să scobească 
trunchiuri de copaci ca să fabrice canoe, să prindă urma vânatului și 
să facă arcuri de lemn. Persoanele extravertite nu pot deveni agenți de 
asigurări sau directori de croazieră, în timp ce introvertitii nu pot fi 
economiști sau programatori.** 


Odată ce ne-am pus la curent cu exemplul populaţiei Tsimane’, să 
revenim la datele despre personalitate din mai multe culturi. Am 
sugerat că n-ar trebui să ne surprindă faptul că observăm setul 
WEIRD-5 manifestându-se în mai multe societăţi, întrucât psihologii s- 
au bazat în studiile lor transculturale aproape integral pe subiecți 
proveniți din populația urbană studențească. Totuși, în pofida acestei 
omogenitati, încă este posibil să identificăm în datele preluate din mai 
multe culturi evoluţia culturală în desfășurare a personalităților. Să nu 
uităm că, printre membrii populațiilor WEIRD, cele cinci dimensiuni 
ale personalității sunt de obicei independente și necorelate. Aceasta 
înseamnă că, dacă știm scorul cuiva în privința dimensiunii 
,amabilitatii“, de pildă, nu putem deduce nimic despre cât este de 
„extravertit“ sau de „nevrotic“. 


Să ne imaginăm acum că numărul nișelor sociale la care au acces 
indivizii WEIRD începe să se contracte. Pe măsură ce opțiunile se 
restrâng, s-ar putea să dispară nisele unde oamenii pot fi în același 
timp extravertiti si nevrotici (de ex. actor de cinema) sau introvertiti si 
cu spirit de aventură (de ex. primatolog). Această scădere a numărului 
nișelor sociale va duce la intensificarea treptată a corelatiilor dintre 
dimensiunile existente ale personalității, deoarece numărul din ce în 
ce mai restrâns de nișe și de specialiști înseamnă că fiecare individ 
trebuie să aibă abilități și cunoștințe care să acopere toate domeniile, 


iar anumite combinaţii de trăsături de personalitate pur si simplu nu 
pot funcționa. Pe măsură ce acest proces continuă, unele dimensiuni 
vor deveni atât de strâns corelate încât se vor contopi într-o singură 
nouă dimensiune. Treptat, vor rămâne patru, trei și, într-un final, 
două dimensiuni ale personalităţii. 


Pentru a testa validitatea acestei idei, putem analiza intercorelarea 
medie a dimensiunilor care compun setul WEIRD-5 la nivelul mai 
multor societăți. Ne așteptăm ca societățile cu o specializare 
ocupationala mai redusă si cu mai puţine nișe sociale să prezinte un 
nivel mai ridicat al intercorelării dimensiunilor care compun setul 
WEIRD-5. Întrucât numărul niselor sociale disponibile în cadrul 
oricărei populaţii este strâns legat de specializarea ocupationala si de 
urbanizare în lumea modernă, ne-am aștepta ca locurile mai puțin 
urbanizate şi/sau cu un nivel mai scăzut al specializării ocupaţionale 
să prezinte o interdependenta (intercorelare) mai pronunțată a 
dimensiunilor din setul WEIRD-5. 


Folosind date adunate de la aproximativ 17 000 de persoane din 55 de 
tari, Aaron Lukaszewski, Mike Gurven, Chris von Rueden si colegii lor 
au descoperit că intercorelarea dintre dimensiunile setului WEIRD-5 
este cu atât mai slabă cu cât nivelul de urbanizare al unei tari este mai 
ridicat sau cu cât diversitatea ocupationala din tara respectivă este 
mai mare. În Figura 11.4 este reprezentată această situație folosind 
urbanizarea: oamenii din tari cu zone rurale mai extinse prezintă un 
grad mai scăzut de independență între dimensiunile personalităţii lor, 
fapt ce indică o deplasare spre mai puține dimensiuni de personalitate. 
Această analiză sugerează că o mare parte a variațiilor în privința 
structurii personalității în societățile WEIRD pot proveni din diferențe 
privind nivelul urbanizării sau al diversităţii ocupaţionale. 


Am văzut deja că originile acestor tipare ale personalității pot fi 
identificate în istoria medievală pe baza creșterii intense a urbanizării 
(Figura 9.5), a implicării în schimburi comerciale (Figura 9.7) si a 
ghildelor ocupaţionale (Figura 10.6). Aceste tendințe, împreună cu 
dovezile impactului psihologic exercitat de PMF al Bisericii, sugerează 
că orășenii dispuneau de un număr din ce în ce mai mare de nișe 
economice si sociale în care puteau pătrunde de bunăvoie, si in care 
chiar pătrundeau. Ca să mă amuz puţin, am marcat ratele oarecum 
comparabile ale urbanizării pentru Europa Occidentală în Figura 11.4. 
După cum se poate vedea, aceste rate erau mult mai scăzute față de 
cele prezente în oricare dintre țările studiate la începutul secolului 
XXI. Configuratiile de personalitate, putem deduce de aici, erau 
probabil diferite în Evul Mediu față de cele de azi, dar începuseră să 
evolueze într-o direcție WEIRD. 


Evident, nu trebuie să luăm prea în serios proiecția mea inversă din 
Figura 11.4, întrucât ne așteptăm ca ratele moderne de urbanizare să 
reflecte — într-un mod complex- prezența diverselor ocupații, 
mobilitatea  relațională, mobilitatea profesională, motivațiile 
individualiste şi asociațiile voluntare. Din acest motiv, nu ne putem 
aştepta ca locuitorii zonelor urbane din China sau din lumea islamică 
a Evului Mediu să aibă o structură a personalității asemănătoare cu 
WEIRD-5. 

FIGURA 11.4. Raport dintre ratele urbanizării şi intercorelarea 
dimensiunilor personalității WEIRD-5 pentru 55 de țări. Rata 
urbanizării reprezintă numărul persoanelor care trăiesc în zone urbane 
raportat procentual la totalul populației. Independența dimensiunilor 
personalității WEIRD-5 este reflectată prin corelarea medie a celor 
cinci dimensiuni. Cu cât gradul de intercorelare este mai redus, cu atât 
mai independente sunt cele cinci dimensiuni. Pentru ratele urbanizării 
Europei medievale am folosit procentul din populația oraşelor cu un 
număr mai mare de 10 000 de locuitori.** 


Cu toate acestea, în măsura în care ratele urbanizării de-a lungul 
istoriei reflectă într-un anumit grad o lume în care oamenii pot alege 
dintr-o diversitate de nise sociale si de specializări ocupationale, 
proiecția mea inversă ar putea fi utilă. Să ne imaginăm că alunecăm 
înapoi în timp, de-a lungul liniei din Figura 11.4, spre o societate cu 
un caracter agrar mai pronunțat in care predomină o singură 


ocupatie- cea de fermier. La început, cele cinci dimensiuni ale 
personalităţii, întâlnite la populaţiile cele mai urbanizate, încep să se 
întrepătrundă din ce în ce mai mult, apoi se contopesc integral. În cele 
din urmă, dacă Mike și colaboratorii lui au dreptate, vom ajunge într-o 
lume în care vor mai exista una, cel mult două dimensiuni ale 
personalității care corespund strategiilor majore de obţinere a 
succesului social pe baza ecologiei, a tehnologiei și a instituțiilor 
locale. 


Configurația personalităților noastre reflectă doar partial modul în 
care evoluţia culturală a modelat acest aspect al psihologiei noastre. 
Există probabil o influență mai adâncă si mai subtilă. Asa cum am 
sugerat în capitolul 1, instituţiile bazate pe rudenie solicită ca oamenii 
să aibă un comportament cuprins între anumite limite, în funcție de 
relaţiile lor cu semenii. Anumite relații presupun explicit o abordare 
glumeata, în timp ce altele necesită o supunere tăcută. Spre deosebire 
de acestea, lumea piețelor impersonale si a mobilității relationale 
favorizează omogenitatea contextelor si a relaţiilor, precum și 
cultivarea unor trăsături personale unice specializate pentru diverse 
nișe. Timp de cel putin un mileniu, aceste presiuni culturale evolutive 
au generat un grad mereu crescând al dispozitionalismului. Oamenii 
au încercat din ce în ce mai mult să se comporte omogen, indiferent 
de context - adică să fie „ei înşişi“ — si să-i judece pe cei care nu 
făceau acest lucru. Înțelegerea acestui fapt ne ajută să explicăm de ce 
populaţiile WEIRD manifestă o tendință mai pronunțată să pună 
comportamentul cuiva pe seama trăsăturilor sale de personalitate, în 
defavoarea contextului și a relaţiilor persoanei respective (eroare 
fundamentală de atribuire), si de ce sunt atât de afectate de propria 
lipsă de coerență (disonanta cognitivă). Ca reacţie la această viziune 
asupra lumii construită cultural, membrii populațiilor WEIRD se află 
încontinuu în căutarea „adevăratei lor identități“ (mult succes!). 
Astfel, deși există cu siguranţă în toate societățile actuale, precum au 
existat și de-a lungul istoriei, dispozițiile în general și personalitățile 
în special au o importanţă mai mare în societăţile WEIRD.*® 


EFECTUL ÎNZESTRĂRII 


În mod tradițional, membrii populaţiei Hadza de vânători-culegători 
nu fac schimburi comerciale între ei și practică o formă de comerț cu 
alte grupuri la scară redusă. Când e nevoie, pot recurge la comerț 
tăcut (capitolul 9) cu membrii comunităților agricole și pastorale din 
jur. Pentru a sublinia acest model, etnograful James Woodburn, care a 
studiat îndelung populația Hadza, scrie: „Schimbul cu alti membri 


Hadza este respins. A face troc, a vinde sau cumpara de la alti Hadza 
nu este acceptabil nici măcar recent, in ultimul deceniu al secolului 
XX“. Cu toate acestea, datorită extinderii inevitabile a piețelor globale, 
roiuri de turiști curioși au început să cuprindă și comunitatea Hadza. 
Ce efect au aceste piețe impersonale asupra psihologiei comunității 
Hadza?*” 


Specialista în antropologie și psihologie Coren Apicella și colegii săi 
au analizat în cadrul unui experiment elegant un fenomen denumit 
efectul înzestrării în rândul populației Hadza. Participanţii au primit 
aleatoriu una din două brichete de culori diferite, foarte utile la 
aprinderea focului pentru gătit. Ulterior, participanţii au avut ocazia 
să schimbe bricheta primită cu alta de culoare diferită. Cât de des au 
făcut acest schimb? Întrucât Coren a distribuit brichetele de o culoare 
sau alta aleatoriu, ne-am aștepta ca aproximativ jumătate dintre 
participanți să facă schimbul - dacă sunt rationali si au preferințe 
cromatice.*® 


Populatiile WEIRD rareori recurg la schimb in acest experiment, astfel 
încât frecvența schimburilor de brichete este mult sub 50%, situându- 
se probabil undeva in jurul valorii de 10%. Populatiile WEIRD se 
ataseaza psihic de posesiunile lor in moduri care le determina sa se 
comporte aparent irational. Acest atasament emotional este tocmai 
efectul înzestrării. Simplul fapt că un anumit obiect este al nostru îl 
face mai valoros. Acest tipar psihologic WEIRD este la fel de pronunţat 
si la copii de grădiniță, si la studenţi, asa că nu are nici o legătură cu 
experiența vânzării sau a cumpărării de lucruri.*9 


Dar cum rămâne cu populaţia Hadza? 


Ei, bine, depinde despre care populaţie Hadza vorbim. În cele mai 
îndepărtate aşezări Hadza, unde oamenii trăiesc în exclusivitate din 
vânat si cules, si recurg foarte rar la comerț si la pieţe, membrii 
comunității se dovedesc în general rationali, aproape jumătate dintre 
ei alegând să-și schimbe brichetele. Totuşi, când Coren a făcut acest 
experiment în așezările Hadza în care se practică schimburi 
comerciale, oamenii câștigându-și din ce în ce mai mult traiul din 
vânzarea de săgeți, arcuri si bentite de păr turiștilor dornici de 
aventură, aproximativ 74% din participanţii la experiment și-au 
păstrat bricheta primită iniţial. 


Concluziile sunt surprinzătoare: vânătorii-culegători implicați foarte 
putin în schimburi comerciale manifestă efectul înzestrării într-un 
grad redus, dar, când membrii acestei populaţii interacționează cu 
pieţe impersonale, încep să se atașeze irațional de posesiunile lor 


inițiale. Acest lucru se întâmplă în ciuda faptului că membrii 
populaţiei Hadza în general împărtășesc aceleași instituţii bazate pe 
rudenie, limbă, credinţe religioase și alte aspecte culturale. 


Coren a obținut aceleași rezultate și când a înlocuit brichetele cu 
alimente, folosind pachete de biscuiţi cu ambalaje diferite. Membrii 
acelui segment al comunității Hadza obişnuit cu piața și-au păstrat 
biscuitii primiți initial în 76% din cazuri, in timp ce oamenii din 
aşezările îndepărtate doar în 45% din cazuri. Încă o dată, acei 
reprezentanți ai populației Hadza care și-au păstrat modul de viata 
tradițional s-au comportat rațional făcând schimburi, spre deosebire 
de cei obișnuiți cu piața, care au manifestat clar efectul înzestrării. 


Ce concluzie se poate trage de aici? Care este legătura dintre piaţă si 
efectul înzestrării? 


Aceasta este o întrebare bună. Cred că piețele impersonale cultivă 
accentuarea calităților personale, a abilităților și a proprietății private. 
Asemenea pieţe pot genera si achiziții menite să atragă atenția asupra 
posesorului (cum ar fi ceasuri de buzunar sic), obiectele posedate fiind 
considerate o măsură a calităților personale ale detinatorului. 
Psihologii susțin că această preocupare față de propria persoană îi 
determină pe oameni să-și considere obiectele deţinute drept 
prelungiri ale propriilor persoane, ceea ce face posesiunile respective 
mai valoroase datorită legăturii cu identitatea proprietarului. Cănile, 
brichetele și biscuitii capătă mai multă valoare dacă sunt cănile mele, 
brichetele mele si biscuitii mei. Această idee a fost susținută si de 
cercetări in care se fac comparații între intensitatea efectului 
înzestrării la studenți nord-americani și la cei est-asiatici. Așa cum era 
de așteptat, nord-americanii prezintă un nivel mai ridicat al efectului 
înzestrării în comparație cu studenţii asiatici. Desigur, ambele grupuri 
sunt obișnuite cu interacțiunea cu piaţa, dar fiecare grup posedă 
norme sociale diferite de cele ale celuilalt grup, care fie accentuează 
importanța individului, fie o dizolvă in colectivitate.50 


Este important să nu interpretăm absenţa efectului înzestrării la 
populația Hadza care nu interacționează cu piața drept „condiția 
naturală“ a omenirii. Hadza posedă propriile norme sociale puternice, 
care promovează împărțirea hranei și a altor bunuri la nivelul întregii 
comunități în moduri care nu se bazează pe schimburi directe, alegere 
a partenerului sau reciprocitate. De pildă, ei joacă un joc de noroc în 
care jucătorii pot câștiga unii de la alții săgeți, cuțite sau bentite 
pentru păr. Dacă norocul îi surâde unei anumite persoane și jucătorul 
respectiv reușește să acumuleze multe obiecte de valoare, este supus 
unei presiuni sociale intense care îl obligă să joace până când mai 


pierde din câștig si se restabilește un fel de echilibru între jucători. 
Dacă opune rezistență și, de pildă, se face nevăzut ducându-se în altă 
aşezare, se va trezi asaltat de nesfârşite cereri ca să-şi împartă averea. 
Normele sociale impun împărțirea cu ceilalți, asa că micul lui tezaur 
nu va tine mai mult de câteva săptămâni. Pe scurt, membrii populației 
Hadza nu se pot atașa prea mult de lucrurile lor pentru că acestea vor 
deveni în scurt timp proprietatea altcuiva. Aceste instituții sunt menite 
să înăbușe orice tendință spre un efect al înzestrării.5! 


Dat fiind numărul redus de date la nivel transcultural, explicația mea 
referitoare la originea efectului înzestrării rămâne doar în stadiul de 
propunere. Motivul pentru care nu avem la dispoziție mai multe 
informaţii este că atât economiștii, cât și psihologii care studiază 
eşantioane occidentale au presupus decenii la rând că măsoară o 
trăsătură a psihologiei speciei noastre, nu o ajustare cognitivă locală la 
instituţiile, limbile și tehnologiile unei societăți. Precum multe alte 
rezultate psihologice, intensitatea efectului înzestrării variază de la o 
valoare extremă în societățile WEIRD până la zero în populația 
tradițională Hadza. 


Înainte de a încheia acest capitol, trebuie să fac o mărturisire. Ideile 
prezentate în acest capitol, aşa cum sunt cele referitoare la efectul 
înzestrării, au un caracter speculativ mai pronunțat în comparaţie cu 
cele din capitolele precedente și, deși există dovezi care le-ar putea 
susține, acestea sunt neomogene, iar unele concluzii centrale se 
bazează în exclusivitate pe studii izolate. Aceste studii, efectuate de 
deschizători de drumuri în domeniu precum Mike Gurven și Coren 
Apicella, sunt de cea mai bună calitate, dar sunt izolate si uneori au ca 
obiect o singură populaţie. În capitolele anterioare am avut la 
dispoziție mai multe linii convergente de analiză provenite de la mai 
multi cercetători, cu esantioane largi decupate din mai multe societăți. 
Asa că vă rog să vă calibrati în consecinţă nivelul încrederii acordate. 


E imens, dar cât de imens? 


Imaginea de ansamblu care se conturează din această lucrare este că 
mințile noastre se adaptează, adeseori de-a lungul mai multor secole, 
prin evoluţie culturală, la lumile tehnologice și instituționale cu care 
venim în contact. Așadar, pentru a înţelege psihologia WEIRD, trebuie 
să luăm în calcul lumea cu un caracter individualist mai pronunțat 
care a început să se dezvolte în unele părți ale Europei în timpul celui 
de al doilea mileniu al erei noastre. Pentru a ilustra unele dintre cele 
mai relevante tipare psihologice create de acest proces, capitolul de 


fata s-a concentrat pe două seturi corelate, unul centrat in jurul 
modului în care concepem timpul, munca, punctualitatea și răbdarea, 
si un al doilea set care include personalitățile, dispoziţiile și caracterul 
central al „sinelui unitar“ WEIRD. În Evul Mediu matur si târziu, un 
număr crescând de comunități europene a început să-și adapteze 
percepția timpului și a banilor, împreună cu sentimentele referitoare 
la muncă și la eficiență. Odată cu scăderea importanţei relațiilor și a 
instituţiilor bazate pe rudenie, cultivarea unei bune reputatii în 
diverse domenii, cum ar fi seriozitatea în muncă, eficiența, 
autocontrolul, răbdarea și punctualitatea, a devenit din ce în ce mai 
importantă. Organizaţii voluntare precum ghildele, mănăstirile si 
orașele au conceput motivații pentru promovarea acestor atribute si 
pentru a fi inculcate membrilor săi, astfel încât aceştia să-și poată 
alege și defini apartenența la asociaţia respectivă și să se poată 
distinge de alte grupuri. Din ce în ce mai mulți oameni ajunseseră să 
creadă că aceste trăsături contau în ochii lui Dumnezeu sau, cel putin, 
erau un semn al bunavointei Lui. Noile credințe protestante au fost 
alimentate de aceste concepţii. Pe măsură ce oraşele creșteau, piețele 
se extindeau și asociaţiile voluntare înfloreau, oamenii alegeau din ce 
în ce mai mult nișe sociale și specializări ocupaţionale adecvate 
abilităților lor. Ulterior modelau și rafinau dispoziţiile, talentele și 
abilităţile respective pentru a se potrivi din ce în ce mai bine cu nisele 
alese. Acest proces a reformulat structura personalităților — oferind 
setul WEIRD-5 si consolidând preeminenta dispozițiilor personale fata 
de contexte și relații. 


În partea a I-a si a III-a a lucrării de față am analizat originile si 
evoluția unor aspecte majore are psihologiei WEIRD. Totuși, avem 
toate motivele să credem că varietatea psihologică pe care am 
observat-o reprezintă doar un segment îngust din totalul diversității 
existente la nivel global. Mai mult, pentru a explica o parte a acestei 
varietăți psihologice, am luat în considerare influența instituțiilor 
bazate pe rudenie, a pieţelor impersonale, a războiului, a competiţiei 
inofensive dintre grupuri si a specializării ocupaţionale. Acestea 
reflectă doar o mică parte din nenumăratele moduri în care evoluția 
culturală a modelat creierul și psihologia umane ca reacţie la diferite 
instituţii, religii, tehnologii, ecologii și limbaje. Noi n-am făcut altceva 
decât să ne scufundăm puţin sub suprafața acestei realități și să 
aruncăm o privire în jur. Acest aisberg psihologic este imens, într- 
adevăr, dar nu stim exact cât de imens și nici cât de adânc coboară în 
hăuri tulburi. 


Partea a iV-a 


Nasterea lumii moderne 


12. Lege, stiinta si religie 


Mi se pare ca zaresc intregul destin al Americii cuprins in primul 
puritan care a acostat pe acele tarmuri, asa cum intreaga omenire era 
ascunsa in cel dintai om. 


Alexis de Tocqueville, Despre democraţie în America (1835)! 


Dreptul, stiinta, guvernul democrat si religiile europene s-au extins la 
nivel planetar in ultimele sute de ani. Chiar si in tarile nu foarte 
democratice sau lipsite de reprezentare politica, guverne autocrate 
pun adesea în scenă un adevărat spectacol care implica alegeri, voturi, 
partide politice si campanii. Până si în regiunile unde există o variantă 
fragilă a statului de drept, tot se pot găsi statute și chiar constituții 
care seamănă cu cele din Statele Unite, Marea Britanie, Germania și 
Franța. Tot astfel, ori de câte ori am vizitat comunităţi izolate, din 
pădurea amazoniană până in Pacific, am descoperit congregatii 
protestante, unde se citea Biblia tradusă în limba locală. De unde 
provin aceste puternice instituţii formale și religii omniprezente?? 


Se crede adesea că aceste instituții impunătoare, o moștenire a 
civilizației occidentale, reprezintă produsul rațiunii și afirmarea 
rationalitatii. Raţionaliștii susțin că, odată ce elimini dogma 
bisericească și aplici „raţiunea“, obţii exact aceste instituții si nimic 
altceva, concluzie care se aplică inclusiv protestantismului: multi au 
crezut cândva, iar unii continuă să susțină că ceea ce obţii când treci 
prin filtrul raţiunii adevărurile exprimate în Biblie si dai la o parte 
tradițiile corupte ale Bisericii nu este nimic altceva decât 
protestantismul (sau o variantă a acestuia). În schimb, eu aș încerca să 
propun exact contrariul, sugerând centralitatea transformărilor 
psihologice operate de evoluția culturală în Evul Mediu- prin 
dizolvarea instituțiilor europene bazate pe rudenie (capitolele 5-8), 
extinderea piețelor impersonale (capitolul 9), ascensiunea formelor 
temperate ale concurenţei între grupuri (capitolul 10) și dezvoltarea 
unei largi și mobile diviziuni a muncii în centre urbane (capitolul 11). 
Psihologia cu un caracter WEIRD mai pronunţat care apărea în 
comunități fragmentare pe tot teritoriul Europei, împreună cu 
schimbările suferite de normele sociale care o însoțeau, îi făcea pe 
membrii acestor populații mai predispuși spre conceperea, susținerea 
şi adoptarea anumitor idei, legi, reguli, politici, credinţe, practici și 


argumente. Multe idei moderne despre lege, guvern, stiinta, filosofie, 
arta si religie care, de-a lungul istoriei, li s-ar fi parut de neconceput, 
ostile sau greu de înțeles oamenilor din majoritatea societăților 
complexe au început să fie pe potriva protopsihologiei europene de tip 
WEIRD din Evul Mediu şi din zorii Epocii Moderne. În multe cazuri, 
aceste idei, legi și politici noi au fost filtrate și selectate prin 
concurența susținută dintre grupuri, stabilită între asociaţii voluntare 
printre care se numărau orașe, ghilde, universități, mănăstiri, asociații 
ştiinţifice și, în cele din urmă, state teritoriale.* 


Trecerea în revistă a multiplelor legături și interacțiuni între aceste 
dezvoltări sociale și percepțiile, motivațiile, viziunile asupra lumii și 
perspectivele decizionale modelate de un proces de metamorfoză ar 
putea umple tomuri întregi. Scopul meu aici este mai putin ambițios. 
Doresc să ilustrez modul în care o psihologie tot mai WEIRD a 
contribuit la formarea câtorva dintre instituţiile formale occidentale 
esenţiale care au ajuns în cele din urmă să domine sfera politicului, 
a juridicului, a vieţii științifice si religioase din a doua jumătate a 
celui de-al doilea mileniu.* 


Pentru a ne încălzi motoarele, să aruncăm o privire asupra a patru 
aspecte ale psihologiei WEIRD care, cel mai probabil, au avut ecouri 
vaste asupra instituţiilor formale constituite în Europa în al doilea 
mileniu al erei noastre. 


1. Gândire analitică. Pentru a reuși să se orienteze mai ușor într- 
o lume lipsită de interconexiuni sociale dense, oamenii au 
început să conceapă lumea mai mult în termeni analitici și mai 
putin în termeni holistici/relationali. Persoanele orientate mai 
puternic spre gândirea analitică preferă să explice lucrurile prin 
distribuirea în categorii discrete a persoanelor, cazurilor, 
situaţiilor, lucrurilor sau obiectelor, asociindu-le cu anumite 
proprietăți, decât prin concentrarea asupra relaţiilor dintre 
persoane, cazuri etc. Astfel, comportamentul oamenilor sau al 
obiectelor poate fi explicat analitic prin proprietăţile lor sau prin 
apartenența la o anumită categorie (de pildă, „acesta este un 
electron“; „el este un tip extravertit“). Mintile analitice sunt 
deranjate de contradicții, așa că încearcă să le soluţioneze prin 
recurs la categorii sau la distincţii de nivel superior sau inferior. 
Spre deosebire de gânditorii analitici, gânditorii holistici fie nu 
văd contradicţiile, fie percep fuziunea acestora si le acceptă. În 
Europa, abordările analitice au ajuns treptat să fie considerate 
superioare celor holistice. Cu alte cuvinte, au devenit corecte 
normativ și foarte valoroase. 


2. Calitati interioare. Pe măsură ce substraturile principale ale 
vieţii sociale s-au deplasat dinspre relații spre persoane, 
gânditorii au început să pună din ce în ce mai mult accent pe 
importanța calităților interioare, anume pe trăsături imuabile 
precum dispoziţiile, preferinţele si personalitățile, precum si pe 
stări mentale cum ar fi credinţele și intențiile. Curând, avocaţii si 
teologii au început să considere că oamenii au până și „drepturi“. 


3. Independenţă și nonconformism. Respectul fata de tradiții, de 
înțelepciunea străveche si de bătrânii înţelepţi s-a destrămat 
treptat deoarece oamenii au început să fie insufletiti de dorința 
de a-și cultiva propria unicitate. Din motive evolutive temeinice, 
oamenii de pretutindeni au tendința de a fi la unison cu cei 
asemenea lor, de a-i respecta pe cei mai în vârstă sau superiori 
ierarhic si de a se conforma tradițiilor perene; dar impulsul oferit 
de o societate cu legături slabe de rudenie si piețe impersonale a 
contracarat din răsputeri această tendință, favorizând 
individualismul, independenţa și nonconformismul, ca să nu mai 
vorbim de încrederea exacerbată în sine și de autopromovare. 


4. Prosocialitate impersonală. Pe măsură ce viața devenea tot mai 
dominată de norme impersonale în sfera relaţiilor cu străini și 
necunoscuți, oamenii au început să prefere regulile și legile 
impersonale care li se aplicau membrilor comunităţii și 
grupurilor lor (orașe, ghilde, mănăstiri etc.), independent de 
relațiile sociale, identitatea tribală sau clasa socială. Evident, nu 
trebuie să confundăm aceste începuturi plăpânde cu principiile 
liberale plenare ale drepturilor, egalității și impartialitatii din 
lumea modernă. 


Acestea, împreună cu alte aspecte ale psihologiei, deja câștigaseră 
teren în populaţii nu foarte numeroase, dar influente, răspândite pe 
teritoriul Europei de Vest înainte de Evul Mediu matur. Pe parcursul 
acestei lucrări am scos în evidență efectele acestei protopsihologii 
WEIRD asupra noilor instituții formale, dar vom consolida aceste idei 
în cele ce urmează, începând cu legea și guvernul. 


Legi universale, principii contradictorii si drepturi 


individuale 


Conturarea progresiva a unei psihologii cu un caracter WEIRD mai 
pronunțat in timpul Evului Mediu matur, mai ales în Biserică si in 
orașe libere, însemna că ideile care stăteau la baza noțiunilor 
occidentale de guvern și justiție deveneau tot mai ușor de înțeles. 
Totodată, dizolvarea relaţiilor intensive de rudenie și dispariția 
afilierii tribale facilitau implementarea legilor care guvernau 
individul, precum si dezvoltarea de adunări reprezentative 
funcționale. Această schimbare nu a fost inițiată de intelectuali 
rafinati, de filosofi sau de teologi care să formuleze teorii grandioase 
referitoare la democrație, la drepturile omului sau la statul de drept. 
În schimb, ideile s-au format încet, pas cu pas, pe măsură ce oameni 
de rand cu psihologii mai mult sau mai putin individualiste — fie ei 
călugări, negustori sau mestesugari — au început să formeze asociații 
voluntare aflate în competiție. Organizațiile trebuiau să găsească 
formule de autoguvernare care să fie pe placul membrilor existenți și 
totodată să poată atrage noi membri în competiția cu alte organizaţii. 
Printr-un proces chinuitor de tatonare mioapă- si nu printr-o 
revelație intelectuală izvorâtă din vreo raționalitate abstractă — s-a 
constituit un repertoriu crescând de norme sociale si de practici 
organizaționale care au fost transpuse în carte și formulate în legi 
scrise. Lex mercatoria, de pildă, a devenit legea comercială. 


Să ne concentrăm acum asupra noţiunii de drept individual sau drept 
natural care astăzi constituie fundamentul unor declaraţii importante, 
cum ar fi Declaraţia Universală a Drepturilor Omului, adoptată de 
Adunarea Generală a ONU în 1948. Așa cum am văzut, orașele 
medievale se aflau în competiție pentru atragerea de membri, oferind 
un set din ce în ce mai cuprinzător de privilegii pentru cetăţenii 
incluși oficial în cartele urbane. Centrele urbane care dispuneau de 
carte ale privilegiilor și atrăgeau un număr mai mare de membri — 
probabil datorită faptului că le ofereau oamenilor ceea ce doreau, 
totodată fiind si generatoare de prosperitate economică — erau imitate, 
îmbunătățite și recombinate. De-a lungul timpului, cartele urbane 
ofereau din ce în ce mai des forme de protecţie legală, scutiri de taxe, 
drepturi de proprietate, asigurare reciprocă si scutire de recrutare în 
armată (de către conducătorii locali). Se ridica o clasă medie de 
orășeni care exercitau presiune asupra conducătorilor prin solicitarea 
de drepturi, privilegii și libertăţi. Fiind atrași de venituri din ce în ce 
mai mari si de disponibilitatea crescută a împrumuturilor, prinții, 
ducii si alti conducători cedau adesea la aceste solicitări." 


În 1200, implementând ideile si conceptele aflate în circulaţie, 
legiuitorii ecleziastici — canonistii sau specialiștii în drept canonic — au 
început să dezvolte noțiunile de drepturi naturale. Aceste idei au 
pătruns curând în universităţi, cunoscând o răspândire rapidă în epocă 
(Figura 10.6B). De-a lungul secolelor, aceste noțiuni s-au cristalizat 
treptat în sisteme de guvernare la nivel statal. De exemplu, în 1628 și 
in 1689 Parlamentul englez a promulgat Petition of Right (Petitia 
Dreptului) si, respectiv, Bill of Rights (Carta Drepturilor). Ambele 
afirmau supremația drepturilor cetățenilor și ale membrilor 
Parlamentului în raport cu voința monarhului. Petitia Dreptului 
anticipează patru dintre cele zece amendamente din Declaraţia 
Drepturilor din Statele Unite.® 


Putem deduce de aici cum și de ce au apărut la momentul respectiv 
aceste idei referitoare la drepturile individuale prin analizarea 
transformărilor psihologice care aveau loc. Oare ce-or fi crezut despre 
lege persoanele cu mobilitate locativă care se înghesuiau spre centrele 
urbane? Lipsiti de siguranţa legăturilor de familie și forțați să evolueze 
într-o lume a pieţelor impersonale, a organizațiilor aflate în competiţie 
si a unor specializări ocupaţionale din ce în ce mai diversificate, acești 
oameni s-au concentrat tot mai mult asupra propriilor calități, intenții 
si dispoziţii. Inarmati cu o nou dobândită orientare analitică, probabil 
că au încercat să explice si să justifice regulile si legile făcând referire 
la trăsăturile interioare ale oamenilor, nu la relaţii și filiatii. La nevoie, 
mai degrabă au născocit proprietăţi invizibile, cum ar fi „drepturile“ 
pentru a organiza legi, decât să creeze legi justificate de nevoia de a 
armoniza relații existente (moștenite). 


Spre deosebire de aceste dezvoltări legale, centrate asupra individului 
din Europa medievală, pedepsele pentru infracțiuni în China se 
împărțeau în funcţie de relaţia în care se aflau cei implicaţi. De obicei, 
greșelile comise față de rude erau pedepsite mai aspru decât cele care- 
i afectau pe străini, desi vârstnicii puteau săvârși ilegalităţi împotriva 
rudelor mai tinere fără a fi pedepsiţi la fel de grav ca atunci când 
rolurile ar fi fost inversate. De fapt, chiar în secolul XX, taţii chinezi își 
puteau asasina fiii și scăpau doar cu un avertisment, dar dacă un 
bărbat îi făcea rău tatălui sau fratelui mai mare, pedeapsa era mult 
mai dură. Deşi aceste asimetrii pot fi justificate pe baza principiilor 
confucianismului și prin existența unui adânc respect fata de vârstnici, 
mintea de tip WEIRD nu le poate accepta prea ușor. Le putem 
înţelege, dar cei mai mulți dintre noi nu pot găsi nici o justificare 
pentru o abordare relationala a aplicării legii.” 


Acum, să abordăm chestiunea din sens opus. In Declaraţia de 
Independenţă se afirmă: „Noi considerăm că aceste adevăruri sunt 


evidente, că toți oamenii sunt creați egali și sunt înzestrați de 
Creatorul lor cu anumite drepturi inalienabile, printre care se numără 
viata, libertatea și căutarea fericirii“. Dacă vi se pare logică ideea 
conform căreia oamenii sunt înzestrați cu asemenea atribute, atunci în 
cel mai bun caz sunteți putin WEIRD. Afirmarea unor drepturi 
inalienabile pare evidentă dacă (a) încercăm să explicăm sau să 
justificăm analitic lucrurile cu referire la calități interioare, persistente 
(nu la relații și descendență) și (b) preferăm regulile impartiale care se 
aplică în mare unor categorii sau clase distincte (de pildă, 
„latifundiar“; „ființă umană“). Pe de altă parte, din perspectiva celor 
mai multe comunități omenești, ideea că fiecare om are drepturi și 
privilegii inerente care nu au nimic de-a face cu relaţiile sociale sau cu 
descendența nu este chiar atât de evidentă. Mai mult, din perspectivă 
ştiinţifică se poate afirma cu certitudine că în ADN-ul nostru sau în 
vreun alt ungher al ființei noastre nu s-a detectat până acum ceva care 
să semene cu „drepturi“. Această idee prinde pentru că rezonează cu o 
anumită psihologie culturală.8 


Canonistii, pe lângă dezvoltarea conceptului de drepturi individuale, 
au început să formuleze si noțiuni juridice legate de rolul 
intentionalitatii în răspunderea pentru o faptă penală. Dreptul roman, 
la fel ca alte sisteme juridice timpurii, luase în calcul componenta 
mentală a săvârșirii unei infracțiuni, de obicei prin operarea distinctiei 
dintre omor premeditat si involuntar. Dar legea apuseană a celui de-al 
doilea mileniu a scos în relief din ce în ce mai mult importanţa stării 
mentale. Medievistul Brian Tierney notează: 


Preocuparea pentru intenția individuală, consimțământul individual si 
voința individuală care a caracterizat cultura secolului al XII-lea a 
cuprins multe domenii ale dreptului canonic. În legea matrimonială, la 
finele secolului al XII-lea, prin simplul consimțământ al partenerilor se 
putea încheia o căsătorie autentică, validă, fără vreo altă formalitate. 
În domeniul contractual, o simplă promisiune putea crea o obligaţie — 
ceea ce conta era intenția celui care făcea promisiunea. În legea 
penală, gradul de vinovăţie și severitatea pedepsei depindeau de 
intenţia inculpatului, iar acest fapt a dus, ca în sistemele juridice 
moderne, la considerații complexe referitoare la neglijență și la 
responsabilitate redusă, zone legislative pe care astăzi le considerăm 
pașii de mediere între drepturile individuale și menţinerea ordinii 
publice.” 


Pentru stabilirea gradului de vinovăție a unei persoane, legiuitorii 
supuneau unei analize minutioase credințele, motivele și intenţiile 


faptasului. Să luăm un exemplu: un fierar aruncă un ciocan spre calfa 
lui, îl nimereste și-l omoară. Avocaţii medievali nu puneau doar 
întrebarea dacă fierarul a vrut să-și omoare calfa (motivul: victima 
flirtase cu soţia fierarului), ci și dacă a intenționat să o facă și dacă 
faptasul era conștient că ciocanul îi poate provoca moartea victimei. 
Contează dacă fierarul avea de gând să-și omoare calfa săptămâna 
următoare (folosind otravă), dar l-a omorât din greșeală cu ciocanul, 
luându-l drept un spărgător? Legiuitorii au stabilit că gradul de 
vinovăţie a fierarului variază în funcție de diversele stări mentale 
existente. Prin analiza acestor stări mentale, oamenii legii au sugerat 
că vina pentru crimă și violență era mai mică dacă făptașul se afla în 
legitimă apărare sau nu-și dădea exact seama de consecinţele faptelor 
sale pentru că era prea tânăr, se afla într-o stare de confuzie sau de 
incapacitate mentală. Spre deosebire de predecesorii lor romani, al 
căror scop primordial era de a pune în practică politici și de a proteja 
interese importante (de ex. proprietatea), legiuitorii ecleziastici erau 
preocupați de starea mentală a făptașului. Acest accent pus pe stările 
mentale însemna că, spre deosebire de legile si de obiceiurile din 
Europa medievală timpurie până în China premodernă, rudele nu 
puteau fi acuzate si trase la răspundere pentru comiterea unei 
ilegalităţi deoarece nu împărtășeau starea mentală a faptasului pentru 
a putea fi considerate vinovate.!0 


Aceste dezvoltări în domeniul juridic se corelează cu cercetările din 
domeniul psihologiei discutate în capitolele precedente. Pe lângă 
studierea impactului intentiilor asupra felului in care sunt judecaţi cei 
care încalcă normele în societățile de dimensiuni restrânse, echipa de 
antropologi a lui Clark Barrett a studiat și modul în care diverși 
„factori de atenuare“ a culpei ar putea afecta deductiile oamenilor cu 
privire la starea mentală a făptașului, influentandu-le astfel judecata 
cu privire la vinovăția săvârșirii unui gest violent, cum ar fi vătămarea 
corporală (a lovi pe cineva cu pumnul în fata). Mentinand constante 
atât actul în sine (lovitura), cât și rezultatul (o hemoragie nazală), 
echipa a studiat cinci factori de atenuare a culpei: (1) a fost un gest de 
autoapărare; (2) faptasul nu a evaluat corect situația; (3) avea 
principii morale diferite de cele ale comunității în care tocmai intrase; 
(4) era bolnav psihic sau (5) a fost forțat de împrejurări să acţioneze 
astfel. Referitor la a doua condiţie (evaluare incorectă a situaţiei), 
faptasul crezuse că intervine pentru a preveni un atac, dar, în 
realitate,  „bătăușii“ erau implicați într-o confruntare amicală. 
Referitor la a treia condiţie, care se referă la principiile morale, 
faptasul provine dintr-o societate în care se crede că e ceva potrivit si 
chiar respectabil să-l lovesti pe un fricos ca să-l înveţi barbatia. În ce 
privește ultima condiţie (necesitate), faptasul trebuia să ajungă urgent 


la o căldare de apa pentru a stinge un foc ce amenința să se extindă, 
dar în încăperea zgomotoasă și aglomerată unde avusese loc 
întâmplarea n-ar fi reușit să ajungă la obiectul dorit în timp util fără a 
îndepărta un individ încăpățânat care-i stătea în cale. 


În cele zece populaţii studiate, atât autoapărarea, cât și necesitatea 
reprezentau circumstanțe atenuante importante — de unde deducem că 
nimeni nu ignoră complet stările mentale. Dar, în anumite societăți, 
aceasta era singura distincţie relevantă: făptașii nu beneficiau de nici 
un fel de clementa pentru evaluarea incorectă a situației sau pentru 
tulburări psihice. La celălalt capăt al spectrului, locuitorii oraşului Los 
Angeles, persoane de tip WEIRD, au decelat cu precizie maximă 
„răutatea“ făptașului si pedeapsa meritată în funcție de toți acești 
factori atenuanti. Autoapărarea si necesitatea au generat clementa 
maximă, fiind urmate de evaluarea incorectă a unei situații și de 
tulburări psihice. Este interesant de observat că existența unor 
principii morale diferite i-a determinat pe exponentii categoriei 
WEIRD să-i judece mai aspru pe făptași — să lovesti pe cineva cu bună 
ştiinţă si să crezi că faci ceva corect pare mai grav decât să lovesti pe 
cineva intenționat, știind că faci ceva rău. La nivelul tuturor celor 10 
populaţii, cu cât instituţiile bazate pe rudenie erau mai slabe, cu atât 
oamenii judecau mai nuantat stările mentale ale făptașului prin 
prisma celor cinci categorii de factori de atenuare menţionați."! 


Desi primatul individului — drepturile și stările sale mentale - clarifică 
tendințe esenţiale ale dezvoltării tradiţiei legale occidentale, ceva cu 
mult mai profund se petrecea în Evul Mediu matur. Istoricul Harold 
Berman, un distins specialist în domeniul juridic, notează în 
monumentala sa lucrare Law and Revolution [Lege și revoluție] că 
legiuitorii secolului al XII-lea, în timp ce studiau dreptul antic roman — 
Codul lui Iustinian —, au văzut ceva care, de fapt, nu exista acolo. 
Codul lui Iustinian a fost elaborat în secolul al VI-lea, în Imperiul 
Roman de Răsărit, și nu reprezintă altceva decât o imensă compilație 
juridică, întinsă pe mii de pagini. Cuprinde o ameţitoare colecție de 
statute, cazuri si comentarii juridice. Juristii medievali, cu înclinațiile 
lor analitice si universalismul lor moral derivat din creștinism, asa 
cum era si firesc, au presupus că legile specifice si deciziile propriu- 
zise se fundamentează pe un mănunchi de axiome, principii și 
categorii legale universale din care pot fi derivate anumite noțiuni 
particulare. Astfel, s-au apucat să încerce să caute în aceste 
exemplificări si cazuri particulare din dreptul roman fundamente 
pentru legi și principii generale. Cu toate acestea, Berman susține cu 
argumente puternice că tradiția legală romană nu conţine asemenea 
principii fundamentale sau concepte legale atât de bine dezvoltate. 
Autorul scrie: 


Într-adevăr, în dreptul roman timpuriu erau intretesute concepte de 
proprietate, posesiune, delict, fraudă, hotie si multe altele. Aceasta era 
marea sa virtute. Totuși, conceptele respective nu erau tratate ca idei 
pe care se fundamentau reguli și care le determinau aplicabilitatea. Nu 
erau privite dintr-o perspectivă filosofică. Conceptele dreptului roman, 
aidoma numeroaselor sale reguli juridice, erau asociate unor tipuri de 
situații. Legea romană consta dintr-o reţea complicată de reguli; cu 
toate acestea, ele nu erau prezentate ca un sistem intelectual, ci mai 
degrabă ca un mozaic sofisticat de soluţii practice la probleme legale 
specifice. Astfel, se poate spune că, deși în dreptul roman existau 
concepte, totuși nu exista conceptul de concept.!? 


Eruditii romani în domeniul juridic se străduiseră să obțină 
omogenitatea în aplicarea legilor, nu unificări și sinteze ancorate într- 
un set de principii, axiome sau drepturi fundamentale. Canoniștii, 
dimpotrivă, ca gânditori analitici venind din direcția unei religii 
moralizatoare, au ales să pornească în căutarea principiilor 
universalizante.!* 


Întrucât contradicţiile nu sunt pe placul gânditorilor analitici, cea mai 
mare parte a dezvoltării dreptului occidental s-a concentrat asupra 
identificării si rezolvării contradictiilor care apar când se încearcă 
delimitarea și aplicarea pe scară mai largă a unui set de principii. 
Drepturile unei persoane pot veni în contradicție cu drepturile altei 
persoane sau cu binele întregului grup. Pentru cineva care favorizează 
o abordare holistică, aceste contradicții nu sunt nici foarte evidente, 
nici supărătoare. Având în vedere că în realitate nu există două 
situații perfect identice si că întotdeauna avem de-a face cu diferente 
de context sau de relaţii personale, cine ar putea spune că două decizii 
juridice se contrazic una pe cealaltă? Mai mult, în numeroase 
societăți, legea are ca scop reinstituirea armoniei si menţinerea păcii, 
nu apărarea drepturilor individuale sau afirmarea validității unor 
principii abstracte ale „justiției“, așa cum consideră gânditorii 
analitici.'* 


Juristii medievali credeau că deduc sau redescoperă legi divine sau 
universale — legile lui Dumnezeu. Ei credeau că aceste legi au existat 
(undeva în afară), asa că eruditii trebuiau doar să le aducă la lumină. 
Aceasta însemna că, spre deosebire de predecesorii lor din contextul 
juridic germanic sau roman, conducătorii medievali trebuiau să se 
supună propriilor legi. Legile importante porneau de la o autoritate 
mai presus de orice împărat, rege sau print. Această abordare, al cărei 


sens a inceput sa se contureze tot mai clar pentru crestinii cu o 
protopsihologie WEIRD, a jucat un rol crucial atat in dezvoltarea 
limitărilor impuse puterii executive — guvernul constitutional —, cât si 
noțiunilor de domnie a legii.!5 


Mai târziu, călcând pe urmele confratilor din domeniul juridic, 
filosofii naturii s-au ocupat de căutarea unor legi pentru a explica 
lumea fizică. Ca savanții din domeniul dreptului canonic, acești 
oameni de știință considerau că universul este condus de legi divine 
codificate care așteaptă să fie descoperite. Multi susținători ai 
universalismului psihologic credeau că, dacă două modele sau seturi 
de principii diferite își propun să explice un fenomen fizic, ele nu pot 
fi valide simultan — universul este fie într-un fel, fie în altul. Fiind 
gânditori analitici, ei căutau adesea să desfacă sistemele în părțile lor 
componente — elemente, molecule, planete, gene etc. — si să le explice 
acțiunea prin raportare la proprietăți interne (și adesea invizibile) 
precum masa, sarcină electrică, gravitație și geometrie. Ca 
individualisti si nonconformisti, erau motivaţi să-și etaleze geniul, 
creativitatea și independenţa în gândire, chiar dacă nu o făceau decât 
în fata prietenilor si a egalilor. 


Să ne gândim la exemplul lui Nicolaus Copernic, care, în 1514, după 
ce a obținut titlul de doctor în drept canonic, a propus un model 
heliocentric al sistemului solar — Soarele în centru și planetele pe 
orbite în jurul său — pe care l-a publicat în 1543. Pentru a înţelege 
contribuția lui Copernic, să luăm în calcul două aspecte din context. 
Mai întâi, astronomii musulmani i-au devansat pe omologii lor 
europeni cel putin până în secolul al XIV-lea. De fapt, se pare că acești 
savanţi care lucrau din perspectiva modelului antic al lui Ptolemeu 
descoperiseră cea mai mare parte a modelului copernican cu mult 
înainte. În secolul al XIII-lea, de pildă, Ibn al-Shatir (un cleric din 
Damasc însărcinat cu măsurarea timpului) crease un model matematic 
identic din punct de vedere al formei cu cel copernican, mai putin 
faptul că era geocentric. Dar, în ciuda meritelor intelectuale, acești 
gânditori n-au atins niciodată performanța conceptuală realizată de 
Copernic. În al doilea rând, deși Copernic a calculat corect poziţia 
relativă a Soarelui, el a venit cu ideea unor orbite circulare. Din cauza 
acestei erori, putem spune că modelul lui al-Shatir a constituit în cele 
din urmă o predictie mai bună decât al lui Copernic. Cu toate acestea, 
modelul copernican a fost publicat, a ţinut piept modelelor concurente 
si a inspirat continuarea cercetărilor. Johannes Kepler, pornind de la 
modelul heliocentric al lui Copernic, a continuat studiile folosind 
modele eliptice ale planetelor, iar acest model a depășit de departe 
toate eforturile anterioare. Evident, Kepler a fost convins că 
descoperise niște legi cosmice divine. Aşadar, în ce a constat marea 


contribuţie a lui Copernic?'® 


Eu cred că a constat în riscul pe care si l-a asumat prin adoptarea unei 
poziţii contrare concepției fundamentale grecești și creştine, plasând 
Soarele în centru și considerând Pământul doar o planetă ca oricare 
alta. Prin subminarea autorităţii si contrazicerea opiniei inteleptilor 
antici, el a lansat o idee pe baza căreia au construit alții. El a fost 
perseverent, deși dovezile empirice care-i susțineau modelul nu erau 
foarte puternice. Faptul că a avut încredere în opiniile proprii s-a 
dovedit un lucru bun. Poate de o importanță chiar mai mare decât cea 
a lui Copernic a fost relativa deschidere a lumii sociale în care a trăit. 
Unii savanți îi criticau ideile, în timp ce alţii i le lăudau. Cât privește 
Biserica, aceasta nu a obiectat prea vehement la ideile lui până ce, 
șaptezeci de ani mai târziu, Galileo a dus cercetarea mai departe. 
Evident, nu dispunem de date psihologice referitoare la oamenii de 
ştiinţă sau la comunităţile lor, dar cazul ilustrează felul în care 
diferențele psihologice prezentate în această carte au modelat idei, 
instituții si discursuri științifice. 


În timp ce Copernic exila Pământul din poziţia centrală pe care o 
deținuse până atunci, influența unei psihologii cu un caracter WEIRD 
şi mai pronunțat începuse să se manifeste în diverse moduri. Ne vom 
concentra acum asupra a două dintre acestea. Mai întâi, datorită 
dorinţei tot mai mari de a se detasa de tradiție, intelectualii de la 
începuturile perioadei moderne au început să-și dea seama că 
inteleptii Antichității, cum ar fi Aristotel, se puteau înșela; de fapt, se 
înșelaseră in multe privințe. Aceasta însemna că oamenii puteau face 
descoperiri cu totul noi- lucruri pe care nimeni nu le cunoscuse 
vreodată. Istoricul David Wootton observă că însăși ideea de 
„descoperire“ ca activitate conștientă a apărut în această perioadă, 
fiind însoțită de răspândirea unor termeni care înseamnă 
„descoperire“ în mai multe limbi europene - variante ale termenului 
„descoperire“ apar mai întâi în 1484 (în portugheză) și în 1504 (în 
italiană); ulterior, apar în titluri de cărți în 1524 (în olandeză), în 
1553 (în franceză), în 1554 (în spaniolă) și în 1563 (în engleză). 


În al doilea rând, odată cu creşterea atenției acordate stărilor mentale, 
intelectualii au început să asocieze idei, concepte și concluzii noi cu 
anumite persoane și să-i recunoască pe fondatori, pe cei dintâi 
observatori sau inventatori ori de câte ori a fost posibil. inclinatia 
noastră, pe care o considerăm de bun-simt, de a asocia inventatorii cu 
invențiile lor e o raritate de-a lungul istoriei si apare într-un număr 
restrâns de culturi. Această trecere a fost marcată de multiplicarea 
eponimelor în denumirile geografice (America), ale legilor științifice 
(legea lui Boyle), ale curentelor de gândire (newtonian), ale părților 


anatomice (tuburi falopiene) si asa mai departe. Cam dupa anul 1600, 
europenii au început să redenumeasca idei și invenţii din Antichitate 
pe baza presupusilor lor autori sau fondatori. „Teorema lui Pitagora“, 
de pildă, purtase înainte denumirea Dulcarnon (termen provenit dintr- 
o sintagmă arabă care înseamnă „cu două coarne“, descriind diagrama 
care însoțea teorema). În cele din urmă, cu mult înainte de apariția 
patentelor pentru invenții, oamenii au început să imbratiseze ideea că 
nu este corect să copiezi și să faci cunoscute manuscrisele, 
demonstrațiile matematice sau chiar ideile altora fără a le recunoaște 
paternitatea. Oamenii au început să considere că noile stări mentale — 
idei, concepte, ecuaţii și formule — erau într-un fel sau altul legate sau 
„deţinute“ de prima persoană care le afirma public. Oricât de natural 
şi de logic ni s-ar părea această idee de posesiune, ea este diametral 
opusă practicilor curente care datează încă din Antichitate. Ideea că 
un lucru atât de impalpabil precum o idee, un cântec sau un concept 
ar putea să aparțină cuiva începuse să se contureze din ce în ce mai 
clar. Acest fenomen s-a cristalizat în limba engleză, așa că termeni 
care desemnau plagiatul au început să circule în secolul al XVI-lea, 
după introducerea în 1598 a termenului plagiary, derivat din cuvântul 
latinesc pentru răpire.!? 


Aș dori să subliniez că o psihologie WEIRD a favorizat la unele naţiuni 
europene preindustriale dezvoltarea si răspândirea anumitor tipuri de 
norme, legi si principii, printre care si cele care se refereau la relațiile 
interumane și la lumea fizică. Evident, pe măsură ce atât legea 
occidentală, cât și știința au început să apară, au contribuit mai 
departe la modelarea diverselor aspecte ale psihologiei WEIRD. Poate 
locul unde se observă cel mai clar impactul noilor reforme legale îl 
constituie studiile referitoare la efectele psihologice ale instituţiilor 
democratice. Tot astfel, influenţa științei a fost semnificativă. Dar, asa 
cum vom vedea, este posibil ca oamenii de știință să fi influențat 
covârşitor normele noastre epistemice prin modelarea acelor 
conținuturi considerate dovezi de încredere sau raționamente valide. 


Guverne reprezentative și democraţie 


Elemente de guvernare participativă și reprezentativă au început să se 
răspândească din Evul Mediu matur. Alegerile erau folosite tot mai 
mult de organizaţii voluntare pentru a selecta conducători desemnați 
să ia decizii. Am văzut, de exemplu, că cistercienii au început încă din 
secolul al XI-lea să-şi aleagă abatele dintre membrii ordinului. 
Totodată, adunările reprezentative formate în anumite comunități 


urbane, cum ar fi ghildele si alte asociatii, se aflau in competitie 
pentru deținerea puterii. Membrii acestor adunări, in loc să reprezinte 
cartiere, reprezentau adesea ghilde sau organizaţii religioase din 
cadrul comunităţii. În unele orașe, consiliile conducătoare erau doar 
oligarhii negustorești. Dar, în alte parti, de dreptul electoral beneficia 
un număr tot mai mare de membri ai diverselor asociaţii, care își 
afirmau din ce în ce mai des „dreptul“ la reprezentare. Oamenii nu-și 
puteau afirma drepturile pe cont propriu, dar când se uneau în grupuri 
cu interese comune, deveneau capabili să exercite o influență reală. 
Întrucât oraşele, ghildele, universităţile și ordinele monastice 
concurau pentru atragerea de membri, asociaţiile care dispuneau de 
cele mai atrăgătoare forme de guvernare aveau tendința de a se 
dezvolta cel mai rapid si de a coopta persoane cu o psihologie WEIRD 
foarte pronuntata.'® 


Aceste schimbări sociale si politice erau susținute prin progrese 
timpurii în sfera dreptului canonic. Dreptul canonic afirma că 
persoanele numite în rolul de lider sau de reprezentant al unei 
corporaţii (asociaţii voluntare) trebuiau să obțină consimțământul 
celorlalți membri înainte de a lua decizii importante. Această idee a 
evoluat, devenind un principiu constituțional rezumat în maxima 
romană „ceea ce-i priveşte pe toţi trebuie să fie cercetat și aprobat de 
toți“. Eruditi din domeniul științelor juridice din Europa medievală au 
ajuns la principii noi prin reinterpretarea involuntară a ceea ce au 
crezut că văd în dreptul roman. Cu siguranță, Imperiul Roman nu a 
considerat vreodată că ar fi avut nevoie de consimțământul celor 
guvernati — citatul a fost decupat dintr-un context specific, referitor la 
un caz particular. Cu toatea acestea, dacă este trecută prin filtrul unei 
protopsihologii WEIRD, această maximă începe să pară logică, 
aproape axiomatică. Întrucât avocaţii cu pregătire universitară se 
bazau puternic pe dreptul canonic, aceste aspecte ale dreptului 
ecleziastic au constituit un punct de pornire al progreselor ulterioare 
în dreptul corporatist și în guvernarea constituțională pe tot teritoriul 
si dincolo de graniţele Europei.!* 


Ușa spre idei și practici democratice formale s-a deschis în timpul 
Evului Mediu matur atât din motive psihologice, cât și sociale. Din 
punct de vedere social, practici precum votul sau realizarea 
consensului nu funcționează prea bine când sunt suprapuse unor 
instituții bazate puternic pe rudenie. Pentru a înțelege de ce, să ne 
oprim asupra acestei descrieri făcute de autorul de origine afghană 
Tamim Ansary: 


Nu pot uita alegerile organizate în Afghanistan după ce talibanii au 


părăsit ţara. Oameni din toată tara și-au ales delegaţi care să-i 
reprezinte la o întrunire națională organizată de Statele Unite pentru a 
făuri un nou guvern democratic, din care să nu lipsească parlamentul, 
constituția, președintele și cabinetul (...). Am cunoscut un om care 
zicea că votase la alegeri (...) arăta ca sătenii din satele tradiționale pe 
care îi cunoscusem în tinerețe, purtând o tunică lungă, pantaloni largi, 
turban și barbă. L-am rugat să-mi descrie procesul electoral- cum 
anume se desfășurase votarea propriu-zisă? 


- Ei bine, mi-a răspuns el, câțiva orășeni au venit cu niște foi de hârtie 
şi ne-au explicat la nesfârșit ce semne trebuia să facem pe ele, iar noi 
i-am ascultat politicos, pentru că veneau de departe si nu voiam să fim 
neciopliti, dar chiar nu aveam nevoie să ne spună ei cine era alesul 
nostru. Noi am pus semnele așa cum ne ceruseră ei, dar știam cine 
avea să ne reprezinte — Agha-i-Sayyaf, desigur. 


- Cum l-aţi ales pe Sayyaf? l-am întrebat eu. 


- Cum l-am ales? Ce vreţi să spuneţi cu asta, domnule? Familia lui 
trăieşte aici de pe vremea lui Dost Mohammed Khan, dacă nu chiar de 
mai de mult (...) Ştiţi că soţul surorii mele are un văr care e soțul 
cumnatei lui Sayyaf? E unul de-ai noștri.20 


Puternica loialitate fata de membrii grupului care se desprinde din 
acest fragment înseamnă că singurul candidat pe care afghanii aveau 
să-l ia în calcul vreodată trebuia să fie unul de-al lor, anume unul cu 
care puteau stabili o relație printr-o serie de legături de rudenie: 
„Soţul surorii mele are un văr care e soțul cumnatei lui Sayyaf“. 
Această influență arată că alegerile depind în mare măsură de 
dimensiunea diferitelor blocuri electorale. Clanurile mai numeroase, 
triburile sau grupurile etnice câștigă în general- devenind uneori 
chiar partide politice -, iar oamenii nu pot trece prea uşor de la o 
grupare la alta. Dizolvarea relaţiilor intensive de rudenie și a 
organizaţiilor tribale din Europa medievală a dat șanse mai mari 
funcționării practicilor democratice. Tot astfel, discuțiile sau 
dezbaterile de grup pe tema noilor politici nu sunt foarte productive 
dacă toată lumea nu face decât să fie de acord cu șeful clanului sau cu 
cei care împart aceeași religie sau aceleași semne ale identității 
etnice.?! 


Din punct de vedere psihologic, practicile guvernării participative au 
fost în mai multe privințe pe placul oamenilor. Persoanele mai 
individualiste si mai independente preferă să iasă în evidenţă prin 
exprimarea propriilor opinii și în general n-au nici o problemă să se 


opuna majoritatii. O dezbatere la nivelul grupului sau un vot public le 
oferă oamenilor sansa de a se separa de alţii, de a-și exprima 
unicitatea și sentimentul identităţii personale. Aceste aspecte vin în 
contradicţie cu înclinațiile psihologice care favorizează conformarea la 
opinia grupului, respectul fata de vârstnici, evitarea rusinii și respectul 
față de autoritățile tradiționale. În majoritatea societăților complexe, 
exprimarea cu tărie a unei opinii diferite de a grupului sau 
evidențierea defectelor înțelepciunii străbunilor nu era un gest care să 
atragă simpatia celorlalți. 


În aceeaşi tonalitate, un alt aspect din setul de trăsături definitorii ale 
individualismului este preferința pentru libertatea alegerii şi 
exercitarea controlului. Oamenii WEIRD preferă lucrurile pe care le 
pot alege chiar ei și se dedică mai intens sarcinilor alese pe cont 
propriu decât celor de același tip trasate de o autoritate. În schimb, 
populaţiile mai puţin individualiste nu se bucură în mod deosebit când 
li se dă șansa de a alege pe cont propriu sau de a prelua controlul.%? 


Aceste tipare psihologice, mai exact înclinația oamenilor spre 
subminarea autorității si dorința lor de a-și exprima alegerile, 
influențează ceea ce specialiștii desemnează prin sintagma bonus 
pentru democraţie. Atât experimente de laborator, cât și de teren 
sugerează că unele populaţii au o contribuţie mai consistentă la grup 
şi vor adera mai strâns la regulile grupului dacă au avut un rol în 
procesul decizional — în general, exprimat prin vot. Ca de obicei, 
cercetările de laborator asupra acestui fenomen au avut ca subiecți 
reprezentanți WEIRD; cu toate acestea, studii recente nu au reușit să 
identifice un bonus pentru democraţie în Mongolia sau în China. În 
zonele rurale ale Chinei, oamenii au avut cele mai mari contribuţii în 
cadrul unui Joc al Bunurilor Publice când li s-a impus din exterior „o 
lege“, nu când au votat-o ei personal. Din punct de vedere psihologic, 
cei înzestrați cu tendințe mai pronunţate spre respectarea autorității si 
cu o dorință mai slabă de a-și manifesta controlul au cooperat mai 
mult ca reacție la legi impuse din exterior și mai putin în cazul votului 
democratic. Numai când aceste tendințe psihologice sunt suficient de 
slabe într-o mare parte a populaţiei se poate manifesta bonusul pentru 
democraţie. Este o formă de psihologie culturală în plină ascensiune.” 


Aceste dovezi sugerează nu doar că europenii Evului Mediu erau mai 
deschiși social și psihologic la instituţiile democratice, ci și că 
instituțiile democratice funcționau mai bine datorită faptului că-i 
inspirau pe posesorii unei protopsihologii WEIRD să contribuie mai 
mult la grupul lor si să respecte regulile. Totodată, cred si că 
substratul psihologic în schimbare a influențat ceea ce oamenii 
considerau o sursă acceptabilă a legitimitatii în guvernare. Precum 


multi alti monarhi de-a lungul istoriei umanității, conducătorii din 
Europa medievală și-au identificat sursa legitimitatii în combinația 
dintre o misiune divină și caracterul special al descendentei lor. 
Totuşi, treptat, mai ales după anul 1500, conducătorii au început să 
vadă în „popor“, adică în „cei guvernati“, o potenţială sursă de 
legitimitate — nu în zei, în genealogie sau într-o combinaţie a acestora. 
Acest argument care, prin intermediul psihologiei, asociază instituţiile 
bazate pe rudenie și instituţiile democratice, se bazează pe studii 
contemporane realizate preponderent în laboratoare universitare. 
Există oare vreo modalitate de a stabili aceste legături în lumea reală 
si de a le ancora ulterior în istorie? 


Putem recurge la trei abordări diferite. Mai întâi, în lumea modernă, 
dacă ne concentrăm asupra copiilor adulți ai imigranților sosiți în 
Europa - asa cum am procedat în cazul încrederii impersonale, al 
individualismului si al gradului de conformism din capitolul 7 -, vom 
descoperi că persoanele provenite din societăți unde relaţiile de 
rudenie au un rol mai pronunțat se implică mai puţin în politică: 
votează mai rar, semnează mai puține petiții, susțin mai rar boicoturi 
si participă mai rar la demonstraţii. Nu trebuie să uităm că, desi 
părinţii lor sunt imigranţi din tari diferite, toate aceste persoane au 
crescut în aceleași tari europene. În ciuda acestui fapt, indivizii din 
medii culturale mai putin marcate de relaţii de rudenie sunt mai activi 
politic, acesta fiind un efect care se menține si când influența vârstei, 
a sexului, a religiei, a venitului, a statutului profesional și orice 
sentiment de discriminare (printre multi alti factori) sunt menținute 
statistic constante. Aceste rezultate sugerează că relațiile intensive de 
rudenie - operând prin transmitere culturală- inhibă pe plan 
psihologic guvernarea participativă, pluralismul politic și calitatea 
instituțiilor democratice. Tot astfel, dacă ne concentrăm încă o dată 
asupra Italiei, descoperim că o rată crescută a căsătoriilor între veri 
într-o anumită provincie italiană în secolul XX corespunde unei 
prezențe mai slabe la vot în secolul XXI.2* 


În al doilea rând, să ne amintim din capitolul 9 că existau șanse mai 
mari ca un oraș să dezvolte o formă de guvernare reprezentativă dacă 
beneficiase de prezența Programului Matrimonial și Familial al 
Bisericii datorită proximitatii unui episcopat (Figura 9.6). Astfel, 
prezența PMF a avut într-adevăr ca rezultat o formă de guvernare cu 
un caracter participativ mai pronunțat si cu mai puţină autocratie. 
Este grăitor că probabilitatea adoptării unor forme de guvernare 
participativă sau reprezentativă în lumea islamică sau în China în 


epoca respectivă era nulă — „de neconceput“.?° 


În cele din urmă, când comparăm tari, observăm relații similare între 


rudenia intensivă și democraţie. Ţările cu relaţii de rudenie mai 
puternice au guverne considerate mai putin democratice in 
clasamentele internationale. De fapt, daca stim evolutia cronologica a 
ratei căsătoriilor între veri dintr-o țară putem explica aproximativ 
jumătate din variaţia totală a calităţii instituţiilor democratice la nivel 
national (Figura 12.1). Persistenta instituţiilor bazate puternic pe 
rudenie determină instabilitatea instituţiilor democratice la nivel 
national.”® 


Luate împreună, aceste dovezi susțin ideea că Biserica, prin dizolvarea 
relațiilor intensive de rudenie și reorientarea psihologiei, a deschis 
drum pentru expansiunea lentă a pluralismului politic si pentru 
democrația moderna.”” 


Trebuie să clarificăm de la bun început că această relație de 
cauzalitate nu este unidirectionala. Psihologia, normele și instituţiile 
formale interacționează într-un fel de buclă a reacţiilor. Apariția unor 
anumite tipare psihologice în cadrul unei populații poate deschide 
drum unor instituții noi, printre care se numără legile, democrația și 
guvernele reprezentative; în același timp, crearea de noi instituții 
formale — adecvate psihologiei unei populaţii și normelor sociale — 
poate cataliza mai multe transformări psihologice. Pentru a înţelege 
acest lucru, să ne concentrăm asupra efectelor psihologice pe termen 
lung ale adoptării instituţiilor democratice formale în epoca 
preindustrială. 


Din secolul al XIII-lea, regiunea care a devenit Elveţia de azi a 
dezvoltat un caleidoscop de centre urbane mari și mici. Unele regiuni 
urbane au început să adopte forme de guvernare participativă, altele 
au rămas sub conducerea autocrată a nobililor pe criterii ereditare. 
Acest amestec pestrit de democraţie și autocratie a continuat până în 
anul 1803, când Napoleon a cucerit regiunea și a acordat tuturor 
comunităților drept la autoguvernare, moment care a marcat triumful 
democraţiei. 


Observând acest experiment natural, economiștii Marcella Veronesi și 
Devesh Rustagi au administrat Jocul Bunurilor Publice, în varianta cu 
perechi de participanţi, unui număr de 262 de persoane provenite din 
174 de comunităţi de pe teritoriul Elveţiei. Acest experiment format 
dintr-o singură interacțiune este identic cu cel administrat de Devesh 
populaţiei Oromo din Ethiopia pentru studierea integrării de piață 
(capitolul 9). În acest experiment, participanții sunt întrebaţi cât de 
mult au de gând să contribuie ca reacţie la sumele pe care le-ar putea 
oferi partenerul lor (dacă acesta deschide jocul), decizii care nu se vor 
putea modifica. Această metodă le dă posibilitatea experimentatorilor 


să evalueze înclinațiile oamenilor spre cooperare condiționată cu 
străini, atribuindu-le un punctaj variind între -100 si + 100, în funcție 
de cât de pozitiv sau de negativ reacționează fata de contribuţiile 
partenerilor. Punctajul mediu pentru acest eșantion elveţian este 65. 
Pentru a afla momentul în care comunităţile elveţiene au fondat 
instituții formale democratice sau participative, cei doi economiști au 
apelat la date istorice. Întrucât toate comunitățile elveţiene au adoptat 
o formă sau alta de democraţie după campaniile napoleoniene, au 
calculat cât timp beneficiase fiecare dintre aceste comunități de o 
formă de guvernare democratică sau participativă înainte de 1803. 


Din studii reiese că membrii comunităţilor elveţiene cu o istorie 
îndelungată a guvernării participative prezintă astăzi un nivel mai 
ridicat de cooperare condiționată cu străini. De fapt, cu fiecare secol 
de guvernare democratică, înclinația spre cooperarea condiționată a 
unei persoane din zilele noastre crește cu aproape nouă puncte. 
Întrucât media este 65, nouă puncte reprezintă o creștere 
semnificativă. Cu alte cuvinte, comparând comunităţile care au 
beneficiat de guvernare participativă înainte de campaniile 
napoleoniene cu cele care au cunoscut această formă abia după 
Napoleon, observăm că reprezentanții ,democratiilor 
prenapoleoniene“ (având punctaj 83) sunt aproape de două ori mai 
înclinați spre cooperare condiționată decât cei din „democraţiile 
postnapoleoniene“ (cu un punctaj de doar 42). 


Desigur, poate comunitățile care au adoptat de timpuriu forme de 
guvernare democratică au ceva aparte, ceva care a determinat 
dezvoltarea politică precară si care poate explica diferențele 
psihologice contemporane. Acesta nu este un experiment în toată 
puterea cuvântului, deoarece nu am avut ocazia de a atribui aleatoriu 
„democraţia“ anumitor comunităţi, și nu altora. 


Pentru a aborda această problemă, Marcella și Devesh au profitat de 
un seism politic fortuit. În 1218, ducele Berthold a murit subit fără a 
lăsa moștenitori, ceea ce a avut ca rezultat sfârșitul brusc, pașnic și 
neașteptat al dinastiei Zahringen. Orașele mari si mici de pe teritoriul 
fostei dinastii Zahringen au fost lăsate să-și dezvolte propriile forme 
de guvernare, aşa că multe au dezvoltat instituţii participative sau 
reprezentative. În schimb, celelalte dinastii din jur nu au avut parte de 
un sfârșit brusc, astfel încât unele dintre comunitățile lor au trebuit să 
aştepte alte ocazii, iar altele au trebuit să-l aștepte pe Napoleon. 
Moartea ducelui lipsit de moștenitori ne oferă caracterul aleatoriu de 
care avem nevoie. Faptul că suntem la curent cu acest seism istoric ne 
dă posibilitatea de a extrage, folosind un artificiu statistic, exact 
variaţia în evoluţia cronologică a guvernării democratice despre care 


stim ca este aleatorie si de a observa daca ea singura poate oferi o 
explicație pentru cooperarea condiționată cu străini din zilele noastre. 


Suedia r Belgia 
N Australia / : 
N / | AfricadeSud Japonia 

© 20 9oos India 
00 o ò 9) 


O 98 O Turcia 
. O Fe ia 
Mute [5 2) e, ne o at 
Vi | % 
enezuela — 

v o O 
D- © 
© Pakistan 
y O 
E l @@ə Burkina Faso 
Â Corelatie=-0,65 © 


Afghanistan -9 Irak 


” @®@ 
China @ Egipt ” 
O O O 


BW 


S sabia Saudita @ 


0 1 10 100 


Prevalenta a căsătoriilor între veri (%) 


Figura 12.1. Raport dintre prevalența căsătoriilor între veri si calitatea 
instituțiilor democratice la nivel național. Țările cu o rată crescută a 
căsătoriilor între veri au democrații mai slabe.?’ 


În mod clar, această analiză confirmă că fiecare secol de guvernare 
democratică are ca rezultat creşterea cooperării condiționate a 
elvetienilor moderni cu aproape nouă procente, aproximativ la fel de 
mult ca în varianta integrală a analizei discutate anterior. Se pare că 
instituțiile democratice formale fac într-adevăr mai cooperative 
condiționat popoarele lor — cel putin așa stau lucrurile în Elvetia.?° 


As dori să evidentiez că o psihologie cu un caracter WEIRD din ce in 
ce mai pronuntat a generat dezvoltarea unor forme de guvernare mai 
democratice si mai participative si, odata stabilite, aceste institutii 
formale au impins psihologia WEIRD si mai departe, cel putin in ce 
priveste unele dintre dimensiunile acesteia, poate prin reducerea 
valorii familiilor extinse si a rețelelor relationale dense, încurajând 


totodată comerțul impersonal si o concurență mai strânsă între 
asociaţii voluntare.*° 


Cea mai WEIRD religie 


Protestantismul constituie o familie de credințe religioase care 
situează angajamentele personale ale individului și relația sa cu 
divinitatea in centrul vieţii spirituale. Ritualurile extravagante, 
catedralele enorme, sacrificiile de proporţii nu sunt încurajate, ba 
chiar sunt condamnate fățiș. Oamenii, prin forța alegerilor proprii, 
stabilesc nemediat o relație cu Dumnezeu prin citirea Sfintei Scripturi 
si prin meditaţia asupra sensului acesteia, pe cont propriu sau în 
grupuri restrânse. Pentru a se apropia de Dumnezeu credincioșii nu au 
nevoie să-și onoreze strămoșii, să arate reverență inteleptilor, să 
respecte o ierarhie religioasă sau tradițiile Bisericii. În principiu, 
singurul lucru pe care-l respectă protestanții este Scriptura. În multe 
confesiuni, oricine poate deveni conducător spiritual fără o pregătire 
specială. Aceşti mentori au un rol egal din punct de vedere formal cu 
membrii congregatiei lor, desi, evident, se pot bucura de anumite 
privilegii datorită prestigiului lor. Mantuirea- viata eternă care 
depinde de cea prezentă — se obține in general prin credință — o stare 
mentală individuală. Ritualurile si faptele bune au un rol restrâns sau 
aproape inexistent. Intentiile și credințele, ceea ce este în inima 
omului, contează cel mai mult. Simplul gând îndreptat spre crimă, furt 
sau adulter reprezintă adesea un păcat în sine. Confesiunile principale 
evidenţiază ideea că toți oamenii au o chemare — o ocupaţie sau o 
vocaţie alese de bunăvoie - care sunt exact pe potriva calităților si 
înzestrărilor lor. Munca serioasă făcută cu dăruire pentru a-și îndeplini 
chemarea cu hărnicie, răbdare și autodisciplină reprezintă o lucrare 
spre slava lui Dumnezeu. Uneori se consideră că această atitudine îi 
ajută pe oameni să ajungă în ceruri, dar alteori ea este doar un semn 
exterior al unei chemări speciale.“ 


Vă sună cunoscut? Sper că această descriere rezonează cu tiparele 
psihologice pe care le-am adunat și explicat pe tot parcursul acestei 
lucrări: individualismul, independenţa, moralitatea non-relationala, 
prosocialitatea  impersonală (statut egal pentru străini), 
nonconformismul, respingerea tradiţiei, prevalența vinovatiei in 
detrimentul rușinii, munca asiduă, rolul central al stărilor mentale în 
judecatile morale și modelarea dispozitiei personale în conformitate 
cu profesia aleasă. 


În secolul al XVI-lea protestantismul nu a făcut decât să sacralizeze 


complexul psihologic care prinsese contur in Europa in secolele 
premergătoare Reformei. Ceea ce am încercat să demonstrez este că 
multe națiuni dezvoltaseră o psihologie individualistă care întruchipa, 
chiar și în forme incipiente, esența psihologică a mișcărilor religioase 
ale secolului al XVI-lea, cristalizate în protestantism. Chiar Martin 
Luther era un călugăr augustinian care profesa în cadrul unei 
universități din orașul Wittenberg (o înmănunchere de trei asociaţii 
voluntare). Credintele protestante s-au răspândit atât de repede si 
datorită faptului că valorile lor centrale și perspectivele asupra lumii 
se contopeau cu protopsihologia WEIRD a epocii. Desigur, au fost o 
mulțime de rațiuni politice și economice pentru care diverși regi, duci 
si prinți s-au alăturat acestui curent — de pildă, Biserica dispunea de 
suprafeţe întinse pe care acești conducători le puteau confisca. Dar 
aceste elite politice n-au fost trase la răspundere pentru aceste fapte si 
pentru că protestantismul rezona cu anumite segmente ale populaţiei. 
Cu alte cuvinte, procesele descrise in această carte — apariția familiilor 
nucleare, piețele impersonale si asociaţiile voluntare aflate in 
competiție — pregătiseră terenul psihologic al Europei pentru a sădi 
ideile Reformei.°? 


Evident, Reforma protestantă nu s-a produs din senin și nici nu trebuie 
înțeleasă ca o mișcare sau ca un eveniment unic. În schimb, ea 
reprezintă un proces cultural evolutiv în care persoane cu perspective 
si concepții asemănătoare au dezvoltat organizaţii religioase diferite, 
fiecare cu ritualurile, credințele si practicile sale referitoare la 
domeniul supranatural. Unele dintre aceste seturi religioase se 
potrivesc mai bine cu tiparele psihologice nou apărute decât cu cele 
ale Bisericii Romano-Catolice. Mulţi vestitori ai Reformei își făcuseră 
apariția încă din Evul Mediu. De exemplu, observatori care merg 
înapoi în timp măcar până la Max Weber au notat asemănări cu 
Ordinul Cistercian (1089). Ulterior, în Anglia secolului al XIV-lea, 
John Wycliffe a afirmat că fiecare creștin ar trebui să citească 
Scriptura pe cont propriu fără să aştepte ajutorul preoţilor sau al 
papilor. Wycliffe a tradus Biblia în limba locală — engleza medie — asa 
cum avea să procedeze si Luther un secol mai târziu traducând Biblia 
în germană. Ca Luther și contemporanii sai, Wycliffe l-a admirat pe 
Augustin și a condamnat ierarhia papală si indulgentele. Desi au fost 
înăbușite înainte de a prinde rădăcini, mișcările religioase de tipul 
celei initiate de Wycliffe erau mai compatibile cu protopsihologia 
WEIRD care s-a dezvoltat la multe naţiuni europene, în comparație cu 
rivalele lor catolice. Dacă înțelegem că protestantismul a fost în parte 
o reacţie la acel peisaj psihologic aflat în schimbare, putem înţelege 
nu doar motivele care au stat la baza apariției și răspândirii sale, ci și 
de ce aceste credinţe sunt atât de individualiste, disciplinate, egalitare, 


reflexive, orientate spre credință si mentaliste.** 


Spre deosebire de multe secte protestante, ironia face ca Biserica 
însăși să fie constituită pe baza unui model de familie patriarhal 
(roman). Autoritatea este verticală și strictă, de tip patriliniar. Bătrânii 
Bisericii, cărora a ajuns să li se spună „părinte“ sau „papă“, aveau 
acces privilegiat la adevăruri divine și la puteri speciale, inclusiv la 
puterea de a acorda (directiona) iertarea lui Dumnezeu. Fiind 
înzestrați cu înţelepciune și sfințenie, conducătorii Bisericii trebuiau 
respectaţi si ascultați. Omul de rând putea găsi drumul spre Dumnezeu 
si viata de apoi numai prin intermediul Bisericii, prin ritualurile sale 
specializate si elitele cunoscătoare ale acestor ritualuri. Accesul 
nemediat la Dumnezeu ieșea din discutie.** 


Evident, trebuind să facă față competiţiei cu diverse confesiuni 
protestante, Biserica a evoluat de-a lungul timpului adaptându-se 
astfel încât să fie compatibilă cu psihologia WEIRD, mai ales în 
anumite sectoare ale sale, cum ar fi Ordinul lezuit. Totuşi, aceste 
reforme nu au putut merge prea departe, deoarece Biserica își 
subminează autoritatea eternă ori de câte ori schimbă regulile 
accesului în paradis. Înainte de Reforma protestantă, fiind lipsită de 
concurență în atragerea de aderenti, Biserica nu a fost nevoită să se 
adapteze psihologiei în schimbare a credincioșilor. 


Să fie protestantismul, asemenea guvernării democratice, o magistrală 
psihologică bidirectionala? Oare instituţiile si credințele cultivate de 
aceste comunități religioase în expansiune antrenează o serie de 
transformări psihologice? A fost protestantismul- sau cel putin 
anumite confesiuni protestante — un catalizator al efectelor pe termen 
lung asupra psihologiei care a alimentat prosperitatea economică? 


Răspunsul este probabil afirmativ, deși problema este complicată. În 
Preludiu am văzut că principiul protestant al citirii individuale a 
Bibliei de către fiecare creştin a impulsionat dezvoltarea alfabetizării 
si a educației formale mai întâi pe teritoriul Europei si, ulterior, la 
nivel global. Prin favorizarea  alfabetizării pe scară largă, 
protestantismul a produs ingrosarea corpului calos din creierul uman, 
a rafinat memoria verbală și a estompat abilităţile de recunoaștere 
facială. Dar prin ce alte metode a reușit protestantismul să modeleze 
mintea umana??° 


Doze de energie 


Protestantismul acționează ca o doză de energie asupra tiparelor 
psihologice WEIRD pe care le-am analizat pe parcursul acestei lucrări. 
În capitolul 6 am analizat influența relațiilor de rudenie și a expunerii 
la acţiunea Bisericii Apusene asupra multor dimensiuni psihologice la 
nivel naţional. Tot aceste studii au scos în evidență că, dincolo de 
efectul relațiilor de rudenie sau al influenţei Bisericii, țările majoritar 
protestante dau dovadă de mai mult individualism (Figura 1.2 și 
Figura 6.4), de un nivel mai ridicat de încredere impersonală (Figura 
1.7 şi Figura 6.6) și de un accent mai puternic pus pe creativitate, în 
comparaţie cu majoritatea țărilor catolice. În ansamblu, reprezentanții 
naţiunilor protestante au donat mai mult sânge, iar diplomaţii lor 
trimiși la ONU au acumulat un număr mai mic de amenzi de parcare 
neachitate. Dacă vom compara doar persoane din aceleași zone din 
Europa (capitolul 7), cei care s-au declarat protestanți (în comparaţie 
cu cei de religie catolică) au demonstrat un grad mai ridicat de 
individualism si de independență, mai putin conformism si obedienta, 
precum si o măsură mai sporită a încrederii impersonale și 
corectitudinii fata de necunoscuţi. Aici, „dozele de energie“ oferite de 
protestantism depășesc influenţa istorică a Bisericii.%6 


Alte studii care folosesc seturi de date diferite confirmă și extind 
aceste rezultate. În urma comparării a mii de persoane din 32 de ţări, 
economistul Benito Arrufiada a descoperit că protestanții sunt: 1. mai 
putin atașați de familiile lor; 2. mai putin toleranti fata de evaziunea 
fiscală; 3. mai încrezători în străini în comparaţie cu catolicii din 
categorii similare demografic și economic. Totodată, protestanții sunt 
mai puțin dispuși să mintă în instanță pentru a salva un prieten care 
conducea imprudent, așa cum reiese din Dilema Pasagerului (Figura 
1.6). Aceste rezultate sugerează că, fata de catolici, protestanții 
europeni dau dovadă de o moralitate nerelationala mai puternică si de 
un nivel mai ridicat al prosocialitatii impersonale.*’ 


Completand detaliile acestui tablou, mai multe studii psihologice 
efectuate sub conducerea lui Adam Cohen compara importanţa stărilor 
mentale pentru protestanții, catolicii și evreii din Statele Unite. Să ne 
concentrăm asupra acestui scenariu dintr-un experiment efectuat în 
cadrul Universităţii din Pennsylvania: 


Domnul K. a absolvit Universitatea din Pennsylvania în 1992. El este 
foarte absorbit de cariera sa într-o firmă de prospectare a pieței. 
Domnul K. a așteptat cu nerăbdare să-și termine studiile universitare 
si să înceapă să-și câștige singur existența, ca să nu mai fie dependent 
financiar de părinţii săi de care nu a fost niciodată prea mulțumit. Ca 
să vorbim deschis, în adâncul fiinţei sale, domnul K. îi percepe ca 


amestecându-se nepermis de mult in viata lui si, mai mult, sunt foarte 
diferiti de el din punct de vedere al personalitatii si al ambitiilor. 


După care aflăm că domnul K. fie (A) isi ignoră părinţii cât se poate de 
mult, uitând chiar să-i sune sau să-i viziteze de zilele lor de naștere, fie 
(B) se preface că îi agreează, vorbind cu ei la telefon, vizitându-i și 
trimitandu-le cadouri de zilele lor de naștere. 


Are domnul K. un caracter frumos? E mai bine să te prefaci și să joci 
rolul de fiu care-și onorează părinţii, chiar dacă nu-i agreezi, sau e mai 
bine să actionezi conform sentimentelor tale (sau să iti schimbi 
sentimentele)? 


Răspunsurile protestanților au fost diferite de cele ale evreilor în 
cadrul acestui experiment de la Penn. În mare, evreii au considerat că 
domnul K. este un om cu un caracter frumos atunci când s-a 
comportat amabil cu părinţii lui. Spre deosebire de ei, protestanții l-au 
condamnat pur și simplu pe domnul K., acordându-i o notă proastă 
indiferent de comportamentul lui. Pentru protestanți conta starea 
mentală a domnului K., anume că avea sentimente nepotrivite fata de 
părinţii săi. 


Rezultate similare se obțin si în cadrul unui scenariu în care evreii si 
protestanții judecă un bărbat care se confruntase cu tentatia de a avea 
o aventură cu o colegă de serviciu atrăgătoare, dar, după multă 
chibzuinţă, a decis să nu pună ideea în practică. Tendinţa evreilor a 
fost să nu-l judece prea aspru, evaluându-l prin prisma acţiunilor lui. 
Spre deosebire de evrei, protestanții l-au judecat mai sever, în ciuda 
autocontrolului de care a dat dovadă în final. Este de remarcat că 
evreii si protestanții americani ar fi avut opinii identice asupra 
individului respectiv dacă acesta s-ar fi implicat în relația nepermisă; 
diferența dintre cele două perspective s-a văzut doar în cazul în care 
acțiunile lui n-au concordat cu starea lui mentală. Președintele Jimmy 
Carter, un credincios baptist din Georgia, a exprimat foarte elocvent 
perspectiva protestantă când a declarat într-un interviu că a ,,poftit 
multe femei“ și a „comis de multe ori adulter cu inima“. În schimb, cei 
din afara sferei credinței protestante susțin că dacă totul rămâne la 
nivel mental nu este vorba despre adulter.*® 


Comparatia dintre protestanții și catolicii americani scoate la iveală 
diferențe oarecum mai mici, dar tot este evident că protestanții se 
concentrează mai mult decât catolicii asupra stărilor interioare, a 
credințelor, sentimentelor şi dispoziţiilor. Într-un set de studii, Cohen 
si colaboratorii săi au demonstrat că protestanții manifestă înclinații 


mai puternice decât catolicii in sensul comiterii Erorii Fundamentale 
de Atribuire — acea tendință a persoanelor WEIRD de a se concentra 
asupra dispozitiilor interne ale semenilor, acordand mai putina 
importanță factorilor contextuali atunci când îi judecă. Echipa lui 
Cohen propune, printr-o serie de experimente, ideea că acest efect este 
o urmare a felului in care protestanții se raportează la independența 
sufletului. Spre deosebire de catolici, care au la dispoziție biserica, 
preoții si sacramentele (de ex. spovedania si penitenta), comunitatea 
si rugăciunile rudelor si ale prietenilor care să le ajute sufletele sa 
intre în împărăţia cerurilor, protestanții se află singuri, goi și solitari, 
în fata unui Dumnezeu gata să-i judece. 


În regulă, dar atunci cum rămâne cu ipoteza lui Max Weber, care 
stabilește conexiunea dintre protestantism, prin intermediul efectului 
său asupra psihologiei, și originile capitalismului? Oare protestanții 
sau anumite grupări protestante (de ex. calviniștii) chiar demonstrează 
o etică a muncii mai solidă, mai multă cumpătare și răbdare, așa cum 
sugerează celebrul sociolog german? 


SACRALITATE A MUNCII, INTERZICERE A SEXULUI ȘI SUICID 


Stabilirea unei legături cauzale puternice între protestantism și efecte 
psihologice, cum ar fi o etică a muncii mai solidă, s-a dovedit 
complicată din mai multe motive. Mai întâi, am aflat despre unele 
mișcări religioase din Europa din perioada premergătoare Reformei 
care probabil au creat efecte psihologice similare. Mișcări monastice 
precum Ordinul Cistercian, care puneau accentul pe funcţia cathartică 
a muncii, erau active în Europa cu 500 de ani înainte de declanșarea 
Reformei. După cum am văzut, catolicii influențați de „efectul 
cistercian“ semănau cu protestanții în ce privește etica muncii, altfel 
spus, dacă vrem să izolăm impactul protestantismului, trebuie să-i 
luăm în calcul pe cistercieni. În al doilea rând, concurența dintre 
Biserică și protestantism se poate să fi restrâns diferența dintre 
protestanți si catolici, cel putin la nivel local, oriunde aceasta 
concurență era inversunata. De pildă, Ordinul Iezuit, făurit în cuptorul 
Contrareformei, a promovat educația formală, alfabetizarea, 
autodisciplina și hărnicia într-un mod similar multor credințe 
protestante. Dovezi recente sugerează că iezuiţii, cel puţin acolo unde 
dețineau controlul, au lăsat moșteniri psihologice de durată care par 
chiar mai „protestante“ decât cele lăsate de cistercieni. În al treilea 
rând, obținerea unor rezultate clare poate fi împiedicată de alte 
grupuri etnice si religioase care au dezvoltat puternice etici ale muncii 
pe cont propriu — atât evreii, cât și chinezii Han sunt astfel de exemple 


grăitoare. În cele din urmă, trebuie subliniat că anumite aspecte ale 
psihologiei protestante s-au eliberat de ancora lor religioasă și au 
impregnat esenţa culturii și psihologiei americane — asa cum vedem in 
citatul de deschidere a capitolului, Alexis de Tocqueville observă că 
până si americanii nereligioși (asa cum e cazul meu) par putin 
„protestanţi“.39 

În ciuda acestor provocări, un mare număr de studii susțin ideea că 
practicile și credinţele protestante generează entuziasm în muncă, 
răbdare și hărnicie. Să începem cu imaginea de ansamblu. În mare, 
dacă facem comparații între tari, cu cât procentul de protestanți dintr- 
o tara este mai mare, cu atât crește nivelul răbdării manifestat de 
oameni în sarcina reducerii amânării reprezentată în Figura 1.4. Acest 
efect devine şi mai pregnant dacă se folosește procentul populației 
protestante din 1900, în loc de valorile actuale.*° 


Problema cu aceste studii, asemenea multor probleme care fac 
legătura dintre protestantism și măsurătorile psihologice, cum ar fi 
reducerea amânării, sau cu acțiuni din lumea reală, cum ar fi orele de 
lucru, este că oamenii din ziua de azi pot trece de la o religie la alta 
sau pot renunța total la religie. Asa că nu putem spune dacă 
persoanele mai răbdătoare preferă protestantismul sau dacă veniturile 
mai substanţiale îi fac pe oameni mai răbdători, pe de o parte, și 
dornici să imbratiseze protestantismul, pe de altă parte. Ambele ar 
putea determina corelatiile observate. Din fericire, există un 
experiment natural generat de politica alambicată a Sfântului Imperiu 
Roman din secolul al XVI-lea, care sugerează sau măcar încearcă să 
sugereze că protestantismul chiar dă naștere unei etici a muncii mai 
solide. În cadrul Păcii de la Augsburg din 1555, care a pus capăt 
războiului dintre împăratul Carol al V-lea și prinții luterani rebeli, s-a 
decis ca fiecare conducător local din imperiu să aibă dreptul de a 
hotărî dacă supușii lui aveau să fie protestanți sau catolici. Deciziile 
acestor conducători locali erau influențate de diverse motive, printre 
care se numărau convingerile religioase personale și necesitățile 
dictate de politica din zonă. Într-un final, germanii aveau să fie liberi 
să-și aleagă propriile religii, dar zarurile fuseseră aruncate și 
majoritatea oamenilor aveau pur și simplu să rămână la religia aleasă 
de conducătorul local care se întâmplase să fie la putere la momentul 
Păcii de la Augsburg. Astăzi, impactul acestor decizii princiare încă 
explică o mare parte a lipsei de omogenitate în privința opțiunii 
pentru protestantism sau catolicism care caracterizează Germania 
(Figura P.2 ilustrează aceste variații în anul 1871). 


Aici se poate observa configurația unui experiment natural, dacă ne 
gândim la decizia conducătorilor din secolul al XVI-lea de a impune 


un „tratament“ protestant sau catolic diferitelor populaţii de pe 
teritoriul imperiului- unele au beneficiat de un „tratament“ 
protestant, iar altele de unul catolic. Dacă știm decizia conducătorilor, 
atunci putem să extragem și să studiem doar variaţia în religia 
contemporană — catolicism versus protestantism —, determinată de 
hotărârile conducătorilor. Dacă asociem aceste date cu timpul acordat 
muncii în contemporaneitate, mai multe analize detaliate scot la 
iveală faptul că naţiunile expuse la protestantism lucrează mai mult, 
în comparaţie cu cele expuse la catolicism. De exemplu, germanii 
lucrează în medie trei, patru ore mai mult pe săptămână datorită 
credinţei protestante. Acest efect se menține independent de vârstă, 
sex, educaţie, statut marital și număr de copii, printre alti factori. 
Rezultatul este că, deși protestanții nu primesc salarii mai mari decât 
catolicii (odată ce luăm în calcul diferenţele în nivelul de educaţie), ei 
au într-un final venituri mai mari pentru că petrec mai mult timp 
muncind și, in general, au ocupaţii - cum ar fi înființarea de afaceri 
proprii — care le dau ocazia de a lucra mai mult. Aceste concluzii sunt 
similare altor studii care arată că statutul de șomer reduce starea de 
confort psihic a unui protestant mai mult decât pe cea a unui catolic; 
putem presupune că ocupațiile protestanților se află mai aproape de 
centrul sentimentului lor identitar sau al apropierii de Dumnezeu.*! 


În completarea acestor dovezi din lumea reală vin cercetări de 
laborator efectuate de psihologi care explorează unele dintre modurile 
în care credința protestantă poate amplifica autodisciplina și 
impulsiona oamenii să muncească mai mult. După ce săvârșesc un 
păcat, catolicii macinati de vină se pot elibera confesându-se unui 
preot si supunându-se penitentei. Odată ce trec prin acest ritual, 
catolicii se consideră iertati, asa că pot reveni în cursa pentru paradis 
(cel puţin așa cred ei). În schimb, pentru protestanți nu există o 
traiectorie rectilinie  păcat-confesiune-penitență-iertare. Dacă un 
protestant comite un act păcătos — ceea ce poate însemna și simpla 
concentrare a gândurilor asupra unei relații sexuale nepermise -, 
atunci el trebuie să compenseze prin realizarea mai multor „lucruri 
bune“. Întrucât multi protestanți se raportează la profesiile lor ca la o 
misiune divină sau pur si simplu cred în valoarea cathartică a muncii 
productive, reacția lor compensatorie este de a munci mai mult. 


Emily Kim și colegii ei au studiat acest fenomen în condiţii de 
laborator. Mai întâi au folosit o tehnică ingenioasă, inducându-le 
membrilor unui eșantion format din protestanți, catolici și evrei ideea 
de a întreține raporturi sexuale cu surorile lor. După aceea, folosind 
un test lingvistic de decriptare a sensului unor cuvinte, li s-a sugerat 
gândul salvării eterne. În cele din urmă, bărbaţii au fost implicaţi în 
diverse proiecte. Când protestanților li s-a sugerat ideea relațiilor 


sexuale cu surorile lor, acestia s-au dedicat sarcinilor trasate cu mai 
mult entuziasm si creativitate. Acest rezultat a fost foarte puternic 
după ce au fost făcuți să se gândească la mântuire. În schimb, 
sentimentul de vină resimţit de evrei si de catolici — în cazul in care au 
avut un asemenea sentiment- le-a diminuat efortul investit în 
proiectele respective. Acum, acest efect se poate datora fie faptului că 
protestanții percep gândurile incestuoase drept ceva foarte imoral, fie 
faptului că ei nu dispun de modalități simple de a se curati de aceste 
păcate. 


Aceste studii arată că, operând anumite schimbări asupra credințelor 
catolice, este posibil ca unele forme de protestantism să fi descoperit 
accidental o metodă ingenioasă de a struni dorințele oamenilor pentru 
sexul interzis şi de a-i motiva să muncească mai mult, mai intens și 
mai creativ. Protestantii își pot converti sentimentele de vinovăţie în 
activități productive, dedicându-se chemării lor. Dacă aceste studii 
preliminare își păstrează validitatea, ele ne indică o modalitate 
fascinantă prin care credinţele religioase s-au dezvoltat astfel încât să 
poată accesa un filon adânc de energie creatoare. 


Indiferent de sursa motivatiilor oamenilor, etica protestantă a muncii 
poate fi observată în viața reală în multe feluri, inclusiv în prezența la 
vot. Folosindu-se de un experiment natural din Elveţia, cercetătorii au 
demonstrat că o lungă tradiţie protestantă influențează modul în care 
cetățenii votează la referendumurile nationale. Elveția se poate lăuda 
cu un grad consistent de democrație nemediată, așa că există 
consemnări ale prezenței la vot pentru un mare număr de legi. 
Rezultatele arată că protestanții au tendința de a vota împotriva 
legilor menite să reducă timpul de lucru, așa cum sunt cele care 
propun vacanțe mai îndelungate, reducerea vârstei oficiale de 
pensionare si scurtarea săptămânii de lucru. Protestantii vor să 
muncească — aceasta este o valoare sacra.*” 


Ce se poate spune despre rolul protestantismului în masiva dezvoltare 
economică desfășurată în Europa după anul 1500 și, mai ales, în 
decolarea economică pe care o numim Revoluţia Industrială? Înainte 
de a ne ocupa de aceste întrebări, trebuie să subliniez că schimbările 
psihologice pe care le-am descris până aici au pregătit drumul spre 
religii individualiste construite în jurul importanţei stărilor mentale, al 
credinţei personale si al intentiilor individuale. Dacă Martin Luther ar 
fi fost executat de împăratul Carol al V-lea imediat după Dieta de la 
Worms din 1521 (înăbușind astfel Reforma protestantă), un alt 
fenomen similar protestantismului ar fi apărut curând în loc. Vin cu 
această sugestie fără să-mi fie teamă că mă înșel, deoarece mai multe 
mișcări protestante prinseseră contur chiar înainte de Luther. De pildă, 


in secolul al XIV-lea, in multe orase din Olanda si Germania avusese 
loc răspândirea unei mișcări numite Fraţii Vieţii Comune. Asemenea 
mișcărilor protestante ulterioare, Frații predicau valoarea muncii 
manuale si îi încurajau pe oameni să caute o relație personală cu 
Dumnezeu. Evident, aceasta presupunea că oamenii trebuiau să învețe 
să citească Biblia pe cont propriu. Spre deosebire de protestantism, 
Fraţii au reușit să obțină aprobarea unui episcop local, așa că erau 
oficial parte integrantă a Bisericii. Înainte ca Luther să-și facă intrarea 
în scenă în 1517, Fraţii răspândiseră în multe orașe germane și 
olandeze știința de carte și probabil impulsionaseră și dezvoltarea 
urbană. Ceea ce trebuie să înțelegem este că protestantismul constituie 
un mănunchi de mișcări religioase înrudite tematic, care au fuzionat 
în diverse moduri, adunându-se în jurul unor tipare psihologice 
dezvoltate de multe populaţii europene. 


Odată ce am subliniat acest aspect, putem observa că răspândirea 
protestantismului (sau a anumitor variante ale acestuia) a schimbat 
probabil psihologia, preferințele și comportamentul oamenilor în 
moduri care au propulsat dezvoltarea economică și schimbarea 
politică. După anul 1500, acele regiuni ale Europei cu un profil 
protestant mai pronunțat s-au dezvoltat mai rapid economic în 
comparaţie cu regiunile catolice, deşi multe dintre acestea din urmă 
erau initial mai bogate. După anul 1800, este posibil ca 
protestantismul să fi avut impactul cel mai puternic asupra venitului si 
dezvoltării economice. Prin cultivarea cumpătării, a răbdării si a unei 
etici internalizate a muncii, totodată punând accentul pe știința de 
carte si pe educație, protestantismul a pregătit psihologic populaţia 
rurală pentru participarea la Revoluţia Industrială și alimentarea 
acesteia. Pe baza datelor referitoare la Revoluţia Industrială din 
Germania secolului al XIX-lea, putem afirma că protestantismul 
timpuriu a generat un nivel mai ridicat de alfabetizare, venituri 
sporite si o implicare mai puternică în industria serviciilor si în cea 
manufacturieră (versus agricultura).** 


Din punct de vedere politic, protestantismul a incurajat probabil 
formarea guvernelor democratice și reprezentative, mai întâi in 
Europa si ulterior pe tot globul. Acest lucru a avut loc (si continuă si 
azi) din mai multe motive interconectate. Mai întâi, spre deosebire de 
structura ierarhizată a Bisericii, comunitățile protestante trebuie să-și 
dezvolte propriile organizaţii religioase pe baza unor principii 
democratice. Întorcându-ne la mişcările protestante reformatoare 
timpurii, sub conducerea lui Ulrich Zwingli, oraşele și satele elveţiene 
au fost încurajate să folosească majoritatea voturilor pentru luarea 
deciziilor locale. Astfel, protestanții au dobândit experiență în crearea 
de organizaţii autonome și în implementarea principiilor democratice. 


In secolele XIX-XX, misionari protestanti au incurajat formarea de 
grupuri de actiune politica si de organizatii non-guvernamentale in 
lumea întreagă. În al doilea rând, asa cum am explicat deja, 
protestantismul a promovat alfabetizarea, educaţia și dezvoltarea 
tipografiilor, acestea contribuind la consolidarea poziției clasei de 
mijloc, la productivitate economică și la o mai mare libertate de 
exprimare. Mai mult, infuzia de energie oferită de protestantism 
psihologiei WEIRD face legile impartiale, independenţa personală si 
libertatea exprimării mai atrăgătoare din punct de vedere psihologic si 
necesare din perspectivă socială. La nivel global, țările din afara 
granițelor Europei care au beneficiat de-a lungul istoriei de o 
activitate misionară protestantă mai intensă au dezvoltat democraţii 
mai puternice înainte de mijlocul secolului XX.%5 


Pe lângă încurajarea alfabetizării, a educaţiei, a democraţiei și a 
creşterii economice, protestantismul mai are un efect important, 
anume predispune la suicid. Calea spre Dumnezeu în aceste credințe 
preponderent individualiste este o întreprindere solitară care îi poate 
face pe oameni să se simtă izolați și abandonați. Max Weber a 
observat că protestantismul poate induce „un sentiment de singurătate 
fără egal“. Alţii au nutrit multă vreme suspiciunea că măcar unele 
forme ale protestantismului, prin accentul pus pe autodeterminare și 
pe responsabilitate personală, pot amplifica rata suicidului in 
comparaţie cu catolicismul. Este vorba despre o lungă dezbatere, ale 
cărei origini pot fi identificate în ultima parte a secolului al XIX-lea, 
când sociologul francez Emile Durkheim a evidenţiat această 
problemă. 


Astăzi, seturi de date mai precise le-au oferit cercetătorilor 
posibilitatea de a pune această veche chestiune într-o lumină nouă. 
Mai precis, economiștii despre care am vorbit în Preludiu, Sascha 
Becker și Ludger Woessmann, au adunat primele date statistice 
disponibile referitoare la suicid dintr-un număr de 305 districte 
prusace din secolul al XIX-lea. Ei au început prin a observa că 
regiunile cu un procent mai ridicat de protestanți în secolul al XIX-lea 
au înregistrat o rată a suicidului mai crescută. În zonele cu populație 
protestantă 100%, numărul anual al cazurilor de suicid era în medie 
cu 15 mai mare (la 100 000 de locuitori) decât în regiunile integral 
catolice. Rata medie a suicidului pentru fiecare district era de 13 la 
100 000, așa că încă 15 cazuri de moarte autoprovocată constituie o 
diferență semnificativă. Acest raport se păstrează și după eliminarea 
statistică a altor factori importanți precum nivelul de instrucție, 
dimensiunea gospodăriei, urbanizarea si preponderența sectorului 
serviciilor sau a industriei manufacturiere. 


Ulterior, asa cum au procedat si în cazul alfabetizării, Becker si 
Woessmann au luat în calcul distanța față de epicentrul Reformei din 
Germania pentru a crea un experiment natural: zonele mai apropiate 
de Wittenberg au primit „doze“ mai mari de protestantism. Apoi au 
folosit date istorice pentru a analiza rata suicidului după ce districtele 
respective au stat la „copt“ câteva sute de ani. Aici, efectul a fost chiar 
mai puternic: țările expuse la o doză mai ridicată de luteranism de-a 
lungul timpului prezentau rate mai crescute ale fenomenului suicidar. 
Cu fiecare sută de kilometri mai aproape de Wittenberg, procentul 
populaţiei protestante dintr-un district creștea cu o valoare cuprinsă 
între 7 și 9 în secolul al XIX-lea. Și, cu fiecare creștere de 20 de 
procente a populaţiei protestante (față de cea catolică) dintr-un 
district, rata suicidului creștea cu 4-5 cazuri la 100 000 de locuitori. 
Alte studii arată că aceste rezultate sunt valabile pentru Elveţia și 
probabil pentru o mare parte a Europei. În ansamblu, aceste date 
sugerează că protestantismul poate induce un sentiment de disperare, 
ceea ce duce la creșterea ratei de suicid.*® 


Ca să fiu clar, în tabloul pe care-l conturez aici, apariția 
protestantismului este atât o consecință, cât și o cauză a 
transformărilor psihologice. Fiind un  mănunchi de credințe, 
protestantismul reprezintă fuziunea religioasă a mai multor moduri de 
gândire si de simtire proto-WEIRD care au evoluat cultural in multe 
centre urbane din Evul Mediu. Cu toate acestea, prin aducerea 
împreună a acestor valori, motivatii si perspective asupra lumii, prin 
atragerea binecuvântării divine asupra lor si prin asocierea lor cu o 
viata viitoare, unele credințe protestante au dat naștere unor formule 
culturale recombinate care nu numai că au generat psihologii cu un 
caracter WEIRD mai pronunțat, dar au și contribuit la dezvoltarea 
economică, la eficiența instituţiilor democratice și la amplificarea 
fenomenului suicidar. 


Materie întunecată sau iluminism? 


În secolele XVII-XVIII, în mintea unor intelectuali europeni străluciți 
precum John Locke, David Hume, Voltaire, Montesquieu, Thomas 
Paine si Adam Smith a început să se consolideze un set de idei 
interconectate referitoare la guverne constituționale, libertate, lege 
impartiala, drepturi naturale, progres, raționalitate si știință. Aceste 
crâmpeie de idei WEIRD se adunaseră vreme de secole, purtate de 
valurile din ce în ce mai învolburate ale materiei întunecate din sfera 
psihicului - individualism, dispozitionalism, gândire analitică și 


prosocialitate impersonală — studiate pe tot parcursul acestei lucrări. 
Această materie întunecată din sfera psihicului — invizibilă și imposibil 
de detectat, aidoma perechii sale din lumea materială — isi făcuse de 
mult timp simțită prezența în cartele și în constitutiile orașelor libere, 
ale ordinelor monastice si ale universităților, precum si în dreptul 
canonic. Gânditori iluminiști s-au inspirat din aceste idei și concepte si 
le-au recombinat folosindu-și mințile dotate cu o protopsihologie 
WEIRD. Atât Rousseau, cât și Locke, de pildă, au văzut societatea ca 
un contract social încheiat între indivizi, în care autoritatea 
guvernului era o expresie a consimțământului celor guvernati. Cu alte 
cuvinte, ei începuseră să înțeleagă societatea ca o asociaţie voluntară, 
mai precis ca o corporație. Cu câteva secole în urmă, în dreptul 
canonic se stipula că fruntașii unei corporaţii aveau nevoie de 
consimțământul membrilor săi pentru a lua decizii care-i priveau 
direct pe membrii respectivi. Mai mult, datorită rolului central jucat 
de pieţele impersonale și de negustori, dreptul contractual bazat pe 
normele stipulate de lex mercatoria atinsese un grad de dezvoltare 
fără precedent în Europa medievală. Însăși ideea că o persoană poate 
acționa liber, independent de voința clanului, a neamului sau de 
restricţiile filiatiei sale, pentru a încheia înțelegeri (contracte) izolate 
din punct de vedere social, presupune o lume deosebit de 
individualistă a schimburilor impersonale.*” 


Ca predecesorii lor intelectuali din sânul Bisericii, gânditorii iluministi 
şi-au construit teoriile politice și științifice prin atribuirea de 
proprietăți indivizilor sau obiectelor- dat fiind că erau gânditori 
analitici. Teoriile politice iluministe, în special, atribuiau oamenilor 
drepturi naturale, de pildă, „viaţa, libertatea și proprietatea“ — 
avansate de John Locke -, și isi continuau construcția ideatică pe baza 
lor. Am observat că această abordare a fost utilizată în orașe 
independente din secolul al XII-lea, chiar dacă era îmbrăcată într-o 
formă mai putin strălucitoare, după care a fost metamorfozata în 
constructe filosofice, în momentul transferării în dreptul canonic. În 
secolul al XIV-lea, drepturilor naturale li s-a dat o formă și mai 
respectabilă filosofic de către călugări franciscani precum William din 
Ockham (sunteţi la curent, probabil, cu celebrul său „brici“). 
În schimb, majoritatea teoriilor politice din afara spaţiului occidental 
acordau putere politică și privilegii economice pe baza filiatiilor, a 
liniilor genealogice sau a poruncilor divine, nu pe baza drepturilor 
individuale. Dar cu cât ai o psihologie mai WEIRD, cu atât vei fi mai 
putin înclinat să te concentrezi asupra legăturilor relationale si mai 
motivat să concepi proprietăți invizibile, să le atribui indivizilor si să 
le foloseşti pentru justificarea unor legi universal aplicabile. 4% 


Concluzia este că gânditorii iluminiști nu au reușit să spargă imediat 


cifrul de la seiful Pandorei si să scoată cutia cu tutun de prizat a 
rațiunii şi sticla cu rom a rationalitatii din care a luat ființă lumea 
modernă. În schimb, ei au fost parte integrantă dintr-un lung proces 
cumulativ de evoluţie culturală care a modelat felul în care națiunile 
Europei gândeau, rationau, percepeau lumea si relationau una cu alta 
încă din Antichitatea târzie. S-a întâmplat ca tocmai ei să fie 
gânditorii și scriitorii din peisajul intelectual atunci când tiparele de 
gândire WEIRD s-au strecurat încet-încet spre ultima fortăreață a 
Europei — nobilimea. 


13. Viteza de desprindere 


Nimic nu este mai la ordinea zilei printre statele care au facut anumite 
progrese in sfera comercială decât să se privească unele pe altele cu 
suspiciune si să se considere rivale, fiecare imaginandu-si că progresul 
celorlalte s-a facut doar pe socoteala sa (...). Eu merg mai departe si 
afirm că, acolo unde se menţine o comunicare deschisă între naţiuni, 
este imposibil ca industria naţională a uneia să nu beneficieze de pe 
urma progresului celorlalte. Să analizăm situația curentă a Marii 
Britanii în comparație cu cea de acum două sute de ani. Atât 
cunoștințele din domeniul agriculturii, cât și cele din domeniul 
industriei manufacturiere erau extrem de necizelate si imperfecte. 
Fiecare îmbunătăţire pe care am realizat-o de atunci până în prezent 
este un rod al imitării străinilor; așa că ar trebui să fim recunoscători 
că au progresat atât în domeniul cunoștințelor, cât și în ingeniozitate. 
Această relație se menţine și în prezent, ceea ce este în beneficiul 
nostru. Indiferent de starea avansată a produselor noastre, noi 
preluăm zilnic, în fiecare domeniu, invențiile si îmbunătățirile făcute 
de vecinii noștri. La început, bunurile sunt importate, spre marea 
noastră nemulțumire, iar noi ne imaginăm că ne store de bani. 
Ulterior, cunoștințele înseși sunt importate treptat, ceea ce este vizibil 
în avantajul nostru (...). Dacă nu am fi preluat învățătură de la străini, 
am fi și acum niște barbari, și dacă aceștia nu ar continua să ne dea 
învățătură, cunoștințele s-ar prabusi într-o stare de lâncezeală și și-ar 
pierde spiritul competitiv şi originalitatea care contribuie atât de mult 
la progresul lor. 


David Hume (1777), în zorii Revoluţiei Industriale! 


În a doua jumătate a secolului al XVIII-lea, Revoluţia Industrială a 
erupt din centrul Angliei, fiind urmată de o revărsare de prosperitate 
economică. Acest val al schimbărilor economice, care continuă și 
astăzi să inunde suprafața lumii, a determinat o creștere a venitului 
mediu din Anglia de la 3 430 de dolari în anul 1800 (egal cu cel din 
Kenya în secolul XXI) la peste 8 000 de dolari în anul 1900 și la 
32 543 de dolari in 2000 (Figura 13.1A). Antrenate de acest val care 
cuprinsese Marea Britanie, si alte națiuni europene occidentale, 
împreună cu Statele Unite, au devenit curând parte din această 
ascensiune. Prosperitatea a implicat si alte schimbări, printre care 
creșterea duratei medii de viata, scăderea mortalității infantile si 


eradicarea aproape completa a foametei. Speranta de viata a 
englezilor a crescut de la 39 de ani in 1800 la 46 de ani, un secol mai 
tarziu, si la 78 in anul 2000 (Figura 13.1B). Astazi, in Anglia, la fel ca 
în majoritatea țărilor Europei Occidentale, nou-nascutii se pot aștepta 
să trăiască mai bine de opt decenii.? 


Iar toate acestea nu reprezintă nici măcar jumătate din beneficiile 
abundenței. Pentru prima oară orașele au fost iluminate cu lămpi cu 
gaz în timpul nopții, iar în locuinţele oamenilor a ajuns electricitatea. 
Oamenii transformau roca neagră (cărbunele) în forța aburului pentru 
a străbate rapid distanțele pe apă și pe uscat. Mai târziu, prin 
convertirea în energie a unui lichid vâscos negru-gălbui care gâlgâia 
din măruntaiele planetei (petrolul), călătoriile au devenit mai rapide, 
mai simple si mai sigure, până când oamenii au reuşit să străpungă 
cerul ascunși în tuburi de aluminiu si ronțăind alune caramelizate la 
peste zece kilometri înălțime. Oamenii au născocit și o metodă prin 
care să-și trimită vocile la distanță prin intermediul unor fire metalice 
si, în cele din urmă, prin aer, folosindu-se de unde nevăzute. Medicii 
legiști au analizat cauzele morţii și au reușit să descopere pericole la 
adresa sănătăţii publice, cum ar fi holera provocată de sursele de apă 
contaminată, iar medicii au aflat cum să folosească agenţi patogeni 
inactivi pentru a imuniza bebeluşii împotriva bolilor care făcuseră 
ravagii în comunitățile urbane din întreaga lume. 


Puterea economică, politică și militară pe care aceste transformări 
revoluționare a dat-o europenilor a dinamizat răspândirea comerțului 
pe glob și a impulsionat extinderea legilor, școlilor, religiilor și 
instituțiilor politice europene. Evident, această expansiune globală a 
venit însoțită de cuceriri, atrocități si dezastre — genocid, asupriri, 
strămutări de populaţii, opresiune, sclavagism și distrugere a mediului 
înconjurător. Cu toate acestea, indiferent dacă alegem să ne 
concentrăm asupra triumfului economic si tehnologic sau a invaziilor 
si atrocităților, întrebarea rămâne aceeași: cum si de ce a tâșnit din 
inima Europei această expansiune militară şi economică dinamizată de 
inovație după anul 1500?° 

FIGURA 13.1. (A) Venit pe cap de locuitor (PIB per capita) intre 
1800-2018 si (B) speranta de viata (in ani) intre 1800-2018 in opt 
tari europene. Venitul este in dolari, fixat la valoarea din 2011 si 
adaptat în funcţie de diferite puteri de cumpărare în timp si in spatiu.* 


Sa ne amintim de extraterestrii mei din primul capitol, pe care ni i-am 
imaginat supraveghind Pământul în jurul anului 1000 d.Hr. Sau să ne 
oprim asupra perspectivei terestre, de data aceasta oferită de eruditul 
musulman Said ibn Ahmad, din Toledo, Spania, în anul 1068. Said 
împărțea lumea în două mari grupuri: cei care au adus contribuţii la 
ştiinţă si la educaţie — cei civilizati — si barbarii, care nu participaseră 
cu nimic. Asa cum ne spune Said, în primul grup intrau indienii, 
evreii, egiptenii, perșii, grecii si romanii (prin care el înțelegea 
bizantinii). Pe barbari i-a împărţit în două categorii- un strat 
superior, în care i-a distribuit pe chinezi și pe turci (datorită calității 
lor de combatanți), si restul, constituit din „barbarii negri“ din sud 
(africanii din regiunea subsahariană) și „barbarii albi“ din nord 
(europenii). Cristalizând o viziune împărtășită pe scară largă de 
eruditii musulmani ai vremii, Said i-a descris pe englezii si pe 
olandezii secolului al XI-lea în felul următor: 


Celelalte popoare din acest grup care nu au cultivat științele seamănă 
mai mult cu fiarele decât cu oamenii. Pentru aceia dintre ei care 
trăiesc cel mai departe, în nord, în ultimele cercuri ale climei, la 
hotarul lumii locuite, depărtarea foarte mare de soare în relaţie cu 
linia zenitului face aerul să fie rece și cerul înnorat. Așadar, au o fire 
rece, umori crude, un pântece revărsat, o piele palidă și un păr lung și 
subțire. Le lipsesc istetimea si limpezimea inteligenţei si sunt copleșiți 
de ignoranță, apatie, lipsă de discernământ și prostie (...).5 


Probabil că nordicii lui Said nu i-ar fi impresionat prea mult nici pe 
antropologii mei cosmici. Cine şi-ar fi dat seama că, înainte de 
trecerea noului mileniu, acești barbari, împreună cu mladitele nord- 
americane desprinse din cultura lor, aveau să cucerească aproape 
întreaga lume, să biruie întunericul nopții, să înfrângă aproape toate 
bolile, să înveţe să zboare, să divizeze atomul, să pășească pe Lună, să 
construiască masini care învaţă și să manevreze codul informational 
care stă la baza vieţii. 


Dacă antropologii extratereștri ar fi revenit în anul 1500, ar fi găsit o 
Europă urbanizată, cu o mulțime de catedrale impresionante și o 
puzderie de castele. Ar fi fost martorii celei mai înfloritoare epoci a 
Renașterii din orașele Italiei de nord, precum Venetia, Genova, 
Milano, Florenţa și Bologna. Totuși, la momentul respectiv, Marea 
Britanie nu era încă locul de naștere indiscutabil al Revoluţiei 
Industriale. Observatori musulmani începuseră de vreo sută de ani să 


vada că se întâmplă ceva în Europa. În jurul anului 1377, celebrul 
istoric Ibn Khaldân observa cu o undă de uimire: „Am auzit de curând 
că în tara francilor, adică în ținutul Romei și al teritoriilor dependente 
de ea de pe țărmul nordic al Mării Mediterane, științele filosofice 
înfloresc, devin din ce în ce mai cuprinzătoare, scrierile din domeniul 
lor prind viata, studiul lor se intensifică, învățații care le reprezintă se 
înmulțesc, iar cei care le studiază se adună în valuri“. 

Deși acest fenomen atrăgea atenţia, majoritatea acțiunii se desfășura 
în altă parte. În Turcia, Imperiul Otoman se extindea rapid la mijlocul 
secolului al XV-lea, după ce zdrobise ultimele vestigii ale civilizației 
bizantine la Constantinopol (Istanbulul de azi). Sultanul Siileyman 
Magnificul avea să invadeze curând Ungaria, Serbia, Slovacia și 
Croatia. În China, după explorarea tarmurilor Indiei si Africii in nave 
maiestuoase care depășeau de departe corăbiile in care aveau să 
navigheze Cristofor Columb și Vasco da Gama, dinastia Ming refăcuse 
atât Marele Canal, cât și Marele Zid Chinezesc, construise Orașul 
Interzis, adunase o armată imensă si un vast harem. 


Concluzia este că, în cea mai mare parte a primei jumătăţi a celui de 
al doilea mileniu, Europa a fost o zonă destul de ternă și de înapoiată, 
cel putin dacă este evaluată în comparaţie cu alte mari puteri ale 
epocii. Totuși, așa cum sugerează uimirea premonitorie a istoricului 
Ibn Khaldân, se putea observa că lucrurile începeau să se miște printre 
„barbarii din nord“ înainte de mijlocul mileniului. 


A curs multă cerneală în încercarea de a explica motivele pentru care 
s-a produs Revoluţia Industrială și, dat fiind că totuși a avut loc, de ce 
a început in Europa, si nu în altă parte. În prima jumătate a celui de-al 
doilea mileniu, candidatele favorite la rolul de initiatoare ale acestei 
transformări economice zguduitoare erau China, India și lumea 
islamică, nu Europa. Explicaţiile oferite ca răspuns la întrebarea „De 
ce Europa?“ pun accent pe dezvoltarea guvernelor reprezentative, 
apariția comerțului impersonal, descoperirea Americilor, abundența 
rezervelor de cărbune din Anglia, lungimea țărmului european, 
strălucirea gânditorilor iluminiști, intensitatea războiului european, 
prețul mâinii de lucru din Anglia si dezvoltarea unei culturi a științei. 
Cred că toți acești factori trebuie să fi jucat un anumit rol, chiar dacă 
nu foarte proeminent în unele cazuri. Dar ceea ce lipsește din aceste 
explicaţii este înțelegerea diferențelor psihologice care au început să 
se contureze în cadrul unora dintre naţiunile europene după ce 
Biserica a acționat în sensul dizolvării instituţiilor europene bazate pe 
rudenie. Aceste transformări psihologice au generat inițial dezvoltarea 
pieţelor impersonale, a asociațiilor voluntare aflate în competiţie, a 
noilor credințe religioase, a guvernului reprezentativ și a științei și, 


ulterior, au fost consolidate prin intermediul tuturor acestora. Eu nu 
încerc aici să resping explicaţiile existente, ci să consolidez niște 
puncte de sprijin de ordin social și psihologic în nisipurile mișcătoare 
pe care sunt fondate majoritatea explicatiilor apariției Revoluţiei 
Industriale.” 


Înainte de a merge mai departe, doresc să subliniez un aspect 
principal: nici una dintre aceste explicaţii ale Revoluţiei Industriale nu 
poate oferi un răspuns satisfăcător la problema variaţiei și schimbării 
psihologice pe care am discutat-o în primele douăsprezece capitole ale 
lucrării. Așadar, chiar dacă toate aceste explicaţii sunt parţial corecte, 
ele ignoră evidența. Nu mai putem pretinde că toate națiunile sunt 
omogene psihologic sau că evoluția culturală nu influențează 
sistematic modul de gândire, de simtire sau de percepție. 


Desi sunt multe teorii referitoare la cauzele Revoluţiei Industriale, 
există un consens larg conform căruia, pentru a explica accelerarea 
dezvoltării economice începute la mijlocul secolului al XVIII-lea, 
trebuie să explicăm mai întâi accelerarea inovatiilor tehnologice. 
Așadar, dacă o explicaţie se bazează pe apariţia întâmplătoare a 
guvernelor reprezentative în timpul Revoluţiei Glorioase sau pe prețul 
ridicat al forței de muncă din Anglia, ea trebuie să justifice și rata 
crescândă și susținută a inovației după anul 1750. Pentru a înţelege 
originea inovatiilor, trebuie să ne întoarcem la studiul naturii umane. 


Așa cum am observat, secretul succesului speciei noastre nu constă în 
intelectul sau în abilitățile noastre de gândire, ci în capacitatea 
noastră de a învăța de la cei din jur și de a răspândi apoi ce am 
învățat prin rețelele noastre sociale si de a transmite informații 
generaţiilor următoare. De-a lungul timpului, întrucât învăţăm selectiv 
de la alții si integrăm idei preluate de la diverși indivizi si de la 
populaţii diferite, procesul evoluţiei culturale poate da naștere unui 
repertoriu din ce în ce mai extins și mai rafinat de instrumente, 
abilități, tehnici, obiective, motivații, credințe, reguli și norme. Acest 
set de informaţii culturale este menţinut colectiv în minţile și în 
practicile unei comunități sau ale unei rețele. Pentru a înţelege 
inovaţia, întrebările centrale pe care trebuie să le formulăm sunt: Ce 
anume determină ritmul evoluției culturale cumulative? Ce factori 
declanșează accelerarea acumulării acestor informaţii adaptabile, în 
care se regăseşte și excelența în domeniul abilităţilor tehnologice?’ 


Multi presupun că inovaţia — distribuirea si implementarea cu succes 
ale unei îmbunătăţiri — depinde in mare parte de invenţie, crearea in 
premieră a unei singure îmbunătăţiri de către o singură persoană sau 
de către o echipă. Multi presupun, de asemenea, că invențiile necesita 


implicarea unor persoane deosebit de inteligente — genii — care dispun 
de mult timp liber si de motivații materiale consistente (profit 
financiar consistent). Aceste elemente, desigur, pot avea un rol. Dar 
cercetarea în domeniul evoluţiei culturale sugerează că există alți doi 
factori mult mai importanți. Mai întâi, cu cât sunt mai multe minți 
implicate, cu atât mai rapid va fi ritmul evoluţiei culturale 
cumulative. Cu alte cuvinte, cu cât este mai extinsă rețeaua de 
persoane care învață sau fac ceva, cu atât mai numeroase vor fi 
ocaziile de producere a unor îmbunătăţiri, grație unor momente de 
inspiraţie sau unor erori norocoase, unor experimente atente sau 
vreunei combinaţii dintre ele. În al doilea rând, cu cât legătura dintre 
persoane este mai strânsă — între cei care învaţă și profesorii lor de-a 
lungul mai multor generații —, cu atât crește viteza evoluției culturale 
cumulative. Cu alte cuvinte, cu cât beneficiarii procesului de învățare 
au acces la o diversitate mai mare de profesori, specialiști și alți 
mentori, cu atât pot fi mai selectivi în privința celor de la care aleg să 
înveţe, cât și a cunoștințelor dobândite. Un discipol care are acces la 
mai multe surse de informare poate „inventa“ lucruri noi prin simpla 
copiere a abilităților, practicilor și ideilor de la specialiști diferiți și 
prin recombinarea ulterioară, intenționată sau întâmplătoare, a 
acestor conținuturi. Inovația poate avea loc chiar si în absența 
conștientizării unei invenții- un proces care a fost probabil forța 
motrice principală a evoluţiei culturale cumulative din istoria 
evolutivă a speciei noastre.’ 


Dacă ce vă spun aici vi se pare deplasat, motivul este probabil faptul 
că ati fost seduși de „mitul eroului inventator“, asa cum este denumit 
de istoricii tehnologiei. Acest model uman WEIRD al felului în care se 
produce inovaţia celebrează invenţii singulare realizate de genii (este 
un model pe placul individualistilor). Totuşi, este subminat de patru 
realități desprinse din istoria dezvoltării tehnologice. Mai întâi, 
inovațiile complexe derivă aproape întotdeauna din acumularea de 
adăugiri sau de modificări de proporţii reduse, astfel încât până și cele 
mai importante contribuţii reprezintă doar un progres treptat. Acesta 
este motivul pentru care majoritatea celor mai strălucite inovații au 
fost realizate de mai multi autori, independent unul de celălalt — 
ideile-cheie existau deja, risipite în minţile altora, și cineva trebuia să 
le facă să fuzioneze în cele din urma.'° În al doilea rând, majoritatea 
inovatiilor nu sunt altceva decât idei, tehnici și abordări existente si 
recombinate în formule noi; un instrument de lucru este detașat dintr- 
un domeniu și aplicat în altul. În al treilea rând, erorile norocoase, 
distorsionările de sens bine-venite și ideile născute exclusiv din pură 
întâmplare reprezintă singura diferență dintre inventatorii celebri și 
meșteșugarii inovatori anonimi. În cele din urmă, necesitatea chiar nu 


este mama invenției. În decursul istoriei umane, oamenii au ignorat 
adesea ani întregi invenții cu potential salvator, uneori dându-și 
seama ce mare nevoie aveau de descoperirea respectivă la multă 
vreme după realizarea acesteia (de ex. penicilina, roata, protoxidul de 
azot). Cu toate că molimele, invadatorii, foametea și perioadele de 
secetă au oferit neîntrerupt umanității motive de a căuta soluții și de a 
inova, Mama Necesitate a alimentat doar arareori ingeniozitatea 
umană ajutând-o să născocească invenţii epocale. În schimb, in 
momentul confruntării cu situaţii de criză, oamenii au suferit, au 
murit sau au scăpat cu fuga.!! 


Pentru a ilustra aceste idei, să ne gândim la cinci inovaţii importante: 


1. Tiparul (1440-1450 d.Hr.). Johannes Gutenberg a recombinat 
mai multe instrumente, tehnici și componente care circulau în 
Europa de zeci de ani. Mai precis, a combinat presele cu 
şuruburi, folosite la producerea brânzei si a vinului, cu tehnica 
imprimării cu matrițe de lemn și a tiparului cu litere metalice 
mobile. În ce privește această ultimă idee esențială, Gutenberg și- 
a combinat cunoștințele despre metalele moi, dobândite de la 
tatăl său (care lucra la monetăria din Mainz), cu ideea tiparnitei 
cu caractere mobile (despre care se poate să fi aflat de la un 
ucenic călător, al cărui maestru olandez folosise caractere mobile 
de lemn). Desigur, răspândirea rapidă a tiparnitei lui Gutenberg a 
avut loc în paralel cu noul principiu religios al accesului 
nemediat la Scriptură, ceea ce presupunea alfabetizarea.!? 


2. Motorul cu aburi (1769). În timp ce repara ceva, James Watt, 
fabricant de instrumente, a găsit o metodă de îmbunătățire a 
eficienței unui motor cu aburi Newcomen prin montarea unui 
mecanism suplimentar de condensare a aburilor. În 1712, 
Thomas Newcomen, un fierar si predicator baptist, crease această 
prima varianta a unui motor cu aburi. Newcomen recombinase 
principii din functionarea pompelor cu aer cu ideea folosirii unui 
piston, pe care se pare ca a preluat-o dintr-o carte despre masina 
de gatit cu presiune (publicata in 1687) de hughenotul francez 
Denis Papin. Una dintre imbunatatirile majore aduse de 
Newcomen s-a datorat unui accident, cand punctul de sudura al 
unei fisuri din boilerul motorului său „a cedat“ împroșcând un 
jet de apă rece în compartimentul cu aburi. Presiunea a scăzut 
brusc, împingând pistonul cu atâta forță încât motorul a cedat. 
Forța depresurizării bruște create de jetul accidental de apa rece 
era incontestabilă. În timp ce motorul lui Newcomen deschidea o 


era noua, Denis Papin si inginerul militar Thomas Savery veneau 
cu ideea forței aburului aproximativ în același timp.!* 


3. Mașina de filat (1779). Invenţia lui Samuel Crompton este un 
hibrid între roata de tors acționată hidraulic a lui Richard 
Arkwright (1769) și mașina de tors a lui James Hargreaves 
(1764). Lui Hargreaves i-a venit ideea pentru suveica lui când a 
văzut o roată de tors cu un singur fir răsturnându-se pe podea. 
Atât roata, cât și fusul au continuat să se învârtă, dar fusul era în 
poziție verticală, de unde lui Hargreaves i-a venit ideea folosirii 
mai multor fuse în poziţie verticală. Desi nu deținea un brevet 
pentru invenţia sa, Hargreaves a făcut-o cunoscută, ceea ce a 
deschis drumul pentru recombinarea de către Crompton a ideilor 
pentru un nou dispozitiv. Maşina de filat a revoluţionat 
producerea de materiale textile, transformând-o dintr-o 
îndeletnicire domestică într-o activitate desfăşurată în fabrici.!+ 


4. Cauciucul vulcanizat (1844-1845). Charles Goodyear a 
dezvoltat procesul folosit la obținerea cauciucului vulcanizarea 
pentru a produce anvelope. Inovația revoluționară a lui 
Goodyear a avut loc atunci când acesta a atins din greșeală o 
bucată de cauciuc tratată cu sulf de o sobă încinsă și a observat 
că substanţa s-a înnegrit și s-a întărit in loc să se topeasca. El 
preluase ideea tratării cauciucului cu sulf încă din 1839 de la 
Nathaniel Hayward care observase, de pe când colabora cu un 
chimist german, că prin tratarea cauciucului cu sulf acesta își 
pierde proprietățile lipicioase deranjante. Europenii și-au dat 
seama de utilitatea cauciucului abia când doi naturaliști francezi 
au observat că indigenii din pădurea amazoniană își făceau din el 
încălțăminte, glugi, corturi, recipiente și multe altele. Dar, spre 
deosebire de amazonieni, europenii, imediat ce au aflat de 
proprietățile cauciucului, au început să ridice fabrici în Marea 
Britanie, Franţa și Statele Unite ca să confectioneze gume de 
şters, cizme de cauciuc și pelerine de ploaie.!5 


5. Becul incandescent (1879). Thomas Edison și echipa lui din 
Menlo Park au inventat becul cu lumină incandescentă prin 
îmbunătăţirea unei linii de aproximativ două duzini de becuri 
brevetate de inventatori din Scotia, Belgia, Franța si Rusia între 
1841 si 1878. În Marea Britanie, Joseph Swan a obținut chiar în 
același an un brevet pentru un bec similar cu invenţia lui Edison. 
Originea acestui proces cumulativ poate fi găsită în activitatea lui 


Ben Franklin, care in 1743, in timpul unei vizite in orasul sau 
natal, Boston, a asistat la o demonstratie facuta in cadrul unei 
prelegeri publice de catre un scotian, Archibald Spencer, a 
efectelor electricitatii statice. Franklin a cumparat echipamentul 
lui Spencer si a prezentat fenomenul celor trei asociati ai sai din 
Philadelphia. in 1761, unul dintre acestia, Ebenezer Kinnersley, a 
facut un experiment prin care a demonstrat ca filamentul incins 
poate emite lumină — incandescenta.'® 


Sustin aici că inovaţia este produsă prin recombinarea ideilor, 
observaţiilor şi tehnologiilor, însoțită de o bună doză de întâmplări 
norocoase si de consecințe neprevăzute. Așadar, orice instituţie, 
normă, credință sau tendință psihologică, menită să amplifice circuitul 
ideilor între minți diferite sau să-i dea sansei mai multe ocazii de a ne 
arăta căi nebănuite, va avea forța de a dinamiza inovaţia. 


Evident, confluența ideilor este un aspect important, dar, în domeniul 
tehnologic, un inventator trebuie să le pună în practică. Întrucât nu 
este posibil ca o singură persoană să dispună de toate abilitățile și 
cunoștințele necesare realizării propriu-zise a unei invenții complexe, 
trebuie să ne gândim la diviziunea muncii sau la ceea ce trebuie 
conceput sub forma diviziunii informaţiei la nivelul unei societăți. Pe 
măsură ce societăţile s-au extins de-a lungul istoriei și tezaurul comun 
de cunoștințe culturale s-a îmbogăţit, grupuri distincte au început să 
se specializeze, dobândind și cultivând abilități diferite, creând 
categorii profesionale precum fierari, cizmari, ţesători, fermieri si 
războinici. Fierarii puteau să ofere pluguri și potcoave obținând în 
schimb sandale, sfoară, grâu şi protecţie. În această lume marcată de o 
puternică diviziune a muncii, evoluţia culturală cumulativă și inovaţia 
încă depind de dimensiunea și de gradul de interconectare a 
populațiilor, dar acum persoanele care dețin anumite abilități și 
cunoștințe specializate trebuie să se poată găsi unele pe altele, să 
dezvolte relaţii de încredere reciprocă şi apoi să colaboreze. Ilustrând 
această realitate cu aplicaţie la motorul cu aburi, James Watt i-a 
declarat partenerului său John Roebuck într-o scrisoare că ceea ce-l 
„împiedică întotdeauna să construiască motoare este partea de 
fierărie“. Watt depindea de abilităţile şi de cunoștințele mai multor 
meșteșugari pricepuţi, printre care se număra și fierarul John 
Wilkinson, a cărui tehnică de turnare a ţevilor de tun s-a dovedit de 
mare ajutor în confecționarea cilindrilor folosiți la motoarele lui 
Watt.” 


În concluzie, evoluția culturală cumulativă- care cuprinde si 
inovația — este esențialmente un proces social și cultural care 


transforma societatile in creiere colective. Societatile umane difera in 
gradul lor de inventivitate, in mare parte datorita diferentelor privind 
fluiditatea răspândirii ideilor la nivelul unui grup de creiere si de la o 
generaţie la alta, cât și disponibilitatii manifestate de oameni în sensul 
adoptării unor concepții, credințe și instrumente noi și punerii în 
practică a unor metode descoperite recent.1$ 


Acum, dacă aplicăm întregii Europe a ultimului mileniu înțelegerea pe 
care am dobândit-o cu privire la creierul colectiv, transformările 
sociale si psihologice pe care le-am evidenţiat pot explica nu numai 
accelerarea bruscă, determinată de inovaţie a înfloririi economice care 
a început în a doua jumătate a secolului al XVIII-lea (Figura 13.1), ci 
si tiparele mai putin uluitoare ale dezvoltării economice care au 
precedat epoca industrializării. În capitolul 9 am observat că 
urbanizarea — o reflectare a prosperității economice — începuse să ia 
amploare în Europa Occidentală din anul 900 d.Hr. Date istorice 
susțin acest fenomen, arătând că atât Olanda, cât și Anglia au avut 
parte de o creștere a venitului pe termen lung cel puţin din secolul al 
XIII-lea și, respectiv, al XVI-lea. Astfel, chiar dacă Revoluţia 
Industrială a adus într-adevăr o accelerare puternică, este vorba 
despre o tendință de durată, desfășurată pe parcursul mai multor sute 
de ani.!* 


O mare parte a creșterii economice anterioare secolului al XVII-lea s-a 
datorat probabil expansiunii schimburilor comerciale, mai precis 
„Revoluţiei Comerciale“ din secolul al XIII-lea, aceasta fiind 
fundamentată pe niveluri crescânde ale încrederii impersonale, 
echităţii si onestitatii, care s-au dezvoltat odată cu normele pieţei si 
concurența dintre asociaţii voluntare. Totuși, o parte a acestei 
dezvoltări timpurii a izvorât de asemenea din inovaţie, o fateta a 
acesteia fiind progresul tehnologic. La începutul Evului Mediu, 
producţia agricolă a folosit treptat moara cu apă (datând din secolul al 
VI-lea și având origini în Antichitatea romană), plugul (secolul al VII- 
lea, de origine slavă), rotația culturilor (secolul al VIII-lea), potcoava 
şi hamul (secolul al IX-lea, originare probabil din China). Morile de 
apă au fost folosite la mecanizarea producţiei de bere (861, nord- 
vestul Franţei), de cânepă (990, sud-estul Franţei), de pânzeturi (962, 
nordul Italiei și Elveţia), de fier (probabil 1025, sudul Germaniei), de 
maci (1251, nord-vestul Franţei), de hârtie (1276, nordul Italiei) și de 
oțel (1384, Belgia). În Evul Mediu târziu, după cum am văzut, atât 
tiparul, cât și ceasurile mecanice s-au răspândit pe scară largă și au 
generat prosperitate economică în orașele care le-au adoptat de 
timpuriu. Aceste transformări sociale si psihologice pe care le-am 
descris ne ajută să înţelegem de ce europenii au manifestat deschidere 
față de idei, tehnologii si practici noi de pretutindeni. Cu cât 


absorbeau mai multe idei, cu atât noile formule combinatorii erau mai 
numeroase, generând accelerarea inovaţiilor.20 


Din ce motiv aceste națiuni au devenit atât de inovatoare?” 


Conectarea creierului colectiv 


Dezvoltarea creierului colectiv al Europei a fost alimentată de 
coevolutia transformărilor psihologice și a dezvoltărilor instituționale 
pe care le-am descris pe parcursul acestei lucrări. Transformările 
psihologice — cum ar fi creșterea încrederii impersonale, un grad mai 
scăzut de conformism la tradiție, răspândirea alfabetizării și un nivel 
sporit de independenţă - au dinamizat fluxul ideilor, al credințelor, al 
valorilor și al practicilor care circulau între locuitorii și comunitățile 
Europei. Totodată, proliferarea asociaţiilor voluntare și accentuarea 
urbanizării, mai ales dezvoltarea orașelor libere, au contribuit la 
extinderea creierului colectiv prin aducerea laolaltă a mai multor 
indivizi si armonizarea intereselor acestora. De fapt, patru asociaţii 
voluntare - oraşele, mănăstirile, ucenicia și universitățile- au 
contribuit la intensificarea fluxului de cunoștințe si de tehnologii la 
nivelul Europei. La nivel individual, dorința oamenilor de a contribui 
cu idei noi și tehnici îmbunătăţite - pentru a ieși în evidență- a 
acționat probabil sinergic cu nivelurile de răbdare crescânde, 
economisirea timpului, gândirea analitică si gândirea de tipul jocului 
cu sumă pozitivă (optimism). Privită în contextul acestor schimbări 
sociale, psihologice și instituționale care s-au acumulat treptat pe 
parcursul unui mileniu, accelerarea tehnologică și economică 
înregistrată de Europa nu mai pare atât de uluitoare.?? 


Povestea noastră începe odată cu distrugerea de către Biserică a 
instituțiilor bazate pe rudenie. Divizarea grupurilor de rude în familii 
nucleare a avut din câte se pare un efect complex asupra creierului 
colectiv. Copiii mici care primesc informaţii din mediul izolat al 
familiilor nucleare nu au de unde învăța decât de la părinţii lor 
deprinderi, abilități, motivații si tehnici importante — tot ceea ce 
necesită apropiere, observaţie atentă sau educaţie meticuloasă. În 
schimb, instituţiile bazate pe rudenie, cum ar fi clanurile sau 
neamurile, oferă o mulțime de profesori și mai multe ocazii de a 
învăța lucruri noi. O tânără dintr-un clan care aspiră să devină o 
țesătoare iscusită, de pildă, poate deprinde tehnici de tesatorie de la 
verisoarele, de la mătușile din partea bunicilor, de la cumnatele 
tatălui ei, precum și de la mama ei. Evident, întrucât grupurile bazate 
pe relaţii intensive de rudenie generează un grad mai mare de 


conformism si de obedienta, este posibil ca rudele mai vârstnice să nu 
fie deschise spre tehnici noi sau combinatii originale, mai ales daca 
acestea au un caracter radical. În consecință, cei care preiau 
informaţia nu vor dori să caute originalitatea sau să încalce tradiția 
pentru a-și scoate în evidenţă unicitatea și personalitatea. 


Cu toate acestea, desi grupurile extinse bazate pe rudenie depășesc 
familiile nucleare în privința dimensiunii și a legăturilor, aducând 
împreună un număr mare de persoane, familiile nucleare au șansa de 
a funcționa ca parte a unor creiere colective mai vaste dacă formează 
legături extinse si se alătură unor grupuri voluntare care le introduc 
într-o rețea de experți în expansiune. Mai mult, nefiind constrânse de 
legături de rudenie, persoanele care învață au libertatea de a-și alege 
profesorii cei mai abili și mai pricepuţi din această rețea extinsă. 
Pentru a înțelege importanța acestui fapt, să luăm ca exemplu 
învățarea unei strategii de rotaţie a culturilor de la cea mai informată 
persoană din familia ta extinsă (de la un unchi pe linie paternă, să 
zicem) sau de la cea mai importantă persoană din oraș (fermierul cel 
bogat, stăpânul unei case arătoase). Unchiul tău a avut probabil acces 
la aceleași informaţii din domeniul agriculturii ca și tatăl tău, deși 
poate a fost mai atent decât tatăl tău sau a venit cu niște idei proprii. 
Spre deosebire de acesta, cel mai bogat fermier din comunitate 
probabil că deține niște informaţii culturale la care familia tatălui tău 
nu a avut niciodată acces, așa că tu beneficiezi de șansa de a combina 
informații preluate de la el cu cele ale familiei tale, generând astfel un 
set de reguli si de practici mai performante.”* 


Pentru a înțelege forța interconectării, să analizăm un experiment 
simplu pe care l-am administrat împreună cu Michael Muthukrishna 
unui număr de 100 de studenți. Am creat „lanţuri de transmitere“ în 
care grupuri succesive de participanți s-au confruntat cu o sarcină 
dificilă pe durata a 10 runde sau „generaţii“. Participanţii naivi din 
prima generaţie au intrat în laborator si li s-a trasat sarcina, dar fără 
instrucțiuni ajutătoare: lucrau contracronometru și trebuiau să-și dea 
seama cum să utilizeze un program de editare a imaginii deosebit de 
dificil pentru a reproduce o figură geometrică foarte complexă. La 
expirarea timpului, fiecare participant a trebuit să noteze instrucțiuni 
sau idei ajutătoare pentru cei din generația următoare — „discipolii“ 
lor. Este foarte important de menţionat că participanţii la experiment 
au fost împărțiți în două grupuri, unul în care fiecare membru primea 
instrucțiuni de la o singură persoană din generaţia anterioară (metoda 
unu-la-unu), iar altul în care membrii aveau acces la instrucțiunile 
scrise de un număr de persoane din generaţia anterioară, cuprins între 
unu și cinci (metoda cinci-la-unu). Metoda unu-la-unu creează o 
filiatie culturală cu o singură ramură, cum ar fi transmiterea 


informațiilor de la părinți la copii in cadrul unei familii nucleare, în 
timp ce metoda cinci-la-unu permite circulația liberă a informației la 
nivelul fiecărei generații, cum ar fi cazul unei asociaţii voluntare. 
După prima generaţie, fiecare grup nou de participanți a primit 
imaginea-tinta propusă la început, imaginea sau imaginile realizate de 
modelul sau de modelele lor din generaţia anterioară, împreună cu 
ponturi si instrucțiuni relevante.2+ 


Rezultatele sunt categorice. Pe durata a zece generaţii, rezultatele 
medii ale indivizilor care au beneficiat de metoda cinci-la-unu s-au 
îmbunătățit substanţial, urcând de la un scor mediu de 20% în 
generația 1 la peste 85% în generația 10 (100% ar reprezenta o 
reproducere perfectă a țintei). Spre deosebire de aceștia, membrii 
grupului cărora li s-a aplicat metoda unu-la-unu nu au dat dovadă de 
vreo îmbunătăţire de la o generaţie la alta. În generaţia 10, cel mai 
putin dotat membru al grupului cinci-la-unu a obținut rezultate mai 
bune decât cel mai dotat membru al grupului unu-la-unu. 


Michael si cu mine ne-am pus și întrebarea dacă nu cumva 
participanţii din grupul cinci-la-unu pur și simplu au selectat cel mai 
bun profesor din generaţia anterioară si i-au copiat modelul, sau dacă 
nu cumva au selectat soluţii și tehnici de la mai multi profesori. 
Analiza noastră detaliată arată că, deşi participanţii au fost cel mai 
puternic influențați de cele mai dotate dintre modelele lor, „discipolii“ 
au preluat informaţii de la aproape toți profesorii. În general, singurul 
profesor ignorat total a fost cel mai puţin priceput. Prin combinarea 
tehnicilor și a ideilor preluate de la diverşi profesori, participanţii au 
reușit să producă rezultate la fel de valoroase ca niște adevărate 
„invenţii“, apărute prin recombinarea elementelor învățate de la 
diferiți profesori. 


Dacă ar fi intrat în scenă o persoană care nu era la curent cu 
experimentul și i-ar fi cunoscut pe membrii ambelor grupuri din 
generația numărul 10, ar fi putut trage concluzia că cei din grupul 
cinci-la-unu sunt mai inteligenți decât cei din grupul unu-la-unu. 
Evident, diferențele din experimentul nostru au derivat din diferențele 
existente la nivelul structurii rețelei sociale pe care am impus-o și din 
modul in care structura respectivă a influențat interrelationarea 
membrilor grupului pe parcursul mai multor generaţii, nu din 
inegalitatea intelectuală a participanţilor. Cu toate acestea, membrii 
grupului cinci-la-unu tot au părut mai inteligenti.?° 


Din punct de vedere istoric, aceste observaţii sunt importante pentru 
că, dacă ne întoarcem cu mult în Evul Mediu, constatăm că una dintre 
trăsăturile ieșite din comun ale vieţii economice și sociale întâlnite 


printre europeni a fost angajarea unor persoane străine, din afara 
cercului rudelor, ca servitori în gospodărie și ca ajutoare la muncile 
agricole (capitolul 5). Copiii, după ce împlineau vârsta de doisprezece 
ani, adolescenţii si tinerii erau adesea angajați ca ajutoare în alte 
gospodării, de obicei mai bogate sau mai bine organizate, timp de 
câțiva ani, înainte de a se căsători sau de a-și întemeia propriile 
gospodării. Aceşti slujitori „implicați în cercul vieții“ sunt o 
caracteristică a societății europene apărute după dizolvarea 
instituţiilor bazate pe relaţii intensive de rudenie.”® 


Datorită acestui obicei, tinerii beneficiau de şansa de a observa cum 
funcționează gospodăriile mai bogate și mai bine organizate, înainte 
de a-şi întemeia propriile gospodării. Când tinerii căsătoriți isi 
întemeiau propriile gospodării- un fenomen destul de frecvent, 
deoarece Biserica a încurajat reședința neolocală - puteau pune în 
practică ideile, tehnicile, preferințele sau motivațiile deprinse in 
timpul perioadei petrecute în gospodăria unde lucraseră. Aceste 
informaţii practice transmise cultural acopereau o gamă largă de 
interese, de la rotația culturilor si harnasamente până la planificarea 
familială sau importanța autocontrolului în conflictele familiale. 


Necesitatea ca tinerii căsătoriți să-și întemeieze propriile gospodării se 
poate să fi încurajat şi curiozitatea experimentală. Tinerii, bărbați și 
femei, deveneau propriii stăpâni în domeniile la care se pricepeau 
(plugărit, bucătărie, brodat etc.) de la vârste destul de fragede. Tinerii 
nu mai trebuiau să aștepte moartea bunicilor, a tatilor sau a fraților 
mai mari pentru a putea prelua frâiele, deoarece se aflau acum la 
cârma propriei gospodării chiar de la vârsta de 25 de ani (în medie). 
Tinerii sunt mai dispuși să-și asume riscuri și sunt mai putin legaţi de 
tradiție, astfel încât instituțiile care desemnează tineri în roluri de 
conducere sunt mai dinamice. Acest lucru a accelerat probabil 
inovaţia și a stimulat dorinţa de a experimenta.”’ 


CĂLUGĂRI ȘI CALFE 


În afară de organizarea gospodăriilor si a fermelor, răspândirea 
mănăstirilor, a uceniciei (instituţia uceniciei fiind adesea reglementată 
de ghilde), a centrelor urbane, a universităților si a pieţelor 
impersonale a jucat un rol în accelerarea inovatiilor si a talentelor 
meșteșugărești, a cunoștințelor tehnice și industriale. 


Primele influențe s-au văzut probabil când mănăstirile s-au dezvoltat 
în organisme transnationale si au ajuns și în cele mai îndepărtate 


colțuri ale creștinătății (Figura 10.5). Mănăstirile au adus cu ele 
informatii despre cele mai recente tipuri de recolte, tehnici agricole, 
metode de productie si felurite industrii. Au introdus tehnici noi de 
distilare a berii, de crestere a albinelor si a animalelor in regiuni aflate 
la mari distanţe una de cealaltă. Călugării, de pildă, aveau crescătorii 
de somon în Irlanda, produceau brânză la Parma și construiau sisteme 
de irigație în Lombardia. 


Ordinul Cistercian in special a dezvoltat o reţea extinsă de fabrici- 
mănăstiri care a răspândit cele mai recente tehnici de morărit, de 
turnare a fierului, de tăbăcit, de dărăcit şi de cultivare a strugurilor. 
Majoritatea mănăstirilor cisterciene aveau o moară de apă, iar unele 
erau dotate cu patru, cinci mori cu apă folosite la diferite treburi. De 
pildă, în Franţa, în regiunea Champagne, cistercienii au deţinut locuri 
fruntașe în producţia de fier între aproximativ 1250 şi 1700. La sediul 
central al mănăstirii, situat în Burgundia, se planta viță-de-vie, din 
care se producea unul dintre cele mai renumite vinuri, iar mănăstirile 
din Germania au inventat metode de a cultiva podgorii terasate. La 
întrunirile anuale, sute de abati cistercieni isi impartaseau cele mai 
performante metode tehnice, industriale si agricole. Astfel, 
cunoștințele cisterciene au împânzit creierul colectiv al Europei ca 
nişte rețele nervoase, transmițând progrese tehnice de ultima oră până 
în cele mai îndepărtate mănăstiri (Figura 11.2). Datorită 
devotamentului lor strict fata de o viață austeră, călugării și-au 
împărtășit cu generozitate cunoștințele, strategiile și abilitățile 
comunităților locale.28 


Între timp, în centrele urbane înfloritoare din Evul Mediu a apărut 
instituția uceniciei, care și-a deschis porțile pentru accesul artizanilor 
şi mestesugarilor cu mobilitate locativă. Spre deosebire de alte 
societăți, aceste instituții cu un caracter impersonal mai pronunţat au 
devenit focarele principale de transmitere a abilităților tehnice și a 
priceperii artizanale de la o generaţie la alta. Cei mai iscusiti maiștri 
atrăgeau numeroși ucenici, iar acești ucenici își plăteau pregătirea de 
care beneficiau în diverse modalități, fie prin sume plătite maistrilor, 
fie prin munca prestată în timpul uceniciei. Ghildele reglau uneori 
acest proces, încercând să-i determine atât pe maiștri, cât și pe ucenici 
să-şi respecte obligaţiile conform regulilor ghildei.29 


Asa cum e de așteptat, maiștrii preferau adesea să le ofere învățătură 
propriilor fii sau altor rude decât străinilor. Totuși, în comparaţie cu 
transmiterea cunoștințelor preponderent în cadru familial, în tari 
precum India sau China, în Europa maiștrii şi-au răspândit abilitățile 
într-o măsură mult mai mare în rândul populaţiei, impulsionând astfel 
recombinarea informaţiilor şi o evoluţie culturală cumulativă mult 


mai accelerată. Nu dispunem de prea multe date, dar bazele de date 
care ne ofera informatii despre ghildele medievale din Olanda arata ca 
patru din cinci ucenici nu erau fiii maistrului. Mai tarziu, in secolul al 
XVII-lea, procentul mestesugarilor pregătiți de maiștri care nu le erau 
rude se înscria în intervalul 72%-93%. În schimb, în India si în China, 
aceste valori sunt inversate, aproape toti mestesugarii chinezi si 
indieni dobandindu-si abilitatile de la o ruda sau de la un prieten de 
familie. 


Mai mult, întrucât ucenicii proveniți din familii diferite aveau acces la 
maiștri de elită (așa cum s-a întâmplat în grupul cinci-la-unu din 
experimentul descris anterior), aceste instituții au generat probabil o 
serie rapidă de inovaţii în multe alte moduri. Mai întâi s-a instituit o 
perioadă de colaborare mai lungă între ucenic și maistru pentru 
deprinderea meseriei: etapa de calfă. La finalul unei perioade de 
ucenicie, noua calfă se muta la un alt atelier, unde lucra sub 
supravegherea unui alt maistru, adeseori în alt oraș sau târg. Acest 
procedeu le dădea posibilitatea noilor meseriași să observe modul de 
lucru al cuiva priceput în meserie. Mai mult, în atelierele maeștrilor 
respectabili se adunau mai multe calfe provenite din diverse ateliere și 
orașe. Aceasta însemna că se aduna știința mai multor maiștri, iar 
informațiile puse laolaltă erau recombinate și rafinate de o echipă de 
calfe și de ucenici. Fructificând această diversitate, calfele, când 
deveneau maiștri, își puteau crea propriile abordări originale, ceea ce 
chiar doreau să facă în general, deoarece erau individualiști care 
căutau să-i impresioneze pe alții cu propria unicitate. Așa cum am 
observat, se pare că Gutenberg a preluat ideea tiparului cu litere 
mobile de la un fost ucenic itinerant.” 


În al doilea rând, datorită faptului că ghildele erau implicate în 
concurența între grupuri, maiștrii de elită erau la mare pret și puteau 
fi invitaţi să-şi mute atelierul în alt oraș. Spre deosebire de majoritatea 
altor spaţii si a altor epoci, oamenii nu erau limitați de legături 
puternice de rudenie sau de un anumit loc, așa că mulți maiștri chiar 
s-au mutat. De pildă, în 1742, în Viena, mai bine de trei sferturi dintre 
cei 4 000 de maiștri erau originari din alte locuri. Proveneau din 
întreaga lume vorbitoare de germană, dar mai ales dintr-o zonă 
cuprinsă între Dunăre şi bazinul superior al Rinului. În Anglia, unde 
mobilitatea era mai puternică decât oriunde altundeva, tineri din 
întreaga Europă erau atrași în număr mare spre Londra căutând să 
înveţe o meserie, printre aceştia numărându-se si James Watt, care si- 
a făcut acolo ucenicia în domeniul fabricării de instrumente. În al 
treilea rând, fiind mobili si independenţi, meșteșugarii de tot felul 
formau comunități în orașe, locuind adesea pe aceeași stradă sau în 
același cartier, ceea ce trebuie că a dus la intensificarea concurenţei, 


la găsirea de soluţii de îmbunătăţire si la crearea contextului 
schimbului de cunoștințe. Spre deosebire de Europa, în China, unde 
mestesugurile și abilitățile erau transmise doar în cadrul clanului, 
meșteșugarii erau la mare distanță unul de celălalt, fiind legaţi de 
spaţiile lor rurale de proveniență.” 


Evident, țările, orașele si chiar maistrii pricepuți doreau să-și păstreze 
secretul cunoștințelor. Interesele egoiste favorizează păstrarea 
secretelor, în timp ce creierul colectiv beneficiază de pe urma 
deschiderii și a fluxului informaţional. Spre deosebire de alte societăți, 
structura familială europeană, mobilitatea locativă, concurența între 
grupuri si piețele impersonale au contracarat din răsputeri 
secretomania. Maistrii continuau să fie la mare căutare în orașele 
ambitioase, iar calfele urmăreau cele mai bune ocazii. Legile menite sa 
blocheze fluxul informaţional erau nepopulare și greu de aplicat, 
permițând proliferarea spionajului industrial. Unele ghilde chiar 
începuseră să dezvolte norme clare referitoare la răspândirea 
informațiilor în cadrul ghildei. De pildă, constructorii de nave din 
Olanda făceau schimb de secrete și de idei în timpul întrunirilor 
anuale obligatorii. Acest schimb de informaţii era probabil motivat 
printr-o combinaţie de premii pentru excelenţă - sporind prestigiul 
celor inteligenţi — si de sancțiuni neoficiale aplicate celor egoisti care 
refuzau să le împărtășească si celorlalți din cunoştinţele lor.** 


ORAȘE MAI MARI, CREIERE MAI PERFORMANTE 


Cu cât o civilizație (populaţie) este mai abundentă într-un oraș, cu 
atât mai luxoasă va fi viața locuitorilor săi în comparaţie cu cea a 
(locuitorilor unui) oraș mai mic. 


Istoricul musulman Ibn Khaldân, Mugaddimah (1377, capitolul 4) 


La o scară mai extinsă, dezvoltarea și înmulțirea orașelor și târgurilor 
a implicat expansiunea creierului colectiv al Europei. În zorii primului 
mileniu, populaţiile din mediul rural au început să se reverse în 
direcția centrelor urbane în mai multe regiuni din Europa, mai ales 
de-a lungul unui culoar care străbătea nordul Italiei, Elveţia, 
Germania, Ţările de Jos și ajungea într-un final la Londra. 
Municipalitatile s-au înmulțit vertiginos, iar numărul orășenilor din 
centrele urbane care depășeau 10 000 de locuitori a crescut de 20 de 
ori, de la aproximativ 700 000 în anul 800 d.Hr. la aproape 16 


milioane in 1800. Pe parcursul aceluiasi mileniu, populatia urbana din 
centrele islamice nici măcar nu s-a dublat, iar cea a Chinei nu a 
înregistrat nici o variatie.** 


Centrele urbane, mai ales aglomerările urbane, au contribuit la 
extinderea creierului colectiv prin aducerea laolaltă a oamenilor, 
a ideilor si a tehnologiilor. Acţiunea sinergică a orașelor, mai ales 
când este declanșată de persoane aflate în căutarea unor relații 
reciproc avantajoase, generează inovaţii atunci când ideile se 
întâlnesc, se recombină si produc idei noi. Mai mult, orașele 
reprezintă locul de întâlnire a oamenilor cu abilități și cunoștințe din 
domenii diferite, care-și descoperă interese complementare și 
colaborează. Să presupunem că as fi James Watt, iar noul meu model 
de motor cu aburi necesită un cilindru perforat cu maximă precizie. 
Pentru mine ar fi ideal să locuiesc undeva unde am șansa de a afla că 
o asemenea lucrare de precizie este posibilă si să și găsesc pe cineva 
care să o execute. Cu cât centrul sau aglomerarea urbană unde 
locuiesc este mai mare și mai fluidă, cu atât mai bine pentru mine.*5 


Pentru a ilustra forța metropolei, Figura 13.2 reprezintă dimensiunea 
populaţiei de vârstă activă din orașe americane contemporane, în 
raport cu rata anuală a inovației din oraşele respective, calculată aici 
cu ajutorul numărului total de solicitări pentru brevete de invenţie în 
anul 2002. Cunoașterea numărului locuitorilor unui oraș ne dă 
posibilitatea de a explica 70% din diferențele între orașele Statelor 
Unite în privința inovației. Dimensiunea acestui raport, pe care l-am 
reprezentat pe o scară logaritmică, ne spune că orașele favorizează 
sinergia. La fiecare înzecire a populaţiei (de pildă, de la 10 000 la 
100 000 de locuitori), volumul inovatiilor se multiplică de 13 ori. 
Dacă orașele nu ar fi avut altă contribuție în afară de aducerea 
împreună a oamenilor, ar fi trebuit să înregistrăm, pentru o înzecire a 
populaţiei, o creștere proporțională a numărului de invenţii. În 
schimb, am obţinut o multiplicare de 13 ori, nu de 10. În cazul de fata 
am folosit numărul de solicitări pentru brevete de invenţie în anul 
2002, dar același raport consistent se înregistrează pe tot intervalul 
până în 1975, moment dincolo de care nu mai detinem date.*® 

FIGURA 13.2. Oraşele mai dens populate generează un număr mai 
mare de invenții, reflectate în numărul solicitărilor pentru brevete de 
invenție în 2002. Rezultatele se bazează pe date adunate din 800 de 
zone urbane din Statele Unite. Corelatia reprezentată pe grafic este de 
0,84.5% 


Datele provin din Statele Unite din zilele noastre, așa că poate vă 
faceți probleme că acest raport nu era valabil și în trecut. Cu toate 
acestea, analiza ratei inovatiilor preindustriale din Anglia da la iveală, 
de asemenea, faptul că populaţiile mai numeroase și zonele urbane 
mai dens populate au dominat inovaţia și îmbunătățirile tehnice, 
inclusiv în privința numărului brevetelor de invenţie. De fapt, efectele 
sinergice ale orașelor erau probabil chiar mai intense în epoca 
premergătoare inventării avionului, a telefonului si a internetului.*® 


Zonele urbane ale lumii creștine se dezvoltau și deveneau din ce în ce 
mai interconectate. O metodă de a reflecta această realitate este să ne 
imaginăm câte alte minți putea accesa — teoretic — o persoană dintr-un 
oraș pentru a colabora sau a prelua informaţii. Pentru a afla acest 
rezultat, presupunem că fiecare persoană își poate accesa toți 
concetatenii, după care evaluăm populaţiile altor orașe în funcție de 
costul călătoriei până la ele. Astfel, dacă locuiesti într-un oraș 
aglomerat conectat de orașe înconjurătoare prin mijloace de transport 
ieftine, faci parte dintr-un creier colectiv mai cuprinzător, chiar dacă 


tu insuti nu calatoresti. Apoi putem stabili o medie pe fiecare secol 
pentru fiecare țară europeană modernă. Figura 13.3 ilustrează 
modificările la nivelul interconectării urbane în intervalul 1200-1850. 
Primul lucru pe care-l observăm este că, exceptând o perioadă de 
scădere în secolul al XIV-lea, ca o consecință a epidemiei de ciumă 
bubonică, interconectarea urbană a crescut constant pe tot teritoriul 
Europei începând cu anul 1200. Cu toate acestea, gradul de 
interconectare a crescut mai repede în anumite regiuni în comparație 
cu altele. Olanda, în special, a început să accelereze de timpuriu, în 
jurul anului 1400, iar Anglia a accelerat semnificativ după 1600. 


Impactul extinderii creierului colectiv european a fost vizibil în 
creşterea productivității economice. De pildă, în secolul al XII-lea, 
europenii aveau deja roata de tors pentru confecționarea veșmintelor 
din lână. Această invenţie, care reprezintă prima folosire cunoscută a 
forței propagate prin curea de transmisie, a dublat sau chiar a triplat 
productivitatea torcătoarelor de lână. Ulterior, odată cu apariția 
ghildelor, eficiența țesutului a crescut cu 300% în intervalul 1300- 
1600 în industria lânăritului de calitate superioară. În privința 
producerii de cărți aurite, productivitatea a crescut cu 750% în secolul 
al XVI-lea. La Londra, prețul ceasurilor a scăzut cu aproximativ 75% 
în intervalul 1685-1810, ceea ce sugerează o îmbunătăţire sensibilă a 
eficienței procesului de producție. Evident, o parte din această 
creştere a productivităţii s-a datorat investirii unui efort mai intens și 
mai îndelungat de către lucrători (capitolul 11), dar un mare număr 
de invenţii și de modificări tehnologice indică un rol important al 
inovatiei.°9 


Ideea este ca dizolvarea relatiilor intensive de rudenie nu doar ca a 
impulsionat urbanizarea in Europa, dar a contribuit si la modificarea 
psihologiei acestor noi orășeni în moduri care i-au deosebit de alte 
populaţii ale lumii. Mai mult individualism, mai multă încredere 
impersonală și mobilitate relațională însemna că oamenii aveau șanse 
mai mari să caute si să dezvolte relații cu persoane din afara reţelelor 
lor sociale. Normele impersonale referitoare la echitate, onestitate si 
cooperare ofereau un cadru adecvat acestui tip de interacțiuni, iar 
înţelegeri de tot felul erau consolidate prin contracte formale. Toate 
aceste schimbări sociale si psihologice au contribuit la gradul de 
interconectare a diverselor populaţii și au alimentat fenomenul 
inovației. Până acum am analizat efectele inovatoare ale mănăstirilor, 
ale instituției uceniciei si ale orașelor. Ne vom ocupa acum de alte 
două asociaţii voluntare: universităţile și societățile științifice. 

FIGURA 13.3. Dezvoltare a creierului european colectiv in intervalul 
1200-1850. Creierul colectiv este măsurat aici în funcţie de 
dimensiunea și de interconectarea zonelor urbane din Europa. Aici 
pornim de la presupunerea că fiecare persoană poate interactiona cu 
toți concitadinii săi. În plus, lucrăm pe baza ipotezei că fiecare 
persoană poate interactiona cu locuitorii altor orașe, sau cel putin 
poate învăța de la aceștia, dar realizarea acestui lucru depinde de 
costurile implicate de călătoria între cele două orașe. Prin urmare, 
impartim numărul de locuitori ai altor orașe europene la costul 
deplasării între cele două orașe și adăugăm rezultatul la numărul de 
locuitori ai orașului inițial pentru a obţine punctajul general al 
interconectării. Ulterior, adunăm și facem media interconectării la 
nivelul țării. Orășenii sunt din ce in ce mai interconectati pe măsură 
ce orașele lor se dezvoltă, orașele înconjurătoare se extind, iar 
costurile de călătorie scad.*° 


SOCIETĂȚI ȘTIINȚIFICE ȘI PROTESTANȚI 


Universitățile care, așa cum am văzut, au început să se răspândească 
la finele secolului al XII-lea, au ajutat si la irigarea creierului colectiv 
al Europei. Deși nu au avut de la bun început un impact prea puternic 
asupra pregătirii tehnice și a cunoștințelor inginerești, universităţile 
au contribuit la inovație prin facilitarea circulaţiei persoanelor 
educate si a cărților pe teritoriul Europei, încurajând totodată 
adoptarea rapidă a ceasurilor mecanice și a tiparului. Universitățile au 
creat o clasă foarte mobilă de intelectuali și de profesioniști extrem de 


educati care au ocupat functii in comunitatile urbane din toata lumea 
creştină, ca avocaţi, doctori, administratori, profesori universitari si 
notari. Mai mult, universităţile au oferit un spațiu personal și o 
oarecare autonomie intelectualilor din domenii variate — printre care 
s-au numărat Isaac Newton si Daniel Bernoulli —, fapt care a creat 
concurență între membrii din ce în ce mai numeroși și bogați ai 
aristocrației, care, după ce-și terminau studiile universitare, voiau să-și 
creeze un cerc format din gânditori de elită și, mai târziu, din oameni 
de stiinta.*! 


În secolul al XVI-lea, începuse să prindă contur o comunitate mobilă 
de gânditori individualiști si analitici, care forma o rețea ce acoperea 
majoritatea Europei Centrale și de Vest, numită Republica Literelor. 
Membrii acestei comunități virtuale își trimiteau scrisori care circulau 
adesea graţie schimburilor comerciale sau cu ajutorul serviciilor 
poștale, atât publice, cât şi private. Intelectualii trimiteau scrisori în 
care isi împărtăşeau ideile prietenilor si colegilor, dar și altor 
corespondenţi din Europa. În momentul în care ajungeau în puncte- 
cheie, mesajele importante erau adesea traduse (dacă era necesar), 
copiate manual și expediate altor membri ai rețelei care se extindea 
rapid. Nu numai gânditori din Franța, Anglia, Olanda, Germania si 
regiunile nordice ale Italiei beneficiau de acest procedeu de 
comunicare, ci si intelectuali din zone îndepărtate, cum ar fi 
matematicianul Marino Ghetaldi din Croaţia, care a construit prima 
oglindă parabolică, și Jan Brozek din Cracovia, care a demonstrat 
matematic că fagurii hexagonali construiți de albine reprezintă cea 
mai eficientă soluţie de depozitare a mierii. Ambii matematicieni 
petrecuseră ceva vreme într-o universitate cu rol-cheie- cea din 
Padova — din inima Republicii Literelor, iar Ghetaldi coresponda cu 
Galileo. Aceste legături axonale nu țineau cont de granițele politice: 
intelectualii englezi, de pildă, au continuat să comunice cu omologii 
lor olandezi pe parcursul a trei războaie, iar gânditorii francezi au luat 
cunoștință de ideile lui Newton cuprinse în Principia (1687) în ciuda 
stării de conflict armat aproape permanent dintre Anglia și Franța care 
a dominat perioada respectiva.*” 


Totodată, desi comunicarea din Republica Literelor se făcea în 
continuare prin epistole scrise de mână, cvartetul format din tipar, 
fabrică de hârtie, alfabetizare si protestantism promova o sumedenie 
de cărți, broșuri, manuale tehnice, reviste si, mai târziu, publicaţii 
ştiinţifice si biblioteci publice care au extins si mai mult rețeaua 
neuronală a creierului colectiv.** 


La nivel local și regional, Republica Literelor a sădit si a susținut o 
mulțime de asociaţii filosofice și științifice pe tot cuprinsul Europei. 


Aceste societati dedicate cunoasterii se intalneau periodic, adesea in 
localuri sau cafenele, pentru a discuta ultimele progrese din domeniul 
politic, stiintific, filosofic si tehnologic. Multe societati detineau mici 
biblioteci si majoritatea tineau conferinte, fie lunar, fie trimestrial. 
Aceste asociaţii voluntare aveau o importanță crucială, deoarece 
făceau legătura dintre intelectualii din zonă și o categorie largă de 
ingineri, antreprenori, artizani si meșteri. De pildă, Societatea Lunară 
din Birmingham a făcut posibilă interacțiunea dintre oameni de știință 
precum Benjamin Franklin și Joseph Black (descoperitorul căldurii 
latente), specialişti în mecanică precum James Watt și John 
Whitehurst (mecanică hidraulică) și antreprenori cum ar fi Matthew 
Boulton și John Roebuck. Dacă ești un inventator precum James Watt, 
care încearcă să remedieze o defectiune la un motor cu aburi 
Newcomen, aflat în posesia Universităţii din Glasgow, sigur te bucuri 
că ai șansa de a schimba cu Joseph Black câteva idei despre 
termodinamică si de a beneficia ulterior de serviciile echipei de 
meșteșugari și fierari ai lui Boulton. Ilustrând înmulțirea societăților 
ştiinţifice între 1600-1800, Figura 13.4 demonstrează că numărul 
societăţilor științifice si mai ales al celor axate pe știință și tehnologie 
a crescut deosebit de rapid după anul 1750.4 


Joel Mokyr, celebru expert în domeniul istoriei economiei, subliniind 
importanța Republicii Literelor şi a acestor societăți științifice în 
expansiune, observă că, în cadrul comunităţilor, exista un set de 
norme sociale referitoare la schimbul liber de cunoștințe. Originile 
acestor norme sunt cel mai bine înțelese din perspectiva psihologiei 
tot mai WEIRD care se dezvoltase în întreaga Europă. Întrucât 
obiectivul principal al acestor asociaţii voluntare era de a împărtăși 
idei si descoperiri noi, prestigiul membrilor decurgea din 
originalitatea contribuţiilor pe care le aduceau. Acești gânditori erau 
motivaţi să vină cât mai des cu idei noi, deoarece reputaţia lor avea de 
câștigat, ei bucurându-se de apreciere și de recunoaștere. Normele 
prevedeau si datoria de a răspunde criticilor formulate din interiorul 
comunităţii, ideile noi fiind evaluate de colegi cu o pregătire similară, 
a căror autoritate provenea din propriile contribuţii. Aceasta a dus la 
dezvoltarea unor norme care încurajau împărtășirea publică a 
cunoștințelor si îi sanctionau pe cei care ţineau informațiile secrete, 
falsificau dovezi sau furau idei de la altii.*® 

FIGURA 13.4. Răspândire a societăților științifice în Europa în 
intervalul 1600-1800*° 


În paralel cu împărtășirea cunoștințelor, se dezvoltau noi norme 
epistemice. Normele epistemice stabilesc standarde culturale care 
determină ce criterii definesc validitatea unei demonstrații si 
soliditatea unui argument. Deși studiile referitoare la această 
chestiune sunt limitate, din concluziile anumitor cercetări reiese că 
normele epistemice variază atât în timp, cât și de la o societate la alta. 
De pildă, chiar în zilele noastre, sunt multe populaţii în cadrul cărora 
o viziune din timpul unui vis nocturn poate oferi un temei pentru 
acțiunile cuiva si poate fi considerată o justificare. Despre o mama 
care-i administrează copilului ei un leac făcut din seminţele unei 
plante care i s-a arătat într-un vis se poate spune că a acţionat cu 
înțelepciune, atâta vreme cât starea copilului se îmbunătățește. În alte 
parti ale lumii și, evident, printre membrii unei națiuni WEIRD, gestul 
mamei respective ar fi condamnat, indiferent de evoluţia bolii 
copilului. Tot astfel, nu toate naţiunile acordă aceeași importanță 
sfaturilor din bătrâni și înțelepciunii străvechi. Societăţile cu un grad 
sporit de complexitate tratează tradiția cu multă reverență. Totuși, în 
Europa, pe măsură ce diverși gânditori, cum ar fi Copernic, și-au dat 
încet-încet seama ca anticii se înșelaseră cu privire la multe aspecte 
ale lumii naturale, de la domeniul medical până la astronomie, 
devenea tot mai puțin important dacă descoperirile recente sau cele 
mai noi propuneri confirmau sau infirmau concluziile inteleptilor 
antici. Gânditorii individuali si grupurile care se bazau pe standarde 
epistemice mai valide — acestea fiind la rândul lor supuse criticii — 


găseau mai des răspunsul corect, iar concurența pentru creșterea 
prestigiului în această lume socială a dus la cizelarea acestor norme 
epistemice. 


Normele societăților științifice au evoluat instituind știința WEIRD. La 
mijlocul secolului al XVII-lea, de pildă, o asociaţie informală de 
doctori și de filosofi ai naturii (de ex. oameni de știință) se întrunea în 
diverse locuri din Londra. În 1660 acest „colegiu invizibil“ a căpătat o 
identitate formală, devenind, printr-o cartă oficială acordată de regele 
Carol al II-lea, Societatea Regală, prima asociaţie științifică națională. 
Câţiva ani mai târziu, grupul a început să publice a doua revistă 
științifică din lume, Philosophical Transactions of the Royal Society, o 
publicaţie care a înfruntat timpul, fiind editată până în zilele noastre. 
La începuturile sale, revista publica recenzii ale articolelor primite la 
redacție și data cu maximă atenție materialele venite pentru a da 
prioritate contribuţiilor originale.*” 


Analize recente confirmă că societăţile științifice au accelerat inovația 
atât înainte, cât și după Revoluţia Industrială. Folosind informaţii 
referitoare la brevetele din Anglia în intervalul 1752-1852, 
economistul James Dowey demonstrează că un număr sporit de 
societăți științifice dintr-o regiune la începutul unui deceniu 
corespunde unui număr mai crescut de brevete de invenţie acordate în 
următorii 10 ani. Această corespondență se menține si când se 
compară aceeași regiune cu sine însăși în decenii diferite sau când se 
compară regiuni diferite în același deceniu. Se menţine și când se 
analizează în exclusivitate brevetele cu un impact major - de pildă 
cele care au generat inovaţii ulterioare. Efectele acestor societăți 
ştiinţifice asupra inovației au fost mai consistente decât cele create de 
creșterea urbanizării, a densității populaţiei, a alfabetizării și a 
tezaurului existent de cunoștințe- toate acestea având propria 
contribuţie la intensificarea ratei inovaţiei.*8 


Problema pe care o prezintă acest tip de analiză este că brevetele de 
invenție pot reprezenta o măsură neconvingatoare a inovației, mai 
ales în timpul acestei epoci timpurii, întrucât știm că mulți inventatori 
celebri nu și-au brevetat invențiile. Pentru a căuta o rezolvare 
a acestei probleme, Dowey a luat în considerare inovațiile prezentate 
la primul târg internațional, Marea Expoziţie Universală din Londra 
din 1851. Aproximativ 6 400 de inovaţii aparținând inventatorilor 
englezi au fost selectate din întreaga expoziție de aproximativ 8 200 
de exponate. Aproximativ 30% din cele 6 400 de invenţii au fost 
premiate pentru utilitatea și originalitatea lor. Analiza, atât a 
invențiilor selectate, cât si a celor premiate, evidențiază poziția 
centrală a societăților ştiinţifice din Anglia. Cu cât o regiune se putea 


lăuda cu un număr mai mare de membri ai acestor societăți, cu atât 
regiunea respectivă era reprezentată la târg prin mai multe exponate 
si creșteau astfel și șansele câștigării unor premii. Mai precis, numărul 
exponatelor si al premiilor reprezentând o regiune creştea cu 
aproximativ 50% la fiecare 750 de membri ai societăților ştiinţifice.*9 


Oare de ce numărul societăților științifice variază de la o regiune la 
alta? Să ne amintim că, odată ce protestantismul a distrus monopolul 
Bisericii în secolul al XVI-lea, au început să apară o mulțime de 
credinţe religioase care se aflau în competiție pentru atragerea unui 
număr cât mai mare de membri. Deşi majoritatea credințelor 
protestante promovau puternic alfabetizarea la toate nivelurile 
societății, multe au rămas ostile fata de știință, inovaţie si progres, in 
general. Câteva dintre credințele protestante, totuși, au îmbrățișat 
ştiinţa, progresul tehnologic și antreprenoriatul in diverse moduri, 
adeseori ca o formă de slujire a lui Dumnezeu. Studiile efectuate de 
Dowey sugerează că mai multe credinţe protestante, care s-au adunat 
ulterior sub umbrela unitarianismului, au încurajat formarea de 
societăți ştiinţifice. Regiunile unde existau congregatii unitariene 
prezentau o probabilitate de patru ori mai crescută de a fonda 
societăți științifice decât alte regiuni. Aceasta înseamnă că în regiunile 
unitariene o asemenea societate a apărut, în general, cu aproape o 
jumătate de secol (46 de ani) mai devreme decât în zonele fără 
unitarieni. De-a lungul timpului, succesul social si economic al acestor 
secte desprinse din protestantism a generat efervescenta concurenței 
cu alte religii, așa că majoritatea oamenilor au manifestat o deschidere 
mai mare către știință. Acest fapt sugerează că, în Marea Britanie, 
unitarianismul a dus la apariţia societăţilor ştiinţifice, iar societățile 
ştiinţifice au dinamizat inovaţia.50 


Și în Franţa se poate stabili o corelaţie între inovaţie și existența 
societăților ştiinţifice, a interconectării urbane și a unor forme de 
protestantism. La fel ca în Anglia, orașele franceze unde existau 
societăți științifice înainte de 1750 s-au dezvoltat mai rapid din punct 
de vedere economic, cel puţin până în 1850. În acest caz putem obţine 
informaţii mai precise dacă analizăm abonamentele la cea mai 
renumită publicaţie a Iluminismului - Encyclopédie a lui Denis 
Diderot. Pe lângă eseuri semnate de gânditori de prestigiu despre 
guvernare sau pe teme religioase și filosofice, Encyclopédie publica si 
materiale despre noi tehnologii și meşteşuguri, punând aceste 
informații la dispoziția a mii de abonați din clasa mijlocie din 118 
orașe franceze. Din analiza detaliată a rezultatelor reiese că, cu cât 
numărul de abonamente la Encyclopedie (pe cap de locuitor) dintr-un 
oraș a fost mai mare, cu atât acel oraș a prezentat mai multe inovații 
(exponate) la Expoziţia Universală din 1851 și a prosperat în a doua 


jumătate a secolului al XVIII-lea. Cu alte cuvinte, orașele puternic 
conectate la creierul colectiv al Europei au fost mai productive în sfera 
inovatiilor si s-au dezvoltat mai mult decât celelalte orașe. Corelatia 
dintre dezvoltare economică și interconectare urbană se poate observa 
atât înainte, cât si după Revoluţia Franceză, dar nu înainte de 1750, 
asa că nu putem observa o corespondenţă între tezaurele preexistente 
de cunoștințe, bogăţie și infrastructură.5! 


De ce unele orașe franceze au reușit să se integreze mai eficient în 
circuitele creierului colectiv al Europei decât altele? 


Asa cum s-a întâmplat cu unitarienii din Anglia, un factor important l- 
a constituit, probabil, răspândirea calvinismului care a generat 
comunitatea extrem de extinsă a hughenotilor. În jurul anului 1700, 
hughenotii, în comparaţie cu catolicii francezi, au fost descriși drept 
„Sobri“, „harnici“ si hotărâți să înveţe să scrie, să citească si să 
calculeze. Mai mult, s-a spus despre ei că erau „comercianți 
întreprinzători“ și că aveau „o adevărată vocație“ pentru comerț. O 
jumătate de secol mai târziu, un alt scriitor a descris „frugalitatea“, 
„zelul pentru muncă“ și „cumpătarea“ hughenotilor, aversiunea 
acestora fata de lux si trândăvie, precum și capacitatea lor de a 
„absorbi toate ideile noi“. Autorul sugera că ceea ce-i motiva pe 
hughenoți să se concentreze asupra succesului economic era teama de 
„judecata lui Dumnezeu“. Aceste observaţii converg cu studiile 
contemporane referitoare la impactul credințelor protestante asupra 
psihologiei, abordate în capitolul precedent. Probabil că interesul viu 
manifestat de hughenoți fata de Encyclopédie se datora acestor 
înclinații psihologice. 


Cu siguranță, orașele franceze în care trăia un număr mai mare de 
hughenoți în secolele XVII-XVIII au cumpărat mai multe abonamente 
la Encyclopédie, bucurându-se ulterior de mai multă prosperitate, in 
comparaţie cu alte comunități, probabil, cel putin în parte, și datorită 
numărului mai mare de inovații.” Dar, întrucât hughenotii au suferit 
o persecuție virulentă din partea statului francez în perioada 
respectivă, zeci de mii s-au refugiat în locuri precum Marea Britanie, 
Danemarca, Elveţia și Republica Olandeză. Franța a pierdut astfel 
numeroși inventatori și antreprenori, de a căror activitate au 
beneficiat țările gazdă. Despre unul dintre ei am vorbit putin mai 
devreme - Denis Papin, a cărui carte despre mașina de gătit cu 
presiune a reprezentat, probabil, o sursă de inspiraţie valoroasă pentru 
Newcomen în realizarea motorului cu aburi. Dacă Franța nu și-ar fi 
oprimat minoritățile religioase, poate motorul cu aburi ar fi fost 
inventat în această tara.*° 


Cu toate acestea, credinţele protestante precum calvinismul îi făceau 
concurență Bisericii, determinând astfel schimbări fundamentale. Ca 
reacţie la zelul protestanților pentru educație si cunoștințe practice, 
iezuiții au promovat scolarizarea, mestesugurile și gândirea științifică. 
Mulţi intelectuali distinși, reprezentanţi ai Iluminismului francez, 
printre care Voltaire, Descartes, Diderot şi Condorcet, au fost educați 
în școli iezuite si multi preoți iezuiți au devenit oameni de știință 
remarcabili. 


Să privim acum lucrurile în ansamblu. Pentru a ilustra rețeaua în 
expansiune a creierului colectiv al Europei, m-am concentrat asupra 
fluxului de idei și de cunoștințe care circulau în lumea creștină. 
Totuşi, trebuie să subliniem că schimbările de ordin psihologic și 
social operate de PMF-ul Bisericii i-au determinat pe europeni să 
absoarbă idei, practici și produse din întreaga lume mai rapid decât 
societățile care aveau mai mult respect fata de strămoși, erau mai 
devotate tradiției si mai dispuse să se conformeze. Ideile si 
cunoștințele importante referitoare la praful de pușcă, la fabricile de 
hârtie, la procesul de fabricare a hârtiei, la tipar, la construcțiile 
navale si la tehnicile de navigaţie erau preluate adesea pe căi 
indirecte, de la societățile prospere ale Chinei, Indiei si lumii islamice. 
În Evul Mediu matur, de pildă, cruciații care se întorceau în Europa au 
adus probabil ideea forței eoliene din Orientul Mijlociu. Dar când 
europenii au pus această idee în practică, și-au instalat morile de vânt 
in plan orizontal, mărindu-le eficienţa, si nu in plan vertical, asa cum 
erau în Persia. Europenii au început treptat să folosească morile de 
vânt la un număr din ce în ce mai mare de acțiuni- bobinarea 
mătăsii, extracția țițeiului, producerea prafului de pușcă — depășind 
utilizarea lor inițială exclusivă pentru măcinatul cerealelor. Mai 
târziu, europenii au renunțat la numeralele lor romane greoaie (I, II, 
III etc.), în favoarea cifrelor arabe, mai simplu de utilizat (1, 2, 3 etc.), 
incluzând si un simbol pentru „zero“, inventat în India. După anul 
1500, când europenii au deschis rute comerciale globale și au cucerit 
imperii întinse, creaţii, invenţii, tehnologii și practici preluate de la 
societăți îndepărtate s-au revărsat în Europa, dinamizând știința, 
inovația și producția: cauciucul, chinina, îngrășămintele naturale 
(guano), cartofii, zahărul, cafeaua și mașina de egrenat bumbac 
(inspirată de dispozitivul charka din India), ca să ne oprim doar 
asupra câtorva. Europenii de la începutul perioadei moderne cu 
siguranţă se credeau superiori popoarelor cucerite, dar aceasta nu i-a 
împiedicat să asimileze ideile, culturile agricole, tehnologiile sau 
practicile pe care le-au găsit în regiunile respective. În multe cazuri, 
produsele sau tehnologiile absorbite de creierul colectiv al Europei au 
fost rapid modificate și recombinate, dând naștere și mai multor 


inovatii.** 


În încheierea acestei secțiuni, dati-mi voie să revin la un aspect foarte 
important: concurenţa dintre orașe, state, religii, universități și alte 
asociații voluntare a menţinut activ creierul colectiv al Europei. De-a 
lungul timpului, regii și alți reprezentanți ai elitelor politice din 
Europa au fost ostili, în general, fata de oricine venea cu o idee 
revoluționară, cu o tehnică sau o invenţie care ar fi putut zgudui 
structura de putere existentă. În Europa, această problemă a fost 
diminuată de combinaţia dintre dezbinarea politică - statele aflate in 
competiție erau numeroase — și relativa unitate culturală, alimentată 
de rețele transnationale constituite dintr-o multitudine de asociaţii 
voluntare, printre care se numărau Biserica, universităţile, ghildele și 
Republica Literelor. Această combinație le-a pus la dispoziție 
inventatorilor, intelectualilor și mestesugarilor pricepuţi un set de 
opțiuni de care confrații lor din alte regiuni ale lumii nu se bucurau de 
obicei. Minţile rebele — fie că era vorba de persoane sau de grupuri 
întregi — puteau scăpa de persecuție punându-se sub protecţia unei 
alte persoane influente, mutându-se la altă universitate sau în alt oraș, 
în altă tara sau pe alt continent. Ori de câte ori un rege, o ghildă, o 
universitate sau o comunitate religioasă persecuta o persoană care se 
bucura de succes economic sau un grup cu idei inovatoare, pierdea în 
competiția cu rivalii săi mai toleranti si mai deschisi la nou. Dintre 
coloniile britanice din America de Nord, Philadelphia și-a datorat 
dezvoltarea și înflorirea în parte faptului că oferea mult mai multă 
toleranță si libertate religioasă decât orașele concurente. Această 
concurență între grupuri a favorizat norme sociale, credințe culturale 
si instituţii formale care au promovat toleranță, impartialitate si 
libertate. Mai târziu, în secolele XIX-XX, deschiderea față de imigranți 
a putut explica atât fenomenul inovator în ansamblu, cât și 
dezvoltarea economică rapidă a Statelor Unite, precum și diferențele 
între regiuni și state. Regiunile americane care au absorbit mai mulți 
imigranți — fie si în cazurile în care au fost forțate de circumstanțe — s- 
au remarcat ulterior prin prosperitate, educație și inovatie.*° 


Mai multă inventivitate? 


Desi principala forță motrice care a accelerat inovaţia în timpul 
Revoluţiei Industriale a fost alimentată de dimensiunea sporită și de 
interconectarea creierului colectiv al Europei, au existat și schimbări 
care au accentuat înclinația spre invenţii. Pentru a înțelege acest 
lucru, trebuie să aruncăm o privire atât asupra contribuţiei aduse de 


anumite trăsături ale psihologiei proto-WEIRD la inventivitatea 
individuală, cât şi asupra modului în care condițiile economice și 
sociale au consolidat după aceea aceste trăsături într-un proces 
interactiv autocatalitic. Să începem prin a ne aminti câteva dintre 
trăsăturile psihologice deja discutate: răbdarea, seriozitatea în muncă 
si gândirea analitică. Dacă ţinem cont de constatarea lui Edison că 
geniul este 1% inspiraţie si 99% transpiratie, se pare că, pe măsură ce 
oamenii au devenit mai harnici și mai răbdători, le-au crescut și 
şansele de a realiza o invenţie de succes. Mai mult, transferul spre 
gândirea analitică, aflat în derulare, se poate să fi impulsionat inovaţia 
în mai multe moduri, printre care putem menționa interesul crescut 
pentru realizarea de experimente, un grad mai ridicat de încredere în 
existența legilor universale și înclinații mai puternice pentru 
clasificarea și categorizarea lumii în feluri independente de context 
(de exemplu în specii, elemente, boli etc.).56 


Dincolo de aceste aspecte psihologice, înclinația tot mai pronunțată 
spre gândirea de tip joc cu sumă pozitivă a avut consecințe importante 
pentru inventivitate. Ideea este că oamenii au devenit din ce în ce mai 
predispusi să vadă interacțiunile sociale și economice din lume, mai 
ales cele cu străini, ca potenţial reciproc avantajoase. Acesta este un 
aspect important, deoarece, asa cum au observat multi antropologi 
(precum si David Hume, în citatul introductiv), populaţiile care se 
ocupă cu agricultura sunt înclinate să perceapă lumea ca un joc cu 
sumă nulă. Aceasta înseamnă că, dacă unii oameni primesc mai mult — 
o recoltă mai bună sau un copil frumos - aceasta se întâmplă in 
detrimentul altora, ceea ce duce la invidie, furie și presiuni sociale 
puternice în sensul redistributiei. Indivizii care privesc lumea ca un 
joc cu sumă nulă probabil că nu-și vor irosi timpul încercând să 
îmbunătăţească o unealtă, o tehnologie sau un proces, pentru că sunt 
ferm convinși că orice profit realizat de ei reprezintă o pierdere pentru 
altcineva (evident, pe termen scurt, lucrurile chiar așa stau uneori), 
iar ceilalți vor gândi rău despre ei. Mai mult, întrucât cei care percep 
lumea ca un joc cu sumă nulă înclină să creadă că alții le vor invidia 
succesul probabil că își vor ascunde succesul și productivitatea, ceea 
ce duce la blocarea creierului colectiv. Acest lucru arată că, dacă 
oamenii percep lumea în termenii unui joc cu sumă pozitivă, sunt mai 
înclinați să facă eforturi pentru realizarea progresului tehnologic.5” 


O tendință generală de a vedea lumea în termeni de joc cu sumă 
pozitivă poate deschide usa psihologică spre difuzarea credințelor 
despre „progresul umanității“. Istoricii au observat de multă vreme că 
aceste alegeri culturale au jucat un rol atât în Revoluţia Științifică și în 
cea Industrială, cât și în Iluminism. Credinţa în progresul uman și în 
dezvoltarea tehnologică, înrădăcinată adesea în sentimentul religios, 


pare sa fi impulsionat activitatea multor inventatori si oameni de 
stiinta, fapt ce a dus la Revoluţia Industrială. Demonstrand acest lucru 
într-un studiu efectuat asupra unui număr de circa 1500 de 
inventatori englezi din intervalul 1547-1851, specialistul în istoria 
economiei Anton Howes observă că fenomenul invenţiei a fost 
accelerat de răspândirea unei „mentalități a îmbunătăţirii“ care s-a 
transmis în primul rând de la mentori de prestigiu către discipolii lor. 
În concordanţă cu structura creată de sistemul de ucenicie ieșit din 
comun al Europei, aceste rețele în expansiune au făcut posibilă 
difuzarea pe scară largă a ,mentalitatii îmbunătăţirii“, de-a lungul 
unor coordonate pregătite printr-o înclinație psihologică generală spre 
gândirea de tip joc cu sumă pozitivă. Ideea este că o persoană care 
vede lumea prin prisma jocului cu sumă pozitivă rezonează mai bine 
cu noţiunile de progres și de îmbunătățire.58 


Având un efect catalizator asupra acestor transformări psihologice 
lente, condițiile economice și sociale tot mai bune au făcut posibil ca 
un număr din ce în ce mai mare de persoane să-și calibreze eficient 
mintea — pe parcursul vieții — la noile instituţii, norme și valori cu care 
se confruntau. Noile condiții includeau o hrană mai bună (mai multe 
calorii, proteine etc.) și familii cu un număr din ce în ce mai mic de 
persoane, slăbind rivalitatea dintre frați și favorizând investiții mai 
consistente ale părinţilor în fiecare dintre copii. Asemenea altor specii, 
oamenii par să fi dezvoltat un sistem genetic care reacționează prin 
adaptare la stimulii primiți la începutul vieții, folosiți pentru a 
anticipa ce investiţie trebuie să facă un individ în dezvoltarea sa fizică 
si în abilitățile sale mentale pe termen lung. Dacă viata care-i sta 
înainte urmează să fie grea, brutală și scurtă, motivaţia de a face 
investiţii este diminuată. În cazul speciei umane, aceasta înseamnă că 
încă de la vârste fragede sau chiar din viaţa intrauterină copiii par să 
fie conștienți de mediul lor înconjurător (de pildă, „Mereu mi-e frig și 
foame“), după care investesc un grad mai mare sau mai mic de 
autocontrol, în sensul dobândirii de atribute și de abilități apreciate la 
nivel local. Mai precis, stimulii care semnifică prosperitatea le spun 
celor mici că trebuie să investească mai mult în dezvoltarea lor 
intelectuală pentru a face fata normelor și aspirațiilor comunităților 
din care fac parte, inclusiv acel set de norme care promovează 
ascensiunea pe scara socială. De exemplu, într-o aristocrație militară 
unde valorile supreme sunt reprezentate de onoare și de descendență 
nobilă, semnalele care anunțau belșugul îi motivau pe băieți să facă 
investiții psihologice în internalizarea ideii de onoare cultivate de 
familia lor, ceea ce ducea la adâncirea loialității față de membrii 
clanului, la observarea atentă a alianțelor încheiate de rivali și la 
modelarea unui comportament agresiv față de cea mai mică lezare a 


onoarei lor. La celălalt capăt al spectrului, in centrele urbane de la 
începutul Europei moderne, care puneau accentul pe educaţie și pieţe 
impersonale, printre atributele psihologice apreciate se numărau o 
perspectivă asupra lumii modelată de gândirea de tip joc cu sumă 
pozitivă, mai multă încredere în străini, punctualitate, o gândire 
analitică mai bine conturată și abilități rafinate de citire (de exemplu, 
în cazul hughenotilor). În fiecare caz, transformările cognitive asociate 
acestor reacţii de adaptare i-au făcut pe oameni „mai destepti“, in 
sensul că erau mai bine adaptati la lumile construite cultural în care 
trebuiau să evolueze. 


Pe baza unor dovezi științifice moderne putem spune că o nutriție mai 
bună în timpul vieții intrauterine și în copilărie determină dezvoltarea 
de abilități cognitive importante si de motivații sociale. Traume 
precum înfometarea sau hrana insuficientă, în cazul în care survin 
înaintea vârstei de cinci ani, inhibă dezvoltarea mecanismelor de 
autocontrol, gândirea de tip joc cu sumă pozitivă și dobândirea de 
abilități mentale asociate rezolvării de probleme abstracte și 
recunoașterii tiparelor. Lipsuri din fragedă copilărie pot înăbuși și 
internalizarea unor norme sociale apreciate, cum ar fi cele referitoare 
la încredere impersonală și cooperare. În lumea modernă, aceste 
lipsuri pot avea efecte pe termen lung, având drept consecință o 
educaţie precară si un venit nesatisfăcător în viata adultă.59 


Din punct de vedere istoric, productivitatea agricolă din Europa 
premodernă a înregistrat un proces ascendent cu sute de ani înainte de 
Revoluţia Industrială datorită unor cauze tehnologice și psihologice. 
După anul 1500, totuși, contactul cu diverse populaţii ale lumii a dus 
la introducerea bruscă în Europa a unor noi culturi valoroase, 
importate mai ales de pe continentul american. Amintim aici în 
special alimente esenţiale precum porumbul și cartofii (inclusiv cei 
dulci), împreună cu alte surse de hrană bogate în nutrienți precum 
roşiile, ardeii si alunele. Europenii au încorporat cartoful și porumbul 
în sistemul lor alimentar — alimente-cheie ale țărilor cucerite, Imperiul 
Aztec și, respectiv, Imperiul Inca. Din analize reiese că numai cartoful 
a accelerat dezvoltarea orașelor europene cu cel putin 25% în 
intervalul 1700-1900. Cel mai important este că aceste noi culturi nu 
numai că au îmbunătăţit calitatea și cantitatea alimentaţiei în 
ansamblu, dar au și contribuit la eliminarea foametei în Europa. 
Aceste schimbări în disponibilitatea alimentelor si a nutrientilor au 
accelerat atât schimbările psihologice pe care le-am descris, cât și rata 
inovatiilor. Trebuie să subliniem că, în mod surprinzător, 
îmbunătăţirea surselor de hrană si a sănătății oamenilor a apărut 
devreme in Anglia, în perioada premergătoare Revoluţiei Industriale.50 


Efectele deficitelor nutritive sau ale traumelor provocate de 
infometare asupra abilitatilor sociale si cognitive au fost probabil 
diminuate de introducerea unor sisteme de asigurare socială 
administrate de guvern. Când recoltele sunt sărace sau părinții isi 
pierd slujbele, copiii suferă lipsuri care le vor afecta abilitățile mentale 
din perioada maturității. După Reforma protestantă, guvernele 
europene au început să înlocuiască sistemele existente de asigurare 
socială care lăsau mult de dorit prin lipsa de omogenitate, majoritatea 
fiind lucrarea Bisericii, cu propriile sisteme seculare. În Anglia, acest 
fenomen s-a instalat efectiv în timpul domniei reginei Elisabeta, odată 
cu Legea Săracilor din 1601. Acest sistem timpuriu, care a durat până 
în 1834, obliga fiecare parohie să se îngrijească de nevoile săracilor, 
conferindu-i dreptul de a strânge fonduri pentru această acțiune din 
taxe locale. Între 5 şi 15% din englezi erau susținuți nemijlocit prin 
intermediul Legii Săracilor. Aceste sisteme de asigurare socială mai 
vaste și mai solide au contribuit cu siguranță la îmbunătăţirea 
abilităților cognitive și sociale în ansamblu. Aceste efecte psihologice, 
împreună cu un grad mai mare de independenţă a oamenilor fata de 
familii și Biserică, implicată de o asemenea siguranță, explică de ce 
acest sistem a încurajat și încurajează fenomenul inovator, atât în 
Anglia, cât si în lumea modernă.S! 


Pe măsură ce fenomenul foametei si cel al subnutritiei s-au redus, atât 
şcolile formale, cât și normele sociale privind alfabetizarea au putut 
exercita o influență si mai puternică asupra dezvoltării cognitive din 
Europa preindustrială. Aşa cum am văzut în Preludiu, protestantismul 
a impulsionat difuzarea timpurie a alfabetizării si a educaţiei pe întreg 
teritoriul Europei și a exercitat presiune asupra Bisericii, astfel încât 
aceasta să-și dezvolte propriile variante educaționale. Martin Luther a 
transferat misiunea educării tineretului pe umerii guvernului, iar 
şcolile care s-au dezvoltat ulterior în Germania au devenit un model 
pentru celelalte tari. În New England puritană, de pildă, în deceniul 
1630-1640, guvernul local a deschis școli publice și un colegiu 
(Harvard), în scopul pregătirii pastorale, majoritatea absolvenţilor 
urmând să slujească in congregatii unitariene. Totuși, chiar înainte de 
deschiderea școlilor formale, părinții puritani căutau modalități de a-și 
învăţa copiii să citească, să scrie și să socotească. Protestantii credeau, 
de asemenea, că fetele trebuie să beneficieze de educaţie, ceea ce a 
dus la apariţia unei categorii de mame cu un nivel de instrucție mai 
ridicat. Asa cum am observat, alfabetizarea mamelor a influențat 
covârşitor starea de sănătate și dezvoltarea abilităților cognitive ale 
copiilor.© 


Toate aceste aspecte la un loc ne oferă motive serioase să credem ca 
membrii multor comunități europene preindustriale cultivau trăsături 


psihologice care le sporeau inventivitatea, fapt care a dus la randul 
său la dinamizarea creierului colectiv. 


Psihologie și inovaţie în lumea modernă 


Odată ce vom reuși să identificăm modul în care psihologia 
europenilor din perioada premodernă a evoluat discret în fundal timp 
de cel puţin opt sute de ani, ne va fi mai ușor să înțelegem cum a fost 
asamblat motorul inovației care a propulsat Revoluţia Industrială. 
Evident, sunt multi factori economici si geografici care au avut rolul 
lor, dar dacă în creierul colectiv al Europei există un ingredient secret, 
acela este setul psihologic format din individualism, orientare 
analitică, gândire de tip joc cu sumă pozitivă și prosocialitate 
impersonală, toate acestea existând latent de sute de ani. Relaţia 
dintre psihologie și inovaţie poate fi observată și în zilele noastre. 
Folosind datele despre brevetele de invenție pentru a evalua rata 
inovatiilor, Figura 13.5 arată că în ţările individualiste inovațiile sunt 
mult mai numeroase. Raportul se păstrează și când influența 
diferențelor în privința educaţiei formale, a latitudinii, a formelor de 
protecţie legală, a confesiunilor religioase și a procentului populației 
de origine europeană se menţine constantă statistic sau dacă facem 
comparatia doar între tari de pe același continent. Raportul rămâne 
neschimbat chiar dacă luăm în considerare doar inovațiile de mare 
impact — brevete citate de brevete ulterioare —, si nu numărul total de 
inovaţii. 

Evident, in această analiză considerată separat, nu putem fi siguri de 
relația de cauzalitate dintre complexul individualismului si diferențele 
în fenomenul inovației observat în tari diferite. Totuşi, acesta este cu 
siguranță tipul de raport pe care-l aşteptăm în lumina dovezilor care 
fac legătura dintre psihologia WEIRD, pe de o parte, și extinderea 
creierului colectiv și intensitatea fenomenului inovator, pe de altă 
parte.** 


Aceste date arata ca diferentele sociale si psihologice dintre 
populaţii — total independent de guverne si de instituţii formale — 
generează diferente semnificative in rata inovatiilor. Si, cel putin 
înainte de mijlocul secolului al XVIII-lea, fenomenul inovator a 


constituit principalul motor al infloririi economice, al prosperitatii si 
longevitatii. Astfel, dacă înțelegem cum evoluţia culturală a modelat 
instituţiile fundamentale ale familiei și căsătoriei, și în ce mod, la 
rândul său, acest proces a declanșat transformări sociale și 
psihologice, putem dobândi o viziune mai clară asupra originilor lumii 
moderne, inclusiv a avutiei sau a pauperitatii naţiunilor. 


Evadarea din cursă 


În procesul menținerii unor venituri tot mai mari pe parcursul lungii 
perioade de schimbare — după anul 1800 — națiunile lumii creștine au 
mai beneficiat de un alt avantaj pe care nu l-am evidenţiat încă. De-a 
lungul istoriei, multe societăţi ale lumii au avut parte de perioade 
rapide de înflorire economică, dar au fost greu de susținut și chiar mai 
greu de accelerat. Marea provocare constă în faptul că o creștere a 
prosperității declanșează în paralel si o creştere a fertilității — femeile 
dau naștere unui număr mai mare de copii. De aici apare un fenomen 
pe care specialiștii în istoria economiei îl numesc „capcana 
malthusiană“: populaţiile umane se pot inmulti în progresie 
geometrică (foarte rapid), ceea ce face dezvoltarea economică să nu 
poată să ţină pasul. Totuși, înflorirea economică propulsată de 
inovaţie din ultimele două sau poate mai multe secole a depășit 
creşterea populaţiei, astfel încât omul de rând a devenit mult mai 
bogat. Până acum m-am concentrat asupra modului în care psihologia 
WEIRD și instituţiile sale asociate au contribuit la fenomenul 
inovației, dar tot aceste elemente au dus și la o restrângere a 
fertilității. 


Multe dintre normele ieşite din comun ale căsătoriei, existente in 
Europa preindustrială, au contribuit la limitarea fertilității feminine și 
au scăzut creșterea populaţiei. Mai întâi, pe baza cercetărilor 
contemporane, putem afirma că atât impunerea monogamiei, cât si 
încetarea fenomenului căsătoriilor aranjate au dus la scăderea 
numărului de copii rezultați dintr-un cuplu, deoarece normele 
respective au condus la creșterea vârstei medii la care o femeie 
devenea soție (fapt care limita fereastra disponibilă concepției) si la 
creșterea autorității soţiei, ambele fenomene având ca rezultat 
reducerea fertilităţii feminine. În al doilea rând, PMF a încurajat 
reşedinţa neolocală si a generat o creștere a mobilităţii tinerilor 
(aceștia nemaiavând obligaţii față de rude). În general, orice element 
care contribuie la separarea unei femei de rudele ei de sânge sau de 
afini implică scăderea fertilității acesteia, deoarece mama respectivă 


beneficiază de mai putin sprijin în creșterea copiilor si nu va mai fi 
supusa presiunilor repetate venite din partea rudelor intruzive care o 
îndeamnă să rămână însărcinată. În al treilea rând, spre deosebire de 
ce se întâmplă în alte societăți complexe, multe femei din Europa nu s- 
au căsătorit sau nu au devenit niciodată mame - Biserica le-a creat 
femeilor o portiță de scăpare de presiunea căsătoriei prin acceptarea 
lor în sânul ei — călugăria. În cele din urmă, șansa fetelor de a merge 
la scoala - încurajată de protestantism - duce în general la scăderea 
fertilității. Aceasta se întâmplă din mai multe cauze, dar cea mai 
evidentă este că educaţia le permite femeilor să evite căsătoria pentru 
a-și putea continua studiile. Adevărul este că populaţiile Europei au 
devenit într-adevăr mai numeroase ca reacţie la înflorirea economică 
de după anul 1500, dar instituţiile bazate pe rudenie și normele 
matrimoniale au limitat această expansiune și au transferat-o în 
mediul urban (prin intermediul fenomenului migrației). 


Pe scurt, distrugerea instituțiilor bazate pe rudenie din Europa a ajutat 
la evitarea capcanei malthusiene prin încurajarea inovației, simultan 
cu restrângerea fertilității.55 


La final, să facem un rezumat cât se poate de condensat al acestui 
capitol. Pentru a explica înflorirea economică impulsionata de 
inovaţie din ultimele secole, am demonstrat că schimbările sociale și 
transformările psihologice generate de procesul de demontare a 
instituţiilor bazate pe rudenie, orchestrat de Biserică, a declanșat 
circuitul informational printr-o reţea socială în expansiune care 
conecta intelectuali din întreaga lume creștină. În această 
demonstrație am evidențiat șapte elemente care au contribuit la 
creierul colectiv al Europei: 1) instituția uceniciei; 2) urbanizarea și 
pieţele impersonale; 3) ordinele monastice transregionale; 4) 
universitățile; 5) Republica Literelor; 6) societățile științifice 
(împreună cu publicaţiile aferente, cum ar fi Encyclopédie) și 7) noile 
credințe religioase care nu doar că au promovat alfabetizarea și 
educaţia, dar au și conferit hărniciei, spiritului științific şi realizărilor 
pragmatice o aură religioasă. Aceste instituții și organizaţii, împreună 
cu un complex de transformări psihologice care i-au făcut pe oameni 
mai inventivi, dar mai putin fertili, au dinamizat inovaţia limitând 
totodată înmulțirea populaţiei și au generat într-un final o prosperitate 
economică fără precedent. 


14. Materia intunecata a istoriei 


Oamenii sunt o specie culturala prin definitie. De mai bine de un 
milion de ani, rezultatele evoluţiei culturale cumulative — tehnologiile 
noastre complexe, limbile și instituțiile- ne-au propulsat evoluția 
genetică, modelându-ne nu numai sistemele digestive, dinții, 
picioarele și umerii, ci si creierul și psihologia. Centralitatea 
schimbărilor culturale a însemnat că, de la o generaţie la alta, tinerii 
implicați în procesul de învățare au fost nevoiţi să își adapteze si să isi 
calibreze mintea și corpul după un set în perpetuă schimbare de 
norme referitoare la împărțirea cu ceilalți, tabuuri alimentare, roluri 
de gen, solicitări tehnice (de ex. arme de foc și căutarea hranei în 
apele mării) și convenţii gramaticale. Totodată, evoluţia culturală a 
favorizat o mulțime de artificii mentale, dintre care amintim 
ritualurile, practicile de socializare (de ex. poveştile spuse la culcare) 
si jocurile care modelează psihologia oamenilor în feluri care îi ajută 
să se orienteze eficient în lumile lor construite cultural. Consecința 
acestor două procese de evoluţie paralelă a genelor și a culturii este 
că, pentru a putea înțelege psihologia umană, trebuie să luăm în calcul 
nu doar moștenirea genetică, ci și modul în care mintea noastră s-a 
adaptat cultural şi ontogenetic la tehnologiile și instituţiile locale — 
aparținând prezentului sau datând de câteva generaţii. Astfel, ar 
trebui să ne așteptăm la o gamă bogată de psihologii culturale variate 
care să fie în consonanta cu societăți diverse. Evoluţia culturală a 
psihologiei este materia întunecată care curge nevăzută de-a lungul 
istoriei. 


Pentru a realiza o înțelegere a interacțiunii dintre instituţii și 
psihologie, am început să sondez în adâncuri pentru a ne concentra 
asupra celor mai vechi instituții fundamentale ale speciei noastre — 
cele legate de rudenie și de religie. Dată fiind ancorarea lor în 
psihologia evoluată a speciei, nu este de mirare că instituţiile bazate 
pe rudenie au evoluat cultural devenind formula principală de 
organizare și de extindere a reţelelor de cooperare proprii societăților 
de  vânători-culegători. Totuşi, după începuturile agriculturii 
sedentare, nevoia de a controla teritorii în fața concurenţei agresive 
dintre grupuri a determinat intensificarea instituţiilor bazate pe 
rudenie, ceea ce a dus la formarea de seturi de reguli care normează 
organizarea clanurilor, căsătoriile între veri, proprietatea comună, 
tradiția patrilocala, filiatiile segmentare și venerarea strămoșilor. 
Odată cu extinderea societăților, instituţiile politice care s-au bucurat 
de cel mai mare succes au rămas strâns legate de relaţiile de rudenie. 


Chiar si dupa aparitia statelor premoderne, cu fortele lor militare si 
sistemele birocratice specializate in colectarea impozitelor, institutiile 
bazate pe rudenie au continuat să domine viata atât la nivelul elitelor, 
cât si al straturilor de jos. Toate acestea înseamnă că putem identifica 
originile unei părți din diversitatea psihologică pe care o observăm în 
factorii ecologici, climatici si biogeografici care au influenţat formarea 
statelor și a instituţiilor bazate pe rudenie. 


În paralel cu rudenia, atât religiile, cât si ritualurile au evoluat din 
punct de vedere cultural de-a lungul epocilor, focalizând aspecte ale 
psihologiei evoluate a speciei noastre în moduri care extind sfera 
socială și încurajează cooperarea între membrii unor largi grupuri. Cu 
toate acestea, apariția diverselor religii universalizante odată cu 
dezvoltarea imperiilor cosmopolite a creat noi contexte în care 
evoluția culturală putea „experimenta“ pentru a vedea cum 
funcționează diverse recomandări și interdicții referitoare la căsătorie 
si la familie. Unele credințe universalizante susțineau ideea căsătoriei 
cu rude apropiate (zoroastrismul), în timp ce altele interziceau 
legături de căsătorie permise anterior, cum ar fi cele între veri sau 
afini. Tot astfel, alte religii le permiteau bărbaţilor să-şi ia cât de 
multe soții doreau (sau își permiteau), în timp ce altele limitau 
numărul soțiilor la patru și porunceau egalitate în rândul acestora 
(islamul). La începutul primului mileniu al erei noastre, Imperiul 
Roman era un creuzet efervescent al concurenței dintre religii, printre 
care se număra vechea religie de stat a imperiului, alături de iudaism, 
zoroastrism, mitraism, un potpuriu de credințe creștine și o panoplie 
de religii locale. Din acest creuzet, o anumită tulpină a creştinismului 
a găsit din întâmplare un set bizar de tabuuri, interdicții și 
recomandări referitoare la căsătorie si la familie care, finalmente, s-au 
cristalizat în Programul Matrimonial și Familial al Bisericii. 


Aceste interdicții si recomandări, insuflate populațiilor creștine in 
timpul dominaţiei Bisericii Apusene timp de sute de ani (săgeata A din 
Figura 14.1), au modificat viata socială (săgeata B) și psihologia 
(săgeata C) prin distrugerea organizaţiilor bazate pe relaţii intensive 
de rudenie. Aceste schimbări au favorizat o psihologie mai 
individualistă, cu o componentă analitică mai pronunțată, marcată 
puternic de un sentiment de vină, concentrată asupra intentionalitatii 
(în judecarea altora), dar mai puţin limitată de tradiţie, de autoritatea 
vârstnicilor si de conformare la cerințe si aşteptări, în general. Este 
posibil ca eliminarea poligamiei și înăsprirea constrângerilor asupra 
sexualității masculine să fi inhibat spiritul de competiţie si dorinţa de 
a dobândi un statut mai proeminent tipic masculine, ceea ce a dus 
probabil la anihilarea gândirii de tip joc cu sumă nulă, a nerăbdării și 
a asumării riscurilor. Schimbările sociale si psihologice antrenate de 


disolutia institutiilor bazate pe rudenie au pregatit terenul pentru 
intensificarea urbanizării, pentru extinderea pieţelor impersonale 
(săgețile D si E) si pentru asociaţiile voluntare aflate în concurenţă, 
precum municipalități, ghilde și universități. Prin facilitarea și 
impunerea interacțiunilor impersonale în diverse moduri centrele 
urbane și piețele comerciale au stimulat și mai mult prosocialitatea 
impersonală și respectarea regulilor impersonale, încurajând în același 
timp anumite calități personale precum răbdarea, gândirea de tip joc 
cu sumă pozitivă, autodisciplina și gestionarea chibzuită a resurselor 
de timp (săgețile F si G). Este posibil ca, prin generarea crescândă a 
unei diviziuni a muncii, în cadrul căreia din ce în ce mai multe 
persoane isi puteau alege ocupațiile si nisele sociale, aceste noi medii 
sociale să fi dus la apariția unor profiluri de personalitate mai 
diferențiate care au devenit setul WEIRD-5 și să fi consolidat 
înclinațiile spre atribuirea dispozițională în aprecierea altor oameni si 
grupuri. 


Fermentarea tăcută a acestor schimbări psihologice și sociale a 
influențat formarea guvernelor, a legilor, a credințelor religioase și a 
instituțiilor economice în a doua jumătate a Evului Mediu și mai 
târziu. Crearea de legi, de exemplu, axate pe individ și proprietățile 
personale ale acestuia („drepturi“) are sens doar pentru cei care 
trăiesc în comunități cu legături familiale slabe, mobilitate relationala 
semnificativă şi o psihologie individualistă în dezvoltare care împarte 
lumea in categorii dispozitionale („este o persoană demnă de 
încredere“). În schimb, dacă o persoană locuieşte într-o comunitate în 
care legăturile relationale sunt centrale, iar oamenii sunt judecați mai 
ales pe baza legăturilor familiale și sociale, construirea legii și a 
guvernului în jurul drepturilor individuale ar fi ilogică, nerezonând cu 
înclinațiile psihologice ale oamenilor. 


Crestinismul 
occidental 
concureaza 
cu alte religii 


Programul Matrimonial si Familial 
doar căsătorie monogama 
fără căsătorie între rude (afini etc.) 
fără căsătorii aranjate 
reședință neolocală 
moștenire prin testament 
proprietate individuală 
fără adoptii 


Consecințe sociale Consecințe psihologice 
disolutie a rudeniei intensive ^ individualism, concentrare pe sine 
legături mai slabe cu rude ^ gândire analitică 
îndepărtate A vină  rusine 
legare mai slabă de pământuri X conformism normativ 
mobilitate relationala si ^ moralitate intentionala 
rezidentiala v gândire de tip joc cu sumă 
dependenţă mai mare de Biserică nulă și căutare a statutului 
nevoie de măsuri de siguranță “ nerăbdare și căutare a riscului 


Urbanizare și pieţe impersonale 
+ diviziune sporită a muncii 


+ dependenţă sporită de instituții formale si de contracte 
+ sisteme de siguranţă mai întâi afiliate religios, apoi seculare 


Competiţie între asociaţii voluntare 
» competiție între orașe, municipii, ghilde, mănăstiri, universităţi 
si afaceri 


Consecințe psihologice 
^ prosocialitate impersonală 
v prosocialitate interpersonala 
reguli și principii impartiale 
` răbdare (reducere a amânării) 
> economisire a timpului 
gândire de tip joc cu sumă 
pozitivă 
^ specializări pe bază 
de personalitate 
^ dispozitionalism 


+ guvernări reprezentative 
+ legi centrate pe individ 
și protestantism 
+ inovaţie și creștere economică 


FIGURA 14.1. Privire de ansamblu asupra principalelor procese 
descrise in lucrarea de fata 


În capitolul precedent am examinat modul in care evoluția culturală — 
în urma transformării rolului legăturilor de rudenie și a intensificării 
urbanizării - a dus la extinderea creierului colectiv si a modificat 
aspecte centrale ale psihologiei în moduri care probabil au dinamizat 
inovația, au redus fertilitatea și au impulsionat dezvoltarea 
economică. Am văzut cum aceste schimbări sociale si psihologice 
permanente au declanșat progresiv circuitul de idei, credinţe, practici 
si tehnici în interiorul unei rețele din ce în ce mai extinse de minți 
interconectate, fiecare motivată să producă idei noi și să interogheze 
vechile presupozitii. Lucrurile s-au întâmplat în numeroase feluri, 
inclusiv prin răspândirea alfabetizării (grație protestantismului), prin 
înmulțirea vertiginoasă a societăților științifice și prin accelerarea 
circulației unui număr tot mai mare de artizani, savanți si negustori 
între orașe europene separate de distanțe mari. 


Acum, în urma acestei treceri în revistă, să revenim la trei întrebări 
esențiale pe care le-am lansat în primul capitol: 


1. Cum putem explica variația psihologică globală și, mai ales, 
variația evidenţiată în această lucrare (Tabelul 1.1)? Răspuns: 
Pentru a explica variația psihologică în ansamblu, trebuie să 
examinăm modurile si locurile diferite în care s-a desfășurat 
istoria si să luăm in calcul coevolutia minţii umane si a 
diverselor tehnologii, instituţii și limbi. Concentrându-mă asupra 
tiparelor psihologice evidenţiate în Tabelul 1.1, m-am focalizat 
asupra evoluţiei care are legătură cu 1) relațiile intensive de 
rudenie 2) piețele impersonale si urbanizarea 3) concurența între 
asociaţiile voluntare și 4) o diviziune complexă a muncii însoțită 
de mobilitate individuală. 


2. De ce sunt societățile WEIRD atât de ieșite din comun, 
ocupând uneori extremitățile spectrelor distribuţiei globale a 
psihologiei și comportamentului? Răspuns: Acea varietate a 
creștinismului care a devenit ulterior Biserica Romano-Catolică a 
descoperit un set de practici matrimoniale și familiale care au 
demolat instituţiile bazate pe rudenie ale Europei. Această 
transformare din temelii a vieţii sociale a orientat aceste 
populaţii într-o direcţie inaccesibilă până atunci și a pregătit 
terenul pentru apariția societăților voluntare, a piețelor 


impersonale, a oraselor libere etc. 


3. Ce rol au jucat aceste diferente in Revolutia Industriala si in 
extinderea globală a Europei in ultimele secole? Răspuns: În Evul 
Mediu matur, transformările sociale și psihologice declanșate de 
Biserică făcuseră unele comunități europene să intre sub 
influența ideilor referitoare la drepturi individuale, la 
responsabilitate personală, la principii abstracte, la legi 
universale și la importanţa extraordinară a stărilor mentale. 
Acest fapt a fertilizat terenul psihologic pentru dezvoltarea 
guvernelor reprezentative, pentru legitimitatea constituțională, 
pentru credințele religioase individualiste, precum și pentru 
ascensiunea legii și a științei occidentale. Aceste schimbări au 
accelerat transformările sociale si psihologice care au dinamizat 
inovaţia și dezvoltarea economică. 


Arme, virusuri și alți factori 


În anul 1000, în zorii transformărilor din Europa, lumea se afla într-o 
stare de inegalitate economică și probabil destul de diversă din punct 
de vedere psihologic. Fiind propulsate de dezvoltarea timpurie a 
producției de hrană, cele mai urbanizate si mai prospere societăți erau 
in Eurasia — Orientul Mijlociu, India si China. Reliefând acest model in 
lucrarea sa câștigătoare a Premiului Pulitzer Arme, virusuri și oțel, 
Jared Diamond demonstrează că Eurasia și Orientul Mijlociu în special 
au pornit cu un avantaj în formarea unor societăți complexe pentru că 
aceste regiuni au avut parte de majoritatea celor mai productive 
recolte din lume și de mamiferele cel mai ușor de domesticit. 


În Eurasia se găsesc strămoșii sălbatici ai grâului, orzului, meiului, 
ovăzului și orezului, alături de vaci, cai, porci, capre, oi, bivoli și 
cămile. Pe de altă parte, Americile aveau doar câteva plante în stare 
sălbatică și câteva animale ușor de domesticit și productive. 
Porumbul, hrana de bază a Lumii Noi, a necesitat numeroase 
schimbări genetice pentru a trece din forma lui sălbatică într-o plantă 
cultivabilă — prin urmare a fost un drum lung. În privinţa animalelor 
domesticite, Americile au avut parte de lame, porci de Guineea și 
curcani — care nu puteau fi exploatate ca animale de tracțiune, la fel 
ca boii, caii, bivolii sau măgarii, pentru arat, carat poveri si măcinat. 
În Australia, culturile si animalele erau chiar mai puţine decât pe 
continentul american.! 


Accentuând aceste inegalitati în domeniul faunei și florei, societățile 
complexe ale Eurasiei s-au dezvoltat mai rapid și datorită unei 
orientări geografice de la vest la est care a generat dezvoltarea rapidă 
si răspândirea noilor recolte, a cunoștințelor agricole, a animalelor 
domestice și a abilităților tehnologice. După cum am discutat în 
capitolul 3, această orientare geografică a alimentat probabil 
concurența susținută dintre societăți, fapt ce a impulsionat 
complexitatea economică și politică. 


Considerate în ansamblu, elementele argumentului lui Diamond 
explică limpede motivul pentru care ne așteptăm ca societățile cele 
mai puternice și mai vaste să apară mai întâi în Eurasia, nu pe 
continentul american sau în Australia, în Africa, în Noua Guinee sau 
în Oceania, indicându-ne până și locul unde să ne așteptăm să le 
aflăm: pe „latitudinile norocoase“ care străbat China, India, Orientul 
Mijlociu si Marea Mediterană.” 


Argumentul lui Diamond explică majoritatea inegalitatii globale pe 
care o constatăm în lumea anului 1000 d.Hr. Studii ulterioare, care i- 
au testat ideile, au confirmat că factori biogeografici precum 
disponibilitatea animalelor care puteau fi domesticite, potenţialul 
pentru irigaţii și orientarea axelor continentale sunt asociate cu 
dezvoltarea agriculturii intensive, care, la rândul său, a dus la apariția 
primelor state. Beneficiind de un avantaj fata de alte popoare din alte 
regiuni, aceste populaţii au dezvoltat ulterior societăți mai extinse, 
ierarhii politice, economii complexe, centre urbane și tehnologii 
sofisticate.* 


Cu toate acestea, puternica relatie pozitiva dintre aceste avantaje si 
prosperitatea economica ulterioara s-a diminuat dupa anul 1200, pe 
măsură ce populaţiile Europei care nu avuseseră nici forme statale 
timpurii, nici agricultură au început să cunoască un avânt economic. 
De fapt, economiile prospere din această perioadă de înflorire se aflau 
în unele dintre locurile unde agricultura și statele au apărut mai târziu 
în context eurasiatic: Anglia, Scoţia și Olanda. În ultimele două secole, 
aceste regiuni, împreună cu societățile descendente din cea britanică, 
precum Statele Unite, au cunoscut o înflorire economică fără 
precedent în istoria umanității (Figura 13.1).* 


Prezentarea mea preia povestea inegalitatii globale din punctul în care 
se opreşte explicaţia lui Diamond - aproximativ anul 1000 - si 
plasează în centru coevolutia instituțiilor şi psihologiei. Într-un sens 
istoric profund, abordarea lui Diamond explică de ce la începutul celui 
de-al doilea mileniu Said ibn Ahmad considera că un număr restrâns 
de civilizații, printre care și propria lui civilizație, sunt superioare 


lumilor ,,barbare“ din nord si din sud. Societatile antice din Orientul 
Mijlociu si din bazinul Mării Mediterane, ale căror origini coincid cu 
zorii agriculturii, lăsaseră o moştenire culturală covârșitoare lumii 
islamice a lui Said, care a reușit să-și mențină dominaţia până la 
sfârșitul secolului al XVI-lea. Totuși, abordarea de tip biogeografic 
a lui Diamond nu ne ajută să înţelegem de ce Revoluţia Industrială 
a început în Anglia sau de ce Iluminismul scoțian și-a trimis primele 
raze în Edinburgh si Glasgow. Doar prin analiza schimbărilor sociale si 
psihologice induse de reorganizarea familiei de către Biserică putem 
înțelege traseul ciudat al Europei si modelele de inegalitate globală 
din ultimele secole care au decurs de aici.” 


Totuşi, recunoașterea impactului cultural si psihologic rezultat dintr-o 
lungă istorie de complexitate socială ne ajută să înțelegem de ce unele 
societăți - cum ar fi cea japoneză, cea sud-coreeană si cea chineză — 
au reușit să se adapteze relativ repede la configuratiile economice si la 
oportunitățile globale create de societățile WEIRD. Probabil că doi 
factori sunt de o importanță maximă. Mai întâi, toate aceste societăți 
au avut o lungă istorie de culturi agricole și guverne la nivel statal 
care au încurajat evoluţia valorilor culturale, a tradiţiilor si a 
normelor care susțineau educaţia formală, hărnicia și o capacitate de 
autocontrol în sensul amânării satisfactiei. Acestea pot fi considerate 
adaptări culturale preexistente care, întâmplător, s-au potrivit perfect 
cu noile instituții dobândite din societățile WEIRD. În al doilea rând, 
organizarea ierarhică a acestor societăţi le-a permis să adopte rapid și 
să implementeze institutii-cheie bazate pe rudenie, constituite dupa 
modelul societăților WEIRD. Japonia, de pildă, a început încă din anii 
1880 să copieze instituţii civile de tip WEIRD în timpul Restauratiei 
Meiji, care includeau și interdicțiile referitoare la poligamie. Tot 
astfel, asa cum am observat anterior, guvernul comunist chinez a 
inițiat un program în anii 1950 pentru abolirea clanurilor, a 
poligamiei, a aranjamentelor matrimoniale, a căsătoriilor între rude 
apropiate și a moștenirii exclusiv patriliniare (fetele aveau dreptul la o 
parte egală de moștenire). În Coreea de Sud guvernul a promulgat în 
1957 un cod civil de tip occidental care prevedea consimțământul 
ambilor miri la căsătorie, interzicea căsătoria cu mai multe femei, 
precum și pe cea cu rude de sânge sau prin alianță până la veri de 
gradul al treilea. De atunci până în prezent s-au mai introdus un 
număr de amendamente care au deviat societatea sud-coreeană din ce 
în ce mai mult de la direcţia relaţiilor de rudenie de tip patriarhal. 
Într-un final, în 1991, moștenirea a devenit bilaterală, astfel încât fiii 
și fiicele beneficiază acum în mod egal de moștenire. În aceste trei 
societăți asiatice modelul matrimonial european care a ajuns să 
domine Europa medievală sub influența Bisericii Catolice a fost 


introdus rapid de sus în jos.’ 


Aici, marea diferență fata de Europa preindustrială este că aceste 
societăți asiatice din secolele XIX-XX au reușit, de asemenea, să 
copieze si să adapteze versiuni operaționale ale guvernelor 
reprezentative, coduri de legi occidentale, universităţi, programe 
ştiinţifice de cercetare si organizații moderne de afaceri în moduri 
care le permit să se racordeze direct la economia globală. Instituţii 
moderne formale sunt disponibile acum aproape in formă finală, desi 
reușita lor depinde de psihologia culturală a populaţiei.” 


Abordarea mea poate clarifica și motivul pentru care populaţiile care 
beneficiază în mod special de o tradiție agricolă bogată, asa cum este 
cazul Egiptului, al Iranului și al Irakului, nu au reușit să se adapteze 
pe deplin la instituţiile economice și politice moderne care au apărut 
prima oară în Europa. Aceste societăți au menținut structuri de 
rudenie intensive, probabil din motive religioase. Din câte se pare, 
islamul, în mare parte datorită tradiţiilor sale de moștenire purtând 
girul divinității (fetele trebuie să moștenească jumătate din ceea ce 
moștenesc fiii), a propulsat răspândirea sau măcar a contribuit la 
încurajarea unei practici endogame rar întâlnite, prin care fiicele se 
căsătoresc cu fiii unchiului patern. 


Mai precis, pe măsură ce societățile agricole si pastorale au adoptat 
islamul, necesitatea de a apăra proprietatea funciară a familiei de 
posibile pierderi survenite ori de câte ori se căsătorea una dintre fiice 
cu un bărbat din afara familiei (membru al unui alt clan) a favorizat 
căsătoria în cadrul aceluiași clan pentru a evita scăderea averii — 
pământurile reprezintă averea principală a multor societăți de acest 
fel. Acest obicei încurajează relaţii bazate pe rudenie deosebit de 
puternice care, după cum am arătat, favorizează anumite moduri de 
gândire si de simtire, împreună cu anumite instituţii formale (de ex. 
nu democratia).® 


ABUNDENȚĂ ȘI PSIHOLOGIE 


Multe persoane din categoria WEIRD au un set de credințe populare 
care le fac să considere că orice diferențe de ordin psihologic 
observate între populaţii se datorează diferențelor economice — 
diferențe de venit, avere și siguranță materială. Această presupunere 
are și o componentă de adevăr. Transformările psihologice pot apărea 
facultativ când oamenii se confruntă brusc cu lipsuri; sau schimbările 
pot apărea când bebelușii si copiii se adaptează în timpul dezvoltării 


psihologice si fiziologice la medii mai pline de resurse si mai sigure — 
am observat aceste efecte când am analizat influența sistemelor de 
asigurare socială asupra inovației (capitolul 13). Ele se pot manifesta 
şi pe măsură ce oamenii învață, prin adaptare, cele mai eficiente 
strategii, motivații si perspective asupra lumii de la ceilalți membri ai 
comunității sau ai reţelelor sociale - anumite înclinații psihologice, 
abordări si abilități vor avea mai mult sau mai putin succes în 
contexte de sărăcie, constrângere sau incertitudine.’ 


Totuși, nu avem motive suficiente să credem că o avere din ce in ce 
mai consistentă a întețit primele scântei care au aprins lumea 
modernă. În spaţiul creștin european, veniturile crescânde si siguranța 
materială au fost, cel putin într-o primă fază, o consecință, nu o cauză, 
a instituţiilor bazate pe rudenie, în plină schimbare, și a tiparelor 
psihologice care sufereau procese de transformare. Pentru a înţelege 
acest fenomen, să ne concentrăm pe patru aspecte. Mai întâi, ordinea 
schimbărilor istorice arată că averea, venitul și siguranța materială 
(stabilitatea) — pe care de aici înainte le vom denumi prin termenul de 
„abundență“ - nu reprezintă factorii motrici iniţiali, întrucât acestea 
se modelează conform tiparelor instituționale și psihologice schitate 
anterior. Mai precis, pe baza arhivelor tribunalelor, a terminologiilor 
referitoare la gradele de rudenie, a cronicilor Bisericii și a altor surse 
de date, putem deduce că modificările în sistemul de rudenie 
european au precedat cu mult creșterea nivelului bunăstării. Tot 
astfel, din surse literare, din scrieri cu profil juridic și din tiparele 
mobilității personale aflăm că primele transformări psihologice 
privind individualismul si independenţa au avut loc înainte de vreo 
creștere semnificativă a abundenței. În al doilea rând, asa cum am 
observat de multe ori, multe dintre aceste analize ale variaţiei 
psihologice prezentate în această lucrare mențin constant din punct de 
vedere statistic impactul averii, al venitului și chiar modul subiectiv în 
care oamenii se raportează la siguranța materială. Uneori, aceste 
valori ale abundenței indică un număr de relații independente de 
trăsăturile psihologice, dar în general nu se înregistrează nici un efect. 
Atunci când efectele abundenței devin prezente, ele sunt de obicei 
diminuate în comparaţie cu factorii pe care i-am evidenţiat deja: 
religia, organizațiile bazate pe rudenie, piețele impersonale și 
concurenţa între grupuri.!0 


Pentru a observa și mai clar acest fenomen, să luăm în calcul un al 
treilea aspect: tiparele anticipate ale variaţiei psihologice apar atât la 
nivelul elitelor, cât si în rândul populaţiei sărace. În toate societățile 
stratificate, membrii claselor dominante sunt bine hrdaniti, bogați si, de 
obicei, au un sentiment de siguranță (cel puţin în comparaţie cu cei 
defavorizați) - aşadar, cu toţii cunosc efectele psihologice ale 


abundenței. Să luăm un caz concret, studiat în capitolul 6 — acela al 
diplomaților ONU, al managerilor din sistemul corporatist sau al 
directorilor de companii. Toţi aceștia se bucură de confort material, 
dar înclinațiile lor spre (1) onestitate impersonală (parcare 
neregulamentară, vezi Figura 6.11); (2) moralitate universală (comit 
sperjur în instanță pentru a-şi apăra prietenii imprudenti, vezi Figura 
6.7) si (3) nepotism (isi angajează rudele în funcţii de conducere) 
variază enorm si pot fi explicate prin măsurile noastre referitoare la 
intensitatea relațiilor de rudenie si la gradul de expunere la influența 
Bisericii. De fapt, am constatat aceeaşi măsură a variației psihologice 
în rândul acestei categorii sociale de vârf, bine dotate material, exact 
ca în cazul esantioanelor de studenți si al sondajelor reprezentative la 
nivel național. De aici tragem concluzia că abundența joacă un rol 
redus în modelarea acestor diferente psihologice la nivel global.” 


Aceste modele se conturează și mai clar când ne gândim la pionierii 
Revoluţiei Industriale. Clasele dominante din Europa modernă 
timpurie dețineau majoritatea averilor. Cu averea se cumpără forța 
armată, iar forța armată cumpără siguranţa. Dacă o psihologie WEIRD 
mai accentuată a fost impulsionată de abundență, atunci cei care au 
alimentat motoarele antreprenoriale ale Revoluţiei Industriale nu au 
fost alţii decât aristocrații europeni. În schimb, după cum am văzut, 
cei care au investit primii în companii pe acțiuni, care au inventat 
tiparul, motorul cu aburi și mașina de filat au fost individualisti 
citadini, meșteșugari și membri ai clerului. Aristocratii au procedat 
exact invers: s-au inglodat în datorii din cauza cheltuielilor 
extravagante în loc să facă economii și să-și investească averile pe 
termen lung. Acest comportament este exact opusul a ceea ce ar fi 
logic să decurgă dintr-o abordare motivată de abundenţă.!? 


La capătul opus al spectrului abundenței, aflăm din nou o variație 
psihologică semnificativă. Să ne amintim diferenţele în prosocialitatea 
impersonală observate in rândul  vânătorilor-culegători, al 
crescătorilor de animale și al populațiilor care practică agricultura de 
subzistență din toată lumea. Multi dintre membrii acestor populaţii 
supraviețuiesc cu mai putin de doi dolari pe zi. Perioadele de foamete, 
de secetă, tornadele, vătămările și bolile reprezintă amenințări reale la 
adresa vieții acestor oameni si a familiilor lor. Cu toate acestea, 
cercetătorii au descoperit nu doar că există variaţii psihologice 
semnificative printre membrii acestor populaţii, dar și că factorii cei 
mai importanţi care explică felul echitabil în care sunt trataţi străinii 
are legătură cu religia și cu implicarea în schimburi comerciale. 
Această corelaţie și-a păstrat intensitatea si în cazul în care am 
menţinut constante influențele nesemnificative și neomogene ale 
abundenţei.!* 


Astfel ajungem la al patrulea punct. În timp ce unii cercetători au 
încercat să demonstreze că abundența si siguranța materială pot 
transforma direct anumite aspecte psihologice — cum ar fi nerăbdarea 
sau încrederea —, multe aspecte psihologice pe care le-am descris aici 
nu au fost niciodată corelate cu abundența. De pildă, nimeni nu a 
explicat sau demonstrat vreodată că un nivel mai ridicat al bogăției 
îmbunătățește abilitățile analitice ale oamenilor, îi face să acorde o 
mai mare importanță intentionalitatii în privința judecăților morale 
sau să simtă vină în loc de rușine. 


Concluzia este că un nivel crescut al bogăției, al veniturilor si al 
siguranței materiale este parte integrantă a povestirii și este foarte 
probabil că are rolul lui, dar nici nu a declanșat și nici nu a propulsat 
transformări psihologice pe parcursul ultimelor cincisprezece secole. 


GENELE CONTRIBUIE LA DIVERSITATEA PSIHOLOGICĂ 
GLOBALĂ? 


Pentru a explica originile psihologiei WEIRD si ale Revoluţiei 
Industriale, am afirmat că psihologia umană s-a transformat prin 
procese de dezvoltare şi de adaptare culturală, nu prin acțiunea 
selecției naturale asupra genelor. Este o explicație foarte sigură, având 
în vedere informațiile pe care le detinem acum despre modul în care 
învățarea culturală, instituțiile, ritualurile și tehnologiile ne 
modelează psihologia, creierul (de ex. abilitatea de a citi) şi hormonii 
(de ex. monogamia) fără a interveni asupra genelor noastre.'* 


Se poate totuşi ca progresele economice şi culturale pe care le-am 
descris să fi generat o anumită presiune asupra genelor în privința 
selecției, favorizând unele dintre aceleaşi diferențe psihologice. Este 
important să abordăm frontal această posibilitate din mai multe 
motive. Mai întâi, asa cum am observat anterior, produsele evoluției 
culturale au modelat evoluția genetică a speciei noastre încă din 
Epoca Pietrei. Iar în mileniile recente, revoluția agricolă și 
domesticirea animalelor au continuat să modifice genomul uman într- 
o multitudine de feluri, inclusiv prin favorizarea genelor care le 
permit oamenilor să proceseze mai eficient atât laptele, cât si alcoolul. 
Astfel, ideea că genomul nostru poate fi influențat de cultură are acum 
o bază stabilă. În al doilea rând, atât psihologia tribală evoluata, cât si 
înclinațiile noastre WEIRD spre explicații atribuite comportamentului 
pe baza dispozițiilor ne determină să vedem diferențe înnăscute sau 
esențiale acolo unde ele nu există. Această prejudecată în explicații i-a 
determinat pe unii cercetători să presupună că diferențele 


psihologice — observate sau deduse din anumite date — dintre populații 
se datorează diferențelor genetice. Persistenta acestei prejudecăți ne 
obligă să căutăm dovezi cât se poate de clare.!5 


În ansamblu, multitudinea direcțiilor de cercetare explorate in 
lucrarea de fata sugerează că procesele culturale au dominat formarea 
diversităţii psihologice evidente la nivel planetar, precum și în 
interiorul Europei, al Chinei și al Indiei. Deși selecția naturală care a 
acționat asupra genelor se poate să fi reacționat lent la lumea creată 
de credințele religioase, de instituţiile și de schimbările economice pe 
care le-am descris, există mai multe motive care ne determină să 
conchidem că, probabil, genele au o contribuţie limitată la varietatea 
contemporană. Și chiar dacă au vreo contribuţie, aceasta acţionează în 
direcția opusă fata de cea la care ne aşteptăm în general. 


În sensul cel mai larg, procesele evolutive culturale sunt rapide și 
intense în comparaţie cu acţiunea selecției naturale asupra genelor. Cu 
alte cuvinte, de-a lungul mai multor sute de ani (așa cum este cazul de 
fata), adaptarea culturală va tinde să domine adaptarea genetică, desi, 
pe termen lung, pe parcursul mai multor milenii, evoluția genetică 
poate avea efecte mai extinse si, în multe cazuri, poate duce lucrurile 
mai departe decât ar putea-o face doar cultura. Mai mult, prin 
„adaptarea“ oamenilor — din punct de vedere psihologic — la mediile 
lor instituționale, evoluția culturală subminează adeseori (dar nu 
întotdeauna) forța selecţiei naturale care acționează asupra acelorași 
aspecte ale adaptării. Așa cum am observat anterior, exemplul clasic 
în acest sens îl constituie evoluția pe parcursul a mii de ani a 
variantelor genetice care le permit adulților să descompună lactoza 
din lapte. Selectarea acestor variante genetice a început odată cu 
răspândirea culturală a creșterii animalelor (vaci, capre etc). Atât 
evoluţia culturală, cât și cea genetică au reacționat la acest fenomen. 
Membrii anumitor populații au conceput tehnici de preparare a 
brânzei și a iaurtului care le-au dat adulţilor posibilitatea de a avea 
acces la bogăţia nutritivă a laptelui fără ca ei să dispună de gene 
speciale. Variantele genetice care le permit adulților să proceseze 
lactoza s-au răspândit doar la membrii populațiilor în cadrul cărora 
aceste practici nu au evoluat niciodată cultural.'® 


Mai recent, forța evoluţiei culturale în detrimentul celei genetice este 
foarte evidentă în cercetarea contribuţiilor genetice și culturale la 
performanţele educaționale din secolul XX. La populaţiile de origine 
europeană, cercetătorii au identificat aproximativ 120 de gene 
asociate cu rezultatele școlare. Genele au capacitatea de a influența 
performanțele școlare în multe moduri, inclusiv prin modelarea 
capacităţii oamenilor de a sta multă vreme în același loc, de a-și 


menţine atenția concentrată, de a folosi metode contraceptive, de a 
evita drogurile si de a-si face temele, pe langa aportul la rafinarea 
abilitatilor cognitive naturale. Studii realizate atat in Statele Unite, cat 
si in Islanda scot la iveală că selecția naturală a redus frecvența 
acestor gene, ceea ce a avut ca rezultat o reducere a perioadei totale 
de studii cu 1,5 luni la fiecare generaţie. Cu alte cuvinte, acele gene 
care reduc probabilitatea ca oamenii să-și continue studiile au devenit 
mai frecvente în cadrul acestor populații. Această reacție negativă la 
procesul de școlarizare, indusă genetic, a fost anihilată de evoluția 
culturală care acţiona rapid din direcţia opusă. În aceeași perioadă, 
cultura a determinat o extindere a perioadei de studii cu 25,5 luni și o 
creştere a coeficientului de inteligență cu 6-8 puncte la fiecare 
generaţie. În secolul XX, cultura a determinat o creștere a realizărilor 
educaționale ale americanilor cu o perioadă de 9-11 ani, în timp ce 
selecția naturală a dus la o scădere a acestora cu mai putin de opt 
luni.” 


Acum, în prezentarea istorică pe care am făcut-o, s-ar putea ca 
procesele de adaptare create de evoluția culturală si de cea genetică sa 
fi acționat in aceeaşi direcție. Atâta vreme cât succesul social si 
economic a continuat să fie strâns legat de supraviețuire si de 
reproducere, este posibil ca atât evoluția culturală, cât si cea genetică 
să fi favorizat o psihologie cu un caracter WEIRD mai pronunțat. Cu 
toate acestea, avem motive întemeiate să presupunem că lucrurile nu 
au stat asa si că selecția naturală a fost nevoită să se confrunte cu forte 
ostile foarte puternice în comparație cu evoluția culturală. O mare 
parte a activității instituționale şi psihologice s-a desfăşurat în zone 
ale Europei aflate în proces de urbanizare, în municipiile și în orașele 
libere despre care am vorbit, deoarece acestea erau zonele unde se 
adunau persoanele cu mobilitate locativă, apăreau ghildele, înfloreau 
piețele impersonale, prosperau cartele urbane, iar universitățile 
dădeau roade. 


Dată fiind această distribuție, iată în ce constă problema: zonele 
urbane din Europa erau adevărate capcane ale mortii, o situație 
cunoscută sub denumirea de „efectul cimitirului urban“. Înainte de 
perioada modernă, locuitorii din mediul urban mureau din cauza 
bolilor infecțioase (si a războaielor, probabil) mult mai des in 
comparație cu cei din mediul rural, iar speranța de viață era cu 50% 
mai scăzută. Deci ar fi fost normal ca orice înclinație de ordin 
psihologic sau comportamental determinată genetic care ar fi putut 
determina o persoană să dorească să locuiască în mediul urban să fie 
blocată. De pildă, dacă o persoană ar fi fost predispusă genetic să 
acorde încredere străinilor sau să gândească analitic, fiind astfel atrasă 
de oportunitățile mediului urban, selecția naturală ar fi suprimat rapid 


aceste gene sau măcar le-ar fi redus frecventa.'® 


În schimb, orașele europene au supraviețuit si s-au extins numai 
printr-un flux permanent de imigranți din mediul rural. Ca aceste 
populaţii urbane să se mențină, acest flux era atât de vast încât in 
fiecare moment un procent de 30% din populaţie trebuia să se fi 
născut în altă parte. Pentru a crește cu 10%, de pildă, în zece ani, 
orașele mici și mari trebuiau să primească un influx de două ori mai 
mare. Efectul de cimitir urban, combinat cu un influx aproape 
constant de imigranți din zone limitrofe, face să fie greu de imaginat 
ca evoluţia genetică să fi avut vreun rol în crearea psihologiei 
WEIRD - selecția naturală ar fi acţionat împotriva unei psihologii 
adaptate la populaţii dense, la pieţe impersonale, individualism, nișe 
ocupaţionale specializate si interacțiuni anonime.'® 


Am demonstrat și că un segment important din fenomenul de evoluție 
culturală a avut loc în mănăstiri, asemenea celor care aparțineau 
Ordinului Cistercian. Evident, din punctul de vedere al selecției 
naturale, și mănăstirile constituie cimitire genetice. Chiar dacă pornim 
de la ipoteza că jurămintele monastice de castitate erau încălcate (prin 
întreținerea de raporturi sexuale cu femei), călugării tot aveau un 
număr mai mic de copii decât dacă nu ar fi devenit membri ai acestei 
asociații voluntare. 


Spre deosebire de selecția naturală care acţiona asupra genelor, 
procesele selective ale evoluţiei culturale au fost probabil mult mai 
putin afectate de efectul de cimitir urban. Majoritatea persoanelor 
atrase de mediul urban erau tinere, necăsătorite și fără copii. Odată 
stabiliți la oraș, acești oameni deveneau membri ai diverselor asociaţii 
voluntare, precum ghildele, unde socializau cu vârstnici prestigioși și 
confrati de succes, fiind astfel supuși unui proces de enculturatie. 
Odată ce erau asimilați, își puteau consolida poziția căsătorindu-se cu 
cineva din populaţia locală. Cei care mureau erau înlocuiți rapid de 
nou-veniti din zonele rurale, care soseau plini de entuziasm și dornici 
să înveţe de la supraviețuitorii care se bucurau de succes. Spre 
deosebire de urmașii genetici, invataceii din mediul cultural nu se 
bazează pe nimic dobândit de la părinţii lor naturali si, în schimb, își 
pot alege „părinţi culturali“ dintre supraviețuitorii care se bucură de 
prestigiu și de prosperitate. 


Orașele au supraviețuit si au înflorit datorită faptului că evoluția 
culturală a prevalat asupra genelor. Procesele culturale evolutive pe 
care le-am descris au făurit instituții de guvernare eficiente, tesand 
totodată un creier colectiv vast care a îmbunătăţit în cele din urmă 
sănătatea publică prin generarea de inovaţii precum vaccinarea, 


tratarea apei, serviciile de salubritate si teoria patogenica a bolilor. 
Abia în secolul trecut a dispărut sau cel putin s-a diminuat 
componenta de mortalitate cuprinsă în „efectul cimitirului“, iar acum 
orașele sunt în general mai sănătoase decât așezările din mediul rural. 
Cu toate acestea, citadinii continuă să aibă mai puțini copii decât 
locuitorii din zonele rurale. 


În ansamblu, efectul cimitirului din mediul urban sugerează totuși 
ceva — că se poate să fi existat o selecţie în sensul respingerii genelor 
favorabile psihologiei WEIRD. Cultura a trebuit, poate, să înoate 
împotriva curentului, confruntându-se cu un rival genetic mai lent si 
mai slab. 


Globalizarea și nemulţumirile sale 


Are vreo însemnătate că oamenii percep lumea, gândesc, simt, 
rationeaza si fac judecăți morale în moduri diferite? Are vreo 
însemnătate că aceste diferențe au fost generate de evoluţia culturală 
şi că acest peisaj psihologic în schimbare a influențat natura 
comerțului, guvernelor, legilor și religiilor noastre? 


Da, chiar are. Această perspectivă ne face să ne raportăm diferit la 
identitatea noastră si la originea celor mai de pret instituţii, credinţe si 
valori. Idealurile civilizaţiei occidentale, atât de mult trambitate, 
precum drepturile omului, libertatea, democraţia reprezentativă si 
ştiinţa, nu sunt monumente închinate rațiunii sau logicii pure, asa 
cum se presupune adesea. Oamenii nu au început brusc să gândească 
în perioada Iluminismului, adică în secolele al XVII-lea și al XVIII-lea, 
si să inventeze lumea. Aceste instituții reprezintă produse culturale 
cumulative, rezultate dintr-o anumită psihologie culturală, ale căror 
origini se găsesc undeva cu sute de ani în urmă, dincolo de o 
succesiune de lanțuri cauzale care presupun războaie, piețe si călugări, 
într-un set bizar de tabuuri referitoare la incest, la restricții 
matrimoniale si la reguli familiale (Programul Matrimonial și 
Familial) care au evoluat devenind cu timpul o sectă religioasă 
radicală - creștinismul apusean. Liderii creştini care in mod repetat au 
dat consistență, au aplicat si au consfințit PMF în cadrul conciliilor 
ecumenice de-a lungul secolelor nu au dovedit că ar fi avut o viziune 
pe termen lung referitoare la crearea unei lumi noi, desi, fără îndoială, 
erau animați si de motive de altă natură decât cea religioasă, pe lângă 
dorinţa autentică de a sluji o ființă supranaturală care — credeau ei — 
manifestă un interes foarte puternic fata de viata sexuală a oamenilor. 
Cu toate acestea, succesul involuntar al PMF cu privire la 


restructurarea populatiilor Europei medievale a orientat evolutia 
sociala intr-o noua directie. 


După anul 1500, societățile europene au început să se extindă în toată 
lumea, fapt care a avut uneori consecințe dezastruoase, mai ales 
pentru cei din afara granițelor Eurasiei sau din societăți mai putin 
complexe. Ceea ce numim în contemporaneitate „globalizare“ 
reprezintă doar o continuare a proceselor din Antichitatea târzie 
descrise anterior. Instituţii impersonale precum guvernele 
reprezentative, universitățile și sistemele de protecţie socială — toate 
acestea dezvoltându-se in Europa (înainte de Iluminism) - au fost 
exportate și transplantate în număr mare altor populaţii. Adesea, mai 
ales în societățile care nu au avut o organizare statală, noile instituții 
transplantate nu au rezonat cu psihologia culturală a oamenilor, ceea 
ce aavut ca rezultat guverne, economii și societăți civile 
nefunctionale. Ulterior, foarte adesea, acest lucru a dus la sărăcie 
crescândă, corupție si malnutriție, precum si la războaie civile între 
clanuri, triburi și grupuri etnice. Mulţi analiști ai strategiilor nu 
reuşesc să recunoască aceste incongruente deoarece presupun implicit 
existența unității psihologice sau consideră că psihologia oamenilor se 
va transforma rapid pentru a se adapta noilor instituţii formale. Dar, 
exceptând situaţia in care instituţiile fundamentate pe rudenie și 
religiile nu sunt reformulate din rădăcini, populaţiile rămân blocate 
între instituţii de „nivel inferior“, cum sunt clanurile și filiatiile 
segmentare, împingându-le într-o anumită direcţie psihologică, și 
instituții de „nivel superior“ de tipul guvernelor democratice sau al 
organizațiilor impersonale, care îi împing pe membrii populațiilor 
respective în altă direcţie: să le fiu loial rudelor mele ignorând orice 
alte considerente sau să urmez reguli impersonale de justiție 
impersonală? Să-l angajez pe cumnatul meu sau pe un candidat care 
merită această funcție? 


Această abordare ne ajută să înțelegem de ce „dezvoltarea“ (i.e., 
adoptarea instituțiilor WEIRD) a fost mai lentă și mai chinuitoare în 
anumite parti ale lumii decât în altele. Cu cât o populaţie a fost sau 
este mai dependentă de instituții fundamentate pe relații de rudenie 
sau pe altele asemănătoare, cu atât procesul de integrare a instituţiilor 
impersonale ale politicii, economiei și societăţii, care s-au dezvoltat în 
Europa în al doilea mileniu, este mai dureros și mai complicat. 
Participarea tot mai crescută la aceste instituții impersonale adesea 
înseamnă că reţelele de conexiuni sociale care cândva i-au protejat, i- 
au adus împreună și le-au oferit stabilitate oamenilor se dizolvă 
treptat sub acţiunea acidă a urbanizării, a pieţelor globale, a 
sistemelor de protecție seculară și a noțiunilor individualiste de succes 
si de siguranță. Pe lângă destabilizarea economică, oamenii se 


confruntă si cu pierderea semnificatiei care derivă din faptul de a fi un 
simplu punct de legătură dintr-o rețea vastă de conexiuni 
interpersonale care se extinde în timp atât în trecut, spre strămoși, cât 
si în viitor, spre generațiile viitoare. Natura „sinelui“ se transformă 
prin această reorganizare socială şi economică. 


Evident, procesul dominației europene, al colonialismului, iar acum al 
globalizării este complex, dar nu mă refer aici în mod special la 
ororile cât se poate de reale ale sclavagismului, rasismului, 
genocidului și jafului care împânzesc planeta. Există nenumărate cărți 
pe această temă. Nu doresc să evidentiez decât că, datorită faptului că 
psihologia umană se adaptează cultural, pe parcursul mai multor 
generaţii, transformări sociale pe scară largă precum cele asociate 
fenomenului globalizării vor crea cu siguranță incongruente între 
psihologia culturală și noile instituții și practici, zguduind astfel 
sistemul de semnificații și identitate personală. Acest fenomen poate 
surveni și în absenţa ororilor menționate anterior și poate continua 
mult timp după ce acestea iau sfârşit. 


Din păcate, științele sociale si abordările standard ale politicii nu dețin 
instrumentele adecvate înțelegerii incongruentelor dintre instituții si 
psihologie sau raportării corecte la acestea, deoarece nu numai că se 
acordă foarte puţină atenţie diferențelor psihologice între populații, 
dar nu se face aproape nici un efort în sensul explicării cauzelor 
acestor deosebiri. Psihologii, de pildă, pornesc de obicei (fără vreo 
umbră de îndoială) de la premisa că studiază hardware-ul evoluat 
genetic al unei mașini de calcul, asemănătoare cu un computer, si ca 
este datoria antropologilor și a sociologilor să se ocupe de studiul 
componentei software - conținutul cultural — descărcat și salvat in 
hardul nostru psihologic. Totuși, se dovedește că abilitățile noastre 
cognitive și creierul nostru au evoluat genetic devenind într-o anumită 
măsură autoprogramabile, fiind pregătite încă de la naștere să-și 
adapteze procesele computationale la mediile sociale, economice si 
ecologice cu care interacționează. Aceasta înseamnă că nu putem 
înțelege cu adevărat psihologia fără a lua în calcul modul în care 
mintea membrilor diverselor populaţii a fost modelată de evoluția 
culturală. Așa cum am văzut în multe studii, dar mai ales în cele 
referitoare la copiii imigranţilor stabiliți în locuri precum Statele Unite 
si Europa, psihologia oamenilor este influențată nu doar de 
comunitățile în care au crescut, ci si de umbrele instituţiilor trecute — 
de lumile cu care s-au confruntat strămoșii lor, în jurul cărora s-au 
construit sisteme complexe de credințe, obiceiuri, ritualuri și 
identități. Rezultatul este că tratatele care se ocupă de „psihologie“ 
sau de „psihologie socială“ ar trebui reintitulate „Psihologia culturală 
a americanilor de la sfârșitul secolului XX“. E semnificativ faptul că 


primul mod in care cultura patrunde in disciplina psihologiei este sub 
forma unui răspuns la întrebarea de ce oameni din tari precum 
Japonia sau Coreea sunt diferiți de americani. Dacă vrei să afli 
informaţii despre psihologia coreeană sau japoneză, trebuie să apelezi 
la tratate despre psihologia culturală. Psihologii îi tratează pe 
americani și pe membrii popoarelor WEIRD într-un mod mai general, 
ca și cum ar fi o populaţie liberă de orice delimitări culturale. Tocmai 
„cultura“ este cea care îi face pe toţi ceilalți să pară devianti. Sper ca 
acum e clar că noi suntem cei anormali, cei WEIRD. 


Totodată, domeniul economic rămâne împovărat de un mod de 
gândire care nu permite prea mult spaţiu diferențelor evoluate 
cultural cu privire la percepţie sau preferinţe, ca să nu mai vorbim de 
diferențele de atenţie, emoție, moralitate, judecată si gândire. 
Preferintele si motivațiile sunt considerate ceva dat. Chiar și când ne 
gândim la ceva atât de clar precum credințele oamenilor, abordarea 
economică standard pornește de la premisa că aceste credinţe reflectă 
realitatea lor empirică. Cu toate acestea, evoluţia culturală nu trebuie 
să creeze o corespondență între realitate și credințele oamenilor. În 
Africa, de pildă, se știe că acţiunile oamenilor sunt puternic 
influențate de credințe foarte răspândite în practici vrăjitorești si de 
temeri referitoare la acest fenomen. Totuși, în pofida unei analize de 
maximă precizie a motivelor progresului economic lent al Africii, nu 
există nici un studiu cu profil economic asupra fenomenului vrăjitoriei 
în Africa sau oriunde în altă parte - multi economiști nici măcar nu 
iau în calcul această posibilitate. Evident, tendința de a crede în 
făpturi supranaturale este des întâlnită: aproximativ jumătate dintre 
americani cred în spirite, în timp ce un procent similar de islandezi 
acceptă existența elfilor. Cheia este să aflăm cum și de ce anumite 
credințe se dezvoltă și persistă în locuri diferite, sub forme diferite. 
Departe de a fi lipsite de importanţă, anumite tipuri de ritualuri și de 
credințe în domeniul supranatural au dinamizat succesul societăților 
de anvergură, complexe din punct de vedere politic.20 


O provocare lansată de toată această diversitate psihologică, dat fiind 
caracterul bizar al psihologiei WEIRD, constă în faptul că, în general, 
vedem și înțelegem lumea prin propriile noastre modele culturale și 
moduri de înțelegere locale. Când creatorii de politici, politicienii și 
strategii militari încearcă să deducă modul în care membrii altor 
societăți le înțeleg acţiunile, le evaluează comportamentul și 
reacționează în consecință, pornesc de la premisa că percepțiile, 
motivațiile și judecatile celorlalți sunt identice cu ale lor. Cu toate 
acestea, politicile, chiar și când sunt implementate perfect, pot avea 
un anumit efect la Londra sau Ziirich si efecte total diferite la Bagdad 
sau Mogadishu, întrucât oamenii din aceste locuri sunt diferiți 


psihologic. 


În loc să ignore varietatea psihologică, analiştii strategici ar trebui să 
ia în calcul două aspecte, anume cum să-și moduleze eforturile în 
funcție de anumite populaţii și felul în care noile politici ar putea 
afecta pe termen lung psihologia oamenilor. Să ne gândim, de pildă, la 
impactul psihologic al acceptării poligamiei sau al căsătoriilor între 
veri în comunități în care oamenii consideră aceste fenomene drept 
norme, cum ar fi anumite tari, comunități religioase sau enclave de 
imigranţi. Ce impact au legile care diminuează concurența între firme, 
astfel încât doar câțiva giganţi ajung să domine piaţa? Oare 
concurența între asociaţii voluntare și implicarea în activități 
comerciale în zone rurale ar trebui încurajate sau descurajate? 
Asemenea decizii au nu numai efecte economice, ci și consecinţe 
psihologice si sociale pe termen lung - contribuind la transformarea 
creierului uman. Chiar dacă efectele economice imediate sunt 
nesemnificative sau pozitive, merită să luăm în calcul transformările 
psihologice care pot decurge din deciziile respective și care pot avea 
consecințe indirecte de ordin politic și social. 


Închei afirmându-mi certitudinea că psihologia noastră va continua să 
evolueze în viitor, atât cultural, cât și genetic, pe parcursul mileniilor. 
În multe societăţi există tehnologii noi care ne amplifică memoria, ne 
modelează abilitățile cognitive, ne reconfigurează relațiile personale și 
tiparele matrimoniale. Totodată, o egalitate mai bine conturată între 
genuri si un nivel crescut de instrucție contribuie la reorganizarea și la 
reducerea dimensiunilor familiilor noastre. Roboții și inteligența 
artificială ne preiau treptat activitățile manuale și sarcinile cognitive 
cele mai laborioase. Comerțul online și gradul crescut de siguranță al 
tranzacţiilor financiare ar putea să reducă nevoia de a ne bucura de 
reputatii impecabile si să dizolve motivațiile noastre internalizate de a 
avea încredere în necunoscuţi si de a coopera cu aceştia. Fara 
îndoială, mintea noastră va continua să se adapteze si să se transforme 
datorită interacțiunii cu această lume nouă. Vom gândi si vom simţi 
altfel în viitor si vom emite judecăți morale diferite, încercând 
totodată din răsputeri să înțelegem mentalitatea celor care au trăit în 
zorii celui de-al treilea mileniu. 


Anexa A. Repere ale Programului 
Matrimonial si Familial 


VERSIUNE EXTINSĂ A TABELULUI 5.2: REPERE ALE 
PROGRAMULUI MATRIMONIAL ȘI FAMILIAL ÎNTRE 300-2000 


d.Hr. 


An 


305-306 


315 


325 


339 


355 


374 


384/387 


Interdictii si decrete privind 
căsătoria emise de Biserică si de 
conducatori laici 
Sinodul de la Elvira (Granada, 
Spania) decreteaza ca orice barbat 
care se căsătorește cu sora soţiei 
lui decedate (varianta feminina a 
leviratului) nu se poate împărtăși 
timp de cinci ani. Cel care o ia de 
soție pe nora lui se poate împărtăși 
doar in ceasul mortii. 
Sinodul de la Neocezareea (Turcia) 
interzice căsătoria cu soţia fratelui 
(leviratul) și posibil și căsătoria cu 
sora soţiei. 

Conciliul de la Niceea (Turcia) 
interzice căsătoria cu sora soţiei 
decedate, precum și căsătoria cu 
evrei, păgâni și eretici. 
Împăratul roman Constantius al II- 
lea interzice căsătoriile dintre 
unchi și nepoată, în concordanță 
cu morala creştină, și stabilește 
pedeapsa capitală pentru cei care 
încalcă această prevedere. 
Împăratul roman Constantius al II- 
lea interzice leviratul. 
Vasile cel Mare, episcop de 
Cezareea, prezintă argumente 
împotriva căsătoriei cu sora soţiei 
decedate într-o scrisoare adresată 
lui Diodor din Tars. 
Împăratul roman creştin Teodosiu 


reafirma interdictia leviratului (si a 
corespondentului său feminin) si 
interzice căsătoriile între veri 
primari. În 409, împăratul 
Honorius, conducătorul Imperiului 
Roman de Apus, imblanzeste 
această lege, permițând dispensele. 
Nu se știe cât a durat această 
situație în Apus. Probabil că legea 
a devenit inaplicabilă din cauza 
prăbușirii Imperiului Roman de 
Apus. 
396 Împăratul Arcadius (tot creștin), 
conducătorul Imperiului Roman de 
Răsărit, interzice încă o dată 
căsătoriile între veri primari, dar 
renunță la pedepsele aspre care 
insotisera încălcarea acestei legi. În 
anul 400 sau 404 s-a răzgândit, 
legiferând căsătoria între veri 
primari în Imperiul de Răsărit. 
cca 400 Papa, într-o scrisoare adresată 
episcopilor din Galia, afirmă că 
uniunea matrimonială cu sora 
soției decedate este interzisă în 
creștinism si solicită sancțiuni 
împotriva celor care încalcă 
această prevedere, precum și 
anularea acestor căsătorii. 
402 Sinodul Roman condus de papa 
Inocenţiu I interzice căsătoria cu 
sora soției decedate. 
506 Sinodul de la Agde (Franţa, 
Regatul Vizigot) interzice căsătoria 
între veri primari si de gradul al 
doilea, căsătoria cu văduva unui 
frate, cu sora soției, cu mama 
vitregă, cu văduva unchiului, cu 
fiica unchiului sau cu orice altă 
rudă de sex feminin. Acestea sunt 
declarate forme de incest. 
517 Sinodul de la Epaone (Franţa sau 
Elveţia, Regatul Burgundiei) 
decretează că legăturile 


530 


527/531 


533 


535 


535 


538 


matrimoniale cu veri primari si de 
gradul al doilea sunt incestuoase 
si, In consecinta, interzise, cu toate 
că legăturile matrimoniale de acest 
tip existente își păstrau validitatea. 
Sinodul interzice şi căsătoria cu 
mamele vitrege, cu văduvele 
fraților, cumnatele și matusile prin 
alianță. Multe dintre sinoadele 
care au urmat în regiunea care 
avea să devină Imperiul 
Carolingian se raportează la acest 
sinod pentru regulile referitoare la 
incest. 

Împăratul bizantin Iustinian 
interzice căsătoria dintre un naș și 
fina acestuia, precum și pe cea 
dintre un bărbat și fiica sa 
adoptivă. 

Al doilea Sinod de la Toledo 
(Spania) dispune excomunicarea 
tuturor celor implicaţi în căsătorii 
incestuoase. Durata excomunicării 
trebuie să fie egală cu durata 
căsătoriei incestuoase. Acest lucru 
este afirmat de sinoadele din anii 
535, 692 şi 743. 

Sinodul de la Orléans (Franța) 
interzice căsătoria cu mama 
vitregă. 

Sinodul de la Clermont (Franţa) 
reia decretele sinoadelor de la 
Epaone și Agde. 
Împăratul bizantin Iustinian crește 
severitatea pedepsei pentru levirat 
și pentru căsătoria cu sora soţiei 
decedate, noile sancțiuni constând 
în confiscarea proprietăților, 
interzicerea detinerii de funcții 
administrative, exil, iar pentru cei 
cu statut social inferior, flagelare. 
Prima scrisoare atestată 
documentar trimisă de un rege 
franc papei se referă la problema 


538 


541 


546 


567 


567/573 


583 


585 


585/592 


589 


incestului (căsătoria cu soţia unui 
frate decedat). Papa isi exprimă 
dezacordul, dar îi lasă pe episcopi 
să ia decizii cu privire la penitenta 
aferentă. 

Al treilea Sinod de la Orléans 
(Franţa) interzice căsătoria cu 
mama vitregă, fiica vitregă, 
văduva unui frate, sora soției, 
verisoarele primare si de gradul al 
doilea și cu văduva unui unchi. 
Al patrulea Sinod de la Orléans 
(Franța) reinnoieste regulile celui 
de-al treilea Sinod de la Orléans. 
Sinodul de la Lerida (Spania) 
reconfirmă decretele Sinodului de 
la Toledo, dar aduce o diminuare a 
pedepselor. 

Al doilea Sinod de la Tours 
(Franţa) interzice căsătoria cu o 
nepoată, verișoară sau soră a soţiei 
si confirmă regulile decretate la 
Orléans, Epaone si Auvergne. 
Sinodul de la Paris (Franta) 
interzice căsătoria cu văduva unui 
frate, cu mama vitregă, cu văduva 
unui unchi, cu sora soției, cu nora 
sau mătușa, cu fiica vitregă și fiica 
fiicei vitrege. 

Al treilea Sinod de la Lyons/ 
Lugdunensis (Franţa) reînnoiește 
canoanele împotriva incestului. 
Al doilea Sinod de la Macon 
(Franta) reinnoieste regulile 
împotriva incestului, cu pedepse 
mai aspre decât sinodurile 
anterioare. 

Sinodul de la Auxerre (Franţa) 
interzice căsătoria cu mama 
vitregă, cu fiica vitregă, cu văduva 
vreunuia dintre fraţi, cu sora 
soției, cu verișoara sau cu văduva 
vreunui unchi. 

Reccared I, regele vizigot (Spania), 


596 


600 


615 


627 


643 


673 


decretează anularea căsătoriilor 
incestuoase și îi pedepsește pe 
vinovaţi prin deportare și 
transferul averilor către copiii lor. 
Regele franc Childebert al II-lea 
decretează pedeapsa cu moartea 
pentru căsătoria cu mama vitregă, 
dar lasă pedepsele aferente altor 
forme de incest la latitudinea 
episcopilor. Dacă vinovatul opunea 
rezistență pedepsei aplicate de 
Biserică, averile sale erau 
confiscate și împărţite rudelor 
acestuia. 
Papa Grigore I, într-o scrisoare 
adresată misiunii anglo-saxone 
(vezi textul), interzice căsătoria 
între veri primari (pentru anglo- 
saxoni) și rude mai apropiate (de 
ex. între unchi și nepoată), precum 
și leviratul. Acum definiția 
incestului este extinsă, incluzând și 
căsătoria cu afini apropiaţi, 
precum si cu rude spirituale (copiii 
nașilor). 

Al cincilea Sinod de la Paris 
(Franţa) reînnoiește legislația 
sinodurilor de la Orleans, Epaone, 
Auvergne și Auxerre. 
Sinodul de la Clichy introduce 
aceleași pedepse și mijloace 
coercitive precum cele decretate de 
regele Childebert al II-lea în anul 
596. În aproximativ aceeași 
perioadă este alcătuită o colecție 
sistematică de reguli referitoare la 
incest, inclusă apoi în Collectio 
vetus Gallica, cea mai veche 
colecție de canoane din Galia. 
Legile longobarde ale regelui 
Rothari interzic căsătoria cu mama 
vitregă, fiica vitregă sau cumnata. 
Sinodul de la Hertford (Anglia) 
interzice incestul (fără a-l defini 


690 


692 


716 


721 


exact); decretează că un bărbat 
poate avea o singură soţie și că un 
bărbat isi poate părăsi soția doar 
din motive de infidelitate. Dacă 
totuși o părăsește, nu se mai poate 
recăsători. 

Penitentele aplicate pe scară larga 
de episcopul Teodor din 
Canterbury (Anglia) sunt menite să 
oprească leviratul (și varianta 
feminină a acestuia), precum și 
căsătoriile între veri de gradul 
întâi, inclusiv cele cu afini, dar nu 
prevăd dizolvarea căsătoriilor deja 
existente între veri. 

La Sinodul de la Trullo (Turcia de 
azi), Biserica Răsăriteană interzice 
căsătoria cu veri primari si cu rude 
prin alianță. Astfel, un tată și un 
fiu nu se puteau căsători cu o 
mamă și, respectiv, cu fiica 
acesteia sau cu două surori, și nici 
doi frați nu se puteau căsători cu o 
mamă și, respectiv, cu fiica ei, sau 
cu două surori. 

Papa Grigore al II-lea, prin 
intermediul unei legatii din 
Bavaria, interzice căsătoria cu rude 
până la nivelul verilor primari, sub 
pedeapsa excomunicării. 
Sinodul Roman (Italia) interzice 
căsătoria cu soția unui frate, cu 
nepoata de frate, nepoata de bunic, 
mama vitregă, fiica vitregă, 
verişoara, sau cu orice altă rudă, 
inclusiv cu orice persoană care a 
fost vreodată căsătorită cu o rudă 
de sânge. Se interzice de asemenea 
căsătoria cu nașa. În 726, papa 
Grigore al II-lea a adăugat 
precizarea că, în scopuri de 
misionariat, restricțiile se extind 
doar până la verii primari, dar în 
celelalte cazuri interdicțiile se 


extind pana la toate rudele 
cunoscute. Succesorul sau, Grigore 
al III-lea, a clarificat aceasta 
interdicție, decretând că este 
permisă căsătoria cu veri de gradul 
al treilea, dar nu cea cu afini din 
cercul de rude interzis. Deciziile 
acestui conciliu au fost făcute 
cunoscute pe scară largă. 
723/724 Regele longobard Liutprand (din 
Italia) interzice căsătoria cu mama 
vitregă, cu vreuna dintre fiicele 
vitrege, cumnate sau văduvele 
verilor. 
725 Sinodul Roman îi amenință cu 
anatemizarea pe cei care își iau 
nasa de soție. 
741 Papa Zaharia interzice căsătoria 
unui naș cu fiica sa spirituală sau 
cu mama finului sau finei sale. 
741 Sub domnia împăratului bizantin 
Leon al III-lea interdicțiile din 
Biserica Răsăriteană sunt extinse, 
ajungând să includă și căsătoria cu 
veri de gradul al doilea si, putin 
mai târziu, cu rude separate printr- 
o generație de verii de gradul al 
doilea. Noua pedeapsă pentru 
căsătoria între veri era flagelarea. 
743 Sinodul Roman condus de papa 
Zaharia le ordonă creștinilor să se 
abțină de la căsătoria cu verisoare, 
nepoate și alte rude. Acest tip de 
incest se pedepsea cu 
excomunicarea si, la rigoare, cu 


anatemizarea. 
744 Sinodul de la Soissons (Franța) 
interzice căsătoria cu rude. 
753 Sinodul de la Metz (Franța) 


interzice căsătoria cu mama 
vitregă, fiica vitregă, sora soției, 
nepoata de unchi, nepoata de 
bunic, verișoara și mătușa. Cei care 
încălcau regula trebuiau să 


755 


756 


756/757 


757 


786 


796 


plătească amendă. Cei care nu-și 
puteau permite să plătească erau 
trimiși la închisoare, dacă erau 
liberi; în caz contrar, erau bătuți. 
Sinodul interzice si (1) căsătoria 
unui bărbat cu nașa copilului său; 
(2) căsătoria cu nașa și (3) 
căsătoria unui bărbat care a trecut 
prin ritualul confirmării cu cea 
care l-a prezentat la acest 
sacrament (din Biserica Catolică). 
Sinodul de la Verneuil (Franţa), 
întrunit sub conducerea regelui 
franc Pepin, decretează oficierea 
publică a căsătoriilor. 
Sinodul de la Verbier (Franța) 
interzice căsătoria cu veri de 
gradul al treilea sau mai apropiaţi 
si decretează că relaţiile 
matrimoniale existente între veri 
de gradul al doilea trebuie anulate. 
Cei implicați în căsătorii cu 
verisoare de gradul al treilea sunt 
obligați doar la penitenta. 
Sinodul de la Aschheim 
(Germania) interzice căsătoriile 
incestuoase. 

Sinodul de la Compiègne (Franța) 
decretează ca orice căsătorie între 
veri de gradul al doilea sau mai 
apropiaţi să fie anulată. Regele 
franc Pepin ameninţă cu pedepse 
în sfera seculară aplicate oricui s- 
ar fi opus. 

Membrii unei legatii papale in 
Anglia interzic căsătoriile cu rude 

de sânge și cu afini (fără a 
specifica gradul de apropiere). 
Sinodul de la Friuli (Italia) 
îndreaptă atenţia spre investigaţiile 
prenuptiale pentru a identifica 
potentialele căsătorii incestuoase si 
interzice uniunile matrimoniale 
clandestine. Sinodul impune un 

interval de asteptare inainte de 
căsătorie, pe durata căruia vecinii 
si bătrânii comunității pot cerceta 
dacă există vreo legătură de sânge 
care ar putea împiedica respectiva 
căsătorie. Decretul stipulează și că, 
deși infidelitatea din partea soției 
reprezintă un motiv legitim de 
divorţ, recăsătorirea este 
imposibilă atâta vreme cât cei doi 
soți sunt in viata. Carol cel Mare 
autentifică aceste decizii în anul 
802 prin autoritatea sa seculară. 
Capitularul lui Carol cel Mare 
subliniază că nimeni nu trebuie să 
încerce să intre într-o relație de 
căsătorie înainte ca episcopii si 
preoții, împreună cu bătrânii 
comunităţii, să cerceteze posibilele 
relaţii de rudenie existente între 
potenţialii soți. 

Sinodul de la Arles (Franța) 
reafirmă interdicțiile stipulate de 
sinoadele anterioare. 
Sinodul de la Mainz (Germania) 
interzice căsătoriile între veri de 
gradul al treilea sau mai apropiaţi 
si căsătoria cu finul, fina sau cu 
mama acestora, sau cu mama 
copilului pe care bărbatul respectiv 
l-a prezentat la ritualul 
confirmării. Ultimele restricții sunt 
confirmate si de papa Nicolae I în 
anul 860, în răspunsul dat 
bulgarilor. 

Sinodul de la Douci (Franţa) îi 
îndeamnă pe supuși să evite 
căsătoriile cu verisoare de gradul 
al treilea. Pentru a întări această 
decizie, sinodul îi declară pe copiii 
rezultați din căsătoriile incestuoase 
excluși de la drepturile de 
moștenire. 

Sinodul de la Trosle (Franţa) 

clarifică si confirmă Sinodul de la 
Douci, decretand ca urmasii 
rezultați din căsătorii incestuoase 
trebuie excluși de la dreptul de 
moștenire a proprietăților sau 
titlurilor. 

Sinodul de la Koblenz (Germania) 
reafirmă decretele Sinodului de la 
Mainz din 813. 

Sinodul de la Trier (Germania) 
instituie o penitenta de nouă ani 
pentru căsătoria între rude de 
sânge si rude prin alianță. 
Sinodul de la Ingelheim 
(Germania) interzice căsătoria cu 
orice persoană care poate fi 
identificată drept rudă, indiferent 
cât ar fi de îndepărtată. 
Patriarhul Constantinopolului, 
Tomos din Sisinnios, interzice 
căsătoriile între afini: (1) doi frați 
nu se pot căsători cu două 
verisoare; (2) doi veri nu se pot 
căsători cu două surori; (3) un 
unchi și nepotul său nu se pot 
căsători cu două surori, iar (4) doi 
frați nu se pot căsători cu o mătușă 
și nepoata ei. 

La Sinodul de la Diedenhofen 
(Germania), împăratul Henric al II- 
lea extinde semnificativ definiția 
incestului până la verii de gradul 
al șaselea, interzicând căsătoria 
între două persoane care au în 
comun unul dintre cei 128 de stră- 
stră-stră-stră-străbunici. 

În Anglia, Wulfstan, arhiepiscop de 
York, elaborează coduri de legi 
pentru regii Ethelred si Canut prin 
care interzice căsătoria cu rude 
până la verii de gradul al patrulea. 
Pedeapsa pentru incest este 
sclavia. 

Sinodul de la Seligenstadt 

(Germania) interzice căsătoriile 
între veri până la gradul al șaselea. 
Decretum-ul episcopului Burchard 

de Worms extinde definiția 
căsătoriilor incestuoase până la 
cele între veri de gradul al șaselea. 

Sinodul de la Bourges (Franţa) 
interzice căsătoriile între veri, deşi 

nu se specifică gradul acestora. 

Peter Damian, un călugăr 
benedictin cu multă influență, 
devenit ulterior cardinal, propune 
o interdicție referitoare la căsătoria 
între rude până la veri de gradul al 
şaselea, inclusiv. 

Sinodul de la Tulujas (Franţa) 

interzice căsătoriile între veri. 

Sinodul de la Rheims (Franța) 

interzice căsătoriile între veri. 

La Sinodul de la Roma, papa 
Nicolae al II-lea interzice căsătoria 
între veri până la gradul al șaselea 
sau până la nivelul la care se poate 
stabili rudenia. Succesorul său, 
papa Alexandru al II-lea, interzice 
căsătoria între veri până la gradul 
al șaselea sau între alte rude 
apropiate. Regatul Dalmației 
beneficiază de o dispensă 
temporară, interzicând căsătoria 
între veri doar până la gradul al 
patrulea. 

Sinodul de la Tours (Franța) 
reafirmă prevederile Sinodului de 
la Roma din 1059. 

Sinodul de la Roma interzice 
căsătoria între veri până la gradul 
al șaselea. 

Sinodul de la Rouen (Franţa) 
interzice căsătoriile necreștine și 
decretează obligația preotului de a 
face investigații privind relaţiile de 
rudenie dintre mirii pe care 
urmează să îi căsătorească. 

Sinodul de la Londra (Anglia) 
interzice căsătoria între veri pana 
la gradul al șaselea, incluzând și 
rudele prin alianță. 
Decretum-ul episcopului Ivo de 
Chartres: căsătoria între rude până 
la veri de gradul al șaselea este 
interzisă. 

În Irlanda, Sinodul de la Cashel 
introduce restricțiile referitoare la 
incest impuse de Biserica Catolică. 
Sinodul de la Londra anulează 
căsătoriile existente între veri de 
gradul al șaselea (sau mai 
apropiaţi) şi decretează că 
persoanele care au cunoștință 
despre căsătoriile între rude sunt 
partase la nelegiuirea incestului. 
Conciliul I Lateran (Italia) 
condamnă legăturile între rude de 
sânge (fără a specifica gradul de 
rudenie) și declară că aceia care 
sunt implicați într-o căsătorie 
incestuoasă vor fi lipsiți de 
drepturi ereditare. 
Sinodul de la Londra reia 
prevederile Sinodului de la Londra 
din 1075, extinzând interdicțiile 
referitoare la incest până la verii 
de gradul al şaselea. 
Conciliul II Lateran (Italia) 
condamnă uniunea matrimonială 
între rude de sânge (fără a 
specifica gradul de rudenie). 
Decretum-ul lui Graţian: sunt 
interzise căsătoriile între veri până 
la gradul al șaselea. 

În Cartea sentintelor a lui Petrus 
Lombardus este afirmată 
interdicția referitoare la căsătoria 
între rude până la veri de gradul al 
şaselea inclusiv. 

Sinodul de la Constantinopol 
(Turcia de azi) reafirmă 

interdictiile impuse anterior de 
Biserica Răsăriteană referitoare la 
căsătoria dintre veri (rude separate 
printr-o generaţie de veri de gradul 
al doilea sau rude mai apropiate) și 
înăspreşte pedepsele. 
Sinodul de la Londra interzice 
căsătoriile clandestine, probabil 
pentru a împiedica mai ușor 
căsătoriile incestuoase. 

Odo, episcop de Paris, ajută la 
introducerea ,,interdictiilor privind 
căsătoria“, adică anunţarea publică 
în fata congregatiilor a căsătoriilor 

care urmează să aibă loc. 
Sinodul de la Londra solicită 
publicarea ,,interdictiilor privind 
căsătoria“ si decretează ca toate 
căsătoriile să fie oficiate public. 
Căsătoria între rude este interzisă, 
deși nu este specificat gradul de 
rudenie. 

Conciliul IV Lateran (Italia) 
diminuează restricțiile 
matrimoniale, interzicând doar 
căsătoria între verii de până la 
gradul al treilea și între rudele de 
sânge și afinii apropiaţi. Toate 
deciziile anterioare sunt 
oficializate și integrate într-o 
constituție canonică. Acest lucru 
aduce cercetările prenuptiale si 
interdicțiile matrimoniale într-un 
cadru legislativ formal. 

Papa Benedict al XV-lea relaxează 
si mai mult restricțiile, interzicând 
doar căsătoria cu veri de gradul al 
doilea și cu rude de sânge și afini 
mai apropiați. 

Papa Ioan Paul al II-lea relaxează 
si mai mult restricțiile referitoare 
la incest, permițând căsătoriile 
între veri de gradul al doilea și 
rude îndepărtate. 


Acest tabel se bazează mai ales pe date extrase din Ubl (2008) si din 
Dictionary of Christian Antiquities (Smith si Cheetham, 1875 [vol. I]). 
Printre alte surse se numără: Goody (1983; 1990; 2000), Gavin 
(2004), Sheehan (1996), Addis (2015), Brundage (1987), Ekelund et 
al. (1996) si Smith (1972). 


Anexa B. Alte grafice 

FIGURA B.1. Raport dintre importanta traditiei si (A) Indicele 
Intensitatii Rudeniei (96 de tari) si (B) prevalența căsătoriilor între 
veri (56 de tari). Traditia constituie o medie la nivelul unei tari, 
realizată pe baza răspunsului la următoarea întrebare: Cât de bine 
semanati cu persoana descrisă de această afirmaţie: „Tradiţia este 
importantă pentru ea/el. Ea/el încearcă să respecte obiceiurile 
moștenite din religia și de la familia sa“ (pe o scară de la 1 la 7). 
Căsătoriile între veri sunt reprezentate pe o scară logaritmică. 

FIGURA B.2. Raport dintre frecvența căutărilor termenului „rușine“ in 
comparaţie cu cel de „vină“ pe Google și Indicele Intensitatii Rudeniei 
(IR). Linia întreruptă reprezintă linia zero; țările de deasupra liniei 
caută mai frecvent termenul „ruşine“ decât pe cel de „vină“. Cele de 
sub linia întreruptă caută mai des „vină“ decât „rușine“. Graficul 
elimină statistic variaţia între cele nouă limbi folosite, permitandu-ne 
să ne concentrăm asupra comparării celor 56 de țări. Trebuie subliniat 
că Enke nu a folosit căsătoriile între veri în analizele sale. Acesta este 
un grafic de regresie parțială, creat pe baza datelor referitoare la vină 
si ruşine preluate din Enke (2017, 2019). 


Anexa C. Impactul psihologic al 
mobilităţii relationale și locative 


Când intri într-un laborator de psihologie, ești întâmpinat și salutat de 
un experimentator care te conduce într-o încăpere micuță. 
Experimentatorul iti aduce la cunoștință că îl vei ajuta să testeze un 
chestionar nou și că tu ai fost ales să fii „evaluatorul“. Sarcina ta 
constă în evaluarea chestionarelor completate de alți doi participanți 
care se află în camere de testare învecinate. Pe baza acestor 
chestionare, trebuie să-l alegi pe unul dintre cei doi ca partener într-o 
sarcină de colaborare care va avea loc în a doua parte a sesiunii. În 
acest chestionar, ceilalți participanţi au răspuns la o serie de scenarii. 
În fiecare scenariu, personajul principal se confruntă cu o dilemă: are 
de ales între a-și împărți timpul pentru a-și ajuta atât un prieten, cât și 
un străin în mod egal sau de a-și dedica tot timpul ajutorării exclusive 
a prietenului. Apoi respondentii sunt întrebaţi care dintre cei doi 
participanţi le place mai mult — cel care a acordat timp în mod egal 
străinului și prietenului sau prietenul loial care s-a devotat integral 
prietenului său? Unul dintre potenţialii tăi parteneri l-a preferat 
constant pe cel care a investit timp în mod egal în cei doi care aveau 
nevoie de ajutor. Celălalt l-a preferat întotdeauna pe prietenul loial. 
Întrebarea care se pune acum este: tu cu cine preferi să lucrezi? 


Când erai mic, familia ta și-a schimbat vreodată locuinţa? 


Dintre studenții WEIRD, cei ale căror familii nu și-au schimbat 
niciodată locuința au preferat persoana care a ales întotdeauna 
prietenul loial în locul celei care şi-a împărţit efortul între străin si 
necunoscut în 90% din cazuri. Dacă familiile lor se mutaseră măcar o 
dată în viata, atunci proporția a scăzut la 75%. Când participanţii la 
experiment se mutaseră de două, trei ori în copilărie, preferința pentru 
persoana care a ales mereu prietenul loial a scăzut la 62%. Cei care se 
mutaseră în copilărie au spus de asemenea că le-a plăcut mai mult atât 
persoana care și-a împărțit timpul, cât si participantul care a ales 
mereu această persoană (Lun, Oishi si Tenney, 2012; Oishi, Kesebir, 
Miao, Talhelm, Endo, Uchida, Shibanai si Norasakkunkit, 2013; Oishi, 
Schug, Yuki si Axt, 2015; Oishi si Talhelm, 2012). 


Experimente de acest fel sugerează că experiențele asociate schimbării 
de domiciliu întăresc preferința oamenilor pentru egalitarism și 
îmbunătățesc modul în care aceștia îi tratează pe străini. Există ceva 
în aceste experiențe care pare să niveleze distincția dintre raportarea 


la membrii grupului căruia îi apartii si la membrii altor grupuri, 
slăbind dependenţa oamenilor de reţelele lor sociale de durată. 


Unele dintre aceste efecte psihologice tin probabil de dezvoltare, 
apărând odată ce copiii conștientizează nevoia de a-și crea noi relații 
după ce ajung într-un mediu locativ nou. Totuşi, psihologii pot obţine 
o parte din aceste efecte în mod facultativ: în cadrul unui experiment 
(Oishi și Talhelm, 2012), participanţii au fost desemnaţi aleatoriu să 
se imagineze într-un loc pe care ar dori să-l viziteze pentru o vreme 
sau unde le-ar plăcea să se stabilească permanent. Ulterior, în urma 
acestei experiențe mentale, participanţilor li s-a cerut să descrie cum 
se simt. Reflectia subiecților la aceste situații diferite a amorsat o 
dispoziție mentală care le-a schimbat subtil preferințele. Stimulii 
pregătitori referitori la stabilitate locativă i-au determinat pe 
participanţi să manifeste o uşoară preferință pentru prietenii loiali mai 
degrabă decât pentru persoanele cu viziune egalitară, în timp ce 
stimulii  pregătitori referitori la mobilitate  locativă-— vizite 
temporare — au răsturnat situaţia, creând o ușoară preferință pentru 
persoanele cu viziune egalitară mai degrabă decât pentru prietenii 
loiali. Aceste elemente care evocă existența unei anumite realități — 
stimuli pregătitori - amplifică motivațiile oamenilor de a-și extinde 
rețelele sociale pentru a crea și a cultiva relaţii noi. În ansamblu, 
aceste studii sugerează că mobilitatea locativă îi impulsionează să 
caute relații noi, preferând astfel persoanele care acceptă și sunt 
deschise fata de necunoscuţi. Rezultatele obținute prin administrarea 
de stimuli pregătitori creează întotdeauna probleme, deoarece, în 
general, nu pot fi repetate. Prezint aceste studii aici pentru a sugera 
că, alături de efectele referitoare la dezvoltare, modificările locative 
pot crea și un impact facultativ. 


Schimbarea contextului locativ creează, evident, necesitatea de a clădi 
relații noi, adică generează potenţialul pentru acel ceva pe care 
psihologii îl denumesc prin sintagma mobilitate relationala, care 
acoperă toţi factorii care constrâng sau promovează formarea de 
relații noi sau dizolvarea celor vechi. Statutul de membru al unui clan 
patriliniar, de pildă, nu numai că le reduce oamenilor mobilitatea 
geografică, legându-i de pământurile strămoșești deținute în comun, 
dar le și diminuează mobilitatea relationala prin obligaţiile și 
responsabilitatile pe care o persoană le are fata de ceilalți membri ai 
clanului (Oishi, Schug, Yuki și Axt, 2015; Yuki, Sato, Takemura și 
Oishi, 2013). 


Din punct de vedere social și psihologic, cercetările arată că un grad 
mai crescut de mobilitate locativa si relationala determină nu numai o 
diminuare a diferențelor pe care o persoană le face între membrii 


grupului căruia îi aparţine si cei din afara acestui grup, dar îi si 
creează dorința de a deveni parte a unei rețele sociale extinse, de a 
aprecia experienţe noi, de a prefera noutatea și chiar de a gândi mai 
creativ (Hango, 2006; Li et al., 2016; Mann, 1972; Oishi, 2010; Oishi 
et al., 2015; Oishi și Talhelm, 2012; Park și Peterson, 2010). 


Mai mult, studii care fac comparații între societăți cu un grad mai 
scăzut de mobilitate relationala, cum e cazul Japoniei, pe de o parte, 
si societăți cu un grad mai crescut de mobilitate, cum sunt Statele 
Unite, arată modul în care mobilitatea influențează rețelele sociale ale 
unui individ. Si americanii, si japonezii preferă să fie în preajma celor 
cu care împărtășesc obiective, valori și interese, și care au un nivel de 
educaţie și structuri de personalitate similare. Totuși, chiar si printre 
cei mai apropiați prieteni, doar americanii par să fi stabilit legături cu 
persoane în mod vădit asemănătoare cu ei în aceste aspecte. Acest 
model se configurează deoarece, spre deosebire de majoritatea 
japonezilor, americanii nu sunt limitați de constrângeri în căutarea si 
în formarea de relații noi. În schimb, imobilitatea relațională a 
societății nipone îi limitează individului libertatea de a forma asociații 
voluntare cu persoane care le împărtășesc interesele, idealurile si alte 
trăsături. Aceste studii, realizate atât cu participanţi japonezi, cât și cu 
participanți americani, sugerează că orice factor care amplifică 
mobilitatea relationala sau individuală a indivizilor le poate inclina 
psihologia într-un sens sau altul. Biserica medievală, prin distrugerea 
instituţiilor tribale și a celor bazate pe rudenie, a contribuit probabil 
la creșterea mobilității locative și relationale. Din punct de vedere 
social, în absenţa normelor care guvernează, în general, organizațiile 
bazate pe rudenie, persoanele singure și familiile nucleare au putut 
dezvolta relaţii noi, nebazate pe rudenie, si au putut migra 
independent, nefiind constrânse de obligaţii impuse de familii 
numeroase, de responsabilități și proprietăți comune. Acestea au avut 
ca rezultat un grad mai ridicat de mobilitate relationala. Tot astfel, 
odată cu pierderea sistemelor de asigurare socială și cu nevoia de a 
găsi parteneri de căsătorie din afara cercului familiei, oamenii au fost 
mai motivaţi să se deplaseze si au avut mai puține motive de a rămâne 
în același loc, fapt care a dus la o mobilitate rezidentiala mai crescută. 
Într-adevăr, în lumea modernă, persoanele care acordă mai puțină 
importanță legăturilor de familie sunt mai dispuse să se mute într-un 
nou context geografic. De fapt, chiar copiii adulți ai imigranţilor 
proveniți din tari cu legături de familie puternice sunt mai putin 
dispuși să se deplaseze decât cei proveniți din tari cu legături de 
familie slabe. În Europa, în Evul Mediu si în modernitatea timpurie, 
slăbirea legăturilor de rudenie a contribuit probabil la un flux 
substantial de migranti din zonele rurale spre cele urbane, cu alte 


cuvinte la intensificarea urbanizării (Alesina et al., 2015; Alesina si 
Giuliano, 2013, 2015; Dincecco si Onorato, 2018; Kleinschmidt, 2000; 
Winter, 2013). In mare, instituţiile bazate pe rudenie ne manipulează 
psihologia în multiple moduri, iar eu tind să cred că gradul în care 
mobilitatea relationala și locativa a contribuit la diversitatea globală a 
fost relativ modest. Totuși, efectele mobilității relationale sunt 
importante, deoarece avansează rapid, atât facultativ, cât și din punct 
de vedere al dezvoltării. Acest fapt contrastează cu valorile, credințele, 
perspectivele asupra lumii, motivațiile și strategiile parentale care se 
pot contura în zeci sau chiar sute de ani. 


Efectele psihologice rapide ale mobilității sunt relevante mai ales când 
vine vorba despre modul în care ar fi reacționat migrantii din zonele 
rurale spre municipiile, orașele libere, universităţile și mănăstirile 
Europei medievale înainte ca evoluţia culturală să aibă timp să creeze 
norme sociale speciale pentru schimburile impersonale sau întregul 
ansamblu de trăsături psihologice care formează setul 
individualismului. Pe baza studiilor anterioare putem afirma că 
migrantii sosiți in municipalități si oraşe libere au fost probabil mai 
înclinați psihologic spre (1) o atitudine egalitara fata de străini versus 
prieteni si rude si (2) spre construirea unor retele sociale mai 
cuprinzătoare în care să fie incluși semeni cu o viziune asemănătoare 
asupra lumii. 


Note 


Preludiu: Creierul nostru a fost modificat 


1. Dehaene, 2009; Dehaene et al., 2010; Dehaene et al., 2015; Szwedet 
et al., 2012; Ventura et al., 2013. Denumirea de alfabetar (Letterbox) 
este preluata din Dehaene, 2009. 


2. Este posibil ca persoanele analfabete din societățile moderne să mai 
posede o ușoară tendință de a procesa imaginea chipurilor cu ajutorul 
emisferei drepte (Dehaene et al., 2015). Cu toate acestea, se poate ca 
această tendință să nu apară la persoanele crescute în societăți lipsite 
de texte scrise- adică, în majoritatea societăților din istoria 
umanității. În societățile moderne, analfabetii se adaptează, totuși, la 
o lume în care abundă cuvintele și literele scrise, chiar dacă nu 
reuşesc să ajungă să stăpânească arta cititului. 


3. Coltheart, 2014; Dehaene, 2014; Dehaene et al., 2015; Henrich, 
2016; Kolinsky et al., 2011; Ventura et al., 2013. Localizarea 
alfabetarului, fiind influențată de neurogeografia umană, variază 
foarte putin, chiar dacă este vorba despre sisteme de scriere foarte 
diferite, așa cum este cazul celor din limbile engleză, ebraică, chineză 
și japoneză. 


4. O altă abilitate cognitivă îmbunătăţită pe care o deţin multi cititori 
este de a putea face distincția între o imagine și imaginea sa reflectată 
în oglindă, de pildă între ,, “ și ,, “. Rafinarea acestei abilități depinde 
de sistemul de scriere pe care l-a învăţat fiecare. Sistemele de scriere 
bazate pe cel latin îi solicită pe cititori să distingă între imagini 
laterale în oglindă, de exemplu între d și b sau între p și q. Această 
specializare nu funcționează doar în cazul literelor, ci se extinde și la 
alte forme si obiecte. Acești cititori pot distinge cu ușurință între 
elementele componente ale perechilor de simboluri care nu sunt litere, 
de pildă, între „<“ si „>“, dar li se pare mai greu să facă distincția 
când imaginile în oglindă reprezintă, de fapt, același obiect. Această 
deficiență este ciudată, deoarece oamenii, așa cum fac și primatele, 
dispun de o tendință înnăscută de a ignora diferenţele dintre imaginile 
laterale în oglindă; în consecință, majoritatea sistemelor de scriere 
antice nu presupun realizarea distinctiei între imaginile în oglindă. 
Învăţarea sistemelor de scriere bazate pe cel latin (folosite în toate 
limbile europene occidentale) îi obligă pe cei care învață să 
depășească o înclinaţie naturală existentă în sistemul nostru de 


concentrare a atentiei (Kolinsky et al., 2011). Pentru o prezentare 
generala a impactului cognitiv al abilitatii de a citi si scrie, vezi 
Huettig si Mishra, 2014. 


Această deficiență umană congenitală nu este uşor de depistat de cei 
care dezvoltă coduri de scriere noi pentru limbi care nu dispun de un 
sistem de scriere. De pildă, elegantul sistem de semne silabice CREE, 
conceput de misionarul metodist James Evans în anii 1830, conţine în 
cea mai mare parte simboluri de tip imagine în oglindă. Fiind 
utilizator al limbii engleze, evident că James nu a identificat 
dificultățile inerente asociate cu învăţarea decodificării imaginilor în 
oglindă (Berry și Bennett, 1995). Acest nou cod de scriere s-a 
răspândit la populaţia vorbitoare de CREE, până când, în cele din 
urmă, engleza scrisă i-a luat locul. 


5. Există o dezbatere pe tema pregătirii prin stimuli subliminali 
(Kouider și Dehaene, 2007). 


6. Henrich, 2016, capitolul 14. 
7. Becker şi Woessmann, 2009, 2010; Buringh și Van Zanden, 2009. 
8. Date preluate din Buringh și Van Zanden, 2009. 


9. Pentru a nu comite erori doctrinare, purgatoriul există în afara 
timpului, așadar catolicii nu trebuie să îl perceapă ca o „sentință 
redusă“. Cu toate acestea, indulgentele erau prezentate adesea ca 
având rolul de a cumpăra o reducere a timpului petrecut în 
purgatoriu, iar indulgentele mai scumpe cumpărau o eliberare mai 
rapidă (Dohrn-van Rossum, 1996). 


10. Dittmar si Seabold, 2016; McGrath, 2007. În sens mai larg, a 
existat o concurență acerbă pe teritoriul Europei între diferite grupări 
protestante şi Biserica Catolică inovatoare (Pettegree, 2015). Această 
concurență a atins nivelul maxim în orașe libere și în municipalități, 
mai ales acolo unde se dezvolta o industrie competitivă a tiparului. 


11. McGrath, 2007. În capitolul 12 voi aborda problema numeroaselor 
mișcări religioase premergătoare Reformei care au impulsionat 
alfabetizarea motivată de citirea Bibliei, mai ales în Olanda, unde a 
apărut mișcarea eclezială Frăția Vieţii în Comun. (Akcomak, Webbink 
şi ter Weel, 2016). Aşadar, în zorii Reformei, printre catolicii olandezi 
erau probabil mai mulți știutori de carte în comparaţie cu populațiile 
din alte zone. 


12. Becker și Woessmann, 2009. 


13. Becker si Woessmann, 2009, 2010; McGrath, 2007. 


14. Din nefericire, recensământul din 1816 nu prezintă informații 
clare despre gradul de alfabetizare, așa că rezultatul respectiv n-a 
putut fi verificat (Becker si Woessmann, 2010). 


15. Relaţia dintre protestantism și nivelul de alfabetizare a populaţiei 
din Prusia secolului al XIX-lea este mai elocventă decât alte corelaţii 
similare la nivelul altor tari, deoarece există mult mai multe diferente 
între tari (în privinţa istoriei, a instituţiilor, a culturii și a climei) care 
ar putea explica această relație. În comparaţie cu acestea, Prusia a 
fost omogenă. 


16. Becker și Woessmann, 2009. 


17. Folosit adeseori în economie, acest artificiu statistic poartă 
denumirea de regresie cu variabile instrumentale (Becker și 
Woessmann, 2009). Vezi Cantoni (2012), despre rolul central jucat de 
Wittenberg în răspândirea protestantismului, si Dittmar si Seabold 
(2016) despre importanţa tiparului și a orașului Mainz. 


18. Merită observat că nivelul ridicat de alfabetizare determinat de 
protestantism explică atât veniturile mai substanţiale, cât si 
dependența mai scăzută de agricultură din mai multe tari protestante 
după declanșarea Revoluţiei Industriale (Becker și Woessmann, 2009). 


19. Boppart, Falkinger și Grossmann, 2014. Liderii Reformei din 
Ziirich şi Geneva au fost Ulrich Zwingli și, respectiv, Jean Calvin. 
Pentru studii similare realizate în China, vezi Bai și Kung, 2015; Chen, 
Wang și Yan, 2014. 


20. Becker, Hornung și Woessmann, 2011; Becker și Woessmann, 
2009; Boppart et al., 2014. Există convingerea răspândită ca 
dezvoltarea tiparului lui Gutenberg a jucat un rol semnificativ in 
difuzarea științei de carte. Într-adevăr, tiparul a dinamizat răspândirea 
alfabetizării și protestantismului în Europa (Cantoni, 2012; Dittmar și 
Seabold, 2016; Pettegree, 2015; Rubin, 2014). Totuși, tiparul nu a fost 
un catalizator dincolo de granițele Europei. Nivelul alfabetizării nu a 
început să crească în celelalte orașe ale lumii în urma apariției 
tipografiilor europene. Nici în China, nici în Coreea nu a existat 
alfabetizare pe scară largă, deşi aceste tari avuseseră propriile 
tipografii și o industrie editorială (Briggs și Burke, 2009). Aceste 
paralele sugerează că, la început, cărțile tipărite ieftin nu au dus 
neapărat la apariţia cititorilor. În schimb, un mare număr de cititori 
insetati de lectură au format o piață neexploatată pentru difuzarea de 


cărți si broşuri ieftine. În absența protestantismului, care a generat 
cererea, tipografiile aveau un număr restrâns de clienți. Este grăitor că 
cele două cărți care au beneficiat de tipărirea cea mai frecventă au 
fost Biblia, cea mai tipărită carte din toate timpurile, și Imitatio 
Christi de Thomas ă Kempis, dedicată învățăturii religioase cu privire 
la trăirea unei vieți pioase. Mai mult, cu un mileniu și jumătate 
înainte de Martin Luther, după distrugerea celui de-al Doilea Templu, 
evreii au formulat noi recomandări religioase care au condus la 
răspândirea ştiinţei de carte în rândul populației masculine și, într-un 
final, la adoptarea de profesii în mediul urban. Aici, exact ca în 
situația protestanților, o sumă de credințe religioase ieșite din comun 
care evidentiau necesitatea ca toți bărbaţii să poată citi Tora a 
dinamizat combaterea analfabetismului, deși, în cazul de fata, nu se 
observă existența vreunei tipografii (Botticini și Eckstein, 2005, 2007, 
2012). 


21. Gallego si Woodberry, 2010; Nunn, 2014. În prima jumătate a 
secolului XX, în Africa, mai bine de 90% din educaţia formală era 
asigurată de misionari creştini. În anii 1940, cu puţin înainte de 
momentul decolonizării, 97% din studenţii din Nigeria si Ghana 
studiau în școli misionare. Studiile realizate de Gallego și Woodberry 
includ și controlul statistic al densităţii populaţiei, stabilitatea statului 
de drept, proximitatea oceanelor, a fluviilor și a capitalelor. Este 
interesant de observat că cercetătorii au constatat de mult că fostele 
colonii britanice din Africa prezintă un nivel mai scăzut al 
analfabetismului față de alte colonii europene. Totuși, „avantajul 
englez“ se estompează când sunt luate în calcul efectele concurenței 
dintre protestanți și catolici. Nunn (2014) ajunge la concluzii similare 
si controlează statistic si influenţa primilor exploratori, a existenței 
căilor ferate, a caracterului favorabil agriculturii al zonei și a 
intensității comerțului cu sclavi. Studiul lui Nunn sugerează că 
influența primilor misionari se resimte atât la nivelul unor întregi 
grupuri etnice, cât și al comunităţilor locale. Grupul etnic este de trei 
ori mai important decât comunitatea locală pentru direcționarea și 
concentrarea influenței misionarilor asupra educației. Pentru studii 
similare în India și in China, vezi Bai si Kung, 2015; Chen et al., 2014; 
Mantovanelli, 2014. 


22. Nunn (2014) prezintă dovezi care atestă că impactul misionarilor 
protestanți, spre deosebire de cel al omologilor catolici, acţionează 
prin cultivarea și transmiterea de valori religioase referitoare la 
educație. 


23. Becker și Woessmann, 2008. Acest fapt arată că protestantismul a 
determinat creșterea numărului de fete înscrise la şcoală în comparație 


cu catolicismul. Impactul protestantismului a fost relativ scăzut, 
determinând o creștere a numărului fetelor care mergeau la școală cu 
doar 3%-5%. Dar, în acest context, aceste valori sunt impresionante, 
întrucât in 1816 fetele reprezentau aproape jumătate din populația 
școlară prusacă (47%). Pentru cercetări similare în India şi Africa, vezi 
Mantovanelli, 2014; Nunn, 2014. Aceste efecte pot fi deduse și în alte 
moduri. În America de Sud, influența misiunilor iezuite asupra 
populaţiei Guarani a dus la creşterea nivelului de alfabetizare în 
cadrul întregii populaţii, dar iezuiții au avut un impact deosebit 
asupra alfabetizării feminine (Caicedo, 2017). 


Referitor la modul în care știința de carte a mamelor a influențat 
dezvoltarea bebelușilor, vezi Bus, Van Ijzendoorn si Pellegrini, 1995; 
Kalb si van Ours, 2014; LeVine et al., 2012; Mar, Tackett, si Moore, 
2010; Niklas, Cohrssen si Tayler, 2016; Price, 2010; Smith-Greenaway, 
2013. Am două obiecţii referitoare la aceste studii. Mai întâi, 
majoritatea (dar nu toate) ignoră potenţialul rol jucat de gene: părinții 
care posedă gene care le determină înclinația spre citit, fluenta 
verbală etc. isi influențează copiii transferându-le aceste gene. Astfel, 
rezultatul poate fi că atât adulții, cât și copiii vor citi mai mult și-și 
vor dezvolta anumite abilități cognitive independent de ce fac părinții. 
În al doilea rând, nu este clar în ce măsură aceste benficii cognitive se 
mențin si în perioada adultă (Harris, 1998; Plomin et al., 2016). 


24. Becker, Pfaff și Rubin, 2016. 


25. Becker et al., 2016; C. Young, 2009. Trebuie să observăm că o 
analiză care folosește urbanizarea ca măsură a creșterii economice 
indică următoarele: (1) Protestantismul nu a impulsionat dezvoltarea 
urbană în raport cu catolicismul, în cadrul Sfântului Imperiu Roman, 
până în secolul al XIX-lea și (2) efectele protestantismului asupra 
alfabetizării au fost resimtite mai ales în afara zonelor urbane 
(Cantoni, 2015). Totuși, nu trebuie să pierdem din vedere că 
majoritatea populaţiei locuia în zone rurale în această lume 
preindustrială. În zonele industriale, este posibil ca potentialele efecte 
pozitive ale protestantismului să fi fost atenuate de Contrareformă și 
de acțiunile anumitor ordine monastice, de exemplu al iezuiţilor. 
Pentru informaţii despre influența alfabetizării și a abilităților 
cognitive asociate asupra dezvoltării economice după anul 1800, vezi 
Cantoni, 2015; Hanushek și Woessmann, 2012. 


26. Becker et al., 2016. Aceste rezultate se referă la ipoteza lansată de 
Weber în 1958 cu privire la protestantism si capitalism. În sensul cel 
mai larg, abundența studiilor din ultimul deceniu sugerează că Weber 
era pe linia corectă, desi se pare că nu a insistat suficient asupra 


importanței alfabetizării si a rețelelor sociale, exagerând totodată 
„etica muncii“ — vezi capitolul 12. 


27. McGrath, 2007. 
28. Henrich, 2016. 


29. Dacă funcționarii publici trebuiau să știe să scrie și să citească din 
rațiuni practice, atunci un nivel ridicat al alfabetizării extindea 
segmentul populației care avea acces la ocuparea unei funcţii în acest 
domeniu. 


30. Henrich, Heine și Norenzayan, 2010a, 2010b. 


31. Este posibil, de asemenea, ca răspândirea alfabetizării, asociată cu 
numărul mare de romane ieftine (graţie apariţiei tiparului), să fi făcut 
un număr din ce în ce mai mare de cititori capabili a trăi indirect 
experienţele nefericite ale semenilor, cu alte cuvinte să le fi accentuat 
capacitățile empatice. Ideea este că, prin intermediul citirii unor opere 
de ficțiune, oamenii ajung să se identifice cu semenii lor si să vadă 
lumea din perspectiva altuia. Mai multe studii realizate în societățile 
occidentale vin să întărească această afirmaţie, demonstrând că 
persoanele care citesc mai multe lucrări de ficțiune tind să fie mai 
capabile de compasiune și interpretează mai ușor emoţiile semenilor 
(Mar, Oatley, și Peterson, 2009; Mar și Rain, 2015; Mar et al., 2006). 
Totuși, rămâne întrebarea dacă citirea operelor de ficțiune contribuie 
într-adevăr la accentuarea abilităților empatice (Bal și Veltkamp, 
2013; Kidd și Castano, 2013; Panero et al., 2016), sau dacă nu cumva, 
de fapt, persoanele cu abilități empatice mai dezvoltate sunt mai 
înclinate spre lecturi de acest gen. Este important să stabilim direcția 
acestei legături cauzale, deoarece înclinațiile mai pronunţate spre 
compasiune sunt asociate cu un nivel mai marcat de prosocialitate, cu 
mai multe acte caritabile și cu mai puține manifestări de violență. 
Creșterea nivelului de empatie, determinată posibil de răspândirea 
ştiinţei de carte si de abundența cărților, ar putea explica scăderea 
pronunțată a actelor de violență înregistrate în Anglia și pe 
continentul european începând cu secolul al XVI-lea (Clark, 2007a; 
Pinker, 2011). O asemenea concluzie este plauzibilă, date fiind 
studiile care arată că nivelul empatiei poate fi ridicat prin intermediul 
educației (van Berkhout si Malouff, 2016). 


1. Psihologia WEIRD 


1. Acemoglu si Robinson, 2012; Clark, 2007a; Diamond, 1997; Hibbs 
si Olsson, 2004; Landes, 1998; Mokyr, 2002; Morris, 2010. 


2. Altrocchi si Altrocchi, 1995; Ma si Schoeneman, 1997. Variabila 
,Calitati personale, abilități si aspirații“ din Figura 1.1A combină 
variabilele lui Ma si Schoeneman: „calități personale“ și „valoare 
personală“. Variabila „Roluri și relații“ din Figura 1.1B acoperă un 
spectru oarecum mai larg al răspunsurilor posibile fata de variabila 
„Roluri și relații“ din Figura 1.1A. 


3. Ma si Schoeneman, 1997. 


4. Heine, 2016; Henrich, Heine si Norenzayan, 2010a. Cand ne 
gândim la aceste concepte despre sine (i.e., răspunsuri la întrebări de 
genul „Sunt eu?“ sau „Cine sunt eu?“), o greşeală comună este de a 
considera că focalizarea asupra calităților personale, a realizărilor și a 
intereselor este în conflict cu apartenența la un grup sau cu 
sociabilitatea (Yuki si Takemura, 2014). Dar lucrurile nu stau așa. 
Diferența principală constă în natura relaţiei dintre indivizi și grupul 
din care aceștia fac parte. Populatiile Maasai, Samburu și locuitorii 
Insulelor Cook sunt încadraţi în niște seturi complexe de structuri 
familiale moștenite care presupun un spectru larg de norme sociale 
prin care fiecărei persoane i se atribuie un număr de privilegii, 
obligații și responsabilități față de ceilalți membri ai grupului. Spre 
deosebire de aceștia, reprezentanţii populațiilor WEIRD caută si se 
alătură voluntar unor grupuri formate din necunoscuţi cu interese, 
obiective, principii si aspirații similare. Când stim că o persoană face 
parte dintr-un asemenea grup, indiferent dacă este vorba despre 
,caiacisti“ sau „republicani“, în mod automat avem informaţii despre 
interesele si valorile persoanei respective. Adeseori, apartenenţa la un 
anumit grup spune mai multe despre principii și activități decât despre 
relații. Acest fapt se aplică mai ales când intervine o schimbare în 
apartenenţa la un grup ales voluntar sau la altul. Atunci când replica 
mea este „Sunt om de știință“, probabil că răspunsul meu nu te face să 
te gândești că eu și prietenii mei, alti oameni de știință, ne petrecem 
timpul liber împreună sau ne ajutăm între noi când avem probleme; în 
schimb (cel putin asa sper), te duce cu gândul la faptul că mă dedic 
înțelegerii lumii prin intermediul unor întrebări deschise, guvernate 
de rațiune și de demonstraţii. Este un grup, dar, de fapt, este vorba 
despre mine. 


5. Despre scala pe care o descriu se crede adesea că variază de la 
„individualism“ la „colectivism“ (Hofstede, 2003; Tonnies, 2011; 
Triandis, 1994, 1995). Ea surprinde un spectru recunoscut de cel putin 
un secol sub o forma sau alta. Pentru o discutie captivanta, vezi 


contributia lui Dan Hruschka pe site-ul evolution-institute.org/article/ 
infections-institutions-and-life-histories-searching-for-the-origins-of- 
ind. Trebuie să subliniez că evit aici termenul de „colectivism“, 
deoarece are o încărcătură semantică generatoare de confuzii. 


6. Heine, 2016; Hofstede, 2003; Triandis, 1989, 1994, 1995. 


7. Evident, instituţiile care creează societăți dominate de un cadru de 
reguli relationale variază enorm, asa cum se întâmplă si cu psihologia 
oamenilor din aceste societăți. Mulţi oameni din China, de pildă, 
manifestă o orientare puternică spre realizări, deși acest tipar 
motivational pare să derive mai degrabă din dorința de a se conforma 
așteptărilor familiei decât din standarde internalizate. Totuși, această 
orientare spre realizări prezentă în China face ţara să se deosebească 
de multe alte comunități tradiționale si, cel putin din exterior, să 
semene cu societățile WEIRD. Tot astfel, în Japonia, instituțiile 
tradiționale bazate pe rudenie existente la nivelul comunității par să 
se fi infiltrat în instituţiile formale WEIRD din domeniul social, politic 
şi economic importate din Europa și din Statele Unite după 
Restaurația Meiji de la sfârșitul secolului al XIX-lea și, din nou, după 
al Doilea Război Mondial. Această sinteză instituţională i-a conferit 
Japoniei o psihologie unică, diferită nu numai de societățile WEIRD, ci 
şi de populaţiile din Coreea de Sud și din China, de care adesea, în 
mod eronat, nu este diferențiată (Hamilton și Sanders, 1992; 
Herrmann-Pillath, 2010). 


8. Atunci când încearcă să stabilească relaţii într-o lume 
individualistă, oamenii au tendința (1) să-şi promoveze atributele 
personale în timp ce (2) isi mențin un comportament cât mai constant 

este că în China antică sau, mai precis, în Orient, în general, nu exista 
dualismul minte-trup (Goldin, 2015; Slingerland si Chudek, 2011; 
Slingerland et al., 2018). Totuși, această poziție este contrazisă de 

16. Blume, 2009; Norenzayan et al., 2016a, 2016b; Strassmann et al., 
2012. Avem motive, de asemenea, să credem că zeii ar trebui să 

20. Am evaluat de asemenea credința oamenilor în intenţia zeilor de 
a-i răsplăti pe cei credincioși și ne-am dat seama că nu influența cu 


nimic prejudecatile lor împotriva străinilor. Acest fapt poate părea 
ciudat, dat fiind accentul pus pe blandetea lui Dumnezeu în versiunile 
moderne ale creştinismului. Dar logica e destul de simplă. Mai întâi, 
dacă folosesc pedepse, zeii nu mai au prea multe de făcut, pentru că 
oamenii se tem, asa că se comportă cum trebuie. Răsplata este cu totul 
altceva. Pentru a susține un comportament prin recompense, oamenii 
trebuie să primească ceva bun — diverse forme de răsplată - in mod 
constant. Aceasta presupune mai mult efort din partea zeilor, fapt care 
devine problematic dacă ei nu există în realitate. În al doilea rând, 

pedeapsa e mai eficientă decât recompensa. Studii similare centrate pe 

triseze la un test este mai mare decât probabilitatea ca un creștin care 
crede într-un Dumnezeu al pedepsei să facă același lucru. Nu vreau să 
spun că ideea recompensei divine este inutilă, ci să arăt motivul 
pentru care evoluţia culturală ar trebui să se concentreze în primul 

comportament exemplar în cazuri rare (Norenzayan et al., 2016a, 
2016b; Shariff și Norenzayan, 2011). 

alocate în cadrul celor două experimente. Aceste corelaţii nu 

credința în domeniul supranatural. E posibil, de pildă, ca persoane cu 
o natură cinstită să fie atrase de credinţa în zeii care administrează 
pedepse. Cu toate acestea, aceste corelaţii nu pot fi explicate altfel 
decât prin prisma credințelor supranaturale care determină un 
comportament prosocial mai pronunţat, așa cum reiese din analizele 
detaliate care au condus la aceste rezultate. Analizele noastre 
demonstrează că rezultatele obținute nu pot fi consecințe ale 
diferențelor dintre comunitățile studiate sau ale unor factori de ordin 

trebuie să se concentreze foarte intens pentru a înțelege 
experimentele. Faptul că trebuie să facă un efort de concentrare intens 
diminuează probabil impactul elementelor menite să inducă 
pregătirea. Totuși, am reușit să observăm anumite elemente prin care 
se creează o predispozitie care evidențiază contrastul puternic dintre 


Marii Zei si Zeii Locali. Totusi, in alte cazuri nu am constatat vreo 
influență a elementelor pregătitoare. Interpretarea rămâne astfel 
ambiguă, întrucât nu putem spune cu precizie dacă acești stimuli 
sugestivi nu reușesc să-i influențeze pe oameni sau dacă vreo 
componentă a situațiilor experimentale a împiedicat succesul 
elementelor menite să creeze o predispozitie (Lang et al., 2019). 


23. Cercetări bazate pe studii despre elementele care pregătesc o 
anumită dispoziție discutate la începutul acestui capitol revelează 
rolul puternic jucat de pedeapsa supranaturală. În două experimente 
(Yilmaz si Bahcekapili, 2016), musulmanii turci au fost distribuiți intr- 
unul din trei grupuri și li s-au administrat stimuli pregătitori referitori 
la (1) pedeapsa supranaturală; (2) religiozitate fără componentă 
punitivă și (3) stimuli neutri (fără o componentă religioasă). Primul 
studiu a folosit o versiune modificată a sarcinii decodării administrate 
de Azim și Ara, în timp ce al doilea studiu a folosit pasaje din Coran. 
După aceste sarcini, se măsoară probabilitatea ca participanţii să 
doneze sânge, să contribuie la acțiuni caritabile etc. Spre deosebire de 
efectul stimulilor pregătitori neutri, sugerarea existenței unui 
Dumnezeu al pedepsei a mărit înclinațiile prosociale ale musulmanilor 
cu valori cuprinse între 60% si 100%. Cei cărora li s-au sugerat 
elemente neutre sau bazate pe milă le-a crescut nivelul de 
prosocialitate cu valori cuprinse doar între 20% si 50%. 


24. Atran, 2002; Diamond, 1997; Munson et al., 2014; Rubin, 2017; 
Smith, 1917; Wright, 2009. Smith este cel care propune un număr de 
18 adepți devotați ai credinţei divine a lui Akbar. 


25. Norenzayan et al., 2016a, 2016b. Pentru un experiment simplu 
care să ilustreze capacitatea religiei de a inspira acţiuni distructive, 
vezi Bushman (2007). 


26. Handy, 1941; Hogbin, 1934; Lindstrom, 1990; Williamson, 1937. 
Pentru a analiza acest aspect, i-am studiat pe sătenii de pe insula 
Yasawa din arhipelagul Fiji împreună cu psihologa Rita McNamara. 
Locuitorii insulei Yasawa dețin un amestec sincretic de credințe 
religioase care îi implică atât pe Dumnezeul creștin, cât si pe zeii- 
strămoși tradiționali. În timpul Jocului Alocării Aleatorii, i-am pregătit 
pe participanți cu stimuli inconstienti referitori la (1) Iisus, (2) zeii- 
strămoși sau (3) flori. Am descoperit că aceia care fuseseră pregătiți cu 
stimuli referitori la zeii-strămoși au manifestat tendința de a aloca o 
sumă mai mare unui membru al comunităţii lor decât unui străin — cu 
alte cuvinte, au manifestat tendința de a-i favoriza pe membrii 
clanului. Acest fapt este cât se poate de logic, deoarece zeii-strămoși ai 
acestei populaţii se ocupă în exclusivitate de comunitatea locală 


(McNamara si Henrich, 2018). Vezi si Hadnes si Schumacher, 2012. 


27. Whitehouse et al. (2019) susțin partial perspectiva prezentată aici 
arătând că o credinţă în zeii preocupaţi de moralitate poate inhiba 
disoluția unor societăți mai complexe după ce acestea se extind. 
Totuşi, autorii încearcă să sugereze că datele lor nu susțin ideea că zeii 
preocupați de moralitate ar fi facilitat în vreun fel procesul de 
extindere, ci numai stabilizarea societăților complexe. Din nefericire, 
analizele lor conţin erori serioase. De pildă, autorii transformă un 
volum mare de date inexistente (60% din date lipsesc) referitoare la 
diverse societăți și secole în dovezi ale absenței zeilor preocupați de 
moralitate. Cu alte cuvinte, ei comit greșeala clasică de a presupune că 
absența dovezilor reprezintă dovada absenței (nu există zei preocupați 
de moralitate). Când aceste date sunt tratate corespunzător, 
principalele lor argumente nu stau în picioare (Beheim et al., 2019). 
Pentru a observa felul în care aceste date sunt tratate într-un manual 
de statistică, vezi McElreath (2020). Există si întrebări referitoare la 
calitatea datelor folosite de Whitehouse et al. (Slingerland et al., în 
curs de apariţie). 


28. Diamond, 1997; Goldman, 1958; Watts et al., 2015. Valoarea de 
40% este preluată din Watts et al., dar nu este adaptată la unitatea de 
timp. În schimb, este vorba de o probabilitate de 40% între separările 
de ordin lingvistic din ramura austroneziană. Numărul mediu de 
separări între populaţia protoaustroneziană și populaţiile finale este de 
15,9. Având în vedere că durata expansiunii a fost de 5 000 de ani, 

